


Allan Kardec La libro de la 
spiritoj 


Allan Kardec 


La libro de la spiritoj 


Prezento 





DHA == 


— 


Allan Kardec estis la pseŭdonimo de Hippolyte Leon 
Denizard Rivail naskita en Lyon (Franclando) la 3-an de 
Oktobro 1804, en klera familio. Ankoraŭ tre una, li estis 
altirita de la sciencoj. La faris siajn unuagradajn studojn ĉe 
la Lernejo de Pestalozzi, en Yverdun (Svislando); de tiu 
mondkonata edukisto li estis unu el plej distingiĝaj lernantoj 
kaj de ties edukmetodo li estis plej diligenta propagandisto; 
aĝante nur dekkvar jarojn, li lernigadis al siaj kolegoj tion, 
kion li iom post iom ricevadis de siaj instruantoj. La knabo 
estis edukita en protestantismo, sed, pro intimaj sentoj, li 
baldaŭ ekpensis ian religian reformon kaj serĉis, de tiam, ian 


rimedon por unuigi la kredojn; tian rimedon li trovis en 
Spiritismo. 


Li estis membro de pluraj akademioj, inter kiuj la Reĝa 
Akademio de Arras. De 1835 ĝis 1840 li faris, en sia hejmo, 
senpagajn kursojn pri fiziko, kemio, anatomio, astronomio 
k. a. Antaŭ ol sin dediĉi al la studado de la spiritismaj 
fenomenoj, Kardec laboradis do sur pluraj kampoj de la 
homa agado kaj postlasis pri tiuj plej diversajn verkojn. 


En 1855, kiam la manifestiĝoj de la Spiritoj komencis esti 
studataj, Kardec ilin serioze ekatentis; lia genio tie tuj 
ekvidis faktojn, kiuj ekstreme interesus la homon, kaj la 
principon de novaj naturaj leĝoj, nome de la leĝoj, laŭ kiuj 
fariĝas la rilatoj inter la videbla kaj la nevidebla mondoj; li 
konstatis, en la manifestiĝado de la nevidebla mondo, unu el 
la naturaj fortoj, kies konado solvus multe da problemoj, pro 
sia strangeco konfuzantaj la homan spiriton. El la 
«parolantaj tabloj», el laŭŝajne senkaŬzaj frapoj, el la 
neklarigeblaj movoj de objektoj kaj el multaj aliaj okazoj 
tiaspecaj, Kardec, kiu, samtempe studadis magnetismon, 
kolektis elementojn sufiĉajn por verko: la 18-an de Aprilo 
1857 venis en lumon la unua eldono de «La Libro de la 
Spiritoj», lia unua verko pri la afero Spiritismo. Ĝin sekvis: 
«La Libro de la Mediumoj», Januaro 1861; «La Evangelio laŭ 
Spiritismo», Aprilo 1864; «La Ĉielo kaj la Infero», aŭ «La 
Justeco de Dio laŭ Spiritismo», Aŭgusto 1865; «La Genezo, 
la Mirakloj kaj la Antaŭdiroj», Januaro 1868; k. a. La 1-an de 
Januaro 1858 li fondis «La Revue Spirite»; la 1-an de Aprilo 
de tiu sama jaro li fondis, en Parizo, la unuan spiritisman 
societon regule starigitan, sub la nomo «Societe Parisienne 
des etudes spirites», kies ekskluziva celo estis la studado de 
ĉio ajn, kio povus helpi la progreson de tiuĵus naskita 
scienco. 


Nenion li konkludis sen longa observado; kaj de sia zorga, 
skrupula observado li deduktis la leĝojn de la tiel nomataj 
spiritismaj fenomenoj. Li pruvis, ke «supernaturaj» faktoj 
neniel ekzistas, ĉar, efektive, ĉiuj fenomenoj enteniĝas en la 
Naturo mem. 


La 31-an de Marto 1869 la Spirito de Allan Kardec forlasis 
sian karceron. Dum sia tuta vivo li tenis standardon kun la 
devizo: «laboro, solidareco, toleremo»; kaj por Spiritismo li 
starigis la principon: «Ekster karitato ekzistas nenia savo». 
Li ja komprenis la naturajn leĝojn: ni penu sekvi liajn 
paŝosignojn. 


«La Libro de la Spiritoj» sidigis la bazon de la tuta grandioza 
konstruaĵo, kaj tial la «Federagao Espirita Brasileira», 
dezirante diskonigi tra la mondo la verkaron de la «kodiginto 
de Spiritismo», elektis ne nur ĉi-tiun verkon, sed ankaŭ, 
kompreneble, Esperanton, por ties diskonigo. 


La tradukinto 
Rio de Ĵanejro, la 31-an de Januaro 1943.[1] 


La Eldonistoj 


Enkonduko en la studadon de la Spiritisma Doktrino 
| 


Por ke nenia konfuzo naskiĝu el la multobla senco de identaj 
terminoj, la klareco postulas, ke novaj aferoj estu esprimataj 
per novaj vortoj. La vortoj spirita, spiritualisto, spiritualismo, 
spiritualista, spiritualisma havas precize difinitan signifon; 
atribui al ili novan signifon, celante ilin apliki al la doktrino 
de la Spiritoj, estus pliigi la jam tiel multnombrajn kaŭzojn 
de dubasenceco. Efektive, spiritualismo estas la malo de 
materialismo; kiu kredas, ke li havas en si ion krom materio, 
tiu estas spiritualisto; sed el tio ne sekvas, ke li kredas la 
ekziston de Spiritoj kaj ties komunikadon kun la videbla 
mondo. Anstataŭ la vortoj spirita kaj spiritualismo, ni uzas, 
por nomi ĉi-tiun kredon, la vortojn spiritista, spiritisto, 
spiritisma kaj spiritismo, kies formo memorigas ties originon 
kaj radiksencon; tio havas la utilon, ke ili estas perfekte 
kompreneblaj; kaj, aliflanke, la vorto spiritualismo konservas 
sian propran kaj ĝustan signifon. 


Ni do diras, ke la spiritisma doktrino, aŭ Spiritismo, havas 
kiel principon la rilatojn inter la materia mondo kaj la Spiritoj 
aŭ estuloj de la nevidebla mondo. La adeptoj de Spiritismo 
estas spiritistoj. 


La Libro de la Spiritoj enhavas, speciale, la spiritisman 
doktrinon, kiu sin ligas al la ĝenerala spiritualisma doktrino, 
kies unu el la eroj ĝi estas. Jen la motivo, kial ni skribas sur 
la supra parto de la unua paĝo la vortojn Spiritualisma 
Filozofio. 


Estas alia vorto, pri kiu ankaŭ gravas, ke ni nin 
interkomprenu, ĉar ĝi estas unu el la subteniloj de la tuta 
morala doktrino kaj objekto de multenombraj diskutoj, pro 
manko de ĝuste fiksita signifo, nome la vorto animo. La 


malakordo de opinioj koncerne la naturon de la animo 
originas el la aparta uzo, kiun ĉiu faras mem de tiu vorto. 
Perfekta lingvo, en kiu ĉiu ideo estus reprezentata de ĝusta 
vorto, malebligus multajn diskutojn; posedante unu vorton 
por ĉiu afero kaj objekto, ĉiuj sin interkomprenus. 


Laŭ la opinio de kelkaj homoj, la animo estas la principo de 
la organa materia vivo; ĝi ne havas ekzistadon propran kaj 
neniiĝas samtempe kiel la vivo: do, pura materialismo. En ĉi- 
tiu senco, kaj por komparo, ili diras, ke fendita instrumento, 
jam ne kapabla eligi sonojn, ne havas animon. Laŭ tiu 
opinio, la animo estas efiko, ne kaŬzo. 


Aliaj kredas, ke la animo estas la principo de intelekto, la 
universa aganto, el kiu ĉiu estulo sorbas ioman parton. Laŭ 
la penso de tiuj, en la tuta universo ekzistas unu sola animo, 
disĵetanta erojn al la diversaj estuloj dotitaj per intelekto, 
dum ties vivo; ĉiu el tiuj eroj, post morto, revenas al la 
komuna fonto, kie ĝi miksiĝas kun la tuto, same kiel la 
riveroj kaj riveretoj refluas en la maron, el kiu ili fontis. Ĉitiu 
opinio diferencas de la antaŭa pertio, ke, laŭ ĝi, estas en ni 
io krom materio kaj ke io restas post morto; sed tio estus, pli 
aŭ malpli, kvazaŭ ĉio forfiniĝus, ĉar, jam ne havante 
individuecon, ni ne plu konscius pri ni mem. Laŭ tiu opinio, 
la universa animo estus Dio kaj ĉiu vivanto estus parto de la 
dia Estulo: ĉi-tio estas ia modifita formo de panteismo. 


Aliaj, fine, asertas, ke la animo estas io morala, malsama, 
sendependa de la materio kaj konservanta sian individuecon 
post morto. Sen kontraŭdiro, ĉi-tiu estas la plej ĝenerala 
signifo, ĉar, kun unu aŭ alia nomo, la ideo pri tiu estaĵo, 
postvivanta la korpon, troviĝas en la stato de kredo instinkta 
kaj nedependa de ĉiu instruado, en ĉiuj popoloj, kia ajn 
estas la grado de ties civiliziteco. Ĉitiu doktrino, laŭ kiu la 
animo estas kaŭzo kaj ne efiko, estas tiu de la spiritualistoj. 


Ne diskutante la meriton de tiuj opinioj kaj konsiderante nur 
la lingvan flankon de la demando, ni diras, ke tiuj tri signifoj 
de la vorto animo formas tri malsamajn ideojn, ĉiu el kiuj 
postulus apartan vorton. Ĝi estas trisenca vorto, kiun ĉiu 
homo povas, ja prave, difini laŭ sia vidpunkto; neperfekteco 
troviĝas en la idiomo, kiu havas unu solan vorton por tri 
ideoj. Por forigi Ĉian konfuzon, oni devus limigi la signifon de 
la vorto animo je unu el tiuj tri ideoj; la elekto ne gravas: la 
tuta demando estas interkompreniĝo, pure konvencia afero. 
Sajnas al ni pli logike konsideri tiun vorton laŭ ĝia plej 
vulgara signifo; pro tio, ni nomas animo la nematerian kaj 
individuan estulon, kiu loĝas en ni kaj kiu postvivas la 
korpon. Eĉ se ĝi ne ekzistus kaj estus nura imagaĵo, ni 
bezonus ian vorton por nomi tiun estulon. 


Ĉe manko de aparta vorto por ĉiu el la du aliaj punktoj, ni 
nomas: Vivoprincipo la principon de la materia organa vivo, 
kia ajn estas ties origino, komunan al ĉiuj vivantaj estaĵoj, 
ekde la vegetaĵoj ĝis la homo. Ĉar povas esti vivo sen 
konsidero al pensokapablo, tial la vivoprincipo estas lo 
distingiĝa kaj sendependa. La vorto vivipovo ne esprimus 
saman ideon. Unuj opinias, ke la vivoprincipo estas propreco 
de la materio, efiko okazanta tiam, kiam la materio troviĝas 
en iuj difinitaj cirkonstancoj; aliaj — kaj tiu-ĉi estas la plej 
ĝenerala ideo, — ke ĝi kuŝas en iu speciala, universe 
dissemita fluidaĵo, el kiu ĉiu estulo sorbas kaj asimilas ioman 
parton dum sia vivo, same kiel ni vidas la inertajn korpojn 
ensorbi lumon; ĝi estus do la vivofluidaĵo, kiu, laŭ iuj opinioj, 
estus neniu alia ol la elektra fluidaĵo vivigita, ankaŭ nomata 
magneta fluidaĵo, nerva fluidaĵo k. a. 


Kiel ajn la afero estas, unu fakto ekzistas, kiu ne povus esti 
malakceptita, ĉar ĝi rezultas el observado, nome, ke la 
organaj estuloj havas en si lan forton, kiu naskas la 
fenomenon «vivo», dum tiu forto ekzistas; ke la materia vivo 
estas komuna al ĉiuj organaj estaĵoj, kaj ne dependas de 


intelekto aŭ de penso; ke intelekto kaj penso estas kapabloj 
de certaj organaj specoj; fine, ke el la organaj specoj, dotitaj 
per intelekto kaj penso, unu posedas specialan moralan 
senton, kiu havigas al ĝi nediskuteblan superecon antaŭ la 
ceteraj: la homa speco.[2] 


Oni komprenas, ke, kun pli ol unu signifo, la vorto animo 
malakordas nek kun materialismo, nek kun panteismo. 
Spiritualisto mem povas tute bone kompreni animon laŭ iu 
ajn el la du unuaj difinoj, sen ia malutilo por la individua 
nemateria estulo, al kiu li donos alian nomon. Tiu vorto 
reprezentas do nenian ekskluzivan opinion: ĝi estas ia 
Proteo, kiun ĉiu alprenas laŭ sia plaĉo, kaj jen la fonto de 
tiom da diskutoj. 


Oni ankaŭ forigus konfuzon, eĉ se estus uzata la vorto animo 
en la tri nomitaj okazoj, per la almeto de iu kvalita vorto, kiu 
precize difinus la vidpunkton, laŭ kiu ĝi estas rigardata, aŭ 
la uzon, kiun oni faras el ĝi. Tiu estus do ĝenerala vorto, kiu 
reprezentus, samtempe, la principon de la materia vivo, de 
la intelekto kaj de la moralo, kaj kies sencoj distingiĝus inter 
si per atributo, kiel, ekzemple, la gasoj distingiĝas unuj de 
aliaj per la aldono de vortoj: hidrogeno, oksigeno, nitrogeno 
k.a. 


Oni povus do diri — kaj eble estus plej bone: la vivoanimo, 
por esprimi la principon de la materia vivo; la intelekta 
animo, por esprimi la intelektoprincipon; kaj la spirita 
animo[3], por esprimi la principon de nia individueco post 
morto. Kiel oni vidas, ĉio Ĉi estas nura demando pri vortoj, 
sed ja tre grava demando por interkompreniĝado. El ĉi-tiu 
vidpunkto, la vivoanimo estas komuna al ĉiuj organhavaj 
estaĵoj: vegetaĵoj, bestoj kaj homoj; la intelekta animo estas 
propra al bestoj kaj al homoj; kaj la spirita animo apartenas 
nur al la homo. 


Ni kredis necese insisti pri ĉi-tiuj klarigoj, des pli, ĉar la 
spiritisma doktrino sin esence bazas sur la ekzisto, en ni, de 
iu estulo ne dependanta de la materio kaj postvivanta la 
korpon. Ĉar ni ofte uzados, en ĉi-tiu verko, la vorton animo, 
tial estis grave fiksi la signifon, kiun ni atribuas al ĝi, por ke 
okazu nenia miskompreno. 


Ni alvenas nun al la ĉefa objekto de ĉi-tiu prepara instruado. 


Kiel ĉiu nova afero, la spiritisma doktrino havas siajn 
adeptojn kaj siajn kontraŭulojn. 


Ni provos respondi kelkajn kontraŭdirojn de ĉi-tiuj lastaj, 
ekzamenante la valoron de la motivoj, sur kiuj ili sin apogas; 
tamen ni ne arogas al ni esperi konvinki ĉiujn, ĉar multaj 
kredas, ke la lumo estas farita nur por ili. Ni turnas nin al la 
personoj bonvolemaj, sen antaŭe pretaj aŭ, spite ĉion, 
neŝanĝeblaj ideoj, sed sincere dezirantaj instruiĝi; al tiuj ni 
pruvos, ke la plimulto de la kontraŭdiraĵoj, prezentataj 
kontraŭ la spiritisma doktrino, originas de nekompleta 
observado kaj de tro rapida kaj senpripensa juĝo. 


Ni rememorigu unue, en malmultaj vortoj, la kreskantan 
serion de la fenomenoj, el kiuj rezultis ĉi-tiu doktrino. 


La unua observata fakto estis la movado de pluraj objektoj; 
ĝi estis ordinare nomata turniĝantaj tabloj aŭ danco de la 
tabloj. Sajnas, ke tiu fenomeno estis rimarkita unue en 
Ameriko aŭ, pli bone, ke ĝi renoviĝis en tiu regiono, ĉar la 
historio pruvas, ke ĝi okazadis jam en la plej antikva tempo; 
ĝi fariĝis kune kun strangaj cirkonstancoj, kiaj 
eksterordinaraj bruetoj, frapoj sen ia konata evidenta kaŭzo. 
De tie ĝi rapide disvastiĝis tra Eŭropo kaj aliaj partoj de la 
mondo. Komence, ĝi estis akceptita kun granda nekredemo; 
sed la multeco de la eksperimentoj baldaŭ disfandis la 
dubojn pri ties realeco. 


Se tiu fenomeno limigus sin al la movado de materiaj 
objektoj, ĝi povus do esti klarigita kiel efiko de kaŭzo pure 
fizika. Tro nesciaj ni ankoraŭ estas, ke ni konus ĉiajn kaŝitajn 
naturajn agantojn, kiel ankaŭ ĉiujn proprecojn de tiuj jam al 
ni familiaraj; cetere, la elektro ĉiutage kreskigas la 
multenombrajn rimedojn, kiujn ĝi havigas al la homo, kaj 
ŝajnas destinita heligi la sciencon per nova lumo. Ne estus 
do neeble, ke la elektro, modifita de certaj cirkonstancoj, aŭ 
de alia nekonata aganto, estus la kaŭzo de tiu movado. La 
kunsido de multe da homoj — kio pligrandigus la agpovon — 
laŭŝajne apogis tiun teorion, ĉar oni povus rigardi tiun 
kolekton kiel multoblan pilon, kies potenco estus rekte 
proporcia al la nombro de ties elementoj. 


La ronda movado havis nenion eksterordinaran, Ĉar ĝi 
troviĝas en la Naturo mem; ĉiuj astroj movas sin ronde; oni 
povus do sin trovi antaŭ malgrandmezura kopio de la 
ĝenerala movado de l' universo aŭ, pli ĝustadire, ke ia ĝis 
tiam nekonata faktoro povis okaze naski ĉe la malgrandaj 
objektoj, en difinitaj kondiĉoj, ian energion similan al tiu, kiu 
puŝas la mondojn. 


Sed tiu movado ne ĉiam estis ronda; ofte ĝi estis intermita 
kaj tute neregula; la objekto estis vigle skuata, renversata, 
trenata en ia ajn direkto kaj, kontraŭ ĉiuj leĝoj de la statiko, 
levata de sur la planko kaj senapoge tenata en la aero. En 
tiuj faktoj estis nenio, kio ne povus esti klarigita per la influo 
de iu fizika nevidebla aganto. Ĉu ni ne vidas, ke la elektro 
faligas konstruaĵojn, elradikigas arbojn, malproksimen ĵetas, 
altiras aŭ repuŝas la plej pezajn korpojn? 


La strangaj bruetoj kaj krakoj — se oni akceptas, ke ili ne 
estis unu el la ordinaraj efikoj de la dilato de la ligno aŭ de ia 
alia hazarda kaŭzo — povus ja origini el la densiĝo de iu 
kaŝita fluidaĵo: ĉu la elektro ne okazigas la plej fortajn 
bruegojn? 


Ĝis tie ĉi, kiel oni vidas, ĉion povus enhavi la kampo de la 
pure fiziologiaj kaj fizikaj faktoj. Ne elirante el ĉi-tiu klaso da 
ideoj, oni tie havis temon por studado serioza kaj inda je la 
atento de la scienculoj. Kial tio ne okazis? Ĉagrenas diri: tio 
venas de kaŬzoj, pruvantaj, inter miloj da similaj faktoj, la 
frivolecon de la homa spirito. La vulgareco de la objekto, 
ĉefe uzata ĉe la unuaj eksperimentoj, eble kunhelpis por tiu 
indiferenteco. Kian influon ofte havis iu vorto sur la plej 
gravan aferon! Ne konsiderante, ke la movado povus esti 
komunikata al iu ajn objekto, oni daŭrigadis plu la 
eksperimentojn per la tabloj, sendube protio, ĉar tiu-ĉi 
meblo estas la plej oportuna, kaj ĉar oni pli nature sidas 
ĉirkaŭ tablo ol ĉirkaŭ alia meblo. Nu, la superaj homoj estas 
kelkafoje tiel infanecaj, ke ne estus neeble, ke certaj 
eminentaj spiritoj opiniis nedigne okupiĝi pri tio, kion oni 
interkonsentis nomi la danco de la tabloj. Estas probable, ke, 
se la fenomeno, rimarkita de Galvani, estus rimarkita de 
nekleraj homoj kaj ricevus burleskan nomon, ĝi ankoraŭ 
malŝatinde kuŝus apud la magia vergeto. Efektive, kiu 
scienculo ne opinius, ke li malaltiĝus de sia piedestalo, se li 
okupiĝus pri la danco de la ranoj? 


Tamen kelkaj personoj, tiel modestaj, ke ili konsentis, ke la 
Naturo eble ankoraŭ ne eldiris sian lastan vorton pri la afero, 
deziris vidi, por malŝarĝo de la konscienco; sed okazis, ke la 
fenomeno ne ĉiam respondadis al ilia espero; kaj,ĉar ĝi ne 
okazis konstante laŭ ilia volo kaj en ilia maniero de 
eksperimentado, tial ili konkludis malkonfirme. Spite al ilia 
juĝodecido, la tabloj ne ĉesas turniĝadi, kaj ni povas diri kiel 
Galileo: ili tamen sin movas! Ni diros plie: «la faktoj multiĝis 
en tia maniero, ke ili hodiaŭ jam havas siajn rajtojn, kaj la 
tuta demando temas nur pri tio, ke oni trovu pri ili ian racian 
klarigon». 


Ĉu oni povas ion konkludi kontraŭan al la realeco de iu 
fenomeno el tio, ke ĝi ne okazas en ĉiam sama maniero, laŭ 


la volo kaj la postuloj de observanto? Ĉu la elektraj kaj la 
kemiaj fenomenoj ne konformiĝas al difinitaj kondiĉoj? Ĉu do 
ni ilin neu, ĉar ili ne fariĝas ekster tiuj kondiĉoj? Ĉu estas do 
io miriga, ke la movado de la objektoj, fare de l' homa 
fluidaĵo, postulas ankaŭ difinitajn kondiĉojn? kaj ke tiu 
fenomeno ne okazas tiam, kiam la eksperimentanto, el sia 
vidpunkto, volas ĝin efektivigi laŭ sia kaprico aŭ submeti ĝin 
al la leĝoj de l' konataj fenomenoj, ne konsiderante, ke, pri 
novaj faktoj, povas kaj devas ekzisti novaj leĝoj? Nu, por 
ekkoni tiujn leĝojn, oni bezonas studadi la kondiĉojn, en kiuj 
la faktoj efektiviĝas, kaj tiu studado ne povas esti farata alie, 
ol per zorga, persista, ofte longega observado. 


Sed, kontraŭdiras kelkaj personoj, ofte kuŝas en tio evidenta 
friponaĵo. Ni unue demandas, ĉu ili estas certaj pri friponaĵoj; 
Ĉu ili ne prenis por friponaĵoj efikojn, kiujn ili ne kapablis 
klarigi al si, tiel same, kiel kampulo prenis por lerta iluziisto 
kleran fizikiston, kiu faradis siajn eksperimentojn. Eĉ se oni 
konsentas, ke ia iluzio ja kelkafoje okazis, ĉu tio estus do 
motivo por neado de la fakto? Ĉu ni neu la Fizikon, ĉar kelkaj 
iluziistoj sin pretende titolas fizikistoj? Oni devas ĉiam 
konsideri la karakteron de l' personoj kaj la intereson, kiun ili 
havus, trompi. Ĉu tio estus nura ŝerco? Oni povas ja amuziĝi 
dum momento; sed longedaŭra ŝerco estus tiel teda por la 
trompanto kiel por la trompato. Cetere, en tiu ŝerctrompo, 
disvastiĝanta de unu al la alia rando de la mondo kaj 
praktikata de plej seriozaj, dignaj kaj kleraj homoj, estus ja 
io tiel eksterordinara kiel la fenomeno mem. 


Se la fenomenoj, pri kiuj ni okupas nin, limigus sin al la 
movado de objektoj, ili restus, kiel ni diris, sur la kampo de 
la fizikaj sciencoj; sed tio ne okazis; estis destinite, ke ili 
konduku nin sur la vojon de strangaj faktoj. Per ni ne scias 
kies iniciato, oni kredis, ke oni eltrovis, ke la impulso donata 
al la objektoj ne estis nura efiko de ia mekanika, blinda forto, 


sed ke, en tiu movado, evidentiĝis la enmiksiĝo de ia 
inteligenta kaŭzo. 


De la momento, kiam ĉi-tiu vojo estis malfermita, oni ekhavis 
tute novan kampon por observado; leviĝis la vualo, kiu kaŝis 
al ni multajn misterojn. Ĉu, efektive, ekzistas ia inteligenta 
potenco? Jen la demando. Se tia potenco ekzistas, kio ĝi 
estas, kia ĝia naturo, kiu ĝia origino? Ĉu ĝi estas super la 
homaro? Jen aliaj demandoj, devenantaj de la unua. 


La unuaj inteligentaj manifestaĵoj okazis pere de tabloj, kiuj 
sin klinadis kaj frapadis certan nombron da fojoj per unu el 
siaj piedoj, kaj kiuj tiel respondadis jes aŭ ne, laŭ 
interkonsento, al la faritaj demandoj. Ĝis ĉi-tiu punkto, nenio 
nepre konvinkus la skeptikulojn, ĉar oni povus tie supozi ian 
efikon de hazardo. Poste, oni ricevis pli longajn respondojn, 
per la literoj de la alfabeto: la meblo faris difinitan nombron 
da frapoj, rilatan al la numero de ĉiu litero de la alfabeto, kaj 
tiel estis formataj vortoj kaj frazoj, respondantaj al la faritaj 
demandoj. La ĝusteco de la respondoj kaj ilia interrilateco 
kun la demandoj kaŭzis miregon. Demandite pri lia naturo, 
la mistera estulo, kiu tiel respondadis, deklaris, ke li estas 
Spirito aŭ Genio; li eldiris sian nomon kaj donis plurajn 
informojn pri sia persono. Ĉitiu cirkonstanco estas tre grava. 
Neniu ekpensis pri la Spiritoj por klarigi la fenomenon; ĉi-tiu 
mem malkaŝis sian kaŭzon. Ofte, en la ekzaktaj sciencoj, oni 
elpensas hipotezojn por ekhavi bazon por sia rezonado; sed 
tia ne estas la nuna okazo. 


Tia procedo por korespondado estis longedaŭra kaj 
maloportuna. La Spirito — kaj tio estas ankaŭ notinda 
fakto — indikis alian rimedon. Unu el tiuj nevideblaj estuloj 
konsilis la almeton de krajono al korbo aŭ alia objekto. Tiu 
korbo, staranta sur paperfolio, estas ekmovata de tiu sama 
mistera potenco, kiu balancas la tablojn; sed, anstataŭ 
simpla regula movado, la krajono faras per si mem literojn, 


kiuj formas vortojn, frazojn kaj tutajn paroladojn de multe da 
paĝoj, temantajn pri la plej altaj demandoj pri filozofio, 
moralo, metafiziko, psikologio ktp; kaj tiel rapide, kiel se oni 
skribus per la mano. 


Tiu konsilo estis donita samtempe en Ameriko, en 
Franclando kaj en pluraj aliaj landoj. Jen la vortoj, per kiuj ĝi 
estis donita en Parizo, la 10-an de Junio 1853, al unu el la 
plej fervoraj adeptoj de la doktrino, jam de longe, ekde 
1849, sin okupinta pri la alvokado de la Spiritoj: «Alportu el 
la apuda ĉambro korbeton; ligu al ĝi krajonon; metu ĉi-tiun 
sur la paperon kaj, surla randon de l' korbeto, viajn 
fingrojn». Post kelkaj momentoj, la korbo ekmoviĝis, kaj la 
krajono tre legeble skribis jenan frazon: «Mi absolute 
malpermesas al vi komuniki al iu ajn, kion mi ĵus diris; la 
venontan fojon, kiam mi skribos, mi skribos pli bone». 


Ĉar la objekto, al kiu oni adaptas krajonon, estas nura ilo, 
tial ĝia naturo kaj formo tute ne gravas; oni serĉis ĝian plej 
oportunan pozicion; fakte, multaj homoj uzas por tio 
tabuleton. 


La korbeto, aŭ la tabuleto, povas esti ekmovata nur sub la 
influo de personoj, por tio dotitaj per speciala kapablo kaj 
nomataj mediumoj, tio estas, rimedoj aŭ perantoj inter la 
Spiritoj kaj la homoj. La kondiĉoj, havigantaj tian kapablon, 
dependas de kaŭzoj samtempe moralaj kaj fizikaj, ankoraŭ 
neperfekte konataj; ĉar ekzistas mediumoj junaj kaj 
maljunaj, viroj aŭ virinoj, kun ĉiaj gradoj da intelekta 
disvolviĝo. Cetere, tiu kapablo kreskas per ekzercado. 


V 


Poste oni konstatis, ke la korbo, aŭ la tabuleto, estis nura 
alpendaĵo de la mano kaj ke la mediumo, prenante mem la 
krajonon, skribis laŭ nevola, kvazaŭ febra impulso. Per ĉi-tiu 


rimedo, la komunikaĵoj fariĝis pli rapide, pli facile kaj pli 
komplete; ĉi-tiu estas la hodiaŭ plej ĝenerala procedo, des 
pli, ĉar la nombro da personoj dotitaj per tia kapablo estas 
grandega kaj pliiĝas ĉiutage. La sperto, fine, konigis aliajn 
formojn de tiu kapablo, kaj oni eksciis, ke la komunikaĵoj 
povas ankaŭ okazi per la parolo, aŭdado, vidado, palpado 
k. a., kaj eĉ per rekta skribado de la Spiritoj, tio estas, sen ia 
helpo de la mano de l' mediumo, aŭ de krajono. 


Post tiu konstato, restis esplori esencan punkton, nome la 
rolon de la mediumo ĉe la respondoj kaj la parton, kiun li tie 
povas preni mekanike kaj morale. Du ĉefaj cirkonstancoj, 
kiujn ne devus preterlasi atentema observanto, povas solvi 
la demandon. La unua estas la maniero, kiel la korbo sin 
movas sub la influo de l|' mediumo, ĉe la nura kontakto de 
liaj fingroj kun ĝia rando; la ekzameno pruvas la neeblecon 
de ia ajn direktado. Tiu neebleco estas pli evidenta, kiam du 
aŭ tri personoj apogas kune la manojn sur la korbo; estus 
necesa vere eksterordinara akordo de movoj, kaj, kromtio, 
absoluta identeco de pensoj, por ke tiuj personoj povu doni 
saman respondon al la farita demando. Alia fakto, ne malpli 
stranga, kreskigas la embarason, nome la radikala modifo de 
skribkaraktero, laŭ la sin manifestanta Spirito; kaj ĉiufoje, 
kiam iu Spirito revenas, lia skribkaraktero refariĝas[4]. La 
mediumo devus do ekzerciĝi en la ŝanĝo de sia 
skribkaraktero en dekoj da manieroj kaj, precipe, bone 
memori tiun, kiu apartenas al tiu aŭ tiu alia Sp irito. 


La dua cirkonstanco rezultas de la naturo mem de la 
respondoj: ili plej ofte, precipe tiam, kiam temas pri 
abstraktaj aŭ sciencaj aferoj, staras okulfrape super la konoj 
kaj, kelkafoje, trans la intelektaj limoj de la mediumo; 
cetere, ĉi-tiu ordinare havas nenian konscion pri tio, kion li 
skribas sub tiu influo. Tre ofte li ja ne aŭdas aŭ ne 
komprenas la prezentitan demandon, ĉar tiu-ĉi povas esti 
farata en lingvo fremda al li, aŭ eĉ Mense, kaj la respondo 


povas esti donata en tiu idiomo mem. Fine, ofte okazas, ke la 
korbo skribas propramove, sen antaŭa demando, pri ia ajn 
kaj tute neatendita afero. 


Ĉe iuj okazoj, tiuj respondoj estas tiel saĝaj, profundaj kaj 
trafaj; ili elmontras tiel altajn, tiel superbelajn pensojn, ke ili 
ne povas elveni krom el iu supera intelekto, stampo de la 
plej pura moraleco; aliajn fojojn, ili estas tiel senpripensaj, 
tiel frivolaj kaj ja tiel trivialaj, ke la racio rifuzas kredi, ke ili 
povas veni de tiu sama fonto. Tiu diverseco de 
esprimomanieroj povas esti klarigita nur per la malsameco 
de la sin manifestantaj intelektoj. Ĉu tiuj intelektoj troviĝas 
en la homaro aŭ ekster la homaro? Jen la tema punkto, kies 
kompleta klarigo estas trovata en ĉi-tiu verko, tia, kia ĝin 
donis la Spiritoj mem. 


Jen do evidentaj efikoj, kiuj okazas ekster la kutima rondo de 
nia observado; kiuj fariĝas ne mistere, sed en hela taglumo; 
kiuj povas esti konstatataj de ĉiu persono; kiuj ne estas 
privilegio de unu sola individuo, sed kiujn miloj da homoj 
refaras laŭvole, ĉiutage. Tiuj efikoj havas nepre ian kaŭzon, 
kaj, ĉar ili montras la agon de iu intelekto kaj de iu volo, ili 
tial staras ekster la pure fizika sfero. 


Pluraj teorioj estas elpensitaj pri ĉi-tiu temo: ni ilin baldaŭ 
ekzamenos kaj vidos, ĉu ili klarigas ĉiujn ĉirilatajn faktojn. Ni 
dume konsentu la ekziston de estuloj aliaj ol la homoj, ĉar 
tia estas la klarigo donata de la manifestiĝantoj; kaj ni vidu, 
kion ili diras al ni. 


VI 


La estuloj, sin komunikantaj kun ni, nomas sin mem, kiel ni 
jam diris, Spiritoj aŭ Genioj, kaj deklaris, ke ili — almenaŭ 
kelkaj — apartenis al homoj vivintaj sur la Tero. Ili formas la 
spiritan mondon, kiel ni la korpan dum nia surtera vivo. 


Por pli facile respondi kelkajn kontraŭdirojn, ni resumos ĉitie, 
per malmultaj vortoj, la plej reliefajn punktojn de la 
doktrino, kiun ili instruis al ni. 


«Dio estas eterna, neŝanĝema, nemateria, unika, ĉiopova, 
superege justa kaj bona». 


«Li kreis la universon, kiu ampleksas ĉiujn animitajn kaj 
neanimitajn, materiajn kaj nemateriajn estaĵojn». 


«La materiaj estaĵoj konsistigas la videblan aŭ korpan 
mondon; kaj la nemateriaj la nevideblan aŭ spiritan, tio 
estas la mondon de la Spiritoj». 


«La spirita mondo estas la mondo normala, primitiva, eterna, 
antaŭekzistanta kaj postvivanta ĉion». 


«La korpa mondo estas nur akcesora, kaj povus ĉesi ekzisti 
aŭ esti neniam ekzistinta, sen ia modifo de la esenco mem 
de la spirita mondo». 


«La Spiritoj por kelka tempo portas pereeman materian 
envolvaĵon, kies detruo, ĉe la morto, reliberigas ilin». 


«El inter la diversaj specoj de korpaj estaĵoj, Dio destinis la 
homan superspecon por la enkarniĝo de la Spiritoj atingintaj 
ioman evoluogradon; tio havigas al la homaro moralan kaj 
intelektan pozicion super Ĉiuj ceteraj specoj». 


«La animo estas enkarniĝinta Spirito, kies envolvaĵo estas la 
korpo». 


«Estas en la homotri partoj: 1-a, la korpo aŭ materia estaĵo, 
analoga je tiu de la bestoj kaj animita de la sama 
vivoprincipo; 2-a, la animo aŭ nemateria estaĵo, Spirito 
enkarniĝinta en la korpon; 3-a, la ligilo, altenanta la animon 
al la korpo, la meza principo inter la materio kaj la Spirito». 


«La homo havas do du naturojn: pro sia korpo, li estas 
samnatura kiel la bestoj, kies instinktojn li posedas; pro sia 
animo, li estas samnatura kiel la Spiritoj». 


«La ligilo aŭ perispirito, kiu tenas la Spiriton ĉe la korpo, 
estas kvazaŭa duonmateria envolvaĵo. La morto estas la 
eldetruo de la malpli delikata tegilo; la Spirito konservas la 
duan, kiu estas por li etera korpo kaj kiun, en sia ordinara 
stato, ni ne vidas, sed kiu povas okaze fariĝi videbla, eĉ 
tuŝebla, kiel ĉe la fenomenoj nomataj aperaĵoj». 


«La Spirito ne estas do ia abstrakta, nedifinita estaĵo, kiun 
oni povus akcepti nur per la penso, sed estaĵo reala, difinita 
kaj, kelkafoje, perceptebla per la vida, aŭda kaj palpa 
sentumoj». 


«La Spiritoj apartenas al diversaj klasoj kaj estas egalaj nek 
pri povo, pri inteligenteco, pri saĝo, nek pri moraleco. Tiuj 
unuaklasaj estas superaj Spiritoj, distingiĝantaj de la ceteraj 
pro siaj perfekteco, konoj, proksimeco al Dio, pureco de 
sentoj kaj amo al bono: ili estas la anĝeloj aŭ puraj Spiritoj. 
La ceteraj klasoj pli kaj pli malproksimiĝas de tiu perfekteco; 
tiuj, apartenantaj al la malsuperaj gradoj, estas inklinaj al la 
plimulto de niaj pasioj: malamo, envio, ĵaluzo, fiero k. a.; ili 
plezuras ĉe la malbono. Kelkaj Spiritoj estas nek tre bonaj, 
nek tre malbonaj; ili estas pli malordigemaj kaj turmentemaj 
ol malicaj, kaj tial iliaj distingiloj estas petolado kaj 
senlogikeco: ili estas la amuziĝemaj aŭ frivolaj Spiritoj». 


«La Spiritoj ne eterne apartenas al sama ordo. Ĉiuj 
progresas, trapasante la diversajn gradojn de la spirita 
hierarkio. Tiu progreso fariĝas per enkarniĝado, kiu estas 
ordonata al unuj kiel puno kaj al aliaj kiel misio. La materia 
vivo estas provo, kiun ili devas fari multe da fojoj, ĝis ili 
atingos la absolutan perfektecon; ĝi estas kvazaŭa fandilo 
aŭ rafinejo, el kiu ili eliras pli aŭ malpli purigitaj». 


«Forlasinte la korpon, la animo revenas al la mondo de la 
Spiritoj, el kie ĝi eliris, kaj, post pli aŭ malpli longa tempo, 
kiun ĝi travivas kiel vaganta Spirito, ĝi rekomencas novan 
materian ekzistadon».[5b] 


«Ĉar la Spirito devas ricevi multe da enkarniĝoj, tial sekvas, 
ke ni ĉiuj havis jam multe da ekzistadoj kaj devos havi 
ankoraŭ aliajn, pli aŭ malpli perfektigitajn, ĉu sur la Tero, Ĉu 
en aliaj mondoj». 


«La enkarniĝo de la Spiritoj fariĝas ĉiam en la homan 
genton; estus eraro kredi, ke la animo aŭ Spirito povas 
enkarniĝi en la korpon de besto». 


«La pluraj enkorpaj ekzistadoj de la Spirito irigas ĉi-tiun 
ĉiam antaŭen, neniam posten; sed la rapideco de l' progreso 
dependas de niaj klopodoj por la perfekteco». 


«La kvalitoj de la animo estas tiuj de la enkarniĝinta Spirito, 
tio estas: virta homo estas enkarniĝinta bona Spirito; malica 
homo estas enkarniĝinta malpura Spirito». 


«La animo jam havis sian individuecon antaŭ ol enkarniĝi 
kaj konservas ĝin post sia disiĝo for de la korpo». 


«Ĉe sia reveno en la mondon de la Spiritoj, la animo tie 
renkontiĝas kun ĉiuj, kiujn ĝi konis sur la Tero, kaj ĉiuj ĝiaj 
ekzistadoj bildiĝas antaŭ ĝi per la rememoro pri la bono kaj 
malbono, kiujn ĝi faris». 


«La enkarniĝinta Spirito vivas sub la influo de la materio; la 
homo, kiu venkas tiun influon per altigo kaj purigo de sia 
animo, proksimiĝas al la bonaj Spiritoj, kun kiuj li iam estos. 
Sed, kiu, opiniante pli grava la homan naturon, lasas sin regl 
de malnoblaj pasioj kaj igas konsisti ĉiujn siajn ĝojojn en la 
kontentigo de trivialaj apetitoj, tiu aliĝas al la malpuraj 
Spiritoj». 


«La enkarniĝintaj Spiritoj loĝas la plurajn globojn de la 
universo; tiuj neenkarniĝintaj aŭ vagantaj okupas neniun 
Inter ĉi-tiu doktrino pri reenkarniĝado kaj tiu pri 
metempsikozo, kiel akceptas iuj sektoj, estas karakteriza 
diferenco, kiu estos baldaŭ klarigita en ĉi-tiu verko. difinitan, 
limigitan regionon; ili estas ĉie en la spaco kaj ĉe nia flanko, 
ili vidas kaj tuŝas nin ĉiumomente; ili estas tuta nevidebla 
homamaso, sin movanta ĉirkaŭ ni». 


«La Spiritoj havas sur la morala, eĉ sur la fizika mondo, 
senĉesan influon; ili agas sur la materion kaj la penson, kaj 
estas unu el la potencoj de la Naturo, kaŭzo efika de granda 
nombro da ĝis antaŭ nelonge ne klarigitaj, aŭ apenaŭ 
klarigitaj, fenomenoj, kiujn nur Spiritismo racie interpretas». 


«La rilatoj inter la Spiritoj kaj la homoj estas kontinuaj. La 
bonaj Spiritoj admonas nin al bono, kuraĝigas nin ĉe la 
provoj de la vivo kaj helpas nin elteni ĉi-tiujn brave kaj 
rezignacie; la malbonaj pelas nin en malbonon: estas por ili 
plezuro vidi nin fali kaj identiĝi kun ili». 


«La komunikiĝoj de la Spiritoj kun la homoj estas kaŝitaj aŭ 
malkaŝaj. La unuaj fariĝas per la bona aŭ malbona influo, 
kiujn ni preterkonscie ricevas de la Spiritoj; en ĉi-tiu okazo, 
nia sagaceco devas distingi bonajn de malbonaj inspiroj. La 
malkaŝaj komunikiĝoj estas tiuj farataj per skribado, per 
parolo aŭ per aliaj materialaj rimedoj, plej ofte helpe de 
mediumoj, kiuj servas kiel iloj ĉe tiuj manifestiĝoj». 


«La Spiritoj sin manifestas propravole aŭ per elvoko. Oni 
povas elvoki ĉiajn Spiritojn: tiujn, kiuj animis senfamajn 
homojn, same kiel tiujn de plej kleraj personoj, kiu ajn estis 
la epoko, kiam ili vivis; tiujn de niaj parencoj, amikoj aŭ 
malamikoj, kaj de ili ricevi, per skribitaj aŭ parolaj 
komunikaĵoj, konsilojn, informojn pri ilia transtomba 


situacio, iliajn pensojn pri ni, kaj ankaŭ la konigojn, kiujn 
estas al ili permesite fari al ni». 


«La Spiritojn altiras ilia simpatio por la morala karaktero de 
la rondo ilin vokanta; la Superaj sentas plezuron en la 
seriozaj kunsidoj, kie regas amo al bono kaj sincera deziro 
por instruiĝo kaj pliboniĝo. llia ĉeestado forpelas la 
malsuperajn Spiritojn; ĉi-tiuj, kontraŭe, trovas liberan eniron 
kaj agas sen ia embaraso ĉe personoj frivolaj aŭ instigataj 
nur de scivolo, kaj ĉie, kie regas malnoblaj instinktoj. 
Anstataŭ bonaj konsiloj kaj utilaj instruoj, ni nenion devas 
atendi de ili krom bagatelaĵoj, mensogoj, trivialaj spritaĵoj aŭ 
mistifikoj, ĉar, ofte, ili alprenas respektindajn nomojn, por pli 
bone konduki nin en eraron». 


«La distingo inter la bonaj kaj la malbonaj Spiritoj estas tre 
facila: la parolo de la Superaj Spiritoj estas ĉiam digna, 
nobla, stampita de plej alta moralo kaj libera de ĉia triviala 
pasio; iliaj konsiloj spiras plej puran saĝon kaj celas ĉiam 
nian perfektigon kaj la bonon de la homaro». 


«La parolo de la malsuperaj Spiritoj estas, kontraŭe, 
senkonsekvenca, ofte triviala, eĉ maldelikata; kelkafoje ili 
diras ion bonan kaj veran, sed, plej ofte, falsaĵojn kaj 
absurdaĵojn, pro malico aŭ neklereco; ili moktrompas la 
kredemon kaj amuziĝas per la naiveco de siaj demandantoj, 
flatante ties vantamon, nutrante ties dezirojn per falsaj 
esperoj. Resume, la seriozaj komunikaĵoj, laŭ la tuta signifo 
de la vorto, okazas nur en seriozaj rondoj, kie regas intima 
konsento pri pensoj kun celo al bono». 


«La moralo de l' Superaj Spiritoj resume konsistas, kiel tiu de 
la Kristo, en la jena evangelia maksimo: „Ĉion-ajn do, kion vi 
deziras, ke la homoj faru al vi, vi ankaŭ faru al ili[6]; tio 
estas, fari ĉiam bonon, neniam malbonon. Ĉiu trovas en ĉi- 


tiu principo ĝeneralan regulon por konduto, ĉe siaj eĉ plej 
malgravaj agoj“». 


«La Spiritoj instruas al ni, ke egoismo, malhumileco, 
voluptamo estas pasioj, kiuj proksimigas nin al la besta 
naturo, farante nin sklavoj de la materio; ke homo, kiu, jam 
en ĉi-tiu mondo, sin liberigas de la materio, forĵetante de si 
la mondumajn vantaĵojn kaj amante sian proksimulon, 
alproksimiĝas al la spirita naturo; ke ĉiu el ni devas esti 
utila, laŭ la kapabloj kaj rimedoj, kiujn Dio disponigis al ni 
por nin elprovi; ke la forta kaj multpova ŝuldas apogon kaj 
protekton al la malforta, ĉar tiu, kiu misuzas sian forton kaj 
potencon por subpremi sian similulon, atencas la leĝon de 
Dio. Ili instruas, fine, ke en la mondo de la Spiritoj, kie nenio 
povas esti kaŝita, hipokritulo estos senmaskigita kaj ĉiuj liaj 
malnoblaĵoj estos malkovritaj; ke la neevitebla kaj 
ĉiumomenta ĉeesto de tiuj, kiujn ni malutilis, estas unu el la 
punoj al ni difinitaj; ke de la supereco aŭ malsupereco de la 
Spiritoj dependas ĝuoj kaj suferoj nekonataj de ni sur la 
Tero». 


«Sed ili ankaŭ diras al ni, ke ne ekzistas neripareblaj eraroj: 
ĉia eraro povas esti estingita per kompensa puno. La homo 
trovas por tio rimedojn en siaj pluraj ekzistadoj, kiuj ebligas 
al li antaŭeniri sur la vojo de la progreso, laŭ sia deziro kaj 
penoj, ĝis la perfekteco — lia fina limŝtono». 


Jen la resumo de la spiritisma doktrino, laŭ instruo de la 
Superaj Spiritoj. Ni vidu nun la argumentojn prezentatajn 
kontraŭ ĝi. 


VII 


Por multaj homoj, la kontraŭstaro de la korporacioj de 
scienculoj estas — se ne pruvo — almenaŭ peza konjekto 
malfavora al la koncernata afero. Ni ne troviĝas inter tiuj, 


kiuj indigne krias kontraŭ la scienculoj, ĉar ni ne volas, ke 
oni diru, ke ni donas al ili la hufobaton de la azeno; male, ni 
ilin alte estimas kaj sentus grandan honoron sidante en ilia 
rondo; sed ilia opinio ne povus, en Ĉiaj cirkonstancoj, esti 
neapelaciebla juĝo. 


De la momento, kiam la sciencularo flanke lasas la 
materialan observadon de la faktoj, kiujn temas klarigi, la 
kampo estas malfermita al konjektoj; ĉiu alportas sian 
sistemeton, kiun li nepre volas starigi super la ceteraj kaj 
kiun li subtenas obstine. Ĉu ni ne vidas, ĉiutage, la plej 
malakordantajn opiniojn alterne plej vigle rekomendataj kaj 
forjetataj, jen forpuŝataj kiel absurdaj eraroj, jen proklamataj 
kiel nerefuteblaj veraĵoj? La faktoj, jen la vera kriterio de niaj 
juĝoj, la nerebatebla argumento; se faktoj mankas, dubo 
estas do la opinio de saĝulo. 


Pri tre konataj aferoj la opinio de la scienculoj estas, pro 
justa motivo, fidinda, ĉar ili ja scias pli multe kaj pli bone ol 
la vulgarularo; sed, koncerne novajn principojn, nekonatajn 
aferojn, ilia vidmaniero estas ĉiam nur hipoteza, ĉar ili ne 
estas malpli influataj de antaŭjuĝoj ol la ceteraj homoj; mi ja 
diras, ke scienculo havas pli da antaŭjuĝoj ol iu alia homo, 
ĉar tute natura inklino igas lin ĉion enfermi en sia fako; 
matematikisto vidas pruvojn nur en algebra demonstracio; 
kemiisto ĉion atribuas al la agado de l' elementoj, k t. p. Ĉiu 
homo, sin dediĉanta al iu fako, ligas al ĝi ĉiujn siajn ideojn; 
ekster sia kampo, li ofte perdas sian ekvilibron, ĉar li volas 
ĉion trakti per sama provilo: tio estas rezultato de la homa 
malforteco. Volonte kaj fidplene mi konsultus kemiiston pri 
iu demando pri analizo, fizikiston pri la povo de la elektro, 
mekanikiston pri iu mova forto; sed ili permesos al mi, sen ia 
ofendo al la estimo, kiun postulas ilia speciala scio, ke Mi ne 
same rigardu ilian nean opinion pri Spiritismo, opinion, kiu 
valoras ne pli ol tiu de arkitekto pri iu muzika demando. 


La vulgaraj sciencoj kuŝas sur la proprecoj de la materio, 
kiun oni povas laŭvole eksperimenti kaj manipuli; la 
spiritismaj fenomenoj sin bazas sur la agado de intelektaj 
estuloj, posedantaj volon propran kaj ĉiumomente 
montrantaj al ni, ke ili ne estas submetitaj al nia kaprico. 


La observoj ne povas do esti farataj en sama maniero; ili 
postulas specialajn kondiĉojn kaj alian deirpunkton; voli ilin 
subigi al niaj ordinaraj procedoj de esplorado estas krei 
neekzistantajn analogiojn. La ĝustasenca scienco estas 
nekompetenta, kiel scienco mem, pri la afero Spiritismo: ĝi 
havas kun ĉi-tiu nenion komunan, kaj ĝia juĝo, ĉu favora aŭ 
kontraŭa, neniom pezus. Spiritismo estas rezultato de 
persona konvinkiteco, kiun la kleruloj povas havi kiel tute 
simplaj individuoj. Sed voli transdoni tiun demandon al la 
scienco valorus tiel same,kiel komisii al kunsidantaj fizikistoj 
aŭ astronomoj la decidon pri la ekzisto de la animo. Efektive, 
Spiritismo estas entenata en du konceptoj, nome: la ekzisto 
de la animo kaj ties stato post la morto; nu, estas 
supermezure nelogike pensi, ke iu homo estas nepre granda 
psikologo pro tio, ĉar li estas altmerita matematikisto aŭ 
eminenta anatomiisto. Dissekcante la korpon, la anatomiisto 
serĉas la animon, kaj, ĉar li ne trovas ĝin sub sia sekcilo, kiel 
iu nervo, aŭ ĉar li ne vidas ĝin elvaporiĝi, kiel iu gaso, li tial 
konkludas, ke ĝi ne ekzistas, pro tio, ke li rigardas el 
ekskluzive materiala vidpunkto: ĉu sekvu de tio, ke li estas 
prava, kontraŭ la universala opinio? Tute ne. Oni vidas do, ke 
Spiritismo ne troviĝas en la sfero de kompetenteco de la 
scienco. 


Kiam la spiritismaj kredoj estos vulgarigitaj, kiam ili estos 
ĝenerale akceptitaj — en tempo, kiu ne troviĝas tre 
malproksime, se ni rigardas la rapidecon, kun kiu ili 
disvastiĝas —, okazos al ili tio sama, kio al ĉiuj novaj ideoj, 
komence trovintaj barojn; la kleruloj kapitulacos ĉe la 
evidenteco kaj ilin rekonos sub la forto de la cirkonstancoj. 


Ĝis tiam, neĝustatempe oni distrus tiujn homojn de iliaj 
apartaj laboroj, por ilin devigi trakti aferojn fremdajn al iliaj 
okupoj kaj programo. Dume, tiuj, kiuj, sen antaŭa ĝisfunda 
studado de la demando, sin deklaras kontraŭ ĝi kaj mokas 
ĉiun, kiu opinias malsame ol ili, forgesas, ke tio sama okazis 
al la plimulto de la grandaj eltrovoj, kiuj honorindigas la 
homaron. Ili riskas vidi siajn nomojn pluigi la liston de la 
kleraj forpuŝantoj de la novaj ideoj kaj enskribitaj ĉe tiuj de 
la membroj de la scioplena akademio, kiu, en 1752, ricevis 
per tondra ridegado la memuaron de Franklin pri la 
fulmoforigiloj; efektive, tiuj sinjoroj ĝin opiniis neinda esti 
metita inter la komunikaĵojn al ili adresatajn; aŭ ili estus 
inter tiuj akademianoj, kiuj igis Franclandon perdi la 
profiton, kiun donus al ĝi la iniciato de la vapornavigacio, 
deklarante, ke la sistemo de Fulton estas nerealigebla revo; 
kaj tamen tiuj estis demandoj, pri kiuj ili estis kompetentaj. 
Se dotiuj akademioj, konsistantaj el la kremo de la kleruloj 
en la mondo, havis nenion krom sarkasmo kaj malŝato 
kontraŭ ideoj, kiujn ili ne komprenis, ideoj, kiuj, post kelkaj 
jaroj, revoluciigis la sciencon, la morojn kaj la industrion, kial 
esperi, ke afero fremda al iliaj kutimaj okupoj ricevos pli da 
favoro? 


Tiuj eraroj de kelkaj homoj, kies memoron tiuj eraroj faras 
inda je bedaŭro, ne povus ja senigi ilin je la meritoj, kiujn, 
pri aliaj aferoj, nia estimo rekonas ĉe ili; sed, ĉu iu bezonas 
ian oficialan diplomon, por havi naturan saĝon, kaj ĉu, 
ekster la akademioj, ekzistas nur frenezuloj aŭ stultuloj? Oni 
bonvolu ekrigardi, kiuj estas la adeptoj de la spiritisma 
doktrino; oni vidu, ĉu inter ili estas nur malkleraj homoj kaj 
ĉu la grandega nombro da meritaj homoj, sin dediĉantaj al 
ĝi, lasas, ke ĝi estu malŝate lokita en la vicon de la kredoj de 
naivaj maljunulinoj. La karaktero kaj klereco de ĝiaj adeptoj 
indas, ke oni diru: ĉar tiaj homoj asertas, tial en ĝi nepre 
estas io reala. 


Ni ankoraŭfoje diras: se la faktoj, pri kiuj ni okupas nin, estus 
nura mekanika movado de la korpoj, la esplorado de la fizika 
kaŭzo de tiu fenomeno troviĝus do en la kampo mem de la 
scienco; sed, ĉar temas pri manifestiĝoj ekster la leĝoj 
konataj de la homaro, pri tio la materiala scienco estas 
nekompetenta, ĉar tiu fakto povas esti klarigita nek per 
algarismoj, nek per la mekanika forto. Kiam sin prezentas 
tute nova fakto, ne apartenanta al iu el la konataj sciencoj, 
la sciencisto, por ĝin studadi, devas flanke lasi siajn konojn 
kaj konfesi, ke li havas en manoj demandon tute novan, kiu 
ne povas esti studata kun antaŭe preta ideo. 


La homo, kiu kredas sian prudenton neerarema, estas tre 
proksima de eraro; eĉtiuj, kiuj havas plej falsajn ideojn, 
apogas sin sur sia prudento, kaj ĝuste pro tio ili forpuŝas 
ĉion, kio ŝajnas al ili neebla. Ĉiuj, iam forjetintaj la mirindajn 
elpensaĵojn, pro kiuj hodiaŭ fieras la homaro, serĉadis, por 
tio, helpon ĉe tiu juĝisto. Tiel okazas, ĉar tio, kion oni nomas 
prudento, estas ofte nenio alia ol maskita fiero; kaj kiu 
opinias sin neerarema, tiu pavas, kvazaŭ li estus la egalulo 
de Dio. Ni do turnas nin al la personoj, kiuj, pli saĝaj, ne 
dubas pri tio, kion ili ankoraŭ ne vidis, kaj kiuj, juĝante la 
estontecon laŭ la pasinteco, ne kredas, ke la homo jam 
alvenis al sia apogeo, nek ke la Naturo jam turnis al li la 
lastan paĝon de sia libro. 


VIII 


Ni aldiru, ke la studado de iu doktrino, kiel la spiritisma, kiu 
kondukas nin al kampo de tiel novaj kaj tiel grandaj aferoj, 
povas esti kun profito farata nur de homoj seriozaj, 
persistemaj, sen antaŭjuĝoj kaj animitaj de firma kaj sincera 
volo alveni al iu rezultato. Ni ne povas nomi tiaj la homojn, 
kiuj juĝas apriore, ventanime kaj ne ĉion vidinte; tiujn, kiuj 
studas sen ia metodo, sen ia reguleco, sen la nepre necesa 
enpensiĝo; des malpli ni atribuus tian kvaliton al iuj 


personoj, kiuj, domaĝante sian reputacion de sprituloj, plej 
klopodas por trovi ian burleskan flankon ĉe la aferoj plej 
veraj, aŭ, almenaŭ, konsiderataj tiaj de homoj, kies klereco, 
karaktero kaj konvinkoj rajtas la respekton de ĉiuj, kiuj fieras 
pro noblaj sentoj. La personoj, kiuj ne opinias tiujn faktojn 
indaj je ilia atento, detenu sin de juĝo; neniu ekpensas 
perforti iliajn kredojn, sed, siavice, ili bonvolu respekti la 
aliulajn. 


Kio karakterizas seriozan studadon, tio estas la interligo 
observata en ĝi. Ĉu oni miru, ke oni ne ricevas saĝan 
respondon pri aferoj, ja gravaj, kiam ili estas prezentataj 
senelekte kaj abrupte, meze de amaso da sensencaj 
demandoj? Cetere, iu demando estas ofte kompleksa kaj, por 
esti klarigita, postulas preparajn aŭ aldonajn demandojn. Kiu 
deziras akiri iun sciencon, tiu devas fari pri ĝi metodan 
studadon, komenci de la komenco, kaj sekvi la interrilaton 
kaj la disvolviĝon de la ideoj. Ĉu ekscius pli multe iu, kiu sin 
turnus al klerulo kun ia okaza demando rilata al scienco, ne 
konante de ĉi-tiu eĉ unu vorton? Ĉu la klerulo povus, eĉ kun 
plej granda volonto, doni ian kontentigan respondon? Tiu 
seninterrilata respondo estus nepre nekompleta kaj do 
preskaŭ ĉiam nekomprenebla, aŭ povus ŝajni absurda kaj 
sensenca. Ĝuste tio sama okazas al niaj rilatoj kun la 
Spiritoj. Se iu deziras instruiĝi en ilia lernejo, tiu devas ricevi 
kurson sub ilia gvidado; sed, same kiel ĉe ni, li devas elekti 
siajn instruistojn kaj diligente laboradi. 


Ni jam diris, ke la Superaj Spiritoj venas nur al seriozaj 
kunsidoj kaj precipe al tiuj, kie regas perfekta akordo de 
pensoj kaj sentoj por la bono. Frivoleco kaj vantaj demandoj 
mallogas ilin, same kiel, ĉe la homoj, ili mallogas la saĝulojn. 
La kampo estas, tiam, malfermita al la amaso de la 
mensogemaj kaj malseriozaj spiritoj, ĉiam embuske 
atendantaj iun okazon por mokŝerci kaj ridi nian naivecon. 
Kio, en tiaj kunvenoj, fariĝas al serioza demando? Ĝi ja 


ekhavas respondon; sed, de kiu? Estas tute same, kiel se oni 
proponus al aro da gajvivantoj jenajn demandojn: kio estas 
animo? kio estas morto? kaj aliajn tiajn aferojn. Se vi volas 
seriozajn respondojn, estu mem seriozaj laŭ la tuta signifo 
de la vorto kaj konformiĝu al ĉiuj necesaj kondiĉoj; nur tiel vi 
havos grandajn rezultatojn; estu, plie, laboremaj kaj 
persistaj en viaj studoj, alie la Superaj Spiritoj vin forlasas, 
kiel faras instruisto rilate siajn maldiligentajn lernantojn. 


IX 


La movado de la objektoj estas elpruvita fakto; restas nur 
scii, ĉu en tiu movado ekzistas, aŭ ne, inteligenta 
manifestado kaj, se jes, kiu estas la origino de tia 
manifestado. 


Ni ne parolas pri la inteligenta movado de iuj objektoj, nek 
pri la parolaj komunikajoj, nek, ankaŭ, pri tiuj skribitaj de la 
mediumo mem; tiaj manifestiĝoj, evidentaj al homoj, kiuj 
vidis kaj funde esploris la aferon, ne estas, unuavide, sufiĉe 
sendependaj de la volo, ke novica observanto estus plene 
konvinkita. Ni parolos do nur pri la skribajo ricevita per iu 
ajn objekto provizita per krajono, ekzemple korbo, tabuleto 
k. a. La Maniero, kiel la fingroj de l' mediumo sin apogas sur 
la objekto, kiel ni jam diris, estas tia, ke oni sentime invitus 
la plej rafinitan lertulon, iel ajn influi la skribadon. Sed ni 
konsentu, ke, per miregiga lerteco, la mediumo povas trompi 
la plej akrajn okulojn; kiel oni klarigus la respondojn, kiam 
tiuj ĉi troviĝas ekster la ideoj kaj la konoj de la mediumo? 
Oni bonvolu rimarki, ke ili ne estas unusilabaj respondoj, 
sed, ofte, ke ili okupas multe da paĝoj, skribataj kun plej 
miriga rapideco, pri afero, ĉu difinita, ĉu elektita de la Spirito 
mem. El sub la mano de la mediumo plej fremda al literaturo 
elfluas kelkafoje poeziajoj kun tiaj superbeleco kaj pureco, 
ke la plej bonaj poetoj ne rifuzus subskribi ilin. Kio ankoraŭ 
pliigas la eksterordinarecon de tiuj faktoj, tio estas, ke ili 


okazas ĉie kaj ke la nombro da mediumoj supermezure 
kreskas. Ĉu tiuj faktoj estas realaj aŭ ne? Al ĉi-tiu demando 
ni havas unu solan respondon: vidu kaj observu; okazoj al vi 
ne mankos; sed plej grave estas, ke vi observadu ofte, dum 
longa tempo kaj laŭ la postulataj kondiĉoj. 


Kion respondas la kontraŭuloj ĉe la evidenteco? Vi estas, ili 
diras, moketrompataj de ĉarlatanoj aŭ implikitaj en iluzio. 
Unue, ni diros, ke ĉarlatanismo ne trovas lokon tie, kie ne 
estas ia intereso; ĉarlatanoj ne laboras senpage. Tio estus 
do, maksimume, mistifiko. Sed, pro kia stranga koincido tiuj 
trompistoj akordiĝus ĉie en la mondo, por agi sammaniere, 
estigi la samajn efikojn kaj doni, pri la samaj demandoj, en 
diversaj idiomoj, respondojn identajn, se ne laŭforme, 
almenaŭ laŭsence? Kiel kaj celante kion, gravaj, seriozaj, 
honorindaj, instruitaj personoj riskus sian nomon en tiaj 
artifikajoj? Kiel la infanoj povus havi la paciencon kaj la 
lertecon necesajn al tiuj fenomenoj? ĉar, efektive, se la 
mediumoj ne estas pasivaj iloj, ili devus do posedi lertecon 
kaj instruitecon, neakordigeblajn kun iuj aĝoj kaj socialaj 
pozicioj. 


Oni rebate diras, ke, se la observantoj ne estas mokataj de 
friponoj, ili estas ja trompataj de ia iluzio. Laŭ rigora 
rezonado, la kvalito de la atestantoj iom valoras; nu, jen la 
ĝusta tempo por demandi, ĉu la spiritisma doktrino, 
nombranta hodiaŭ milionojn da adeptoj, rekrutigas ilin nur 
inter nekleruloj? La fenomenoj, sur kiuj ĝi staras, estas tiel 
eksterordinaraj, ke ili tute nature naskas dubon; sed, kio 
estus neakceptebla, tio estas la pretendo de iuj 
nekredemuloj je monopolo de la komuna saĝo, tiel, ke, 
respektante nek la decregulojn nek la moralan valoron de 
siaj kontraŭuloj, ili senceremonie alnomas stultaj ĉiujn, kiuj 
ne samopinias kiel ili. Por saĝaj personoj la opinio de 
instruitaj homoj, kiuj longan tempon vidadis, studadis kaj 
meditadis pri iu afero, estos Ĉiam, se ne pruvo, almenaŭ 


favora supozo; ĉar, efektive, tiu afero indis la atenton de 
seriozaj homoj, kiuj havas nek intereson disvastigi eraron, 
nek tempon por bagateloj. 


xX 


El la kontraŭdiroj kelkaj estas pli versimilaj, almenaŭ ŝajne, 
ĉar fondataj sur la observado kaj prezentataj de respektindaj 
personoj. 


Unu el ili baziĝas sur la parolo de iuj Spiritoj, parolo, kiu ne 
ŝajnas inda je la nobleco, kiun, laŭ ĝenerala supozo, havas 
supernaturaj estuloj. Se oni bonvolos denove legi la supre 
prezentitan resumon de l' doktrino, oni tie rimarkos, ke la 
Spiritoj mem deklaras, ke ili estas egalaj nek pri scio, nek pri 
moralaj ecoj, kaj ke oni ne prenu laŭlitere ĉion, kion ili diras. 
La saĝaj homoj distingu la bonan de la malbona. Tiuj, kiuj el 
ĉi-tio, konkludas, ke ni havas aferon nur kun malicaj Spiritoj, 
kies sola intenco estas trompi nin, certe ne konas la 
komunikajojn faratajn en kunsidoj, kien venas nur Superaj 
Spiritoj; alie, tiuj personoj ne tiel pensus. Estas bedaŭrinde, 
ke la sorto faris al ili tian malbonan servon, ke ĝi montris al 
ili nur la malnoblan flankon de la mondo de la Spiritoj; ĉar ni 
ja ne volas supozi, ke ia simpatia inklino altiras al ili, prefere 
je la bonaj, la malbonajn, la mensogajn kaj tiujn Spiritojn, 
kies parolo estas indignige triviala. Oni povus, maksimume, 
konkludi, ke la solideco de l' principoj de tiuj personoj ne 
estas sufiĉe granda por forpeli malbonon, kaj ke, trovante 
plezuron en la kontentigo de ilia sciemo pri la afero, la 
malbonaj Spiritoj profitas ilian humoron por enŝteliĝi en ties 
medion, kaj la bonaj do foriĝas. 


Juĝi laŭ tiuj faktoj la demandon pri la Spiritoj estus tiel 
nelogike, kiel teksi la karakteron de iu popolo laŭ tio, kio 
estas dirata aŭ farata en kunsido de senpripensaj aŭ de 
malbonfamaj individuoj, kun kiuj nek saĝaj nek dignaj 


homoj havas iajn rilatojn. Tiuj personoj troviĝas en la 
situacio de fremdlandano, kiu, alveninte al granda ĉefurbo 
tra la plej malbelan antaŭurbon, taksus ĉiujn loĝantojn laŭ 
la moroj kaj parolo de tiu mizera kvartalo. En la mondo de la 
Spiritoj estas ankaŭ bona socio kaj malbona socio; tiuj 
personoj bonvolu studi, kio okazas en la rondo de l' 
eminentaj Spiritoj, kaj ili konvinkiĝos, ke la ĉiela urbo 
enhavas ankaŭ ion krom la feĉo de sia loĝantaro. Sed, ili 
demandas, ĉu tiuj elektitaj Spiritoj venas al nia medio? Al tio 
ni respondas: ne restu en la antaŭurbo; vidu, observu kaj, 
poste, vi juĝos; la faktoj sin proponas al ĉiu ajn; escepte, se 
al tiuj personoj aplikiĝas la jenaj vortoj de Jesuo: «Vidante, ili 
ne rimarkas, kaj aŭdante, ili ne aŭdas nek komprenas».[7] 


Modifita formo de tiu opinio estas, ke oni vidas en la 
komunikajoj de la Spiritoj kaj en ĉiuj materialaj faktoj, kiujn 
ili kaŭzas, nur la enmiksiĝon de ia diabla potenco, nova 
Proteo, kiu prenus sur sin ĉiajn formojn por nin pli bone 
trompi. Tiun ni ne kredas inda je serioza ekzameno, kaj tial 
ni ne perdos tempon ĝin atentante; ĝin refutas niaj ĵusaj 
paroloj. Ni aldiras nur, ke, se estus tiel, oni devus konfesi, ke 
la diablo estas iafoje tre saĝa, tre prudenta kaj, precipe, tre 
morala, alie oni konsentus la ekziston de bonaj diabloj. 


Efektive, ĉu estas kredeble, ke Dio permesas, ke nur la 
Spirito de malbono sin manifestu por pereigi nin, kaj ne 
havigas al ni, kiel kontraŭpezon, la konsilojn de la bonaj 
Spiritoj? Se Li tion ne povas fari, Li do estas senpova; se Li 
povas kaj ne faras, Li do ne estas bona; ĉu la unua, ĉu la dua 
el tiuj supozoj estus blasfemo. Oni rimarku, ke konsenti la 
komunikadon de la malbonaj Spiritoj estas jam rekoni la 
principon pri la manifestoj; nu, se ili okazas, ili povas fariĝi 
nur kun la permeso de Dio; kiel kredi, sen malpieco, ke Li 
permesas nur malbonon, esceptinte bonon? Tia doktrino 
kontraŭas la plej elementajn ekkonojn pri la komuna saĝo 
kaj pri la religio. 


XI 


Stranga afero, iuj diras, estas tiu, ke oni parolas nur pri 
Spiritoj de konataj personoj, kaj oni demandas sin, kial ili 
solaj aperas. Tio estas eraro, devenanta, kiel multaj aliaj, de 
supraja observo. El la memvole venantaj Spiritoj, estas pli da 
nekonataj ol da famaj, kaj tiuj donas al si lan-ajn nomon, ofte 
alegorian aŭ karakterizan. Rilate tiujn, kiujn oni elvokas, 
estas tre nature, ke, krom iu parenco aŭ amiko, oni sin 
turnas ankaŭ al siaj konatoj, prefere ol nekonatoj; la nomoj 
de distingiĝaj personoj estas pli frapaj, kaj tial ili tiras al si la 
atenton pli ol aliaj. 


Oni opinias strange ankaŭ, ke la Spiritoj de eminentuloj 
kontentigas familiare nian peton al ili kaj atentas kelkafoje 
aferojn banalajn kompare kun la demandoj, pri kiuj ili sin 
okupadis dum sia vivo. Tio neniel mirigas iun-ajn sciantan, 
ke la potenco aŭ la ŝatateco, kiun tiuj personoj ĝuis en ĉi-tiu 
mondo, havigas al ili nenian superecon en la spirita mondo; 
la Spiritoj konfirmas do jenajn vortojn el la Evangelio: 
«Multaj unuaj estos lastaj, kaj lastaj estos unuaj[8], kio 
devus esti komprenata kiel aludo al la pozicio, kiun ĉiu el ni 
okupos inter ili; tiel, iu homo, kiu estis la unua sur la Tero, 
eble estos tie unu el la lastaj; tiu, antaŭ kiu ni kurbiĝis dum 
lia vivo, povas do sin prezenti, ĉe sia manifestiĝo, kiel plej 
humila metiisto, ĉar, lasinte la vivon, li forlasis sian tutan 
grandecon; kaj la plej potenca monarho eble tie staras sub 
la plej malaltranga el siaj soldatoj». 


XII 


Fakto pruvita per observado kaj konfirmita de la Spiritoj 
mem estas tio, ke la malsuperaj Spiritoj ofte sin pave 
prezentas kun la plej konataj kaj respektataj nomoj. Kiu 
povas certigi al ni, ke tiuj, asertantaj, ke ili estis iam, 
ekzemple, Sokrato, Julio Cezaro, Karlo Granda, Fĉnelon, 


Napoleono, Washington k. a., animis efektive la korpojn de 
tiuj personoj? Ĉitiu dubo ŝancelas kelkajn tre fervorajn 
adeptojn de la spiritisma doktrino; ili konsentas la venon kaj 
la manifestiĝon de la Spiritoj, sed ne scias, kiel identigi ĉi- 
tiujn. Tiu kontrolo estas ja tre malfacila; sed, se ĝi ne estas 
farebla tiel aŭtentike kiel per iu akto de vivoregistriĝo, oni 
povas ĝin fari per konjekto, laŭ pluraj signoj. 


Kiam sin manifestas al ni la Spirito de iu, kiun ni persone 
konis, ekzemple de parenco aŭ amiko, precipe se li mortis 
antaŭ nelonge, lia parolo ĝenerale akordas kun lia karaktero, 
kiun ni iam konis; tio estas ja memiga signo; sed dubo jam 
preskaŭ ne estas ebla, kiam la Spirito traktas privatajn 
aferojn kaj rememorigas familiajn okazojn, konatajn nur de 
lia dialoganto. lu filo certe ne eraros pri la parolo de sia patro 
aŭ patrino, nek la gepatroj pri tiu de sia filo. Ĉe tiuj intimaj 
rememorigoj okazas lafoje faktoj, kiuj, pro sia mirindeco, 
konvinkos la plej obstinan nekredemulon. La plej nesentema 
skeptikulo estas ofte terurita de la neatenditaj malkaŝoj, 
kiujn li aŭdas. 


Alia tre karakteriza cirkonstanco kunhelpas por la identigo. 
Ni diris, ke la skribkaraktero de la mediumo ĝenerale 
ŝanĝiĝas laŭ la venanta Spirito kaj ke tiu skribkaraktero 
estas tute sama ĉiufoje, kiam sin prezentas la sama Spirito; 
oni ofte konstatis, ke la skribkaraktero de la homoj, antaŭ 
nelonge mortintaj, tre similas tiun, kiun ili havis dum sia 
vivo; la subskriboj estas kelkafoje absolute fidelaj. Vere ni ne 
prezentas ĉi-tiun fakton kiel regulon kaj precipe kiel ion 
konstantan; ni ĝin citas nur kiel ion ja notindan. 


Nur la Spiritoj, atingintaj iun difinitan gradon da pureco, 
estas liberigitaj de ĉia korpa influo; sed, kiam ili ne troviĝas 
tute «senmateriiĝintaj» (kiel ili sin esprimas), ili konservas la 
plimulton de la ideoj, de la inklinoj kaj eĉ de la manioj, kiujn 
ili havis sur la Tero, kaj tio estas ankoraŭ unu rimedo por ilia 


rekono; sed oni trovas tiun rimedon precipe en multego da 
detalaj faktoj, kiujn nur atenta kaj senĉesa observado povas 
malkaŝi. Prezentas sin verkistoj kaj diskutas siajn proprajn 
verkojn aŭ doktrinojn, kiujn ili parte aprobas aŭ kondamnas; 
aliaj Spiritoj rememoras nesciatajn aŭ malmulte konatajn 
okazojn de sia vivo aŭ de sia morto; oni konstatas ĉion, 
resume, kio estas almenaŭ moralaj pruvoj pri identeco, la 
solaj, kiuj povas helpi ĉe abstraktaj aferoj. 


Se do, en kelkaj okazoj, oni povas, ĝis certa grado, fari la 
identigon de la elvokita spirito, motivo ne ekzistas portio, 
ke oni ne povas same sukcesi ĉe aliaj okazoj; se, rilate al 
personoj de longe mortintaj, oni ne disponas je la samaj 
rimedoj por kontrolo, restas ĉiam ilia parolmaniero kaj 
karaktero; ĉar, certe, la Spirito de virta homo ne parolas kiel 
tiu de iu malica aŭ diboĉema. Koncerne la Spiritojn, kiuj 
alprenas respektindajn nomojn, ilia parolo kaj maksimoj ilin 
tuj senvualigas; kiu dirus, ke li estas ekzemple Fenelon kaj 
ofendus, kvankam okaze, la komunan saĝon kaj la moralon, 
tiu malkovrus tuj sian friponajon. Se, kontraŭe, liaj pensoj 
estas ĉiam puraj, konsekvencaj kaj konstante sur la alta 
nivelo de l' karaktero de Fenelon, ne estas do motivo por la 
dubo pri lia identeco; alie, oni devus konsenti, ke iu Spirito, 
predikanta nur bonon, povas konscie mensogi, cetere sen ia 
profito. La sperto instruas al ni, ke la samgradaj kaj 
samkarakteraj Spiritoj, nutrantaj samajn sentojn, kolektiĝas 
en grupojn kaj familiojn; nu, la nombro da Spiritoj estas 
nekalkulebla, kaj tro malaltaj ni estas, ke ni ilin ĉiujn konus: 
la plimulto el ili havas ja nomojn nekonatajn de ni. lu Spirito 
samkategoria kiel Fenelon povas do veni anstataŭ li, ofte 
komisiite de li; tiu Spirito sin prezentas kun la nomo de tiu, 
kiu lin sendis, ĉar li ja povas anstataŭi sian samrangulon, kaj 
ĉar ni bezonas ian nomon por fiksi niajn ideojn; efektive, ne 
gravas, ĉu iu Spirito estas aŭ ne tiu de Fenelon; se li diras al 
ni edifajn vortojn kaj parolas al ni, kiel parolus Fenelon, li 
estas do bona Spirito; la nomo, kun kiu li sin prezentas, 


estas indiferenta, kaj estas ofte nenio alia ol rimedo por la 
fiksado de niaj ideoj. lon saman ni ne diras pri la intimaj 
elvokoj; sed en ĉi-tiu okazo, kiel ni diris, la identeco povas 
esti kontrolata per pli aŭ malpli evidentaj pruvoj. 


Estas vere, ke la reciproka anstataŭo de la Spiritoj povas 
kaŭzi multe da eraroj kaj ofte da mistifikoj; tio estas 
malfacilaĵo en la praktika spiritismo; sed ni neniam diris, ke 
ĉi-tiu scienco estas facila afero, nek ke oni povas ĝin lerni 
senpene, kvazaŭ ludante, same kiel, cetere, oni tiel lernas 
nenian alian sciencon. Ni senlace ripetadas, ke ĝi postulas 
persistan, kelkafoje tre longan studadon; oni ne povas 
arbitre elnaski la faktojn: oni devas atendi, ĝis ili venos 
mem, kaj ili ofte fariĝas en malplej antaŭpensitaj 
cirkonstancoj. En la okuloj de atentema kaj pacienca 
esploranto, la faktoj svarmas, ĉar li konstatas milojn da 
karakterizaj nuancoj, kiuj estas por li lumradioj. Tio sama 
okazas al la vulgaraj sciencoj: supraje rigardema homo vidas 
en floro nur formon elegantan, sed klerulo trovas en ĝi 
trezorojn por sia penso. 


XIII 


La supre faritaj rimarkoj igas nin diri kelkajn vortojn pri alia 
malfacilajo, nome la neakordo de paroloj de la Spiritoj. 


Ĉar la Spiritoj tre diferencas inter si per konoj kaj moraleco, 
estas klare, ke iu demando povas esti de ili traktata en rekte 
kontraŭaj manieroj, laŭ la rango, kiun ili okupas, same kiel, 
se ĝi estus submetita alterne al klerulo, al malklerulo kaj al 
triviala Ŝerculo. Esenca punkto estas, kiel ni diris, ke ni sciu, 
al kiu ni nin turnas. 


Sed, oni aldiras, kiel Spiritoj rekonataj kiel superaj ne ĉiam 
akordas? Ni diros, unue, ke, krom la jus citita kaŭzo, ankaŭ 
aliaj povas iel influi la respondojn, sen konsidero, por 


momento, pri la rango de la Spiritoj: jen ĉefa punkto, kies 
klarigon liveros al ni la studado. Tial ni diras, ke tiuj studoj 
postulas senĉesan atenton, profundan observadon kaj 
precipe, kiel ĉiuj ceteraj sciencoj, metodon kaj persistemon. 
Oni bezonas jarojn por fariĝi mezbona kuracisto kaj tri 
kvaronojn de sia vivo por esti klerulo; kaj oni volus en kelkaj 
horoj scipovi la sciencon pri la senlimo! Neniu do iluziiĝu. La 
studado de Spiritismo estas grandega; ĝi tuŝas ĉiajn 
demandojn de la metafiziko kaj de la sociala ordo; ĝi estas 
tuta mondo, malfermiĝanta antaŭ ni; Ĉu oni do miru, ke oni 
bezonas tempon, multege da tempo, por akiri tiujn konojn? 


Tamen la neakordo ne ĉiam estas tiel reala, kiel ĝi ŝajnas. Ĉu 
ni ne vidas ĉiutage, ke homoj, praktikantaj komunan 
sciencon, malsame difinas certan aferon, ĉu uzante aliajn 
vortojn, ĉu rigardante la demandon el diversaj vidpunktoj, 
kvankam la fundamenta ideo estas unu sola? Kiu povos, tiu 
kalkulu la ĝis nun aperintajn difinojn pri gramatiko! Ni 
aldiru, ke la formo de respondo ofte dependas de la formo de 
demando. Estus do infana aserto, ke ekzistas malkonsento 
tie, kie plej ofte temas pri malsameco de vortoj. La Superaj 
Spiritoj neniel atentas la formon mem; la fundo de la penso 
estas la sola, kio havas por ili valoron. 


Ni konsideru ekzemple la difinon pri animo. Ĉar tiu-ĉi vorto 
ne havas fiksan signifon, tial la Spiritoj povas, same kiel ni, 
malakordi pri siaj difinmanieroj; unu povas diri, ke ĝi estas la 
principo de la vivo; dua, nomi ĝin animfajrero; tria, aserti, ke 
ĝi estas io interna; kvara, ke ĝi estas io ekstera, k t. p.; kaj 
ĉiuj estas pravaj laŭ siaj respektivaj vidpunktoj. 


Oni povus eĉ kredi, ke kelkaj el ili estas adeptoj de 
materialismaj teorioj, kio, tamen, ne estas vera. lo sama 
okazas kun la difinoj de Dio, nome, ke Li estas la principo de 
ĉiuj ajoj, la Kreinto de l' universo, la superega intelekto, la 
senlimo, la Granda Spirito kt. p. kt. p.; sed, unuvorte, Li 


estas ĉiam la sama Dio. Ni menciu, fine, la klasigon de la 
Spiritoj. Ĉar ili formas seninterrompan serion, ekde la 
malsupera ĝis la plej alta ŝtupo, ilia klasigo estas laŭvola; 
unu eble ordigas ilin en tri klasojn, dua en kvin, dek aŭ 
dudek, laŭ sia bontrovo, kaj pro tio neniu eraras. Ĉiuj homaj 
sciencoj prezentas similajn ekzemplojn; ĉiu klerulo havas 
sian propran sistemon; la sistemoj ŝanĝiĝas, sed la scienco 
ne varias. Oni studu botanikon ĉu laŭ la sistemo de Linneu, 
ĉu laŭ Jussieu, ĉu laŭ Tournefort — tute egale, oni scipovos 
botanikon. Ni do ne atribuu al pure konvenciaj aferoj 
gravecon pli grandan, ol kiel ili indas, sed, kontraŭe, havu 
por ni tutan valoron tio, kio estas vere serioza; ofte 
pripensado igas nin ektrovi, en iu Ŝajne absurda afero, ian 
analogecon, ne perceptitan ĉe la unua ekzameno. 


XIV 


Ni apenaŭ ekzamenus la kontraŭdiron, prezentatan de iuj 
skeptikuloj pri la ortografiaj eraroj farataj de kelkaj spiritoj, 
se ĝi ne donus al ni la okazon fari esencan rimarkigon. Estas 
vero, ke la ortografio de la Spiritoj ne ĉiam estas 
neriproĉinda; sed oni devas suferi grandan mankon de aliaj 
motivoj, por fari el tio aferon por grava kritiko, dirante, ke, se 
la Spiritoj scias ĉion, ili devas scii ortografion. Ni povus 
respondi menciante la multenombrajn erarojn tiaspecajn, 
faratajn de pli ol unu klerulo sur la Tero, erarojn, kiuj tute ne 
kompromitas iliajn meritojn. Sed estas en ĉi-tiu fakto pli 
grava demando. Por la Spiritoj, ĉefe por la Superaj Spiritoj, la 
ideo estas ĉio, la formo nenio estas. Liberigitaj el la materio, 
ili uzas parolon rapidan kiel la penso, ĉar la penso mem 
flugas ja senpere al la celo; ili certe sentas sin embarasitaj, 
kiam, por komunikiĝi kun ni, ili devas uzi la longajn, 
implikajn formojn de l' homa lingvo, kaj precipe pro tio, ke la 
homa lingvo estas tro nesufiĉa kaj neperfekta, por precize 
traduki iliajn ideojn. Tion ili mem diras; kaj estas ja kurioze, 
vidi la rimedojn, kiujn ili ofte uzas por forigi tiun 


maloportunan baron. Okazus same kun ni, se ni devus 
esprimi nin en iu lingvo kun pli longaj vortoj kaj frazoj, kaj 
pli malriĉa je esprimoj ol tiu, kiun ni praktikas. Same 
embarasita estas geniulo, kiu senpacienciĝas pro la 
malrapideco de sia plumo, ĉiam kuranta post lia penso. 
Estas do kompreneble, ke la Spiritoj malmulte atentas la 
infanecan demandon pri ortografio, precipe tiam, kiam 
temas pri grava kaj serioza instruo. Ĉu ne estas ja miregige, 
ke ili sin esprimas indiferente en ĉiuj lingvoj kaj ke ili 
komprenas ĉiujn idiomojn? Oni do ne konkludu, ke la 
konvencia korekteco de iu lingvo estas por ili fremda afero; 
ili ĝin observas tiam, kiam necese: ekzemple, ofte poeziajo 
diktita de ili riskus sentime la kritikon de la plej rigora 
puristo, malgraŭ la neklereco de la mediumo. 


XV 


Ekzistas plie homoj, kiuj trovas danĝerojn ĉie kaj en ĉio, kion 
iline konas; protio ili nepre tiras malfavoran konsekvencon 
el la fakto, ke perdis la saĝon kelkaj personoj sin dediĉantaj 
al ĉi-tiuj studoj. Kia saĝa homo vidus en tiu fakto gravan 
kontraŭdiron? Ĉu same ne okazas al ĉiuj intelektaj okupoj, 
agantaj sur malfortan cerbon? Ĉu estas konata la nombro da 
frenezuloj kaj maniuloj, viktimoj de la studoj matematikaj, 
medicinaj, muzikaj, filozofiaj k. a.? Ĉu ni pro tio forstreku 
tiujn studojn? Kion ĉi-tio elmontras? Per la korpa laborado 
oni kripligas al si brakojn kaj krurojn, ilojn de materiala 
agado; per la intelekta laborado oni difektas al si la cerbon, 
ilon de la pensado. Sed, se la ilo rompiĝas, same ne fariĝas 
al la spirito: ĉi-tiu restas ĉiam sendifekta; kaj, sin malliginte 
de la materio, li ne malpli plene ĝuas ĉiujn siajn kapablojn. 
Analogie, kiel homo, li estas martiro de laboro. 


Ciaj grandaj zorgoj de la spirito povas kaŭzi frenezecon; la 
sciencoj, la artoj, la religio mem liveras sian kontribuon. La 
frenezeco havas kiel ĉefan kaŭzon ian organan inklinon de 


la cerbo, inklinon, kiu faras ĉi-tiun pli aŭ malpli tuŝebla por 
certaj impresoj. Se ja ekzistas tia inklino, ĉi-tiu prenos 
formon de ĉefa zorgo, kiu fariĝos do prempenso. Tiu 
prempenso povas esti tiu pri la Spiritoj, ĉe homo sin 
dediĉanta al ties studado, same kiel ĝi povas esti pri Dio, la 
anĝeloj, la diablo, la riĉeco, la potenco, iu arto, iu scienco, la 
patrineco, iu politika aŭ socia sistemo. Estas probable, ke 
religia frenezulo estus spiritisma frenezulo, se Spiritismo 
estus lia ĉefa absorba okupo, same kiel homo, freneziĝinta 
pro Spiritismo, perdus pro alia kaŭzo la prudenton, laŭ la 
cirkonstancoj. 


Mi diras do, ke Spiritismo ĝuas nenian privilegion rilate al ĉi- 
tiu demando; kaj mi kuraĝas eĉ diri: bone komprenate, 
Spiritismo estas antaŭgardilo kontraŭ freneziĝo. 


El la plej multenombraj kaŭzoj de cerba supereksciteco ni 
menciu la elreviĝojn, la malfeliĉaĵojn, la kontraŭatajn 
korinklinojn, kiuj estas ankaŭ la plej ordinaraj kaŭzoj de 
memmortigoj. Nu, la vera spiritisto rigardas la ĉimondajn 
aferojn el tiel alta vidpunkto; tiuj aferoj ŝajnas al li tiel 
malgrandaj kaj bagatelaj, kompare kun la lin atendanta 
estonteco; la vivo estas por li tiel mallonga, tiel rapidfluga, 
ke la ĉagrenoj estas, en liaj okuloj, nenio krom neagrablaj 
okazaĵetoj de vojaĝo. Tio, kio portus al alia persono veran 
afekcion, lin apenaŭ tuŝas. Li, cetere, scias, ke la ĉagrenoj 
estas provoj utilaj al lia progresado, se li ilin suferas sen 
plendo, ĉar li estos iam rekompencita laŭ la kuraĝo, kun kiu 
li ilin eltenis. Liaj konvinkoj naskas do en li, rezignacion, kiu 
lin ŝirmas kontraŭ malespero kaj, sekve, kontraŭ konstanta 
kaŭzo de freneziĝo kaj memmortigo. Li scias ankaŭ, el la 
komunikaĵoj de la Spiritoj, la sorton de tiuj, kiuj memvole 
malplidaŭrigas sian vivon, kaj tiam tiu bildo estas sufiĉe 
efekta por igi lin pripensi; tial la nombro de la homoj, kiuj 
pro Spiritismo estas haltigataj sur tiu pereiga deklivo, estas 
ja grandega. Jen unu el la rezultatoj de ĉi-tiu doktrino. La 


nekredemaj ridu tiom, kiom ili volas; mi deziras al ili la 
konsolojn, havigatajn de ĉi-tiu doktrino al tiuj, kiuj klopodas 
por esplori ĝiajn misterajn profundajojn. 


En la nombron de la kaŭzoj de freneziĝo ni enkalkulu 
ankoraŭ la timegon; la timego al la diablo jam difektis pli ol 
unu cerbon. Ĉu oni konas la nombron da viktimoj, kiujn el 
homoj kun malforta imagpovo jam kaŭzis la bildo pri la 
infero, tiu bildo, kiun oni penas aspektigi pli timegiga per 
teruraj detaloj? La diablo, oni diras, teruras nur infanojn; li 
estas ia brido por ilia saĝiĝo, same kiel la infanmanĝanto kaj 
la lupkoboldo; sed, kiam ili ne plu timas tiun fantazian 
estulon, ili fariĝas pli malbonaj ol antaŭe; kaj jen, kiel 
rezulto, nekalkulebla estas la nombro da epilepsioj, kaŭzitaj 
de la difekto de delikataj cerboj. La religio estus tre malforta, 
se, pro manko de timo, ĝia povo estus kompromitita; feliĉe, 
ne estas tiel; ĝi havas aliajn rimedojn por agi ĉe la animoj; 
Spiritismo havigas al ĝi pli efikajn kaj pli seriozajn rimedojn, 
se ĝi scias uzi ilin; montrante la realecon de la aferoj, tiu 
doktrino nuligas la pereigajn efikojn de iu supermezura timo. 


XVI 


Restas al ni ankoraŭ ekzameni du kontraŭdirojn, la solajn, 
kiuj ja meritas tian nomon, ĉar ili sin bazas sur raciaj teorioj. 
Ambaŭ konsentas la realecon de ĉiuj materiaj kaj moralaj 
fenomenoj, sed malakceptas la partoprenon de la Spiritoj. 


Laŭ la unua el tiuj teorioj, ĉiaj manifestajoj, atribuataj al la 
Spiritoj, estus nenio alia ol magnetismaj efikoj; la mediumoj 
estus en stato, kiun oni povus nomi ekscitita 
somnambulismo, fenomeno, kiun povas atesti ĉiu homo 
studanta magnetismon. En tia stato, la intelektaj kapabloj 
havas nenormalan amplekson; la sfero de la intuiciaj 
perceptoj plivastiĝas trans la limojn de nia ordinara 
perceptokapablo. Tiam, la mediumo ĉerpus el si mem, 


dank'al sia klarvideco, ĉion, kion li diras, kaj ĉiujn konojn, 
kiujn li transdiras al ni, eĉ pri aferoj fremdaj al li en lia 
kutima stato. 


Ni tute ne malakceptas la potencon de somnambulismo, kies 
miregindajojn ni vidis kaj kies ĉiujn fazojn ni studis dum pli 
ol tridekkvin jaroj; ni konsentas, ke, efektive, multaj 
spiritismaj manifestiĝoj povas esti klarigataj en ĉi-tiu 
maniero; sed seninterrompa kaj atenta observado prezentas 
multegon da faktoj, kie la kunhelpo de la mediumo, alia ol 
tiu, kiun li havas kiel pasiva ilo, estas absolute neebla. Al 
tiuj, kiuj same opinias, ni diros tiel, kiel al la aliaj: «Vidu kaj 
observu, Ĉar vi certe ne ĉion vidis». Ni plie, kiel 
kontraŭparolon, prezentos al ili du konsiderojn, tiritajn el ilia 
teorio mem. El kie venis la spiritisma doktrino? Ĉu ĝi estas ia 
sistemo, kiun imagis kelkaj homoj por klarigi la faktojn? Tute 
ne. Kiu do ĝin malkaŝis? Ĝuste tiuj mediumoj, kies 
mensklarecon vi laŭdegas. Se do tiu mensklareco estas tia, 
kia vi ĝin supozas, kial ili atribuus al Spiritoj tion, kion ili 
estus elĉerpintaj el si mem? Kiel ili donus tiajn valoregajn, 
logikajn, superbelajn instruojn, pri la naturo de tiuj 
eksterhomaj intelektoj? Unu el du jenaj hipotezoj: aŭ ili 
estas klarmensaj, aŭ ne; se ili estas tiaj kaj se oni fidas ilian 
veremon, oni ne povus, sen memkontraŭdiro, akcepti, ke ili 
mensogas. Due, se ĉiuj fenomenoj originus el la mediumo, ili 
estus do egalaj ĉe la sama individuo, kaj oni ne vidus unu 
saman homon uzi tute kontrastajn parolojn, nek laŭvice 
eldiri la plej interkontraŭajn esprimojn. Tiu varieco de la 
manifestiĝoj, ricevataj per la mediumo, pruvas la diversecon 
de ties originoj; se do oni ne povas trovi tiujn fontojn ĉe la 
mediumo mem, estas nepre necese ilin serĉi ekster li. 


Laŭ aliaj opinioj, la mediumo estas ja la fonto de la 
manifestiĝoj; sed, anstataŭ el si mem, kiel volas la kreintoj 
de la somnambulisma teorio, li rikoltas ilin el la ĉirkaŭa 
medio. La mediumo estus do ia spegulo, kie kopiiĝus ĉiuj 


ideoj, ĉiuj pensoj kaj konoj de la lin ĉirkaŭantaj personoj: li 
dirus nenion, kio ne estus konata almenaŭ de kelkaj 
kunsidantoj. Oni ne povus nei — kaj tiu estas ja principo de 
la doktrino — la influon de la ĉeestantoj sur la karakteron de 
l' manifestiĝoj; sed tiu influo estas tre malsama, ol kiel oni 
supozas; de tia supozo ĝis la konkludo, ke la mediumo estas 
nura eho de la pensoj de siaj kunestantoj, la distanco estas 
grandega, kiel nediskuteble pruvas miloj da faktoj. Tio estas 
do grava eraro, ankoraŭfoje montranta la danĝeron de tro 
fruaj konkludoj. Ne povante nei la ekziston de iu fenomeno, 
kies verecon la vulgara scienco ne kontrolas, kaj ne volante 
konsenti la ĉeeston de Spiritoj, tiuj personoj klarigas tiun 
fenomenon laŭ sia propra maniero. llia teorio estus verŝajna, 
se ĝi povus enkalkuli ĉiujn faktojn; sed tiel ne okazas. Kiam 
oni, ĝis evidenteco, pruvas al ili, ke iuj komunikaĵoj de la 
mediumo estas tute fremdaj al la pensoj, al la konoj, eĉ al la 
opinioj de ĉiuj ĉeestantoj; ke tiuj komunikaĵoj estas ofte 
spontaneaj kaj kontraŭas ĉiajn antaŭjuĝojn, — tiuj personoj 
ne senkuraĝiĝas pro tia bagatelo. La disradiado, ili diras, 
etendiĝas multe trans la rondon, kiu nin senpere ĉirkaŭas; la 
mediumo estas la respegulejo de la tuta homaro, kaj tiel, se 
li ne ĉerpas siajn inspirojn apud si mem, li ilin serĉas 
malproksime, en la urbo, en la lando, en la tuta terglobo kaj 
eĉ en aliaj sferoj. 


Mi ne opinias, ke tiu teorio havigas klarigon pli simplan kaj 
pli probablan, ol la spiritisma teorio, ĉar ĝi supozas alie 
miregindan kaŭzon. La koncepto pri estuloj, loĝantaj la 
spacon kaj, en konstanta kontakto kun ni, komunikantaj al ni 
siajn pensojn, ne ofendas la prudenton pli grave, ol la 
supozo je tiu alfluado de radioj, kiuj el ĉiuj punktoj de la 
universo venas kuniĝi en la cerbon de iu individuo. 


Ni ankoraŭ ripetas — kaj ĉi-tiu estas esenca punkto, pri kiu 
ne estas impertinente insisti —, ke la somnambulisma teorio 
kaj tiu, kiun oni povus nomi reflekta, estas elpensitaj de la 


homo; ili estas individuaj opinioj, kreitaj por klarigo de iu 
fakto; kontraŭe, la doktrino pri la Spiritoj ne estas homa 
koncepto; ĝi estas diktita de la intelektuloj mem sin 
manifestantaj, tiam, kiam neniu tion ekpensis kaj kiam la 
ĝenerala opinio ĝin forpuŝadis; nu, ni demandas, el kie la 
mediumoj tiris doktrinon, ekzistantan en la penso de neniu 
persono sur la Tero? Ni demandas ankoraŭ, pro kia stranga 
koincido miloj da mediumoj, loĝantaj en ĉiuj regionoj de la 
terglobo kaj sin neniam vidintaj, akordiĝas por diri ion 
saman? Se la mediumo, kiu la unua aperis en Franclando, 
estis influita de opinioj jam akceptitaj en Ameriko, pro kia 
strangaĵo li iris ĉerpi tiujn ideojn je ĉirkaŭ dek mil kilometroj 
trans la maron, el popolo fremda laŭ moroj kaj lingvo, 
anstataŭ ilin preni ĉirkaŭ si? 


Sed estas alia cirkonstanco, pri kiu oni ankoraŭ ne pensis, 
kiel oni devus. La unuaj manifestiĝoj, ne nur en Franclando, 
sed ankaŭ en Ameriko, ne okazis per skribado nek per 
parolo, sed per frapoj respondaj al la literoj de la alfabeto, 
kaj tiel ekestis vortoj kaj frazoj. Ĝuste per ĉi-tiu rimedo la sin 
prezentantaj estuloj diris, ke ili estas Spiritoj. Konsekvence, 
se oni povus supozi la kunhelpon de la mediumo ĉe la 
parolaj aŭ skribitaj komunikaĵoj, tion supozi oni ne povus 
koncerne la frapojn, kies signifo ne povus esti antaŭe 
konata. 


Ni povus citi multe da faktoj, elmontrantaj, ĉe la sin 
manifestanta estulo, evidentan individuecon kaj absolutan 
sendependecon de la volo. Ni do invitas la aliopinianojn por 
pli detala observado; se ili deziros studadi sen antaŭe preta 
juĝo kaj ne tiri konkludojn, antaŭ ol ili vidos ĉion, ili konfesos 
la nesufiĉecon de sia teorio por klarigi la kaŭzon de ĉio. Ni 
limigos nin al du jenaj demandoj: Kial la estulo sin 
manifestanta, kiu ajn li estas, rifuzas respondi kelkajn 
demandojn pri perfekte konataj aferoj, ekzemple, pri la 
nomo aŭ la aĝo de la demandanto, pri tio, kion li tenas en la 


mano, kion li faris la antaŭtagon, kion li intencas fari 
morgaŭ, kt. p.? Se la mediumo estas la spegulo de la penso 
de l' ĉeestantoj, nenio estus do pli facila al li ol tiaj 
respondoj. 


La kontraŭuloj rebatas tiun argumenton, demandante 
siavice, kial la Spiritoj, kiuj devas scii ĉion, ne povas diri tiel 
simplajn aferojn, laŭ la aksiomo: Kiu riveron tranaĝas, tiu 
rivereton travadas; kaj ili konkludas, ke tio ne estas ago de 
Spiritoj. Se malklerulo aŭ ŝercemulo demandus erudician 
akademion, ekzemple, kial estas lumtago je tagmezo, Ĉu iu 
kredas, ke tiaj kunsidantoj donus al si la penon serioze 
respondi? Kaj, ĉu estus logike konkludi el ilia silento, aŭ el la 
ironioj, per kiuj ili superŝutus la demandinton, ke tiuj homoj 
estas, sen ia escepto, azenoj? Nu, ĝuste protio, ke ili estas 
superaj, la bonaj Spiritoj ne respondas senvalorajn, ridindajn 
demandojn kaj ne volontas esti eldemandataj, kvazaŭ 
juĝatoj en tribunalo; tial ili aŭ silentas aŭ konsilas pli 
seriozajn aferojn. 


Ni demandas, fine, kial, iafoje, la Spiritoj venas aŭ foriras en 
iu difinita momento, kaj, post tiu momento, nek preĝoj nek 
petoj igas ilin reveni? Se la mediumo agus nur per la mensa 
impulso de la alestantoj, estas do evidente, ke, en ĉi-tiu 
okazo, la kunagado de Ĉiuj voloj devus stimuli lian 
mensklarecon. Se do li ne cedas al ties deziro, kiu estas 
cetere plifortigita de lia volo mem, li do obeas influon alian 
ol lian propran kaj de liaj ĉirkaŭantoj, influon, kiu tiel 
elmontras ja sian sendependecon kaj individuecon. 


Se la skeptikeco koncerne la spiritisman doktrinon ne 
rezultas el sistema kontraŭstaro, en kiu ekzistas ia intereso, 
ĝi originas preskaŭ ĉiam el nekompleta kono de la faktoj; tio 
tamen ne malhelpas, ke iuj homoj arogas al si decidi la 
demandon, kvazaŭ ili ĝin perfekte konus. Oni povas esti tre 
sagaca, eĉ tre instruita, kaj ne havi komunan saĝon; nu, la 


unua signo de neperfekta juĝado ĉe iu persono estas opinii 
neerarema sian propran juĝon. Multaj homoj vidas ĉe la 
spiritismaj manifestiĝoj nur kuriozan aferon; ni esperas, ke, 
per la legado de ĉi-tiu libro, ili trovos en tiuj eksterordinaraj 
fenomenoj ion alian ol simplan tempopasigilon. 


La spiritisma scienco entenas du partojn, nome: la unuan, 
eksperimentan, kiu pritraktas la ĝeneralajn manifestiĝojn; la 
duan, filozofian, kiu studas la inteligentajn manifestiĝojn. 
Tiu, kiu observas nur la unuan, estas kvazaŭ iu, kiu konus 
fizikon nur per amuzaj eksperimentoj, ne esplorinte ĝisfunde 
tiun sciencon. La vera spiritisma doktrino troviĝas en la 
instruado donata de la Spiritoj, kaj la konoj, enhavataj en tiu 
instruado, estas tro gravaj, por esti akiritaj sen ia serioza, 
metoda studado, farata en silento kaj solerestado; efektive, 
nur tiel oni povas rimarki grandegan nombron da faktoj kaj 
nuancoj, kiujn pretervidas supraĵa observanto, kaj kiuj 
ebligas iun opinion. Se ĉi-tiu libro havus nenian alian 
rezultaton, ol montri la seriozan flankon de la demando kaj 
instigi studojn sur ĉi-tiu kampo, ĝi do jam multe farus; kaj mi 
gratulus min, ke mi estas elektita por farotaĵo, pri kiu, 
cetere, mi pretendas nenian personan meriton: la principoj, 
entenataj en ĉi-tiu verko, ne estas kreaĵoj miaj, sed, pli 
ĝuste, ĝia tuta merito apartenas al la Spiritoj, kiuj ĝin diktis. 
Mi esperas, ke ĝi donos ankoraŭ unu rezultaton, nome gvidi 
la lernovolajn homojn, montrante al ili, en ĉi-tiu studado, 
grandan, superan celon: la individuan kaj la socian 
progresadon, kaj indiki al ili la vojon, kiun ili ekprenu al tiu 
celo. 


Ni finu per lasta konsidero. Sondante la spacon, kelkaj 
astronomoj eltrovis, inter la dissemitaj ĉielaj korpoj, 
malplenaĵojn ŝajne ne konformajn al la leĝoj de la tuto; ili 
suspektis, ke tiuj malplenaĵoj devas esti okupitaj de globoj, 
kiujn iliaj okuloj ne atingis. Aliflanke, ili observis kelkajn 
efikojn, kies kaŭzo estis al ili nekonata, kaj ili diris: tie devas 


troviĝi iu mondo, ĉar tiu malplenaĵo ne povas ekzisti; tiuj 
efikoj devas havi ian kaŭzon. Juĝante do la kaŭzon laŭ ties 
efiko, ili povis kalkuli la elementojn de tiu kaŭzo, kaj poste la 
faktoj pravigis iliajn antaŭvidojn. Ni apliku ĉi-tiun rezonadon 
al alia klaso da ideoj. 


Se oni observas la serion de la estaĵoj, oni konstatas, ke ili 
formas seninterrompan ĉenon, ekde la senviva materio ĝis la 
plej inteligenta homo. Sed, inter la homo kaj Dio — kiu estas 
la «alfa» kaj la «Omega» de ĉiuj aĵoj[9] —, kia supermezura 
malplenaĵo! Ĉu estas laŭracie supozi, ke ĉe la homo finiĝas 
la eroj de tiu ĉeno, kaj ke li, sen mezaj gradoj, trapaŝas la 
distancon inter si kaj la senlimo? La prudento diras al ni, ke 
inter la homo kaj Dio devas ekzisti aliaj ĉeneroj, same kiel ĝi 
diris al la astronomoj, ke, inter la konataj mondoj, devas 
troviĝi aliaj mondoj nekonataj. Kiu filozofio plenigis tiun 
mankon? Spiritismo montras al ni, ke tiu spaco estas okupita 
de la ĉiurangaj estuloj de la nevidebla mondo; kaj tiuj 
estuloj estas neniuj aliaj, ol la Spiritoj de la homoj, atingintaj 
la diversajn nivelojn sur la ŝtuparo, kiu kondukas al la 
perfekteco; tiel, ĉio estas unu sola ĉeno, ekde la unua ĝis la 
lasta ero. Vi, kiuj neas la ekziston de la Spiritoj, plenigu do la 
spacon, kiun la Spiritoj okupas; kaj vi, kiuj mokas ilin, estu 
tiel kuraĝaj kaj ridu je la verkoj kaj je la ĉiopoveco de Dio! 


Allan Kardec. 


Antaŭparolo 


Fenomenoj, ne fariĝantaj laŭ la leĝoj de la vulgara scienco, 
sin ĉie manifestas kaj montras, ke ilia kaŭzo estas iu libera 
kaj inteligenta volo. 


La prudento diras, ke inteligenta efiko nepre havas kiel 
kaŭzon inteligentan povon, kaj la faktoj pruvas, ke tiu povo 
kapablas sin komuniki kun la homoj per materialaj signoj. 


Tiu povo, demandite pri sia naturo, deklaris, ke ĝi apartenas 
al la mondo de la spiritaj estuloj, forlasintaj la homan korpan 
envolvaĵon. Tiel estis konigita la doktrino pri la Spiritoj. 


La komunikaĵoj inter la spirita kaj la korpa mondoj troviĝas 
en la naturo mem kaj tute ne estas supernaturaĵoj; tial iliajn 
postesignojn ni trovas Ĉe Ĉiuj popoloj kaj en ĉiuj tempoj; 
hodiaŭ ili estas ĝeneralaj kaj evidentaj al ni ĉiuj. 


La Spiritoj sciigas, ke estas alveninta la tempo difinita de la 
Providenco por universala manifestado kaj ke, kiel 
adjutantoj de Dio kaj plenumantoj de Lia volo, ili havas la 
mision instrui la homojn kaj klarvidigi ties konsciencojn; tiel 
malfermiĝas nova epoko por la rebonigo de la homaro. 


Ĉi-tiu libro estas la kolekto de iliaj instruoj; ĝi estas skribita 
laŭ la ordono kaj diktado de la Superaj Spiritoj, por ke estu 
starigitaj la bazoj de racia filozofio, libera de la antaŭjuĝoj 
de ia sistemeco; ĝi enhavas nenion alian ol la esprimon de 
ilia penso kaj nenion ne submetitan al ilia ekzameno. Nur la 
metoda ordigo de la aferoj, la rimarkigoj kaj la formo de 
kelkaj partoj de la redaktaĵo reprezentas la laboron de tiu, 
kiu ricevis la mision publikigi ĉi-tiun libron. 


El la Spiritoj, kunhelpintaj por la farado de ĉi-tiu verko, 
pluraj vivis dum diversaj tempoj sur la Tero, kie ili predikadis 


kaj praktikadis virton kaj saĝon; aliaj, laŭ sia nomo, 
apartenis al neniu persono, kies memoron la historio 
konservis; sed ilian superecon atestas la pureco de ilia 
doktrino kaj ilia identeco kun tiuj, kiuj havis alte estimatajn 
nomojn. 


Jen la vortoj per kiuj ili donis, skribe kaj pere de pluraj 
mediumoj, la mision skribi ĉi-tiun libron: 


«Okupiĝu, kun zorgo kaj persistemo, pri la laboro, kiun 
vi entreprenis kun nia helpo, ĉar tiu laboro estas nia. En 
ĝin ni metis la fundamentojn de la nova konstruaĵo, kiu 
nun ekstaras kaj kiu iam kolektos ĉiujn homojn en unu 
saman senton de amo kaj karitato; sed, antaŭ ol 
diskonigi ĝin, ni ĝin kune revizios, por ekzameni ĉiujn 
ĝiajn detalojn». 


«Ni estos kun vi ĉiam, kiam vi petos, por helpi vin en via 
laboro, ĉar ĉi-tiu misio estas nur parto de tiu, konfidita al 
vi kaj jam al vi sciigita de unu el ni». 


«El la aferoj instruitaj al vi kelkajn vi devos gardi kun vi 
sola, ĝis nova ordono; ni sciigos al vi la momenton 
oportunan por ties publikigo; dume, meditu pri ili, por 
esti preta tiam, kiam ni diros al vi». 


«Sur la fronto de la libro stampu la vinbertrunkon, kiun 
ni desegnis por vi[10], ĉar ĝi estas la emblemo de la 
laboro de l' Kreinto; ĉiuj materialaj principoj, plej 
kapablaj reprezenti korpon kaj spiriton, estas tie 
kunigitaj: la korpo estas la vinbertrunko, la spirito estas 
la suko; la animo, aŭ la spirito, ligita al la materio, estas 
la grajno. La homo subtiligas sian spiriton per laborado, 
kaj vi scias, ke nur per laborado de la korpo la spirito 
akiras scion». 


«Ne malkuraĝigu vin kritiko. Vi renkontos obstinegajn 
kontraŭulojn, precipe en la rondo de homoj, kiujn 
interesas malpacoj. Vi renkontos tiajn eĉ en la mondo de 
la Spiritoj, ĉar tiuj, ankoraŭ ne tute liberigitaj el la 
materio, ofte klopodas por dissemi dubon, pro malico aŭ 
neklereco; sed iradu ĉiam, kredu je Dio kaj paŝu plu 
fidplene: ni staros apud vi, por vin subteni; kaj 
alproksimiĝas la tempo, kiam la vero ĉie elŝprucos». 


«La vantemo de iuj homoj, kiuj flatas al si ĉion scii kaj 
volas ĉion klarigi laŭ sia maniero, naskos neakordajn 
opiniojn; sed tiuj, kiuj havos en la okuloj la grandan 
principon de Jesuo, kuniĝos en la sama sento de amo al 
bono kaj interplektiĝos per frata ligilo, kiu ampleksos la 
tutan mondon: ili flanke lasos la bagatelajn diskutojn pri 
vortoj, por okupi sin pri esencaj aferoj; kaj la fundo de l' 
doktrino estos ĉiam la sama por ĉiuj, kiuj ricevos 
komunikaĵojn de la Superaj Spiritoj». 


«Nur kun persistemo vi sukcesos rikolti la frukton de viaj 
laboroj. La plezuro, kiun vi ĝuos vidante, ke la doktrino 
disetendiĝas kaj estas bone komprenata, estos al vi 
rekompenco, kies valoron vi konos eble pli ĝuste en la 
estonteco ol nun. Ne ĉagrenu vin do la dornoj kaj ŝtonoj, 
kiujn la nekredemaj kaj la malbonaj disĵetos sur vian 
vojon; konservu vian fidon: kun fido vi venos al la celo, 
kaj vi ĉiam indos helpon». 


«Memoru, ke la bonaj Spiritoj helpas nur tiujn, kiuj 
servas Dion kun humileco kaj sinforgesemo, kaj forlasas 
iun-ajn, kiu penas trovi, sur la vojo al la ĉielo, ian 
altigilon por teraj aferoj; tiuj Spiritoj foriras de apud la 
fiera kaj la ambicia. Fiero kaj ambicio estos ĉiam baro 
inter la homo kaj Dio; ili estas vualo, kaŝanta la ĉielajn 
radiojn, kaj Dio ne povas, per blindulo, igi kompreni 
lumon». 


Skta Johano, la Evangeliisto, Skta Aŭgusteno, Skta 
Vincento de Paŭlo, Skta Ludoviko, La Spirito de Vero, 
Sokrato, Platono, Fenelon, Franklin, Swedenborg 
k.a. 


Unua parto 


Primaraj kaŭzoj 


Ĉapitro | 
Dio 


1. Dio kaj la Senfino. — 2. Pruvoj pri la ekzisto de Dio. — 
3. Atributoj de Dio. — 4. Panteismo. 


Dio kaj la Senfino 
1. Kio estas Dio? 


«Dio estas la superega intelekto, primara kaŭzo de ĉiuj 
estaĵoj».[11] 


2. Kion oni komprenu kiel senfinon? 


«Tion, kio havas nek komencon nek finon: tion nekonatan; 
ĉio, kio estas nekonata, estas senfina». 


3. Ĉu onipovus diri, ke Dio estas la senfino? 


«Nekompleta difino. Malriĉeco de la lingvo de la homoj, 
nesufiĉa por difini aferojn superajn ol ilia intelekto». 


Dio estas senfina laŭ Sia perfekteco, sed senfino estas 
abstraktaĵo; diri, ke Dio estas la senfino, estas preni la 
atributon por la kaŭzo mem kaj difini ion nekonatan per io 
ankoraŭ malpli konata. 


Pruvoj pri la ekzisto de Dio 
4. Kie ni povas trovi lapruvonpri la ekzisto de Dio? 


«En la aksiomo, kiun vi uzas en viaj sciencoj: ne estas efiko 
sen ia kaŭzo. Serĉu la kaŭzon de ĉio, kio ne estas homa faro, 
kaj via prudento respondos al vi». 


Por kredi je Dio, sufiĉas ekrigardi la kreaĵojn. La universo 
ekzistas, kaj havas do ian kaŭzon. Dubi pri la ekzisto de Dio 
estus tiel same, kiel nei, ke ĉiu efiko havas ian kaŭzon, kaj 
aserti, ke la nenio povis ion naski. 


5. Kian konsekvencon ni tiru el la intuicia sento, kiun ĉiuj 
homojportas, pri la ekzisto de Dio? 


«Ke Dio ja ekzistas; ĉar, alie, kia estus la origino de tia sento, 
se ĉi-tiu estus tute senbaza? Gi estas ankoraŭ konsekvenco 
de la principo, ke ne ekzistas efiko sen ia kaŭzo». 


6. Ĉu la intima sento, kiun ni havas pri la ekzisto de Dio, ne 
estus rezultato de edukado kaj produkto de akiritaj ideoj? 


«Se estus tiel, kial viaj sovaĝuloj havus tian senton?» 


Se la sento pri la ekzisto de ia superega estulo estus nura 
frukto de instruado, ĝi ne estus universala kaj ekzistus, 
kiel la sciencaj konoj, nur ĉe la homoj, ricevintaj tiun 
instruadon. 


7. Ĉu povus esti trovita la primara kaŭzo de la kreado de la 
aĵoj ĉe la intimajproprecoj de la materio? 


«Kia estus do la kaŭzo de tiuj proprecoj? Necesas ĉiam ia 
primara kaŭzo». 


Atribui la komencan formadon de la aĵoj al la intimaj 
proprecoj de la materio estus preni la efikon por la kaŭzo, 
ĉar tiuj proprecoj estas ankaŭ efiko, kiu nepre devas havi 
ian kaŭzon. 


8. Kion ni pensu pri la opinio, kiu atribuas la unuan 
formadon al ia okaza kombino de la materio, alivorte, al la 
hazardo? 


«Alia absurdo! Kia saĝa homo povas rigardi hazardon kiel 
intelektan estaĵon? Krom tio, kio estashazardo? Nenio». 


La harmonio, kontrolanta la mekanismon de la universo, 
evidentigas antaŭdifinitajn kombinojn kaj celojn, kaj ĝuste 
pro tio ĝi montras la ekziston de iu intelekta potenco. 
Atribui la komencan formadon al hazardo estus sensencaĵo, Ĉar 
hazardo estas blinda kaj ne povas naski la efikojn de 
intelekto. Intelekta hazardo jam ne estus hazardo. 


9. Kie oni vidas ĉe la primara kaŭzo superegan intelekton, 
superan ol ĉiuj intelektoj? 


«Vi havas proverbon, kiu tekstas: „laŭ la frukto oni arbon 
ekkonas“. Nu! Rigardu la frukton kaj serĉu ties arbon. 
Nekredemo naskiĝas el malhumileco. Malhumila homo 
akceptas nenion super si, kaj protio li sin nomas forta 
spirito. Kompatinda estulo, kiun ekblovo de Dio povas 
neniigi!» 


La povo de iu intelekto estas juĝata laŭ ties faroj; ĉar 
neniu homo povas ja krei tion, kion la Naturo kreas, tial la 
primara kaŭzo de la kreitaĵaro povas esti nenio alia, ol ia 
intelekto supera ol la homaro. 


Kiaj ajn estas la mirindaĵoj, farataj de la homa intelekto, 
tiu-ĉi havas, siavice, ian kaŭzon; kaj ju pli grandaj la 
faroj de tiu intelekto, des pli granda devas esti la primara 
kaŭzo. Ĝuste tiu superega intelekto estas la primara kaŭzo de 
ĉiuj aĵoj, kia ajn estas la nomo, kiun la homo donas al ĝi. 


Atributoj de Dio 
10. Ĉu la homo povas kompreni la intiman naturon de Dio? 
«Ne; tio estas sento, kiu mankas al la homo». 


11. Ĉu estos iam donite al la homo kompreni la misteron de 
Dio? 


«Kiam lia spirito ne estos plu nebuligita de la materio kaj 
kiam, per sia perfekteco, li estos alproksimiĝinta al Dio, tiam 
la homo ĉi Tiun vidos kaj komprenos». 


La malgrandeco de la homaj kapabloj ne ebligas al la homo 
kompreni la intiman naturon de Dio. Dum la infaneco de la 
homaro, la homo ofte ne distingas la Kreinton je la kreito 
kaj rigardas Lin kiel estulon kun samaj neperfektaĵoj; sed, 
laŭmezure kiel elvolviĝas la morala sento, la homa penso pli 
bone penetras la fmdon de la ekzistaĵoj, kaj la homo formas 
al si pri Dio ideon pli ĝustan kaj konforman al la sana 
prudento, kvankam ja nekompleta estas tiu ideo. 


12. Se ni ne povas koni la intiman naturon de Dio, ĉu ni 
kapablas almenaŭ prezenti al ni kelkajn el Liaj perfektaĵoj? 


«Jes, kelkajn. Proporcie kiel li liberiĝas de la jugo de l' 
materio, la homo ilin pli bone komprenas, li ilin duonvidas 
per la penso». 


13. Kiam ni diras, ke Dio estas eterna, senfina; neŝanĝema, 
nemateria, unika, ĉiopova, superege justa kaj bona, ĉu ni ne 
havas kompletan ideon pri Liaj atributoj? 


«El via vidpunkto, jes, ĉar vi kredas, ke vi ĉion 
ĉirkaŭkomprenas; sed sciu, ke multe da aferoj staras super la 
kompreno de l' plej inteligenta homo, kaj por tiuj via lingvo, 
limigita al viaj ideoj kaj sentoj, ne havas taŭgajn esprimojn. 
La prudento diras al vi, efektive, ke Dio nepre posedas tiujn 
perfektaĵojn en plej alta grado, ĉar, en la okazo, se mankus 
al Li eĉ unu sola, aŭ se tiu ne estus senlima, Li jam ne estus 
supera ol ĉio kaj, sekve, Li ne estus Dio. Por stari super ĉiuj 
ekzistaĵoj, Dio ne povas submetiĝi al ia ajn sortovico, nek 
havi ian-ajn el la neperfektaĵoj, kiujn konceptas la homa 
imagpovo». 


Dio estas eterna; se Li estus iam komenciĝinta, Li do estus 
elveninta el la nenio, aŭ estus kreita de iu antaŭa estulo. 
Tiel, ni iom post iom paŝas al la senlimo kaj al la eterno. 


Li estas neŝanĝema; se Li povus ricevi aliiĝojn, la leĝoj de 
la universo havus neniom da fikseco. 


Li estas nemateria; tio estas, lia naturo diferencas de Ĉio, 
kion ni nomas materio; alie Li ne estus neŝanĝema, ĉar Li 
devus sperti la aliiĝojn de la materio. 


Li estas unika; se ekzistus pli ol unu Dio, estus do pli ol 
unu penso kaj pluraj potencoj en la aranĝo de l' universo. 


Li estas ĉiopova; ĉar Li estas unika. Se Li ne havus la 
superegan potencon, ekzistus iu alia pli aŭ tiel pova kiel 
Li; Li ne estus farinta ĉiujn aĵojn, kaj tiuj, kiujn Li ne 
estus farinta, estus verko de alia dio. 


Li estas superege justa kaj bona. La providenca saĝeco de la 
diaj leĝoj elmontriĝas ĉe la plej malgrandaj aferoj, kiel ĉe 
la plej grandaj; kaj tiu saĝeco ne lasas, ke ni dubu pri la 

justeco kaj boneco de Dio. 


Panteismo 


14. Ĉu Dio estas tute individua estulo aŭ, laŭ la opinio de 
kelkaj, ĉu Li estas la rezultanto de ĉiuj fortoj kaj intelektoj de 
la universo kunigitaj? 


«Se estus tiel, Li ne estus Dio, ĉar Li estus efiko, ne kaŭzo; Li 
ne povas esti samtempe ambaŭ». 


«Dio ekzistas, vi tion ne povas pridubi, kaj tio estas esenca 
afero; kredu min, ne iru pluen; ne enprofundiĝu en 
labirinton, el kiu vi ne povus eltiriĝi; tio ne farus vin pli 
bonaj, sed eble iom pli fieraj, ĉar vi pensus ion scii, dum, en 
efektiveco, vi scius nenion. Flanke lasu do ĉiujn tiajn 
sistemojn; multe da aliaj aferoj vin pli rekte koncernas, 
komencante de vi mem; studu viajn proprajn neperfektaĵojn, 
por ilin forskui de vi; tio estus al vi pli utila, ol deziri esplori 
tion, kio estas mem nepenetrebla». 


15. Kion pensi pri la opinio, laŭ kiu ĉiuj korpoj en la Naturo, 
ĉiuj estaĵoj, ĉiuj globoj de la universo, estas partoj de Dio kaj 
konsistigas, kune, Dion mem; alivorte, kion pensi pri la 
panteisma doktrino? 


«Ne povante fariĝi Dio, la homo volas almenaŭ esti parto de 
Dio». 


16. Tiuj, kiuj praktikas tiun doktrinon, pretendas trovi en ĝi 
la demonstracion pri kelkaj el la atributoj de Dio. Ĉar la 
mondo estas senlima, Dio estas, ĝuste pro tio, senlima; ĉar la 
perfekta malplenaĵo aŭ nenio ekzistas en neniu loko, Dio 
estas ĉie; ĉar Li estas ĉie, tial Li havigas al ĉiuj naturaj 
fenomenoj inteligentan kaŭzon pro tio, ke ĉio estas 
neforigeble konsista parto de Dio. Kion ni povas prezenti 
kontraŭ tiu rezonado? 


«La prudenton; pripensu mature, kaj ne estos al vi ma lIfacile 
konstati la absurdecon de tiu rezonado». 


Tiu doktrino faras el Dio materian estulon, kiu, kvankam Li 
havas superegan intelekton, estus, en grandaj mezuroj, tio, 
kio ni estas en malgrandaj. 


Nu, se estus tiel, kaj ĉar la materio senĉese aliformiĝas, 
Dio estus neniel starema; Li povus sperti ĉiajn sortoŝanĝojn 
kaj eĉ havi ĉiajn homajn bezonojn; mankus al Li la neŝanĝemo, 
unu el la esencaj atributoj de la Dia Potenco. La proprecoj 
de la materio ne povas harmonii kun la ideo pri Dio, sen 
malaltigo de Dio en nia penso, kaj ĉiaj subtilaĵoj de sofismo 
ne sukcesos solvi la problemon pri Lia intima naturo. Ni ne 
scias ĉion, kio Li estas, sed ni scias tion, kio Li ne povas 
ne esti. Panteismo estas tute kontraŭa al la plej esencaj 
kvalitoj de Dio kaj ne distingas inter kreinto kaj kreito, 
ĝuste tiel, kiel se oni volus, ke lerte elpensita maŝino 
estus neforigebla parto de la mekanikisto, kiu ĝin konstruis. 


La inteligenteco de Dio elmontriĝas en Liaj verkoj, same kiel 
tiu de pentristo ĉe liaj bildoj; sed la verkoj de Dio ne 
estas Dio mem, same kiel bildo ne estas la pentristo, ĝin 
konceptinta kaj farinta. 


Ĉapitro II 
Ĝeneralaj elementoj de la universo 


1. Konado de la principo de la ekzistaĵoj. — 2. Spirito kaj 
materio. — 3. Proprecoj de la materio. — 4. Universa 
spaco. 


Konado de la principo de la ekzistaĵoj 


17. Ĉu estas donite al la homo koni la principon de la 
ekzistaĵoj? 


«Ne; Dio ne permesas, ke ĉio estu konigita al la homo sur la 
Tero». 


18. Ĉu la homo povos iam penetri la misteron de la aĵoj, kiuj 
estas kaŝitaj antaŭ li? 


«La vualo iom post iom leviĝas antaŭ li, laŭ tio, kiel li 
puriĝas; sed, por kompreni iujn aferojn, li bezonas 
kapablojn, kiujn li ankoraŭ ne posedas». 


19. Ĉu la homo ne povas, per la sciencaj esploroj, penetri 
kelkajn sekretojn de la Naturo? 


«La scienco estas donita al li por lia progreso sur Ĉiuj 
kampoj; sed li ne povas transpaŝi la limojn difinitajn de Dio». 


Ju pli profunde estas al la homo permesite eniĝi en tiujn 
misterojn, des pli granda devas esti lia admiro je la potenco 
kaj saĝeco de la Kreinto; sed, ĉu pro fiero, ĉu pro 
malforteco, lia intelekto mem lin ofte enretigas en iluzion; 
li amasigas sistemojn sur sistemojn, sed ĉiu pasanta tago 
montras al li, kiom da eraroj li akceptis kiel veraĵojn, kaj 
kiom da veraĵoj li forpuŝis kiel erarojn. Jen aliaj elreviĝoj 
por lia malhumileco. 


20. Ĉu, krom la sciencaj esploroj, estas permesite al la homo 
ankaŭ ricevi pli altrangajn komunikaĵojn pri tio, kion liaj 
sentumoj ne kapablas atesti? 


«Jes; kiam Dio konsideras tion utila, Li povas malkovri al la 
homo tion, kion la scienco ne konigas». 


Ĝuste per tiaj komunikaĵoj la homo ricevas, inter difinitaj 
limoj, la ekkonon de sia pasinteco kaj de sia estonta 
destino. 


Spirito kaj materio 


21. Ĉu la materio ekzistas ekde la tuta eterno, kiel Dio, aŭ ĉu 
ĝi estas iam kreita de Li? 


«Dio sola scias tion. Tamen estas io, kion la prudento certe 
montras al vi, nome, ke Dio, modelo de amo kaj karitato, 
neniam estis senokupa. Kiom ajn malproksima vi prezentus 
al vi la komenciĝon de Lia agado, ĉu vi povas imagi Lin en 
neaktiveco eĉ unu sekundon?» 


22. Oni ordinare difinas materion jene: ĉio, kio havas 
amplekson; ĉio, kio povas fari efikon sur niaj sentumoj; ĉio 
nepenetrebla; ĉu tiuj difinoj estas ekzaktaj? 


«El via vidpunkto, jes, ĉar vi parolas nur laŭ via scio; sed la 
materio ekzistas ankaŭ en statoj nekonataj de vi; ĝi povas, 
ekzemple, esti tiel etereca kaj subtila, ke ĝi neniel efikas al 
la sentumoj; kaj tamen ĝi estas ja materio, kvankam tion vi 
ne rigardas kiel materion». 


— Kiel vi povas difini materion? 


«Materio estas la ligilo katenanta la spiriton; ĝi estas la ilo, 
lin servanta, kaj sur kiun, samtempe, li agas». 


El ĉi-tiu vidpunkto, oni povas diri, ke la materio estas la 
elemento, la perilo, per kiu kaj sur kiun la spirito agas. 


23. Kio estas spirito? 
«La intelekta principo de la universo». 
— Kia estas la intima naturo de la spirito? 


«Ne estas facile analizi ĝin en via lingvo. Por vi, ĝi estas 
nenio, ĉar la spirito ne estas io palpebla; sed por ni, ĝi estas 
io. Eksciu bone: la nenio estus la nulo, kaj la nulo ne 
ekzistas». 


24. Ĉu spirito estas sinonimo de intelekto? 


«Intelekto estas esenca atributo de la spirito; sed ambaŭ 
konfuziĝas en komuna principo, kaj tial ambaŭ estas por vi 
kvazaŭ unu sola aĵo». 


25. Ĉu la spirito estas sendependa de la materio, aŭ ĉu li 
estas nura propreco de la materio, same kiel koloroj rilate al 
la lumo kaj sono al la aero? 


«Spirito kaj materio estas malsamaj aferoj; sed la spirito 
devas kuniĝi kun la materio, por ke ĉi-tiu ekhavu 
intelekton». 


— Ĉu tiu kuniĝo estas ankaŭ necesa, por ke la spirito povu 
sin manifesti? (Ni ĉitie difinas spiriton kiel la principon de la 
intelekto, ne konsiderante la individuajn estulojn tiel 
nomatajn.) 


«Por via kompreno, ĝi estas necesa, Ĉar vi ne havas tian 
fiziologian organizaĵon, ke vi perceptus spiriton sen materio; 
viaj sentumoj ne estas faritaj por tio». 


26. Ĉu oni povas koncepti spiriton sen materio, kaj materion 
sen spirito? 


«Sendube, per la penso». 


27. Ĉu do ekzistas du ĝeneralaj elementoj en la universo, 
nome: materio kaj spirito? 


«Jes, kaj super ĉio Dio, la Kreinto, la Patro de ĉiuj estaĵoj. Tiuj 
tri elementoj estas la principo de ĉio, kio estas: ili formas la 
universan trion. Sed, al la materia elemento estas necese 
aldoni la universan fluidaĵon, kiu estas la perilo inter la 
spirito kaj la ĝustasenca materio, ĉar tiu-ĉi estas tro 
maldelikata, por ke la spirito efiku sur ĝin. Kvankam, ĝis 
ioma grado, oni povas enklasigi la universan fluidaĵon en la 
materian elementon, tiu fluidaĵo tamen distingiĝas per 
apartaj proprecoj; se ĝi estus ja materio, ne estus motivo por 
tio, ke ankaŭ la spirito ne estus materio. Ĝi staras inter 
spirito kaj materio; per siaj nenombreblaj kombinoj kun la 
materio, kaj, sub la ago de la spirito, ĝi kapablas naski la 
senfinan plurecon de la ekzistaĵoj, de kiuj vi konas nur 
malgrandan parton. Kiel elemento, servanta al la spirito, la 
universa, primitiva aŭ elementa fluidaĵo estas la principo, 
sen kiu la materio ne nur troviĝus en konstanta disdividado, 
sed ankaŭ neniam havus la proprecojn, kiujn la pezoforto 
donas al la korpoj». 


— Ĉu tiu fluidaĵo estus tiu, kiun ni nomas elektro? 


«Ni diris, ke ĝi povas sperti sennombrajn kombinojn; tio, 
kion vi nomas elektra fluidaĵo, magneta fluidaĵo, estas 
modifitaj formoj de la universa fluidaĵo, kiu, ĝustadire, estas 
nenio alia ol materio pli perfekta, pli subtila, kaj kiu povas 
esti konsiderata sendependa». 


28. Ĉar la spirito estas mem io, ĉu ne estus do pli precize kaj 
pli kompreneble, se tiuj du ĝeneralaj elementoj estus 


nomataj: inerta materio kaj intelekta materio? 


«Vortoj al ni nemulte gravas: la vortaro de via lingvo 
koncernas vin, por ke vi interkompreniĝu. Viaj diskutoj 
ekestas preskaŭ ĉiam de la malsama maniero, en kiu vi 
komprenas samajn vortojn, ĉar via lingvo estas tro 
nekompleta por esprimi aferojn, kiuj ne tuŝas viajn 
sentumojn». 


Evidenta fakto superstaras ĉiujn hipotezojn: ni vidas 
materion, kiu ne estas intelekta, kaj intelektan principon 
sendependan de materio. La origino kaj la kunrilato de ĉĈi- 
tiuj du aferoj estas de ni nekonataj. Ĉu ili havas aŭ ne iun 
komunan originon kaj punktojn de necesa kontakto; ĉu la 
intelekto havas propran ekziston, ĉu ĝi estas propreco aŭ 
nura efiko; ĉu ĝi estas, kiel opinias kelkaj homoj, elfluaĵo 
de Dio — jen, kion ni nescias. Super ĉio ĉi, ni vidas 
intelekton, kiu staras super ĉiuj ceteraj, kiu ilin regas kaj 
kiu de ili distingiĝas per esencaj atributoj. Tiu superega 
intelekto — jen, kion ni nomas Dio. 


Proprecoj de la materio 
29. Ĉu lapezeco estas esenca atributo de la materio? 


«Jes, de la materio, kia vi ĝin komprenas; sed, ne de la 
materio konsiderata kiel universa fluidaĵo. La subtila, etereca 
materio, konsistiganta tiun fluidaĵon, estas de vi rigardata 
kiel senpeza, kvankam ĝi estas ja la principo de via peza 
materio». 


Pezeco estas relativa propreco; ekster la altirosferoj de la 
mondoj ne ekzistas pezoj, same kiel ekzistas nek suproj, nek 
malsuproj. 


30. Ĉu la materio konsistas el unu sola aŭ el pluraj 
elementoj? 


«El unu sola primitiva elemento. La korpoj, kiujn vi rigardas 
kiel simplajn, ne estas ĝustadire elementoj, sed aliigitaj 


formoj de la primitiva materio». 
31. El kio originas la diversajproprecoj de la materio? 


«Ili estas modifoj, kiujn la elementaj molekuloj ricevas ĉe sia 
kuniĝo kaj en difinitaj kondiĉoj». 


32. Laŭ ĉi-tiu leĝo, Ĉu la gustoj, la aromoj, la koloroj, la sono, 
la venenaj aŭ sanigaj kvalitoj de l' korpoj estas do nuraj 
modifoj de unu solaprimitiva substanco? 


«Jes, sen la dubo; ili ekzistas nur pro la strukturo de la 
organoj difinitaj por ilin percepti». 


Ĉi-tiu principo estas pruvita per tio, ke ne ĉiuj perceptas 
en sama maniero la kvalitojn de la korpoj; io, kio plaĉas al 
ies gusto, tute malplaĉas al alia; unuj vidas blua tion, kion 
aliaj vidas ruĝa; tio, kio estas venena kontraŭ iuj, estas 
sendanĝera aŭ saniga por aliaj. 


33. Ĉu la sama elementa materio povas ricevi ĉiajn modifojn 
kaj ekhavi ĉiajn proprecojn? 


«Jes; kaj jen tio, kion vi devas kompreni, kiam ni diras, ke ĉio 
estas en la tuto».[12] 


— Tiu teorio, laŭŝajne, pravigas la personojn, kiuj akceptas 
en la materio nur du esencajn proprecojn: la forton kaj la 
movadon, kaj kiuj rigardas ĉiujn ceterajn proprecojn kiel 
duarangajn efikojn, variantajn laŭ la intenseco de la forto kaj 
la direkto de la movado, ĉu ne? 


«Ĉi-tiu opinio estas ĝusta. Estas necese aldiri: ankaŭ laŭ la 
kunaranĝo de la molekuloj, kiel vi vidas ekzemple en 
maldiafana korpo, kiu povas fariĝi travidebla, kaj kontraŭe». 


34, Ĉu la molekuloj havas difinitan formon? 


«Sendube la molekuloj havas formon, sed, kiu ĝi estas, vi ne 
kapablas koncepti». 


— Ĉu tiu formo estas konstanta aŭ ŝanĝema? 


«Konstanta ĉe la primitivaj elementaj molekuloj, sed 
ŝanĝema ĉe la duarangaj, kiuj estas nuraj kolektoj de la 
unuaj; tio, kion vi nomas molekulo, staras ankoraŭ tro 
malproksime de la elementa molekulo». 


Universa spaco 
35. Ĉu la universa spaco estas senlima aŭ limigita? 


«Senlima. Supozu limon al ĝi: kio ekzistus transe? 


Tio konfuzas vian prudenton, mi ja scias, kaj tamen tiu sama 
prudento diras al vi, ke alie ne povus esti. Io sama okazas 
kun la senfino ĉe ĉiuj aferoj; ne sur via malgranda sfero vi 
kapablas kompreni la senfinon». 


Se ni supozus ian limon en la spaco, kiel ajn malproksima la 
penso ĝin konceptus, la prudento dirus al ni, ke, trans tiu 
limo, io nepre ekzistas; kaj tiel, ĉiam kaj ĉiam ankoraŭ la 
supozata limo plue ŝoviĝas, ĉar, eĉ se ni trovus la absolutan 
malplenaĵon, ĉi-tiu estus ankoraŭ spaco. 


36. Ĉu la absoluta vakuo ekzistas ie en la universa spaco? 


«Ne, nenio estas malplena; kion vi kredas malplenaĵo, tio 
estas okupita de materio, kiun ne atingas viaj sentumoj kaj 
viaj aparatoj». 


Ĉapitro III 
La kreado 


1. Formado de la mondoj. — 2. Formado de la vivantaj 
estaĵoj. — 3. Loĝatigo de la Tero. Adamo. — 4. Diverseco 
de la homaj rasoj. — 5. Plureco de la mondoj. — 6. 
Konsideroj kaj konsentaj asertoj en la Biblio pri la 
mondkreado. 


Formado de la mondoj 


La universo entenas la senfinas nombron de la mondoj, kiujn 
ni vidas, kaj de la mondoj, kiujn ni ne vidas, ĉiujn animitajn 
kaj neanimitajn estaĵojn, ĉiujn astrojn, sin movantajn en la 
spaco, kaj ankaŭ la fluidaĵojn, kiuj ĝin plenigas. 


37. Ĉu la universo estas kreita aŭ ekzistas ekde la tuta 
eterna tempo, kielDio? 


«Sen ia dubo ĝi ne povus ekesti mem, kaj, se ĝi ekzistus 
ekde la tuta eterna tempo, kiel Dio, ĝi do ne estus faritaĵo de 
Dio». 


La prudento diras al ni, ke la universo ne faris sin mem kaj 
ke, ĉar ĝi ne povas esti ia hazardaĵo, ĝi devas do esti 
faritaĵo de Dio. 


38. KielDio kreis la universon? 


«Uzante ian esprimon, mi diras: per Sia volo. Nenio havigas 
pli bonan ideon pri tiu ĉiopova volo, ol jenaj belaj vortoj de 
Genezo: Dio diris: Estu lumo; kaj fariĝis lumo».[13] 


39. Ĉu ni povas ekkoni la manieron, kiel la mondoj estas 
formitaj? 


«Ĉio, kion ni povas diri kaj kion vi sukcesos kompreni, estas, 
ke la mondoj ekestas el la plidensiĝo de la materio dissemita 
en la spaco». 


40. Ĉu, kiel oni hodiaŭ pensas, la kometoj estas ia komenco 
de plidensiĝo de la materio, mondoj en fazo de formiĝo? 


«Jes, ĝuste. Sed absurdo estas kredi ilian influon; mi volas 
diri, tiun influon, kiun oni vulgare atribuas al ili; ĉar ĉiuj 
ĉielaj korpoj havas sian apartan influon sur iuj fizikaj 
fenomenoj». 


41. Ĉu tute elformita mondo povas malaperi, kaj ĉu la 
materio, ĝin konsistiganta, povas denome dissplitiĝi en la 
spaco? 


«Jes. Dio renovigas la mondojn, same kiel Li renovigas la 
vivajn estaĵojn». 


42. Ĉu ni povas scii, kiom da tempo daŭris la formado de la 
mondoj, ekzemple de la Tero? 


«Ni tion ne povas diri, ĉar Dio sola ĝin scias; kaj ja freneza 
estus tiu, kiu provus ekkoni la nombron da jarcentoj, kiun 
daŭris tiu formado». 


Formado de la vivantaj estaĵoj 
43. Kiam la Tero komencis esti loĝata? 


«En la komenco ĉio estas ĥaoso; la elementoj estis 
interkonfuzitaj. lom post iom, ĉiu aĵo eksidis sur sia loko kaj, 
tiam, aperis la vivantaj estaĵoj, konformaj al la stato de la 
globo». 


44. El kie venis tiuj vivantaj estaĵoj sur la Teron? 


«lli jam ekzistadis tie en ĝermformo kaj nur atendis la 
momenton favoran al ilia elkoviĝo. La organaj principoj 
kuniĝis tuj, kiam ĉesis la forto, kiu tenis ilin disigitaj, kaj 
estigis la ĝermojn de ĉiuj vivantaj estaĵoj; la ĝermoj 
konservis sin en latenta kaj inerta stato, kiel la krizalido kaj 
la semoj de la vegetaĵoj, ĝis la momento favora al la 
elvolviĝo de ĉiu speco; tiam, la estaĵoj de ĉiu speco kuniĝis 
kaj multobliĝis». 


45. Kie troviĝis la organaj elementoj antaŭ la formado de la 
tero? 


«Ili troviĝis en kvazaŭa fluida stato, en la spaco, meze inter 
la Spiritoj aŭ en aliaj planedoj, atendante la kreadon de la 
Tero, por komenci novan ekzistadon sur nova globo». 


La kemio montras al ni, ke la molekuloj de la neorganikaj 
korpoj kuniĝas por formi kristalojn kun konstanta reguleco, 
laŭ ĉiu speco, tuj kiam ili troviĝas en la postulataj 
kondiĉoj. La malplej granda aliiĝo de tiuj kondiĉoj sufiĉas 
por malhelpi la kuniĝon de la elementoj aŭ, almenaŭ, la 
regulan kunaranĝon, kiu formas la kristalon. Kial ne okazus 
same kun la organaj elementoj? Ni konservas dum jaroj 
plantosemojn, kiuj elvolviĝas nur en iu difinita temperaturo 
kaj en favora medio; oni vidis grajnojn de tritiko ĝermi post 
multaj jarcentoj. Ekzistas do en tiuj semoj ia latenta 
vivoprincipo, atendanta nur la oportunan okazon por sia 
elvolviĝo. Ĉu tio, kio ĉiutage okazadas antaŭ niaj okuloj, ne 
povus fariĝi ekde la origino de l' terglobo? Ĉu tia formado 
de la vivaj estaĵoj, elirintaj el la ĥaoso per la forto mem 
de la Naturo, iel malpliigus la grandecon de Dio? Kontraŭe: 
ĝi plikonformiĝas al la ideo, kiun ni havas pri Lia potenco, 
kiu agas sur sennombrajn mondojn laŭ eternaj leĝoj. Tiu 
teorio, en vereco, ne solvas la demandon pri la origino de la 
elementoj de la vivo; sed Dio havas Siajn misterojn kaj 
difinis limojn al niaj esploroj. 


46. Ĉu ankoraŭ hodiaŭ spontanee naskiĝas estaĵoj? 


«Jes; sed la primitiva ĝermo jam ekzistadis en latenta stato. 
Ciutage vi atestas tiun fenomenon. Cu la histoj de la homo 


kaj bestoj ne enhavas ĝermojn de grandega nombro da 
vermoj, atendantaj, por sia elkresko, nur la putran 
fermentadon necesan al ilia ekzistado? Ĝi estas malgranda 
mondo, kiu dormadas kaj kiu venas en la vivon». 


47. Ĉu la homa genro ankaŭ troviĝis inter la organaj 
elementoj entenataj en la tera globo? 


«Jes, kaj ĝi ekaperis ĉe sia momento; ĝuste pro tio oni diras, 
ke la homo estas formita el ŝlimo de la Tero». 


48. Ĉu ni povas scii la momenton, kiam aperis la homo kaj 
aliaj estaĵoj vivantaj sur la Tero? 


«Ne; ĉiuj viaj kalkuloj estas ĥimeroj». 


49. Se la ĝermo de la homa specaro troviĝis inter la organaj 
elementoj de la terglobo, kial ne ekestas hodiaŭ, memvole, 
homoj, kiel ĉe sia origino? 


«La principo de la ekzistaĵoj kuŝas en la sekretoj de Dio; 
tamen, oni povas diri, ke la homoj, tuj post sia disvastiĝo sur 
la Tero, ensorbis la elementojn necesajn al ilia formado, kaj 
transigas tiujn elementojn pluen, laŭ la leĝoj de 
reproduktado. lo sama okazis al la ceteraj specoj de vivantaj 
estaĵoj». 


Loĝatigo de la Tero. Adamo 
50. Ĉu la homa genro devenas de unu sola homo? 


«Ne; tiu, kiun vi nomas Adamo, estis nek la unua, nek la 
sola, kiu loĝatigis la Teron». 


51. Ĉu ni povas scii, dum kiu epoko vivis Adamo? 


«Proksimume dum tiu, kiun vi supozas: ĉirkaŭ kvar mil jarojn 
antaŭ la Kristo». 


La homo, kiun la tradicio nomas Adamo, estis unu el tiuj, 
postvivintaj, en iu regiono, kelkajn el la grandaj 
kataklismoj, kiuj, dum pluraj epokoj, skuegis la supraĵon de 
la terglobo; tiu homo fariĝis la trunko de unu el la rasoj 
nun vivantaj sur la Tero. La naturaj leĝoj kontraŭas al tio, 
ke la progresoj de la homaro, konstatitaj multe antaŭ la veno 
de la Kristo, povis fariĝi en kelkaj jarcentoj, kiel devus 
okazi, se la homo estus sur la tero nur de la tempo de la 
tiel nomata Adamo. Kelkaj personoj, pli prave, konsideras 
Adamon mito aŭ alegorio, reprezentanta la unuajn aĝojn de la 
mondo. 


Diverseco de la homaj rasoj 


52. El kio originas la fizikaj kaj moralaj diferencoj, 
karakterizantaj la homajn rasojn sur la Tero? 


«El la klimato, el la vivmaniero kaj el la kutimoj. Tion saman 
oni rimarkas ĉe du filoj de l' sama patrino: se ili estas 
edukitaj en malsamaj lokoj kaj manieroj, ili neniel 
intersimilas, el la morala vidpunkto». 


53. Ĉu la homo naskiĝis en pluraj lokoj de la terglobo? 


«Jes, en pluraj lokoj kaj epokoj, kaj tiu estas unu el la kaŭzoj 
de la diverseco de la rasoj; poste, disiĝinte en malsamajn 
klimatojn kaj miksiĝinte kun aliaj rasoj la homoj estigis 
novajn tipojn». 


— Ĉu tiuj diferencoj konsistigas diversajn specojn? 


«Tute ne; ĉiuj apartenas al unu sola familio; ĉu la varioj de iu 
frukto malebligas ĝin aparteni al unu sama speco?» 


54, Ĉar la homoj ne devenas de unu sola, ĉu ili tial ne 
konsideru sin fratoj unuj de la aliaj? 


«Ĉiuj homoj estas fratoj en la okuloj de Dio, ĉar ĉiuj estas 
animitaj de spirito kaj ĉiuj iras al sama celo. Vi volas ekpreni 
la vortojn ĉiam laŭlitere». 


Plureco de la mondoj 
55. Ĉu ĉiuj globoj, cirkulantaj en la spaco, estas loĝataj? 


«Jes, kaj la surtera homo tute ne estas, kiel oni kredas, la 
unua per inteligenteco, boneco kaj perfekteco. Tamen multaj 
homoj taksas sin alte estimindaj kaj reve kredas ĉi-tiun 
planedeton la sola, kiu havas la privilegion posedi raciajn 
estulojn. Fiero kaj vantamo! Ili opinias, ke Dio kreis la 
universon nur kaj sole por ili!» 


Dio loĝatigis la mondojn per vivaj estaĵoj, kiuj ĉiuj 
kunhelpas al la plenumado de Liaj providencaj projektoj. 
Kredi, ke la vivaj estaĵoj estus limigitaj tie, kie ni loĝas 
en la universo, estus dubi pri la Dia saĝeco, kiu nenion 
faras senutilan. Dio destinis tiujn mondojn al celo pli 
serioza ol simpla amuzo por niaj okuloj. Krom tio, nenio 
pravigas, ĉu pro la pozicio, la amplekso aŭ la fizika 
strukturo de la Tero, la supozon, ke nur la Tero havas la 
privilegion esti loĝata, kun escepto de miloj da similaj 
mondoj. 


56. Ĉu la fizika strukturo de la globoj estas la sama? 
«Ne; ili neniom similas unuj al la aliaj». 


57. Se la fizika strukturo de la mondoj ne estas la sama, ĉu 
do sekvas, ke la estaĵoj, tie vivantaj, havas malsamajn 
fiziologiajn organizaĵojn? 


«Sendube, same kiel viaj fiŝoj estas faritaj por vivi en la 
akvo, kaj la birdoj en la aero». 


58. Ĉu al la mondoj plej malproksimaj de la suno mankas 
lumo kaj varmo, ĉar la suno sin montras al ili kun aspekto de 


negrava stelo? 


«Ĉu vi do kredas, ke ekzistas neniaj fontoj de lumo kaj 
varmo krom la suno? Ĉu neniom valoras la elektro, kiu, en 
iuj mondoj, ludas rolon de vi nekonatan, multe pli gravan ol 
sur la Tero? Cetere, ni ne diris, ke ĉiuj estaĵoj havas tian 
saman organismon, kiel vi, aŭ ke ili posedas organojn 
egalajn al la viaj». 


La kondiĉo de ekzistado de la estaĵoj, loĝantaj la plurajn 
mondojn, devas konformiĝi al la medio, kien tiuj estaĵoj 
estas vokataj por vivi. Se ni estus neniam vidintaj fiŝojn, 
ni ne komprenus, kiel iu estajo povus vivi en akvo. Tio sama 
okazas al la ceteraj mondoj, sendube posedantaj elementojn de 
ni nekonatajn. Ĉu ni ne vidas, sur la Tero, la longajn 
polusajn noktojn, lumigatajn de la elektro de la nordaj 
aŭroroj? Ĉu ne estus ja eble, ke en iuj mondoj la elektro 
abundas pli ol sur la Tero, kaj ke ĝi tie havas ĝeneralan 
agadon, kies efikojn ni ne komprenas? Tiuj mondoj povas do 
havi en si mem la fontojn de lumo kaj varmo, necesajn al 
tieaj loĝantoj. 


Konsideroj kaj konsentaj asertoj en la Biblio pri la 
mondkreado 


59. La popoloj, laŭ sia instruiteco, faria la si tre malakordajn 
ideojn pri la mondkreado. La prudento, apogita sur la 
scienco, rekonis la neverŝajnecon de kelkaj teorioj; la teorio, 
donata de la Spiritoj, konfirmas la opinion, jam de longe 
akceptitan de la plej kleraj homoj. 


La kontraŭdiro, kiun oni povas prezenti rilate tiun teorion, 
estas, ke tiu teorio ne akordas kun la teksto de l' sanktaj 
libroj; sed pli profunda studado portas la konkludon, ke tiu 
malakordo estas pli ŝajna ol reala kaj rezultas de la 
interpreto de ofte alegoria esprimo. 


La demando, ĉu Adamo estis la unua homo kaj unika patro 
de la surtera homaro, ne estas la sola, pri kiu la religiaj 


kredoj devis sin modifi. La turniĝado de la Tero Ŝajnis, iam, 
tiel kontraŭa al la sankta teksto, ke en tiu aserto oni trovis 
pretekston por Ĉiaj persekutoj; tamen la Tero turniĝas spite 
al la anatemoj; kaj neniu hodiaŭ tion povus refuti, sen 
malprofito por sia prudento mem. 


La Biblio diras ankaŭ, ke la mondo estas kreita en ses tagoj 
kaj ke tiu kreado datiĝas de kvar mil jaroj antaŭ la naskiĝo 
de la Kristo. Antaŭ tiu tempo la Tero ne ekzistis; ĝi estas 
tirita el la nenio; la teksto estas formala. Sed, jen, la pozitiva 
scienco, la nefleksebla scienco pruvas la malon. 


La formado de la terglobo troviĝas stampita per neelviŝeblaj 
signoj en la fosiliaj tavolaroj, kaj estas pruvite, ke la ses 
tagoj de la mondkreado estas ses periodoj, ĉiu el kiuj eble de 
centoj da jarmiloj. Tio ĉi ne estas ia sistemo, ia doktrino, ia 
izola opinio, sed fakto tiel reala kiel la movado de la Tero, 
kiun la teologio ne povas ne akcepti: evidenta pruvo pri la 
eraro, en kiun oni povas fali, se oni prenas laŭlitere la 
esprimojn de ofte figura dirmaniero. Ĉu ni do konkludo, ke la 
Biblio eraras? Ne, sed, kontraŭe, ke la homoj ĝin erare 
interpretis. 


Sondante la arkivojn de la Tero, la scienco konstatis la ordon, 
laŭ kiu la vivantaj estaĵoj aperis sur la supraĵo de l' planedo; 
tiu ordo akordas kun la indikita en la Genezo, kun tiu 
diferenco, ke tiu apero, anstataŭ esti mirakle elŝprucinta el 
la manoj de Dio en kelkaj horoj, fariĝis, ĉiam per Lia volo, laŭ 
la leĝo pri la naturaj fortoj, en kelke da jarmilionoj. Ĉu, pro 
tio, Dio estas malpli granda kaj malpli pova? Ĉu Lia verko 
estas malpli bela pro tio, ke ĝi ne havas la prestiĝon de l' 
subiteco? Certe, ne; oni farus pri Dio tre mizeran ideon, se 
oni ne rekonus Lian ĉiopovecon super la eternaj leĝoj, al kiuj 
la mondoj obeas. La scienco tute ne malaltigas la Dian 
verkon, sed, male, ĝi prezentas al ni tiun verkon kun aspekto 
pli grandioza kaj pli konforma al tio, kion ni scias pri la 


potenco kaj majesteco de Dio, ĉar tiu verko estas ja 
plenumita sen nuligo de la naturaj leĝoj. 


Konsentante pri ĉi-tiu parto kun Moseo, la scienco starigis la 
homon sur la lastan lokon en la ordo de l' kreado de la 
vivantaj estaĵoj; sed Moseo diris, ke la universala diluvo 
okazis en la jaro 1650 a.K,., kaj la geologio asertas, ke tiu 
granda kataklismo fariĝis, antaŭ ol aperis la homo, ĉar ne 
estas ĝis hodiaŭ trovitaj, sur la primitivaj tavoloj, pstesignoj 
de homo kaj de samkategoriaj bestojlaŭ la fizika vidpunkto; 
sed nenio pruvas, ke tio estas neebla; multaj eltrovoj jam 
naskis dubojn pri tiu scienca aserto; povos dio okazi, ke oni 
baldaŭ ekhavos la materialan certecon pri tiu antaŭeco de la 
homa raso kaj, tiam, oni konstatos, ke, pri tiu, kiel pri aliaj 
temoj, la biblia teksto estas figuro. 


La demando kuŝas en tio, scii, ĉu la geologia kataklismo 
estas tiu sama travivita de Noa; nu, la tempo necesa al la 
formado de l' fosiliaj tavoloj ne allasas konfuzon; kaj, kiam 
aperos signoj pri la ekzisto de la homo antaŭ la granda 
katastrofo, tiam estos pruvite, aŭ ke Adamo ne estis la unua 
homo, aŭ ke lia kreado perdiĝas en la nokto de l' tempo. 
Kontraŭ la evidenteco, konjektoj estas neeblaj; estos do 
necese akcepti la fakton, kiel estas akceptitaj la movado de 
la Tero kaj la ses periodoj de la mondkreado. 


La ekzisto de la homo antaŭ la geologia diluvo estas ja 
ankoraŭ hipoteza; sed ni vidos tuj, ke ĝi ne estas tiel 
hipoteza kiel ĝi ŝajnas. Se ni konsentus, ke la homo aperis, 
la unuan fojon sur la Tero, kvar mil jarojn antaŭ la Kristo, kaj 
ke post 1650 jaroj la tuta homa raso estis detruita, escepte 
de unu sola familio, rezultas do, ke la loĝatigo de la Tero 
datiĝas nur de la tempo de Noa, tio estas, de 2350 jaroj 
antaŭ nia epoko. Nu, kiam la hebreoj migris en Egipton, en 
la dekoka jarcento a.K,., ili trovis tiun landon jam tre loĝata 
kaj kun tre progresinta civilizacio. La historio diras, ke en tiu 


tempo Hindujo kaj aliaj landoj estis same prosperaj; ĉitie ni 
rezonas sen konsidero pri la kronologio de iuj popoloj, 
datiĝanta de multe pli antaŭa epoko. Oni devus do konsenti, 
ke, de la dudekkvara ĝis la dekoka jarcento a.K. — aŭ dum la 
daŭro de 600 jaroj — , ne nur la idaro de unu sola homo 
povis loĝatigi ĉiujn tiam konatajn grandegajn regionojn — se 
oni supozas, ke la ceteraj estis ankoraŭ senhomaj — , sed 
ankaŭ, ke, dum tiel mallonga intertempo, la homa genro 
supreniris de la absoluta bruteco de l' primitiva stato ĝis la 
plej alta grado da intelekta elvolviĝo: tio kontraŭas ĉiujn 
antropologiajn leĝojn. 


La diverseco de la rasoj konfirmas ĉi-tiun opinion. La klimato 
kaj la kutimoj sendube modifas la fizikan karakteron; sed oni 
scias, ĝis kie ĉi-tiuj kaŭzoj povas influi, kaj la fiziologia 
ekzameno pruvas, ke ekzistas inter iuj rasoj strukturaj 
diferencoj, pli profundaj, ol kiajn naskus la klimato. La 
kunmiksiĝo de rasoj produktas la mezajn tipojn; ĝi iom post 
iom forviŝas, sed ne kreas la ekstremajn karakterojn; ĝi 
naskas nur variojn; nu, por kunmiksiĝo de rasoj, estus nepre 
necesaj malsamaj rasoj; sed, kiel klarigi la ekziston de tiuj 
rasoj, se oni donas al ili originon komunan kaj tiel proksiman 
en la tempo? Kiel konsenti, ke, en kelkaj jarcentoj, iuj idoj de 
Noa ĝis tia grado alliĝis, ke ili estigis, ekzemple, la etiopian 
rason? Tia metamorfozo ne estas pli akceptebla ol la 
hipotezo pri iu komuna origino de lupo kaj ŝafo, de elefanto 
kaj afido, de birdo kaj fiŝo. Ni rediras: nenio superas la 
evidentecon de l' faktoj. Ĉio, kontraŭe, klariĝas, se oni 
akceptas la ekziston de la homo antaŭ la epoko, dum kiu oni 
ĝenerale kredas, ke li vivis, kaj la plurecon de fontoj de la 
rasoj; ke Adamo, vivinta antaŭ ses mil jaroj, loĝatigis nur 
ankoraŭ senhoman regionon; ke la diluvo, ĉe Noa, estis 
parta katastrofo, kiun oni konfusas kun la geologia 
kataklismo; kaj fine, se oni konsideras la alegorian formon, 
karakterizan de la orienta stilo, trovatan en la sanktaj libroj 
de ĉiu popolo. Ne estas do saĝe akuzi frivole, kiel falsajn, 


doktrinojn, kiu povas, pli aŭ malpli frue, kiel tiom da aliaj, 
ankoraŭ disbati siajn kontraŭantojn. La religiaj doktrinoj, 
anstataŭ perei, gloriĝas irante ŝultro ĉe ŝultro kun la 
scienco: jen la sola rimedo, kiun ili uzu, por prezenti al la 
skeptikuloj neniun vundeblan flankon. 


Ĉapitro IV 
La vivoprincipo 


1. Organaj kaj neorganaj estaĵoj. — 2. Vivo kaj morto. — 
3. Intelekto kaj instinkto. 


Organaj kaj neorganaj estaĵoj 


La organaj estaĵoj estas tiuj, enhavantaj iun fonton de intima 
aktiveco, kiu donas al ili la vivon; ili naskiĝas, kreskas, sin 
reproduktas per si mem kaj mortas, estas provizitaj per 
specialaj organoj por la plenumado de la agoj de la vivo 
necesaj al ilia konservado. Tiaj estas la homoj, la bestoj kaj 
la vegetaĵoj. La neorganaj estaĵoj estas ĉiuj, kiuj ne posedas 
vivoforton nek proprajn movojn, kaj kiuj konsistas el simpla 
densiĝo de la materio: tiaj estas la mineraloj, inter aliaj la 
akvo, la aero k. c. 


60. Ĉu unu sama forto kunigas la elementojn de la materio 
en la organaj kaj en la neorganaj korpoj? 


«Jes; la leĝo pri altiro estas la sama por Ĉiuj». 


61. Ĉu estas ia diferenco inter la materio de la organaj kaj 
tiu de la neorganaj korpoj? 


«La materioestas ĉie la sama; sed en la organaj korpoj ĝi 
troviĝas vivigita». 


62. Kiu nome estas la kaŭzo de la vivigo de l' materio? 
«Ties kuniĝo kun la vivoprincipo». 
63. Ĉu la vivoprincipio kuŝas en ia aparta aganto, aŭ Ĉu ĝi 


estas propreco de la organa materio; unuvorte, Ĉu ĝi estas 
efiko aŭ kaŭzo? 


«Tiel efiko, kiel kaŭzo. La vivo estas efiko de la influo de iu 
aganto sur la materion; tiu aganto, sen la materio, ne estas 
vivo, same kiel la materio ne povas vivi sen tiu aganto. Ĉi-tiu 
donas vivon al ĉiuj estaĵoj, kiuj ĝin ensorbas kaj asimilas». 


64. Ni jam vidis, ke spirito kaj materio estas du elementoj, 
konsistigantaj la universon; ĉu la vivoprincipo estas ia tria 
elemento? 


«Jes, ĝi estas sendube unu el la elementoj necesaj al la 
strukturo de la universo; sed ĝi siavice originas de la 
universa materio, kiu por tio sin modifas; vi rigardas ĝin kiel 
elementon, similan al oksigeno kaj hidrogenocetere, ne 
primitivaj elementoj, ĉar ĉiuj venas el unu sama principo». 


— Ŝajnas do, ke la vivoforto ne estiĝas el tute alia primitiva 
aganto, sed el aparta propreco de la universa materio, 
aparta propeco, rezultanta de certaj modifoj; ĉu ne? 


«Ĝi estas la sekvo de tio, kion ni diris». 


65. Ĉu la vivoprincipio troviĝas en iu el la de ni konataj 
korpoj? 


«Gia fonto esta la universa fluidaĵo; ĝi estas tio, kion vi 
nomas vivigita magneta aŭ elektra fluidaĵo. Gi estas la 
perilo, la ligilo, inter spirito kaj materio». 


66. Ĉu la vivoprincipio estas la sama en ĉiuj organaj estaĵoj? 


«Jes, sed modifita laŭ la specoj. Ĝi estas tio, kio donas al ili 
movokapablon kaj agpovon, kaj kio diferencigas ilin de la 
inerta materio; ĉar la movado de la materio ne estas vivo; la 
materio ricevas, ne komunikas, movon». 


67. Ĉu la vivoforto estas konstanta atributo de la 
vivoaganto, aŭ Ĉu ĝi elvolviĝas nur per la funkciado de l' 


organoj? 


«Ĝi elvolviĝas nur kun la korpo. Ĉu ni ne diris, ke tiu aganto 
sen la materio ne estas vivo? La kuniĝo de la du aĵoj estas 
necesa, por ke estu vivo». 


— Ĉu oni povas diri, ke la vivoforto estas en latenta stato, 
kiam la vivoaganto ne estas ligita al la korpo? 


«Jes, ĝuste». 


La tuto de la organoj formas ian mekanismon, funkciantan per 
la intima aktiveco aŭ vivoprincipo, kiu ekzistas en ili. 


La vivoprincipo estas la mova forto de la organaj korpoj. 
Samtempe, kiam la vivoaganto movas la organojn, la funkciado 


de ĉi-tiuj subtenas kaj plifortigas la agadon de la 
vivoaganto, proksimume tiel, kiel frotado naskas varmon. 


Vivo kaj morto 
68. Kiu esta la kaŭzo de la morto de l' organaj estaĵoj? 
«La elĉerpiĝo de la organoj». 


— Ĉu ni povas kompari la morton al la ĉeso de la movo de 
difektita maŝino? 


«Jes; se la maŝino estas malbone muntita, ĝia risorto 
rompiĝas; se la korpo estas malsana, la vivo estingiĝas». 


69. Kial iu lezo ĉe la koro, prefere ol iu difekto en alia 
organo, kaŭzas la morton? 


«La koro estas vivomaŝino, sed ĝi ne estas la sola organo, 
kies difekto kaŭzas morton; ĝin estas nur unu el la esencaj 
radoj». 


70. Kio fariĝas la materio kaj la vivoprincipo de la organaj 
estaĵoj okaze de ties morto? 


«La inerta materio malkomponiĝas kaj formas aliajn korpojn; 
la vivoprincipo revenas al la fluida maso». 


Ĉe la morto de l' organa estaĵo, la elementoj, kiuj ĝin 
konsistigis, faras inter si novajn kombinojn por konstrui 
aliajn estaĵojn; ĉi-tiuj elprenas el la universa fonto la 
principon de la vivo kaj de la aktiveco, kiun ili sorbas kaj 
asimilas, kaj kiun ili redonas al tiu fonto, kiam ili ĉesas 
vivi. 


La organoj estas kvazaŭ penetritaj per vivofluidaĵo; ĉi-tiu 
havigas al ĉiuj partoj de la organismo agokapablon, kiu, en 
iuj lezoj, rekunigas tiujn partojn kaj restarigas momente 
ĉesintajn fonkciojn. Sed, kiam la elementoj, nepre necesaj al 
la harmonia fmkciado de la organoj, estas detruitaj aŭ treege 
difektitaj, la vivofluidaĵo ne kapablas komuniki al ili la 
vivomovadon, kaj la estajo mortas. 


La organoj pli aŭ malpli intense reagas unuj kontraŭ la 
aliaj; de la koncerto de l' tuto rezultas ilia agado 
reciproka. Kiam ia ajn kaŭzo rompas tiun koncerton, iliaj 
funkcioj haltas, same kiel la fmkciado de maŝino, kies 
esencaj pecoj estas difektitaj. Tute same, horloĝo konsumiĝas 
de la uzado aŭ elartikiĝas de akcidento: ĝia mova forto jam 
ne kapablas ĝin plu funkciigi. 


En elektra aparato ni havas pli ekzaktan bildon de la vivo 
kaj de la morto. Tiu aparato gardas elektron, kiel ĉiuj 
korpoj el la Naturo, en latenta stato. La elektraj fenomenoj 
sin manifestas nur tiam, kiam la fluidaĵo estas incitita de 
ia speciala kaŭzo; tiam, ni povus diri, ke la aparato kvazaŭ 
vivas. Tuj kiam ĉesas tiu kaŭzo, la fenomeno ĉesas: la 
aparato reprenas sian inertecon. La organaj korpoj estus do 
kvazaŭaj piloj aŭ elektraj aparatoj, kie la aktiveco de la 
fluidaĵo estigas la fenomenon de la vivo: la ĉeso de tiu 
aktiveco alportas la morton. 


La kvanto da vivofluidaĵo ne estas la sama en ĉiuj organaj 
estaĵoj; ĝi diversas laŭ la specoj kaj ne estas konstanta, 
tiel en unu individuo, kiel en la individuoj de unu sama 
speco. Kelkaj estas, por tiel diri, saturitaj de 


vivofluidaĵo, dum aliaj apenaŭ havas sufiĉan kvanton; de tio 
rezultas, ke iuj havas pli aktivan, pli rezistan kaj, 
iamaniere, superabundan vivon. 


La vivofluidaĵo elĉerpiĝas; ĝi povas fariĝi nesufiĉa por la 
konservado de l' vivo, se ĝi ne estos refreŝigita per ensorbo 
kaj asimilado de substancoj ĝin enhavantaj. 


La vivofluidaĵo transiĝas de unu en alian individuon. Tiu, 
kiu havas pli multe, povas ĝin liveri al iu, kiu havas malpli 
multe, kaj, ĉe iuj okazoj, reanimi baldaŭ estingiĝontan 
vivon. 


Intelekto kaj instinkto 
71. Ĉu la intelekto estas atributo de la vivoprincipo? 


«Ne, ĉar la vegetaĵoj vivas, sed ne pensas: ili havas nur 
organan vivon. Intelekto kaj materio estas nedependaj unu 
de la dua, ĉar iu korpo povas vivi sen intelekto; sed la 
intelekto povas sin manifesti nur pere de la materiaj 
organoj; estas necesa la kuniĝo de la spirito, por ke la 
vivigita materio ricevu intelekton». 


La intelekto estas speciala kapablo, propra al iuj klasoj da 
organaj estaĵoj; ĝi donas al ĉi-tiuj, kune kun la penso, la 
volon agi, la konscion pri ilia ekzistado kaj individueco, 
kaj la rimedojn, por ke ili starigu rilatojn kun la ekstera 
mondo kaj prizorgu siajn bezonojn. 


Estas do distingeblaj: l1-e, la senanimaj estaĵoj, 
konsistantaj sole el materio, sen vivoforto kaj intelekto, 
nome la mineraloj; 2-e, la vivigitaj senpensaj estaĵoj, 
formitaj el materio kaj dotitaj per vivoforto, sed ne per 
intelekto; 3-e, la animitaj pensokapablaj estaĵoj, formitaj 
el materio, dotitaj per vivoforto kaj, krom tio, posedantaj 
la intelektoprincipon, kiu havigas al ili la kapablon pensi. 


72. Kiu estas la fonto de la intelekto? 


«Ni jam diris: la universa intelekto». 


— Ĉu oni povus diri, ke ĉiu estaĵo ĉerpas ioman kvanton da 
intelekto el la universa fonto kaj ĝin asimilas, same kiel li 
ĉerpas kaj asimilas la principon de la materia vivo? 


«Tio estas nura komparo, sed ne ĝusta, ĉar intelekto estas 
kapablo propra al ĉiu estaĵo kaj estas ĝia morala 
individueco. Cetere, vi jam scias, ke ekzistas aferoj, kiujn 
penetri ne estas donite al la homo, kaj ĉi-tiu afero estas unu 
el ili». 


73. Ĉu instinkto estas nedependa de intelekto? 


«Ne ĝustasence nedependa, ĉar instinkto estas kvazaŭa 
intelekto. Instinkto estas senrezona intelekto; per ĝi la 
estaĵoj estas instigataj prizorgi siajn bezonojn». 


74. Ĉu oni povas difini ian limon inter instinkto kaj intelekto, 
tio estas, indiki, kie finiĝas unu kaj komenciĝas la dua? 


«Ne, ĉar ili ofte sin miksas; sed oni povas tre bone distingi la 
agojn de instinkto je tiuj de intelekto». 


75. Ĉu estas ĝuste aserti, ke la instinktaj kapabloj 
malpliiĝas, laŭmezure kiel la intelektaj kreskas? 


«Ne; la instinkto ĉiam ekzistas, sed la homo ĝin flanken 
metas. La instinkto povas konduki ankaŭ al bono; ĝi estas 
tio, kio nin preskaŭ ĉiam gvidas, kaj iafoje pli sekure ol la 
prudento: ĝi neniam devojiĝas». 


— Kial la prudento ne ĉiam estas neerarema gvidanto? 


«Ĝi estus tia, se ĝin ne forklinus malbona edukado, fiero kaj 
egoismo. La instinkto ne rezonas; la prudento permesas 
elekton kaj havigas al la homo liberan volon». 


Instinkto estas komenca intelekto, kiu diferencas de la 
ĝustasenca intelekto per tio, ke ĝiaj manifestiĝoj estas 


preskaŭ ĉiam spontaneaj, dum tiuj de intelekto rezultas de 
maturiĝinta decido. 


La manifestiĝoj de la instinkto diversas laŭ la specoj kaj 
bezonoj. Ĉe la estaĵoj, kiuj konscias kaj perceptas la 
eksterajn aferojn, instinkto kuniĝas kun intelekto, tio 
estas, al volo kaj libereco. 


Dua parto 


La mondo de la Spiritoj 


Ĉapitro | 
Pri la spiritoj 


1. Origino kaj naturo de la Spiritoj. — 2. Primitiva 
normala mondo. — 3. Formo kaj ĉieestado de la 
Spiritoj. — 4. Perispirito. — 5. Diversaj ordoj da 
Spiritoj. — 6. Spirita hierarkio. — 7. Progresado de la 
Spiritoj. — 8. Anĝeloj kaj demonoj. 


Origino kaj naturo de la Spiritoj 
76. Kian difinon oni povas doni pri la Spiritoj? [14] 


«OnI povas diri, ke ili estas la intelektaj estuloj de la 
kreitaĵaro. Ili okupas la universon ekster la materia mondo». 


77. Ĉu la Spiritoj estas kreitaĵoj diferencaj de Dio, aŭ ĉu ili 
estas eliĝaĵoj aŭ partoj de Dio, kaj, pro tio, nomataj idoj de 
Dio? 


«Dio mia! Ili estas Lia verko, ĝuste tiel, kiel maŝino estas 
fabrikaĵo de la homo; tiu maŝino estas produkto de la homo, 
sed ĝi ne estas la homo mem. Vi scias, ke, kiam iu faras ion 
belan. kaj utilan, tiu nomas ĝin sia ido, sia kreaĵo. Nu! Tio 
sama okazas rilate al Dio: ni estas Liaj idoj, ĉar ni estas Lia 
verko». 


78. Ĉu la Spiritoj havis ian komencon aŭ ekzistas, kiel Dio, 
ekde la tuta eterna tempo? 


«Se la Spiritoj ne estus ricevintaj ian komencon, ili do estus 
egalaj al Dio; ili estas Liaj kreaĵoj kaj subordigitaj al Lia valo. 
Dio ekzistas ekde la tuta eternotio estas neneigebla; sed, 
kiam kaj kiel Li kreis nin, tion ni tute ne scias. Vi povas diri, 
ke ni ne havis komencon, se, tion dirante, vi deziras esprimi, 


ke Dio, ĉar eterna, certe kreadis senhalte; sed, kiam kaj kiel 
ĉiu el ni estis farita, neniu scias: ĝuste tie kuŝas la mistero». 


79. Ĉar ekzistas du ĝeneralaj elementoj en la universo, 
nome la intelekta kaj la materia, Ĉu oni povus diri, ke la 
Spiritoj konsistas el la intelekta elemento, same kiel la 

inertaj korpoj konsistas el la materia? 


«Jes, evidente; la Spiritoj estas la individuigo de la intelekta 
principo, kiel la korpoj estas de la materia; la tempo kaj la 
maniero de tiu formadojen, kion ni ne scias». 


80. Ĉu la kreado de la Spiritoj estas kontinua aŭ okazis nur 
ĉe la origino de la tempo? 


«Ĝi estas kontinua, tio estas, Dio neniam ĉesis kreadi». 


81. Ĉu la Spiritoj estiĝas per si mem aŭ devenas unuj de la 
aliaj? 


«Dio kreis ilin, kiel ĉiujn estaĵojn, per Sia volo; sed, mi 
ripetas, ilia origino estas mistero». 


82. Ĉu estas ĝuste aserti, ke la Spiritoj estas nemateriaj? 


«Kiel difini ion, kiam mankas esprimoj por komparo kaj kiam 
oni posedas nesufiĉan lingvon? Ĉu iu denaska blindulo 
povas difini lumon? Nemateria ne estas la ĝusta vorto; 
senkorpa estus pli ĝusta: ĉar vi devas ja kompreni, ke, 
estante kreaĵo, la Spirito devas esti io; ĝi estas kvintesenca 
materio, sed sen io analoga sur la Tero, kaj tiel etereca, ke ĝi 
ne tuŝas viajn sentumojn». 


Ni diras, ke la Spiritoj estas nemateriaj, ĉar ilia esenco 
diferencas de ĉio, kion ni konas kun la nomo materio. Popolo 
el blinduloj havus neniajn esprimojn por priskribi lumon kaj 
ties efikojn. Denaska blindulo kredas, ke li havas ĉiajn 
perceptojn per la orelo, la odorsento, la gusto kaj la 


palpado; sed li ne komprenas ideojn, kiujn li ricevus per la 
al li mankanta sentumo. Tiel ankaŭ, pri la esenco de la 
transhomaj estuloj ni estas veraj blinduloj. Ni ne kapablas 
difini ilin, krom per komparoj, ĉiam neperfektaj, aŭ per 
granda peno de nia imagpovo. 


83. Ĉu la Spiritoj forfiniĝas? Oni komprenas, ke la principo, 
el kiu ili venas, estas eterna; sed, kion ni deziras scii estas 
tio, ĉu ilia individueco havos finon; ĉu, post difinita tempo, 
pli aŭ malpli longa, la elemento, ilin konsistiganta, 
disdividiĝas kaj revenas en la tuton, kiel okazas kun la 
materiaj korpoj. Estas malfacile kompreni, ke io, iam 
komenciĝinta, iam ne finiĝos. 


«Estas multaj aferoj, kiujn vi ne komprenas, ĉar via intelekto 
estas limita; sed tio ne estas motivo, por ke vi ilin ne 
akceptu. Infano ne havas tian saman komprenpovon kiel lia 
patro, kaj neklerulo ne tian saman kiel klerulo. Ni diras, ke la 
ekzistado de la Spiritoj ne finiĝas, kaj nunmomente nenion 
pli ni povas sciigi». 


Primitiva normala mondo 


84. Ĉu la Spiritoj konsistigas mondon apartan, ekster tiu, 
kiun ni vidas? 


«Jes, la mondon de la Spiritoj aŭ de la senkorpaj intelektoj». 


85. Kiu nome el tiuj du mondoj: la spirita kaj la korpa, estas 
la ĉefa inter la ekzistaĵoj? 


«La spirita mondo, kiu antaŭekzistas kaj transvivas ĉion». 


86. Ĉu la korpa mondo povus ĉesi ekzisti, aŭ esti neniam 
ekzistinta, sen konsekvenca aliiĝo de la esenco de la spirita 
mondo? 


«Jes, ili havas inter si nenian dependecon, tamen ilia 
kunrilateco estas konstanta, ĉar ili senĉese agas unu sur la 
duan». 


87. Ĉu la Spiritoj okupas ian difinitan kaj limigitan regionon 
en la spaco? 


«La Spiritoj estas ĉie; ili okupas la senfinan spacon. 
Ciumomente vi havas ĉe vi kelkajn, kiuj vin observas kaj 
influas sur vin, sen via konscio. La Spiritoj estas unu el la 
potencoj de la Naturo; ili estas la iloj, kiujn Dio uzas por 
plenumi Siajn providencajn projektojn; sed ne ĉiuj Spiritoj 
iras ĉien, ĉar ekzistas regionoj nealireblaj por tiuj malpli 
progresintaj». 


Formo kaj ĉieestado de la Spiritoj 


88. Ĉu la Spiritoj havas difinitan, limigitan kaj konstantan 
formon? 


«En viaj okuloj, ne; en la niaj, jes; ili estas, se vi volas tiel 
diri, ia flamo, ia lumaĵo aŭ ia etereca fajrero». 


— Ĉu tia flamo aŭ fajrero havas koloron? 


«Por vi ĝi varias ekde la malhela koloro ĝis la rubena brilo, 
laŭ tio, ĉu la Spirito estas pli aŭ malpli pura». 


Ni ordinare reprezentas la geniojn kun flamo aŭ stelo sur la 
frunto; ĝi estas alegorio, proksimume reprezentanta la 
eterecan naturon de la Spiritoj. Tiun emblemon oni lokas sur 
la supran parton de la kapo, ĉar tie sidas la intelekto. 


89. Ĉu la Spiritoj bezonas iom da tempo por traflugi la 
spacon? 


«Jes; sed tiu tempo estas rapida kiel la penso». 


— Ĉu la penso ne estas la translokiĝanta animo mem? 


«Kiam la penso estas ie, la animo estas ankaŭ tie, ĉar 
pensanto estas la animo. La penso estas unu el ĝiaj 
atributoj». 


90. Ĉu la Spirito, iranta de loko al loko, konscias pri la 
distanco trairata, pri la spaco traflugata; aŭ Ĉu li sin subite 
transportas al la loko, kien li volas iri? 


«Okazas ambaŭ aferoj; la Spirito povas ja, se li volas, koni la 
distancon, kiun li trairas, sed tiu distanco povas ankaŭ tute 
forviŝiĝi; tio dependas de lia volo kaj ankaŭ de lia pli aŭ 
malpli rafinita naturo». 


91. Ĉu la materio ne estas baro kontraŭ la trapaso de la 
Spiritoj? 


«Ne; ili penetras ĉion; aero, tero, akvo kaj eĉ fajro povas esti, 
tute egale, trapasataj de Spiritoj». 


92. Ĉu la Spiritoj estas nature dotitaj per la kapablo de 
ĉieestado; alivorte, ĉu iu sama Spirito povas sin disdividi aŭ 
troviĝi enpluraj lokoj samtempe? 


«La Spirito sin ne disdividas; sed ĉiu estas centro disradianta 
en pluraj direktoj, kaj tial Ŝajnas, ke li estas samtempe en 
pluraj lokoj. Vi vidas la sunon, kiu estas unu sola, disradii 
ĉirkaŭ sin kaj disĵeti lumon tre malproksimen; malgraŭ tio, ĝi 
ne diseriĝas». 


— Ĉu ĉiuj Spiritoj disradias sampotence? 


«lli tre diferencas inter si; tio dependas de la grado da 
pureco de ĉiu Spirito». 


Ĉiu Spirito estas unuo nedividebla, tamen kapablanta 
disetendi la penson en diversajn lokojn, sen ia disrompo. Nur 


laŭ tiu-ĉi senco oni komprenu la kapablon de ĉieestado, 
atribuatan al la Spiritoj. Tiel same, fajrero ĵetas 
malproksimen sian lumon kaj estas videbla el ĉiuj punktoj sur 
la horizonto. Tiel, ankaŭ, iu persono, sin ne delokante nek 
sin disdividante, povas transsendi ordonojn, signojn kaj 
movojn al pluraj lokoj. 


Perispirito 


93. Ĉu la Spirito mem estas nekovrita aŭ, kiel opinias iuj 
homoj, ĉu li estas envolvita en ia substanco? 


«Envolvas la Spiriton substanco, etereca por via rigardo, sed 
ankoraŭ tre maldelikata por la nia; sufiĉe etereca tamen, por 
ke la Spirito povu altiĝi en la atmosfero kaj transiri de loko al 
loko». 


Kiel ĝermo de frukto estas ĉirkaŭita de la perispermo, tiel 
ankaŭ la Spirito, ĝustadirite, estas kovrita de envolvaĵo, 
kiun, por komparo, oni povas nomi perispirito. 


94. El kie la Spirito ĉerpas tiun duonmaterian envolvaĵon? 


«El la universa fluidaĵo, ĉirkaŭanta ĉiun globon. Pro tio la 
perispirita envolvaĵo ne estas la sama en ĉiuj mondoj; 
pasante de unu al alia mondo, la Spirito ŝanĝas sian 
envolvaĵon, same kiel vi ŝanĝas vian veston». 


— Tial, kiam Spiritoj, loĝantaj superajn mondojn, venas sur 
la Teron, ili surmetas pli maldelikatan perispiriton? 


«Illi bezonas vesti sin per via materio; tion ni jam diris». 


95. Ĉu la duonmateria envolvaĵo de la Spirito prenas 
difinitajn formojn kaj estas perceptebla? 


«Jes; formon, laŭ la plaĉo de la Spirito; li prenas formon 
videblan kaj eĉ palpeblan, kaj tiel li kelkafoje aperas al vi, ĉu 
en sonĝoj, ĉu en maldormeco». 


Diversaj ordoj da Spiritoj 


96. Ĉu la Spiritoj estas ĉiuj egalaj, aŭ ĉu ekzistas en ilia 
rondo la hierarkio? 


«Illi apartenas al diversaj ordoj, laŭ la respektive atingitaj 
gradoj da perfekteco». 


97. Ĉu ekzistas difinita nombro da ordoj aŭ gradoj da 
perfekteco inter la Spiritoj? 


«Tiu nombro estas senlima, ĉar inter tiuj ordoj estas nenia 
limlinio, kvazaŭ ia baro; kaj tial oni povas laŭvole pli aŭ 
malpli multigi tiujn ordojn; tamen, se oni konsideras iliajn 
ĝeneralajn karakterojn, oni povas ilin redukti al tri ĉefaj 
ordoj». 


«OnI povas loki en la unuan ordon tiujn, alvenintajn al la 
perfekteco: la Spiritojn purajn; en la duan tiujn, troviĝantajn 
en la mezo de la ŝtuparo: la deziro al bono estas ilia absorba 
zorgo. Tiuj lastgradaj ankoraŭ troviĝas ĉe la komenco de sia 
suprenirado: la neperfektaj Spiritoj; ĉi-tiujn karakterizas 
neklereco, inklino al malbono kaj ĉiaj malnoblaj pasioj, kiuj 
malrapidigas ilian progreson». 


98. La duaordaj Spiritoj nutras nur la deziron al bono; ĉu ili 
havas ankaŭ la kapablon ĝin praktiki? 


«Illi havas tiun kapablon laŭ la grado de sia perfekteco: unuj 
scipovas la sciencojn, aliaj havas saĝon kaj bonecon; sed 
ĉiuj devas ankoraŭ elporti provojn». 


99, Ĉu ĉiuj triaordaj Spiritoj estas esence malbonaj? 


«Ne, kelkaj faras nek malbonon nek bonon; aliaj, kontraŭe, 
plezuras per la malbono kaj ĝojas tiam, kiam ili havas 
okazon ĝin fari. Krom tiuj, estas ankaŭ la frivolaj aŭ 


gajpetolemaj Spiritoj, pli malpacigemaj ol malbonaj, pli 
inklinaj al Ŝerco ol ĝustadire al malico, plezurantaj trompi kaj 
kaŭzi negravajn ĉagrenojn, pro kiuj ili ridas». 


Spirita hierarkio 


100. Antaŭkomencaj rimarkoj. — La klasigo de la Spiritoj sin 
bazas sur la grado da progreso, ĉe kiu ili respektive troviĝas, 
sur la akiritaj kapabloj kaj sur la neperfektaĵoj, de kiuj ili 
devas sin liberigi. Ĉi-tiu klasigo estas tamen neniel absoluta; 
ĉiu kategorio prezentas difinitan karakteron nur tiam, kiam 
konsiderata rilate al la tuto; de unu al alia grado la transiro 
estas apenaŭ sentebla, kaj sur la limoj la nuanco elviŝiĝas, 
same kiel okazas al la naturaj regnoj, al la ĉielarkaj koloroj, 
aŭ, ankoraŭ, al la fazoj de la homa vivo. Oni povas do starigi 
pli aŭ malpli grandan nombron da klasoj, laŭ la prismo, tra 
kiu oni rigardas la demandon. 


Okazas ĉitie tio sama, kio al ĉiuj sistemoj de sciencaj 
klasigoj: tiuj sistemoj povas esti pli aŭ malpli kompletaj, pli 
aŭ malpli raciaj aŭ oportunaj por la kompreno; tamen, kiaj 
ajn ili estas, ili ne modifas la fundon mem de la scienco. 
Demandite pri ĉi-tiu afero, la Spiritoj povis do neakordi pri la 
nombro de la kategorioj; sed tio estas bagatelaĵo. Kelkaj 
homoj faris el tiu Ŝajna neakordeco armilon, ne pensante pri 
tio, ke la Spiritoj alligas nenian gravecon al pure konvenciaj 
aferoj. Por la Spiritoj penso estas ĉio: ili lasas al ni formon, 
elekton de vortoj, klasigojn, unuvorte, sistemojn. 


Ni ankoraŭ faru jenan konsideron, kiun oni neniam 
malatentu: inter la Spiritoj, kiel inter la homoj, estas multe 
da nekleraj, kaj tial oni neniam estus tro singarda kontraŭ la 
inklino kredi, ke ili ĉiuj devas nepre scii ĉion, nur pro tio, ke 
ili estas Spiritoj. Ĉia klasigo postulas metodon, analizon kaj 
profundan konadon de la demando. Nu, en la mondo de la 
Spiritoj, tiuj posedantaj nevastajn konojn estas, kiel la 


nekleruloj de nia mondo, nekapablaj kompreni ian sintezon, 
formuli ian sistemon; ili ne konas, aŭ nur neperfekte 
komprenas, ian-ajn klasigon; laŭ ilia opinio, ĉiuj Spiritoj al ili 
superaj apartenas al la unua ordo, ĉar ili ne kapablas taksi la 
nuancojn de scio, kompetenteco kaj moralo, kiuj distingigas 
tiujn superajn estulojn, same kiel faras neinstruita homo 
rilate la civilizitajn personojn. Eĉ la Spiritoj, kapablaj tion 
fari, povas neakordi pri detaloj, precipe tiam, kiam 
disdividado estas neniel absoluta. Linneu, Jussieu, 
Tournefort, ĉiu havis sian apartan metodon, sed la botaniko 
pro tio ne sanĝiĝis, ĉar ja ili ne elpensis la vegetaĵojn, nek 
ties karakterojn, sed nur observadis analogiojn kaj laŭ ĉi-tiuj 
ili formis grupojn aŭ klasojn. Ne alimaniere ni agis; ni 
elpensis nek la Spiritojn, nek ties karakterojn; ni vidis kaj 
observis; ni juĝis ilin laŭ iliaj vortoj kaj agoj, kaj poste ni 
klasigis ilin laŭ iliaj similecoj, nin bazante sur la informoj 
donitaj de ili mem. 


La Spiritoj ordinare konsentas tri ĉefajn kategoriojn aŭ tri 
grandajn grupojn. En la lasta kategorio, tiu plej malalta en la 
hierarkio, troviĝas la neperfektaj Spiritoj, karakterizitaj per 
la superrego de la materio kaj per ilia inklino al malbono. 
Tiuj duakategoriaj karakterizas sin per la regado de la Spirito 
super la materio kaj per la deziro al bono: ili estas la bonaj 
Spiritoj. La unua kategorio, fine, enkalkulas la purajn 
Spiritojn, tiujn, kiuj jam atingis la superegan gradon da 
perfekteco. 


Ĉi-tiu klasigo ŝajnas al ni perfekte racia kaj prezentas tre 
difinitajn karakterojn; restis al ni nur reliefigi, per sufiĉa 
nombro da subkategorioj, la ĉefajn nuancojn de la tuto. Tion 
ni faris kun la helpo de la Spiritoj, kies bonvolaj instruoj 
neniam mankis al ni. 


Laŭ ĉi-tiu klasigo estas facile difini la ordon kaj la gradon da 
supereco aŭ malsupereco de la Spiritoj, kun kiuj ni povas 


rilati, kaj, sekve, taksi la gradon da fido kaj estimo, kiujn ili 
indas de ni; ĝi estas kvazaŭ la ŝlosilo de la spiritisma 
scienco, ĉar, konigante al ni la intelektajn kaj moralajn 
malegalaĵojn de la Spiritoj, nur ĝi klarigas la anomaliojn ĉe 
la komunikaĵoj. Ni devas tamen rimarkigi, ke la Spiritoj ne 
ĉiam apartenas al tiu aŭ tiu alia klaso; ĉar iliaj progresoj 
fariĝas nur iom post iomkaj ofte en unu direkto pli ol en 
alia, — tial ili povas kunigi en si la karakterojn de pluraj 
kategorioj, kion estas facile konstati per iliaj agoj kaj parolo. 


Tria ordoNeperfektaj Spiritoj 


101. ĜENERALAJ KARAKTEROJ. — Regado de la materio 
super la spirito; inklino al malbono; neklereco, fiero, egoismo 
kaj ĉiaj malnoblaj pasioj devenantaj de tiuj. 


Ili havas intuicion pri Dio, sed Lin ne komprenas. 


Ne ĉiuj estas esence malbonaj; ĉe kelkaj ekzistas prefere 
frivoleco, senlogikeco kaj ruzeco, ol vera malico. Kelkaj faras 
nek bonon, nek malbonon, sed ĝuste pro tio, ke ili ne 
prakitikas bonon, ili ja elmontras malsuperecon. 


Aliaj, kontraŭe, plezuras ĉe malbono kaj ĝojas, kiam ili havas 
okazon ĝin fari. 


lli povas aligi la intelekton al malico aŭ al ruzeco; sed, kia 
ajn estas ilia intelekta disvolviĝo, ili havas ne altajn ideojn 
kaj pli aŭ malpli abomenindajn sentojn. 


Iliaj konoj pri la aferoj de la spirita mondo estas tre 
malvastaj, kaj la malmulto, kiun ili scias, miksiĝas kun la 
ideoj kaj antaŭjuĝoj de la enkorpa vivo. Ili kapablas doni al 
ni nur falsajn kaj nekompletajn ideojn; sed atenta 
observanto ofte trovas en iliaj komunikaĵoj, kvankam 
neperfektaj, konfirmon pri la grandaj veraĵoj, instruataj de la 
Superaj Spiritoj. 


Ilia karaktero elmontriĝas per ilia parolo. Ĉiu Spirito, 
ellasanta en siaj komunikaĵoj malbonan penson, povas esti 
klasigita en la trian ordon; sekve, ĉia malbona penso, 
inspirata al ni, venas de iu Spirito de tiu ordo. 


Ili vidas la feliĉon de la bonuloj, kaj tio estas por ili senĉesa 
turmento, ĉar ili suferas Ĉiajn ĉagrenojn, kiujn envio kaj 
ĵaluzo povas naski. 


Ili konservas la memoron kaj percepton de la suferoj de sia 
enkorpa vivo, kaj tiu impreso estas ofte pli peniga ol la reala. 
Ili vere suferas, ne nur pro la malbonoj, kiujn ili spertis, sed 
ankaŭ protiuj, kiujn ili kaŭzis al aliaj personoj; kaj, ĉar tiu 
suferado estas longedaŭra, ili tial kredas ĝin senfina; Dio, 
por puni ilin, volas, ke ili tiel supozu. 


Oni povas disdividi ilin en kvin ĉefajn klasojn. 


102. Deka klaso. — NEPURAJ SPIRITOJ — Tiuj estas inklinaj al 
malbono kaj el tio faras la objekton de siaj okupoj. Kiel 
Spiritoj, ili donas perfidajn konsilojn, blovas malpacon kaj 
malfidon, kaj surmetas ĉiajn maskojn por trompi. Ili 
alkroĉiĝas al ĉiuj karakteroj sufiĉe malfortaj por cedi al iliaj 
sugestoj, celante ties ruiniĝon; ili ĝojas malrapidigante la 
progreson de tiuj malfortuloj, tio estas, igante tiujn ĉi fali 
sub la travivataj provoj. 


Estas simple ekkoni la nepurajn Spiritojn per la parolo de 
iliaj komunikaĵoj; la trivialeco kaj la maldelikateco de la 
esprimoj, ĉe la Spiritoj kiel Ĉe la homoj, estas ĉiam signo de 
morala, krom ankaŭ intelekta malsupereco. Iliaj komunikaĵoj 
elmontras la malnoblecon de iliaj inklinoj, kaj, se ili intencas 
nin trompi, uzante saĝan parolon, ili fine elperfidas ties 
originon, ĉar ili ne povas tenadi la farson longatempe. 


luj popoloj faris el ili malicajn diojn; aliaj ilin nomas 
demonoj, malbonaj genioj kaj Spiritoj de malbono. 


La vivantaj estuloj, kiujn ili, kiam enkarniĝintaj, animas, 
estas inklinaj al ĉiaj malvirtoj, kiuj naskas la malŝatindajn 
kaj malnobligajn pasiojn: voluptamon, kruelecon, 
friponecon, hipokritecon, avidecon, hontindan avarecon. Tiuj 
homoj praktikas malbonon por simpla plezuro, plej ofte sen 
ia motivo, kaj, pro malamo al bono, ili preskaŭ ĉiam elektas 
siajn viktimojn en la rondo de honestuloj. Ili estas 
malfeliĉegoj por la homaro, kia ajn ilia socia pozicio, kaj ilia 
supraĵa lako el civiliziteco ne ŝirmas ilin kontraŭ honto kaj 
malhonoro. 


103. Naŭa klaso. — FRIVOLAJ SPIRITOJ — Tiuj estas nekleraj, 
ŝerctrompemaj, nekonsekvencaj kaj mokemaj. Ili enmiksiĝas 
en ĉion, ĉion respondas, tute ne atentante la veron. Ili 
prezuras kaŭzante negravajn ĉagrenojn kaj negrandajn 
ĝojojn, naskante ĉikanojn, ŝerce kondukante en eraron per 
trompoj kaj petolaĵoj. Al ĉi-tiu klaso apartenas la Spiritoj 
vulgare konataj kiel gajpetoluloj, gnomoj kaj koboldoj. Ili 
staras sub la dependo de la Superaj Spiritoj, kiuj ilin uzas, 
kiel ni niajn servistojn. 


En la komunikiĝoj kun la homoj, ilia parolo estas, iafoje, 
sprita kaj ŝerca, sed preskaŭ ĉiam supraĵa; ili profitas la 
maniojn kaj la ridindan flankon de la personoj, por tiujn 
reliefigi morde kaj sarkasme. Se ili alprenas supozajn 
nomojn, tion ili plej ofte faras pli por amuzo ol pro malico. 


104. Oka klaso — PSEŬDOKLERAJ SPIRITOJ — Tiuj havas 
vastan scion, sed ili vante kredas, ke ili scias pli, ol kiom 
reale. Farinte kelkajn progresojn, el diversaj vidpunktoj, ili 
ŝajnigas, en sia parolo, ian seriozecon, kiu povas trompi nin 
pri iliaj kapabloj kaj konoj; sed tio plej ofte estas nenio krom 
rebildo de la antaŭjuĝoj kaj sistemaj ideoj de ilia surtera 
vivado; ĝi estas ia miksaĵo el kelkaj veraĵoj kun plej absurdaj 
eraroj, kie travidiĝas tromemfido, fiero, ĵaluzo kaj obstineco, 
de kiuj ili ankoraŭ ne povis sin liberigi. 


105. Sepa klaso — NEŬTRALAJ SPIRITOJ — Tiuj ne estas 
sufiĉe bonaj por fari bonon, nek sufiĉe malbonaj por fari 
malbonon; ili kliniĝas tiel al unu kiel al la dua flanko, kaj ne 
altiĝas super la vulgaran kondiĉon de la homaro, ĉu morale, 
ĉu intelekte. Ili sentas sin alligitaj al la aferoj de la mondo, 
kies banalajn ĝojojn ili resopiras. 


106. Sesa klaso — FRAPANTAJ KAJ MALORDIGEMAJ 

SPIRITOJ — Ĉitiuj Spiritoj, ĝustadire, ne formas klason 
distingiĝantan per personaj kvalitoj; ili povas aparteni al iu 
ajn el la klasoj de la tria ordo. Ili manifestas sian ĉeeston ofte 
per senteblaj kaj fizikaj efikoj, kiaj, ekzemple, frapoj, 
movado kaj nenormala delokiĝo de solidaj korpoj, agitado de 
la aero kt. p. Pli ol la ceteraj, ili montras alligon al la 
materio, kaj ŝajnas esti la agantoj de la ĉefaj ŝanĝoj de la 
elementoj de l' terglobo, per sia efiko sur la aero, la akvo, la 
fajro, la malmolaj korpoj kaj la profundaĵoj de la Tero. Oni 
konstatas, ke tiuj fenomenoj ne devenas de ila hazarda kaj 
fizika kaŭzo tiam, kiam tiuj faktoj havas intencan kaj 
inteligentan karakteron. Ĉiuj Spiritoj kapablas okazigi tiajn 
fenomenojn, sed la Superaj Spiritoj ilin ordinare komisias al 
la malsuperaj, pli taŭgaj por materialaj ol por intelektaj 
aferoj. Kiam la Superaj Spiritoj opinias, ke tiaspecaj 
manifestiĝoj estas utilaj, ili uzas tiujn Spiritojn kiel siajn 
helpantojn. 


Dua ordo — Bonaj Spiritoj 


107. ĜENERALAJ KARAKTEROJ. — Regado de la spirito super 
la materio, deziro al bono. Iliaj kvalitoj kaj ilia kapableco 
praktiki bonon rilatas kun la ŝtupo, kiun ili atingis: unuj 
posedas scion, aliaj saĝon kaj bonecon, kaj la plej 
progresintaj havas kune la scion kaj la moralajn kvalitojn. 
Cat ili ankoraŭ ne tute senmateriiĝis, tial ili konservas pli aŭ 
malpli nete, laŭ sia rango, postsignojn de la enkorpa vivo, 
elmontratajn ĉu per la parolo, ĉu per la kutimoj, en kiuj sin 


trovas eĉ kelkaj el iliaj manioj; alie, ili estus Spiritoj 
perfektaj. 


lli komprenas Dion kaj la senfinon, kaj jam ĝuas la feliĉon de 
la bonuloj. Ili estas feliĉaj pro la bono, kiun ili faras, kaj pro 
la malbono, kiun ili antaŭhaltigas. La amo, ilin kuniganta, 
estas por ili fonto de dolĉega feliĉo, kiun ne ombras envio, 
konsciencoriproĉoj aŭ iu el la malnoblaj pasioj, turmentantaj 
la neperfektajn Spiritojn; tamen ili ĉiuj ankoraŭ devas elporti 
provojn, por atingi la absolutan perfektecon. 


Kiel Spiritoj, ili inspiras bonajn pensojn, deturnas la homojn 
for de la malbonovojo, protektas, kiam sur la Tero, la homojn, 
kiuj indas ilian protekton, kaj nuligas la influon de la 
neperfektaj Spiritoj sur la personojn, al kiuj tia influo ne 
plaĉas. 


La homoj, en kiujn ili estas enkarniĝintaj, estas bonaj kaj 
korfavoraj kontraŭ siaj similuloj; ili neniam enlasas en sian 
koron malamon, resenton, envion aŭ ĵaluzon, kaj faras bonon 
pro amo al bono. 


Al ĉi-tiu ordo apartenas la Spiritoj, nomataj de la vulgaraj 
kredoj bonaj genioj, protektantaj genioj kaj Spiritoj de bono. 
Dum la tempoj de superstiĉoj kaj neklereco, oni rigardadis 
ilin kiel bonfarantajn diojn. 


Ni povas disdividi ilin laŭ kvar ĉefaj grupoj: 


108. Kvina klaso. — BONFAREMAJ SPIRITOJ — Ilia superstara 
kvalito estas boneco; ili volonte komplezas kaj protektas la 
homojn, sed ilia scio estas nevasta: ilia progreso fariĝis pli 
en la morala ol en la intelekta direkto. 


109. Kvara klaso. — ERUDICIAJ SPIRITOJ — Kio distingas ilin, 
tio estas speciale la amplekso de iliaj konoj. 


[li okupiĝas malpli pri la moralaj ol pri la sciencaj demandoj, 
por kiuj ili havas pli grandan kapablecon; sed ili rigardas la 
sciencon nur el la vidpunkto de ĝia utileco, ne enŝovante en 
ĝin la pasiojn, proprajn al la neperfektaj Spiritoj. 


110. Tria klaso — KLERAJ SPIRITOJ — Plej altaj moralaj 
kvalitoj formas ilian distingan karakteron. lIli ne posedas 
senlimajn konojn, sed intelektan kapablecon tian, ke ili faras 
ĝustan juĝon pri homoj kaj aferoj. 


111. Dua klaso — SUPERAJ SPIRITOJ — Tiuj kunigas kun scio 
saĝon kaj bonecon. llia parolo elspiras nur korfavoron; ĝi 
estas ĉiam digna, alta kaj, ofte, superbela; ĝia supereco 
faras ilin, pli ol la ceterajn, kapablaj doni al ni tre ĝustajn 
konojn pri la aferoj de l' senkorpa mondo, en la limoj de tio, 
kion al la homo estas donite scii. Ili volonte komunikiĝas kun 
la homoj, kiuj sincere serĉas la veron kaj kies animo estas 
sufiĉe liberigita el la teraj ligiloj por kompreni la veron; sed 
ili foriĝas de tiuj, instigataj nur de scivolemo, aŭ kiuj, sub la 
influo de la materio, sin deturnas de la praktikado de bono. 
Kiam, escepte, ili enkarniĝas sur la Tero, tiam ili venas 
plenumi ian progresomision, kaj prezentas al ni la tipon de 
perfekteco, kian la homaro povas aspiri sur ĉi-tiu planedo. 


Unua ordo — Puraj Spiritoj 


112. ĜENERALAJ KARAKTEROJ. — Nenia influo de la materio 
sur la spiriton. Intelekta supereco, kun absoluta moraleco, 
kompare kun la Spiritoj de la ceteraj ordoj. 


113. Unua klaso — KLASO UNIKA — lli iris ĉiujn ŝtupojn de la 
hierarkio kaj seniĝis je ĉiuj nepuraĵoj de la materio. Atinginte 
la perfektecon eblan al iu kreito, ili jam ne devas sperti 
provojn kaj suferojn. Ne devante reenkarniĝi en pereemajn 
korpojn, ili vivas la eternan vivon en la sino de Dio. 


lli ĝuas nedifekteblan feliĉon, ĉar ilin jam ne turmentas 
bezonoj kaj alternaĵoj de la materiala vivo; sed tiu feliĉo ne 
estas la ĝuado de ia monotona senfareco, travivata ĉe 
eterna rigardado. Ili estas la komisiitoj kaj adjutantoj de Dio, 
kies ordonojn ili plenumas, por la tenado de la universa 
harmonio. Ili reĝas super ĉiuj Spiritoj malsuperaj ol ili, helpas 
ties perfektiĝon kaj difinas iliajn komisiojn. Subteni la 
homojn ĉe ties doloroj, admoni ilin al bono aŭ al pago de la 
eraroj, kiuj malproksimigas la homojn for de la superega 
feliĉo — estas por la puraj Spiritoj dolĉega okupo. Ili estas 
konataj, iafoje, kiel anĝeloj, ĉefanĝeloj aŭ serafoj. 


La homoj povas komunikiĝi kun ili, sed tromemfida estus tiu, 
kiu volus ilin ĉiam havi al sia dispono. 


Progresado de la Spiritoj 


114. Ĉu la Spiritoj estas bonaj aŭ malbonaj per sia naturo 
mem, aŭ ĉu ili mempliboniĝas? 


«La Spiritoj per si mem pliboniĝas, kaj tiel ili pasas de 
malsupera ordo al la sekvanta supera ordo». 


115. Ĉu el la Spiritoj kelkaj estas kreitaj bonaj kaj aliaj, 
malbonaj? 


«Dio kreis ĉiujn Spiritojn simplaj kaj sensciaj. Al ĉiu el ili Dio 
donis mision, por ke ĉiu Spirito sin instruu kaj iom post iom 
atingu la perfektecon per konado de vero, kaj por proksimigi 
ĉiujn al Li. La eterna kaj senŝanĝa feliĉo konsistas en tiu 
perfekteco. La Spiritoj akiras tiujn konojn trapasante la 
provojn, kiujn Dio trudas al ili; unuj akceptas tiujn provojn 
obeeme, kaj tiel ili pli rapide venas al la ekstremaĵo de sia 
destino; sed aliaj travivas siajn provojn nur murmurante, kaj 
tial, pro sia kulpo mem, ili restas malproksimaj de la 
perfekteco kaj de la promesita feliĉo». 


— Laŭ tio, ŝajnas, ke, ĉe sia origino, la Spiritoj estas kiel la 
infanoj, sensciaj kaj nespertaj, sed kiuj, iom post iom, 
ekhavas la al ili mankantajn konojn, tra la sinsekvaj fazoj de 
la vivo; Ĉu ne? 


«Jes, la komparo estas ĝusta; ribelema infano restas neklera 
kaj neperfekta; ĝi havigas al si pli aŭ malpli da profito laŭ sia 
obeemo; sed la vivo de la homo havas finon, kaj tiu de la 
Spiritoj daŭras plu ĝis la senfino». 


116. Ĉu estas Spiritoj, kiuj eterne restos en la malsuperaj 
ordoj? 


«Ne; ĉiuj estos fine perfektaj; ili Ŝanĝiĝas, sed tiu Ŝanĝiĝo 
postulas tempon, ĉar, kiel ni jam diris, justa kaj kompatema 
patro ne povas eterne tenadi siajn filojn en ekzilejo. Ĉu vi 
volus do, ke Dio, tiel granda, tiel bona, tiel justa, estu pli 
malbona ol la homoj?» 


117. Ĉu dependas de la Spiritoj akceli siajn progresojn al la 
perfekteco? 


«Certe; ili atingas la perfektecon en pli aŭ malpli da tempo, 
laŭ sia deziro kaj submetiĝo al la volo de Dio. Cu obeema 
infano ne instruiĝas pli rapide ol ribelema?» 


118. Ĉu la Spiritojpovas degeneri? 


«Ne; laŭmezure kiel ili antaŭeniras, ili komprenas tion, kio 
tenadis ilin malproksimaj de la perfekteco. Kiam iu Spirito 
finas unu provon, li posedas la scion, kiun li ĉerpis el ĝi, kaj 
li ttun neniam forgesas. Eble li restas sur la sama loko, sed li 
neniam retropaŝas». 


119. Ĉu Dio ne povus evitigi al la Spiritoj la provojn, kiujn ili 
devas sperti, por atingi la unuan ordon? 


«Se la Spiritoj estus kreitaj perfektaj, ili do ne havus 
meriton, por ĝui la bonaĵojn de tiu perfekteco. Kie estus la 
merito sen klopodo? Cetere, la malegaleco, ekzistanta inter 
ili, estas necesa al iliaj personecoj; kaj la misio, kiun ili 
plenumas ĉe tiuj malsamaj gradoj, troviĝas en la projektoj 
de la Providenco por la universa harmonio». 


Ĉar, en la socia vivo, ĉiuj homoj povas atingi la unuajn 
poziciojn, tial oni devus ankaŭ demandi, kial la reganto de 
iu lando ne faras generalojn el ĉiuj siaj soldatoj; kial la 
subordaj oficistoj ne estas mastroj; kial ne estas majstroj 
ĉiuj lernantoj. Nu, estas jena diferenco inter la socia kaj 
la spirita vivo: la unua estas limigita kaj ne ĉiam havigas 
tempon, por ke iu trairu ĉiujn rangojn; la dua estas senlima 
kaj donas al ĉiu la eblon supreniri ĝis la superega rango. 


120. Ĉu ĉiuj Spiritoj trapasas la elprovon de malbono por 
atingi bonon? 


«Ne la elprovon de malbono, sed tiun de nescio». 


121. Kial iuj Spiritoj sekvis la vojon de bono kaj aliaj tiun de 
malbono? 


«Ĉu ili ne havas liberan volon? Dio ne kreis malbonajn 
Spiritojn; Li formis ilin simplaj kaj sensciaj, tio estas, 
kapablaj tiel por bono, kiel por malbono; tiuj, kiuj estas 
malbonaj, fariĝas tiaj laŭ sia volo mem». 


122. Kiel la Spiritoj, ĉe sia komenco, tiam, kiam ili ne havas 
konscion pri si mem, povas libere elekti inter bono kaj 
malbono? Ĉu ekzistas ĉe ili ia principo, ia inklino, ilin 
pelanta sur la unuan aŭ sur la duan el tiuj vojoj? 


«La libera volo elvolviĝas proporcie kiel la Spirito ekhavas 
konscion pri si mem. Lia libereco malaperus, se por tia elekto 
lin instigus iu kaŭzo nedependa de lia volo. La kauzo ne 
troviĝas en la Spirito mem, sed ekster li, tio estas, en la 


influoj, al kiuj li cedas per sia libera volo. Jen la granda figuro 
pri la falo de la homo kaj pri la origina peko; unuj cedis al la 
tento, aliaj ĝin kontraŭstaris». 


— El kie venas tiuj influoj sur la Spirito? 


«El la neperfektaj Spiritoj, kiuj provas ekposedi lin kaj lin 
subigi, kaj kiuj sentas plezuron lin faligante. Tiujn oni 
ekpensis reprezenti per la figuro de Satano». 


— Ĉu tian influon ricevas la Spirito nur ĉe sia komenco? 


«Tia influo akompanas lin dum lia vivo de Spirito, ĝis li 
atingos tian potencon super si mem, ke la malbonaj rezignas 
lin persekuti». 


123. Kial Dio permesis, ke la Spiritoj povu sekvi la vojon de 
malbono? 


«Kiel tro kuraĝaj vi estas, ke vi petas de Dio kontentigon pri 
Liaj agoj! Ĉu vi kapablas penetri Liajn intencojn? Tamen al vi 
mem vi povas diri: la saĝeco de Dio kuŝas en la 
elektolibereco, kiun Li lasas al ĉiu Spirito, ĉar ĉiu havas la 
meriton el siaj faroj». 


124. Ĉar ekzistas Spiritoj, de la komenco paŝantaj sur la vojo 
de absoluta bono, kaj aliaj sur tiu de absoluta malbono, ĉu 
tial sendube ekzistas mezaj gradoj inter tiuj du ekstremoj? 


«Jes, certe, kaj tiuj estas la granda plimulto». 


125. Ĉu la Spiritoj, sekvintaj la vojon de malbono, povos 
atingi la saman gradon da supereco, kiel la ceteraj? 


«Jes, sed la eternaj tempoj estos pli longaj». 


Kiel eternajn tempojn ni komprenu la ideon, kiun la 
malsuperaj Spiritoj faras pri la ĉiamdaŭreco de siaj suferoj, 
ĉar ties finon ne estas al ili donite antaŭvidi kaj tiu ideo 
renoviĝas Ĉe Ĉiuj provoj, ĉe kiuj ili falas. 


126. Ĉu la Spiritoj, venintaj al la superega grado, post kiam 
ili trapasis la malbonon, havas, en la okuloj de Dio, malpli da 
merito ol la ceteraj? 


«Dio rigardas la deviintojn per samaj okuloj kaj amas ĉiujn 
per sama koro. Tiuj estis nomataj malbonaj, ĉar ili falis: 
antaŭ ol fali, ili estis nur simplaj». 


127. Ĉu la Spiritoj estas kreataj kun egalaj intelektaj 
kapabloj? 


«Ili estas kreataj egalaj, sed, ĉar ili ne scias, el kie ili venas, 
estas necese, ke la libera volo agu. Ili progresas pli aŭ malpli 
rapide, tiel pri intelekto, kiel pri moraleco». 


La Spiritoj, de la komenco sekvantaj la vojon de bono, ne 
estas, pro tio, nepre perfektaj; se ili ne havas malbonajn 
inklinojn, tio ne sekvigas, ke ili ne bezonas ricevi sperton 
kaj konojn necesajn al la perfekteco. Ni povas kompari ilin 
al infanoj, kiuj, kia ajn estas la boneco de iliaj naturaj 
instinktoj, devas elvolviĝi, instruiĝi, kaj ne iras abrupte 
de infaneco al matureco; sed, same kiel ekzistas iuj bonaj 
kaj aliaj malbonaj homoj ekde sia infaneco, tiel ankaŭ 
ekzistas bonaj kaj malbonaj Spiritoj ekde sia komenco; sed 
estas esenca diferenco, nome, ke infano havas tute formitajn 
instinktojn, kaj la Spirito, dum sia formado, estas nek bona, 
nek malbona; li havas ĉiajn inklinojn kaj elektas unu aŭ 
alian direkton, laŭ sia libera volo. 


Anĝeloj kaj demonoj 


128. Ĉu la estuloj, kiujn ni nomas anĝeloj, ĉefanĝeloj kaj 
serafoj, formas apartan kategorion, kun naturo malsama ol 
tiu de la ceteraj Spiritoj? 


«Ne; ili estas puraj Spiritoj: tiuj plej alte starantaj en la 
hierarkio, havantaj ĉiajn perfektaĵojn». 


La vorto anĝelo naskas en ni ordinare la ideon pri morala 
perfekteco; tamen ĝi ofte estas uzata ankaŭ por difini ĉiujn 
bonajn kaj malbonajn estulojn, vivantajn ekster la homaro. 
Oni diras ekzemple: la bona kaj la malbona anĝelo, la anĝelo 
de lumo kaj la anĝelo de mallumo; en ĉi-tiu okazo ĝi estas 
sinonimo de Spirito aŭ genio. Ĉi-tie ni uzas tiun vorton laŭ 
ties bona senco. 


129. Ĉu la anĝeloj trairis ĉiujn gradojn de la hierarkio? 


«Jes; sed, kiel ni jam diris, iuj akceptis sian mision ne 
murmurante kaj venis pli rapide al la perfekteco; aliaj uzadis 
pli aŭ malpli longan tempon por ĝin atingi». 


130. Se estas erara la opinio, akceptanta, ke iuj estuloj estas 
kreataj perfektaj kaj superaj ol ĉiuj ceteraj, kiel ni klarigu, ke 
ĝi troviĝas en la tradicio de preskaŭ ĉiuj popoloj? 


«Sciu, ke via mondo ne ekzistas ekde la tuta eterno, kaj ke, 
longan tempon antaŭ ol ĝi ekzistis, multe da Spiritoj estis 
jam atingintaj la perfektecon; tial, la homoj kredis, ke tiu 
Spiritoj estis ĉiam tiaj». 


131. Ĉu ekzistas demonoj, laŭ la vulgara senco de tiu vorto? 


«Se ili ekzistus, ili estus kreitoj de Dio; nu, ĉu Dio estus bona 
kaj justa, se Li kreus estulojn, kiuj estu malfeliĉaj, eterne 
inklinaj al malbono? Se ekzistas demonoj, ili loĝas vian 
malsuperan planedon kaj aliajn similajn; neniuj aliaj ol la 
hipokrituloj faras el Dio justa malbonan kaj venĝeman Dion, 
kaj pensas, ke ili plaĉas al Li per la abomenaĵoj, kiujn ili faras 
en Lia nomo». 


Nur laŭ sia hodiaŭa senco la vorto demonoj kuntrenas la ideon 
de malbonaj Spiritoj, ĉar la greka vorto daimon, de kiu tiu 


venis signifas genio, intelekto, kaj estis uzata por 
senkorpaj estuloj, indiferente ĉu bonaj aŭ malbonaj. 


La vorto «demonoj», laŭ sia vulgara senco, pensigas pri 
esence malicaj estuloj, kiuj estus, kiel ĉiuj, kreitoj de 
Dio; nu, Dio, superege justa kaj bona, ne povus krei estulojn 
nature emajn al malbono kaj kondamnitajn por eterne. Se ili 
ne estus kreitoj de Dio, aŭ ili do ekzistus, kiel Li, ekde la 
tuta eterna tempo, aŭ ekzistus pluraj regantaj potencoj. 


La unua kondiĉo de iu ajn doktrino estas ĝia logikeco; nu, la 
doktrino pri la demonoj, en sia absoluta senco, estas falsa 
pro tiu esenca bazo. Ke, laŭ sia kredo, la neprogresintaj 
popoloj, ne konante la atributojn de Dio, konsentas la 
ekziston de malicaj dioj kaj ankaŭ tiun de la demonoj, oni 
komprenas; sed la homo, kiu konsideras bonecon la plej alta 
atributo de Dio, estas nepre nelogika kaj sinkontraŭa, 
akceptante, ke Dio kreis estulojn, sin dediĉantajn al malbono 
kaj destinitajn ĝin ĉiam faradi, ĉar tio estas nei la bonecon 
de l' Plejsupra. La adeptoj de la kredo je demonoj sin apogas 
sur la vortoj de la Kristo; ne mi malakceptus la 
aŭtoritatecon de lia instruado, kiun mi dezirus vidi pli en 
la koro, ol sur la lipoj de la homoj; sed, ĉu ili estas 
certaj pri la senco, laŭ kiu Jesuo uzadis la vorton demono? 
Ĉu oni scias, ke la alegoria formo estis unu el la 
distingigaj ecoj de lia parolo? Ĉu ĉion, kion entenas la 
Evangelio, oni prenu laŭlitere? Sufiĉas al ni, kiel pruvo, 
jena peco: «Tuj post la aflikto de tiuj tagoj la suno 
mallumiĝos, kaj la luno ne donos sian lumon, kaj la steloj 
falos el la ĉielo, kaj la potencoj de la ĉielo ŝanceliĝos. 
Vere mi diras al vi: ĉi-tiu generacio ne forpasos, ĝis Ĉio 
tio plenumiĝos». [15]. 


Ĉu ni ne vidis la formon de la biblia teksto kontraŭdirita de 
la scienco, koncerne la mondkreadon kaj la movon de la Tero? 
Ĉu ne okazus io sama al certaj metaforoj, uzataj de la 
Kristo, kiu devis paroli laŭ la tempo kaj lokoj? La Kristo ne 
povus konscie diri neveraĵon; sekve, se en lia parolo estas 
esprimoj ŝajne neakordaj kun la racio, ni do ilin aŭ ne 
komprenas aŭ neĝuste interpretas. 


La homoj agis rilate al la demonoj same, kiel rilate al la 
anĝeloj; kiel la homoj kredis, ekde la tuta eterno, je 
perfektaj estuloj, tiel ankaŭ ili prenis la malsuperajn 
Spiritojn por estuloj eterne malbonaj. Kiel domonojn oni 


devas do kompreni la nepurajn Spiritojn, el kiuj multaj 
valoras ne pli ol tiuj ĝustadire tiel nomataj, tamen kun la 
diferenco, ke tia stato estas por la nepuraj Spiritoj nur 
pasema. Tiuj ĉi estas neperfektaj Spiritoj, murmurantaj 
kontraŭ siaj provoj kaj, pro tio, al ili submetitaj por pli 
da tempo; sed, siavice, ili atingos la celon, kiam ili tion 
deziros. Oni povus do akcepti la vorton demono laŭ ĉi-tiu 
limigita senco; sed, kiel hodiaŭ komprenata, ĝi povus konduki 
en eraron, ĉar tiel oni kredus la ekziston de estuloj kreitaj 
speciale por malbono. 


Satano estas evidente la personigo de malbono sub alegoria 
formo, Ĉar oni ne povas konsenti malbonan estulon, kiu 
batalus, potenco kontraŭ potenco, kontraŭ Dio, kaj kies sola 
okupo estus spite malhelpi al la Diaj decidoj. Ĉar li bezonas 
figurojn kaj imagojn, kiuj lin impresu, tial la homo imagis 
al si senkorpajn estulojn kun materia formo kaj atributoj, 
kiuj prezentus ties bonajn kaj malbonajn kvalitojn. Tial, la 
antikvuloj, dezirante personigi la tempon, pentris ĝin kiel 
maljunulon kun falĉilo kaj sablohorloĝo; ĝin reprezenti kiel 
junulon, estus sensencaĵo; same okazas kun la alegorioj de 
Riĉeco, Vero k. a. La modernuloj reprezentis la anĝelojn, aŭ 
purajn Spiritojn, kiel disradiantajn figurojn, kun blankaj 
flugiloj, emblemo de pureco; Satanon kun kornoj, ungegoj kaj 
la atributoj de la besta naturo, emblemoj de la malnoblaj 
pasioj. La vulgarularo, kiu prenas la aferojn laŭlitere, 
vidis en tiuj emblemoj realan individuon, tiel same, kiel oni 
iam vidis Saturnon en la alegorio de la Tempo. 


Ĉapitro II 
Enkarniĝo de la spiritoj 


1. Celo de la enkarniĝo. — 2. Pri la animo — 
3.Materialismo 


Celo de la enkarniĝo 
132. Kiu estas la celo de enkarniĝo de la Spiritoj? 


«Dio ordonas enkarniĝon al la Spiritoj, por la celo igi ilin 
atingi la perfektecon; por unuj ĝi estas puno, por aliaj misio. 
Sed, por tiu perfekteco, la Spiritoj devas elporti ĉiajn 
sortovicojn de enkorpa ekzistado: jen, kie estas la 
kulpelpago. Enkarniĝo havas ankaŭ duan celon: igi la 
Spiriton esti en tiaj kondiĉoj, ke li plenumu sian parton en la 
Dia verko; portiu plenumado li ekprenas, sur ĉiu planedo, 
veston korforman al la esenca materio de tiu planedo; kaj 
tiel, samtempe kiam li kunhelpas por la ĝenerala verko, li 
mem perfektiĝas». 


La agado de la korphavaj estuloj estas necesa al la irado de 
l'universo; sed Dio, per Sia saĝeco, volis, ke en tiu agado 
mem ili trovu rimedon por progresi kaj alproksimiĝi al Li. 
Tiel, laŭ mireginda leĝo de Lia Providenco, ĉiuj aferoj 
formas tutan seninterrompan ĉenon kaj estas inter si 
solidaraj en la Naturo. 


133. Ĉu la Spiritoj, ekde sia komenco irantaj la vojon de 
bono, bezonas enkarniĝon? 


«Ĉiuj estas kreataj simplaj kaj sensciaj; ili instruiĝas dum la 
bataloj kaj ĉagrenoj de la enkorpa vivo. Dio, kiu estas justa, 
ne povus fari kelkajn feliĉaj, sen suferoj kaj laborado, kaj, 
sekve, sen meritoj». 


— Kian profiton do tiras la Spirito el tio, ke li sekvis la vojon 
de bono, se tia konduto ne ŝparas al li la suferojn de la 
enkorpa vivo? 


«Li alvenos pli rapide al la supro; cetere, la suferoj dum la 
vivo estas ofte rezultoj de la neperfektaĵoj de la Spirito; ju 
malpli da neperfektaĵoj li havas, des malpli grandaj estas liaj 
turmentoj; tiu, kiu ne estas enviema, ĵaluza, avara aŭ 
ambicia, ne elportas la sekvojn de tiuj malvirtoj». 


Pri la animo 

134. Kio estas animo? 

«Enkarniĝinta Spirito». 

— Kio estis la animo antaŭ ol kuniĝi kun la korpo? 
«Spirito». 

— Ĉu animoj kaj Spiritoj estas do la sama unu? 


«Jes, animoj kaj Spiritoj estas unu kaj sama afero. Antaŭ ol 
ligiĝi al korpo, la animo estas unu el la intelektaj estuloj, kiuj 
loĝas la nevideblan mondon kaj kiuj surmetas momentan 
karnan envolvaĵon por sin purigi kaj sin instrui». 


135. Ĉu ekzistas en la homo io alia, ol animo kaj korpo? 
«Ekzistas la ligilo, kuniganta animon kun korpo». 
— Kia estas tiu ligilo? 


«Duonmateria, tio estas, meznatura inter Spirito kaj korpo. 
Tio estas nepre necesa, por ke ili povu sin reciproke 
komuniki. Ĝuste per tiu ligilo la Spirito influas sur la 
materion, kaj kontraŭe». 


La homo konsistas do el tri esencaj partoj: 


1-a: La korpo, aŭ materia estaĵo, simila al tiu de la bestoj kaj 
animita de la sama vivoprincipo. 


2-a: La animo, enkarniĝinta Spirito, kies loĝejo estas la 
korpo. 


3-a: La meza principo, aŭ perispirito, duonmateria 
substanco, servanta al la Spirito kiel unua envolvaĵo kaj 
liganta animon al korpo. Tiaj estas, en frukto, la ĝermo, la 
perispermo kaj la ŝelo. 


136. Ĉu la animo estas sendependa de la vivoprincipo? 
«Korpo estas nura envolvaĵo; ni ne ĉesos tion rediradi». 
— Ĉu la korpopovas ekzisti sen la animo? 


«Jes; tamen, tuj kiam la korpo ĉesas vivi, la animo forlasas 
ĝin. Antaŭ la naskiĝo ankoraŭ ne estas definitiva kuniĝo de 
la animo kun la korpo; sed, post kiam tiu kuniĝo estas farita, 
la morto de la korpo disŝiras la ligilojn, kiuj ĝin tenas ĉe la 
animo, kaj ĉi-tiu ĝin forlasas. La organa vivo povas vivigi 
senaniman korpon, sed la animo ne povas loĝi korpon sen 
organa VIVO». 


— Kio estus nia korpo, se animo ne estus ligita alĝi? 


«Senintelekta amaso da karno, ĉio, kion vi volas, ke ĝi estu, 
sed neniel homo». 


137. Ĉu unu sola Spirito povas samtempe enkarniĝi en du 
homojn? 


«Ne; la Spirito estas nedividebla, kaj tial li ne povas animi 
samtempe du homojn». (Vidu, en la «Libro de la Mediumoj», 


la ĉapitron: Dukorpeco kaj transfiguriĝo.) 


138. Kia ni juĝu la opinion de homoj, kiuj konsideras la 
animon kiel la principon de la materia vivo? 


«Tio estas demando pri vortoj; ni ne okupiĝas pri tio: 
komencu komprenante vin reciproke». 


139. luj Spiritoj, kaj, antaŭ ili, iuj filozofoj, difinis la animon: 
fajrero, eliĝinta el la granda Tuto; kial tia neakordo? 


«Estas tie nenia neakordo; tio dependas de la senco de 
vortoj. Kial vi ne havas unu vorton por ĉiu ideo?» 


La vorto animo estas uzata por tre malsimilaj aferoj. Kelkaj 
tiel nomas la vivoprincipon, kaj, laŭ ĉi-tiu signifo, estas 
ĝuste diri, metafore, ke animo estas ia fajrero, eliĝinta el 
la granda Tuto. Ĉitiuj lastaj vortoj vidigas la universan 
fonton de la vivoprincipo, el kiu ĉiu estulo prenas iun 
parton kaj kiu revenas al la fluidmaso post la morto. Tia 
ideo neniel forpuŝas tiun pri iu morala estaĵo aparta, 
nedependa de la materio, konservanta sian individuecon. Ĝuste 
tiu estaĵo estas ankaŭ nomata animo, kaj, laŭ ĉi-tiu signifo, 
oni povas diri, ke animo estas enkarniĝinta Spirito. Donante 
pri la animo malsamajn difinojn, la Spiritoj parolis laŭ la 
senco, kiun ili atribuas al tiu vorto, kaj laŭ la teraj 
ideoj, de kiuj ili estis ankoraŭ influataj. Tio estas 
rezultato de la nesufiĉeco de la homa lingvo, kiu ne posedas 
unu vorton por ĉiu ideo; de tio venis granda nombro da eraroj 
kaj diskutoj: jen kial la Superaj Spiritoj diras, ke ni penu 
unue precizigi la signifon de niaj vortoj.([1o6]. 


140. Kion ni pensu pri la teorio, asertanta, ke la animo estas 
disdividita en tiom da partoj, kiom da muskoloj, kaj ke tiel ĝi 
direktas ĉiun el la funkcioj de la korpo? 


«Tio ankoraŭ dependas de la signifo, laŭ kiu oni prenas la 
vorton animo; se oni ĝin konsideras kiel la vivofluidaĵon, tiu 
teorio estas ĝusta; se kiel la enkarniĝintan Spiriton, oni 
eraras. Ni diris, ke la Spirito estas nedividebla; ĝi komunikas 


movon al la organoj pere de la intera fluidaĵo, tamen sen 
diseriĝo». 


— Malgraŭ tio, kelkaj Spiritoj donis tiun difinon... 
«La seninstruaj Spiritoj povas preni la efikon por la kaŭzo». 


La animo agas pere de la organoj, kaj ĉi-tiuj fmkcias per la 
vivofluidaĵo, kiu sin dividas inter ili, pli abunde ĉe tiuj, 
kiuj estas la centroj de movoj. Sed tiu-ĉi klarigo ne povas 
konveni al animo konsiderata kiel Spirito, kiu loĝas la 
korpon dum la vivo kaj kiu forlasas la korpon ĉe la morto. 


141. Ĉu estas io vera en la opinio, ke la animo estas ekstera 
kaj ĉirkaŭas la korpon? 


«La animo ne estas entenata en la korpo, kiel birdo en kaĝo; 
ĝi disradias kaj sin manifestas ekstere, kiel lumo tra vitra 
globo, aŭ kiel sono ĉirkaŭ sona centro; nur laŭ ĉi-tiu senco 
oni povas diri, ke la animo estas ekstera, sed, neniel, ia 
envolvaĵo de la korpo. La animo posedas du envolvaĵojn, el 
kiuj unu, subtila, malpeza, kiun vi nomas perispirito; la dua, 
maldelikata, materia, pezala korpo. La animo estas la centro 
de tiuj ĉi envolvaĵoj, kiel ĝermo en la kerno; tion ni jam 
diris». 


142. Kion pensi pri tiu alia teorio, laŭ kiu la animo ĉe la 
infano, iom post ion kompletiĝas en ĉiu fazo de la vivo? 


«La Spirito estas unu sola; ĝi estas elfarita tiel en la infano, 
kiel en la matura homo; kio elvolviĝas kaj fariĝas kompleta, 
tio estas la organoj aŭ iloj de la manifestiĝoj de la animo. Tio 
estas ankaŭ preni la efikon por la kaŭzo». 


143. Kial ĉiuj Spiritoj ne same difinas la animon? 


«Ne ĉiuj estas sufiĉe instruitaj pri ĉi-tiu temo; kelkaj ankoraŭ 
tro malmulte progresis, ke ili komprenus abstraktajn aferojn; 


ili estas, kiel viaj infanoj; aliaj estas pseŭdokleruloj, pedante 
parolantaj por imponi al la simpluloj: io simila okazas inter la 
homoj. Krom tio, la kleraj Spiritoj mem povas esprimi sian 
penson per vortoj, kiuj, kvankam malsamaj, havas esence 
egalan valoron, precipe tiam, kiam temas pri aferoj, kiujn via 
lingvo ne povas klare reprezenti; tiam, ili bezonas Uzi 
figurojn kaj komparojn, kiujn vi eble prenas erare por la 
realo». 


144. Kion ni komprenu kiel animon de la mondo? 


«La universan principon de la vivo kaj de la intelekto, kie 
naskiĝas la individuecoj. Sed la homoj, kiuj uzas tiujn 
vortojn, ofte ne sin mem komprenas. La vorto animo estas 
tiel elasta, ke ĉiu povas ĝin interpreti laŭ sia bontrovo. Oni 
jam iafoje kredis la Teron animhava; ni devas pertio 
kompreni la aron de la sindonaj Spiritoj, kiuj gvidas viajn 
agojn sur la bona vojo, kiam vi ilin obeas, kaj kiuj estas 
kvazaŭ vicestroj de Dio ĉe via planedo». 


145. Multaj antikvaj kaj modernaj filozofoj longan tempon 
diskutadis pri la psikologia scienco: kial ili ne atingis la 
veron? 


«Tiuj homoj estis la pioniroj de la eterna spiritisma doktrino; 
ili preparadis la vojojn. Ili estis homoj, kaj povis erari, ĉar ili 
prenis siajn proprajn ideojn por la lumo; sed iliaj eraroj mem 
utilas por elstarigi la veron, ĉar tiuj eraroj elmontras la por 
kaj la kontraŭ; cetere, inter tiuj eraroj troviĝas grandaj 
veraĵoj, kiujn vi komprenos per kompara studado». 


146. Ĉu la animo okupas ian difinitan, limigitan lokon en la 
korpo? 


«Ne, tamen ĝi estas precipe en la kapo de l'grandaj genioj, 
en tiu de ĉiuj, kiuj intense pensadas; kaj en la koro de tiuj, 
kiuj forte sentas kaj kies agoj celas al la homaro». 


— Kion ni pensu pri la opinio de personoj, kiuj lokas la 
animon en ian vivocentron? 


«Tio signifas, ke la Spirito loĝas precipe en tiu parto de via 
organismo, ĉar al tiu parto venas ĉiaj sentoj. La personoj, 
kiuj lokas ĝin en la punkton, de ili rigardatan kiel centron de 
la vivoforto, konfuzas ĝin kun la vivofluidaĵo aŭ vivoprincipo. 
Oni tamen povas diri, ke la sidejo de la animo troviĝas 
precipe en la organoj, servantaj por la intelektaj kaj moralaj 
manifestiĝoj». 


Materialismo 


147. Kial la anatomiistoj, la fiziologiistoj kaj ĝenerale, la 
homoj, kiuj enprofundiĝas en la naturajn sciencojn, sin 
preskaŭ ĉiam lasas treni en materialismon? 


«Fiziologiisto pri ĉio konkludas el tio, kion li vidas. Fiereco de 
la homoj, kiuj vante kredas, ke ili ĉion scias, kaj kiuj ne 
konsentas, ke io kuŝas for de ilia komprenpovo! Ilia scio faras 
ilin tromemfidaj; ili pensas, ke la Naturo havas neniajn 
sekretojn por ili». 


148. Ĉu ne estas ja bedaŭrinde, ke materialismo estas sekvo 
de studoj, kiuj, kontraŭe, devus montri al la homo la 
superecon de la Intelekto reganta la mondon? Ĉu oni de tio 
konkludu, ke tiuj studoj estas danĝeraj? 


«Ne estas vero, ke materialismo estas sekvo de tiuj studoj: 
tia falsa konkludo estas tirata de la homo, ĉar tiu-ĉi povas 
misuzi ĉion, eĉ la plej bonajn aferojn. Krom tio, la nenio 
teruras ilin pli, ol kiel ili deziras kredigi; tiaj fortaj spiritoj 
estas pli fanfaronaj ol kuraĝaj. Multaj estas materialistoj, ĉar 
ili trovas nenion, kio povus plenigi la abismon, malfermitan 
antaŭ iliaj okuloj; proponu al ili ankron por sinsavo, kaj vi 
vidos ilin al ĝi plej avide alkroĉiĝi». 


Pro stranga eraro de la intelekto, kelkaj personoj vidas en 
la organaj estuloj nur la agadon de la materio kaj al ĉi-tiu 
atribuas ĉiajn niajn agojn. Ili vidas en la homa korpo nenion 
alian ol ian elektran maŝinon; ili studis la mekanismon de la 
vivo nur tra la funkciado de la organoj; ili vidis, ke ĝi 
ofte estingiĝas pro la nura rompiĝo de iu fadeno, kaj nenion 
vidis krom tiu fadeno; ili ekzamenis, ĉu io ankoraŭ restas, 
kaj trovante nur materionnun inertan — , ne vidante ian 
animon forflugi kaj ne povante ĝin palpi, ili do konkludis, 
ke ĉio kuŝis en la proprecoj de l'materio kaj, sekve, ke post 
la morto restas nur penso nula. Bedaŭrinda konsekvenco, se 
tiel estus; la homo havus fmdamenton por pensi ekskluzive pri 
si mem kaj por meti super ĉion la kontentigon de la materiaj 
ĝuoj; ĉiuj sociaj ligiloj disrompiĝus, kaj pereus fatale la 
plej sanktaj amoj. Feliĉe, tiaj ideoj tute ne estas 
ĝeneralaj; oni povas eĉ diri, ke ili ampleksas tre malgrandan 
rondon kaj estas nur individuaj opinioj, ĉar ili nenie formis 
ian doktrinon. Socio fondita sur tiaj bazoj enhavus en si mem 
la ĝermon de dissolviĝo, kaj ĝiaj anoj baldaŭ sin disbuĉus 
reciproke, kiel sovaĝaj bestoj. 


La homo havas instinkte la penson, ke por li ĉio ne 
forfiniĝas kun la vivo; li sentas timegon antaŭ la nenio; 
vane li penas stari kontraŭ la penso pri sia estonteco: kiam 
alvenas la ekstrema momento, malmultaj estas tiuj, kiuj ne 
demandas sin mem, kio ili fariĝos, ĉar la ideo lasi la vivon 
senrevene estas iel frakasa. Kiu, efektive, povus rigardi 
indiferente absolutan, eternan disiĝon je ĉio, kion li amis? 
Kiu, sen ia terursento, povus vidi malfermiĝi, antaŭ liaj 
okuloj, la senmezuran abismon de la nenio, kien estus 
entombigitaj por eterne ĉiaj liaj kapabloj, ĉiuj liaj 
esperoj, kaj diri al si mem: Nu! Post mi, nenio, nenio krom 
la malplenaĵo; ĉio senhelpe elfiniĝas; post kelkaj tagoj mia 
persono forviŝiĝos de la memoro de miaj postvivantoj; tre 
rapide malaperos ĉia paŝosigno de mia irado sur la Tero; eĉ 
la bono, kiun mi disdonis, estos forgesita de la sendankuloj, 
kiujn mi helpis; kaj ekzistos nenio, por kompensi miajn 
penojn, ekzistas nenia alia perspektivo ol jena: mia korpo 
dentskrapata de vermoj! 


Ĉu tiu-ĉi bildo ne estas iel terura kaj glacia? La religio 
instruas, ke tiel ne povas okazi kaj la prudento tion 
konfirmas; sed tiu estonta ekzistadonebuleca kaj 
neprecizahavas nenion, kio kontentigus nian amon al la 
certeco; jen, kio ĉe multaj naskas dubon. Ni havas animon, 


sed kio estas tiu animo? Ĉu ĝi havas ian formon, ian-ajn 
aspekton? Ĉu ĝi estas difinita aŭ nedifinita estaĵo? Iuj 
diras, ke ĝi estas blovo de Dio, aliaj fajrero, aliaj parto 
de la granda Tuto, la principo de la vivo kaj de la 
intelekto; sed, kian profiton havigas al ni ĉio Ĉi? Kio 
helpas nin, ke ni havas animon, se, post ĉi-tiu vivo, ĝi 
disfandiĝas en la senlima spaco, kiel la akvogutoj de oceano? 
Ĉu la perdo de l' individueco ne egalvaloras al la nenio? Oni 
diras ankaŭ, ke ĝi estas nemateria; sed io nemateria ne povas 
havi difinitajn ampleksojn: por ni ĝi estas nenio. La religio 
instruas, ke ni estos feliĉaj aŭ malfeliĉaj, laŭ la bono aŭ 
la malbono, kiun ni faris; sed kia estas tiu feliĉo, nin 
atendanta en la sino de Dio? Ĉu ĝi estas la beateco, la 
eterna adorado, dum kiu ni havas nenian alian okupon, ol 
eldiri laŭdojn al la Kreinto? Ĉu la flamoj de l'infero estas 
realaĵo aŭ figuro? La eklezio mem donas al ĝi ĉi-tiun lastan 
sencon; en kio do konsistas la suferoj en la infero? Kie 
situacias tiu turmentejo? Unuvorte: kion oni faras kaj vidas 
en tiu mondo, nin ĉiujn atendanta? Oni diras, ke neniu el tie 
iam revenis, por ion sciigi. Tio estas eraro; la misio de 
Spiritismo estas ĝuste, klarigi al ni tiun estontecon, ebligi 
al ni, ĝis certa grado, ĝin tuŝi per la fingro kaj vidi per 
la okuloj, jam ne per rezonado, sed per faktoj. 


Dank'al la komunikaĵoj de la Spiritoj, tiu estonteco jam ne 
estas ia supozo, ia probablaĵo, kiun ĉiu povas mem fantazii, 
kiun la poetoj beligas per siaj fikcioj aŭ ornamas per 
trompaj alegoriaj imagoj; tiu estonteco estas evidenta 
realaĵo, ĉar la transtombaj estuloj mem venas al ni priskribi 
sian situacion kaj diri, kion ili faras; kaj tiel, ili 
ebligas al ni, se oni povas tiel diri, ĉeesti ĉiujn okazetojn 
de ilia nova vivo kaj antaŭscii nian neeviteblan sorton, laŭ 
niaj meritoj. Ĉu estas en tio io kontraŭreligia? Male, ĉar la 
nekredemuloj tie trovas kredon, kaj la timemuloj refreŝigilon 
por sia fervoro kaj fido. Spiritismo estas do la plej pova 
helpanto de la religio; kaj, se ĝi ekzistas, tion permesas 
Dio, por ke ĝi revigligu niajn esperojn ŝanceliĝantajn kaj 
rekonduku nin sur la vojon de bono per la perspektivo de la 
estonteco. 


Ĉapitro III 
Reveno el la enkorpa vivo al la spirita vivo 


1. La animo post la morto; ĝia individueco. La eterna 
vivo. — 2. Disiĝo de la animo je la korpo. — 3. Spirita 
konsterniteco. 


La animo post la morto; ĝia individueco. La eterna 
vivo. 


149. Kio fariĝas la animo ĉe la momento de la morto? 


«Ĝi fariĝas denove Spirito, tio estas, ĝi revenas al la mondo 
de la Spiritoj, kiun ĝi iam provizore forlasis». 


150. Ĉu la animo konservas sian individuecon post la morto? 


«Jes, ĝi neniam perdas sian individuecon. Kio do ĝi estus, se 
ĝi ne konservus tiun proprecon?» 


— Kiel la animo pruvas sian individuecon, se ĝi jam ne havas 
sian materian korpon? 


«La animo konservas ankoraŭ fluidaĵon, ĝian propraĵon, kiun 
ĝi prenas el la atmosfero de sia planedo kaj kiu donas al ĝi la 
aspekton de ĝia lasta enkarniĝo, nome la perispiriton». 


— Ĉu la animo kunportas nenion el ĉi-tiu mondo? 


«Nenion pli ol la memoron kaj la deziron transiri en pli 
bonan mondon. Tiu memoro estas plena de dolĉeco aŭ de 
amareco, laŭ tio, kiel la animo uzis sian vivon; ju pli pura ĝi 
estas, des pli bone ĝi komprenas la vantecon de tio, kion ĝi 
lasis sur la Tero». 


151. Kion ni pensu pri la opinio, laŭ kiu la animo, post la 
morto, revenas al la universa tuto? 


«Ĉu la aro de la Spiritoj ne formas unu tuton? Ĉu tio ne estas 
tuta mondo? Kiam vi troviĝas en kunsidantaro, vi estas parto 
de tiu kolekto kaj tamen vi ĉiam konservas vian 
individuecon». 


152. Kian pruvon ni povas ricevi pri la individueco de la 
animopost la morto? 


«Ĉu vi ne havas tiun pruvon per la komunikaĵoj, kiujn vi 
ricevas? Se vi ne estas blindaj, vi vidos; se vi ne estas 
surdaj, vi aŭdos, ĉar tre ofte parolas al vi iu voĉo, kiu 
malkaŝas la ĉeeston de iu estulo ĉe vi». 


La homoj, kiuj pensas, ke ĉe la morto la animo revenas al la 
universa tuto, eraras, se, tiel dirante, ili opinias, ke, 
simila al akvoguto falanta en oceanon, la animo perdas sian 
individuecon; tamen ilia opinio estas ĝusta, se ili 
konsideras la universan tuton kiel la aron de la senkorpaj 
estuloj, ĉar unu el la elementoj de tiu aro estas ĉiu animo 
aŭ Spirito. 


Se la animoj estus kunmiksitaj en la maso, ili havus do la 
kvalitojn de la tuto, kaj nenio ilin distingus unujn de la 
aliaj; ili ne havus intelekton nek kvalitojn proprajn; tamen 
ni vidas, kontraŭe, ke en ĉiuj siaj komunikaĵoj ili elmontras 
konscion pri sia memo kaj apartan volon. La nekalkulebla 
diverseco, kiun ili prezentas el ĉiuj vidpunktoj, estas ja la 
logika sekvo de iliaj individuecoj. Se post la morto ekzistus 
la tiel nomata granda Tuto, kiu ensorbus en si la 
individuojn, tiu Tuto estus do unuforma, kaj la komunikaĵoj, 
kiujn ni ricevus el la nevidebla mondo, estus sekve identaj. 
Sed, ĉar sin manifestas al ni estuloj bonaj kaj malbonaj, 
kleraj kaj neinstruitaj, feliĉaj kaj malfeliĉaj; kun Ĉiaj 
karakteroj, tio estas, gajaj kaj malgajaj, frivolaj kaj 
seriozaj, k. a.; tial, estas evidente, ke ili estas malsamaj 
estuloj. 


La individueco ankoraŭ plievidentiĝas tiam, kiam tiuj estuloj 
pruvas sian identecon per nepridiskuteblaj signoj, per 


konfirmeblaj personaj detaloj rilataj al ilia surtera vivo; 
tiu identeco ne povas esti pridubata, kiam ili aperas al ni 
videble. La individueco de la animo estis al ni instruata 
teorie, kiel sankta dogmo; Spiritismo ĝin faras memevidenta 
kaj, se tiel diri, materia. 


153. Laŭ kiu senco devas esti komprenata la eterna vivo? 


«La eterna vivo estas tiu de la Spirito; tiu de la korpo estas 
nedaŭra kaj pasema. Kiam la korpo mortas, la animo revenas 
en la eternan vivon». 


— Ĉu ne estus pli ĝuste nomi eterna vivo la vivon de la puraj 
Spiritoj, de tiuj, kiuj, atinginte la perfektecon, jam ne devas 
elportiprovojn? 


«Tiu estas, prefere, la eterna feliĉo; sed tio estas nura 
demando pri vortoj; nomu la aferojn tiel, kiel vi volos, 
kondiĉe, ke vi interkompreniĝu». 


Disiĝo de la animo je la korpo 
154. Ĉu la disiĝo de la animo je la korpo estas dolora? 


«Ne; ofte la korpo suferas pli multe dum la vivo ol ĉe la 
momento de la morto; la animo neniel partoprenas en tio. La 
suferoj, kiujn oni iafoje elportas ĉe la momento de la morto, 
estas ĝuado por la Spirito, kiu vidas tiel veni la finon de sia 
ekzilo». 


Ĉe la natura morto, kiu okazas sekve de elĉerpiĝo de la 
organoj, kaŭzata de maljuneco, la homo preterkonscie forlasas 
la vivon; li estas kvazaŭ lampo estingiĝanta pro manko de 
oleo. 


155. Kiel fariĝas la disiĝo de la animo je la korpo? 


«Kiam rompiĝis la ligiloj, ĝin tenantaj ĉe la korpo, la animo 
forliberiĝas». 


— Ĉu la disiĝo okazas subite? Ĉu estas ia klare difinita limo 
inter vivo kaj morto? 


«Ne; la animo malligiĝas iom post iom kaj ne liberiĝas 
kvazaŭ enkaĝigita birdo, subite redonita al libereco. Tiuj du 
statoj tuŝas unu alian kaj konfuziĝas; tiel, la Spirito iom post 
iom malimplikiĝas el siaj ligiloj; ĉi-tiuj malstreĉiĝas, ne, 
ĝustadire, ŝiriĝas». 


Dum la vivo la Spirito estas ligita al la korpo per sia 
duonmateria envolvaĵola perispirito; la morto estas detruo 
nur de la korpo, kaj ne de tiu dua envolvaĵo, kiu disiĝas de 
la korpo, kiam tie ĉesas la organa vivo. La observado pruvas, 
ke, ĉe la momento de morto, la liberiĝo de la perispirito ne 
estas tuj kompleta; ĝi okazas laŭgrade kaj pli aŭ malpli 
rapide, laŭ la individuo; ĉe kelkaj tiu liberiĝo estas tre 
rapida, kaj oni povas diri, ke la momento de la morto estas 
ankaŭ tiu de la liberiĝo, kun intertempo de kelkaj horoj; ĉe 
aliaj, precipe ĉe tiuj, kies vivo estis tre materieca kaj 
voluptama, tiu ellaso estas tre malrapida kaj daŭras iafoje 
tagojn, semajnojn kaj eĉ monatojn; tio tamen ne signifas, ke 
en la korpo ankoraŭ restas ia vivoforto, aŭ ke reveno al la 
vivo estas ebla, sed nuran inklinon reciprokan inter la korpo 
kaj la Spirito; tiu inklino estas ĉiam proporcia al la 
graveco, kiun, dum la vivo, la Spirito alligis al la materio. 
Estas, en efektiveco, logike kompreni, ke, ju pli la Spirito 
identiĝas kun la materio, des pli malfacile li ĝin forlasas; 
kaj ke la intelekta kaj morala aktiveco, la nobleco de la 
pensoj, estigas ian komencon de liberiĝo eĉ dum la vivo de 
l'korpo: kiam la morto alvenas, tiam la liberiĝo okazas 
preskaŭ tuj. Jen la rezultato de studoj, faritaj ĉe Ĉiuj 
individuoj, observitaj en la momento de ilia morto. 


Tiuj observoj ankoraŭ pruvas, ke la ligiteco, en iuj 
individuoj, inter animo kaj korpo, estas iafoje tre peniga, 
ĉar la Spiritoj povas eksenti timegon de malkomponiĝo. Ĉi-tiu 
okazo estas escepta kaj propra al iuj manieroj vivi kaj al 
iuj manieroj morti; ĝi sin prezentas ĉe kelkaj 
memmortigintoj. 


156. Ĉu la definitiva disiĝo de la animo je la korpo povas 
efektiviĝi antaŭ la absoluta ĉeso de la organa vivo? 


«Ĉe la agonio, la animo kelkafoje jam forlasis la korpon; al ĉi- 
tiu restas nur la organa vivo. La homo jam ne konscias pri si 
kaj tamen ankoraŭ restas al li vivbloveto. 


La korpo estas maŝino, kiun la koro funkciigas; ĝi ekzistas 
dum la koro circuligas la sangon en la vejnoj, kaj por tio ĝi 
ne bezonas animon». 


157. Ĉu, en la momento de la morto, la animo havas ian 
aspiron aŭ ekstazon, kiu igas ĝin duonvidi la mondon, kien 
ĝi estas transironta? 


«Ofte la animo sentas, ke kvazaŭ ŝiriĝas la ligiloj, ĝin 
tenantaj ĉe la korpo; ĝi tiam kiel eble klopodas por ilin tute 
ŝiri. Jam parte liberigite el la materio, ĝi vidas la estontecon, 
etendiĝantan antaŭ ĝi, kaj anticipe ĝuas la staton de 
Spirito». 


158. Ĉu la ekzemplo pri la raŭpo, kiu unue treniĝas sur la 
tero, poste sin enfermas en la krizalidon en stato de ŝajna 
morto, post kiu ĝi renaskiĝas por brila ekzistado, povas 
havigi al ni ian ideon pri la surtera vivo, la tombo kaj, fine, 
nia nova ekzistado? 


«En malgrandaj mezuroj. La figuro estas bona; tamen ne 
prenu ĝin laŭlitere, kiel vi tiel ofte faras». 


159. Kian impreson ricevas la animo ĉe la momento, kiam ĝi 
konstatas, ke ĝi estas jam en la mondo de la Spiritoj? 


«Tio dependas; se vi faris malbonon kun la deziro ĝin fari, vi 
tuj, ĉe la unua momento, forte hontas pro tio. Por justulo, 
estas malsame: lia animo sentas sin kvazaŭ senigita de 
granda pezo, ĉar ĝi timas neniun rigardon, kiu ĝin 
ekzamenus». 


160. Ĉu la Spirito tuj renkontas la personojn, kiujn li konadis 
sur la Tero kaj kiuj mortispli frue? 


«Jes, laŭ la estimo reciproka; ofte ili venas lin akcepti ĉe lia 
eniro en la mondon de la Spiritoj kaj lin helpas demeti la 
materiajn vindojn; li ankaŭ renkontas denove multajn 
konatojn, kiujn li jam de longe ne vidis dum sia restado sur 
la Tero; li vidas tiujn, kiujn erarvagadas, kaj iras vizite al la 
fratoj ankoraŭ enkarniĝintaj». 


161. Ĉe la perforta kaj akcidenta morto, tiam, kiam la 
organoj ankoraŭ ne estas malfortiĝintaj pro la aĝo aŭ pro 
malsanoj, ĉu la disiĝo de la animo kaj la ĉeso de la vivo estas 
samtempaj? 


«Ordinare tiel estas; sed, ĉe ĉiuj okazoj, la tempo inter la du 
okazoj estas tre mallonga». 


162. Ĉu post senkapigo, ekzemple, la homo konservas, dum 
kelkaj momentoj, la konscionpri si? 


«Ofte li ĝin konservas kelkajn minutojn, ĝis la organa vivo 
tute estingiĝos. Sed ankaŭ, aliajn fojojn, lia maltrankvileco 
pri la morto igas lin perdi sian konscion antaŭ la momento 
de la ekzekuto». 


Temas ĉitie pri la konscio, kiun la kondamnito povas havi pri 
si mem kiel homo kaj pere de siaj organoj, ne kiel Spirito. 
Se li ne perdis la konscion antaŭ la ekzekuto, li tamen povas 
ĝin konservi dum malmultaj momentoj, kiuj nepre forpasas, 
kiam ĉesas la organa vivo de la cerbo; sed tio ne signifas, 
ke la perispirito estas tute liberigita el la korpo; 
kontraŭe, ĉe ĉiuj okazoj de perforta morto, tio estas, kiam 
la morto ne estas sekvo de la iompostioma estingiĝo de la 
vivofortoj, la ligiloj, kunigantaj la korpon kun la 
perispirito, estas pli persistaj, kaj malpli rapida la 
kompleta liberiĝo. 


Spirita konsterniteco 


163. Ĉu la animo, forlasinte la korpon, havas tujan 
konscionpri si mem? 


«Tujan konscion ne ĝuste; ĝi kelkan tempon restas en 
konsterniteco». 


164. Ĉu ĉiuj Spiritoj sentas, samgrade kaj dum la sama 
tempo, la konsternitecon, kiu sekvas la disiĝon de la animo 
je la korpo? 


«Ne; tio dependas de ilia ordo en la hierarkio. La Spirito, kiu 
estas jam purigita, preskaŭ tuj konstatas sian staton, ĉar li 
jam liberiĝis el la jugo de l' materio dum sia vivo; kontraste 
kun tio, voluptama homo, kies konscienco ne estas pura, 
konservas dum multe pli da tempo la impreson pri la 
materio». 


165. Ĉu la konado de Spiritismo iel influas la pli aŭ malpli 
longan daŭradon de la konsterniteco? 


«Spiritismo ĝin forte influas, ĉar la Spirito jam antaŭe 
komprenis sian situacion; sed la farado de bono kaj la bona 
konscienco tion multe pli forte influas». 


Ĉe la momento de la morto, ĉio estas komence konfuzo: la 
animo bezonas iom da tempo por sin orienti; ĝi estas kvazaŭ 
perpleksa, en la stato de iu homo, kiu vekiĝus de profunda 
dormado kaj penus al si klarigi sian situacion. La klareco de 
la ideoj kaj la memoro pri la pasinteco revenas al ĝi laŭ 
tio, kiel malpliiĝas la influo de la materio, kiun ĝi ĵus 
forlasis, kaj kiel disbloviĝas la kvazaŭa nebulo, 
malklariganta ĝiajn pensojn. 


La tempo de konsterniteco, sekvanta la morton, estas tre 
diversa: ĝi povas daŭri kelkajn horojn, monatojn, eĉ multajn 
jarojn. La Spiritoj, por kiuj ĝi estas malplej longa, estas 
tiuj, jam en vivo sin identigintaj kun sia estonta stato, ĉar 
ili tuj komprenas sian situacion. 


Tiu konsterniteco prezentas apartajn cirkonstancojn, laŭ la 
karaktero de la individuoj kaj, precipe, laŭ la speco de 
morto. 


Ĉe la perfortaj mortoj, per memmortigo, ekzekuto, akcidento, 
apopleksio, vundoj k. a., la Spirito estas surprizita, forte 
ekmiras, kaj ne kredas la morton; tiun iluzion li tenas 
persiste; kvankam li vidas la korpon kaj scias, ke ĝi estas 
lia, li ne komprenas, kial li estas for de ĝi; li serĉas 
siajn karulojn, parolas al ili kaj ne komprenas, kial ili ne 
atentas lin. Tiu iluzio daŭras ĝis la plena disiĝo de la 
perispirito. Nur tiam, la Spirito rekonas sin mem kaj 
ekscias, ke li jam ne apartenas al la rondo de l' surteraj 
vivantoj. Tiu fenomeno estas facile klarigebla. Surprize 
trafite de la morto, la Spirito estas konfuzita pro la 
abrupta ŝanĝo, okazinta en li; por li, morto estas ankoraŭ 
sinonimo de eldetruo, de nuligo, kaj, ĉar li pensas, vidas 
kaj aŭdas, tial li kredas, ke li ne estas mortinta. 
Pligrandigas lian iluzion tio, ke li vidas sin kun ia korpo, 
kiu, laŭ la formo, estas simila al la antaŭa, sed kies 
eterecan strukturon li ankoraŭ ne havis tempon por studi; li 
opinias tiun korpon solida kaj kompakta, kiel la unua; kaj, 
kiam oni atentigas lin al tio, li miras, ke li ne povas sin 
palpi. Tiu fenomeno estas analoga al tiu, kiu okazas kun la 
nespertaj somnambuloj, kiuj ne kredas, ke ili estas 
dormantaj. Por tiuj, la dormado estas sinonimo de ĉeso de 
funkciado de la kapabloj; nu, ĉar ili vidas kaj pensas 
libere, tial ili kredas, ke ili ne dormas. Iuj spiritoj 
prezentas ĉi-tiun aspekton, eĉ tiam, kiam la morto ne venis 
abrupte; sed tiu aparta okazo estas pli ofta ĉe tiuj, kiuj, 
kvankam malsanaj, ankoraŭ ne pensis pri morto. Oni tiam vidas 
la kuriozan spektaklon, ke iu Spirito ĉeestas siajn proprajn 
funebrajn ceremoniojn, kiel se tiuj ĉi koncernus alian 
personon, kaj pri tio li parolas kvazaŭ pri afero, kiu lin ne 
tuŝas, ĝis la momento, kiam li komprenas la veron. 


La konsterniteco, sekvanta la morton, estas neniel peniga por 
virta homo: por ĉi-tiu ĝi estas trankvila kaj tute simila al 
la impreso post normala vekiĝo. Sed por tiu, kies konscienco 
ne estas pura, la konsterniteco estas plena de angoro kaj 
maltrankvileco, kiuj pliiĝas laŭmezure, kiel li sin rekonas. 


Ĉe la okazoj de kolektiva morto, estas observate, ke ne ĉiuj, 
samtempe mortintaj, ĉiam tuj vidas unuj la aliajn. En sia 


konsterniteco, ĉiu iras iun direkton kaj atentas nur tiujn, 
kiuj lin aparte interesas. 


Ĉapitro IV 
Plureco de la ekzistadoj 


1. Pri la reenkarniĝo. — 2. Justeco de la reenkarniĝo. — 
3. Enkarniĝo en diversaj mondoj. — 4. lompostioma 
transmigrado. — 5. Sorto de la infanoj post la morto. — 
6. Seksoj de la Spiritoj. — 7. Parenceco, genealogia 
deveno. — 8. Fizikaj kaj moralaj similaĵoj. — 9. Denaskaj 
ideoj. 


Pri la reenkarniĝo 


166. Kiel la animo, ankoraŭ ne atinginta la perfektecon dum 
la enkorpa vivo, povas kompletigi sian elpuriĝon? 


«Per tio, ke ĝi sin submetas al la provo de nova ekzistado». 


— Kaj, kiel ĝi plenumas tiun novan ekzistadon? Ĉu per sia 
aliiĝo, kiel Spirito? 


«Per plipuriĝo, la animo sendube trapasas ian aliiĝon, sed 
por tio ĝi bezonas la provon de enkorpa vivo». 


— Ĉu la animo havas do plurajn enkorpajn ekzistadojn? 


«Jes, ni ĉiuj havas multe da ekzistadoj. La homoj, asertantaj 
al vi ion kontraŭan, volas tenadi vin en nescieco, en kiu ili 
mem troviĝas: jen ilia deziro». 


— Ŝajnas, ke de tio rezultas, ke la animo, forlasinte la 
korpon, ekprenas alian; alivorte, ke ĝi eniĝas en novan 
korpon; ĉu ni tiel komprenu tiun principon? 


«Evidente». 


167. Kiu estas la celo de la enkarniĝo? 


«La kulpelaĉeto, la grada pliboniĝo de la homaro; sen tio, kie 
estus justeco?» 


168. Ĉu la nombro de la enkorpaj ekzistadoj estas limigita, 
aŭ ĉu la Spirito eterne reenkarniĝas? 


«Kun ĉiu nova ekzistado la Spirito faras unu paŝon antaŭen 
sur la vojo de l' progresado; sed, seniĝinte je ĉiaj malpuraĵoj, 
li ne plu bezonas la provojn de enkorpa vivo». 


169. Ĉu la nombro de la enkarniĝoj estas la sama por ĉiuj 
Spiritoj? 


«Ne; Spirito, kiu rapide iras, ŝparas al si multe da provoj. 
Tamen tiuj sinsekvaj enkarniĝoj estas ĉiam tre 
multenombraj, ĉar la progresado havas nenian limon». 


170. Kio fariĝas la Spiritopost sia lasta enkarniĝo? 
«Feliĉega Spirito; li estas Spirito pura». 

Justeco de la enkarniĝo 

171. Sur kio sin bazas la dogmo de reenkarniĝo? 


«Sur la justeco de Dio kaj sur la revelacio, ĉar, kiel ni diris, 
bona patro ĉiam lasas al siaj idoj pordon malfermitan al la 
pento. Ĉu la prudento ne diras al vi, ke estus nejuste rifuzi 
por ĉiam la eternan feliĉon al tiuj, de kiuj ne dependis ilia 
pliboniĝo mem? Ĉu ĉiuj homoj ne estas idoj de Dio? Nur ĉe 
la egoistoj sin trovas la maljusteco, la necedema malamo kaj 
la nepardoneblaj krimoj». 


Ĉiuj spiritoj inklinas al perfekteco, kaj Dio liveras al ili 
la rimedojn ĝin atingi per la provoj de la enkorpa vivo; per 
Sia justeco, Li donas al ili la eblon fari, en novaj 
ekzistadoj, tion, kion ili ne povis fari aŭ elplenumi ĉe unua 
provo. 


Ne harmonius kun la justeco, nek kun la boneco de Dio, 
forpuŝi por ĉiam tiujn, kies pliboniĝo eble renkontis barojn, 
nedependajn de ilia volo kaj devenantajn de la medio mem, en 
kiu ili troviĝas. Se la sorto de la homo estus neŝanĝeble 
fiksita post la morto, Dio do ne taksus ĉies agojn per sama 
pesilo kaj ne traktus ĉiujn senpartie. 


La doktrino pri la reenkarniĝo, tio estas, tiu, laŭ kiu estas 
konsentataj pluraj sinsekvaj ekzistadoj al la homo, estas la 
sola konforma al la ideo, kiun ni faras pri la justeco de Dio 
rilate al la homoj starantaj sur malsupera morala nivelo; la 
sola, kiu povas klarigi al ni la estontecon kaj firmigi niajn 
esperojn, ĉar ĝi havigas al ni la rimedon por elpago de niaj 
eraroj per novaj provoj. Tion la prudento montras kaj la 
Spiritoj instruas al ni. 


La homo, konscianta pri sia nesupereco, trovas en la doktrino 
pri reenkarniĝo konsolantan esperon. Se li kredas la justecon 
de Dio, li do ne devas esperi, ke Dio donos al li pozicion 
egalan al tiu de la homoj, kiuj faris pli ol li; sed la ideo, 
ke tiu nesupereco ne por ĉiam malebligas al li ricevi la 
superegan bonon, kiun li povos ricevi per novaj klopodoj, 
subtenas lin kaj revigligas lian kuraĝon. Kiu, ĉe la fino de 
sia vojo, ne bedaŭras, ke li tro malfrue akiris sperton, el 
kiu li jam ne povas profiti? Tiu tro malfrua sperto ne estas 
perdita: li ĝin profitos en nova ViVo. 


Enkarniĝo en la diversaj mondoj 
172. Ĉu ĉiuj niaj enkorpaj ekzistadoj okazas sur la Tero? 


«Ne ĉiuj; ili okazas en diversaj mondoj; tiu sur la Tero ne 
estas la unua nek la lasta; ĝi estas unu el la plej materiecaj 
kaj malproksimaj de la perfekteco». 


173. Ĉu la animo, en ĉiu nova enkorpa ekzistado, pasas de 
unu al alia mondo, aŭ Ĉu ĝi povas havi plurajn ekzistadojn 
sur la sama globo? 


«Ĝi povas revivi plurajn fojojn sur la sama globo, se ĝi ne 
estos sufiĉe antaŭeniĝinta por transpasi al iu supera globo». 


— Ĉu ni do povas reaperadi plurajn fojojn sur la Tero? 
«Certe». 
— Ĉu ni povas reveni al la Tero post vivoj en aliaj mondoj? 


«Sendube; vi eble jam vivis en aliaj mondoj, kiel ankaŭ sur 
la Tero». 


174. — Ĉu revivi sur la Tero estas io necesa? 


«Ne; sed, se vi ne progresos, vi povos iri en alian mondon ne 
pli bonan aŭ eĉ pli malbonan». 


175. Ĉu oni ielprofitas el sia reveno sur la Teron? 

«Oni ricevas nenian apartan profiton, escepte se oni venas 
por iu misio, per kiu oni progresas tie, kiel en alia ajn 
mondo». 


— Ĉu oni ne estuspli feliĉa, restante kiel Spirito? 


«Ne, tute ne; oni restus sur la sama ŝtupo, kaj ĉiuj deziras 
paŝi al Dio». 


176. Ĉu, post sia enkarniĝo en aliaj mondoj, la Spiritoj povas 
enkarniĝi sur la Tero, kvankam ili ĉitie neniam vivis antaŭe? 


«Jes, tiel sur la Tero, kiel en aliaj mondoj. Ĉiuj mondoj estas 
solidaraj: kio ne fariĝas en unu, tio fariĝas en alia». 


— Ĉu do estas homoj, la unuan fojon vivantaj sur la Tero? 
«Estas multaj kaj diversgradaj». 


— Ĉu ni povus, per ia signo, scii, kiam iu spirito aperas sian 
unuan fojon sur la Tero? 


«Tio estus neniel utila». 


177. Ĉu, por atingi la perfektecon kaj la superegan feliĉecon, 
kiu estas la celo de ĉiuj homoj, la Spirito devas trapasi la 
vicon de ĉiuj mondoj de la universo? 


«Ne, ĉar multaj mondoj troviĝas sur la sama progresonivelo, 
kaj do la Spirito tie nenion lernus». 


— Kiel do oni klarigu la plurecon de ekzistadoj sur la sama 
globo? 


«Ciufoje, kiam li estas tie, la Spirito povas troviĝi en tre 
malsamaj situacioj, kiuj estos por li aliaj okazoj por lia plua 
spertiĝo». 


178. Ĉu la Spiritoj povas vivi korpe en mondoj malsuperaj ol 
tiuj, kie ili jam vivis? 


«Jes, tiam, kiam ili tien iras por iu progresomisio; en ĉi-tiu 
okazo, ili plezure ricevas la suferojn de tiu ekzistado, ĉar tiuj 
suferoj havigas al ili rimedon por ilia evoluado». 


— Ĉu tio ne povas okazi kiel puno? Ĉu ne okazas, ke 
ribelemaj Spiritoj estas sendataj de Dio en malsuperajn 
mondojn? 


«La Spiritoj povas resti sur la sama nivelo, sed ili neniam 
returne paŝas; ilia puno estas, ke ili ne antaŭeniras kaj devas 
rekomenci la misuzitajn ekzistadojn en medio konvena al ilia 
naturo». 


— Kiuj estas tiuj, devantaj rekomenci saman ekzistadon? 


«Tiuj, kiuj ne plenumis sian mision aŭ ne venkis siajn 
provojn». 


179. Ĉu ĉiuj estuloj, loĝantaj ĉiun el la mondoj, havas saman 
gradon daperfekteco? 


«Ne; okazas tiel, kiel sur la Tero; unuj estas pli, aliaj malpli 
progresintaj». 


180. Ĉu, pasante de unu al alia mondo, la Spirito konservas 
la intelekton, kiun li posedis? 


«Sendube; intelekto ne pereas, sed la Spirito ne ĉiam 
disponas je samaj rimedoj por ĝin manifesti: tio dependas de 
lia supereco kaj de la korpo, kiun li ekprenos». (Vidu Influo 
de la organismo.) 


181. Ĉu la estuloj, loĝantaj la plurajn mondojn, havas 
korpojn similajn al la niaj? 


«Sendube ili havas korpojn, ĉar estas nepre necese, ke la 
Spirito estu vestita per ia materio por agi sur la materion, 
sed tia envolvaĵo estas pli aŭ malpli kruda, laŭ la 
purecogrado atingita; tie estas la diferenco inter la mondoj, 
kiujn ni devas sinsekve loĝi: estas multe da loĝejoj en la 
domo de nia Patro, kaj, sekve, multe da ŝtupoj en la 
hierarkio de l' perfektiĝo. Kelkaj scias tion, kaj pri tio 
konscias sur la Tero; same al aliaj tute ne okazas». 


182. Ĉu ni povas ekzakte koni la fizikan kaj moralan staton 
de aliaj mondoj? 


«Ni, Spiritoj, povas respondi nur laŭ la ŝtupo, kie vi troviĝas; 
tio estas, ne bone estas, ke tiajn aferojn ni malkaŝu al ĉiuj, 
ĉar ne Ĉiuj estas kapablaj ilin kompreni kaj tiu malkaŝo 
multajn konfuzus». 


Proporcie kiel la Spirito plipuriĝas, ankaŭ la korpo, kiu lin 
vestas, alproksimiĝas al la spirita naturo. La materio estas 
malpli densa kaj jam ne pene treniĝas sur la tersupraĵo; la 
fizikaj bezonoj estas malpli krudaj, kaj la vivaj estuloj ne 


bezonas sin reciproke buĉadi por sia nutrado. La Spirito 
estas pli libera kaj havas, pri malproksimaj aferoj, 
perceptojn de ni nekonatajn; li vidas per la korpaj okuloj 
tion, kion ni povas vidi nur per la penso. 


La plipuriĝo de la Spiritoj portas moralan perfektiĝon al la 
homoj, en kiujn ili enkarniĝas. La bestaj pasioj 
malplifortiĝas kaj egoismo cedas lokon al frateca sento. 
Tial, en la mondoj superaj ol la Tero, militoj ne okazas; 
malamoj kaj malkonsentoj ne havas pravon de ekzisto, ĉar 
neniu pensas malutili sian similulon. Dank' al intuicio pri 
la estonteco, al la trankvileco, kiun al ili ĝuigas 
konscienco sen iaj riproĉoj, morto kaŭzas al ili neniom da 
zorgo: ili vidas ĝin veni sen ia timo kaj ĝin rigardas kiel 
simplan aliiĝon. 


Sajnas, ke la daŭro de la vivo, en la mondoj, estas konforma 
al la fizika kaj morala supereco, kaj tio estas ja laŭracia. 
Ju malpli materieca estas la korpo, des malpli facile ĝi 
ricevas sortoŝanĝojn, kiuj ĝin malordigas; ju pli pura estas 
la Spirito, des malpli da pasioj lin konsumas. Tio estas 
ankoraŭ unu favoro de la Providenco, kiu en tiu maniero 
deziras malpliigi la suferojn de la Spirito. 


183. Ĉu, transirinte de unu al alia mondo, la Spirito ekvivas 
novan infanaĝon? 


«La infanaĝo estas ĉie nepre necesa transiĝo, sed nenie ĝi 
estas tiel stulta, kiel ĉe vi». 


184. Ĉu la Spirito rajtas elekti la mondon, kiun li devas loĝi? 


«Ne ĉiam; sed li povas tion peti kaj sukcesi, se li ĝin meritas, 
ĉar la Spiritoj povas veni en mondojn nur konformajn al la 
grado de ties progreso». 


— Se la Spirito petas nenion, kio difinas la mondon, kie li 
enkarniĝos? 


«La grado de lia progreso». 


185. Ĉu la fizika kaj la morala statoj de la vivaj estuloj estas 
ĉiam la sama sur ĉiu globo? 


«Ne, ankaŭ la mondoj estas submetitaj al la leĝo de 
progreso. Ĉiuj komenciĝis kiel la via, en malsupera stato, kaj 
la Tero trapasos similan aliiĝon; ĝi estos paradizo, kiam ĉiuj 
homoj estos bonaj». 


Tiel, la hodiaŭaj rasoj de la Tero iam malaperos kaj estos 
anstataŭataj de ĉiam pli perfektaj estuloj; tiuj progresintaj 
rasoj sekvos la nunan, same kiel ĉi-tiu venis post aliaj 
malpli alte starantaj. 


186. Ĉu estas mondoj, kie la Spirito, ĉesante loĝi materian 
korpon, havas kiel envolvaĵon nur la perispiriton? 


«Jes; tiu envolvaĵo mem fariĝas tiel etereca, ke, por vi, ĝi 
kvazaŭ ne ekzistus; tiu estas la stato de la puraj Spiritoj». 


— De tio, laŭŝajne, rezultas, ke ekzistas nenia difinita limo 
inter la stato ĉe la lastaj enkarniĝoj kaj tiu de pura Spirito. 


«Jes, tia limo ne ekzistas; la diferenco iom post iom 
forviŝiĝas kaj fariĝas nesentebla, kia estas la transiĝo de 
nokto en lumtagon». 


187. Ĉu la substanco de la perispirito estas la sama sur ĉiuj 
globoj? 


«Ne; ĝi estas pli aŭ malpli etereca. Pasante de unu al alia 
mondo, la Spirito sin tegas per la materio propra al ĉiu el tiuj 
mondoj, tiel rapide kiel fulmo». 


188. Ĉu la puraj Spiritoj loĝas specialajn mondojn, aŭ ĉu ili 
troviĝas en la universa spaco, ne devante restadi sur 
difinitaj globoj? 


«La puraj Spiritoj loĝas certajn mondojn, sed ili tie ne devas 
restadi, kiel la homoj sur la Tero; ili povas, pli bone ol la 
ceteraj, esti tie, kie ili volas».[17] 


lompostioma transmigrado 


189. Ĉu la Spirito ĝuas plene siajn kapablojn ekde de la 
komenco de sia formado? 


«Ne, ĉar la Spirito, kiel la homo, havas sian infanaĝon. Ĉe la 
komenco, la Spiritoj havas nur instinktan ekzistadon, 
malfortan konscion pri si kaj pri siaj agoj; nur iom post iom la 
intelekto elvolviĝas». 


190. Kia estas la stato de la animo ĉe sia unua enkarniĝo? 


«La stato de infanaĝo dum la enkorpa vivo; la intelekto 
apenaŭ ekburĝonas: ĝiprovas sin en la vivo». 


191. Ĉu la animoj de niaj sovaĝuloj estas animoj ankoraŭ en 
infaneco? 


«Relativa infaneco, sed ili estas jam elvolviĝintaj animoj; ili 
portas pasiojn». 


— Ĉu dopasioj estas signo de evoluo? 


«De evoluo, jes, sed ne de perfekteco; ili estas signo de la 
aktiveco kaj konscio pri la memo; en la primitiva animo, 
intelekto kaj konscio estas en ĝermostato». 


La vivo de la Spirito, en sia tuta daŭro, trapasas tiajn 
samajn fazojn, kiajn ni vidas en la enkorpa vivo; li iom post 
iom transiras de la embriostato al la infaneco, kaj de ĉi-tiu 
li venas, per sinsekvaj fazoj, al la plenaĝeco, kiu estas la 
perfekteco; estas tamen jenaj diferencoj, nome, ke li ne 
konas malfortiĝon nek kadukecon, kiel en la enkorpa vivo; ke 
lia vivo, kiu havis komencon, neniam finiĝas; ke li bezonas 
grandegan tempon, laŭ nia kalkulmaniero, por pasi de la 


spirita infanaĝo al plena elkresko; kaj ke lia progreso ne 

fariĝas en unu sola sfero, sed en pluraj mondoj. La vivo de 
la Spirito konsistas do el vico da enkorpaj ekzistadoj, el 

kiuj ĉiu estas por li okazo por unu paŝo antaŭen, same kiel 
ĉiu enkorpa ekzistado konsistas el vico da tagoj, en ĉiu el 
kiuj la homo pliigas sian sperton kaj instruitecon. 


Sed, same kiel en la vivo de la homo kelkaj tagoj estas 
senfruktaj, en tiu de la Spirito kelkaj enkorpaj ekzistadoj 
estas senrezultaj, kiam li ne scias tiri el ili profiton. 


192. Ĉu, ekde ĉi-tiu vivo, per perfekta konduto, oni povas tuj 
transsalti ĉiujn ŝtupojn kaj fariĝi pura Spirito, ne paŝante sur 
la interaj niveloj? 


«Ne, ĉar tio, kion la homo opinias perfekta, estas ankoraŭ 
malproksima de la perfekteco; ekzistas kvalitoj, kiujn li tute 
ne konas kaj kiujn li neniel komprenas. Li povas esti tiel 
perfekta, kiel tion ebligas lia tera naturo, sed tio ne estas la 
absoluta perfekteco. Infano, kiel ajn frumatura ĝi estas, 
devas travivi junaĝon, antaŭ ol veni al matureco; tiel same, 
malsanulo trapasas la fazon de resaniĝado, antaŭ ol tute 
rericevi la sanon. Krom tio, la Spirito devas antaŭenpaŝi pri 
scio kaj moraleco; se li progresis en unu sola direkto, li devas 
progresi en la dua, por atingi la supron de la ŝtuparo; sed, ju 
pli antaŭen la homo iras dum sia nuna vivo, des malpli 
daŭraj kaj penigaj estos liaj sekvantaj provoj». 


— Ĉu la homo povas almenaŭ certigi al si, ekde ĉi-tiu vivo, 
malpli amaran estontan ekzistadon? 


«Jes, sendube; li povas malpliigi la longecon kaj la 
malfacilaĵojn de sia vojo. Nur la maldiligenta restadas ĉiam 
sur la sama loko?» 


193. Ĉu iu homo povas, en siaj novaj ekzistadoj, defali de sia 
nuna nivelo? 


«De sia socia pozicio, jes; de sia spirita rango, ne». 


194. Ĉu la animo de virta homo povas, en nova enkarniĝo, 
doni vivon al la korpo de malvirtulo? 


«Ne, ĉar ĝi ne povas degeneri». 


— Ĉu la animo de maliculo povos iam esti tiu de nobla 
homo? 


«Jes, se ĝi pentis: en ĉi-tiu okazo, tio estas rekompenco». 


La irado de la Spiritoj estas ĉiam progresa, neniam regresa; 
ili iom post iom altiĝas en la hierarkio kaj neniam defalas 
de la ŝtupo, kiun ili jam atingis. En siaj pluraj enkorpaj 
ekzistadoj, ili povas malsupreniri kiel homoj, sed ne kiel 
Spiritoj. Kaj tiel, la animo de iu altpotenculo de la Tero 
povas poste enkorpiĝi en plej malaltrangan metiiston, kaj 
kontraŭe, ĉar la pozicioj en la homa socio estas ofte 
kontraŭproporciaj al la grado de la moralaj sentoj. Herodo 
estis reĝo kaj Jesuo estis ĉarpentisto. 


195. Ĉu la eblo, kiun oni havas, pliboniĝi en alia ekzistado, 
ne povas igi iujn personojn obstini sur la malbona vojo, pro 
la konvinko, ke ili povos ja sin korekti estonte? 


«Kiu tiel pensas, tiu kredas nenion; la ekpenso mem pri la 
eterna puno lin ankaŭ ne bridas, ĉar lia prudento repuŝas 
tian punon, kaj tiu ekpenso kondukas al absoluta 
nekredemo. Se estus pasintatempe uzataj nur raciaj rimedoj, 
por direkti la homojn, ne ekzistus tiom da skeptikuloj. 
Neperfekta Spirito povas, efektive, tiel pensi, kiel vi diras, 
dum sia enkorpa vivo; sed, liberigite el la materio, li 
ekpensos alie, ĉar li baldaŭ konstatos sian eraran kalkulon: li 
do venos kun kontraŭaj sentoj en novan ekzistadon. Tiel 
plenumiĝas lia progreso, kaj jen kial estas sur la Tero iuj 
homoj, pli progresintaj ol aliaj; unuj jam posedas sperton, 
kiun aliaj ne havas, sed ankaŭ ĉi-tiuj ĝin akiros iom post iom. 
De ili dependas plirapidigi sian progreson aŭ ĝin senfine 
malfruigi». 


La homo, troviĝanta en malbona pozicio, deziras ĝin ŝanĝi 
kiel eble plej rapide. Tiu, kiu estas konvinkita, ke la 
suferoj en ĉi-tiu vivo rezultas de liaj neperfektaĵoj, penos 
certigi al si novan malpli ĉagrenan vivon; kaj ĉi-tiu penso 
lin deklinos de la vojo de malbono pli rapide, ol la penso 
pri la eterna fajro, kiun li ne kredas. 


196. Ĉar la Spiritoj ne povas perfektiĝi krom per la afliktoj 
de la enkorpa ekzistado, ĉu do sekvas, ke la materia vivo 
estas ia elpurigejo aŭ fandilo, kiun la estuloj de la spirita 
mondo devas trapasipor veni al laperfekteco? 


«Jes, ĝuste tio. Ili pliboniĝas en tiuj provoj, evitante 
malbonon kaj farante bonon. Sed nur post multo da 
sinsekvaj enkarniĝoj aŭ puriĝoj ili trafas, en pli aŭ malpli 
longa tempo, laŭ siaj klopodoj, la celatan punkton». 


— Kiu influas sur la alia: ĉu la korpo sur la Spirito, por ĉi-tiun 
plibonigi, aŭ ĉu la Spirito sur la korpo? 


«La Spirito estas ĉio; la korpo estas vesto, kiu putras: jen la 
tuta demando». 


En la suko de l' vinbero ni trovas materian komparon inter la 
sinsekvaj gradoj de la puriĝado de la animo. Tiu suko enhavas 
fluidaĵon, nome alkoholon; sed ĉi-tiu estas malfortigita de 
granda nombro da fremdaj substancoj, modifantaj ties esencon; 
la alkoholo atingas sian absolutan purecon nur post ripetataj 
distiladoj, ĉe ĉiu el kiuj ĝi seniĝas je iu malpuraĵo. La 
distililo estas la korpo, kien la animo devas eniri por sin 
purigi; la fremdaj substancoj estas kvazaŭ la perispirito, 
kiu ankaŭ sin purigas, proporcie kiel la Spirito 
alproksimiĝas al la perfekteco. 


Sorto de la infanoj post la morto 


197. Ĉu la Spirito de infano, mortinta en tre malalta aĝo, 
povas esti tielprogresinta, kiel tiu de matura homo? 


«lafoje li estas eĉ multe pli progresinta, ĉar li eble vivis 
multe pli kaj posedas pli da sperto, precipe se li progresis». 


— Ĉu do la Spirito de iu infano povas stari sur ŝtupo pli alta, 
ol tiu de ĝia patro mem? 


«Tio estas tre ofta; ĉu vi tion ne vidas tiom da fojoj sur la 
Tero?» 


198. Ĉu la Spirito de infano, kiu mortis tre malgrandaĝa kaj 
kiu ne povis fari malbonon, apartenas al la superaj gradoj? 


«Se la infano ne faris malbonon, ankaŭ bonon ĝi ne faris, kaj 
Dio ne evitigas al tiu Spirito la provojn, kiujn li devas elporti. 
Se li estas pura, li tia estas ne pro tio, ke li liberiĝis el infana 
korpo, sed protio, ke li estis progresinta kiel Spirito mem». 


199. Kial la vivo estas tiel ofte tranĉata dum infanaĝo? 


«La daŭro de la vivo de infano povas esti, por la Spirito 
enkarniĝinta en ĝin, la kompletigo de iu antaŭa ekzistado, 
interrompita antaŭ sia natura fino, kaj la morto de l'infano 
estas, preskaŭ ĉiam, provo aŭ puno por ties gepatroj». 


— Kio fariĝas al la Spirito de tro frue mortinta infano? 


«Li rekomencas nova ekzistadon». 


Se la homo havus unu solan ekzistadon, kaj se, post ĉi-tiu, 
lia estonta sorto estus por ĉiam fiksita, kian strangan 
meriton havus la duono de l' homa gento, mortanta ĉe 
infanaĝo, por, sen ia peno, ĝui la eternan feliĉon? Kun kia 
rajto tiu duono estus sendevigita elporti la ofte tiel akrajn 
kondiĉojn, trudatajn al la alia duono? Tia aranĝo de la 
aferoj ne povus konformiĝi al la justeco de Dio. Per la 
reenkarniĝado estas egaleco por ĉiuj; la estonteco apartenas 
al ĉiuj, sen ia escepto aŭ favoro al iu ajn; la trenpaŝaj 
povas plendi nur kontraŭ si mem. La homo devas ricevi la 
meriton de siaj agoj, ĉar li por tiuj respondas. 


Cetere, ne estas racie konsideri la infanaĝon normala stato 
de senkulpeco. Ĉu ni ne vidas infanojn kun la plej fiaj 
instinktoj, en aĝo, kiun la edukado ankoraŭ ne povis influi? 
Ĉu ni ne vidas kelkajn, kiuj ĉe sia naskiĝo, kvazaŭ kunportas 
hipokritecon, perfidemon, eĉ la instinkton de ŝtelo kaj 
murdo, spite al la bonaj ekzemploj ilin ĉirkaŭantaj? La 
civila leĝo deklaras ilin senkulpaj pro siaj krimoj, ĉar ĝi 
rekonas, ke ili kondutas sensaĝe; kaj ĝi ja pravas, ĉar, 
efektive, infanoj kondutas prefere laŭ sia instinkto, ol laŭ 
antaŭdecidita intenco; sed, de kie povas deveni tiuj 
instinktoj tiel malsamaj ĉe infanoj samaĝaj, egale edukataj 
kaj elmetataj al samaj influoj? De kie venas tia tro frua 
malico, se ne de la malsupereco de la Spirito, ĉar la edukado 
ja neniel influis? Malvirtaj infanoj estas tiaj, ĉar iliaj 
Spiritoj estas malmulte progresintaj; kaj tial, ili suferas 
la sekvojn, ne de siaj infanaj agoj, sed de tiuj faritaj dum 
antaŭaj ekzistadoj; tial, la leĝo estas la sama por ĉiuj kaj 
la justeco de Dio ĉiujn ampleksas. 


Sekso de la Spiritoj 
200. Ĉu la Spiritoj havas sekson? 


«Ne tian, kiel vi komprenas, ĉar sekso dependas de fiziologia 
konstruo. Ekzistas inter ili amo kaj simpatio, sed fonditaj sur 
simileco de sentoj». 


201. Ĉu la Spirito, animinta la korpon de viro, povas, en 
nova ekzistado, animi tiun de virino, kaj kontraŭe? 


«Jes; samaj Spiritoj animas virojn kaj virinojn». 


202. Ĉu, kiam la Spirito estas nur Spirito, li preferas eniĝi en 
korpon de viro aŭ en tiun de virino? 


«Tio malmulte tuŝas la Spiriton: ĝi dependas de la provoj, 
kiujn li devas elporti». 


La Spiritoj enkarniĝas en virojn aŭ virinojn pro tio, ke ili 
ne havas sekson; ĉar ili devas progresi en ĉiuj direktoj, 
tial ĉiu sekso, ĉiu socia pozicio havigas al ili provojn kaj 


devojn apartajn, kaj okazojn akiri sperton. Tiu, kiu estus 
ĉiam viro, scius nur tion, kio koncernas viron. 


Parenceco, genealogia deveno 


203. Ĉu la gepatroj transigas al siaj idoj iom de sia animo aŭ 
ĉu ili donas al tiuj nur la materian vivon, al kiu alia 
animoposte almetos la moralan vivon? 


«La gepatroj donas al siaj idoj nur la materian vivon, ĉar la 
animo estas nedividebla. Stulta patro povas naskigi 
talentajn filojn, kaj kontraŭe». 


204. Ĉar ni havas plurajn ekzistadojn, ĉu tial nia parencaro 
havas sian originon trans la limoj de nia hodiaŭa ekzistado? 


«Ne povas esti alie. La sinsekvado de la enkorpaj ekzistadoj 
estigas, inter la Spiritoj, ligilojn, kiuj havas sian originon en 
iliaj antaŭaj ekzistadoj; de tio ekestas ofte simpatioj inter vi 
kaj iuj Spiritoj Ŝajne fremdaj al vi». 


205. En la okuloj de kelkaj personoj, la doktrino pri la 
reenkarniĝo ŝajnas detrui la familioligilojn, ĉar tiu doktrino 
asertas, ke tiuj ligiloj originas de tempo antaŭ la nuna 
ekzistado. 


«Tiu doktrino plilongigas, ne rompas, tiujn ligilojn. Se la 
parenceco estas ja fondita sur antaŭaj estimoj, la ligiloj inter 
la anoj de unu sama familio estas do nepre pli firmaj. Tiu 
doktrino pliigas la devojn pri frateco, ĉar en via najbaro aŭ 
en via servisto eble estas Spirito, iam ligita al vi per sama 
sango». 


— Tamen malgrandiĝas la graveco, kiun kelkaj homoj 
atribuas al sia deveno, ĉar ni povas havi, kiel patron, viron, 
kies Spirito iam apartenis al tre malsama raso aŭ vivis en 
tute malsamaj kondiĉoj. 


«Estas vere, sed tia graveco havas kiel fundamenton la 
malhumilecon: kion la plimulto opinias honorinda ĉe siaj 
prauloj, tio estas la titoloj, la pozicio kaj la riĉeco. lu hontus, 
ke lia avo estis honesta ŝuisto; sed li fierus, se li devenus de 
diboĉa nobelo. Tamen, kion-ajn oni diras aŭ faras, neniu 
malhelpos, ke la aferoj estu tiaj, kiaj ili estas, ĉar Dio ne 
konformigis la leĝojn de la Naturo al la vantamo de la 
homoj». 


206. Ĉar ekzistas nenia devenrilato inter la Spiritoj de la 
anoj de unu sama familio, ĉu la kulto por la prapatroj estas 
do ridinda afero? 


«Certe ne, ĉar estas ĉiam agrable aparteni al familio, en kiun 
enkarniĝis altaj Spiritoj. Kvankam la Spiritoj ne devenas 
unuj de aliaj, tamen ili nepre estimas tiujn, al ili altenatajn 
per familioligiloj; ilin ofte altiras al iu familio simpatio aŭ 
antaŭaj ligiloj; sed, estu certaj, la Spiritojn de viaj prapatroj 
neniom honoras la kulto, kiun vi al ili faras pro fiero; iliaj 
meritoj falas sur vin nur tiam, kiam vi klopodas por sekvi la 
bonajn ekzemplojn, kiujn ili donis al vi; nur tiam via memoro 
povas esti al ili ne nur plaĉa, sed ankaŭ utila». 


Fizikaj kaj moralaj similaĵoj 


207. La gepatroj heredigas al siaj idoj ian fizikan similaĵon; 
ĉu ili heredigas ankaŭ ian moralan similaĵon? 


«Ne, ĉar gepatroj kaj idoj havas malsamajn animojn aŭ 
Spiritojn. Korpo devenas de korpo, sed Spirito ne devenas de 
Spirito. Ce la samrasanoj estas sole sangsameco». 


— El kio originas la moralaj similaĵoj, kelkafoje ekzistantaj 
inter geopatroj kaj ties idoj? 


«Tiuj estas reciproke simpatiantaj Spiritoj, altirataj, unuj al la 
aliaj, de la simileco de siaj inklinoj mem». 


208. Ĉu la Spiritoj de la gepatroj havas nenian influon sur 
tiuj de iliaj idojpost ties naskiĝo? 


«Kontraŭe, tre grandan. Kiel ni jam diris, la Spiritoj devas 
kunhelpi por la reciproka progresado. Nu! La Spiritoj de la 
gepatroj havas kiel mision disvolvi per edukado la Spiritojn 
de iliaj idoj; tio estas tasko por la gepatroj, kaj ĉi-tiuj estos 
kulpaj, se ili ĝin neplenumos». 


209. Kial de bonaj, virtaj gepatroj naskiĝas malicaj idoj? AŬ, 
alivorte, kial la bonaj kvalitoj de la gepatroj ne ĉiam altiras, 
pro simpatio, bonajn Spiritojn, por ke ĉi-tiuj animu iliajn 
idojn? 


«Malbona Spirito povas peti bonajn gepatrojn, esperante, ke 
iliaj konsiloj lin gvidos sur pli bona vojo, kaj Dio lin ofte 
konfidas al tiaj gepatroj». 


210. Ĉu la gepatroj povas, per siaj pensoj kaj preĝoj, altiri al 
korpo de iu venonta ido bonan Spiriton, anstataŭ malbona? 


«Ne; sed ili povas plibonigi la Spiriton de sia ido, al ili 
konfiditan: tio estas ilia devo; malbonaj idoj estas provo por 
siaj gepatroj». 


211. De kio venas la karaktersimileco, iafoje ekzistanta inter 
du fratoj, precipe inter dunaskitoj? 


«lli estas reciproke simpatiantaj Spiritoj, alproksimiĝintaj pro 
la simileco de sentoj kaj ĝojantaj, ke ili estas kune». 


212. Ĉu en la individuoj, kies korpoj estas kunligitaj kaj 
havas kelkajn komunajn organojn, estas du Spiritoj, aŭ 
alivorte, du animoj? 


«Jes, sed tiel similaj, ke ili preskaŭ ĉiam ŝajnas al vi unu 
sola». 


213. Ĉar la Spiritoj enkarniĝas en dunaskitojn pro simpatio, 
de kio venas la malamo kelkafoje konstatata inter ili? 


«Ne estas regulo, ke dunaskitoj estas ĉiam reciproke 
simpatiantaj Spiritoj; malbonaj Spiritoj povas ankaŭ deziri 
kune batali sur la areno de la vivo». 


214. Kion ni pensu pri la onidiro, ke infanoj sin reciproke 
batas en lapatrina ventro? 


«Figuro! Por vive pentri, ke ilia reciproka malamo estas 
enradikita en iliaj koroj, oni atribuis al tiu malamo originon 
antaŭan je ilia naskiĝo. Vi ordinare ne sufiĉe atentas al 
poeziaj metaforoj». 


215. Kiu estas la kaŭzo de la aparta karaktero, per kiu 
ĉiupopolo distingiĝas? 


«La Spiritoj formas ankaŭ familiojn pro la simileco de 
inklinoj, pli aŭ malpli noblaj, laŭ ilia progreso. Popolo estas 
grande familio, en kiu kolektiĝas reciproke simpatiantaj 
Spiritoj. La emo, kiun havas la anoj de tiuj familioj, kuniĝi, 
naskas la similecon, trovatan ĉe la distinga karaktero de ĉiu 
popolo. Ĉu vi pensas, ke bonaj, noblaj Spiritoj elektas por 
enkarniĝo kruelan, fian popolon? Ne; la Spiritoj simpatias la 
kolektivojn, kiel la individuojn; ili serĉas sian konvenan 
medion». 


216. Ĉu la homo konservas, en siaj novaj ekzistadoj, 
postesignojn de la morala karaktero de siaj antaŭaj 
ekzistadoj? 


«Jes, tio povas okazi; sed, progresinte, li aliiĝas. Ankaŭ lia 
socia pozicio povas jam ne esti la sama; se el mastro li 
fariĝas sklavo, liaj gustoj estas tute malsamaj, kaj vi lin 
apenaŭ rekonas. Ĉar la Spirito estas la sama en siaj pluraj 
enkarniĝoj, liaj manifestiĝoj povas tial prezenti inter si 


analogaĵojn, tamen modifitajn de la kutimoj de lia nova 
pozicio, ĝis rimarkinda perfektiĝo tute aliigos lian 
karakteron; ĉar, anstataŭ fiera kaj malbona, li povas esti 
humila kaj bonkora, se li pentis». 


217. Ĉu la homo, en siaj pluraj enkarniĝoj, konservas 
fizikajnpostsignojn de siaj antaŭaj ekzistadoj? 


«La korpo eldetruiĝas, kaj la nova havas nenion komunan 
kun la antaŭa. Tamen la Spirito rebildiĝas en la korpo; estas 
vere, ke ĉi-tiu estas nur materio, sed, malgraŭ tio, ĝi estas 
modelita laŭ la kapabloj de la Spirito, kiu stampas sur la 
korpo ian karakteron, precipe ĉe la fizionomio; oni tial ĝuste 
konsideras la okulojn la spegulo de l'animo, tio estas, ĉefe la 
vizaĝo spegulas la animon. Treege malbela homo havas ĉiam 
ion, kio faras lin plaĉemiena, se li entenas bonan, saĝan, 
mildan Spiriton; aliflanke, ekzistas tre belaj vizaĝoj, pri kiuj 
vi ekhavas nenian senton, aŭ kontraŭ kiuj vi eksentas eĉ 
abomenon. Vi eble kredas, ke nur belstrukturaj korpoj estas 
envolvaĵoj de perfektaj Spiritoj; sed rimarku, ke vi ĉiutage 
renkontas noblajn homojn sub monstraj eksteraĵoj. Eĉ tiam, 
kiam ne ekzistas forta simileco inter vizaĝaj trajtoj, la 
egaleco de gustoj kaj inklinoj povas do naski la tiel nomatan 
familiomienon». 


La korpo, kiu vestas la animon en nova enkarniĝo, nenian 
nepran analogion havas kun tiu, kiun la animo iam forlasis, 
ĉar la animo ĝin prenis eble el alia trunko; estus tial 
absurdo konkludi, ke en la sinsekvado de la ekzistadoj, estus 
ia korpa simileco, kiu estus nur hazarda. Tamen la kvalitoj 
de la Spirito ofte modifas la organojn, al li servantajn por 
liaj manifestoj, kaj stampas sur la vizaĝo, eĉ sur la gestoj, 
ian distingilon. Efektive, sub la plej modesta vesto oni 
povas malkovri esprimon de grandeco kaj digno, dum, sub la 
mantelo de potenca suvereno, oni iafoje vidas esprimon de 
malnobleco kaj malvirto. Kelkaj personoj, devenintaj de 
malaltega pozicio, akiras senpene la kutimojn kaj manierojn 
de la socio, kaj tial ŝajnas, ke ili tie denove renkontas 
sian elementon; aliaj, malgraŭ sia deveno kaj edukado, kvazaŭ 


sentas sin fremdaj kaj konfuzitaj en tiu rondo. Kiel klarigi 
ĉi-tiun fakton, alie ol tiel, ke ĝi estas kopio de la antaŭa 
pozicio de la Spirito? 


Denaskaj ideoj 


218. Ĉu la enkarniĝinta Spirito ne konservas ian memoron 
de siajperceptoj kaj konoj el antaŭaj ekzistadoj? 


«Restas ĉe li nebuleca memoro, kiu havigas al li tion, kion 
oni nomas denaskaj ideoj». 


— Ĉu do la teorio pri la denaskaj ideoj ne estas ia himero? 


«Ne; la konoj, akiritaj en ĉiu ekzistado, ne perdiĝas; la 
Spirito, liberigite el la materio, ilin ĉiam memoras. En la 
karno li povas, provizore, ilin parte forgesi, sed lia intuicio 
pri ili helpas lian progresadon; se ne estus tiel, li devus ĉiam 
denove rekomenci. En ĉiu nova ekzistado, la Spirito prenas 
kiel deirpunkton tiun, kie li haltis en sia antaŭa ekzistado». 


— Devas do esti granda interrilato inter du sinsekvaj 
ekzistadoj, ĉu ne? 


«Ne ĉiam tiel granda, kiel vi povus kredi, ĉar la pozicioj estas 
iafoje tre malsamaj, kaj la Spirito eble progresis dum la 
tempo inter la du ekzistadoj». (216) 


219. Kiu estas la origino de la eksterordinaraj kapabloj de 
individuoj, kiuj, sen antaŭa studado, kvazaŭ havas ian 
intuicion pri certaj konoj, kiaj la lingvoj, la kalkulado k. s.? 


«Memoro de la pasinteco; antaŭa progreso de la animo, sed 
pri kiu la individuo ne konscias. El kio, laŭ via opinio, venus 
tiaj kapabloj? La korpo ŝanĝiĝas, sed la Spirito estas la 
sama, kvankam li ŝanĝas sian veston». 


220. Kiam iu Spirito translokiĝas en alian korpon, ĉu li povas 
perdi iujn intelektajn kapablojn, ekzemple: jam ne senti 
guston por la artoj? 


«Jes, tiam, kiam li malnobligis aŭ misuzis tiujn kapablojn. 
Krom tio, iu kapablo povas dormeti dum unu ekzistado, pro 
tio ke la Spirito deziras disvolvi alian, sen ia rilato kun la 
unua; ĉi-tiu restas do en latenta stato, kaj estonte reaperos». 


221. Ĉu, pro ia memoro, la homo havas, eĉ kiel sovaĝulo, 
instinktan senton pri la ekzisto de Dio kaj la antaŭsentonpri 
la estonta vivo? 


«Jes, memoro, kiun li konservis pri tio, kion li sciis kiel 
Spirito, antaŭ ol enkarniĝi; sed fiero ofte sufokas tian 
senton». 


— Ĉu ne devenas de tiu sama memoro certaj kredoj rilataj al 
la spiritisma doktrino, kiujn oni trovas en ĉiuj popoloj? 


«Tiu doktrino estas tiel malnova kiel la mondo, kaj pro tio ĝi 
estas ĉie trovata; tio estas pruvo pri ĝia vereco. Konservante 
la intuicion pri sia spirita stato, la Spirito havas instinktan 
konscion pri la ekzisto de la nevidebla mondo; sed tiu 
konscio estas ofte difektita de antaŭjuĝoj, kaj malklereco 
tien enmiksas superstiĉon». 


Ĉapitro V 
Konsideroj pri la plureco de la ekzistadoj 


222. La dogmo de la reenkarniĝado, diras kelkaj personoj, ne 
estas nova; jam Pitagoro ĝin akceptis. Ni neniam diris, ke la 
spiritisma doktrino estas moderna elpensaĵo; kiel leĝo de la 
Naturo, Spiritismo certe ekzistas ekde la origino de la tempo, 
kaj ĉiam, en ĉi-tiu libro, ni penadis elmontri, ke oni trovas 
postesignojn de tiu doktrino en la plej malproksima 
antikveco. Pitagoro, kiel sciate, ne estis la aŭtoro de la 
sistemo pri la metempsikozo; li ĉi-tiun ektrovis ĉe la hindaj 
filozofoj kaj en Egiptujo, kie ĝi ekzistadis jam de 
nememorebla dato. La ideo pri la transmigrado de la animoj 
estis do vulgara kredo, akceptata de la plej eminentaj 
homoj. Kiel ĝi venis al ili? Ĉu per revelacio aŭ per intuicio? 
Ni tion ne scias; sed, ne grave kiel, iu ideo ne trapasas la 
aĝojn kaj ne sukcesas esti adoptata de eminentaj 
intelektuloj, se ĝi ne havas seriozan fundamenton. La 
malnoveco de tiu doktrino estas prefere pruvo, ol motivo por 
kontraŭdiro. Tamen, kiel ankaŭ sciate, ekzistas inter la 
metempsikozo, akceptata de la antikvuloj, kaj la hodiaŭa 
doktrino pri la reenkarniĝado granda diferenco, nome, ke la 
Spiritoj absolute malkonsentas la transmigradon de homo al 
bestoj, kaj reciproke. 


Instruante la dogmon de la plureco de l'enkorpaj ekzistadoj, 
la Spiritoj do refreŝigas doktrinon jam ekzistantan dum la 
unua aĝo de la mondo kaj konservatan ĝis niaj tagoj en la 
intima penso de multaj homoj; sed la Spiritoj ĝin prezentas 
al ni de vidpunkto plu racia, pli konforma al la gradaj leĝoj 
de la Naturo kaj pli akorda kun la saĝeco de l' Kreinto, sen la 
akcesoraĵoj de la superstiĉo. Notinda cirkonstanco estas tio, 
ke ne estas legata nur en ĉi-tiu libro tio, kion ili instruadis en 
la laste pasintaj jaroj: antaŭ la publikigo de ĉi-tiu verko, 


nombraj samspecaj komunikaĵoj estis ricevitaj en pluraj 
landoj, kaj ili poste refariĝadis en rimarkinda maniero. Estus 
nun eble la oportuna okazo por ĉitie ekzameni, kial ne ĉiuj 
Spiritoj ŝajnas interakordi pri tiu-ĉi punkto; ni poste revenos 
al ĝi. 


Ni ekzamenu la aferon tra alia prismo, apartigante ĉian 
enmiksiĝon de Spiritoj. Ni flanken metu ĉi-tiujn por unu 
momento: ni supozu ke ĉi-tiu teorio ne venis al ni de ili, kaj 
ke pri Spiritoj neniam estis ia ajn parolo. Ni loku nin 
provizore sur neŭtrala kampo, tio estas, ni konsentu egalan 
probablecon al la hipotezo pri la plureco kaj al tiu pri la 
unueco de la enkorpaj ekzistadoj; kaj ni vidu, al kiu flanko 
nin klinos la racio kaj nia intereso mem. 


Kelkaj personoj forpuŝas la ideon pri la reenkarniĝado pro la 
sola motivo, ke ĝi ne konvenas al ili: ili diras, ke jam al ili 
sufiĉas unu ekzistado kaj ke ili ne dezirus komenci alian 
similan; estas eĉ homoj, kiujn la sola ekpenso, reaperi sur la 
Tero, rabiigas de indignego. Nur pri unu afero ni ilin 
demandas, nome: ĉu ili pensas, ke Dio aŭdis ilian opinion kaj 
konsultis iliajn gustojn, por starigi la leĝojn de la universo. 
Nu, unu estas vera el la du jenaj hipotezoj: la reenkarniĝado 
aŭ ekzistas, aŭ ne ekzistas. Se ĝi ekzistas, oni do ĝin vane 
kontraŭbatalos; oni ja devas sin submeti al ĝi, kaj Dio petos 
nenies permeson por tiel agi. Sajnas al ni, ke ni aŭdas 
malsanulon diri: «hodiaŭ mi multe suferis, kaj mi ne volas 
morgaŭ suferi plu». Kiom ajn granda estas lia malbona 
humoro, li devas ne malpli suferi la morgaŭon kaj la 
sekvantajn tagojn, ĝis li tute resaniĝos. Se tiuj personoj 
devas korpe revivi, ili nepre revivos kaj reenkarniĝos; ili 
vane ribelus, same kiel knabo, ne volanta iri al lernejo, aŭ 
kondamnito, en malliberejon, devas senrimede obei. Tiaj 
kontraŭdiroj estas tro naivaj por indi seriozan ekzamenon. Ni 
tamen diros al tiuj personoj, por ilin trankviligi, ke la 
spiritisma doktrino pri la reenkarniĝado ne estas tiel terura 


kiel Ŝajnas, kaj ke, se ili ĝin profunde studus, ili ĝin ne tiel 
timus; ili scius, ke la kondiĉoj de tiu nova ekzistado 
dependas nur de ili mem: tiu ekzistado estos feliĉa aŭ 
malfeliĉa, laŭ iliaj faroj en tiu-ĉi mondo; Kaj ke ili povas, en 
ĉi-tiu vivo, leviĝi tiel alten, ke ili ne bezonas timi refali en la 
ŝlimon. 


Ni supozas, ke ni parolas al personoj, kredantaj ian-ajn 
estontecon post la morto, kaj ne al tiuj, preferantaj la nenion 
kiel perspektivon, nek al tiuj, asertantaj, ke la animo 
dissolviĝos en la universa tutaĵo, kiel la pluvogutoj en 
oceano, kio estas entute pli aŭ malpli la sama unu. Se do vi 
kredas ian-ajn estontecon, vi certe ne akceptas, ke ĝi estas 
la sama por ĉiuj; alie, kia estus la utileco de la bono? Kial 
bridi sin mem? Kial ne kontentigi ĉiajn pasiojn, ĉiajn 
dezirojn, eĉ kun malutilo por alia homo, se la fina rezultato 
estus sama? Vi kredas, ke tiu estonteco estos ja pli aŭ malpli 
feliĉa, laŭ tio, kion vi estos farinta dum la vivo; se tiel estas, 
ĈU vi havas la deziron esti en tiu estonteco kiel eble plej 
feliĉa, ĉar tiu feliĉo daŭros la eternan tempon? Ĉu vi flatus al 
vi esti unu el la plej perfektaj homoj, jam ekzistintaj sur la 
Tero, kaj, pro tio, vi pretendus tuj la eternan feliĉon de la 
elektitoj? Ne. Vi konsentas, ke estas homoj pli bonaj ol vi, 
kun rajto je pli bona loko; kaj tiel pensante, vi ne rigardas 
vin en la rondo de la sendignuloj. Nu! loku vin per la penso, 
por unu momento, en tiu meza pozicio, kiun vi rajtas, ĉar vi 
tion ja konsentas; kaj prezentu al vi, ke iu diras al vi: Vi 
suferas, vi ne estas tiel feliĉa, kiel vi povus esti, dum ĉe vi 
aliaj homoj ĝuas perfektan, kompletan feliĉon; ĉu vi volas 
interŝanĝi vian pozicion kontraŭ la ilia? — Sendube, vi 
respondos; kion mi faru por tio? — Tre malmulte: rekomencu 
tion, kion vi fuŝis, kaj klopodu por ĝin pli bone fari. — Ĉu vi 
hezitus ĝin akcepti, eĉje la kosto de multe da ekzistadoj 
plenaj de suferoj? Ni faru pli prozan komparon. Se al homo, 
kiu, ne troviĝante en ekstrema mizero, suferus tamen pro la 
troa nesufiĉeco de siaj vivrimedoj, oni dirus: Jen grandega 


riĉaĵo; vi povas ĝin profiti, sed portio vi devas penege labori 
dum unu minuto. Eĉ se li estus la plej maldiligenta homo sur 
la Tero, li ne hezitus diri: Mi laboru unu minuton, du 
minutojn, unu horon, tutan tagon, se tio estas necesa; kiom 
tio valoras kompare kun la abundeco ĝis la fino de mia vivo? 
Nu, kio estas la daŭro de enkorpa vivo rilate al la eterna 
tempo? Malpli ol unu minuto, malpli ol unu sekundo. 


Ni jam aŭdis jenan rezonadon: Dio, kiu estas superege bona, 
ne devas trudi al la homo la rekomencon de vico da mizeroj 
kaj suferoj. Ĉu oni opinias, ke Li estus pli bona kondamnante 
la homon al eterna suferado pro kelke da momentoj da eraro, 
ol donante al la kreito la rimedojn por kompenso de eraroj? 
«Du fabrikistoj havis po unu laboristo, kiu povis aspiri al la 
pozicio de asociinto de sia mastro; sed okazis, ke foje tiuj du 
laboristoj tre malbone uzis sian tagon kaj meritis 
maldungon. Unu el la fabrikistoj ja maldungis sian 
laboriston, malgraŭ ĉiuj ties petegoj, kaj, ne ektrovinte plu 
laboron, la kompatinda mortis de mizero. La dua fabrikisto 
diris al la sia: Vi perdis unu tagon kaj, kiel kompenson, vi 
ŝuldas al mi alian; vi fuŝis vian laboron kaj vi ŝuldas al mi la 
kompenson de tiu malprofito; mi permesas al vi ĝin 
rekomenci; klopodu por ĝin bone plenumi, kaj vi ĉiam povos 
aspiri al la supera pozicio, kiun mi promesis al vi». Ĉu estas 
necese demandi, kiu el la du fabrikistoj estis pli humana? Ĉu 
Dio, kiu estas la kompatemo mem, estus malpli elpetebla ol 
iu homo? 


La penso, ke nia sorto estas por ĉiam fiksita laŭ la rezultato 
de kelke da provjaroj, eĉ tiam, kiam ne dependas de ni mem, 
atingi la perfektecon sur la Tero, estas ja frakasa, dum la 
kontraŭa ideo estas treege konsola: ĉi-tiu lasas al ni la 
esperon. Ne deklarante nin por aŭ kontraŭ la plureco de la 
ekzistadoj, ne akceptante unu hipotezon plivole ol la duan, 
ni diras, ke, se oni devus elekti, neniu preferus senapelacian 
juĝon. Unu filozofo asertis, ke, se Dio ne ekzistus, estus 


necese elpensi Lin, por la feliĉo de la homa gento; ion saman 
oni povas diri pri la plureco de l' ekzistadoj. Sed, kiel ni jam 
diris, Dio ne petas nian permeson, nek konsultas niajn 
gustojn; kaj la reenkarniĝado estas fakto aŭ ne. Ni vidu, Ĉe 
kiu flanko troviĝas la probablecoj, kaj ni observu la 
demandon el alia vidpunkto, ankoraŭ sen ia konsidero pri la 
instruado de la Spiritoj, kaj rigardante ĝin nur kiel filozofian 
studon. 


Se la reenkarniĝado ne ekzistas, estas evidente, ke la 
enkorpa ekzistado estas unu sola. Se nia nuna enkorpa 
ekzistado estas la sola, la animo de ĉiu individuo estas do 
kreita ĉe la momento mem de lia naskiĝo, escepte se oni 
konsentus, ke la animo antaŭekzistis; se tiel estas ni povus 
demandi, kio ĝi estis antaŭ la naskiĝo, kaj ĉu tiu stato ne 
estis mem ia ekzisto, kia ajn tiu-ĉi estis. Krom la du jenaj 
ekzistas neniu hipotezo: la animo aŭ ekzistis antaŭ la korpo, 
aŭ ne; se ĝi jam antaŭe ekzistis, kiu nome estis ĝia situacio? 
Ĉu ĝi konsciis, aŭ ne, pri si? Se ĝi ne konsciis pri si, tio estus 
tio sama, kiel se ĝi ne ekzistus; se ĝi havis sian 
individuecon, ĉi-tiu kreskis aŭ ne progresis; ĉiuokaze, en kia 
grado la animo venis kuniĝi kun la korpo? Akceptante, laŭ la 
vulgara kredo, ke la animo naskiĝas kun la korpo, aŭ — kio 
estas sama — ke antaŭ sia enkarniĝo ĝi posedas nur 
negativajn kapablojn, ni proponas jenajn demandojn: 


1-a. Kial la animo elmontras kapablojn tiel diferencajn kaj 
nedependajn de la ideoj ricevitaj per edukado? 


2-a. De kio devenas la eksternormala kapablo de iuj infanoj 
por tiu aŭ tiu alia scienco, dum aliaj infanoj restas 
malsuperaj aŭ mezbonaj sian tutan vivon? 


3-a. Kial iuj havas denaskajn aŭ intuiciajn ideojn, ne 
ekzistantajn ĉe aliaj? 


4-a. De kio venas, ĉe iuj infanoj, tiuj tro fruaj instinktoj de 
virtoj aŭ malvirtoj, tiuj denaskaj sentoj de digno aŭ 
malnobleco, kontrastantaj kun la medio, kie naskiĝis tiuj 
infanoj? 


5-a. Kiel iuj homoj, sen ia rigardo je ilia edukiteco, estas pli 
progresintaj ol aliaj? 


6-a. Kial ekzistas sovaĝaj kaj civilizitaj homoj? Se vi adoptas 
hotentotan suĉinfanon, kaj se vi ĝin edukas en viaj plej 
famaj liceoj, ĉu vi iam faros ĝin ia Laplace aŭ ia Newton? 


Ni demandas: kiu la filozofio, kiu la teozofio, kapabla solvi 
tiujn problemojn? La animoj, ĉe sia naskiĝo, estas aŭ egalaj, 
aŭ neegalaj: se ili estas egalaj, kial ili prezentas tiel 
malsamajn kapablojn? Ĉu oni dirus, ke tio dependas de la 
organismo? ĉiokaze, tiu estas la plej monstra kaj la plej 
malmorala doktrino. La homo estas nenio alia ol maŝino, ol 
marioneto de la materio; li jam ne respondas pri sia faroj; 
ĉion li povas atribui al siaj fizikaj neperfektaĵoj. Se la animoj 
estas neegalaj, tio okazas, ĉar Dio ilin tiaj kreis; sed, kial do 
tiu denaska supereco favordonita al kelkaj? Ĉu tia partieco 
konformiĝas al la justeco kaj amo, kiun Li dediĉas egale al 
ĉiuj Siaj kreitoj? 


Ni akceptu, kontraŭe, sinsekvadon de progresaj antaŭaj 
ekzistadoj, kaj ĉio estos klarigita. La homoj kunportas, ĉe sia 
naskiĝo, la intuicion pri tio, kion ili akiris; ili estas plu aŭ 
malpli progresintaj, laŭ la nombro de siaj ekzistadoj, laŭ tio, 
kiel ili troviĝas pli aŭ malpli proksimaj al sia deirpunkto, 
same kiel, en rondo el diversaĝaj individuoj, ĉiu havas 
disvolvitecon proporcian al la nombro da vivitaj jaroj; la 
sinsekvaj ekzistadoj estas, rilate al la vivo de la animo, tio, 
kio la jaroj estas rilate al la korpo. Kolektu iutage mil 
individuojn, aĝantajn ekde unu ĝis okdek jaroj; imagu, ke 
vualo estas ĵetita sur ĉiujn antaŭajn jarojn kaj ke vi opinias, 


ke ili Ĉiuj naskiĝis en unu sama tago; vi kompreneble 
demandos, kial iuj estas altaj kaj aliaj malaltaj, iuj junaj kaj 
aliaj maljunaj, iuj instruitaj kaj aliaj malkleraj; sed, se la 
nubo, kaŝanta al vi la pasintecon, aerdisiĝos; se vi ekscios, 
ke iliaj vivoj estis ĝis tiam pli aŭ malpli longaj, — ĉio estos 
tuj klarigita. Dio, per Sia justeco, ne povus krei iujn animojn 
pli, kaj aliajn malpli perfektaj; sed, laŭ la doktrino pri la 
plureco de l' ekzistadoj, la malegaleco, kiun ni konstatas 
inter la animoj, neniel kontraŭas la plej rigoran justecon: ni 
vidas nur la nunecon, sed ne la pasintecon. Ĉu tiu-ĉi 
rezonado kuŝas sur ia sistemo, sur ia senbaza supozo? Ne; ni 
ekiras de nepridiskutebla, evidenta fakto, nome, de la 
malegaleco de la kapabloj kaj de la intelekta kaj morala 
nivelo; kaj ni konstatas, ke tiu fakto estas klarigebla per 
neniu ajn en la vulgaraj teorioj; kontraste kun Ĉi-tiuj, ilia 
klarigo estas simpla, natura kaj logika per la alia teorio. Ĉu 
estas racie preferi la teoriojn, kiuj ne klarigas la faktojn, ol 
tiun, kiu donas al ni pri tiuj faktoj logikan klarigon? 


Koncerne la sesan demandon, oni sendube dirus, ke la 
hotentoto estas malsuperrasa; sed, ni demandus, ĉu la 
hotentoto estas homo aŭ ne? Se li estas homo, kial do Dio 
rifuzis al li kaj al liaj samrasuloj la privilegiojn, per kiuj Li 
favoris la blankan rason? Se li ne estas homo, kial oni do 
klopodas, por lin kristanigi? La spiritisma doktrino 
ampleksas pli vastajn horizontojn; por ĝi ne ekzistas pluraj 
specoj de homoj: ekzistas nur homoj, kies spiritoj estas pli 
aŭ malpli progresintaj, sed povantaj antaŭenpaŝi. Ĉu tio ne 
estas pli konforma al la justeco de Dio? 


Ni ĵus ekzamenis la animon en ĝia pasinteco kaj nuneco; se 
ni ĝin konsideros en ĝia estonteco, ni troviĝos antaŭ samaj 
malfacilaĵoj. 


1-e. Se nia nuna ekzistado, konsiderata kiel la sola, devas 
decidi pri nia sorto, kiuj estos do, en la venonta vivo, la 


respektivaj pozicioj de sovaĝulo kaj de civilizita homo? Ĉu ili 
staros sur la sama nivelo, aŭ ĉu ili havos malsaman kvanton 
da eterna feliĉo? 


2-e. Ĉu la homo, klopodanta sian tutan vivon por sin 
plibonigi, ekhavos la saman pozicion, kian tiu, kiu restis post 
la unua, ne pro sia kulpo mem, sed pro tio, ke mankis al li 
tempo kaj eblo sin ankaŭ plibonigi? 


3-e. Ĉu la homo, faranta malbonon, ĉar li ne povis esti 
konvene instruita, devos respondi por lu situacio, kiu ne 
dependis de li mem? 


4-e. Oni klopodas por instrui, moraligi, civilizi la homojn; 
sed, se unu estas instruita, aliflanke milionoj mortas ĉiutage, 
antaŭ ol la lumo atingis ilin; kia estos ilia sorto? Ĉu ili estos 
traktataj kiel sendignuloj? Se ne, kion do ili faris por indi 
troviĝi ĉe la sama rango kun la ceteraj? 


5-e. Kia estas la sorto de l'infanoj mortantaj antaŭ ol ili povis 
fari bonon aŭ malbonon? Seili estos lokitaj ĉe la elektitoj, 
kial do tia favoro donita al iu, nenion farinta por ĝin meriti? 
Per kia privilegio estos al ili Ŝparataj la ĉagrenoj de la vivo? 


Ĉu ekzistas iu doktrino, kapabla solvi ĉi-tiujn problemojn? 
Konsentu pri la sinsekvaj ekzistadoj, kaj ĉio estos klarigita 
konforme al la justeco de Dio. Kion oni ne povis fari dum unu 
ekzistado, tion oni faros dum alia; tiel, neniu evitas la leĝon 
de progresado, ĉiu estas rekompencata laŭ sia reala merito, 
kaj neniu restas ekstere de la superega feliĉo, al kiu li povas 
aspiri, kiaj ajn la baroj, kiujn li renkontis sur sia vojo. 


Ĉitiuj demandoj povus esti senfine multigitaj, tiel 
multenombraj estas la psikologiaj kaj moralaj problemoj, kiuj 
trovas solvon nuren la doktrino pri la plureco de l' 
ekzistadoj; ni limigas nin al la plej ĝeneralaj demandoj. 


Kvankam tio estas vera, eble oni dirus, tamen la doktrino pri 
la reenkarniĝado ne estas akceptita de la roma eklezio; tio 
estus la renverso de la religio. Ne estas nia celo pritrakti nun 
ĉi-tiun demandon; sufiĉas al ni, ke ni ja pruvis, ke la teorio 
pri la reenkarniĝado estas eminente morala kaj racia, kaj tio, 
kio estas morala kaj racia, ne povas kontraŭi religion, kiu 
proklamas Dion kiel la plej altgradan bonecon kaj 
prudenton. Kio fariĝus la religio, se, kontraŭ la universala 
opinio kaj la atesto de la scienco, ĝi obstinus kontraŭ la 
evidenteco kaj forpuŝus de sia sino iun, kiu ne kredus la 
movadon de la suno kaj la ses tagojn de l'mondkreado? Kian 
krediton ĝi meritus, kian aŭtoritaton havus ĉe la kulturitaj 
popoloj iu religio fondita sur evidentaj eraroj, prezentataj 
kiel sanktaj dogmoj? Kiam la vero elmontriĝis, la eklezio 
saĝe akceptis la evidentecon. Se estas pruvite, ke tiom da 
ekzistantaj aferoj estus neeblaj sen la reenkarniĝado; se 
kelkaj dogmaj demandoj ne povas esti klarigitaj alie ol per 
ĉi-tiu rimedo, urĝas do ĉi-tiun akcepti, kaj rekoni, ke estas 
nur ŝajna la kontraŭeco inter ĉi-tiu doktrino kaj tiuj dogmoj. 
Poste ni montros, ke la religio estas eble malpli malproksima 
de tiu doktrino, ol kiel oni pensas; kaj ke pro tio la religio ne 
perdus pli, ol kiom ĝi perdis pro la konstato de l' turniĝo de 
la Tero kaj de l' geologiaj periodoj, kiuj, laŭ la unua 
ekrigardo, ŝajnis kontraŭi la sanktajn tekstojn. Krom tio, la 
principo de la reenkarniĝado elstaras el pluraj pecoj de la 
Sanktaj Skriboj, kaj troviĝas tute klare en la Evangelio: 


«Kaj dum ili malsupreniris de la monto (post la 
transfiguriĝo), Jesuo ordonis al ili, dirante: Rakontu al 
neniu la vizion, ĝis la Filo de la homo releviĝos el la 
mortintoj. Kaj liaj disĉiploj demandis lin, dirante: Kial do 
diras la skribistoj, ke Elija devas veni antaŭe? Kaj li 
responde diris: Vere Elija venas antaŭe, kaj restarigos 
ĉion; sed mi diras al vi, ke Elija jam venis, kaj oni ne 
konis lin, sed faris al li ĉion, kion ili volis. Tiel ankaŭ la 


Filo de la homo estas suferonta sub ili. Tiam la disĉiploj 
komprenis, ke li parolis al ili pri Johano, la Baptisto». 


(Mateo, ĉap. XVII, par 9 ĝis 13.)[18] 


Ĉar Johano, la Baptisto, estis Elija, tial la Spirito de Elija 
reenkarniĝis en la korpon de Johano, la Baptisto. 


Cetere, kia ajn estas la opinio, kiun ĉiu havas pri la 
reenkarniĝado, ĉu oni ĝin akceptas aŭ ne, oni ĝin devas 
nepre elporti en la okazo, se ĝi ekzistas, spite al ĉia kontraŭa 
kredo. La esenca punkto estas, ke la instruado de la Spiritoj 
estas eminente kristana, ĉar ĝi apogas sin sur la senmorteco 
de la animo, sur la estontaj suferoj aŭ rekompencoj, sur la 
justeco de Dio, sur la libera volo de la homo kaj sur la moralo 
de la Kristo; tiu instruado ne estas do kontraŭreligia. 


Ni rezonis, kiel ni diris, flanken metante la instruadon de la 
Spiritoj, instruadon, kiu, por iuj personoj, havas nenian 
aŭtoritaton. Ni, kaj multaj aliaj, adoptis la opinion pri la 
plureco de la ekzistadoj, ne sole pro tio, ke ĝi venis de la 
Spiritoj, sed ankaŭ protio, ke ĝi ŝajnis al ni la plej logika kaj 
ke ĝi estas la sola, kiu solvas demandojn, ĝis nun 
nesolvitajn. 


Eĉ se ĝi estus veninta de simpla mortulo, mi ĝin estus tute 
same adoptinta, kaj por ĝi mi ne hezitus rezigni miajn ideojn 
mem; de tiam, kiam estas pruvite, ke iu ideo estas falsa, la 
digno pli perdos ol profitos, obstinante en la falsa ideo. Mi 
estus ĝin forpuŝinta, kvankam ĝi venus de la Spiritoj, se ĝi 
Ŝajnus al mi kontraŭa al la racio, same kiel mi tiom da aliaj 
forĵetis; Ĉar mi scias, laŭ propra sperto, ke ne devas esti 
blinde akceptata ĉio, kio venas de la Spiritoj, kiel ankaŭ ne 
ĉio estas akceptata, kio venas de la homoj. La unua merito 
de tiu opinio, laŭ mia juĝo, estas ĝia logikeco; alia merito 
estas, ke ĝi estas konfirmata de la faktoj, cetere faktoj 


pozitivaj kaj, se oni povas tiel diri, materiaj, kiujn atenta kaj 
metoda studado povas montri al iu ajn, kiu prenas sur sin la 
taskon ilin pacience kaj persiste observadi, kaj ĉe kiuj nenia 
dubo estas allasebla. Kiam tiuj faktoj estos tiel vulgarigitaj 
kiel la formado kaj la movado de la Tero, ĉiuj nepre devos 
kapitulaci antaŭ la evidenteco; kaj ties kontraŭantoj tiam 
vidos, ke estis nulaj ĉiuj iliaj argumentoj. 


Resume, ni do konfesu, ke la doktrino pri la plureco de l' 
ekzistadoj estas la sola, kiu klarigas tion, kio, sen ĝi, estas 
neklarigebla; ke ĝi estas treege konsola kaj konforma al la 
plej rigora justeco, tabulo de savo, kiun Dio, per Sia 
kompatemo, donis al la homo. 


La vortoj mem de Jesuo allasas neniajn dubojn pri tio. 


Jen, kio estas legata en la Evangelio laŭ Skta Johano, ĉap. 3, 
par. 3 ĝis 7: 


«3. Jesuo respondis kaj diris al li (Nikodemo): Vere, vere mi 
diras al vi: Se homo ne estas denove naskita, li ne povas vidi 
la regnon de Dio.[19] 


4. Nikodemo diris al li: Kiel povas homo naskiĝi, kiam li estas 
maljuna? ĉu li povas eniri denove en la ventron de sia 
patrino kaj naskiĝi? 


5. Jesuo respondis: Vere, vere mi diras al vi: Se homo ne 
estas naskita el akvo kaj la Spirito, li ne povas eniri en la 
regnon de Dio. 


6. Tio, kio naskiĝas el la karno, estas karno; kaj tio, kio 
naskiĝas de la Spirito, estas spirito. 


7. Ne miru, ke mi diris al vi: Vi devas esti denove naskitaj» 
(Vidu S$ 1010: Reviviĝo de la karno). 


Ĉapitro VI 
La spirita vivo 


1. Vagantaj Spiritoj. — 2. Provizoraj mondoj. — 3. 
Perceptoj, sensacoj kaj suferoj de la Spiritoj. — 4. Teoria 
studo pri la sensacoj de la Spiritoj. — 5. Elekto de la 
provoj. — 6. Transtombaj interrilatoj. — 7. Simpatiaj kaj 
antipatiaj rilatoj inter la Spiritoj. «Eternaj duonoj». — 8. 
Memoro pri la enkorpa ekzistado. — 9. Solenoj memore 
de la mortintoj. Funebraj cerimonioj. 


Vagantaj Spiritoj 
223. Ĉu la animo reenkarniĝas tuj post sia disiĝo je la korpo? 


«Kelkafoje tuj, sed preskaŭ ĉiam post pli aŭ malpli longaj 
intertempoj. En la superaj mondoj la reenkarniĝo estas 
preskaŭ ĉiam senprokrasta; ĉar en tiuj mondoj la korpa 
materio estas malpli kruda, tial la enkarniĝinta Spirito ĝuas 
preskaŭ ĉiujn spiritajn kapablojn, ilia normala stato estas 
kvazaŭ tiu de la klarmensaj somnambuloj». 


224. Kio fariĝas la animo dum la intertempo de la 
enkarniĝoj? 


«La animo estas tiam vaganta Spirito, aspiranta novan 
destinon; ĝi atendas». 


— Kiel longa estas la daŭro de tiuj intertempoj? 


«De kelkaj horoj ĝis miloj da jarcentoj. Cetere, ĝustadire, 
estas nenia difinita limo por la tempo de vagado; tiu tempo 
povas longe daŭradi, sed ĝi estas neniam eterna; pli aŭ 
malpli frue, la Spirito nepre trovos necese rekomenci 
ekzistadon, kiu utilos al la purigo de liaj antaŭaj ekzistadoj». 


— Ĉu tiu daŭro dependas nur de la volo de la Spirito, aŭ ĉu 
ĝi povas esti al li ordonataporpekelpago? 


«Ĝi estas decido de la libera volo; la Spiritoj tute klare scias, 
kion ili faras; sed ekzistas ankau tiaj, por kiuj la vagado 
estas puno ordonita de Dio; aliaj petas, ke tiu intertempo 
estu plilongigita, por ke ili daŭrigu studojn, kiuj nur en la 
spiritostato povas esti farataj kun profito». 


225. Ĉu la vagado estas, per si mem, signo de malsupereco 
de la Spiritoj? 


«Ne, ĉar ekzistas ĉiugradaj vagantaj Spiritoj. La enkarniĝo 
estas pasema stato, kiel ni jam diris; en sia normala stato, la 
Spirito havas nenian ligitecon kun la materio». 


226. Ĉu oni povas diri, ke ĉiuj ne enkarniĝintaj Spiritoj 
troviĝas en vagado? 


«Tiuj devantaj reenkarniĝi, jes; sed la puraj Spiritoj, 
atingintaj la perfektecon, ne vagadas: ilia stato estas 
definitiva». 


El la vidpunkto de la intimaj kvalitoj, la Spiritoj apartenas 
al pluraj ordoj aŭ gradoj, kiujn ili sinsekve trapasas, laŭ 
tio, kiel ili puriĝas. Laŭ sia stato, ili povas esti: 
enkarniĝintaj, tio estas, ligitaj al iu korpo; vagantaj aŭ 
neligitaj al materia korpo kaj atendantaj novan enkarniĝon 
por sin plibonigi; puraj Spiritoj, tio estas, perfektaj, jam 
ne bezonantaj enkarniĝon. 


227. Kiel sin instruas la vagantaj Spiritoj? Certe ne same, 
kiel ni, Ĉu ne? 


«lli studas sian pasintecon kaj serĉas rimedojn por altiĝi. Ili 
vidas, observas tion, kio okazas en la trakurataj lokoj; ili 
aŭdas la paroladojn de la kleruloj kaj la konsilojn de la 


Spiritoj superaj ol ili; kaj el tio ili rikoltas ideojn, kiujn ili ĝis 
tiam ne posedis». 


228. Ĉu la Spiritoj konservas kelkajn el la homaj pasioj? 


«La Superaj Spiritoj forlasas kun sia envolvaĵo la malnoblajn 
pasiojn kaj konservas nur bonecon; sed la malsuperaj 
konservas tiujn pasiojn; alie, ili estus ankaŭ unuaordaj». 


229. Kial la Spiritoj, forirante de la Tero, tie ne forlasas tiujn 
fipasiojn, kvankam ili vidas ties malutilojn? 


«Sur ĉi-tiu mondo ekzistas treege enviemaj homoj; ĉu vi 
pensas, ke, tuj kiam ili ĝin lasas, ili perdas tian malvirton? 
Post ilia foriro de ĉitie, precipe tiujn, kiuj havis fortajn 
pasiojn, ankoraŭ ĉirkaŭas ia atmosfero, kiu pluigas tiujn 
pasiojn, ĉar la Spirito ne estas tute liberigita el la influoj de 
la surtera vivo; nur dum momentoj li duonvidas la veron, kiu 
kvazaŭ indikas al li la bonan vojon». 


230. Ĉu la Spiritoprogresas en sia vagstato? 


«Li povas multe pliboniĝi, ĉiam laŭ sia volo kaj deziro; sed 
nuren la enkorpa ekzistado li praktikas la novajn akiritajn 
ideojn». 


231. Ĉu la vagantaj Spiritoj estas feliĉaj aŭ malfeliĉaj? 


«Pli aŭ malpli, laŭ ĉies meritoj. Ili suferas pro la pasioj, kies 
guston ili konservas, aŭ estas feliĉaj laŭ tio, ĉi ili estas pli aŭ 
malpli liberigitaj el la materio. En sia vagstato, la Spirito 
duonvidas, kio mankas al li por la feliĉo; tiam, li serĉas la 
rimedojn por ĝin atingi; sed ne ĉiam estas al li permesite 
reenkarniĝi laŭ sia deziro, kaj tio estas do puno». 


232. Ĉu, en sia vagado, la Spiritoj povas iri al ĉiuj mondoj? 


«Tio dependas; kiam la Spirito forlasas la korpon, li, pro tio, 
ne tute malligiĝas de la materio; li ankoraŭ apartenas al la 
mondo, kie li vivis, aŭ al samgrada mondo, escepte se li 
progresis dum sia vivo; tiu estas la celo, al kiu li devas 
direktiĝi, alie li neniam perfektiĝus. Tamen li povas iri al iuj 
superaj mondoj, sed tie li estas kvazaŭa fremdulo; oni povas 
diri, ke li ilin apenaŭ duonvidas, kaj ĝuste tio naskas ĉe li la 
deziron pliboniĝi, por indi la feliĉon ĝuatan en tiuj mondoj 
kaj la rajton ilin estonte loĝi». 


233. Ĉu la jam purigitaj Spiritoj iras al la malsuperaj 
mondoj? 


«Ili tien iras ofte, por kunhelpi ilian progresadon; alie, la 
mondoj estus forlasitaj al si mem, sen gvidantoj, kiuj ilin 
kondukus». 


Provizoraj mondoj 


234. Ĉu ekzistas, kiel oni diris al ni, mondoj, servantaj kiel 
stacioj kaj ripozejoj al la vagantaj Spiritoj? 


«Jes; ekzistas mondoj speciale difinitaj por la vagantaj 
estuloj kaj kiujn ili povas nedaŭre loĝi; iaj bivakoj por ripozo 
dum tre longa vagado, kiu estas stato ĉiam iom peniga. Tiuj 
estas, inter la mondoj, mezaj pozicioj konformaj al la naturo 
de la Spiritoj, kiuj povas tien iri, kaj kiuj tie ĝuas pli aŭ 
malpli grandan komforton». 


— Ĉu la Spiritoj, loĝantaj tiujn mondojn, povas ilin forlasi laŭ 
sia bontrovo? 


«Jes; la Spiritoj, troviĝantaj en tiuj mondoj, povas de tie foriri 
al la loko, kien ili devas direktiĝi. Prezentu al vi migrantajn 
birdojn, kiuj eksidas sur insulon kaj kiuj tie restadas, ĝis ili 
rericevos fortojn por flugi plu al sia destino». 


235. Ĉu la Spiritoj progresas dum sia haltado en tiuj 
provizoraj mondoj? 


«Certe; tiuj, kiuj tial kolektiĝas, celas instrui sin kaj pli facile 
ricevi permeson por eniri en pli bonajn lokojn, kaj, ankaŭ, 
atingi la saman pozicion kiel la elektitoj». 


236. Ĉu la provizoraj mondoj estas eterne, kaj pro sia tute 
aparta naturo, destinitajpor la vagantaj Spirito? 


«Ne; ilia stato estas nur nedaŭra». 
— Kaj, ĉu ili estas samtempe loĝataj de korpaj estuloj? 


«Ne; ilia supraĵo estas sennaska; iliaj loĝantoj bezonas 
nenion». 


— Ĉu tia sennaskeco estas konstanta kaj propra al ilia aparta 
naturo? 


«Ne; ĝi estas nur transiĝa stato». 


— Tiuj mondoj devas do havi neniajn naturajn belaĵojn, ĉu 
ne? 

«La Naturo estas esprimata per la belaĵoj de l' senlima 
spaco, ne malpli mirindaj ol tiuj, kiujn vi nomas naturaj 
belaĵoj». 


— Ĉar la stato de tiuj mondoj estas provizora, ĉu tial nia Tero 
estos iam unu el ili? 


«Ĝi jam estis tia». 
— En kiu epoko? 


«Dum sia formado». 


Nenio estas senutila en la Naturo; ĉiu aĵo havas sian celon, 
sian destinon; la malplenaĵo ne ekzistas, ĉio estas okupita, 
la vivo estas ĉie. Dum la longega vico da jarcentoj, 
antaŭintaj la aperon de la homo sur la Tero; dum tiuj 
treniĝantaj periodoj de transiĝo, atestataj de la geologiaj 
tavoloj; eĉ antaŭ la ekesto de la unuaj organaj estaĵoj, — 
sur ĉi-tiu maso senforma, en ĉi-tiu ĥaoso, kie la elementoj 
konfiziĝis, estis tamen vivo; estuloj, ne havantaj niajn 
bezonojn kaj fizikajn sensacojn, tie trovis rifuĝon. Dio 
volis, ke, eĉ en tia neperfekta stato, la Tero utilu por io. 
Kiu do kuraĝus diri, ke, el tiom da miloj da mondoj 
cirkulantaj en la senlima spaco, unu sola, unu el plej 
malgrandaj, perdita en tia tumultego, havas la ekskluzivan 
privilegion esti loĝata? Kia estus do la utileco de la 
ceteraj? Ĉu Dio ilin eble faris por la sola celo plezurigi la 
rigardon de la homoj? Absurda supozo, ne konforma al la saĝo, 
kiu sin manifestas ĉe ĉiuj Liaj verkoj, kaj neakceptebla 
konjekto, se oni ekspensas pri tiom da aliaj mondoj, 
ekzistantaj ekster la vidpovo de niaj okuloj. Neniu 
kontraŭdiros, ke, en tiu ideo pri mondoj ankoraŭ ne taŭgaj 
por la materia vivo kaj, tamen, loĝataj de vivaj estaĵoj 
konvenaj al tia medio, estas io granda kaj superbela, en kio 
oni eble trovos la solvon de pli ol unu problemo. 


Perceptoj, sensacoj kaj suferoj de la Spiritoj 


237. Ĉu la animo, en la mondo de la Spiritoj, havas ankoraŭ 
laperceptojn, kiujn ĝi havis en ĉi-tiu vivo? 


«Jes, kaj ankaŭ aliajn, kiujn ĝi ne havis, ĉar la korpo estis 
kvazaŭa vualo, ilin ombranta. La intelekto estas atributo de 
la Spirito, sed tiu atributo pli libere manifestiĝas tiam, kiam 
nenio ĝin malhelpas». 


238. Ĉu la Spiritoj havas senlimajn perceptojn kaj konojn, tio 
estas, ĉu ili scias ĉion? 


«Ju pli ili alproksimiĝas al la perfekteco, des pli ili scias; se ili 
estas superaj, ili multe scias; la malsuperaj pli aŭ malpli 
bone scias ion pri ĉiuj aferoj». 


239. Ĉu la Spiritoj konas la principon de la ekzistaĵoj? 


«Laŭ sia rango kaj pureco; la malsuperaj Spiritoj ne scias pli 
ol la homoj». 


240. Ĉu la Spiritoj komprenas la daŭron de la tempo, kiel ni? 


«Ne, kaj ĝuste tio faras, ke vi ne ĉiam komprenas nin, kiam 
temas pri difino de datoj aŭ epokoj». 


La Spiritoj vivas ekster la tempo, kia ni ĝin komprenas; por 
ili, daŭro kvazaŭ nuliĝas; kaj la jarcentoj, tiel longaj por 
ni, estas por ili nur kvazaŭ momentoj perdiĝantaj en la 
eterno, same kiel la malegalaĵoj de grundo kvazaŭ ebeniĝas 
kaj malaperas antaŭ la okuloj de homo, kiu leviĝas en la 
spaco. 


241. Ĉu la Spiritoj faras pri la nuneco ideon pli precizan kaj 
ĝustan ol ni? 


«Proksimume tiel, kiel iu, kiu vidas klare, faras pri la aĵoj 
ideon pli precizan ol blindulo. La Spiritoj vidas tion, kion vi 
ne vidas; ili juĝas en malsama maniero ol vi; sed, mi 
ankoraŭfoje diras, tio dependas de ilia ordo». 


242. Kiel la Spiritoj ekkonas sian pasitencon? Ĉu tiu kono 
havas nenian limonpor ili? 


«La pasinteco, kiam ni nin okupas pri ĝi, estas nuneco, ĝuste 
tiel, kiel vi memoras ion, kio vin ĉagrenis dum via ekzilo. 
Estas nur tiu diferenco, ke ni, jam ne havante la materian 
vualon, kiu nebuligis nian intelekton, memoras aferojn, kiujn 
vi ne kapablas memori; sed ne ĉion la Spiritoj scias: en la 
unua vico estas ilia kreado». 


243. Ĉu la Spiritoj konas la estontecon? 


«Tio ankaŭ dependas de ilia perfekteco; ili ofte ĝin apenaŭ 
duonvidas, sed estas ne ĉiam permesite al ili ĝin malkaŝi; 
kiam ili ĝin vidas, ĝi ŝajnas al ili kvazaŭ nuna. La Spirito 
vidas la estontecon ĉiam pli klare, proporcie kiel li altiĝas al 
Dio. Post la morto, la animo vidas kaj kaptas, per sola 
rigardo, siajn pasintajn migradojn, sed ĝi ne povas vidi, kion 
Dio al ĝi destinas; por tio, ĝi devas sin tute doni al Li post 
multe da ekzistadoj». 


— Ĉu la Spiritoj, atingintaj la perfektecon, havas plenan 
kononpri la estonteco? 


«Plenan ne estas la ĝusta vorto, ĉar Dio sola estas la 
Superega Majstro, kaj neniu ajn povas Lin egali». 


244. Ĉu la Spiritoj vidas Dion? 


«Nur la Superaj Spiritoj Lin vidas kaj komprenas; la 
malsuperaj Lin nur sentas kaj konjektas». 


— Kiam malsupera Spirito diras, ke Dio permesas aŭ 
malpermesas al li ion, kiel do li scias, ke tiu ordono venos de 
Dio? 


«Tiu Spirito ne vidas Dion, sed li sentas la Dian 
superpotencon; kiam io ne devas esti farita aŭ iu vorto ne 
devas esti dirita, tiu Spirito eksentas, kiel intuicion, 
nevideblan averton, malpermesantan al li tion fari. Ĉu vi 
mem ne havas antaŭsentojn, kiuj estas ja sekretaj avertoj, 
konsilantaj al vi fari aŭ ne fari tion aŭ tion alian? lo sama 
okazas al ni, kun tiu diferenco, ke ĝi estas pli sentebla; vi ja 
komprenas, ke, ĉar la esenco de la Spiritoj estas pli subtila ol 
via, tial ni pli bone povas ricevi la Diajn avertojn». 


— Ĉu al la malsuperaj Spiritoj la ordono estas donata rekte 
de Dio aŭ pere de aliaj Spiritoj? 


«Ĝi ne venas al ili rekte de Dio mem; por komunikiĝi kun Li, 
oni bezonas specialan indon. Dio transsendas al ili Siajn 
ordonojn pere de Spiritoj, pli alte starantaj per instruiteco 
kaj perfekteco». 


245. Ĉu la vidpovo de la Spiritoj estas limigita, kia tiu de la 
korpaj estuloj? 


«Ne; la vidpovo kuŝas en ili mem». 
246. Ĉu la Spiritoj bezonas lumonpor vidi? 


«Ili vidas per si mem, ne bezonante ian eksteran lumon; por 
ili ne ekzistas mallumo, escepte de tiu, en kiu ili eble 
troviĝas por kulpelpago». 


247. Ĉu la Spiritoj devas translokiĝi por vidi du malsamajn 
punktojn? Cu, ekzemple, ili povas vidi samtempe lokojn en 
ambaŭ hemisferoj de la terglobo? 


«Ĉar la Spirito translokiĝas kun la rapideco de la penso, tial 
oni povas diri, ke li vidas ĉie samtempe; lia penso povas 
disradii kaj sin direkti samtempe al multaj lokoj; sed tiu 
kapablo dependas de lia rango; ju malpli pura li estas, des 
pli malgranda estas la trafpovo de lia rigardo; nur la Superaj 
Spiritoj kapablas unu tuton ampleksi». 


La vidkapablo de la Spiritoj estas propreco esenca de ilia 
naturo kaj ekzistanta en ilia memo, same kiel lumo enteniĝas 
en ĉiuj partoj de luma korpo; ĝi estas ia universa lumeco, 
etendiĝanta al ĉio, ampleksanta samtempe spacon, tempon kaj 
aĵojn, kaj por kiu ne ekzistas mallumo nek materiaj baroj. 
Oni ja komprenas, ke tiel devas okazi; ĉar, ĉe la homo, 
vidado fariĝas per funkciado de organo impresita de lumo, 
tial, kiam ĉi-tiu mankas, la homo troviĝas en mallumo; ĉe la 
Spirito, ĉar la vidkapablo estas atributo propra al li, sen 
ia bezono de iu ekstera faktoro, tial vidado ne dependas de 
lumo. (Vidu Ĉieestado, $ 92.) 


248. Ĉu la Spirito vidas la aĵojn tiel distinge kiel ni? 


«Pli distinge, ĉar lia rigardo penetras tion, kion la via ne 
kapablas penetri; nenio ĝin baras». 


249, Ĉu la Spiritoperceptas la sonojn? 
«Jes, kaj eĉ sonojn, nepercepteblajn por viaj obtuzaj oreloj». 
— Ĉu la aŭdkapablo troviĝas, kiel la vidkapablo, en li tuta? 


«Ĉiuj perceptoj estas atributoj de la Spirito kaj estas 
nedisigeblaj partoj de lia memo; kiam lin tegas materia 
korpo, tiuj perceptoj venas al li nur pere de la organoj; sed, 
kiam li estas libera, ili jam ne estas lokitaj en difinita 
organo». 


250. Ĉar la perceptoj estas atributoj de la Spirito, ĉu tiu-ĉi 
povas evitigi ilin al si? 


«La Spirito vidas kaj aŭdas, kion li volas. Tio estas ĝenerala 
aserto, kaj precipe rilata al la Superaj Spiritoj, ĉar la 
neperfektaj aŭdas kaj vidas, ofte spite al sia volo, tion, kio 
povas esti utila al ilia pliboniĝo». 


251. Ĉu la Spiritoj kapablas senti muzikon? 


«Ĉu vi parolas pri la tera muziko? Kiom ĝi valoras kompare 
kun la ĉiela muziko, kun tiu harmonio, pri kiu nenio sur la 
Tero povas havigi al vi ian ideon? Unu estas rilate al la dua, 
same kiel kanto de sovaĝulo rilate dolĉan melodion. Tamen 
la vulgaraj Spiritoj povas iom plezuri aŭdante vian muzikon, 
ĉar ili ankoraŭ ne estas kapablaj kompreni alian pli belan. La 
muziko prezentas al la Spiritoj supermezuran ĉarmon, ĉar 
ilia sentemo estas tre alta; ni povas aŭdi la ĉielan muzikon, 
kiu estas ĉio, kion la spirita imagemo povas koncepti pri io 
plej bela kaj milda». 


252. Ĉu la Spiritojn tuŝas la belaĵoj de la Naturo? 


«La naturaj belaĵoj de la mondoj estas tiel diversaj ke ni tute 
ne kapablas ilin koni. Jes, tiuj belaĵoj tuŝas la Spiritojn, laŭ 
ties kapablo ilin taksi kaj kompreni; por la Superaj Spiritoj 
ekzistas tutobelaĵoj, ĉe kiuj, por tiel diri, malaperas la 
detalobelaĵoj». 


253. Ĉu la Spiritoj spertas niajn fizikajn bezonojn kaj 
suferojn? 


«La Spiritoj konas ilin, ĉar ili jam travivis tiujn bezonojn kaj 
suferojn; sed ĉi-tiujn ili ne elportas materie kiel vi: ili estas 
Spiritoj». 


254. Ĉu la Spiritoj spertas lacecon kaj bezonon de ripozo? 


«Illi ne povas sperti lacecon tian, kia vi ĝin komprenas, kaj 
sekve ili ne bezonas korpan ripozon, ĉar ili ne havas 
organojn, kies forto devus esti restarigita; sed la Spirito 
ripozas laŭ tiu senco, ke li ne troviĝas en konstanta aktiveco. 
La Spirito ne agas en materiala maniero; lia ago estas tute 
intelekta kaj lia ripozo nur morala: tio signifas, ke ĉe kelkaj 
momentoj lia penso ne estas tiel aktiva nek sin fiksas sur ia 
difinita objekto; tio estas vera ripozo, kiun cetere oni ne 
povas kompari kun la korpa. La kvazaŭa laceco, kiun la 
Spiritoj povas senti, rilatas al ilia malsupereco, ĉar ju pli 
altrangaj ili estas, des malpli necesa al ili estas ripozo». 


255. Kiam iu Spirito diras, ke li suferas, kia estas tiu sufero? 


«Moralaj angoroj, kiuj lin turmentas pli akre, ol la fizikaj 
suferoj». 


256. Kiel do oni klarigu, ke iuj Spiritoj plendas pro varmo aŭ 
malvarmo? 


«Tio estas memoro pri tio, kion ili suferis dum sia vivo, 
memoro iafoje tiel peniga kiel la realo; ofte, ankaŭ, tio estas 
ia komparo, per kiu, manke de pli bonaj vortoj, ili esprimas 
sian situacion. Kiam ili memoras sian korpon, ili sentas ian 
impreson, same kiel homo, demetinte mantelon, kredas, 
kelkan tempon, ke li ĝin ankoraŭ surhavas». 


Teoria studo pri la sensacoj de la Spiritoj 


257. La korpo estas la sidejo de l'doloro; de ĉiu tiu ĝi estas, 
se ne la primara, almenaŭ la senpera kaŭzo. La animo havas 
percepton pri tiu doloro: tiu percepto estas la efiko. La 
memoro, kiun la animo konservas pri ĝi, povas esti tre 
peniga, sed ne povas agi fizike. Efektive, varmo kaj 
malvarmo ne povas difekti la histojn de la animo; la animo 
povas nek frostiĝi, nek brulkonsumiĝi. Ĉu ni ne vidas 
ĉiutage, ke la memoro aŭ la timo pri ia malsano faras tian 
efikon, kian la realo, kaj eĉ okazigas morton? Ĉiu scias, ke la 
personoj, el kiuj estas amputita iu membro, sentas dolorojn 
en tiu jam neekzistanta parto de la korpo. Certe, ne tiu 
membro estas la sidejo, eĉ ne la deirpunkto de la doloro: 
okazas nura impreso, konservata de la cerbonenio pli. Oni 
povas do dredi, ke io simila fariĝas pri la suferoj de la Spirito 
post la morto de l' korpo. Pli profunda studado pri la 
perispirito, kiu ludas tiel gravan rolon en ĉiuj spiritismaj 
fenomenoj, kiaj la vaporecaj aŭ la palpeblaj aperaĵoj; la stato 
de la spirito ĉe la momento de la morto; lia tiel ofta sento, ke 
li ankoraŭ vivas; la tiel impresa bildo pri la memmortigintoj, 
pri la ekzekutitoj, pri tiuj vivintaj en la ŝlimo de I'materiaj 
ĝuoj, kaj multaj aliaj faktojĵetis lumon sur ĉi-tiun demandon 
kaj donis okazon por klarigoj, kies resumo estas jena: La 
perispirito estas ligilo, kuniganta la Spiriton kun la materio 
de l' korpo; ĝi estas ĉerpata el la ĉirkaŭa medio, el la 
universa fluidaĵo, kaj havas komunajn proprecojn kun la 
elektro, kun la magneta fluidaĵo kaj, ĝis ioma grado, kun la 
inerta materio. Oni povus diri, ke ĝi estas la kvintesenco de 


la materio. Ĝi estas la principo de la organa vivo, sed ne de 
la intelekta vivo: la intelekta vivo kuŝas en la Spirito. Krom 
tio, ĝi estas la sidejo de la eksteraj sensacoj. En la korpo, tiuj 
sensacoj estas lokitaj en la organoj, kiuj servas al ili kiel 
kanaloj. Tuj kiam la korpo estas eldetruita, la sensacoj sin 
manifestas ĉie. Jen, kial la Spirito ne diras, ke li suferas ĉe la 
kapo aŭ ĉe la piedoj. Estas grave ne konfuzi la sensacojn de 
la perispirito, kiam ĉi-tiu estas libera, kun tiuj de la korpo: ĉi- 
tiujn lastajn ni povas preni nur por komparo, neniam pro 
analogio. Liberigite el la korpo, la Spirito povas suferi, sed 
tia sufero ne estas korpa, nek, ankaŭ, ekskluzive morala, kia 
la konsciencoriproĉo, ĉar li ja plendas pro varmo aŭ 
malvarmo; la Spirito ne suferas pli dum vintro ol dum 
somero: ni jam vidis ilin trapasi flamojn, sentante nenion 
penigan; ni do konkludas, ke temperaturo kaŭzas al ili 
nenian impreson. La doloro, kiun ili spertas, ne estas doloro 
ĝustadire fizika, sed ia nedifinita intima sento, kiun la Spirito 
mem ne ĉiam povas kompreni, ĝuste pro tio, ke tia doloro 
havas neniun difinitan lokon kaj ne estas kaŭzata de 
eksteraj faktoroj: ĝi estas pli imaga ol reala; sed, eĈ tia, ĝi ja 
turmentas. Tamen ĝi kelkafoje estas pli ol memoro, kiel ni 
baldaŭ vidos. 


La sperto diras al ni, ke ĉe la momento de la morto, la 
perispirito pli aŭ malpli rapide liberiĝas de la korpo; dum la 
unuaj momentoj, la Spirito ne povas klarigi al si sian 
situacion; li ne kredas, ke li mortis; li sentas, ke li vivas; li 
vidas sian korpon, li scias, ke ĝi apartenas al li, sed li ne 
komprenas, kial li estas for de ĝi; tia stato daŭras dum 
ekzistas ligiteco inter la korpo kaj la perispirito. Unu 
memmortiginto iam diris al ni: Ne, mi ne estas mortinga; kaj 
li diris plu: tamen mi sentas, ke la vermoj dismordas min. Nu, 
certe la vermoj ne estis dismordantaj lian perispiriton, kaj 
des malpli la Spiriton: ili mordadis nur lian korpon. Sed, ĉar 
la disiĝo de la korpo je la perispirito ne estis kompleta, tial 
ekzistis ia morala refrapo, transiganta al la Spirito tion, kio 


okazadis en la korpo. Refrapo ankoraŭ ne estas la ĝusta 
vorto, ĉar ĝi povas kredigi tro materialan efikon: la Spirito 
havis antaŭ si, prefere, la vizion pri tio, kio okazadis en la 
korpo, al kiu li estis ankoraŭ ligita per la perispirito; kaj tiun 
iluzion li prenis kiel realaĵon. Lia sento ne estis ankaŭ 
memoro, ĉar, dum sia vivo, li estis neniam dismordata de 
vermoj: ĝi estis tiumomenta sensaco. 


Oni do vidas la konkludojn, kiujn oni povas tiri el la faktoj, 
kiam ĉi-tiuj estas atente observataj. Dum sia vivo, la korpo 
ricevas la eksterajn impresojn kaj ilin transigas al la Spirito 
pere de la perispirito, kiu estas probable, tio, kion ONi nomas 
nerva fluidaĵo. La mortinta korpo nenion sentas, ĉar en ĝi 
jam ne estas Spirito nek perispirito. La perispirito, liberigite 
el la korpo, ricevas la sensacon; sed, ĉar ĉi-tiu ne venas per 
iu difinita organo, tial ĝi disetendiĝas en la tutan 
perispiriton. Nu, la perispirito estas ja nenio alia ol transigilo, 
ĉar ja nur la Spirito konscias pri sensacoj; se povus do ekzisti 
perispirito sen Spirito, ĝi ne sentus pli ol la mortinta korpo; 
tiel same, se la Spirito ne havus perispiriton, lin tuŝus nenia 
ajn peniga sensaco: ĝuste tio okazas al la tute elpurigitaj 
Spiritoj. Ni scias, ke, ju pli puraj la Spirito fariĝas, des pli 
etereca la esenco de la perispirito; el tio sekvas, ke la influo 
de la materio malpliiĝas, laŭmezure kiel la Spirito progresas; 
alivorte, laŭ tio, kiel lia perispirito fariĝas malpli kruda. 


Sed, oni diros, tiel la agrablaj, kiel la malagrablaj sensacoj, 
estas transigataj de la perispirito al la Spirito; nu, se la pura 
Spirito estas neatingebla por unuj, li devas esti ankaŭ 
netuŝebla por aliaj. Jes, certe, rilate al sensacoj, venantaj nur 
de la influo de la materio, kiun ni konas; la sono de niaj 
muzikinstrumentoj, la parfumo de niaj floroj faras ĉe la 
Spirito nenian impreson, kaj tamen estas en li intimaj, 
nedireble ĉarmaj sensacoj, pri kiuj ni povas fari nenian 
ideon, Ĉar tiujn sensacojn ni difinus tiel bone, kiel denaskaj 
blinduloj la lumon; ni scias, ke tio fariĝas, sed kiel? Ni scio 


tion ne trafas. Ni scias, ke en la Spirito ekzistas percepto, 
sensaco, aŭdado kaj vidado; ke tiuj kapabloj estas atributoj 
de lia tuta memo, kaj ne, kiel en la homo, de parto de la 
individuo; sed, ni ree demandas, per kia perilo? Ni tion ne 
scias. La Spiritoj mem tion ne povus klarigi al ni, ĉar nia 
lingvo ne taŭgas por esprimi ideojn, kiajn ni ne havas; tiel 
same, la lingvo de sovaĝuloj ne havas vortojn por reprezenti 
niajn artojn, niajn sciencojn kaj niajn filozofiajn doktrinojn. 


Kiam ni diras, ke la Spiritojn ne tuŝas la impresoj de nia 
materio, ni parolas pri la tre superaj Spiritoj, kies etereca 
envolvaĵo havas nenion analogan sur la Tero. Tio ne okazas 
kun tiuj, kies perispirito estas pli densa; ĉi-tiuj perceptas 
niajn sonojn kaj odorojn, sed ne per parto de sia memo, kiel 
tiam, kiam ili estis enkarniĝintaj. Oni povus diri, ke la 
molekulaj vibroj estas sentataj de ilia tuta memo; tial, la 
vibroj atingas la sensorium commune, kiu estas la Spirito 
mem, kvankam ili tie alprenas novan formon, kaj eble ankaŭ 
faras malsaman impreson; tio do modifas ilian percepton. lIli 
aŭdas la sonon de nia voĉo, kaj tamen ili nin komprenas sen 
helpo de parolo, per nura pensotransiĝo; kaj apogas nian 
aserton la fakto, ke tiu penetro estas des pli facila, ju pli 
liberigita el la materio troviĝas la Spirito. 


Koncerne la vidpovon de la Spiritoj, ĝi ne dependas de nia 
lumo. La vidkapablo estas esenca atributo de la animo: por 
ĉi-tiu ne ekzistas mallumo; tamen tiu kapablo estas pli 
ampleksa kaj akra ĉe la plipurigitaj animoj. La animo, aŭ 
Spirito, enhavas do en si mem ĉiujn perceptokapablojn; dum 
la korpa vivo la perceptoj estas malhelpataj de la 
maldelikata materio de niaj organoj; dum la eksterkorpa vivo 
tiu malhelpo iom postiom neniiĝas, proporcie kiel la 
duonmateria envolvaĵo malplidensiĝas. 


Tio envolvaĵo, eligita el la medio, diversas laŭ la naturo de la 
mondoj. Transpasante de unu al alia mondo, la Spiritoj 


ŝanĝas sia envolvaĵon, same kiel ni ŝanĝas nian veston 
pasante de vintro al somero, aŭ de l' poluso al la ekvatoro. 
Kiam ili venas vizite al ni, la pli altrangaj Spiritoj prenas la 
teran perispiriton, kaj tiam iliaj perceptoj fariĝas tiel, kiel ĉe 
niaj vulgaraj Spiritoj; sed ili ĉiuj, superaj aŭ malsuperaj, 
aŭdas kaj sentas nurtion, kion ili volas aŭdi kaj senti. 
Kvankam la Spiritoj ne havas sensorganojn, tamen ili povas 
laŭvole fari siajn perceptojn aktivaj aŭ nulaj; la sola, kion ili 
estas devigataj aŭdi, estas la konsiloj de la bonaj Spiritoj. La 
vidpovo estas ĉiam akra, sed ili povas reciproke fariĝi 
nevideblaj por aliaj. Laŭ sia rango, ili povas sin kaŝi de tiuj, 
kiuj estas malsuperaj ol ili, sed neniam de siaj superuloj. Ĉe 
la unuaj momentoj, sekvantaj la morton, la vidado de la 
Spirito estas ĉiam malklara kaj konfuza; ĝi klariĝas, 
laŭmezure kiel la Spirito sin liberigas, kaj povas ekhavi tian 
saman klarecon, kian ĝi havis dum la vivo, krom ankaŭ la 
penetrado en korpojn maldiafanajn por ni. Koncerne la 
trafpovon de la vidado tra la senlima spaco, en la estontecon 
kaj la pasintecon, tio dependas de la pureco kaj rango de la 
Spirto. 


Tiu teorio, oni diros, estas nemulte trankviliga. Ni pensis, ke, 
liberigite el nia maldelikata envolvaĵosidejo de niaj 

doloroj — , niaj suferoj tuj forfiniĝus; sed, jen vi diras al ni, 
ke ni suferados plu; ĉu en tiu aŭ en tiu alia maniero, ni 
entute suferos. Ve! Jes, ni eble ankoraŭ suferados multe kaj 
longan tempon; sed ni povas ankaŭ ne plu suferi, eĉ de post 
la momento, kiam ni lasas la enkorpan vivon. 


La suferoj en ĉi-tiu mondo estas kelkafoje nedependaj de ni, 
sed multaj estas rezultatoj de nia volo mem. Oni reen paŝu 
al ilia origino, kaj oni konstatos, ke la plimulto el ili devenas 
de kaŭzoj, kiujn oni povus eviti. Kiom da suferoj, kiom da 
malsanoj la homo ricevas el siaj ekscesoj, el sia ambicio, 
unuvorte, el siaj malnoblaj pasioj! La homo, kiu-ĉiam sobre 
vivus, kiu nenion trouzus, kaj kiu estus ĉiam simpla pri siaj 


gustoj kaj modesta pri siaj deziroj, evitigus al si multajn 
ĉagrenojn. Tio sama okazas al la Spirito: liaj suferoj estas 
ĉiam rezultato de la maniero, kiel li vivis sur la Tero; certe, li 
jam ne suferos de podagro aŭ de reŭmatismo, sed li spertos 
aliajn suferojn, ne pli mildajn ol tiuj. Ni jam vidis, ke liaj 
suferoj estas rezultato de la ligiteco, ankoraŭ ekzistanta 
inter li kaj la materio; ke, ju pli liberigita li estas el la influo 
de la materio, aŭ alivorte, ju pli malbrutigita, des malpli da 
penigaj sensacoj li havas; nu, dependas de li mem liberigi 
sin de tiu influo, tuj ekde ĉi-tiu vivo; li havas liberan volon, 
kaj do la povon fari aŭ ne fari; li bridu siajn bestajn pasiojn, 
li forpuŝu de si malamon, ĵaluzon kaj fieron; lin ne sklavigu 
egoismo; li purigo sian animon per bonaj sentoj; li praktiku 
bonon; li ne atribuu al la ĉimondaj aferoj gravecon pli 
grandan, ol kian ili indas; kaj, tiel farante, eĉ ankoraŭ en la 
korpa tegaĵo, li estos jam purigita kaj liberigita el la materio, 
kaj lasante tiun tegaĵon, li jam ne ricevos ties influon. Se li 
tiel kondutos, la suferoj, kiujn li iam travivis, postlasos ĉe li 
nenian penigan memoron; pri tiuj restos ĉe li nenia 
malagrabla impreso, ĉar ili tuŝis nur la korpon, ne la 
Spiriton: li ĝojas, ke li vidas sin libera de ili, kaj la 
trankvileco de lia konscienco lin antaŭgardos kontraŭ ĉia 
morala sufero. Ni demandis milojn da Spiritojn, el ĉiuj klasoj 
de la socio, el ĉiuj sociaj pozicioj; ni studadis ilin dum ĉiuj 
fazoj de ilia spirita vivo, ekde la momento, kiam ili forlasis la 
korpon; ni sekvis ilin, paŝo post paŝo, en tiu transtomba 
vivo, por observi la Ŝanĝojn, okazantajn ĉe ili, ĉe iliaj ideoj, 
ĉe iliaj sensacoj; kaj, en ĉi-tiu rilato, ne la plej vulgaraj 
homoj liveris al ni malplej valorajn studotemojn. Nu, ni ĉiam 
vidis, ke la suferoj estas kunrilataj kun la konduto, kies 
sekvojn la Spiritoj elportas, kaj ke tiu nova ekzistado estas 
fonto de nedirebla feliĉo por tiuj, laŭirintaj la bonan vojon; 
de tio sekvas, ke tiuj, kiuj suferas, tion mem volis, kaj ke, tiel 
en la alia mondo, kiel en ĉi-tiu, ili devas plendi nur kaj sole 
kontraŭ si mem. 


Elekto de la provoj 


258. Ĉu, en sia vagado, antaŭ ol komenci novan enkorpan 
ekzistadon, la Spirito konscias kaj antaŭvidas, kio al li 
okazos dum tiu ekzistado? 


«Li mem elektas la specon de provoj, kiujn li deziras sperti, 
kaj ĝuste en tio konsistas la libera volo». 


— Ĉu ne Dio trudas do la ĉagrenojn de la vivo, kiel punon? 


«Nenio okazas sen la permeso de Dio, ĉar neniu krom Li 
starigis ĉiujn leĝojn, al kiuj la universo obeas. Vi nun 
demandos, kial Li starigis unu leĝon prefere ol alian? 
Donante al la Spirito liberecon pri elekto, Dio ŝarĝas la 
Spiriton per la tuta respondeco pri agoj kaj sekvoj. Nenio 
embarasas ties estontecon; al la Spirito estas permesate 
sekvi la vojon tiel de bono, kiel de malbono. Se li falas, 
restas tamen al li la konsolo, ke ne ĉio estas forfinita por li, 
ĉar Dio, per Sia boneco, lasas al li la liberecon rekomenci 
tion, kio ne estis laŭdeve plenumita. Cetere, estas necese 
distingi tion, kio venas el la volo de Dio, de tio, kion faras la 
volo de la homo. Se iu danĝero minacas vin, ne vi, sed Dio, 
ĝin kreis; sed, vi povas eksenti deziron elmeti vin al tiu 
danĝero, ĉar vi tie vidis rimedon por progreso, kaj Dio tion 
permesas». 


259. Se la Spirito rajtas elekti la provojn, kiujn li devas 
trapasi, ĉu do sekvas, ke Ĉiaj ĉagrenoj, kiujn ni travivas, 
estas antaŭviditaj kaj elektitaj de ni mem? 


«Ciaj ne estas la ĝustasenca vorto, Ĉar oni ne povas diri, ke 
vi elektis aŭ antaŭvidis eĉ la plej bagatelajn aferojn, ĉion, 
kio al vi okazas en la mondo; vi elektis la specon de provoj: 
la cirkonstancaj okazetoj rezultas de la pozicio, kiun vi 
okupas, kaj, ofte, de viaj agoj mem. Se la Spirito volis 
naskiĝi, ekzemple, ĉe maliculoj, li ja sciis la danĝerojn, en 


kiujn li estos trenata, sed li ne antaŭvidis ĉiun el la agoj, 
kiujn li faros; tiuj agoj estas efiko de lia volo kaj de lia libera 
decido. La Spirito scias, ke, elektante tiun aŭ tiun alian 
vojon, li havos antaŭ si tiun aŭ tiun alian specon de luktado; 
li scias do la specon de sortovicoj, en kiuj li troviĝos, sed li 
nescias, ĉu okazos tio aŭ tio alia. La detaloj ekestas el la 
cirkonstancoj kaj el la potenco de la aferoj. Estas 
antaŭvidataj nur la gravaj okazoj, influantaj la destinon. Se 
vi iras kavoplenan vojon, vi scias, ke vi devas tre zorgi, ĉar vi 
riskas fali; sed vi ne scias, kien vi falos, nek, eĉ irante tre 
singarde, ĉu vi ne falos. Se, laŭirante iun straton, tegolo 
falos al vi sur la kapon, ne kredu, ke estis „skribite“, kiel oni 
vulgare diras». 


260. Kiel iu Spiritopovas deziri naskiĝi ĉe fihomoj? 


«Estas necese, ke li estu sendita al iu rondo, kie li povos 
trapasi la provon de li petitan. Nu, devas do ekzisti 
analogeco inter tiu provo kaj tiu rondo. Por kontraŭbatali la 
instinkton de banditismo, oni devas troviĝi en kontakto kun 
rabistoj». 


— Se do ne ekzistus sur la Tero homoj de malica 
temperamento, ĉu la Spirito ne trovus tie la rimedon 
necesan por certaj provoj? 


«Ĉu tio estus motivo por plendo? Tio okazas en la superaj 
mondoj, kien malbono ne estas allasata kaj kie, tial, vivas 
nur bonaj Spiritoj. Klopodu, por ke la Tero troviĝu plej baldaŭ 
en tiuj kondiĉoj». 


261. Ĉu la Spirito, dum la provoj, al kiuj li devas sin submeti, 
por atingi la perfektecon, devos sperti ĉiajn tentojn? Ĉu li 
devas travivi ĉiajn cirkonstancojn, kiuj povos veki en lifieron, 
ĵaluzon, avarecon, voluptamon k. a.? 


«Certe ne; ĉar vi scias, ke iuj laŭiras, ekde sia komenco, 
vojon, kiu evitigas al ili multajn provojn; sed tiu, lasanta sin 
konduki sur malbona vojo, riskas ĉiajn danĝerojn proprajn al 
tiu vojo. lu Spirito povas, ekzemple, peti riĉecon, kaj tiu-ĉi 
provo povas esti donita al li; tiam, laŭ sia karaktero, li povas 
fariĝi avara aŭ malavara, egoista aŭ komplezema, aŭ 
fordoniĝi al ĉiaj voluptaĵoj; sed tio ne signifas, ke li devas 
nepre trapasi ĉiujn tiujn inklinojn». 


262. Kiel povas la Spirito, ĉe sia komenco, simpla, senscia, 
sensperta, elekti plenkonscie ian ekzistadon, kaj kial li devas 
respondipor tiu elekto? 


«Manke de lia sperto, Dio montras al la Spirito lian vojon, 
same kiel vi faras al infano, ekde ties lulilo; sed Dio iom post 
iom igas la Spiriton fari mem sia elekton, laŭmezure kiel ties 
libera volo disvolviĝas; kaj tiam, tiu Spirito ofte dekliniĝas 
kaj ekpaŝas malbonan vojon, se li ne aŭdas la konsilojn de la 
bonaj Spiritoj; jen, kion oni povus nomi la falo de la homo». 


— Kiam la Spirito posedas sian liberan volon, ĉu la elekto de 
la enkorpa ekzistado dependas ĉiam ekskluzive de lia volo, 
aŭ ĉu tiu ekzistado povas esti al li ordonata de Dio, por 
kulpelpago? 


«Dio scias atendi; Li ne akcelas kulpelpagon; tamen Li povas 
ordoni iun ekzistadon al iu Spirito en la okazo, se ĉi-tiu, pro 
sia malsupereco aŭ malvolonto, ne estas kapabla kompreni, 
kio estus al li plej utila; Dio agas ankaŭ tiel, kiam Li vidas, ke 
tiu ekzistado povas utili al la purigo kaj progreso de la 
Spirito, kaj krome por puno». 


263. Ĉu la Spirito faras sian elekton tuj post la morto? 


«Ne; multaj, kiel ni jam diris, pensas, ke iliaj suferoj estos 
eternaj: tio estas puno». 


264. Kio gvidas la Spiriton pri la elekto de la provoj, kiujn li 
devas travivi? 


«La Spirito elektas, laŭ la speco de siaj kulpoj, tiujn provojn, 
kiuj povos esti por li kulpelaĉeto kaj per kiuj li povos pli 
rapide antaŭeniri. luj povas do trudi al si vivon plenan de 
mizero kaj necesbezonoj, por provi elporti ilin kuraĝe; aliaj 
provi sin per la tentoj, kiujn vekas riĉeco kaj estreco, multe 
pli danĝeraj pro iliaj eventualaj trouzo kaj misuzo, kiel ankaŭ 
pro la fiaj pasioj, kiujn ili naskas; aliaj, fine, volas sin provi 
per la bataloj, kiujn ili devos elteni ĉe la kontakto kun la 
malvirto». 


265. Se iuj Spiritoj elektas, kiel provon, kontakton kun la 
malvirto, ĉu aliaj ne faras tiun elekton pro simpatio kaj 
deziro vivi en rondo konforma al iliaj gustoj, aŭ por povi sin 
materiale fordoni al materiaj inklinoj? 


«Certe kelkaj tiaj ekzistas, sed nur inter tiuj, kies moralo 
ankoraŭ malmulte disvolviĝis; la sufero venos propramove, 
kaj ili ĝin pli longe elportos. Pli aŭ malpli frue, ili komprenos, 
ke la plena satigo de la brutaj pasioj havas por Ili 
bedaurindajn rezultatojn, kiujn ili suferados dum tempo, kiu 
ŝajnos al ili eterna; kaj Dio povas lasi ilin en tiu stato, ĝis ili 
komprenos siajn erarojn kaj petos ĉi-tiujn elaĉeti per profitaj 
suferoj». 


266. Ĉu ne ŝajnas nature, ke estu elektataj la malplej 
penigaj provoj? 


«Laŭ via opinio, jes; laŭ tiu de la Spirito, ne; kiam li estas 
libera de la materio, la iluzio ĉesas, kaj tiam li pensas alie». 


La homo, sur la Tero, sub la influo de la korpaj ideoj, vidas 
nur la penigan flankon de la provoj; tial, ŝajnus al li tute 
natura la elekto de tiuj, kiuj, laŭ lia vidpunkto, povas 
kuniĝi kun la materiaj ĝuoj; sed, en la spirita vivo, li 
komparas tiujn pasemajn kaj bestajn ĝuojn kun la senŝanĝa 


feliĉo, kiun li duonvidas; kaj, ĉe tio, kiom valoras por li 
kelkaj nedaŭraj suferoj? La Spirito povas do elekti la plej 
severan provon kaj, sekve, la plej malfacilan ekzistadon, 
esperante pli rapide veni al pli bona stato, same kiel 
malsanulo elektas ofte la plej malagrablan medikamenton, por 
pli rapide resaniĝi. Tiu, kiu volas alligi sian nomon al la 
eltrovo de nekonata lando, ne elektas vojon tapiŝitan per 
floroj; tiu scias la danĝerojn, kiujn li riskos, sed ankaŭ la 
gloron, kiu lin atendas, se li sukcesos. 


La doktrino pri la libereco je elekto de niaj ekzistadoj kaj 
provoj jam ne ŝajnas eksterordinara, se ni konsideras, ke la 
Spiritoj, kiel senmateriaj, rigardas la aferojn en maniero 
malsama ol ni. Ili vidas la celon, aferon por ili multe pli 
seriozan, ol la nedaŭraj ĝuoj en ĉi-tiu mondo; post ĉiu 
ekzistado, ili vidas la faritan paŝon kaj komprenas, kiom 
ankoraŭ restas al ili marŝi, por atingi tiun celon; jen, kial 
ili sin volonte submetas al ĉiaj sortovicoj de la enkorpa 
vivo kaj petas mem tiujn, kiuj povas ilin pli rapide irigi. 
Ne estas do mirige, ke la Spirito ne ĉiam preferas la plej 
glatan ekzistadon. En sia neperfekta stato, li ne povas ĝui 
tiun senĉagrenan vivon; li ĝin duonvidas, kaj, por ĝin rajti, 
li penas perfektiĝi. 


Ĉu ni cetere ne vidas ĉiutage ekzemplojn de similaj elektoj? 
Kion faras la homo, kiu dum unu parto de sia vivo 
seninterrompe, senĉese laboradas, por kolekti tion necesan al 
sia bonstato, krom trudi al si mem taskon, por pli bona 
estonteco? Kion faras militisto, plenumanta danĝeran 
entreprenon, vojaĝanto spitanta gravajn danĝerojn por la 
intereso de la scienco aŭ de sia riĉeco, krom elporti 
volontajn provojn, el kiuj, se ili sukcesos, venos al ili 
honoro kaj profito? Al kio la homo sin ne submetas kaj kion 
li ne riskas pro sia intereso aŭ gloro? Ĉu ĉiaj konkursoj ne 
estas ankaŭ provoj, al kiuj la homo sin volonte submetas, 
celante altiĝi en la elektita kariero? Neniu havigas al si 
altan socian pozicion en la sciencoj, en la artoj aŭ en la 
industrio alie, ol trapasante la vicon de la malsuperaj 
pozicioj, kiuj estas ja provoj. La homa vivo estas do kopiaĵo 
de la spirita vivo; tie ni retrovas, en malgrandaj mezuroj, 
ĉiujn samajn okazetojn. Se do en la homa vivo ni ofte elektas 
la plej krudajn provojn, kun la deziro atingi pli altan 
celon, kial la Spirito, kiu pli malproksime vidas kaj por kiu 
la enkorpa vivo nenio alia estas ol rapidfluga interokazaĵo, 


ne elektu laborplenan, lacigan ekzistadon, se ĝi lin nepre 
kondukos al la eterna feliĉo? 


Tiuj, asertantaj, ke, se al la homo estus donite elekti sian 
ekzistadon, ĉiuj estus do princoj aŭ milionuloj, estas kiel 
miopuloj, vidantaj nur tion, kion ili tuŝas, aŭ kiel 
frandemaj knaboj, kiuj, demandite pri la profesio, kiun ili 
preferas, respondas: pasteĉisto aŭ konfitisto. 


Tiel same, vojaĝanto, sur la fundo de valo malklarigita de 
densa nebulego, ne vidas la longecon nek la ekstremaĵojn de 
sia vojo; alveninte al la supro de l' monto, li mezuras per 
rigardo la laŭiritan vojon kaj tiun, kiun li ankoraŭ paŝos; 
li vidas sian celon, la malfacilaĵojn, kiujn li devas ankoraŭ 
venki, kaj povas pli certe plani la rimedojn por tien alveni. 
La enkarniĝinta Spirito estas komparebla kun la vojaĝanto ĉe 
la malsupro de l' monto; sen la ĝenaj teraj ligiloj, li 
superrigardas la ĉirkaŭaĵon, kiel la vojaĝanto sur la supro 
de la monto. Por la vojaĝanto, la celo estas ripozo post 
laceco; por la Spirito, ĝi estas la superega feliĉo post 
provoj kaj afliktoj. 


Ĉiuj Spiritoj diras, ke, en sia vagado, ili esploras, studas, 
observas, por poste fari sian elekton. Ĉu ni ne havas ankaŭ 
ekzemplon pri ĉi-tiu fakto dum la enkorpa vivo? Ĉu ni ne 
serĉas, ofte dum jaroj, la karieron, kiun ni poste libere 
alprenas, ĉar ni ĝin konsideris la plej taŭga por nia irado? 


Se unu ne prosperas al ni, ni provas alian. Ĉiu kariero, kiun 
ni alprenas, estas fazo, periodo de la vivo. Cu ni ne uzas 
ĉiun tagon por projekti, kion ni faros la tagon sekvantan? 


Nu, kio estas por la Spirito la enkorpaj ekzistadoj, krom 
fazoj, periodoj, tagoj de lia spirita vivo, kiu estas, kiel 
ni scias, lia normala vivo, ĉar la enkorpa vivo estas nur 
provizora kaj pasema? 


267. Ĉu la Spirito povus fari sian elekton dum sia enkorpa 
vivo? 


«Lia deziro povas influi lian elekton; tio dependas de lia 
intenco; sed, kiel libera Spirito, li iafoje vidas la aferojn en 
tre malsama maniero. Nur la Spirito faras tiun elekton; sed, 


mi ripetas, li povas fari ĝin dum sia materia vivo, ĉar la 
Spirito Ĉiam havas momentojn, kiam li estas for de la influo 
de l' materio, kie li loĝas». 


— Multaj homoj deziras altajn poziciojn kaj riĉecon, sedcerte 
ne kielpunon nekkielprovon, ĉu ne? 


«Sendube; la materio tion deziras por sia ĝuado, kaj la 
Spirito tion volas, por sperti ties alternaĵojn». 


268. Ĉu la Spirito devas konstante trapasi plurajn provojn, 
ĝis laperfektapureco? 


«Jes; sed tiuj provoj ne estas tiaj, kiaj vi ilin komprenas; vi 
nomas provoj la materiajn suferojn; nu, atinginte certan 
stadion, kvankam li ankoraŭ ne estas perfekta, la Spirito jam 
ne estas devigita sperti tiajn provojn, sed li devas ankoraŭ 
plenumi devojn, kiuj helpas lin perfektiĝi kaj kiuj estas por li 
neniel penigaj; almenaŭ kunhelpi por la perfektiĝo de aliaj». 


269. Ĉu la Spirito povas erari pri la efikeco de la provo, kiun 
li elektis? 


«Li povas elekti provon superan ol liaj fortoj, kaj li do falas; li 
povas ankaŭ elekti iun neniom fruktodonan al li, ekzemple, 
se li elektas neniofaran, senutilan vivon; sed, tiam, tuj kiam 
li revenas al la spirita mondo, li konstatas, ke li nenion 
gajnis, kaj petas, ke estu al li permesite kompensi la 
forperditan tempon». 


270. De kio dependas la naturaj inklinoj de kelkaj personoj 
al iu kariero kaj ilia volo praktiki iun profesion prefere ol 
alian? 


«Sajnas al mi, ke vi mem kapablas respondi tiun demandon. 
Ĉu tio ne estas sekvo de ĉio, kion ni jam diris rilate la 


elekton de la provoj kaj la progreson efektivigitan en antaŭa 
ekzistado?» 


271. Se la Spirito studas dum sia vagado la diversajn 
kondiĉojn, en kiuj li povos progresi, kiel li pensas, ke li povas 
tion fari, naskiĝante ekzemple ĉe iu kanibala popolo? 


«Ne la Superaj Spiritoj naskiĝas ĉe kanibaloj, sed Spiritoj 
samkategoriaj kiel kanibaloj aŭ malsuperaj ol ĉi-tiuj». 


Ne scias, ke niaj kanibaloj ne troviĝas sur la plej malalta 
ŝtupo de la hierarkio, kaj ke ekzistas mondoj, kie bruteco 
kaj krueleco estas ankoraŭ pli grandaj. La Spiritoj de tiuj 
mondoj estas do ankoraŭ malsuperaj ol tiuj plej malalte 
starantaj en nia mondo; tial, veni vivi ĉe niaj sovaĝuloj 
estas por tiuj jam progreso, same kiel progreso estus por 
niaj kanibaloj praktiki ĉe ni profesion, kiu ilin devigus 
fluigi sangon. Ke la Spiritoj de tiuj mondoj ne celas pli 
alten, estas klarigeble per tio, ke ilia malsupereco ne 
ebligas al ili kompreni pli grandan progreson. La Spirito 
povas nur iom post iom paŝi; li ne povas transiri per unu 
eksalto la distancon inter barbareco kaj civilizacio; kaj per 
tio evidentiĝas la neceso de reenkarniĝado, ja konforma al la 
justeco de Dio. Alie, kia estus la sorto de tiuj milionoj da 
homoj, ĉiutage mortantaj sur la lasta vico de malalteco, se 
ne estus al ili donataj la rimedoj, por ke ili atingu pli 
altan nivelon? Kial Dio rifozus al ili la favorojn, 
konsentatajn al la ceteraj homoj? 


272. Ĉu Spiritoj, venintaj el iu mondo malsupera ol la Tero aŭ 
el tre malmulte evoluinta popolo, kiaj la kanibaloj, povus 
naskiĝi ĉe niaj civilizitajpopoloj? 


«Jes, kelkaj devojiĝas, ĉar ili volas sin levi tro alten; sed, 
tiam, ili sentas sin fremdaj ĉe vi, ĉar ili havas morojn kaj 
instinktojn, neakordantajn kun la viaj». 


Tiaj individuoj prezentas al ni la bedaŭrindan spektaklon de 
sovaĝeco ĉe la civilizacio; reveni en la rondon de l' 
kanibaloj ne estus por ili defalo: ili farus nenion alian, ol 
repreni sian lokon, kaj eble ili profitus el tiu reveno. 


273. Ĉu la Spirito de iu homo, apartenanta al civilizita raso, 
povus, por kulpelpago, reenkarniĝi inter sovaĝuloj? 


«Jes, sed tio dependas de la speco de puno; mastro, kiu estis 
nehumana kontraŭ siaj sklavoj, povos, siavice, fariĝi sklavo 
kaj suferi brutaĵojn tiajn, kiajn li iam suferigis. Tiu, kiu estris 
dum iu epoko, povos, dum nova ekzistado, obei tiujn samajn 
homojn, kiuj humile kliniĝis al lia volo. Tio estas puno, kiun 
Dio povas dikti, se la homo misuzis sian potencon. lu bona 
Spirito povas ankaŭ elekti ekzistadon multinfluan ĉe tiaj 
popoloj, por instigi ilian progreson; en ĉi-tiu okazo, tio estas 
misio». 


Transtombaj interrilatoj 


274. Ĉu la ordoj de la Spiritoj starigas inter ĉi-tiuj ian 
hierarkion, tio estas, subecon kaj aŭtoritaton? 


«Jes, tre grandan; la Spiritoj havas, unuj super la aliaj, 
aŭtoritaton konforman al ilia supereco kaj kiun ili ekzercas 
per nekontraŭstarebla morala potenco». 


— Ĉu la malsuperaj Spiritoj povas sin malsubmeti al la 
aŭtoritato de siaj superuloj? 


«Mi diris: nekontraŭstarebla». 


275. Ĉu la povo kaj la estimo, kiujn iu homo ĝuis sur la Tero, 
havigas al li ian superecon en la spirita mondo? 


«Ne; ĉaren la spirita mondo la malgrandaj estos plialtigitaj 
kaj la grandaj estos humiligitaj. Legu la Psalmaron». 


— Kiel ni komprenu tiun plialtigon kaj tiun humiligon? 


«Ĉu vi ne scias, ke la Spiritoj apartenas al diversaj ordoj, laŭ 
siaj meritoj? Nu! La plej granda sur la Tero povas esti unu el 


tiuj, apartenantaj al la lasta klaso en la spirita mondo, dum 
lia servisto mem povas esti unuaklasa. Ĉu vi komprenas? Ĉu 
Jesuo ne diris: „Kiu sin plialtigos, tiu estos humiligita; kaj kiu 
sin humiligos, tiu estos plialtigita“?»[20] 


276. Ĉu tiu, kiu estis potenca sur la Tero kaj kiu troviĝas en 
malalta pozicio ĉe la Spiritoj, sentas sin pro tio humiligita? 


«Kelkafoje tre humiligita, precipe tiam, kiam li estis fiera kaj 
enviema». 


277. Ĉu soldato, kiu, post batalo, renkontas sian generalon 
en la spirita mondo, ankoraŭ rekonas lin kiel sian superulon? 


«La titolo neniom valoras: la reala supereco estas la sola 
grava». 


278. Ĉu la Spiritoj de la diversaj ordoj konfuziĝas unuj kun la 
aliaj? 


«Jes kaj ne: tio estas, ili vidas sin reciproke, sed ili distingas 
unujn de aliaj. Ili alproksimiĝas aŭ malproksimiĝas, laŭ la 
analogeco aŭ antipatio de la reciprokaj sentoj, same kiel 
okazas ĉe vi. Tio estas tuta mondo, kaj de ĝi la via estas nur 
pala bildo. La samordaj Spiritoj kolektiĝas pro ia altirforto, 
kaj formas grupojn aŭ familiojn el Spiritoj, kunetenataj de 
simpatio kaj komunaj celoj: la bonaj, de la deziro fari bonon; 
la malbonaj, de la deziro fari malbonon, de la honto pro siaj 
kulpoj aŭ de la bezono troviĝi ĉe estuloj similaj al ili». 


Tia estas granda urbo, kie la homoj de ĉiuj klasoj kaj 
pozicioj sin reciproke vidas kaj renkontas, sin ne 
intermiksante; kie la sociaj rondoj ekestas el la analogeco 
de gustoj; kie virto kaj malvirto sin intertuŝas, sed sen ia 
parolo. 


279. Ĉu ĉiuj Spiritojpovas veni unuj al aliaj? 


«La bonaj iras ĉien, kaj tio estas necesa, por ke ili povu havi 
influon super la malbonaj; sed la regionoj, loĝataj de la 
bonaj Spiritoj, estas fermitaj por la neperfektaj, por ke ĉi-tiuj 
ne alportu tien la konfuzon, kiun kaŭzus la malnoblaj 
pasioj». 


280. Kiaj estas la rilatoj inter la bonaj kaj la malbonaj 
Spiritoj? 


«La bonaj klopodas por kontraŭbatali la fiajn inklinojn de la 
malbonaj, celante kunhelpi por ties plialtigo; tio estas 
misio». 


281. Kial la malsuperaj Spiritoj plezuras tirante nin en 
malbonon? 


«Pro envio, ke ili ne indis lokon ĉe la bonaj. Estas ilia deziro 
kiel eble malhelpi la ankoraŭ nespertajn Spiritojn, atingi la 
plej altan bonon; ili volas, ke aliaj suferu tion, kion ili 
suferas. Ĉu io same ne okazas ĉe vi?» 


282. Kiel la Spiritoj sin reciproke komunikas? 


«Illi vidas kaj komprenas sin reciproke; parolo estas 
materiala: ĝi estas bildo de la Spirito. La universa fluidaĵo 
estigas inter ili konstantan komunikon; ĝi estas la transigilo 
de la penso, tia, kia la aero rilate la sonon; ia speco de 
universa telegrafo, interliganta ĉiujn mondojn kaj ebliganta 
al la Spiritoj sin reciproke korespondi el unu al alia mondo». 


283. Ĉu la Spiritoj povas reciproke kaŝi siajn pensojn? Ĉu ili 
povas eviti unuj la aliajn? 


«Ne; por ili ĉio estas nuda, precipe tiam, kiam ili estas 
perfektaj. Ili povas sin reciproke malproksimigi, sed ili ĉiam 
vidas unuj la aliajn. Tamen tio ne estas absoluta regulo, ĉar 


iuj Spiritoj povas ja fariĝi nevideblaj por aliaj, se ili opinias 
tion utila». 


284. Kiel la Spiritoj, jam ne havante korpon, povas certigi 
sian identecon kaj distingiĝi de la ceteraj spiritaj estuloj, ilin 
ĉirkaŭantaj? 


«Ili certigas sian identecon per la perispirito, kiu faras ilin 
estuloj diferencaj unuj de aliaj, kiel la korpoj distingigas la 
homojn». 


285. Ĉu la Spirito sin reciproke rekonas protio, ke ili kunvivis 
sur la Tero? Cu filo rekonas sian patron, ĉu amiko sian 
amikon? 


«Jes, kaj tiel en sinsekvaj generacioj». 


— Kiel la homoj, sin reciproke konintaj sur la Tero, rekonas 
unuj la aliajn en la spirita mondo? 


«Ni vidas nian pasintan vivon, kaj en ĝi ni legas kvazaŭ en 
libro; vidante la pasintecon de niaj amikoj kaj malamikoj, ni 
vidas ilian transiron de vivo al morto». 


286. Kiam la animo forlasas sian morteman restaĵon, Ĉu ĝi 
vidas tuj siajn parencojn kaj amikojn, kiuj iris pli frue olĝi en 
la spiritan mondon? 


«Ne ĉiam tuj; ĉar, kiel ni jam diris, ĝi bezonas iom da tempo 
por certiĝi pri sia stato kaj por forskui la materian vualon». 


287. Kiel la animo estas akceptata ĉe sia reveno al la mondo 
de la Spiritoj? 


«La animo de justulo, kiel amata frato, de longe atendata; 
tiu de malbonulo, kiel malŝatata individuo». 


288. Kian senton ekhavas la malpuraj Spiritoj, vidante alveni 
alian malbonan Spiriton? 


«lli ĝojas, ke ili vidas similulon, kiu, kiel ili, ne ĝuas la 
senfinan feliĉon, tiel same, kiel ĉe vi fripono estas akceptata 
de siaj egaluloj». 


289. Ĉu niaj parencoj kaj amikoj venas kelkafoje renkonte al 
ni, kiam ni lasas la Teron? 


«Jes, ili iras renkonte al la animo, de ili amata; ili ĝin salutas, 
kvazaŭ ĝi revenus el vojaĝo, se ĝi sin savis de la danĝeroj de 
sia vojo, kaj helpas ĝin malimplikiĝi de la korpaj ligiloj. Estas 
komplezo al la bonaj Spiritoj, tio, ke Spiritoj, kiuj ilin estimis, 
venas ilin akcepti; la nepura, kontraŭe, restas en soleco aŭ 
estas ĉirkaŭita nur de aliaj samgradaj: tio estas puno». 


290 Ĉu parencoj kaj amikoj restas ĉiam kune post sia morto? 


«Tio dependas de ilia rango kaj de la vojo, kiun ili sekvas por 
sia progreso. Se unu el ili troviĝas pli antaŭe kaj iras pli 
rapide ol la alia, ili ne povos do restadi kune; ili povos 
kelkafoje sin reciproke vidi, sed ili estos por ĉiam kune nur 
tiam, kiam ili povos iri flanko ĉe flanko, aŭ kiam ili estos 
atingintaj egalan stadion. Cetere, la neeblo vidi parencojn 
kaj amikojn estas iafoje puno». 


Simpatiaj kaj antipatiaj rilatoj inter la Spiritoj. 
«Eternaj duonoj» 


291. Ĉu, krom la ĝenerala simpatio pro simileco, la 
Spiritojportas reciproke aliajn apartajn inklinojn? 


«Jes, kiel ĉe la homoj; sed la inklino, interliganta la Spiritojn, 
estas pli forta, kiam la korpo forestas, ĉar tiam la Spiritoj jam 
ne troviĝas sub la potenco de la pasioj». 


292. Ĉu la Spiritojportas reciprokan malamon? 


«Malamo estas nur inter nepuraj Spiritoj, kaj ĝuste tiuj 
blovas inter la homojn malamikecon kaj disiĝojn». 


293. Ĉu du homoj, iamaj malamikoj sur la Tero, konservas 
resentojn en la spirita mondo? 


«Ne; ili komprenas, ke ilia reciproka malamo estis stulta, kaj 
infaneca ties motivo. Nur la neperfektaj Spiritoj konservas 
lan resenton, dum ili sin ne purigas. Se ilin disigis nur 
materiala intereso, eĉ se ili estas Malmulte liberigitaj el la 
materio, ili ne ekpensos plu pri tio. Se ne ekzistas la 
antipatio inter ili kaj se estos malaperinta la motivo de l' 
malpaco, ili povas plezure restarigi siajn interrilatojn». 


Tiel same du lernantoj, atinginte la aĝon de prudento, 
rekonas la bagatelecon de la demandoj, pro kiuj ili malpacis 
dum sia infaneco, kaj ne plu nutras reciprokan malbonan 
senton. 


294. Ĉu la memoro pri la malbonaj agoj, kiujn du homoj faris 
unu kontraŭ la dua, estas malhelpo al ilia reciproka 
simpatio? 


«Jes; ĝi igas ilin sin deturni unu de la dua». 


295. Kian senton havas, post la morto, tiuj, al kiuj ni 
malutilis sur la Tero? 


«Kiam bonaj, ili pardonas, laŭ via pento. Kiam malbonaj, ili 
povas konservi resenton kaj, iafoje, persekuti vin eĉ dum alia 
ekzistado. Dio povas permesi tion, kiel punon». 


296. Ĉu la individua korinklino de la Spiritoj estas aliiĝema? 


«Ne, ĉar pri tio ili ne povas erari; ili jam ne havas la maskon, 
post kiu hipokriteco sin kaŝas, kaj tial la korinklino de la 


puraj Spiritoj estas nevariema. La amo, ilin kuniganta, estas 
por ili fonto de superega feliĉo». 


297. Ĉu la korinklino, kiun du homoj dediĉis unu al la alia 
sur la Tero, ĉiam daŭras plu en la mondo de la Spiritoj? 


«Sendube, kiam fondita sur vera simpatio; sed, se la fizikaj 
kaŭzoj havas en tiu inklino pli grandan parton ol la simpatio, 
tiam tiu inklino malaperas kun sia kaŭzo. La alligiteco inter 
Spiritoj estas pli solida kaj daŭra ol sur la Tero, Ĉar ĝi ne 
troviĝas sub la kaprico de materiaj interesoj kaj de 
memamo». 


298. Ĉu la animoj, devantaj kuniĝi unu kun la dua, estas, 
ekde sia origino, antaŭdestinitaj por kuniĝo? Ĉu ĉiu el ni 
havas, ie en la universo, sian duonon, kun kiu ĉiu estas iam 
fatale kuniĝonta? 


«Ne; nenia aparta kaj fatala kuniĝo estas inter du animoj. 
Kuniĝo ekzistas inter ĉiuj Spiritoj, sed malsamgrada, laŭ la 
respektivaj rangoj, tio estas, laŭ iliaj gradoj da perfektiĝo; ju 
pli perfektaj, des pli forte kunigitaj. 


El malkonkordo naskiĝas ĉiaj doloroj de la homaro, kaj el 
konkordo rezultas plena feliĉo». 


299. Laŭ kiu senco devas esti konsiderata la vorto duono, 
kiun iuj Spiritoj uzas, por nomi la sin reciproke simpatiantajn 
Spiritojn? 


«Tiu esprimo estas neĝusta; se unu Spirito estus la duono de 
alia, tiam, kiam ili ne estus kune, ĉiu el ili estus 
nekompleta». 


300. Ĉu du Spiritoj perfekte simpatiantaj unu la duan, kiam 
kuniĝintaj, restos tiel por eterne, aŭ ĉu ili povos disiĝi, por 
kuniĝi kun aliaj Spiritoj? 


«Ĉiuj Spiritoj estas kunigitaj unuj kun la aliaj; mi parolas pri 
tiuj, kiuj jam atingis la perfektecon. En la malsuperaj sferoj, 
kiam iu Spirito plialtiĝas, li ne plu sentas simpation por tiuj, 
kiujn li forlasis». 


301. Ĉu du, sin reciproke simpatiantaj Spiritoj estas la 
alplenigaĵo unu de la dua, aŭ ĉu tiu simpatio estas nura 
rezultato de perfekta identeco? 


«La simpatio, altiranta iun Spiriton al alia, rezultas de 
perfekta akordeco de inklinoj kaj instinktoj; se unu devus 
kompletigi la duan, li do perdus sian individuecon». 


302. Ĉu la identeco, necesa al perfekta simpatio, konsistas 
nuren simileco de pensoj kaj sentoj, aŭ ankaŭ en egaleco de 
la akiritaj konoj? 


«En egaleco de niveloj en la hierarkio». 


303. Ĉu la Spiritoj, hodiaŭ sin ne reciproke simpatiantaj, 
povos iam simpatii unu la duan? 


«Jes; ĉiuj sin reciproke simpatios. Spirito, hodiaŭ troviĝanta 
en malsupera sfero, venos, per sia perfektiĝo, en la sferon, 
kie loĝas alian. Ilia renkontiĝo okazos pli frue, se la pli 
evoluinta Spirito, nevolonte elportante siajn provojn, restos 
en la sama stato». 


— Ĉu du sin reciproke simpatiantaj Spiritoj povas neplu 
simpatii unu la duan? 


«Certe, se unu el ili estas maldiligenta». 


La teorio pri la «eternaj duonoj» estas figuro pri la kuniĝo 
de du sin reciproke simpatiantaj Spiritoj; tio estas esprimo, 
uzata eĉ en la vulgara parolo, kaj tial ni ĝin ne prenu 
laŭlitere; certe, la Spiritoj, ĝin uzantaj, ne apartenas al 
alta ordo; la sfero de ties ideoj estas, tute certe, 


malvasta, kaj ili esprimas sian penson per vortoj, kiujn ili 
uzadis dum sia enkorpa vivo. Devas do esti flanken metita la 
ideo, ke du Spiritoj estas kreitaj unu por la dua kaj ke ili 
iam nepre kuniĝos por la tuta eterna tempo, post pli aŭ 
malpli daŭra diseco. 


Memoro pri la enkorpa ekzistado 
304. Ĉu la Spirito memoras sian enkorpan ekzistadon? 


«Jes, tio estas, vivinte plurajn fojojn kiel homo, li memoras, 
kio li estis, kaj mi asertas al vi, ke li iafoje ridas kaj bedaŭras 
sin mem». 


Tute same, kiel matura homo ridas siajn junulajn frenezaĵojn 
aŭ siajn infanjarajn senvaloraĵojn. 


305. Ĉu la memoro pri la enkorpa ekzistado sin prezentas al 
la Spirito komplete kaj subitepost la morto? 


«Ne; ĝi venas iom post iom, kiel io sin elŝovanta el 
nebulego, kaj proporcie kiel li streĉas sian atenton al gi». 


306. Ĉu la Spirito memoras detale ĉiujn okazojn de sia vivo; 
ĉu li ĝin tutan ĉirkaŭprenas per retrospektiva rigardo? 


«Li memoras la aferojn laŭ la sekvoj, kiujn ili alportis al lia 
spiritostato; sed vi komprenas, ke al keliaj faktoj li donas 
neniom da valoro, kaj tiujn memori li tute ne ekpensas». 


— Sed, ĉu li povus ilin memori, se li volus? 


«Li povas, sen ia manko, memori ĉiajn detalojn kaj 
malgravaĵojn, tiel de la okazoj kiel de la pensoj; sed, kiam tio 
estas neniel utila, li tion ne faras». 


— Ĉu li vidas la celon de la surtera vivado rilate la estontan 
vivon? 


«Certe li tiun celon vidas kaj komprenas pli bone, ol tiam, 
kiam li troviĝis en karno; li komprenas la neceson de l'puriĝo 
por la atingo de la supro; kaj li scias, ke en ĉiu ekzistado li 
seniĝas je kelkaj malpuraĵoj». 


307. Kiel la pasinta vivo de iu Spirito estas stampita sur lia 
memoro? Cu tio fariĝas per penado de lia imagpovo nU kiel 
bildo antaŭ liaj okuloj? 


«Ambaŭ aferoj okazas; ĉiuj faktoj, kies memoro interesas lin, 
kvazaŭ ĉeestas; la ceteraj troviĝas en pli aŭ malpli densa 
nebulo ĉe lia penso, aŭ estas tute forgesitaj. Ju pli liberigita 
el la materio, des malpli gravaj la Spirito konsideras la 
materialajn aferojn. Vi ofte elvokas vagantan Spiriton, kiu 
ĵus forlasis la Teron kaj kiu tamen ne memoras la nomojn de 
la homoj, kiujn li amis, nek multajn aliajn apartajn aferojn, 
kiuj ŝajnas al vi gravaj: tiel okazas pro tio, ke ili havas por li 
malmultan valoron kaj, tial, ili falas en forgeson. Tio, kion li 
bone memoras, estas la ĉefaj faktoj, kontribuintaj por lia 
plialtiĝo». 


308. Ĉu la Spirito memoras ĉiujn ekzistadojn, kiuj antaŭiris 
tiunĵus finitan? 


«Lia tuta pasinteco sterniĝas antaŭ li, kiel antaŭ vojaĝanto 
liaj marŝaj distancoj; sed, kiel ni diris, la Spirito ne tute 
memoras ĉiujn siajn agojn; li ilin memoras laŭ ties influo sur 
lia nuna stato. Koncerne liajn unuajn ekzistadojn, — kiuj 
povas esti konsiderataj la infanaĝo de la Spiritotiuj perdiĝas 
en la spaco, malaperas en la forgesonokto». 


309. Kia la Spirito opinias la korpon, kiun li ĵus forlasis? 


«Senvalora vesto, kiu lin ĝenis, kaj li ĝojas vidante sin sen 
tia ŝarĝo». 


— Kian senton li havas, vidante sian korpon putranta? 


«Tio preskaŭ ĉiam estas al li indiferenta: ĝi estas io, tute 
negrava al li». 


310. Ĉu, post kelka tempo, la Spirito rekonas la ostojn aŭ iun 
alian objekton, iam apartenintan al li? 


«Kelkafoje; tio dependas de la pli aŭ malpli alta vidpunkto, 
el kiu li observas la surterajn aferojn». 


311. Ĉu la respekto, kiun ni havas por la materiaj aĵoj 
apartenintaj al la Spirito, altiras lian atenton al tiuj objektoj 
kaj linplezurigas? 


«Ĉiam plaĉas al la Spirito, ke oni memoras lin; liaj iamaj 
objektoj, kiujn vi konservas, revenigas lin al via memoro; 
tamen ne tiuj objektoj, sed la penso, altiras lin al vi». 


312. Ĉu la Spiritoj konservas memoron pri siaj suferoj en sia 
lasta ekzistado? 


«Ofte, kaj tiu memoro igas ilin pli bone taksi la valoron de 
l'feliĉo, kiun ili povas ĝui kiel Spiritoj». 


313. Ĉu homo, kiu estis feliĉa sur la Tero, bedaŭras, forirante 
de tie, ke liperdis laplezurojn, kiujn li ĝuadis? 


«Nur la malsuperaj Spiritoj bedaŭras la perdon de plezuroj, 
kiuj respondas al la nepureco de ilia naturo kaj kiujn ili nun 
pagas per suferoj. Por la Superaj Spiritoj, la eterna feliĉo 
estas miloble preferinda, ol la momentaj plezuroj sur la 
Tero». 


Tiel ankaŭ, matura homo malŝatas tion, kio ĉarmis liajn 
infanajn jarojn. 


314. Ĉu homo, kiu komencis grandajn laborojn por utila celo 
kaj ilin vidas interrompitaj de la morto, bedaŭras, en la 
transtomba mondo, ke li lasis ilin nekompletaj? 


«Ne, ĉar li vidas, ke aliaj estas destinitaj por fini tiujn 
laborojn. Anstataŭ bedaŭri, li klopodas por admoni aliajn 
noblasentajn Spiritojn ilin pluigi. Lia celo, sur la Tero, estis la 
bono de la homaro: nu, tiu celo pluas en la spirita mondo». 


315. Ĉu tiu, kiu postlasis artajn aŭ literaturajn verkojn, 
konservas al tiuj la saman amon, kian li havas al ili dum sia 
vivo? 


«Li rigardas tiun el alia vidpunkto kaj laŭ sia rango; iafoje li 
malaprobas tion, kion li plej admiris». 


316. Ĉu la Spirito ankoraŭ interesiĝas pri la laboroj, farataj 
sur la Tero por la progresado de la artoj kaj de la sciencoj? 


«Tio dependas de lia rango aŭ de la misio, kiun li estas 
plenumonta. Tio, kio ŝajnas al vi mirinda, iafoje tre malmulte 
valoras por iuj Siritoj; ĉi-tiuj ĝin rigardas tiel, kiel klerulo 
taksas verkon de senspertulo. Li ekzamenas tion, kio 
elmontras noblecon kaj progresojn de la enkarniĝintaj 
Spiritoj». 


317. Ĉu la Spiritoj konservas, post la morto amon al sia 
patrolando? 


«La sama principo ĉitie valoras: por la Superaj Spiritoj, 
patrolando estas la universo; sur la Tero, ilia patrolando 
estas tie, kie ili trovas pli da simpatiaj personoj». 


La situacio de la Spiritoj kaj ilia maniero taksi la aferojn 
diversas senfine, laŭ la grado da morala kaj intelekta 
elvolviĝo. Ordinare, la superklasaj Spiritoj nedaŭre haltas 
sur la Tero; ĉio, kio tie okazas, estas tiel bagatela, 
kompare kun la grandiozaj aferoj en la senlima spaco; Ĉio, 
kion la homoj juĝas plej grava, estas por tiuj Spiritoj tiel 
infaneca, ke ili trovas en nia mondo malmultajn allogaĵojn, 
escepte, se ili estas ĉitien vokitaj por helpi la progresadon 
de la homaro. La mezklasaj Spiritoj ofte restadas ĉe ni pli 
da tempo, kvankam ili konsideras la aferojn el vidpunkto pli 


alta ol tiam, kiam ili estis enkarniĝintaj. La vulgaraj 
Spiritoj, se tiel diri, trovas ĉitie sian hejmon, kaj estas 
la plimulto de l' loĝantaro de la nevidebla mondo; ili havas 
proksimume, la samajn ideojn, la samajn gustojn, la samajn 
inklinojn, kiujn ili havis en la korpa envolvaĵo; ili 
enmiksiĝas en niajn kunvenojn, en niajn negocojn kaj amuzojn, 
kaj en tiuj ili pli aŭ malpli aktive partoprenas, laŭ sia 
karaktero. Ne povante kontentigi siajn pasiojn, ili ĝuigas 
kaj instigas la homojn, sin donantajn al tiuj pasioj. El tiaj 
Spiritoj estas kelkaj pli seriozaj, kiuj vidas kaj observas 
la aferojn de nia mondo, por instrui sin kaj perfektiĝi. 


318. Ĉu la ideoj de la Spiritoj sin modifas en la spirita 
mondo? 


«Jes, la ideoj sin forte modifas, proporcie kiel la Spirito estas 
malpli ligita al la materio. Li povas, ĉe kelkaj okazoj, longe 
konservadi siajn ideojn, sed la influo de la materio iom post 
iom malpliiĝas por sin plibonigi». 


319. Se la Spirito jam vivis la spiritan vivon, antaŭ ol 
enkarniĝi, kial do lia miro de lia reveno en la spiritan 
mondon? 


«Tio estas unuamomenta efiko kaj malklareco, sekvanta la 
vekiĝon; poste li plene rekonsciiĝas, laŭgrade, kiel revenas 
al li la memoro pri la pasinteco kaj kiel estingiĝas la impreso 
pri la surtera vivo». (163 kaj sekvantaj.) 


Solenoj memore de la mortintoj. Funebraj 
ceremonioj. 


320. Ĉu la Spiritojn tuŝas la memoro de tiuj, kiujn ili amis sur 
la Tero? 


«Multe pli, ol kiel vi pensas; tiu memoro pligrandigas ilian 
feliĉon, se ili estas jam feliĉaj; se ili estas malfeliĉaj, gi estas 
senpezigilo». 


321. Ĉu la tago de la Mortintoj havas por la Spiritoj ian pli 
solenan karakteron? Cu la Spiritoj sin pretigas por viziti la 
personojn, venantajn preĝi ĉe iliaj mortrestaĵoj? 


«La spiritoj respondas la alvokon de via penso, en tiu tago, 
kiel en la ceteraj tagoj». 


— Ĉu en tiu tago ili venas renkonte al ni ĉe siaj tomboj? 


«Illi alkuras tien pli multnombre en tiu tago, ĉar pli da 
personoj ilin vokas; sed ĉiu venas pro siaj amikoj, ne pro la 
amaso de la indiferentuloj». 


— Sub kiu formo ili sin prezentas en tiu loko, kaj kiel ni ilin 
vidus, en la okazo, se ili povus fariĝi videblaj? 


«Sub la formo, en kiu ili estis konataj en sia vivo». 


322. Ĉu la forgesitaj Spiritoj, tiuj, kies tombojn neniu vizitas, 
ankaŭ ĉeestas malgraŭ tio, kaj sentas bedaŭron vidante, ke 
neniu amiko ilin memoras? 


«Kian valoron la Tero havas por ili? Nur per la koro ili povas 
esti altirataj. Se amo ilin ne alvokas al la Tero, ili jam havas 
nenion, kio ligus ilin al ĝi; ili havas ĉe si la tutan universon». 


323. Ĉu vizito al lia tombo plezurigas la Spiriton pli ol 
hejmapreĝo? 


«Vizito al tombo estas maniero montri, ke oni pensas pri la 
forestanta Spirito: ĝi estas bildo. Mi jam diris al vi: nur preĝo 
sanktigas la agon memori; ne gravas loko, se preĝas koro». 


324. Ĉu la Spiritoj de la homoj, al kiuj estas starigitaj statuoj 
aŭ monumentoj, ĉeestas tiujn solenojn kaj ĉi-tiujn plezure 
vidas? 


«Multaj ĉeestas, kiam ili povas; sed ilin tuŝas malpli tiuj 
honoroj ol la memoro». 


325. Kiel klarigi la deziron de kelkaj personoj, ke ili estu 
entombigitaj en difinitan lokon, prefere ol en alian? Ĉu ili pli 
volonte venus al tiu loko post sia morto? Kaj, ĉu tiu graveco, 
ligita al materiala aĵo estus signo de malsupereco de la 
Spirito? 


«Alligiteco de la Spirito al iuj lokoj: morala malsupereco. Al 
supera homo ne gravas unu loko sur la Tero pli ol alia. Ĉu li 
ne scias, ke lia animo iam kuniĝos kun siaj amatoj, eĉ se liaj 
ostoj kuŝas malproksime de ties ostoj?» 


— Ĉu la kolekto, en unu sama loko, de la mortrestaĵoj de ĉiuj 
anoj de unu familio devas esti konsiderata io vanta? 


«Ne; ĝi estas pia kutimo kaj atesto pri simpatio al la 
personoj, kiujn oni amis; kvankam tiu kunigo malmulte 
gravas al la Spiritoj, ĝi estas tamen utila al la homoj: la 
memoroj estas pli intime kolektitaj». 


326. Ĉu la animo, reveninta al la spirita vivo, estas tuŝata de 
la honoroj al ĝiaj mortrestaĵoj? 


«Atinginte certan stadion, la Spirito jam ne portas la 
surterajn vantaĵojn kaj komprenas la bagatelecon de Ĉiuj tiuj 
aferoj; sed, sciu, multaj Spiritoj, en la momentoj sekvantaj la 
materian morton, ekhavas grandan plezuron el la honoroj al 
ili farataj, aŭ tre ĉagreniĝas pro la forlaso de iliaj envolvaĵoj, 
ĉar ili ankoraŭ tenas kelkajn el la ĉimondaj konvencioj». 


327. Ĉu la Spirito alestas al siajfunebraj ceremonioj? 


«Tio ofte okazas, sed kelkafoje li ne komprenas, kio fariĝas, 
se li ankoraŭ troviĝas konfuzita». 


— Ĉu lin flatas la kolektiĝo de ĉeestantoj ĉe liaj funebraj 
ceremonioj? 


«Pli aŭ malpli, laŭ la sento, kiu alvenigas tiujn personojn». 


328. Ĉu la Spirito de homo jus mortinta ĉeestas la kunvenojn 
de siaj heredantoj? 


«Preskaŭ ĉiam; Dio tiel volas, por lia instruo kaj por la puno 
de la kulpuloj. Tiam li taksas la valoron de iliaj certigoj pri 
estimo; ĉiuj sentoj estas malkaŝitaj antaŭ li, kaj lia elreviĝo, 
ĉe la senhonta avidegemo de tiuj, kiuj inter si distranĉas 
liajn havoĵojn, klarigas al li la sentojn de liaj heredantoj; sed, 
ties vico ankaŭ venos». 


329, Ĉu la instinkta respekto, kiun la homo, en ĉiuj tempoj 
kaj ĉe ĉiuj popoloj, havas por la mortintoj, rezultas de lia 
intuiciopri la estonta vivo? 


«Ĝi estas natura sekvo de tiu intuicio; sen ĉi-tiu, la respekto 
por la mortintoj estus neniel pravigebla». 


Ĉapitro VII 
Reveno al la enkorpa vivo 


1. Unuaj fazoj de la reveno. — 2. Kuniĝo de animo kun 
korpo. — Aborto. — 3. Moralaj kaj intelektaj kapabloj de 
la homo. — 4. Influo de la organismo. — lIdioteco, 
frenezeco. — 6. Pri la infanaĝo. — 7. Surteraj simpatioj 
kaj antipatioj. — 8. Forgeso pri la pasinteco. 


Unuaj fazoj de la reveno 


330. Ĉu la Spiritoj konas la epokon, kiam ili denove 
enkarniĝos? 


«lli ĝin antaŭsentas, same kiel blindulo sentas la fajron, al 
kiu li alproksimiĝas. Ili scias, ke ili devas repreni iun korpon, 
same kiel vi scias, ke vi iun tagon mortos, sed ili ne scias, 
kiam tio okazos». (166) 


— Ĉu do reenkarniĝo estas io necesa al la spirita vivo, kiel 
morto al la korpa? 


«Certe, tiel estas». 
331. Ĉu ĉiuj Spiritojpensaspri sia reenkarniĝo? 


«Kelkaj pri tio tute ne pensas, eĉ ĝin ne komprenas; tio 
dependas de ilia grado da progreso. Por kelkaj, la necerteco 
pri sia estonteco estas puno». 


332. Ĉu la Spirito povas pliaŭ malplifruigi la momenton de 
sia reenkarniĝo? 


«Li povas ĝin plifruigi, vokante ĝin per sia deziro; li povas 
anaŭ ĝin malplifruigi, se li malkuraĝas ĉe la provo, ĉar ankaŭ 
en la rondo de la Spiritoj estas kelkaj timemaj kaj 


indiferentaj; sed tion li ne faras senpune: li suferos, kiel iu, 
kiu malkuraĝas antaŭ medikamento, kiu povos lin resanigi». 


333. Se iu Spirito opinius sin sufiĉe feliĉa en meza pozicio ĉe 
la vagantaj Spiritoj kaj ne ambicius supreniri, ĉu li tiam 
povus senfine daŭrigi tiun staton? 


«Ne senfine: progreso estas bezono, kiun la Spirito pli aŭ 
malpli frue sentos; ĉiuj devas evolui: jen ĉies destino». 


334. Ĉu la kuniĝo de animo kun iu korpo estas antaŭdifinita, 
aŭ Ĉu nur en la lasta momento tiu elekto estas farata? 


«La Spirito estas ĉiam antaŭe asignita. Elektinte la provon, 
kiun li volas sperti, li petas enkarniĝon; nu, Dio, ĉion scianta 
kaj vidanta, jam antaŭe sciis kaj vidis, ke tiu aŭ tiu alia 
animo kuniĝos kun tiu aŭ tiu alia korpo». 


335. Ĉu la Spirito rajtas elekti la korpon, al kiu li alligiĝos, aŭ 
nur la specon de l' vivo, kiu utilos al li kiel provo? 


«Li povas ankaŭ elekti la korpon, ĉar la kondiĉoj de tiu korpo 
povas esti provoj, kunhelpantaj por lia progreso, se li venkos 
la renkontotajn barojn; sed tiu elekto ne ĉiam dependas de li 
mem; tamen li povas peti». 


— Ĉu la Spirito povus, ĉe la lasta momento, rifuzi ligiĝi al la 
korpo, kiun li elektis? 


«Se li tion decidus, li suferus multe pli ol tiu, kiu estus 
peninta fari nenian provon». 


336. Ĉu povus okazi, ke neniu Spirito volas enkarniĝi en 
naskiĝontan infanon? 


«Dio prizorgus tion. Devante naskiĝi vivipova, la infano 
nepre ricevos animon; neniu estas kreita sen ia intenco». 


337. Ĉu la ligiĝo de Spirito al difinita korpo povas esti diktita 
de Dio? 


«Jes, same kiel la provoj precipe tiam, kiam la Spirito 
ankoraŭ ne kapablas al plenkonscia elekto. La Spirito povas, 
por pekelpago, esti trudpelita ligiĝi al la korpo de infano kiu, 
pro sia deveno kaj estonta pozicio en la mondo, eventuale 
estos por li punilo». 


338. Se okaze pluraj Spiritoj sin prezentus por ekpreni 
saman korpon, kio decidus, kiu el ili lapreferinda? 


«La sama korpo povas esti petata de pluraj Spiritoj; tiam, 
nur Dio decidas, kiu el ili estas la plej kapabla plenumi la 
mision, por kiu la infano estas destinita; sed, kiel mi jam 
diris, la Spirito estas elektita antaŭ la momento, kiam li 
devas ligiĝi al la korpo». 


339. Ĉu, ĉe la momento de sia enkarniĝo, la Spirito estas 
konsternita, kiel ĉe sia elkarniĝo? 


«Lia konsterno, ĉe la enkarniĝo, estas multe pli granda kaj, 
precipe, pli daŭra. Per morto, la Spirito sin tiras de sklaveco; 
per naskiĝo, li revenas en ĝin». 


340. Ĉu la Spirito rigardas kiel solenan la momenton de sia 
enkarniĝo? Cu li plenumas ĉi-tiun agon, kiel aferon seriozan 
kajgravanpor li? 


«Li tiam troviĝas kiel homo, eniranta en ŝipon por danĝera 
vojaĝo kaj ne scianta, ĉu li renkontos la morton en la ondoj, 
kiujn li alfrontos». 


Vojaĝanto, enŝipiĝante, scias la danĝerojn, kiujn li riskas, 
sed li ne scias, ĉu la ŝipo dronos; io sama okazas kun la 
Spirito: li konas la specon de suferoj, al kiuj li sin 
submetas, sed li ne scias ĉu li falos. 


Kiel la morto de la korpo estas ia renaskiĝo por la Spirito, 
tiel ankaŭ la reenkarniĝo estas por li kvazaŭa morto aŭ, pli 
bone, ekzilo kaj malliberigo. Li lasas la spiritan mondon por 
la korpa mondo, kiel la homo lasas la korpan mondon por la 
spirita. La Spirito scias, ke li ja enkarniĝos, kiel la homo 
scias, ke li nepre mortos; sed ambaŭ ekkonas tiujn faktojn 
nur ĉe la lasta momento, kiam sonas la difinita horo. Tiam, 
ĉe tiu kriza momento, konsterno ekposedas la Spiriton, kiel 
okazas al agonianta homo, kaj tiu konsterno daŭras ĝis la ilo 
de lia nova ekzistado estos tute elformita. La alproksimiĝo 
de reenkarniĝo estas ia speco de agonio por la Spirito. 


341. Ĉu la necerteco, en kiu la Spirito troviĝas pri la 
eventuala rezultato de la provoj, kiujn li faros en sia nova 
ekzistado, kaŭzas al li maltrankvilon antaŭ la enkarniĝo? 


«Tre grandan maltrankvilon, ĉar tiuj provoj igos lin malfrui 
aŭ progresi, laŭ la maniero, kiel li ilin plenumos». 


342. Ĉu, en la momento de enkarniĝo, la Spirito estas 
akompanata de aliaj amikaj Spiritoj, kiuj ĉeestas lian foriron 
el la Spirita mondo, same kiel ili venas lin akcepti, kiam li 
tien revenas? 


«Tio dependas de la sfero, kie la Spirito loĝas. Se li estas en 
sfero, kie regas amo, la Spiritoj lin amantaj akompanas lin 
ĝis la lasta momento, kuraĝigas kaj eĉ ofte sekvas lin dum 
lia enkorpa vivo». 


343, Ĉu la amikaj Spiritoj, nin sekvantaj en ĉi-tiu vivo, estas 
tiuj, kiujn ni ofte en sonĝo vidas, kiuj manifestas al ni 
estimon kaj kiuj sin prezentas kun nekonataj mienoj? 

«Jes, ofte; ili vizitas vin, kiel vi vizitas la enkarcerigitojn». 


Kuniĝo de animo kun korpo. Aborto 


344. Ĉe kiu momento la animo kuniĝas kun la korpo? 


«Tiu kuniĝo ekestas en la sama momento de la embriigo, sed 
ĝi estas kompleta nur ĉe naskiĝo. Tuj de post la embriigo, la 
Spirito elektita por loĝi iun korpon, sin tenas ĉe tiu-ĉi per 
fluideca ligilo, kiu-ĉiam pli streĉiĝas ĝis la momento, kiam la 
infano venas en lumon; la krio, kiun tiam la jusnaskito 
ellasas, anoncas, ke tiu apartenas al la rondo de l' vivantoj 
kaj de l' servantoj de Dio». 


345. Ĉu la ligiteco de Spirito al korpo estas definitiva, de 
post la momento de la embriigo? Cu dum tiu unua fazo la 
Spiritopovus rezigni la korpon al li asignitan? 


«La ligiteco estas definitiva laŭ tio, ke alia Spirito ne povas 
anstataŭi tiun asignitan al tiu korpo; sed, ĉar la ligiloj de tiu 
kuneco estas ankoraŭ tre malfortaj, tial ili facile ŝiriĝas kaj 
eĉ povas ŝiriĝi pro la volo de la Spirito, se ĉi-tiu ŝanĝas sian 
decidon fronte al la elektitaj provoj; sed, tiam, la infano ne 
VIVOS». 


346. Kion faras la Spirito, se la elektita korpo mortas antaŭ 
ol veni en lumon? 


«Li elektas alian korpon». 
— Kiu estas la utileco de tiuj tro fruaj mortoj? 


«Illi preskaŭ ĉiam havas kiel kaŭzon la neperfektaĵojn de la 
materio». 


347. Kiel utila povas esti al la Spirito enkarniĝo en korpon, 
kiu mortas malmultajn tagojnpost sia naskiĝo? 


«La estulo ne konscias pri la daŭro de sia ekzistado, kaj tial 
la morto apenaŭ valoras; preskaŭ ĉiam, kiel ni diris, tio estas 
provo por la gepatroj». 


348. Ĉu la Spirito antaŭscias, ke la elektita korpo ne 
havasprobablecon vivi? 


«Kelkafoje li scias; sed, se li ĝin elektis pro tiu sola motivo, 
tio signifas, ke li malkuraĝas antaŭ la provo». 


349. Kiam al la Spirito pro ia motivo malprosperas iu 
enkarniĝo, ĉu tiu-ĉi estas tuj anstataŭita de alia ekzistado? 


«Ne ĉiam tuj; la Spirito devas havi la tempon necesan al 
nova elekto, escepte se estis antaŭe decidite, ke li devos tuj 
reenkarniĝi». 


350. Ĉu povas okazi, ke, sin definitive liginte al iu 
infankorpo, kaj jam ne povante rompi sian promeson, la 
Spiritopentas sian elekton? 


«Ĉu vi volas demandi, ĉu, kiel homo, li plendas pro sia vivo? 
Ĉu li dezirus, ke ĝi estu alia? jes; ĉu li bedaŭras sian 
elekton? ne; li ne scias, ke li faris tian elekton. La Spirito, en 
iu korpo, ne povas penti elekton, kiun li ne konscias; sed li 
povas trovi la ŝarĝon tro peza; kaj, se li ĝin kredas super liaj 
fortoj, jen li sin mortigas». 


351. Ĉu, dum la tempo de post embriigo ĝis naskiĝo, la 
Spiritopleneposedas ĉiujn siajn kapablojn? 


«Pli aŭ malpli, laŭ la tempo da gravedeco, ĉar tiam li 
ankoraŭ ne estas enkarniĝinta, sed nur alligita. Konfuzo 
komencas posedi la Spiriton jam de post la momento de la 
embriigo; tio avertas al li, ke alvenis la horo komenci novan 
ekzistadon. Tiu konfuzo ĉiam pliiĝas ĝis la naskiĝo: dum tiu 
intertempo, lia stato estas simila al tiu de enkarniĝinta 
Spirito dum la dormado de l' korpo. Proporcie kiel la horo de 
naskiĝo alproksimiĝas, liaj ideoj kaj lia memoro pri la 
pasinteco iom post iom forviŝiĝas; kiel homo, li jam tute ne 


konscias pri sia pasinteco, sed tiu memoro iom post iom 
revenas, kiam li estas denove en la spirita mondo». 


352. Ĉu, en la momento de l' naskiĝo, la Spirito tuj 
reekhavasplene siajn kapablojn? 


«Ne; la kapabloj disvolviĝas laŭgrade, kun la organoj. Ĝi 
estas por li nova ekzistado, kaj li bezonas lerni uzi siajn ilojn: 
liaj ideoj revenas al li iom post iom, kiel okazas al homo, kiu, 
eliĝinte el dormado, troviĝas en pozicio malsama ol tiu, en 
kiu li kuŝiĝis la antaŭan nokton». 


353. Protio, ke la ligiteco de Spirito al korpo estas kompleta 
kaj definitiva nur post naskiĝo, ĉu do ni konsideru feton 
animhava estaĵo? 


«La Spirito, ĝin devanta animi, troviĝas ekster ĝi; sekve, 
ĝustadire, feto ne havas animon, ĉar enkarniĝo estas 
ankoraŭ farota; tamen la Spirito jam estas ligita al la estaĵo, 
kiun li devas okupi». 


354. Kiel klarigi la vivon en utero? 


«Ĝi estas, kia la vivo de vegetaĵo. La ido vivas tiam bestan 
vivon. La homo havas en si la bestan kaj la vegetan vivon, 
kiujn li kompletigas per la spirita». 


355. Ĉu, kiel asertas la scienco, estas infanoj, kiuj jam en la 
patrina ventro, ne estas vivipovaj? Se estas tiel, por kiu celo 
tio okazas? 


«Tio ofte fariĝas; Dio ĝin permesas, kiel provon, ne nur por la 
gepatroj, sed ankaŭ por la Spirito, difinita por tiu 
enkarniĝo». 


356. Ĉu el mortnaskitaj infanoj, kelkaj eble ne estis difinitaj 
por enkarniĝo de Spiritoj? 


«Jes, estas kelkaj, por kiuj neniu Spirito estis difinita: por 
tiuj, nenio devus elrealiĝi. Nur pro la gepatroj do tiu infano 
venis al la mondo». 


— Ĉu tia estaĵopovas naskiĝipost laŭregula tempo? 
«Jes, kelkafoje, sed ĝi ne povas vivi». 


— Ĉu ĉiu infano, postvivanta sian naskiĝon, havas nepre en 
si enkarniĝintan Spiriton? 


«Kio ĝi estus sen Spirito? Ĝi ne estus homo». 
357. Kiaj estaspor la Spirito la sekvoj de aborto? 
«Ĝi estas nula ekzistado, kiun li devas rekomenci». 


358. Ĉu memvola aborto estas krimo, kiel ajn longa la 
tempo, pasinta depost la embriigo? 


«Malobeo je la leĝo de Dio estas ĉiam krimo. La patrino, aŭ 
iu alia persono, faros ĉiam krimon senigante je vivo idon 
antaŭ ties naskiĝo, ĉar tio malebligas al iu animo sperti la 
provojn, kies ilo estus la korpo de la naskiĝonto». 


359. Ĉu, en la okazo, se la vivo de patrino estus en danĝero 
pro la naskiĝo de sia ido, estas krimo pereigi ĉi-tiun por savi 
ŝin? 

«Estas preferinde pereigi la ankoraŭ ne ekzistantan estaĵon, 
ol tiun jam vivantan». 


360. Ĉu estas pravigeble, ke oni konsideras feton tiel 
atentinda kiel la korpon de infano, postvivinta sian 
naskiĝon? 


«Vidu en ĉio ĉi la volon kaj faron de Dio; ne traktu 
malserioze aferojn, kiujn vi devas respekti. Kial ne respekti 


la kreaĵojn, kelkafoje nekompletajn laŭ la volo mem de Dio? 
Tio estas parto de Liaj projektoj, kiujn neniu rajtas prijuĝi». 


Moralaj kaj intelektaj kapabloj de la homo 


361. De kio venas la moralaj kapabloj de la homo, noblaj aŭ 
malnoblaj? 


«Tiuj estas la kapabloj de la Spirito, en lin enkarniĝinta; ju 
pli pura estas la Spirito, des pli inklina al bono estas la 
homo». 


— Ĉu, laŭŝajne, el tio rezultas, ke en virta homo estas bona 
Spirito, kaj en malvirta homo estas malbona Spirito? 


«Jes; sed diru, prefere, neperfekta Spirito, por ke oni ne 
pensu, ke ekzistas eterne malbonaj Spiritoj, kiujn vi nomas 
demonoj». 


362. Kiu estas la karaktero de la individuoj, en kiujn 
enkarniĝas gajpetolemaj kaj frivolaj Spiritoj? 


«Tiuj homoj estas senpripensaj, ruzaj kaj, iafoje, malicaj». 
363. Ĉu la Spiritoj havaspasiojn aliajn ol la homajn? 
«Ne, alie ili tion komunikus al vi». 


364. Ĉu la homo ricevas de sama Spirito siajn moralajn kaj 
intelektajn kapablojn? 


«Certe, tiu estas la sama Spirito, kiu havigas al la homotiujn 
kapablojn, laŭ sia rango. La homo ne enhavas du Spiritojn». 


365. Kial tre inteligentaj homoj — kio atestas, ke en ili estas 
Superaj Spiritoj — estas iafoje, samtempe, treege malvirtaj? 


«Tio vidigas, ke la enkarniĝinta Spirito ne estas sufiĉe pura, 
kaj ke la homo cedas al la influo de aliaj pli neperfektaj 
Spiritoj. La Spirito suprenmarŝas per gradetaj paŝoj, sed lia 
progreso ne efektiviĝas samtempe en ĉiuj direktoj; dum iu 
fazo li povas antaŭeniri pri scio; dum alia, pri moralo». 


366. Kion ni pensu pri la opinio, laŭ kiu la intelektaj kaj 
moralaj kvalitoj de la homo estas rezultato de pluraj Spiritoj 
en lin enkarniĝintaj, el kiuj ĉiuj havas iun specialan 
kapablon? 


«Pripensante, oni ja rekonas, ke tio estas absurdo. La Spirito 
iam havos ĉiajn kapablojn; por povi progresi, li devas havi 
unu solan volon; se la homo estus kunmiksaĵo el Spiritoj, 
unu sola volo jane ekzistus; ne estus en li individueco, ĉar, 
en la momento de l' morto, ĉiuj tiuj Spiritoj dispeliĝus, 
kvazau bando da birdoj, forflugantaj el kaĝo. La homo ofte 
plendas pro tio, ke li ne komprenas iujn aferojn, kaj tamen 
estas kurioze vidi, kiel li multigas la malfacilaĵojn, kvankam 
li havas sub la mano klarigon tiel simplan, kiel naturan. 
Akcepti tiun opinion estus preni efikon por kaŭzo kaj pensi 
rilate al homo tion, kion la idolanoj pensadis rilate al Dio. La 
idolanoj kredis je tiom da dioj, kiom da fenomenoj ili 
observadis en la universo; sed, eĉ en ilia medio, la saĝaj 
vidis en tiuj fenomenoj nur efikojn kaŭzatajn de unu sola 
Dio». 


La fizika kaj la morala mondoj prezentas al ni, en ĉi-tiu 
rilato, multenombrajn punktojn por komparo. Oni kredis la 
plurecon de la materio, dum oni observadis nur supraĵe la 
fenomenojn; hodiaŭ oni komprenas, ke tiuj tiel diversaspecaj 
fenomenoj povas ja esti nuraj modifoj de unu sola elementa 
materio. La pluraj kapabloj estas manifestiĝoj de unu sama 
kaŭzo, nome la animo aŭ la enkarniĝinta Spirito, kaj ne de 
pluraj animoj; tiel same, la sonoj de orgeno estas rezultato 
de l' sama aero, kaj ne de tiom da specoj de aero, kiom da 
eligitaj sonoj. EL tia sistemo rezultus, ke, kiam iu homo 
perdas aŭ akiras iujn kapablojn, iujn inklinojn, ĉi-tiu fakto 
estus kaŭzita de la veno aŭ foriro de la Spiritoj, havantaj 


tiujn kvalitojn; tio farus el homo estaĵon kompleksan, sen 
individueco kaj do sen prirespondeco... Cetere, kontraŭas tiun 
teorion la multenombraj manifestiĝoj, per kiuj la Spiritoj 
pruvas al ni sian personecon kaj identecon. 


Influo de la organismo 


367. Ĉu la Spirito, ligiĝinte al korpo, identiĝas kun la 
materio? 


«La materio estas nura envolvaĵo de la Spirito, kiel vesto 
rilate la korpon. La Spirito, ligiĝinte al korpo, konservas la 
atributojn de sia spirita naturo». 


368. Ĉu la kapabloj de la Spirito sin manifestas tute libere 
depost lia ligiĝo al korpo? 


«La manifestiĝo de liaj kapabloj dependas de la al li 
servantaj organoj; ili estas ĉiam malfortigitaj de la krudeco 
de |' materio». 


— Ĉu la materia envolvaĵo estas do malhelpo je la libera 
manifestiĝo de la kapabloj de la Spirito, same kiel 
maldiafana vitro malhelpas la liberan disradiadon de lumo? 


«Jes; kiel tre maldiafana vitro». 


Ni povas ankoraŭ kompari la influon de la kruda materio de la 
korpo sur la Spiriton kun tiu de ŝlima akvo, kiu embarasas la 
movojn de korpo, naĝanta en ĝi. 


369. Ĉu la libera manifestiĝo de la animkapabloj dependas 
de la amplekso de la organoj? 


«La organoj estas iloj, per kiuj la animo praktikas siajn 
kapablojn; tiu praktikado dependas de la amplekso kaj de la 
perfekteco de tiuj organoj, same kiel la plenumo de iu laboro 
dependas de la taŭgeco de la koncerna ilo». 


370. Ĉu oni povas dedukti de la influo de l' organoj, ke 
ekzistas ia rilato inter la amplekso de la cerbaj organoj kaj 
tiu de la intelektaj kaj moralaj kapabloj? 


«Ne konfuzu efikon kun ties kaŭzo. La Spirito havas ĉiam la 
kapablojn, kiuj estas propraj al li; nu, ne la organoj estigas 
tiujn kapablojn, sed, kontraŭe, la kapabloj neprigas la 
elvolviĝon de la organoj». 


— Ĉu la malsameco de kapabloj de la homoj dependas do 
nur de la nivelo de la Spirito? 


«Nurne estas la ĝusta vorto; la kapabloj de la Spirito, kiu 
povas esti pli aŭ malpli altranga, estas la principo de tiu 
malsameco; sed oni devas ankaŭ alkalkuli la influon de la 
materio, kiu pli aŭ malpli malfaciligas al la Spirito la 
praktikadon de siaj kapabloj». 


La Spirito, ĉe sia enkarniĝo, kunportas iujn naturajn 
inklinojn; sed, se ni akceptas por ĉiu el ili respondan 
organon en la cerbo, la amplekso de tiuj organoj estus efiko, 
ne kaŭzo. Se la kapabloj havus originon ĉe la organoj, la 
homo estus do ia maŝino, sen libera volo kaj respondeco pri 
siaj agoj. Estus necese konsenti, ke la plej grandaj genioj, 
kleruloj, poetoj, artistoj, estas genioj nur pro tio, ke la 
hazardo havigis al ili specialajn organojn; el tio sekvas, 
ke, sen tiuj organoj, ili ne estus genioj kaj ke, kontraŭe, 
la lasta stultulo povus esti ia Newton, ia Vergilio aŭ ia 
Rafaelo, en la okazo, se li havus tiajn organojn. Tiaj 
supozoj estas ankoraŭ pli absurdaj, kiam aplikitaj al la 
moralaj kvalitoj. 


Tiel, laŭ tia sistemo, se Vincento de Paŭlo estus dotita de 
la Naturo per tiu aŭ tiu alia organo, li estus krimulo; kaj 
al la plej granda krimulo mankus nur tiu organo, por ke li 
estu ia Vincento de Paŭlo. Se oni, kontraŭe, konsentas, ke la 
specialaj organojse tiuj okaze ekzistasrezultas kaj 
elvolviĝas per la praktikado de la kapablo, kiel la muskoloj 
per ekzercado, ĉio do estas racie klara. Ni prenu ekzemplon, 
tiel veran, ke ĝi estas jam banala. Per iuj fizikaj signoj 
oni ekkonas drinkeman homon; ĉu li estas drinkema pro tiuj 


signoj, aŭ ĉu tiuj signoj elmontriĝas pro la drinkemo? Oni 
povas sekve aserti, ke la organoj ricevas la stampilon de la 
kapabloj. 


Idioteco, frenezeco 


371. Ĉu la opinio de homoj, kiuj pensas, ke la animoj de 
frenezuloj kaj idiotoj estas malsuperaj, havas ian bazon? 


«Ne; frenezuloj kaj idiotoj havas homan animon, kiu estas 
ofte pli inteligenta, ol kiel vi supozas, kaj kiu suferas pro la 
netaŭgeco de la rimedoj, je kiuj ĝi disponas por sia 
komunikado, same kiel mutulo suferas pro tio, ke li ne 
kapablas paroli». 


372. Kiu estas la celo de la Providenco, kreante 
kompatindajn estulojn, kiaj la frenezuloj kaj idiotoj? 


«La Spiritoj, loĝantaj korpojn de idiotoj estas Spiritoj 
pagantaj pro siaj kulpoj. Tiuj Spiritoj suferas pro la ĝenateco, 
en kiu ili estas tenataj, kaj pro la neebleco esprimi siajn 
sentojn per netaŭgaj aŭ difektitaj organoj». 


— Ĉu do ne estas vere, ke la organoj ne influas sur la 
kapablojn? 


«Ni neniam diris, ke tia influo ne ekzistas; kontraŭe, la 
organoj havas tre grandan influon sur la manifestadon de l' 
kapabloj; sed ili ne havigas la kapablojn: jen la diferenco. 
Lerta muzikisto per netaŭga instrumento ne povas bone 
ludi, sed el tio ne sekvas, ke li ne estas bona muzikisto». 


Estas necese distingi la normalan staton je la patologia 
stato. En la normala stato, la moralaj kvalitoj venkas la 
baron, kontraŭstaratan de la materio; sed, ĉe kelkaj okazoj 
la materio prezentas tian kontraŭstaron, ke la manifestiĝoj 
de la animo estas ĝenataj aŭ kripligitaj, kiel ĉe idioteco 
kaj frenezeco; tiuj estas patologiaj aferoj, kaj en ĉi-tiu 
okazo, ĉar la animo ne ĝuas sian plenan agliberecon, tial la 


homa leĝo mem ne konsideras la individuon responda por sial 
agoj. 


373. Kiu povas esti la merito de ekzistado, por estuloj, kiuj, 
kiel la idiotoj kaj frenezuloj, ne povas progresi pro tio, ke ili 
estas nekapablaj fari bonon aŭ malbonon? 


«Tia stato estas pekelpago, altrudita al ili pro la misuzo, kiun 
ili faris el iuj kapabloj; ĝi estas haltotempo». 


— Ĉu la korpo de idioto povas do enhavi Spiriton, kiu eble 
animis, en antaŭa ekzistado, geniulon? 


«Jes; genio estas iafoje malfeliĉego, kiam misuzata». 


La morala supereco ne ĉiam estas proporcia al la intelekta, 
kaj plej eminentaj geniuloj eble devas pagi multajn kulpojn; 
el tio ofte venas ekzistado malsupera ol tiu, kiun ili jam 
vivis, kaj tia ekzistado estas por ili fonto de suferoj. La 
malhelpoj, kiujn la Spirito renkontas, kontraŭ liaj 
manifestiĝoj, estas kiel katenoj, paralizantaj la movojn de 
fortika viro. Oni povas diri, ke frenezulo kaj idioto estas 
kriplaj je la cerbo, kiel lamulo je la kruroj kaj blindulo je 
la okuloj. 


374. Ĉu idioto, en sia stato kiel Spirito, konscias sian 
mensan staton? 


«Jes, ofte; li komprenas, ke la malhelpoj, rigidigantaj lian 
menson, estas provo kaj puno». 


375. Kiu estas la situacio de la Spirito dum frenezeco? 


«En sia libera stato, la Spirito ricevas rekte ĉiajn impresojn 
kaj ankaŭ rekte agas sur la materion; sed, kiam 
enkarniĝinta, li troviĝas en tute malsamaj kondiĉoj kaj estas 
devigita tion fari per specialaj organoj. Se ĉiuj aŭ kelkaj el la 
tiacelaj organoj estas difektitaj, lia agado kaj lia sentemo, 
kiom tiuj dependas de la organoj, estas do interrompitaj. Se 


li perdas siajn okulojn, li blindiĝas; se li perdas la 
aŭdorganon, li surdiĝas, kt. p. Prezentu al vi nun, ke la 
organo, direktanta la efikojn de intelekto kaj de volo, estas 
parte aŭ tute difektita aŭ modifita: vi facile komprenos, ke la 
Spirito, ne havante sub sia dispono aliajn ilojn, ol 
nekompletajn aŭ kriplajn organojn, vivas en konfuzo, kiun li 
intime sentas kaj plene konscias, sed kiun li ne kapablas 
forigi». 


— Ĉu do ne la Spirito, sed la korpo, estas difektita? 


«Jes; sed oni ne malatentu la fakton, ke, se la Spirito agas 
sur la materion, ĉi-tiu, ĝis certa grado, reagas sur lin, kaj ke 
la Spirito povas momente esti impresita de la difekto de la 
organoj, kiujn li uzas por sia manifestiĝo kaj ricevo de 
impresoj. Povas okazi, ke, kun la kresko de la tempo, kiam 
frenezeco longe daŭras, la ripetado de l' samaj agoj fine 
havas sur la Spiriton influon, el kiu li liberiĝos nur post plena 
forigo de ĉia materia impreso». 


376. Kiel klarigi, ke frenezeco iafoje altrenas homon al 
memmortigo? 


«La Spirito suferas pro sia ĝenateco kaj pro la nekapablo sin 
libere manifesti, kaj tial li serĉas en la morto la rimedon 
rompi siajn katenojn». 


377. Ĉu la Spirito de frenezulo sentas, post la morto, la 
efikon de l' difekto de siaj kapabloj? 


«Li povas tion senti dum iom da tempo, ĝis li estos tute for 
de la materio, same kiel iu, ĉe sia vekiĝo, sentas, ankoraŭ 
kelkan tempon, la konfuzon, en kiun la dormado lin 
dronigis». 


378. Kiel la difekto de la cerbo povas reefiki sur la 
Spiritonpost la morto? 


«Tio estas memoro; ia premsonĝo subigas la Spiriton, kaj, 
ĉar tiu-ĉi ne komprenis ĉion, kio fariĝis dum lia frenezeco, 
tial la restarigo de liaj ideoj ĉiam postulas iom da tempo; pro 
tio, ju pli daŭra estis frenezeco dum la vivo, des pli longa 
estas ankaŭ tiu konsterno, tiu ĝenateco post la morto. 
Kvankam jam for de la korpo, la Spirito tamen ankoraŭ 
sentas kelkatempe la impreson de siaj ligiloj». 


Pri la infanaĝo 


379. Ĉu la Spirito, animanta korpon de infano, estas tiel 
elvolviĝinta, kiel tiu de matura homo? 


«Li povas esti ankoraŭ pli, se li staras sur pli alta nivelo; nur 
la neperfekteco de la organoj malhelpas lian manifestiĝon. Li 
agas laŭ la ilo, per kiu li povas ion fari». 


380. Sen konsidero pri la malhelpoj, kiujn la neperfekteco de 
la organoj starigas kontraŭ lia libera manifestiĝo, ĉu la 
Spirito de infaneto pensas kiel infano aŭ kiel matura homo? 


«Dum infanaĝo, estas nature, ke la organoj de la intelekto, 
ĉar ne disvolviĝintaj, ne povas havigi al la Spirito la tutan 
intuicion de plenaĝulo; efektive, la intelekto de infano estas 
tre malgranda, ĝis la jaroj maturigas ĝian prudenton. La 
konsterno, sekvanta enkarniĝon, ne ĉesas subite ĉe naskiĝo: 
ĝi malaperas nur iom post iom kon la elvolviĝo de la 
organoj». 


Subtenas ĉi-tiun respondon jena observata fakto: la sonĝoj de 
infano ne havas la karakteron de tiuj de plenaĝulo; la 
objekto de ĝiaj sonĝoj estas preskaŭ ĉiam infaneca, kio estas 
signo de la speco de zorgoj de ĝia Spirito. 


381. Kiam infano mortas, ĉu ties Spirito rericevas tuj sian 
antaŭan viglecon? 


«Tiel devas esti, ĉar li estas tiam liberigita el la karna 
envolvaĵo; tamen li reekhavas sian antaŭan mensklarecon 
nur tiam, kiam tiu disiĝo estas elfarita, tio estas, tiam, kiam 
jam ekzistas nenia ligiteco inter Spirito kaj korpo». 


382. Ĉu la enkarniĝinta Spirito suferas, dum infanaĝo, pro la 
embaraso al li kaŭzata de l' neperfekteco de la organoj? 


«Ne; tiu stato estas necesa; ĝi estas natura kaj konforma al 
la projektoj de la Providenco; ĝi estas ripozoperiodo por la 
Spirito». 


383. Por kio servas al la Spirito trapasi infanaĝon? 


«Ĉar la Spirito enkarniĝas celante perfektiĝi, en tiu periodo 
li estas plej influebla de la impresoj, kiujn li ricevas kaj kiuj 
povas helpi lian progreson kune kun la personoj, al kiuj estas 
komisiita la edukado de la infano». 


384. Kial la unuaj krioj de ĵusnaskito esprimas doloron? 


«Por veki la intereson de ĝia patrino kaj la zorgojn, kiujn ĝi 
bezonas. Ĉu vi ne opinias, ke, se ĝiaj krioj esprimus nur 
ĝojon, tiam, kiam ĝi ankoraŭ ne kapablas paroli, oni do ne 
tre atentus ĝiajn bezonojn? Admiru, en ĉio la saĝecon de l' 
Providenco». 


385. De kio venas la ŝanĝo de karaktero en iuj aĝoj, precipe 
ĉe la fino de maturiĝo? Cu tio estas ia aliiĝo de la Spirito? 


«Okazas, ke la Spirito reprenas sian naturon kaj sin montras 
tia, kia li estis». 


«Vi ne konas la sekreton, kiun la infanoj kaŝas en sia 
senmaliceco; vi ne scias, kio ili estas, kio ili estis, kio ili 
estos; kaj tamen vi sentas por ili amon kaj korinklinon, kiel 
se ili estus parto de vi mem, en tia grado, ke amo de patrino 


al siaj idoj estas konsiderata la plej granda amo, kiun iu 
estulo povas porti por alia estulo. De kio venas tiu dolĉa 
sindonemo, tiu milda korinklino, kiujn eĉ fremdaj personoj 
sentas por infanoj? Ĉu vi scias? Ne; mi do tion klarigos al 
vi». 


«Infanoj estas kreitoj, kiujn Dio irigas al novaj ekzistadoj; 
kaj, por ke ili ne akuzu Lin pro troa severeco, Li tial havigas 
al ili ĉiujn aspektojn de senkulpeco. La malbonfaroj de eĉ 
malica infano trovas senkulpigon en la nekonscio de ĝiaj 
agoj. Tiu simplanimeco ne estas reala supereco rilate la 
antaŭan staton de la infano; ne: ĝi estas la bildo de tio, kio 
ili devus esti, kaj, se ili tiaj ne estas, sur ilin solajn falos la 
koncerna puno». 


«Sed, ne nur pro ili Dio havigis al infanoj tian mienon; 
ankaŭ, kaj precipe, pro la gepatroj, kies amo estas necesa al 
la malforteco de la idoj; tiu amo treege malpliiĝus ĉe 
neobeema kaj malafabla karaktero; sed, opiniante, ke ili 
estas bonaj kaj mildaj, la gepatroj dediĉas al ili sian tutan 
koron kaj ilin superŝutas per plej delikataj zorgoj. Sed, kiam 
la idoj jam ne bezonas tiajn protekton kaj helpon, al ili 
malavare donatajn dum dekkvin aŭ dudek jaroj, tiam ilia 
reala, individua karaktero plene kaj nude reaperas: ĝi restas 
ankoraŭ bona, se ĝi estis esence bona, sed ĝi ĉiam 
elmontras nuancojn, kaŝitajn dum la frua infanaĝo». 


«Kiel vi vidas, Dio kondukas ĉion sur la plej bona vojo; kaj, 
kiam oni havas puran koron, la klarigo de ĉi-tiuj aferoj estas 
facile konceptebla». 


«Efektive, pripensu, ke la Spirito de infano, naskiĝinta sur la 
Tero, eble venis de mondo, kie li ekhavis kutimojn tute 
malsamajn ol la viaj; kiel vi volus, ke troviĝu en via rondo tiu 
nova estulo, kunportanta pasiojn tiel malsamajn ol la viaj, 
havanta inklinojn kaj gustojn tute kontraŭajn al la viaj? Kiel 


vi volus, ke li eniĝu en viajn vicojn, krom per la rimedoj 
disponigitaj de Dio, tio estas, tra la kribrilo de la infaneco? 
En ĉi-tiu fazo kunmiksiĝas ĉiuj pensoj, karakteroj kaj varioj 
de estuloj naskitaj en tiu multego da mondoj, en kiuj la 
kreitoj evoluas. Vi mem, mortinte, troviĝas en kvazaŭa 
infanaĝo, meze de novaj fratoj; kaj en via nova ekstertera 
ekzistado, vi nescias la morojn, kutimojn kaj rilatojn en tiu 
por vi nova mondo; malfacile vi parolos lingvon, al kiu vi ne 
estas alkutimiĝintaj, lingvon, kiu estas pli viva, ol kia estas 
hodiaŭ via penso». (319) 


«Infanaĝo havas ankoraŭ alian utilecon: la Spiritoj eniras la 
enkorpan vivon nur por sin perfektigi, por sin plibonigi; la 
malforteco de la plej frua infanaĝo faras ilin flekseblaj, 
inklinaj akcepti la konsilojn de la spertuloj kaj de tiuj, kiuj 
devas ilin progresigi; tiam, oni povas reformi iliajn 
karakterojn kaj bridi iliajn malbonajn inklinojn: jen la devo, 
kiun Dio konfidis al la gepatroj, plej sankta misio, por kiu-ĉi- 
tiuj devos iam respondi». 


«Sekve, infanaĝo estas ne nur utila, necesa, neforigebla, sed 
ankaŭ natura sekvo de la leĝoj, kiujn Dio kreis kaj laŭ kiuj 
iras la universo». 


Surteraj simpatioj kaj antipatioj 


386. Ĉu du homoj, kiuj sin reciproke konis kaj amis, povas 
denove renkontiĝi en alia enkorpa ekzistado kaj rekoni unu 
la duan? 


«Rekoni unu la duan, ne; sed sin reciproke altiri, jes; multaj 
intimaj amikrilatoj, fonditaj sur sincera korinklino, havas ne 
alian kaŭzon. Du homoj reciproke alproksimiĝas pro ŝajne 
hazardaj cirkonstancoj, sed, vere, pro la altiro de du Spiritoj, 
serĉantaj unu la duan en la homamaso». 


— Ĉu estus por ili pli agrable, se ili sin reciproke rekonus? 


«Ne ĉiam; la memoro pri la pasintaj ekzistadoj kunportus 
malutilon multe pli gravan, ol kiel vi supozas. Post la morto 
ili sen reciproke rekonos kaj scios la tempon, kiun ili pasigis 
kune». (392) 


387. Ĉu simpatio havas ĉiam kiel komencon ian antaŭan 
konatecon? 


«Ne; du Spiritoj, konvenantaj unu al la dua, sin reciproke 
serĉas kvazaŭ instinkte, eĉ se ili ne interkonataĝis kiel 
homoj». 


388. Ĉu niaj ŝajne hazardaj renkontoj kun iuj personoj ne 
estas ankaŭ efiko de ia speco de simpatiorilatoj? 


«Estas inter la pensohavaj estuloj ligiloj, kiujn vi ankoraŭ 
nekonas. Magnetismo estas la piloto de tiu scienco, kiun 
poste vi pli bone komprenos». 


389. El kio naskiĝas la instinkta abomeno, kiun oni 
eksentas, ĉe la unua rigardo, kontraŭ iuj homoj? 


«Antipatioj inter Spiritoj, kiuj sin reciproke divenas kaj 
rekonas, ne parolante unu al la dua». 


390. Ĉu la instinkta antipatio estas ĉiam signo de malbona 
naturo? 


«Du Spiritoj ne estas nepre malbonaj nur protio, ke ili ne 
simpatias unu la duan; antipatio povas deveni de nesimileco 
de pensoj; sed laŭgrade, kiel la Spiritoj altiĝas, tiuj 
diferencoj estingiĝas kaj antipatio malaperas». 


391. Ĉu antipatio inter du personoj burĝonas unue en tiu, 
kies Spirito estas lapli malbona, aŭ lapli bona? 


«Ĉe ambaŭ, sed kaŭzoj kaj efikoj estas malsamaj. Malbona 
Spirito antipatias ĉiun, kiu povas lin juĝi kaj senmaskigi; 
vidante iun, je la unua fojo, li tuj eksentas, ke tiu persono lin 
malŝatos; lia forpuŝo fariĝas malamo, ĵaluzo, kaj sufloras al li 
la deziron fari al tiu persono malbonon. La bona Spirito 
sentas naŭzon kontraŭ la malbona, ĉar li scias, ke ĉi-tiu lin 
ne komprenos kaj ke ili ne havas komunajn sentojn; sed, 
forta pro sia supereco, li ne portas malamon nek ĵaluzon 
kontrau la malbona: ĉi-tiun li nur evitas kaj bedaŭras». 


Forgeso pri la pasinteco 


392. Kial la enkarniĝinta Spirito perdas memoron pri 
siapasinteco? 


«La homo ne povas nek devas ĉion scii; Dio, per Sia saĝeco, 
tiel volas. Sen la vualo, kaŝanta al li iujn aferojn, la homo 
estus kvazaŭ blindigita, kiel iu, kiu subite transpasus de 
mallumo en lumon. Per la forgeso de siapasinteco, lipli bone 
konservas sian memon?» 


393. Kial la homo, devas respondi por faroj, kaj kiel li povas 
elaĉeti kulpojn, kiujn li ne memoras? Kiel profiti sian 
sperton, akiritan dum ekzistadoj falintaj en forgeson? Estus 
kompreneble, ke la suferoj estus por li leciono, se li memorus 
ties kaŭzojn; sed, ĉar tia memoro ne ekzistas, tial ĉiu 
ekzistado estas kvazaŭ la unua kaj, ankaŭ, tial, li ĉiam 
denove komencas vivi. Kiel konformigi tion al la justeco de 
Dio? 


«En ĉiu nova ekzistado la homo posedas pli da inteligenteco 
kaj pli klare povas distingi bonon de malbono. Kiu estus lia 
merito en la okazo, se li memorus sian tutan pasintecon? 
Kiam la Spirito revenas al sia primitiva vivo (la spirita vivo), 
lia tuta pasinta vivo disvolviĝas antaŭ li: li vidas la erarojn, 
kiujn li faradis kaj kiuj estas la kaŭzo de lia suferado, kaj 


tion, kion li povus esti farinta por ilin eviti: li komprenas la 
justecon de sia pozicio kaj serĉas, tiam, ekzistadon, en kiu li 
povos plibonigi tiun finitan. Li penas ricevi suferojn similajn 
al tiuj, kiujn li jam spertis, aŭ la luktojn, kiujn li opinias plej 
taŭgaj por lia progresado, kaj petas la Superajn Spiritojn, ke 
ili helpu lin ĉe lia nova tasko; ĉar li scias, ke la Spirito, 
elektita kiel lia gvidanto dum tiu nova ekzistado, penos igi 
lin kompensi siajn erarojn, inspirante al li ian intuicion pri 
tiuj eraroj. Pro tiu intuicio mem vi instinkte rezistas kontraŭ 
krima penso aŭ deziro, vin ofte subite atakanta; plej ofte vi 
atribuas tiun reziston al la principoj, kiujn vi ricevis de viaj 
gepatroj; tamen vere ĝi estas voĉo de via konscienco, voĉo, 
kiu estas memoro pri via pasinteco, voĉo avertanta vin, ke vi 
ne falu denove, ke vi ne refaru samajn erarojn. Se la Spirito, 
paŝanta en tiu nova ekzistado, kuraĝe elportas kaj superas 
siajn provojn, li plinobliĝas kaj estas promociita en la 
hierarkio de la Spiritoj, kiam li revenas en ilian rondon». 


Se, dum la enkorpa vivo, ni ja ne tute klare memoras, kio ni 
estis, kaj la bonon aŭ malbonon, kiujn ni faris dum antaŭaj 
ekzistadoj, pri ĉio ni havas almenaŭ ian intuicion. Niaj 
instinktaj inklinoj estas memoro pri la pasinteco; kontraŭ 
tiuj inklinoj nia konscienco, kiu estas nia deziro ne plu 
fari samajn erarojn, admonas nin rezisti. 


394. Ĉu, en la mondoj progresintaj pli ol la nia, en tiuj, kie la 
Spiritojn ne turmentas fizikaj bezonoj aŭ malsanoj, kiaj la 
niaj, la homoj komprenas, ke ili estas pri feliĉaj ol ni? Feliĉo, 
ĝenerale dirate, estas relativa; ni ĝin sentas, komparante ĝin 
kun malpli feliĉa stato. Ĉar kelkaj el tiuj mondoj, kvankam pli 
bonaj ol nia, ne estas ja perfektaj, tial iliaj loĝantoj nepre 
havas motivojn por ĉagrenoj propraj al tiu medio. Ĉe ni, 
riĉulon ne maltrankviligas materialaj bezonoj, kiel 
malriĉulon; tamen li estas ja turmentata de zorgoj, kiuj 
maldolĉigas al li la vivon. Nu, mi demandas, ĉu, en sia 
pozicio, la loĝantoj en tiuj mondoj ne opinias sin tiel 
malfeliĉaj kiel ni, kaj ĉu ili ne lamentas pro sia sorto, ĉar, 


efektive, ili ne memoras ianpli malaltan ekzistadonpor fari 
komparon? 


«Al tio estas necese doni du malsamajn respondojn. El tiuj 
mondoj, pri kiuj vi parolas, estas kelkaj, kies loĝantoj tre 
klare kaj precize memoras siajn pasintajn ekzistadojn; vi 
komprenas, ke tiuj estuloj povas kaj scias taksi la feliĉon, 
kiun Dio permesas al ili ĝui; sed estas aliaj mondoj, kies 
loĝantoj, starantaj, kiel vi diras, en kondiĉoj pli bonaj ol viaj, 
ne havas malpli da ĉagrenoj, eĉ ne malpli da malfeliĉaĵoj; 
tiuj ne taksas sian feliĉon, ĉar ili ne memoras ankoraŭ pli 
malfeliĉan staton. Tamen, se ili ĝin ne tasas kiel homoj, ili 
ĝin taksas kiel Spiritoj». 


Ĉu tiu forgeso pri la pasintaj ekzistadoj, precipe tiam, kiam 
ili estis penigaj, ne estas io providenca, en kio elmontriĝas 
la Dia saĝeco? Nur en la superaj mondoj, kie la memoro pri la 
malfeliĉaj ekzistadoj estas nur malbela sonĝo, ili estas 
revokataj. Ĉu, en la malsuperaj mondoj, la unuaj malfeliĉaĵoj 
ne estus pliakrigitaj per la memoro pri ĉiuj, kiujn ni jam 
elportis? Ni do konkludu, ke ĉio, kion Dio faris, estas bone 
farita, kaj ke ne koncernas nin kritiki Liajn faritaĵojn nek 
diri la manieron, en kiu Li devus direkti la universon. 


La memoro pri niaj antaŭaj individuecoj kunportus tre gravajn 
malutilojn; ĝi povus, ĉe iuj okazoj, nin treege humiligi; ĉe 
aliaj, flamigi nian fieron kaj, tial, bridi nian liberan 
volon. Dio donis al ni, por nia perfektiĝo, tion ĝuste 
necesan kaj sufiĉan, nome la voĉon de l' konscienco kaj niajn 
instinktajn inklinojn; Li forprenis de ni nur tion, kio povus 
nin malutili. Ni ankoraŭ aldiru, ke, se ni memorus niajn 
antaŭajn farojn, ni do ankaŭ memorus tiujn de aliulo, kaj ke 
tiu ekkono povus plej malagrable efiki sur la sociaj 
interrilatoj; ĉar nia pasinteco ne ĉiam havigas al ni 
motivojn por gloro, tial ni ofte devas ĝoji, ke vualo estas 
sternita sur ĝi. Tio akordas perfekte kun la doktrino de la 
Spiritoj pri la mondoj superaj ol nia. En tiuj mondoj, kie 
regas nur bono, la memoro pri la pasinteco estas neniom 
dolora, kaj tial iliaj loĝantoj memoras siajn antaŭajn 
ekzistadojn, kiel ni memoras tion, kion ni faris hieraŭ. Ilia 
vivo en la malsuperaj mondoj, kiel ni diris, estas por ili 
nenio pli ol malbela sonĝo. 


395. Ĉu ni povas ekhavi iujn informojn pri niaj antaŭaj 
ekzistadoj? 


«Ne ĉiam. Tamen kelkaj homoj scias, kio ili estis kaj kion ili 
faris; se estus al ili permesite tion diri, ili konigus kuriozajn 
aferojn pri sia pasinteco». 


396. Kelkaj personoj kredas, ke ili neprecize memoras lan 
nekonatan pasintan tempon, kiu sin prezentas al ili kiel 
forpasanta sonĝobildo, kiun oni vane penas kapti. Ĉu tiu 
ideo ne estas nura iluzio? 


«lafoje ĝi estas reala, sed preskaŭ ĉiam iluzio, kontraŭ kiu 
oni devas sin gardi, ĉar ĝi povas esti efiko de superekscitita 
imagpovo». 


397. Ĉu, en la enkorpaj ekzistadoj pli altaj ol la nia, la 
memoro pri antaŭaj ekzistadoj estas pli ĝusta? 


«Jes; ju malpli materieca estas la korpo, des pli bone oni 
memoras. La memoro pri la pasinteco estas pli klara ĉe la 
loĝantoj de superordaj mondoj». 


398. Ĉar la instinktaj inklinoj de la homo estas memoro pri 
lia pasinta tempo, ĉu tial sekvas, ke, studante tiujn inklinojn, 
li povas ekkoni la erarojn, kiujn li faris? 


«Sendube, ĝis certa grado; sed estas necese alkalkuli la 
eventualan pliboniĝon de la Spirito kaj la decidojn, kiujn li 
prenis dum sia vagado en la spaco; la nuna ekzistado povas 
esti multe pli bona ol la antaŭa». 


— Kaj, ĉu ĝi povas esti pli malbona? Tio estas, ĉu la homo 
povas, en iu ekzistado, fari erarojn, kiujn li ne faris dum sia 
antaŭa ekzistado? 


«Tio dependas de la nivelo de lia Spirito; se ĉi-tiu ne 
kapablas venki la provon, li do povas esti kondukata al novaj 
eraroj, kiuj rezultas el la elektita pozicio; sed, entute, tiuj 
eraroj elmontras prefere haltostaton ol postenpaŝon, ĉar la 
Spirito povas antaŭenmarŝi aŭ halti, neniam inversiri». 


399, Ĉar la sortovicoj de la enkorpa vivo estas samtempe 
elaĉeto de la pasintaj eraroj kaj provoj por la estonteco, ĉu 
tial sekvas, ke, el la speco de tiuj sortovicoj, oni povas 
dedukti la specon de la antaŭa ekzistado? 


«Tre ofte, ĉar ĉiu estas punata laŭ sia peko; tamen ne prenu 
tion kiel absolutan regulon; la instinktaj inklinoj estas pli 
certa signo, ĉar la provoj, kiujn la Spirito spertas, rilatas tiel 
kun la estonteco, kiel kun la pasinteco». 


Atinginte la limtempon difinitan de la Providenco por lia 
vaga vivo, la Spirito elektas mem la provojn, al kiuj li 
volas sin submeti, por plirapidigi sian progreson; tio estas, 
li elektas la specon de ekzistado, kiun li opinias plej taŭga 
por tiu celo; tiuj provoj ĉiam rilatas kun la eraroj, kiujn 
li devas kompensi. Se li venkas, li altiĝas; se li falas, li 
devas rekomenci. 


La Spirito ĉiam mastras sian liberan volon; dank'al tiu 
libereco, li, en sia spirita stato, elektas la provojn de sia 
enkorpa vivo, kaj, en homa korpo, li prenas siajn decidojn, 
por bono aŭ por malbono. Rifozi al la homo la liberan volon 
estus redukti lin al maŝino. 


De kiam li reeniras la enkorpan vivon, la Spirito perdas 
provizore memoron pri siaj antaŭaj ekzistadoj, kiel se ia 
vualo ilin kaŝus; tamen li iafoje ilin neprecize konscias, 
kaj, ĉe iuj cirkonstancoj, ili povas ja esti malkaŝitaj al 
li; sed tio okazas nur laŭ la volo de Superaj Spiritoj, kiuj 
tion faras propramove, por utila celo, kaj neniam por 
kontentigo de vanta scivolemo. 


La estontaj ekzistadoj povas en nenia ajn okazo esti 
konigitaj pro tio, ke ili dependas de la maniero, kiel estas 


plenumata la nuna ekzistado, kaj de la posta elekto de la 
Spirito. 


La forgeso pri la faritaj eraroj ne estas malhelpo al la 
plibonigo de la Spirito, ĉar, kvankam ĉi-tiu ilin ne ĝuste 
memoras, tamen la fakto, ke li, en sia tempo de vagado, konis 
tiujn erarojn, kaj lia decidita deziro ilin elpagi, lin 
intuicie gvidas kaj inspiras al li la penson, kontraŭstari la 
malbonon; tiu penso estas la voĉo de lia konscienco, kaj por 
tio li estas helpata de sindonaj Spirito, se li obeas ties 
bonajn inspirojn. 


Kvankam la homo ne detale konas siajn agojn dum siaj antaŭaj 
ekzistadoj, li tamen ĉiam povas scii, pri kia speco de eraroj 
li kulpas kaj kiu estis ties ĉefa karaktero. Li nur studu sin 
mem, kaj li povas ekscii, kio li estis, ne laŭ tio, kio li 
estas, sed laŭ siaj inklinoj. 


La sortovicoj de la enkorpa vivo estas samtempe puno pro la 
pasintaj eraroj kaj provoj por la estonteco. Ili nin 
plipurigas kaj altigas, se ni ilin nur elportas kun 
rezignacio kaj sen murmuro. 


La speco de la sortoŝanĝoj kaj provoj, kiujn ni spertas, 
povas ankaŭ klarigi al ni, kio ni estis kaj kion ni faris, 
same kiel, sur la Tero, ni taksas la kulpecon de krimulo laŭ 
la puno, kiun la leĝo diktas al li. Tiel, fierulo ricevos, 
kiel humiligan punon, subalternan ekzistadon; avarulo kaj 
riĉulo, misuzinta siajn havaĵojn, estos punitaj per mizero; 
tiu, kiu estis nehumana kontraŭ siaj similuloj, per 
kruelaĵoj; tirano, per sklaveco; malbona filo, per sendankeco 
de siaj idoj; maldiligentulo, per peza laborado, k t. p. 


Ĉapitro VIII 
Liberiĝo de la animo 


1. La dormo kaj la sonĝoj. — 2. Spiritaj vizitoj inter 
vivantaj personoj. — 3. Kaŝita transiĝo de la penso. — 4. 
Letargio, katalepsio; Ŝajnaj mortoj — 5. 

Somnambulismo — 6. Ekstazo. — 7. Duobla vidado. — 8. 
Teoria resumo pri somnambulismo, ekstazo kaj duobla 
vidado. 


La dormo kaj la sonĝoj 


400. Ĉu enkarniĝinta Spirito restadas volonte en sia korpa 
envolvaĵo? 


«Tio estas kiel demandi, ĉu malliberulo volonte restadas en 
karcero. Enkarniĝinta Spirito senĉese sopiras je libereco, kaj, 
ju pli maldelikata estas lia envolvaĵo, des pli forte li deziras 
ĝin forlasi». 


401. Ĉu la animo ripozas dum dormo, kiel la korpo? 


«Ne; la Spirito neniam estas neaktiva. Dum dormo 
malstreĉiĝas la ligiloj, lin tenantaj ĉe la korpo, kaj, ĉar tiu-ĉi, 
en tiuj momentoj, ne bezonas la animon, tial la Spirito 
traflugas la spacon kaj pli rekte kontaktas kun aliaj Spiritoj». 


402. Kiel ni povas konstati la liberecon de la Spirito dum 
dormo? 


«Per la sonĝoj. Kredu, ke, kiam la korpo ripozas, la Spirito 
havas pli da kapabloj, ol dum maldormo; li memoras sian 
pasintecon kaj, iafoje, antaŭvidas sian estontecon; li 
ekhavas pli grandan povon kaj kapablas komunikiĝi kun 
aliaj Spiritoj, tiel en ĉi-tiu, kiel en alia mondo. Vi diras 


kelkafoje: mi havis strangan sonĝon, teruran sonĝon, sed 
sen ia verŝajno; vi eraras: tia sonĝo estas ofte memoro pri 
lokoj kaj aĵoj, kiujn vi jam vidis aŭ iam vidos. Ĉar la korpo 
estas malvigligita, tial la Spirito penas ŝiri la ligilojn kaj 
komencas esploradon de la pasinta kaj de la estonta 
tempo». 


«Kompatindaj homoj, vi, kiuj tiom malmulte konas la plej 
ordinarajn fenomenojn de la vivo! Vi opinias vin instruitaj, 
dum la plej vulgaraj aferoj vin embarasas! Vi ankoraŭ ne 
scias respondi jenajn tiel simplajn demandojn, kiujn al vi 
prezentas infanoj: kion ni faras, dormante? Kio estas 
sonĝoj?» 


«La dormo parte liberigas la animon el la korpo: kiam oni 
dormas, oni troviĝas, dum kelkaj momentoj, en stato, en kiu 
oni daŭre restadas post morto. La Spiritoj, kiuj, ĉe la morto, 
tuj liberiĝas de la materio, havis, dum la vivo, saĝajn 
sonĝojn; dum dormado, ili iras renkonte al estuloj superaj ol 
ili, kaj kun tiuj ili vojaĝas, interparolas kaj sin instruas; ili eĉ 
kunhelpas por verkoj, kiujn, post morto, ili trovas jam finitaj. 
Ankaŭ tio devas instrui vin ne timi la morton, ĉar vi mortas 
ĉiutage, kiel asertis sankta viro». 


«Tio validas rilate la altrangajn Spiritojn; la granda plimulto 
de la Spiritoj enkarniĝintaj sur la Tero, tiuj, kiuj, ĉe la 
momento de l' morto, restas longajn horojn konsternitaj kaj 
senkonsilajpri kio ili mem ofte parolas al vi —, tiuj, dum 
dormo, iras al mondoj pli malaltaj ol la Tero, al kiuj malnovaj 
amikoj ilin vokas, aŭ al plezuroj pli malnoblaj ol tiuj, kiujn ili 
ĉitie trovas; ili iras sorbi doktrinojn pli trivialajn, pli 
abomenajn, pli malutilajn, ol tiuj praktikataj de ili ĉe vi. La 
origino de simpatio inter la terloĝantoj kuŝas ĝuste sur tiu 
fakto, ke, vekiĝante, oni sin sentas alligita per la koro al tiuj, 
kun kiuj oni ĵus pasigis ok aŭ naŭ horojn da feliĉo aŭ 
plezuro. Kio ankaŭ klarigas neforigeblajn antipatiojn inter la 


homoj estas tio, ke ni intime scias, ke la antipatiataj personoj 
havas konsciencon alian ol la nia, ĉar ni konas tiujn 
personojn, eĉ se neniam antaŭe ni ilin vidis per niaj okuloj 
mem. Tio ankoraŭ klarigas nian indiferentecon, ĉar al iu ne 
interesas novaj amikoj, kiam li scias, ke aliaj homoj lin amas 
kaj al li sin donas. Resume, dormo havas sur la vivon influon 
pli grandan, ol vi supozas». 


«Per dormo la enkarniĝintaj Spiritoj ĉiam kontaktas kun la 
spirita mondo; ĝuste pro tio la Superaj Spiritoj konsentas, 
sen tro granda malvolonto, enkarniĝi sur la Tero. Dio volis, 
ke, dum sia kontakto kun la malvirto, ili povu iri refreŝiĝi ĉe 
la fonto de bono, por ke ili, kiuj ĉitien venas por instrui siajn 
fratojn, ankaŭ ne forfalu. Dormo estas la pordo, kiun Dio 
malfermis al iliaj ĉielaj amikoj; ĝi estas la senlaciga amuzo 
post laboro, dum ili atendas la grandan finan elliberiĝon, kiu 
ilin rekondukos al ĉies vera patrujo». 


«Sonĝo estas la memoro pri tio, kion via Spirito vidis dum 
dormo; sed, rimarku, ke vi ne ĉiam sonĝas, ĉar vi ne ĉiam 
memoras, kion vi vidis, aŭ ĉion, kion vi vidis. Tiu memoro ne 
troviĝas en via animo tute plene; ĝi estas ofte nur memoro 
pri la konfuziĝo de la animo ĉe sia forflugo aŭ reveno, 
transiĝo, al kiu aliĝas la memoro pri tio, kion vi faris aŭ kio 
vian Spiriton okupas en maldormeco; se ne estus tiel, kiel vi 
klarigus la absurdajn sonĝon, kiujn ĉiuj havas, tiel la plej 
kleraj, kiel la plej simplaj homoj? La malbonaj Spiritoj 
profitas ankaŭ la sonĝojn, por turmenti la malfortajn kaj 
malkuraĝajn animojn». 


«Cetere, vi baldaŭ vidos elvolviĝi alian ankoraŭ nekonatan 
specon de sonĝoj; ĝi estas tiel malnova kiel tiu de vi jam 
konata. La sonĝo de Johanino, tiu de Jakobo, tiuj de la judaj 
profetoj kaj de kelkaj hindaj divenistoj estas memoro de la 
animo tute libera de la korpo, memoro pri tiu dua vivo, pri 
kiu mi antaŭ nelonge parolis al vi». 


«Penu zorge distingi tiujn du specojn de sonĝoj inter tiuj, 
kiujn vi memoras; sen tio, vi falus en nekonsekvencojn kaj 
erarojn, kiuj pereigus vian fidon». 


La sonĝoj estas rezultato de l' liberiĝo de la animo, kiu 
fariĝas malpli dependa pro la interrompo de la aktiva kaj 
socia vivo. De tio ekestas ia malpreciza klarvideco, kiu 
ampleksas la lokojn plej malproksimajn aŭ neniam antaŭe 
viditajn, kaj iafoje aliajn mondojn. De tio, ankaŭ, la 
memoro, kiu pentras en la cerbo la faktojn, okazintajn dum la 
nuna aŭ la antaŭaj ekzistadoj; la strangaj bildoj de tio, kio 
fariĝas aŭ fariĝis en nekonataj mondoj, kunmiksitaj kun 
aferoj de la nuna mondo, konsistigas tiajn strangajn, 
konfuzajn tutaĵojn, kiuj, laŭŝajne, havas nenian sencon kaj 
interligitecon. 


La mallogikeco de la sonĝoj estas klarigata ankaŭ per la 
mankantaj punktoj, estigitaj de nekompleta memorado pri tio, 
kion ni vidis dum dormo. Io sama okazus al rakonto, el kiu 
oni senelekte fortranĉus frazojn aŭ partojn de frazoj; se 
kunigitaj, la restintaj fragmentoj havus nenian logikan 
signifon. 


403. Kial oni ne ĉiam memoras siajn sonĝojn? 


«En tio, kion vi nomas sonĝo, estas ripozo nur por la korpo, 
ĉar la Spirito sin senĉese movas. Dum dormo de la korpo, la 
Spirito rericevas iom de sia libereco kaj komunikiĝas kun siaj 
karuloj, tiel en ĉi-tiu, kiel en aliaj mondoj; sed la korpo estas 
peza, kruda materio, kaj tial ĝi malfacile konservas la 
ricevitajn impresojn, ĉar la Spirito ne perceptis ĉi-tiujn per 
organoj de la korpo». 


404. Kion ni pensu pri la signifo atribuata al sonĝoj? 


«La sonĝoj ne estas tiel veraj, kiel pretendas la 
„antaŭdiristoj de la sorto“, ĉar estas absurdo kredi, ke sonĝo 
pri iu afero antaŭsciigas tiun aŭ tiun alian okazon; ili estas 
veraj koncerne tion, ke ili prezentas al la Spirito realajn 
bildojn, kiuj tamen ofte ne rilatas kun la okazoj de la 


enkorpa vivo. lafoje, kiel ni diris, sonĝo estas memoro, kaj 
povas ankaŭ esti ia antaŭsento de la estonteco, kiam Dio 
tion permesas, aŭ, ankoraŭ, vido de tio, kio farigas, ĉe tiu 
momento, en alia loko, kien la animo transflugis. Ĉu vi ne 
havas multenombrajn ekzemplojn pri la aperado, en sonĝo, 
de personoj, kiuj venas sciigi al parencoj aŭ amikoj, kio 
okazas al ili, aperantoj? Kio alia estas tiuj aperaĵoj, ol la 
animoj aŭ Spiritoj de tiuj personoj, komunikiĝantaj kun la 
via? Kiam vi estas certaj, ke ja efektiviĝis tio, kion vi vidis en 
sonĝo, ĉu tio ne pruvas, ke via imagemo neniom influis sur 
tiun fakton, precipe en la okazo, se ĉi-tiu ne okupis vian 
penson en maldormo?» 


405. Ni vidas en sonĝo multajn aferojn, kiuj ŝajnas 
antaŭsentoj kaj kiuj tamen neplenumiĝas; kial tio? 


«lli povas efektiviĝi por la Spirito, kvankam ne por la korpo; 
tio estas, la Spirito vidas tion, kion li deziras, ĉar li iras al ĝi. 
Oni ne forgesu, ke dum dormo la animo troviĝas pli aŭ 
malpli sub influo de la materio, kaj ke, sekve, ĝi neniam tute 
liberiĝas de la teraj ideoj; el tio rezultas, ke la absorbaj 
zorgoj de la homo en maldormo povas havigi al la vidaĵo la 
ŝajnon de tio, kion oni deziras aŭ timas; jen tio, kion oni vere 
povas nomi efiko de la imagemo. Kiam oni estas tre okupita 
de iu ideo, oni rilatigas al ĝi ĉion, kion oni vidas». 


406. Kiam ni vidas, en sonĝo, vivantajn homojn, ja de ni 
konatajn, fari agojn, pri kiuj ili eĈ ne pensas, ĉu tio ne estas 
efiko depura imagemo? 


«Pri kiuj ili eĉ ne pensaskion vi scias pri tio? Iliaj Spiritoj 
povas viziti la vian, kiel vi la iliajn kaj vi ne ĉiam scias, pri 
kio ili pensas. Cetere, vi ofte atribuas al personoj, kiujn vi 
konas, kaj laŭ viaj deziroj, tion, kio fariĝis aŭ fariĝas dum 
aliaj ekzistadoj». 


407. Ĉu estas necesa plena dormo, por ke la Spirito liberiĝu? 


«Ne; la Spirito rericevas sian liberecon tuj, kiam la sentumoj 
malvigliĝas; li profitas, por liberiĝi, ĉiujn ripozajn 
momentojn, kiujn la korpo lasas al li. Tuj, kiam la vivofortoj 
malvigliĝas, la Spirito elkateniĝas, kaj estas des pli libera, ju 
pli malvigla la korpo». 


Ankaŭ duondormo, aŭ nura malvigleco de la sentumoj, ofte 
prezentas al la Spirito tiajn bildojn, kiajn la sonĝo. 


408. lafoje ŝajnas, ke ni aŭdas, en ni mem, distinge 
prononcatajn vortojn, sen la ajn ila ajn rilato kun tio, kio nin 
okupas; kiu estas ties kaŭzo? 


«Jes, kaj vi aŭdas eĉ tutajn frazojn, precipe tiam, kiam la 
sentumoj ekmalvigliĝas. Tio estas kelkafoje malforta eĥo de 
iu Spirito, deziranta komunikiĝi kun vi». 


409. En stato, kiu ankoraŭ ne estas duondormo, kun fermitaj 
okuloj, ni ofte vidas klare bildojn, figurojn, kies plej 
malgrandajn detalojn ni povas rimarki; ĉu tio estas vizio aŭ 
imagaĵo? 


«Ĉar tiam la korpo estas iom malvigla, tial la Spirito penas 
rompi siajn katenojn: li transflugas kaj vidas; se la dormo 
estus kompleta, tio estus sonĝo». 


410. Dum dormo, aŭ duondormo, naskiĝas ĉe ni ideoj, kiuj 
ŝajnas al ni tre bonaj, sed kiuj, malgraŭ la penoj, kiujn ni 
faras, por ilin rememori, tute forviŝiĝas: el kio venas tiuj 
ideoj? 


«Ili rezultas el la libereco de la Spirito, kiu, ĉe tiu momento, 
pli perfekte ĝuas siajn kapablojn. Ofte, ankaŭ, ili estas 
konsiloj, kiujn aliaj Spiritoj donas al vi». 


— Por kio do utilas tiuj ideoj kaj konsiloj, se nia memoro 
ilinperdas kaj se ni nepovasprofiti el ili? 


«Ili iafoje apartenas pli al la spirita mondo, ol al la korpa; sed 
preskaŭ ĉiam, se la korpo ilin forgesas, la Spirito ilin 
memoras, kaj la ideo revenas en la oportuna momento, kiel 
subita inspiro». 


411. Ĉu enkarniĝinta Spirito, dum la momentoj, kiam li estas 
for de la materio kaj agas kiel Spirito, scias la horon de sia 
morto? 


«Li ofte ĝin antaŭsentas; alifoje li gin klare konscias, kaj tiu 
konscio havigas al li, dum maldormo, la intuicion pri tiu 
horo; tiel estas klarigita la fakto, ke iuj personoj kelkafoje 
antaŭvidas tre precize sian morton». 


412. Ĉu la aktiveco de la Spirito, dum ripozo aŭ dormo, 
povas lacigi la korpon? 


«Jes, ĉar la Spirito estas ligita al la korpo, same kiel nelibera 
balono al sia fosto; nu, same kiel la skuoj de la balono 
malfirmigas la foston, tiel la aktiveco de la Spirito reagas sur 
la korpon kaj povas ĉi-tiun lacigi». 


Spiritaj vizitoj inter vivantaj personoj 


413. El la principo pri la liberiĝo de la animo dum dormo, 
ŝajnas rezulti, ke ni havas duoblan samtempan ekzistadon, 
nome: la korpan, kiun ni vivas por eksteraj interrilatoj, kaj la 
animan, por internaj interrilatoj; ĉu tio estas ĝusta? 


«Kiam la animo estas libera, la vivo de la korpo cedas al la 
vivo de la animo; sed ili ne estas, ĝustadire, du ekzistadoj: ili 
estas, prefere, du fazoj de sama ekzistado, ĉar la homo ne 
vivas duoble». 


414. Ĉu du personoj, sin reciproke konantaj, povas viziti unu 
la duan dum dormo? 


«Jes; kaj multaj aliaj, kiuj kredas, ke ili sin reciproke ne 
konas, ankaŭ kunvenas kaj interparolas. Vi povas, 
senkonscie, havi amikojn en alia lando. La fakto, ke vi iras, 
dum dormo, al amikoj, parencoj, konatoj, personoj, kiuj 
povas utili al vi, estas tiel ofta, ke vi mem tion faras 
ĉiunokte». 


415. Kiu povas esti la utileco de tiuj noktaj vizitoj, se oni ilin 
ne memoras? 


«Ordinare, kiam vi vekiĝas, restas en vi ia intuicio, kaj tiu 
estas ofte la origino de iuj ideoj venantaj per si mem, sen la 
ŝajna kaŭzo, sed, fakte, ne aliaj ol tiuj, kiujn vi ĉerpas ĉe tiuj 
kunvenoj». 


416. Ĉu la homo povas, per sia volo, nepre okazigi spiritajn 
vizitojn? Ĉu li povas, ekzemple, diri, ĉe enlitiĝo: ĉi-tiun 
nokton mi volas spirite renkontiĝi kun tiaulo, lin alparoli kaj 
diri al li tion aŭ tion alian? 


«Jen, kio okazas. Kiam homo ekdormas, lia Spirito vekiĝas; 
sed, kion la homo decidis, tion la Spirito estas ofte tre 
malinklina fari, ĉar la vivo de la homo malmulte interesas la 
Spiriton liberigitan el la materio. Tio koncernas la tre 
altkarakterajn homojn, ĉar la ceteraj pasigas tre malsame 
sian spiritan ekzistadon: ĉi-tiuj sin fordonas al siaj pasioj aŭ 
daŭre vivas en neaktiveco. Povas do okazi, ke, laŭ la celo, 
kiun Ĉiu proponas al si, la Spirito iros al la personoj, kiujn li 
deziras alparoli; sed el la fakto, ke li, dum maldormo, tion 
deziras, ne sekvas, ke li tion faros». 


417. Ĉu kelka nombro da enkarniĝintaj Spiritoj povas tiel 
kolektiĝi kaj estigi rondojn? 


«Sen ia dubo; la ligiloj de amikeco, ĉu novaj aŭ malnovaj, 
ofte tiel kolektas plurajn Spiritojn, kiuj ĝojas, ke ili estas 
kune». 


Kiel malnovaj estu rigardataj la ligiloj de amikeco faritaj 
dum antaŭaj ekzistadoj. Ni kunportas, ĉe vekiĝo, ian 
intuicion pri la ideoj, elprenitaj el tiuj kaŝitaj 
interparoladoj, sed ni ne scias ties fonton. 


418. Ĉu iu persono, kiu kredus, ke unu el liaj amikoj mortis, 
en la okazo, se tiu ankoraŭ vivas, povus lin spirite renkonti 
kaj, tiel, ekscii, ke li ja vivas? Ĉu, tiam, tiupersonopovus, 
vekiĝante, havi intuicionpri tio? 


«Kiel Spirito, tiu persono povas certe vidi sian amikon kaj 
ekkoni ties staton; se al tiu persono ne estas altrudite, kiel 
provon, kredi la morton de sia amiko, li eksentos ties 
ekzistadon, same kiel li povos antaŭsenti ties morton». 


Kaŝita transiĝo de la penso 


419. Kiel klarigi, ke unu sama ideo — iu elpenso, 
ekzemple — ekestas samtempe enpluraj lokoj? 


«Ni jam diris, ke dum dormo la Spiritoj interkomunikiĝas; nu, 
kiam la homo vekiĝas, la Spirito memoras, kion li lernis, kaj 
tial la homo kredas, ke li tion elpensis. Tial, pluraj personoj 
povas ion samtempe elpensi. Kiam vi diras, ke iu ideo ŝvebas 
en la aero, vi uzas figuron pli ĝustan, ol kiel vi kredas; ĉiu 
senkonscie kunhelpas por disvastigi tiun ideon». 


En ĉi-tiu maniero, nia Spirito ofte malkaŝas al aliaj 
Spiritoj, sen nia konscio mem, tion, kio nin absorbe okupis 
dum maldormo. 


420. Ĉu la Spiritoj povas interkomunikiĝi, kiam la korpo tute 
maldormas? 


«La Spirito ne estas entenata en la korpo, kvazaŭ en fermita 
ujo; li disradias tute ĉirkaŭ sin; tial, li povas komunikiĝi kun 
aliaj Spiritoj, eĉ, kvankam pli malfacile, en maldormo». 


421. Kiel du homoj, tute maldormantaj, iafoje ekhavas subite 
samanpenson? 


«Ili estas sin reciproke simpatiantaj Spiritoj, kiuj sin 
interkomunikas kaj vidas la penson unu de la dua, eĉ tiam, 
kiam la korpoj ne dormas». 


Inter Spiritoj, renkontantaj unu alian, ekestas komunikado de 
pensoj, kiu faras, ke du homoj sin reciproke vidu kaj 
komprenu, sen ia bezono de eksteraj lingvosignoj. Oni povus 
diri, ke ili alparolas unu alian per la lingvo de la 
Spiritoj. 


Letargio, katalepsio, ŝajnaj mortoj 


422. La letargiuloj kaj katalepsiuloj ordinare vidas kaj aŭdas 
tion, kio okazas ĉirkaŭ ili, sed ili ne kapablas manifesti tiujn 
perceptojn; ĉu ili vidas kaj aŭdas per la okuloj kaj oreloj de 
la korpo? 


«Ne, tion ili perceptas per sia Spirito. La Spirito konscias sin 
mem, sed li ne povas komunikiĝi». 


— Kial li nepovas komunikiĝi? 


«Tial, ke la stato de la korpo tion malebligas. Tiu nenormala 
stato de la organoj havigas al vi la pruvon, ke ekzistas en la 
homo io krom korpo, ĉar tiu-ĉi ĉesas funkcii, kaj la Spirito 
agas». 


423. Ĉu, dum letargio, la Spirito povas tiel foriĝi de la korpo, 
ke ĉi-tiu Ŝajnas mortinta, kaj poste reveni en la korpon? 


«Dum letargio la korpo ne estas mortinta, ĉar daŭras plu 
kelkaj el ĝiaj funkcioj; la vivoforto troviĝas en latenta stato, 
kiel en krizalido, sed ĝi ne estas neniigita; nu, la Spirito 
estas alligita al la korpo dum ĉi-tiu vivas; kiam la ligiloj estas 
rompitaj pro la reala morto kaj pro la diseriĝo de la organoj, 
disiĝo estas kompleta kaj la Spirito ne plu revenas al la 
korpo. Kiam iu persono, kun eksteraj signoj de morto, 
revenas al vivo, tio signifas, ke la morto ne estis kompleta». 


424. Ĉu oni povas, per ĝustatempa zorgo, refortikigi baldaŭ 
rompiĝontajn ligilojn kaj redoni al la vivo iun personon, kiu, 
manke de helpo, efektive mortus? 


«Jes, sendube, kaj vi ĉiutage havas pruvon pri tio. La 
magnetismo estas ofte, ĉe tiuj okazoj, potenca rimedo, ĉar ĝi 
havigas al la korpo la vivofluidaĵon, mankantan al ĉi-tiu kaj 
tiam nesufiĉan, por pluigi la funkciadon de la organoj». 


Letargio kaj katalepsio havas komunan principon, kiu estas la 
momenta perdo de la sentokaj movokapabloj pro ia fiziologia, 
ankoraŭ ne klarigita kaŭzo; sed ili diferencas unu de la dua 
per tio, ke, ĉe letargio, la interrompo de la vivofortoj 
estas ĝenerala kaj havigas al la korpo ĉiujn eksterajn 
signojn de morto; ĉe katalepsio, tiu interrompo estas loka: 
ĝi povas atingi pli aŭ malpli grandan parton de la korpo, sed 
la intelekto daŭre kapablas sin libere manifesti: tial, ne 
eble estas konfuzi katalepsion kun morto. 


Legargio estas ĉiam natura; katalepsio estas iafoje 


spontanea, sed ĝi povas esti artefarita kaj forigita per 
magnetisma influo. 


Somnambulismo 


425. Ĉu somnambulismo havas ian rilaton kun la sonĝoj? 
Kiel oni povas ĝin klarigi? 


«Ĝi estas stato, en kiu la animo estas pli sendependa ol dum 
sonĝo; la animkapabloj estas tiam pli akraj; la animo havas 


perceptojn, kiajn ĝi ne havas dum sonĝo, kiu estas stato de 
neperfekta somnambulismo». 


«Dum somnambulismo la Spirito sin tutan posedas; 
troviĝante en ia speco de katalepsio, la materiaj organoj ne 
plu ricevas la eksterajn impresojn. Tiu stato sin manifestas 
precipe dum dormo, kiam la Spirito povas provizore forlasi la 
korpon, kiu estas tute allasita al ripozo nepre necesa al la 
materio. Somnanbulismo okazas tiam, kiam la Spirito, 
absorbe okupita de iu afero, komencas ian-ajn agon, kiu 
postulas helpon de la korpo; tiam li uzas la korpon, same kiel 
li uzas tablon aŭ ian alian materian objekton por siaj fizikaj 
manifestiĝoj, aŭ vian manon por siaj skribaj komunikaĵoj. En 
la sonĝoj, pri kiuj oni konscias, la organoj, inkluzive de tiuj 
de la memoro, vekiĝante, ricevas neperfekte la impresojn, 
alportatajn de la eksteraj objektoj aŭ kaŭzoj; tiujn impresojn 
ili komunikas al la Spirito, kiu, tiam en ripozo, ekhavas 
sensaciojn nur konfuzajn, nekonsekvencajn, sen ia laŭŝajna 
kaŭzo, ĉar tiuj sensacoj estas miksitaj kun neprecizaj 
memoroj ne nur el ĉi-tiu, sed ankaŭ el antaŭaj ekzistadoj. 
Estas tial facile kompreni, kial la somnambuloj nenion 
memoras el tiu stato, kaj ankaŭ la sonĝoj, kies memoron oni 
konservas, estas plej ofte sensencaj. Mi diras plej ofte, ĉar la 
sonĝoj estas eble sekvo de preciza memoro pri faktoj, 
okazintaj dum iu antaŭa ekzistado, kaj eĉ, kelkafoje, ia 
intuicio pri la estonteco». 


426. Ĉu la tiel nomata magneta somnambulismo havas ian 
rilaton kun la natura somnambulismo? 


«Ĝi estas tio sama, kiel la dua, kun tiu diferenco, ke ĝi estas 
nenatura». 


427. Kia estas la faktoro, nomata magneta fluidaĵo? 


«Vivofluidaĵo, vivigita elektro, kiuj estas modifitaj formoj de 
l' universa fluidaĵo». 


428. Kiu estas la kaŭzo de la somnambulisma klarvideco? 
«Tion ni jam diris: la animo vidas». 
429. Kiel somnambulo povas vidi tra maldiafanaj korpoj? 


«Ekzistas maldiafanaj korpoj nur por viaj maldelikataj 
organoj; ĉu ni jam ne diris, ke la materio ne estas baro por la 
Spirito, ĉar li ĝin senembarase trapasas? Somnambulo ofte 
diras al vi, ke li vidas per la frunto, per genuo kt. p., ĉar vi, 
tute enmetitaj en la materion, vi ne komprenas, kiel li povas 
vidi sen la helpo de organoj; li mem, pro via deziro, kredas, 
ke li bezonas tiujn organojn, sed, se vi lasus lin libera, li 
konstatus, ke li vidas per ĉiuj partoj de sia korpo; aŭ, pli 
bone dirite, li vidas sendepende de la korpo». 


430. Ĉar la klarvideco de somnambulo estas tiu de lia animo 
aŭ Spirito, kial do li ne vidas ĉion kaj kial li tiel ofte eraras? 


«Unue, al la neperfektaj Spiritoj ne estas eble ĉion vidi kaj 
ĉion scii; vi ja scias, ke ili ankoraŭ portas viajn erarojn kaj 
antaŭjuĝojn; krom tio, kiam ligitaj al la materio, ili ne ĝuas 
ĉiujn siajn spiritokapablojn. Dio donis al la homo la 
klarvidecon por utila kaj serioza celo, kaj ne, por ke ĝi 
malkaŝu al li tion, kion li ne devas scii; jen, kial la 
somnambuloj ne povas ĉion diri». 


431. Kiu estas la fonto de la denaskaj ideoj de somnambulo, 
kaj kiel li povas precize paroli pri aferoj, kiujn li ne scias en 
maldormo, kaj eĉ pri aferoj, starantaj super lia intelekta 
kapablo? 


«Povas okazi, ke somnambulo posedas pli da konoj, ol kiel vi 
kredas; kio fariĝas estas tio, ke tiuj konoj ne sin manifestas, 


ĉar lia envolvaĵo estas tro dika, ke li povu ilin memori. Sed, 
entute, kio estas somnambulo? Kiel ni, Spirito, kiu 
enkarniĝis en la materion, por plenumi sian mision, kaj kiun 
tiu stato vekas el la letargio, en kiu li vivas. Ni jam ofte diris 
al vi, ke ni revivadas plurajn fojojn: la reenkarniĝo igas lin 
materiale perdi tion, kion li lernis dum antaŭa ekzistado; 
troviĝante en stato, kiun vi nomas krizo, li memoras tion, 
kion li scias, sed ne ĉiam tute; li scias, sed li ne povus diri, 
de kie li scias, nek kiel li posedas tiujn konojn. Kiam la krizo 
forpasis, tiuj memoroj tute elviŝiĝas, kaj li revenas en 
mallumon». 


La sperto montras, ke la somnambuloj ricevas ankaŭ 
komunikaĵojn el aliaj Spiritoj, kiuj inspiras al ili tion, kion tiuj 
homoj devas diri; tial la Spiritoj helpas iliajn nesufiĉajn 
kapablojn; tio estas vidata precipe ĉe la medicinaj receptoj: 
la Spirito de la somnambulo vidas la malsanon kaj alia 
indikas al li la kuracilon. Tiu duobla ago estas iafoje evidenta 
kaj elmontriĝas, krom tio, per jenaj tre oftaj esprimoj: oni 
ordonas al mi, ke mi diru, aŭ oni malpermesas al mi tion diri, 
k. a. Ĉe tiu-ĉi lasta okazo, estas ĉiam danĝere insisti ĉe li, ke 
li faru nepermesitan malkaŝon, ĉar tiam oni malfermas 
pordon al frivolaj Spiritoj, kiuj pri ĉio parolas sen ia skrupulo 
kaj sen ia atento al vero. 


432. Kiel oni klarigu la transvidadon ĉe iuj somnambuloj? 


«Ĉu la animo ne translokiĝas dum dormo? Tio sama okazas 
dum somnambulismo». 


433. Ĉu la amplekso, pli aŭ malpli granda, de la 
somnambulisma klarvideco dependas de la fiziologia 
strukturo de la korpo aŭ de la naturo de la enkarniĝinta 
Spirito? 


«De ambaŭ; laŭ la fiziologia organizaĵo, la Spirito pli aŭ 
malpli facile liberiĝas de la materio». 


434. Ĉu la kapabloj, kiujn somnambulo havas, estas tiaj, kiaj 
la kapabloj de la Spiritopost morto? 


«Ĝis certa grado, ĉar oni devas alkalkuli la influon de la 
materio, al kiu la Spirito estas ligita». 


435. Ĉu somnambulopovas vidi la ceterajn Spiritojn? 


«La plimulto de la somnambuloj tre bone vidas la Spiritojn; 
tio dependas de la grado kaj de la speco de ilia klarvideco; 
sed ili kelkafoje ne tuj rekonas la Spiritojn kaj prenas ĉi-tiujn 
por korpaj estuloj; tio okazas precipe al tiuj, neniom 
konantaj Spiritismon: ĉar ili ankoraŭ ne komprenas la 
esencon de la Spiritoj, tial ili forte miras pro tiu fakto kaj 
kredas, ke ili vidas vivantajn homojn». 


La saman iluzion spertas, ĉe la momento de morto, tiuj, kiuj 
kredas, ke ili ankoraŭ vivas. Nenio ĉirkaŭ ili ŝajnas, en 
iliaj okuloj, ŝanĝita; la Spiritoj kvazaŭ havas korpojn 
egalajn al la niaj; kaj sian propran korpon ili prenas por 
efektiva korpo. 


436. Ĉu somnambulo, vidanta malproksimen, vidas el la 
loko, kie staras lia korpo, aŭ el tiu, kie troviĝas lia animo? 


«Kial tiu demando, se tiu, kiu vidas, estas ja la animo, kaj ne 
la korpo?» 


437. Ĉar ne la korpo, sed la animo, translokiĝas, kiel do 
povas somnambulo sperti, en sia korpo, sensacojn pri varmo 
aŭ malvarmo, reganta en la loko, kie troviĝas la animo kaj 
kiu estas lafoje tre malproksima de la korpo? 


«La animo ne tute forlasis la korpon; ĝi restas ĉiam altenata 
al la korpo per sia ligilo; ĝuste ĉi-tiu estas la transigilo de 


ĝiaj sensacoj. Kiam du personoj sin reciproke korespondas el 
unu urbo al alia pere de la elektra energio, la ligilo inter ties 
pensoj estas la elektro; per ĉi-tiu ili sin reciproke komunikas 
same bonte, kiel se ili estus unu ĉe la dua». 


438. Ĉu la uzado, kiun somnambulo faras el sia kapablo, 
influas la staton de lia Spiritopost morto? 


«Ĝi forte influas, same kiel la uzado, bona aŭ malbona, de 
ĉiuj kapabloj, per kiuj Dio dotis la homon». 


Ekstazo 
439. Kia diferenco estas inter ekstazo kaj somnambulismo? 


«Ekstazo estas pli perfekta somnambulismo; la animo de 
ekstazulo estas ankoraŭ pli sendependa, ol tiu de 
somnambulo». 


440. Ĉu la Spirito de ekstazulo eniras reale en superajn 
mondojn? 


«Jes; li vidas tiujn mondojn kaj komprenas la feliĉon de iliaj 
loĝantoj; jen, kial li dezirus tie resti, sed estas mondoj 
nealireblaj por la nesufiĉe purigitaj Spiritoj». 


441. Kiam ekstazulo esprimas la deziron forlasi la Teron, ĉu li 
parolas sincere? Cu lin ne retenas la instinkto de 
memkonservado? 


«Tio dependas de la grado da perfektiĝo de la Spirito; se li 
vidas, ke lia estonta pozicio estos pli bona ol la nuna, li do 
penas rompi la katenojn, kiuj lin alkroĉas al la Tero». 


442. Se ekstazulo estus lasita al si mem, ĉu lia animopovus 
definitive malligiĝi de la korpo? 


«Jes, li povus morti; kaj tial oni devas lin revoki per Ĉiaj 
rimedoj, kapablaj lin reteni sur la Tero, precipe igante lin 
kompreni, ke, se li rompus siajn katenojn, li farus sian plej 
bonan paŝon, por ne resti tie, kie li kredas, ke li estus feliĉa». 


443. Estas aferoj, kiujn ekstazulo kredas, ke li vidas, kaj kiuj 
estas evidente kreaĵoj de imagemo, impresita de la teraj 
kredoj kaj antaŭjuĝoj. Ĉu do ne ĉio, kion li vidas, estas 
reala? 


«Por li, ĉio, kion li vidas, estas reala; sed, ĉar lia Spirito estas 
ĉiam sub influo de la teraj ideoj, li tion eble vidas en sia 
propra maniero, aŭ, plibone dirite, li esprimas sin per lingvo 
konforma al liaj antaŭjuĝoj kaj al ideoj, en kiuj li estas 
edukita, aŭ, ankaŭ, al viaj ideoj, por ke li estu bone 
komprenata. Precipe el ĉi-tiu vidpunkto li povas erari». 


444. Kiom dafido indas la malkaŝoj de ekstazulo? 


«Ekstazulo povas tre ofte erari, precipe tiam, kiam li volas 
penetri — tion, kio devas esti tenata kiel mistero en la okuloj 
de la homo; ĉar tiam li sin tute fordonas al siaj propraj ideoj, 
aŭ li estas sub la kaprico de mistifikantaj Spiritoj, kiuj 
profitas el lia entuziasmo, por lin sorĉi». 


445. Kiajn konsekvencojn oni povas tiri el la fenomenoj de 
somnambulismo kaj de ekstazo? Cu ili ne estus ia 
ensekretigo en la estontan vivon? 


«AŬ, pli bone dirite, la pasinta kaj la estonta vivo, kiujn la 
homo duonvidas. Li studu tiujn fenomenojn, kaj tie li trovos 
la solvon de pli ol unu mistero, kiun lia prudento vane 
provas penetri». 


446. Ĉu la fenomenoj de somnambulismo kaj de 
ekstazopovas alkonformiĝi al materialismo? 


«Tiu, kiu ilin studas bonafide kaj sen antaŭe preta decido, ne 
povas esti materialisto, nek ateisto». 


Duobla vidado 


447. Ĉu la fenomeno nomata duobla vidado, aŭ dua vidado, 
iel rilatas kun sonĝo kaj somnambulismo? 


«Ĉio ĉi estas ne pli ol unu sola afero; ĉe tio, kion vi nomas 
duobla vidado, la Spirito troviĝas ankoraŭ pli libera, 
kvankam la korpo ne dormas. La dua vidado estas la vidado 
de la animo». 


448. Ĉu duobla vidado estas konstanta? 


«La kapablo, jes; la praktikado, ne. En la mondoj malpli 
materiaj ol la via, la Spiritoj pli facile malligiĝas de la 
materio kaj interkomunikiĝas nur per la penso, tamen ne 
flanken metante la parolon; tial, duobla vidado estas, ĉe la 
plimulto el ili, seninterrompa kapablo. Ilia normala stato 
povas esti komparata kun tiu de viaj klarmensaj 
somnambuloj, kaj tial ili sin manifestas pli facile ol tiuj, 
okupantaj pli maldelikatajn korpojn». 


449, Ĉu duobla vidado elvolviĝas per si mem aŭ per la volo 
de tiu, kiu ĝinposedas? 


«Plej ofte ĝi estas spontanea, sed ofte ankaŭ la volo multe 
helpas. Prenu, kiel ekzemplon, tiujn, kiujn vi nomas 
„antaŭdiristoj de la sorto“, el kiuj kelkaj posedas tiun 
kapablon; vi konstatos, ke nenio alia ol la volo helpas ilin ĝui 
tiun duan vidadon kaj tion, kion vi nomas vizio». 


450. Ĉu duobla vidadopovas kreskiper ekzercado? 


«Jes; laboro alportas ĉiam progreson; kaj la vualo, kaŝanta la 
misterojn, aerdisiĝas». 


— Ĉu tiu kapablo dependas de la fiziologia strukturo? 


«Certe, la individua strukturo ludas sian rolon ĉe duobla 
vidado; estas organismoj tute ne taŭgaj por ĝi». 


451. El kio venas la fakto, ke duobla vidado ŝajnas ia 
heredaĵo en iuj familioj? 


«Simileco de fiziologia konstruo, kiu transiĝas tiel same, kiel 
aliaj fizikaj kvalitoj; poste, kresko de la kapablo per ia speco 
de edukado, kiu ankaŭ transiĝas de unu al alia familiano». 


452. Ĉu estas vere, ke iuj cirkonstancoj kaŭzas la duoblan 
vidadon? 


«Malsaneco, alproksimiĝo de iu danĝero, granda afekcio, 
povas ĝin kaŭzi. La korpo troviĝas iafoje en aparta stato, kiu 
ebligas al la Spirito vidi, kion vi ne povas vidi per la korpaj 
okuloj». 


La tempoj de krizo kaj de malfeliĉegoj, la grandaj afekcioj, 
resume ĉiaj kaŭzoj de morala superekscitado, iafoje naskas 
duoblan vidadon. Sajnas, ke, ĉe la danĝero, la Providenco 
havigas al ni la rimedon por ĝin deturni. Ĉiuj sektoj kaj 
ĉiuj persekutataj partioj prezentas al ni pri tio 
grandnombrajn ekzemplojn. 


453. Ĉu la personoj dotitaj per duobla vidado ĉiam konscias 
pri ĝi? 

«Ne ĉiam; ili ĝin opinias tute natura afero, kaj multaj kredas, 
ke, se Ĉiuj homoj sin bone observus, al ĉiu same okazus». 


454. Ĉu oni povus atribui al ia speco de duobla vidado la 
sagacecon de iuj personoj, kiuj, havante nenion 
eksterordinaran, juĝas la aferojn pli precize ol aliaj? 


«Tio faras la animo, kiu disradias pli libere kaj pli bone juĝas 
tiam, ol sub la vualo de la materio». 


— Ĉu tiu kapablo povas, ĉe iuj okazoj, havigi antaŭscion de 
faktoj? 


«Jes; ĝi havigas ankaŭ antaŭsentojn, ĉar tiu kapablo havas 
multajn gradojn: iu individuo povas havi ĉiujn gradojn, aŭ 
nur kelkajn». 


Teoria resumo pri somnambulismo, ekstazo kaj 
duobla vidado 


455. La fenomenoj de la natura somnambulismo ekestas 
propramove kaj dependas de nenia konata ekstera kaŭzo; 
sed, ĉe iuj personoj, dotitaj per tute aparta fiziologia 
strukturo, tiuj fenomenoj povas nenature okazi per la ago de 
la magnetisma faktoro. 


La stato, konata kiel magnetisma somnambulismo, 
diferencas de la natura somnambulismo nur per tio, ke unu 
estas nenatura kaj la dua estas spontanea. 


Natura somnambulismo estas tre konata fakto, kiun neniu 
jam povas pridubi, malgraŭ la miregiga flanko de ĝiaj 
fenomenoj. Kion do pli eksterordinaran aŭ pli neracian havas 
la magnetisma somnambulismo, protio, ke, kiel tiom da aliaj 
aferoj, ĝi estas artefarita? La ĉarlatanoj, oni diras, ĝin 
ekspluatas; tiu estas ankoraŭ unu motivo, por ke oni ĝin ne 
lasu en iliaj manoj. Kiam la scienco ĝin alproprigos al si, la 
ĉarlatanoj havos multe malpli da fidindeco ĉe la vulgarularo. 
Dume, ĉar la somnambulismo, ĉu natura aŭ nenatura, estas 
fakto, kaj, ĉar kontraŭ faktoj valoras neniaj ajn argumentoj, 
tial ĝi antaŭenpaŝas, spite al la malvolonto de iuj, eĉ en la 
scienco mem, kien ĝi penetras tra multego da pordetoj, 
anstataŭ tien eniri tra la ĉefa pordo; kiam ĝi tie agos per sia 
tuta povo, oni nepre devos rekoni ĝian civitan rajton. 


Por Spiritismo, somnambulismo estas pli ol fiziologia 
fenomeno: ĝi estas lumo, ĵetita sur la psikologion. Ĝuste per 
somnambulismo oni povas studi la animon, ĉar en tiu 
fenomeno la animo montriĝas sen ia vualo; nu unu el la 
fenomenoj, karakterizantaj la animon, estas klarvideco, 
nedependa de la vidorganoj. Tiuj, kiuj kontraŭdiras tiun 
fakton, sin bazas sur tio, ke somnambulo ne ĉiam vidas tiel, 
kaj laŭ la volo de la eksperimentanto, kiel per la okuloj. Ĉu 
estas ja mirige, ke, se la rimedoj estas malsamaj, la efikoj ne 
estas samaj? Ĉu estus racie postuli identajn efikojn tiam, 
kiam la ilo jam ne ekzistas? La animo havas siajn proprecojn, 
kiel la okuloj havas la siajn; oni devas do taksi tiujn 
proprecojn laŭ ili mem, kaj ne laŭ ia analogio. 


La kaŭzo de la klarvideco de magnetisma somnambulo kaj 
de natura somnambulo estas idente la sama: ĝi estas 
atributo de la animo, kapablo, kiu estas esence propra al ĉiuj 
partoj de tiu senkorpa estaĵo vivanta en ni, kaj kiu ne havas 
aliajn limojn, ol tiujn asignitajn al la animo mem. 
Somnambulo vidas ĉie, kien lia animo povas translokiĝi, kiel 
ajn granda la distanco. 


Ĉe la transvidado, la somnambulo ne vidas la aĵojn el la 
punkto, kie troviĝas lia korpo, kvazaŭ per ia teleskopo. Li ilin 
vidas tute apude, tiel, kiel se li starus sur la loko, kie ili 
troviĝas, ĉar, en efektiveco, lia animo tie estas; tial, lia korpo 
estas kvazaŭ nuligita kaj ŝajnas sensenta, ĝis la momento, 
kiam la animo ĝin reposedas. Tiu parta malligiĝo de la animo 
je la korpo estas nenormala stato, kiu povas pli aŭ malpli, 
sed ne senfine, daŭri; ĝi estas la kaŭzo, kial la korpo sentas 
sin laca post kelka tempo, precipe, se la aimo sin donas al 
intensa laboro. 


Ĉar la vidpovo de la animo aŭ Spirito ne estas limigita kaj 
havas nenian difinitan sidejon, tial oni klarigas, kial la 
somnambuloj ne povas asigni al tiu kapablo iun specialan 


organon; ili vidas pro tio, ke ili vidas, ne sciante kial, nek 
kiel, ĉar, kiel Spiritoj, ilia vidado havas neniun difinitan 
fokuson. Se ili parolas pri siaj korpoj ŝajnas al ili, ke tiu 
fokuso troviĝas en la centroj, kie la vivaktiveco estas plej 
granda, precipe en la cerbo, en la epigastra regiono aŭ en la 
organo, kiu, laŭ ilia opinio, estas la punkto, kie la Spirito plej 
persiste alteniĝas al la korpo. 


La potenco de la somnambulisma klarvideco ne estas 
senlima. La Spirito, eĉ tiam, kiam tute libera, havas 
limigitajn kapablojn kaj konojn, laŭ sia grado da perfektiĝo; 
kaj malpli vastaj tiuj estas, kiam li estas ligita al la materio, 
kies influon li spertas. Jen, kial la somnambulisma klarvideco 
ne estas universala nek neerarema. Des malpli oni povas 
kalkuli je ĝia neeraremo, ju pli deturnita ĝi estas de la celo, 
kiun la naturo proponis al si, kaj ju pli oni faras el ĝi 
objekton de scivolemo kaj de eksperimentoj. 


En la libera stato, kiun li ĝuas, la Spirito de somnambulo pli 
facile komunikiĝas kun aliaj enkarniĝintaj aŭ 
neenkarniĝintaj Spiritoj; tiu interkomunikado fariĝas per 
kontakto de la fluidaĵoj, konsistigantaj la perispiritojn kaj 
servantaj por la transsendado de la penso, kiel la elektra 
drato. Somnambulo ne bezonas do, ke la penso sin 
manifestu per parolo: li ĝin sentas kaj divenas; tio faras 
somnambulon treege impresema kaj inklina al la influoj de 
la lin ĉirkaŭanta morala atmosfero. Ankaŭ pro tio, granda 
amaso da ĉeestantoj kaj, precipe, da pli aŭ malpli 
malvolontaj videmuloj, esence malutilas la disvolviĝon de la 
kapabloj de somnambulo; en tia medio, efektive, tiuj 
kapabloj kvazaŭ sin refaldas sur sin mem; ili sin plene 
disfaldas nur en intima kaj simpatia rondo. La ĉeesto de 
malvolontaj aŭ antipatiaj personoj faras sur la somnambulon 
saman efikon, kian la kontakto de mano kun sensitivo. 


Somnambulo vidas samtempe sian propran Spiriton kaj sian 
korpon: ili estas, se tiel diri, du estuloj, reprezentantaj lian 
duoblan ekzistadonla spiritan kaj la korpan; sed tiuj du 
estuloj konfuziĝas per la ligiloj, ilin kunigantaj. Ne ĉiam la 
somnambulo komprenas tian situacion, kaj tiu dueco ofte 
igas lin paroli pri si mem, kiel se li parolus pri iu fremda 
persono; tio okazas, ĉar jen la korpa estulo parolas al la 
spirita, jen ĉi-tiu al la unua. 


La Spirito ricevas novan provizon da konoj kaj da sperto dum 
ĉiu el siaj enkorpaj ekzistadoj. Li ilin parte forgesas dum li 
estas en tre maldelikata materio; sed, kiel Spirito, li ilin 
memoras. Tial, iuj somnambuloj elmontras konojn superajn 
al ilia instruiteco kaj eĉ al iliaj Ŝajnaj intelektaj kapabloj. La 
intelekta kaj scienca malsupereco de somnambulo, dum 
maldormo, neniel do igas supozi la konojn, kiujn li povas 
montri dum mensklareco. Laŭ la cirkonstancoj kaj la celo 
atingota, li povas ĉerpi tiujn konojn el sia ekzistado mem, el 
sia klarvideco de la ĉeestantaj aĵoj aŭ el la konsiloj, kiujn li 
ricevas de aliaj Spiritoj; sed, ĉar lia Spirito mem povas esti 
pli aŭ malpli evoluinta, tial li povas fari pli aŭ malpli ĝustajn 
asertojn. 


Per la fenomenoj de somnambulismo, tiel de la natura, kiel 
de la magnetisma, la Providenco donas al ni la nerefuteblan 
pruvon pri la ekzistado kaj sendependeco de la animo, kaj 
igas nin ĉeesti la superbelan spektaklon de ties liberiĝo; Li 
tiel malfermas antaŭ ni la libron de nia destino. Kiam 
somnambulo priskribas tion, kio okazas malproksime de li, 
estas evidente, ke li ja vidas, sed tute ne per la okuloj de la 
korpo; li vidas sin mem en tiu loko kaj sentas sin tien 
translokita; tie estas do io lia, kaj, ĉar tio ne povas esti lia 
korpo, ĝi devas esti lia animo aŭ Spirito. Dum la homo 
implikiĝas en la subtilaĵoj de abstrakta kaj nekomprenebla 
metafiziko, avide serĉante la kaŭzon de nia morala 
ekzistado, Dio ĉiutage proponas al ni, antaŭ niaj okuloj kaj 


sub niaj manoj, la plej simplajn kaj evidentajn rimedojn por 
studado de la eksperimenta psikologio. 


Ekstazo estas la stato, en kiu la nedependeco de la korpo kaj 
de la animo sin plej klare manifestas, kaj kiu fariĝas kvazaŭ 
palpebla. 


Dum sonĝo kaj dum somnambulismo, la animo travagas la 
terajn mondojn; dum ekstazo, ĝi penetras nekonatan 
mondon, tiun de la eterecaj Spiritoj, kun kiuj ĝi komunikiĝas, 
tamen ne transpasante difinitajn limojn ĉar, alie, ĝi rompus 
la ligilojn, kiuj ĝin tenas ĉe la korpo. la blindiga, stranga 
brilego ĝin ĉirkaŭas; harmonioj, ne konataj sur la Tero, ĝin 
ravas; nedireble agrabla stato ĝin penetras; ĝi anticipe ĝuas 
la ĉielan feliĉon, kaj oni povas diri, ke ĝi metas piedon sur la 
sojlon de la eterneco. 


En la ekstazostato la neniiĝo de la korpo estas preskaŭ 
kompleta; restas al ĝi, por tiel diri, nur la organa vivo, kaj oni 
sentas, ke la animo estas al ĝi alligita per nenio krom simpla 
fadeno, kiun la plej malgranda peno rompus senrevene. 


En tiu stato, ĉiuj teraj pensoj malaperas, por cedi lokon al tiu 
elpurigita sento, kiu estas la esenco mem de nia nemateria 
estaĵo. Tute fordonite al tiu ravega rigardado, ekstazulo 
konsideras la vivon nur kiel momentan halton; por li, bonaĵoj 
kaj malbonaĵoj, la surteraj maldelikataj ĝojoj kaj vantaĵoj 
estas nur bagatelaj okazetoj de vojaĝo, kies finon li plezure 
vidas. 


Fariĝas al ekstazuloj tute same, kiel al somnambuloj: ilia 
mensklareco povas esti pli aŭ malpli perfekta, kaj iliaj 
Spiritoj mem, laŭ siaj niveloj, estas ankaŭ pli aŭ malpli 
kapablaj koni kaj kompreni la aferojn. lafoje estas en ili 
prefere ekzaltiteco ol vera mensklareco, aŭ, plu ĝuste dirite, 
la ekzaltiteco malutilas la mensklarecon; tial iliaj konigoj 


estas ofte miksaĵoj el veraĵoj kaj eraroj, el superbelaj kaj 
absurdaj, eĉ ridindaj, aferoj. Malsuperaj Spiritoj ofte profitas 
el tiu ekzaltitecokiu estas ĉiam kaŭzo de malfortiĝo, kiam 
oni ne scias ĝin subigi — ,, por superforti ekstazulon; kaj por 
tio ili sin vestas per ŝajnoj, kiuj lin daŭre tenados kun ideoj 
kaj antaŭjuĝoj, kiujn li nutras en sia maldormostato. Tio 
estas rifo, sed ĝi ne ĉiam staras; koncernas nin juĝi la 
demandon malvarme kaj taksi la malkaŝojn de ekstazuloj 
per la pesilo de l' prudento. 


La liberiĝo de la animo iafoje okazas dum maldormo kaj 
naskas la tiel nomatan duoblan vidadon, kiu havigas al 
homoj per ĝi dotitaj la kapablon vidi, aŭdi kaj senti trans la 
limoj de niaj sentumoj. Tiuj homoj perceptas forestantajn 
aĵojn ie ajn, kien la animo etendas sian agopovon; ili vidas, 
se oni povas tiel diri, per sia ordinara sentumo kaj kvazaŭ 
per okuliluzio. 


Ĉe la momento, kiam okazas la fenomeno de duobla vidado, 
la fiziologia stato estas aliigita; la okuloj havas ian 
neprecizan rigardon: la ekstazulo rigardas, tamen ne 
vidante; lia tuta mieno reflektas ian ekzaltitecon. Oni 
konstatas, ke la vidorganoj ne partoprenas en la fakto, pro 
tio, ke li ne ĉesas vidi, kvankam liaj okuloj estas daŭre 
fermitaj. 


Tiu kapablo ŝajnas al ĝiaj posedantoj tiel natura kiel la 
ordinara vidpovo; ĝi estas, laŭ ilia opinio, atributo de la 
propra memo kaj ŝajnas al ili neniel eksterordinara afero. 
Forgeso plej ofte sekvas tiun paseman klarvidecon, kies 
memoro, ĉiam pli nepreciza, fine malaperas, kiel tiu pri 
sonĝo. 


La potenco de la duobla vidado varias ekde konfuza 
sensacio ĝis klara, preciza percepto de ĉeestantaj kaj 
forestantaj aferoj. En sia malplej elvolviĝinta stato, tiu 


kapablo havigas al iuj individuoj takton, sagacecon, lan 
certecon pri siaj agoj, kiun oni povus nomi la ĝusteco de la 
morala ekrigardo; pli elvolviĝinta, ĝi vigligas la 
antaŭsentojn; kaj ankoraŭ pli elvolviĝinta, ĝi montras la 
pasintajn aŭ la baldaŭajn okazojn. 


Natura kaj nenatura somnambulismo, ekstazo kaj duobla 
vidado estas nenio alia, ol varioj aŭ modifitaj formoj de unu 
sola kaŭzo; tiuj fenomenoj, same kiel la sonĝoj, troviĝas en 
la Naturo, kaj tial ili ekzistis de post la origino de la tempo; 
la historio sciigas al ni, ke ili estis konataj kaj eĉ ekspluatataj 
ekde la plej antikvaj tempoj; kaj en tiuj fenomenoj estas 
trovata la klarigo de granda nombro de faktoj, kiujn la 
antaŭjuĝoj igis konsideri supernaturaj. 


Ĉapitro IX 
Agado de la spiritoj en la korpa mondo 


1. Penetrado de la Spiritoj en nian penson. — 2. Kaŝita 
influo de la Spiritoj sur niajn pensojn kaj farojn. — 3. 
Demonposeditoj. — 4. Konvulsiuloj — 5. Sindonemo de 
la Spiritoj al iuj homoj. — 6. Gardantaj anĝeloj. 
Protektantaj, familiaraj aŭ simpatiantaj Spiritoj. — 7. 
Antaŭsentoj. — 8. Influo de la Spiritoj sur la okazojn de 
la vivo. — 9. Agado de la Spiritoj ĉe la naturaj 
fenomenoj. — 10. La Spiritoj dum la bataloj. — 11. 
Kontraktoj — 12. Kaŝita potenco. Talismanoj. Sorĉistoj. — 
13. Beno kaj malbeno. 


Penetrado de la Spiritoj en nian penson. 

456. Ĉu la Spiritoj vidas ĉion, kion ni faras? 

«Jes, ili povas, ĉar vi estas konstante ĉirkaŭitaj de ili; sed ĉiu 
vidas nur la aferojn, kiujn li aparte atentas; pri la aferoj al ili 
indiferentaj ili sin tute ne okupas». 

457. Ĉu la Spiritoj povas koni niajn plej sekretajn pensojn? 


«Ofte ill konas eĉ tion, kion vi dezirus kaŝi de vi mem; nek 
faroj, nek pensoj povas esti kaŝitaj antaŭ ili». 


— Se estas tiel, ŝajnas pli facile kaŝi ion al vivanta persono, 
ol al tiu samapersonopost ties morto, ĉu ne? 


«Certe; kaj kiam vi kredas, ke vi estas kaŝitaj, vi tiam havas 
ofte ĉe vi amason da Spiritoj, vin observantaj». 


458. Kion pensas pri ni la Spiritoj, nin ĉirkaŭantaj kaj 
observantaj? 


«Tio dependas. La petolemaj Spiritoj ridas je la ĉagrenetoj, 
kiujn ili suferigas al vi, kaj mokas viajn momentojn da 
senpacienco; la seriozaj Spiritoj bedaŭras viajn 
malsukcesojn kaj klopodas por helpi vin». 


Kaŝita influo de la Spiritoj sur niajn pensojn kaj 
farojn 


459. Ĉu la Spiritoj influas sur niajn pensojn kaj farojn? 


«En ĉi-tiu rilato ilia influo estas pli granda, ol kiel vi supozas, 
ĉar vi estas direktataj ĝuste de la Spiritoj». 


460. Ĉu ni havas do pensojn proprajn kaj pensojn 
inspiratajn? 


«Via animo estas estas pensanta Spirito; vi ja scias, ke 
multaj pensoj, ofte tre kontraŭantaj unuj aliajn, venas al vi 
samtempe pri la sama afero; nu, unuj naskiĝas en vi mem, 
aliaj estas enblovataj de ni; tio estigas ĉe vi necertecon, ĉar 
vi troviĝas antaŭ du sin reciproke kontraŭantaj ideoj». 


461. Kiel distingi la pensojn proprajn je tiuj inspirataj? 


«Kiam iu penso estas inspirata, ĝi estas kvazaŭ voĉo vin 
alparolanta. La pensoj propraj estas, ordinare, tiuj venantaj 
ĉe la unua momento. Cetere, por vi tiu distingo ne estas tre 
interesa, kaj ofte estas eĉ utle ne povi ĝin fari: tiel, la homo 
agas pli libere; se li prenas la bonan vojon, li tion faras pli 
volonte; se la malbonan vojon, pli granda estos do lia 
respondeco». 


462. Ĉu la intelektuloj kaj geniuloj ĉerpas siajn ideojn ĉiam 
el siapropra memo? 


«lafoje la ideoj venas de la propra Spirito; sed ofte ili estas 
inspirataj de aliaj Spiritoj, kiuj opinias tiujn homojn kapablaj 


kompreni kaj indaj diskonigi tiujn ideojn. Kiam tiuj personoj 
ne trovas ideojn ĉe si mem, ili petas pri inspiro; tio estas 
nekonscia elvoko». 


Se estus iel utila al ni la kapablo klare distingi niajn 
pensojn proprajn je tiuj inspirataj, Dio estus doninta al ni 
rimedojn por tiu distingo, same kiel Li tiujn donis, por ke 
ni distingu lumtagon je nokto. Se io estas malpreciza, tia ĝi 
estas por nia profito. 


463. Oni iafoje diras, ke la unua ekmovo estas ĉiam bona; ĉu 
tio estas ĝusta? 


«Ĝi povas esti bona aŭ malbona, laŭ la naturo de la 
enkarniĝinta Spirito. Gi estas ĉiam bona tiam, kiam la 
koncernata persono aŬdas la bonajn inspirojn». 


464. Kiel distingi, ĉu iun penson inspiras al ni bona aŭ 
malbona Spirito? 


«Studu la aferon; la bonaj Spiritoj konsilas nur la bonon; 
koncernas vin la distingo». 


465. Por kia celo la neperfektaj Spiritoj enpuŝas nin en 
malbonon? 


«Por igi vin suferi, kiel ili». 
— Ĉu tio malpliigas ilian suferojn? 


«Ne; sed ili tiel agas pro envio, ke ili vidas pli feliĉajn 
estulojn». 


— Kiajn suferojn ili volas, ke ni travivu? 


«Tiajn, konformajn al situacio malsupera kaj malproksima de 
Dio». 


466. Kial Dio permesas, ke Spiritoj venas instigi nin al 
malbono? 


«La neperfektaj Spiritoj estas iloj, destinitaj elprovi fidon kaj 
konstantecon de la homoj en la farado de bono. Kiel Spirito, 
vi devas progresi pri la senlimoscienco, kaj ĝuste tial vi 
trapasas la provojn de malbono, por atingi bonon. Nia misio 
estas meti vin sur la bonan vojon; kaj malbonaj influoj agas 
sur vin nur tiam, kiam vi ilin altiras per la deziro al malbono, 
ĉar la malsuperaj Spiritoj venas kunhelpi vin por malbono, 
kiam vi volas ĉi-tiun fari; ili povas kunagi kun vi por tiu celo 
nur tiam, kiam vi deziras malbonon. Se vi estas inklina al 
murdo, nu! vi havas tutan nubon da Spiritoj, nutrantaj tiun 
penson Ĉe vi; sed vi havas ĉe vi ankaŭ aliajn, kiuj plej penas 
enblovi bonajn inspirojn; tio reestigas la egalpezon kaj lasas 
vin solan decidi». 


Tiel Dio lasas al nia konscienco la elekton de la vojo, kiun 
konvenas al ni sekvi, kaj la liberecon cedi al tiu aŭ tiu 
alia el la sin interkontraŭaj influoj, agantaj sur nin. 


467. Ĉu ni povas eviti la influon de la Spiritoj, instigantaj nin 
al malbono? 


«Jes, ĉar tiuj sin alligas nur al homoj, ilin alvokantaj per siaj 
deziroj aŭ altirantaj per siaj pensoj». 


468. Ĉu la Spiritoj, kies influo estas forpuŝata de mia volo, 
rezignas siajnprovojn? 


«Kion vi volas, ke ili faru? Se nenio estas farebla, ili do cedas 
sian lokon; sed ili spionas la oportunan momenton, kiel kato 
pacience spionas muson». 


469. Per kia rimedo ni povas nuligi la influon de la malbonaj 
Spiritoj? 


«Farante bonon kaj metante vian tutan fidon sur Dion, vi 
forpelas la influon de la malsuperaj Spiritoj kaj eldetruas la 
potencon, kiun ili intencas super vi. Gardu vin, ke vi ne 
atentu la sugestojn de la Spiritoj, inspirantaj al vi malbonajn 
pensojn, enblovantaj malpacon en vian rondon kaj 
flamigantaj en vi ĉiajn malnoblajn pasiojn. Malfidu precipe 
tiujn, kiuj ekscitas vian fieron, ĉar tiuj ekprenas vin je via 
malforta flanko. Jen, kial Jesuo instruis al vi: Sinjoro! ne 
konduku nin en tenton, sed liberigu nin de la malbono». 


470. Ĉu la Spiritoj, kiuj penas igi nin peki kaj kiuj, tiel, 
provas nian firmecon pri la farado de bono, ricevis ja mision 
tion fari? Kaj, se tio estas misio, kiun ili plenumas, Ĉu ili 
respondaspor tia ago? 


«Neniu Spirito ricevas la mision fari malbonon; kiam li ĝin 
faras, tiel li agas propravole, kaj, sekve, li suferas la sekvojn 
el sia ago. Dio povas permesi al iu Spirito tian konduton, por 
vin elprovi, sed Li tion ne ordonas al tiu Spirito; vian liberan 
volon koncernas forpuŝi lin». 


471. Kiam ni spertas senton de korpremateco, de nedifinebla 
maltrankvilego aŭ de intima ĝojo sen ia konata kaUŬzo, Ĉu ĝi 
venas nur de iu okaza humoro? 


«Ĝi estas, efektive, ĉiam efiko de la komunikaĵoj, kiujn vi 
senkonscie ricevas de la Spiritoj, aŭ kiujn vi interŝanĝis kun 
ili dum via dormo». 


472. Ĉu la Spiritoj, dezirantaj igi nin peki, nur profitas la 
cirkonstancojn, en kiuj ni troviĝas, aŭ ĉu ili povas naski tiujn 
cirkonstancojn? 


«Ili profitas la cirkonstancojn, sed ili, ofte, ankaŭ estigas la 
okazojn, enpelante vin, sen via konscio, en la objekton de 
via deziro. Ekzemple: iu homo trovas sur sia vojo kelkan 
monsumon; ne kredu, ke ĉi-tiun alportis la Spiritoj al tiu 


loko; sed ili povas venigi al la homo la penson iri en tiu 
direkto kaj, tiam, ili enblovas la deziron ekposedi la 
trovitaĵon, dum aliaj Spiritoj inspiras al li la penson redoni 
tiun sumon al ties laŭrajta posedanto. Same okazas al ĉiuj 
ceteraj tentoj». 


Demonposeditoj 


473. Ĉu iu Spirito povas momente vesti sin per la envolvaĵo 
de vivanta homo, tio estas, enŝteliĝi en animitan korpon kaj 
agi anstataŭ kaj en la loko de la Spirito enkarniĝinta en tiun 
korpon? 


«Spirito ne eniras en korpon, kiel oni eniras en domon; li sin 
identigas kun enkarniĝinta Spirito, havanta samajn bonajn 
kaj malbonajn kvalitojn, kiel li, por ke ili agadu kune; sed ne 
alia, ol la enkarniĝinta Spirito mem, agas sur la materion, kiu 
lin vestas. Spirito ne povas anstataŭi iun enkarniĝintan, ĉar 
Spirito kaj korpo estas kunligitaj ĝis la tempo difinita por 
finiĝo de la materia ekzistado». 


474. Se ne estas, ĝustadire, posedo, tio estas, kunloĝado de 
du Spiritoj en sama korpo, ĉu la animo povas troviĝi sub la 
dependeco de alia Spirito, tiel, ke ĝi estas subigita aŭ 
obsedita ĝis tia grado, ke ĝia volo estas iom paralizita? 


«Jes, kaj tiuj estas la veraj poseditojaŭ „demonposeditoj“, 
kiel oni vulgare ilin nomas: sed sciu, ke tiu superpotenco 
neniam okazas sen konsento de tiu, kiu ĝin ricevas, Ĉu pro 
malforteco, ĉu pro deziro. Estas ofte prenataj por poseditoj 
epilepsiuloj aŭ frenezuloj, bezonantaj prefere kuracilojn ol 
ekzorcizojn». 


La vorto posedito, laŭ sia vulgara senco, kondiĉas la 
ekziston de la demono, tio estas, de kategorio de fiaj 
estuloj, kaj la kunloĝadon de unu el tiuj estuloj kun la 
animo en ies korpo. Sed, ĉar, laŭ ĉi-tiu senco, ne ekzistas 
demonoj, kaj ĉar du Spiritoj ne povas samtempe okupi saman 


korpon, tial ne ekzistas la tiel nomataj «demonposeditoj». 
Kiel poseditojn oni do komprenu sole individuojn, kies animoj 
troviĝas sub la absoluta superpotenco de neperfektaj 
Spiritoj. 


475. Ĉu oni povas mem forpeli la malbonajn Spiritojn kaj sin 
liberigi de ties superregado? 


«Oni povas ĉiam forskui jugon, kiam oni volas tion nepre 
fari». 


476. Ĉu ne povas okazi, ke la ensorĉiteco, kaŭzita de 
malbona Spirito, estas tia, ke la subigita persono ĝin tute ne 
ekrimarkas? Ĉu tiam iu tria persono povus ĉesigi tiun 
subecon, kaj, en ĉi-tiu okazo, kiajn kondiĉojn tiu 
interhelpanto devusplenumi? 


«Se tiu tria persono estas virta homo, lia volo povas esti 
helpo, ĉar ĝi vokas la bonajn Spiritojn por kunlaboro; ju pli 
virta iu estas, des pli grandan povon tiu havas super la 
neperfektaj Spiritoj por ilin forpeli, kaj super la bonaj por ilin 
altiri. Tamen tiu persono estus senpotenca, se la subigito ne 
volonte akceptus tiun helpon; kelkaj homoj plezuras en 
dependeco, kiu flatas iliajn gustojn kaj dezirojn. Ĉiuokaze, 
kiu ne havas senmakulan koron, tiu neniom influas sur tiu 
situacio; la bonaj Spiritoj lin malŝatas, kaj la malbonaj lin ne 
timas». 


477. Ĉu la formuloj de ekzorcizo iel efikas sur la malbonajn 
Spiritojn? 


«Ne; kiam tiuj Spiritoj vidas iun personon preni serioze la 
aferon, ili ridas lin kaj obstinas». 


478. Ekzistas homoj animataj de bonaj intencoj, tamen, 
malgraŭ tio, subigitaj de malsuperaj Spiritoj; kion plej bonan 
tiuj homoj devus fari, por forpeli la obsedantajn Spiritojn? 


«Lacigi ilian paciencon, tute ne atenti iliajn inspirojn, igi ilin 
kompreni, ke ili perdas sian tempon; kiam ili vidos, ke estas 
neeble ion fari, ili foriros». 


479. Ĉu la preĝo estas efika rimedo, por savi iun de 
obsedado de malbonaj Spiritoj? 


«La preĝo estas potenca helpo por ĉio; sed kredu, ke ne 
sufiĉas murmurado de kelkaj vortoj por la kontentigo de 
deziro. Dio helpas tiujn, kiuj agadas, ne tiujn, kiuj limigas sin 
peti. Nepra kondiĉo estas do, ke la obsedito faru mem ĉion 
necesan, por sarki el si la kaŭzon, kiu altiras la malbonajn 
Spiritojn». 


480. Kion ni pensu pri la elpelo de la demonoj, pri kiuparolas 
la Evangelio? 


«Tio dependas de la interpreto. Se vi nomas demono 
malbonan Spiriton, kiu subjugigas iun individuon, kiam la 
influo de tiu spirito estos nuligita, tiam demono estos do 
vere elpelita. Se vi atribuas malsanon al demono, kiam vi 
restarigos la sanon, tiam vi diros, ke vi elpelis demonon. lu 
afero povas esti vera aŭ falsa, laŭ la signifo, kiun vi atribuas 
al la vortoj. La plej grandaj veraĵoj povas ŝajni absurdaj, 
kiam oni rigardas nur la formon kaj kiam oni prenas 
alegorion por la realo. Ĉi-tion komprenu bone kaj konservu 
en via memoro: ĝi havas ĝeneralan aplikadon». 


Konvulsiuloj 


481. Ĉu la Spiritoj ludas ian rolon en la fenomenoj, fariĝantaj 
al la tiel nomataj konvulsiulo? 


«Jes, tre gravan rolon, kiel ankaŭ magnetismo, kiu estas la 
ĉefa fonto de tiuj fenomenoj; sed la ĉarlatanoj ofte 
ekspluatis kaj trograndigis tiujn efikojn, kaj tial ĉi-tiuj fariĝis 
mokataĵo». 


— Kiaj, ordinare, estas la Spiritoj, kunagantaj ĉe tiuj 
fenomenoj? 


«Malaltklasaj; ĉu vi kredas, ke Superaj Spiritoj faras al si 
amuzon per tiaj aferoj?» 


482. Kiel la nenormala stato de konvulsiuloj kaj de 
neŭrozulojpovas subite disetendiĝi ĉe tuta loĝantaro? 


«Efiko de reciproka simpatio; ĉe iuj okazoj, la moralaj 
inklinoj sin tre facile komunikas reciproke; al vi ne estas 
fremdaj la magnetismaj efikoj, ke vi tion ne komprenus, kaj 
la parto, kiun iuj Spiritoj devas preni en tiuj fenomenoj, pro 
la simpatio al la personoj, okazigantaj tiujn faktojn». 


El la strangaj kapabloj, kiujn oni rimarkas ĉe konvulsiuloj, 
oni facile rekonas kelkajn, pri kiuj somnambulismo kaj 
magnetismo prezentas al ni multenombrajn ekzemplojn: inter 
aliaj troviĝas la fizika nesentemo, la kono de aliulaj 
pensoj, la transsendo de doloroj pro simpatio k. a. Oni do ne 
povas pridubi, ke tiuj neŭrozuloj troviĝas en ia maldorma 
somnambulismo, naskita de reciproka influado. Tiuj personoj 
estas samtempe, kaj nekonscie, magnetizitoj kaj 
magnetizantoj. 


483. Kiu estas la kaŭzo de la fiziologia nesentemo, kiun oni 
konstatas ĉe iuj konvulsiuloj, aŭ ĉe aliaj individuoj 
submetataj al laplej kruelaj turmentegoj? 


«Ĉe kelkaj ĝi estas eksluzive magnetisma efiko, aganta, 
same kiel iuj substancoj, sur la nervan sistemon. Ĉe aliaj, la 
ekzaltiteco de la penso malakrigas la sentemon, ĉar ŝajnas, 
ke la vivo forlasis la korpon kaj koncentriĝas en la Spirito. Ĉu 
vi ne scias, ke, kiam la Spirito estas profunde okupita de iu 
afero, la korpo nenion sentas, nenion vidas, nenion aŭdas?» 


La fanatika ekzaltiteco kaj la entuziasmo ofte prezentas, dum 
torturoj, ekzemplon pri la trankvileco kaj sangmalvarmeco, 
kiuj ne povus triumfi super akra doloro, se oni ne konsentus, 


ke la sentemo estas nuligita de ia anesteza efiko. Estas 
sciate, ke, en la ardo de batalo, oni ofte ne rimarkas gravan 
vundon, dum, en ordinaraj cirkonstancoj, simpla gratvundeto 
ektremigus. 


Sed, ĉar tiuj fenomenoj dependas de fizika kaŭzo kaj de la 
ago de iuj Spiritoj, tial oni povus demandi, kiel, ĉe iuj 
okazoj, tiuj fenomenoj ĉesis pro la enmiksiĝo de 
aŭtoritatuloj. Ties klarigo estas simpla. La agado de la 
Spiritoj estas ĉitie akcesora; ili faras nenion alian, ol 
profiti de natura humoro. La autoritatuloj nuligis ne tiun 
humoron, sed la kaŭzon, kiu ĝin tenadis kaj ekzaltadis; ili 
ĝin transigis de aktiva en latentan staton, kaj ili ĝuste 
decidis, ĉar de tio rezultadis ekscesoj kaj skandaloj. 
Cetere, oni scias, ke tiu enmiksiĝo estas senpotenca tiam, 
kiam la agado de la Spiritoj estas rekta kaj propramova. 


Sindonemo de la Spiritoj al iuj homoj 
484. Ĉu la Spiritoj alligiĝas prefere al iujpersonoj? 


«La bonaj Spiritoj simpatias kun la homoj virtaj, aŭ 
plibonigeblaj; la malsuperaj inkliniĝas al la malvirtaj aŭ tiuj, 
kiuj povos fariĝi tiaj; de tiu simpatio naskiĝas ilia alligiteco, 
sekvo de simileco inter sentoj». 


485. Ĉu la alligiteco de la Spiritoj al iuj personoj estas nur 
kaj sole morala? 


«La vera alligiteco havas nenian karnan karakteron; sed, 
kiam iu Spirito alkroĉiĝas al iu persono, tion li faras ne ĉiam 
pro amo, ĉar kun tiu alligiteco povas miksiĝi memoro pri la 
homaj pasioj». 


486. Ĉu la Spiritoj interesiĝas pri niaj malfeliĉaĵoj kaj 
prospero? Cu tiuj, kiuj nin amas, sentas ĉagrenon pro la 
malbonaĵoj, nin vundantaj dum nia vivo? 


«La bonaj Spiritoj faras ĉian bonon, kiu estas ebla al ili, kaj 
ĝojas pri viaj ĝojoj. lli ĉagreniĝas pro viaj suferoj, kiam vi 


tiujn ne rezignacie eltenas, ĉar, tiam, la suferoj estas por vi 
senrezultaj; en ĉi-tiu okazo, vi estas kiel malsanulo, 
forĵetanta la maldolĉan medikamenton, kiu povus lin 
resanigi». 


487. Kiaj estas niaj suferoj, plej afliktantaj la Spiritojn: ĉu la 
fizikaj aŭ la moralaj? 


«Via egoismo kaj la malmoleco de via koro: de tio devenas 
ĉio. La Spiritoj ridas la suferojn pro imago, naskiĝantajn el 

fiero kaj ambicio, kaj ĝojas pro tiuj, kiuj havas kiel efikon la 
mallongigon de via provotempo». 


Ĉar ili scias, ke la enkorpa vivo estas pasema kaj ke la 
ĉagrenoj, ĝin akompanantaj, estas rimedoj, kiujn havas la 
homo por atingi pli bonan staton, tial la Spiritoj pli 
afliktiĝas pro la moralaj kaŭzoj, nin tenantaj malproksime de 
tiu stato, ol pro niaj fizikaj suferoj, kiuj estas nur 
momentaj. La Spiritoj konsideras ne tre gravaj la suferojn, 
kiuj tuŝas nur niajn mondajn ideojn, same kiel ni koncerne la 
bagatelajn ĉagrenojn de nia infanaĝo. 


La Spirito, kiu vidas en la ĉagrenoj de la vivo rimedon por 
nia progreso, konsideras tiujn la momenta krizo, kiu savos la 
malsanulon. Li partoprenas en niaj suferoj, kiel ni en tiuj 
de niaj amikoj; sed, ĉar li vidas la aferojn el pli alta 
vidpunkto, li ilin taksas en maniero malsama ol ni; la bonaj 
Spiritoj relevas nian kuraĝon pro intereso pri nia estonteco, 
sed la malbonaj nin ekscitas ĝis malespero, celante 
kompromiti nian venontan situacion. 


488. Ĉu niaj parencoj kaj amikoj, nin antaŭintaj en la 
transtomba vivo, simpatias kun ni pli, ol la Spiritoj fremdaj al 
ni? 


«Sendube, kaj ili ofte protektas vin kiel Spiritoj, laŭ sia 
povo». 


— Kaj, ĉu ilin tuŝas la amo, kiun ni portas plu por li? 


«Ĝi ilin profunde tuŝas, sed, aliflanke, ili forgesas tiujn, kiuj 
ilin forgesas». 


Gardantaj anĝeloj. Protektantaj, familiaraj aŭ 
simpatiantaj Spiritoj 


489. Ĉu estas Spiritoj, sin dediĉantaj aparte al ĉiu individuo 
por lin protekti? 


«Jes, la spirita frato; li estas tiu, kiun vi nomas la bona 
Spirito aŭ la bona genio». 


490. Kion oni devas kompreni kiel gardantan anĝelon? 
«Altrangan protektantan Spiriton». 
491. Kiu estas la misio de laprotektanta Spirito? 


«Tiu sama, kia tiu de patro por siaj filoj: konduki sian 
protektaton sur la bona vojo, helpi lin per siaj konsiloj, lin 
konsoli ĉe liaj ĉagrenoj, subteni lian kuraĝon ĉe la suferoj de 
la vivo». 


492. Ĉu la protektanta Spirito sin donas al la persono depost 
ties naskiĝo? 


«De post ties naskiĝo ĝis ties morto, kaj, ofte, post ties 
morto, la protektanto lin sekvas dum la spirita vivo kaj eĉ 
dum pluraj enkorpaj ekzistadoj, ĉar tiuj ĉi estas nur tre 
maldaŭraj fazoj kompare kun la vivo de la Spirito». 


493. Ĉu la misio de la protektanta Spirito estas memvola aŭ 
deviga? 


«Tia Spirito estas devigita prizorgi vin, ĉar li ja akceptis tiun 
taskon, sed li elektas laŭvole la estulojn, kun kiuj li 


simpatias. Por unuj, ĝi estas plezuro; por aliaj, misio aŭ 
devo». 


— Ĉar li sin ligas al iu persono, ĉu tiu Spirito rezignas 
tialprotekti aliajn individuojn? 


«Ne, sed tiujn li protektas en malpli sindona maniero». 


494. Ĉu la protektanta Spirito estas fatale ligita al la estulo, 
konfidita al lia gardo? 


«Okazas ofte, ke iuj Spiritoj lasas tiun pozicion, por plenumi 
plurajn misiojn, sed tiam aliaj ilin anstataŭas». 


495. Ĉu la protektanta Spirito iafoje ne forlasas sian 
zorgaton, kiam ĉi-tiu ribelas kontraŭ liaj konsiloj? 


«Li foriĝas, kiam li vidas, ke liaj konsiloj estas vanaj, kaj kiam 
li konstatas, ke lia zorgato pli volonte ricevas la influon de 
malsuperaj Spiritoj; sian zorgaton li neniam forlasas, kaj 
ĉiam al li parolas, sed la homo ŝtopas al si la orelojn. La 
protektanto revenas tuj, kiam alvokita». 


«Jen doktrino, kiu, pro siaj ĉarmo kaj dolĉeco, devus konverti 
la plej nekredemajn homojn: la doktrino pri la gardantaj 
anĝeloj. Pensi, ke vi havas ĉiam ĉe vi estulojn superajn ol vi, 
ĉiam pretajn vin konsili, vin kuraĝigi helpi vin surgrimpi la 
krutan monton de bono; scii, ke ili estas amikoj pli certaj kaj 
sindonaj, ol la plej intimaj amikoj, kiujn vi povus ekhavi sur 
la Tero; Ĉu ĝi ne estas tre konsolanta ideo? Tiuj estuloj 
troviĝas tie laŭ ordono de Dio, kiu ilin starigis ĉe vi; pro amo 
al Li ili tie restadas kaj plenumas sian belan, kvankam 
penigan, mision. Kie ajn vi estas, tie estas ja via gardanta 
anĝelo ĉe vi: en karceroj, en hospitaloj, en diboĉejoj, en via 
soleco, nenio disigas vin je tiu amiko, kiun vi ne povas vidi, 
sed el kiu via animo ricevas la plej dolĉan admonojn kaj 
aŭdas saĝajn konsilojn». 


«Ha, se vi pli bone konus tiun veraĵon! Kiel ofte ĝi vin helpus 
ĉe viaj krizaj momentoj; kiom da fojoj ĝi vin forsavus de 
malbonaj Spiritoj! Sed, en la granda tago, tiu bonanĝelo al 
multaj el vi diros: „Ĉu mi ne diris al vi tion? Sed vi ĝin ne 
faris; Ĉu mi ne montris al vi la abismon? Sed vi vin ĵetis en 
ĝin; ĉu mi ne igis vian konsciencon aŭdi la voĉon de vero? 
kaj, ĉu vi ne obeis la konsilojn de mansogo?“ Ha! Demandu 
viajn gardanĝelojn; starigu inter vi kaj ili tiun dolĉan 
intimecon, regantan inter bonaj amikoj. Ne ekpensu kaŝi de 
ili ion-ajn, ĉar ili vidas per la okuloj de Dio, kaj vi ne povas 
ilin trompi. Pensu pri la estonteco; penu antaŭeniri dum ĉi- 
tiu vivo, kaj viaj suferoj estos malpli daŭraj, viaj ekzistadoj 
estos pli feliĉaj. Nu, fratoj, kuraĝon! Forĵetu, unu fojon por 
ĉiam, la antaŭjuĝojn kaj la kaŝitajn pensojn; ekpaŝu sur la 
nova vojo, etendiĝanta antaŭ vi; iradu, iradu! vi havas 
gvidantojn, sekvu ilin; la celon vi ne povos maltrafi, ĉar tiu 
celo estas Dio mem». 


«Al tiuj, kiuj kredus neeble, ke vere altrangaj Spiritoj 
altrudus al si tiel penigan kaj ĉiumomentan taskon, ni diros, 
ke ni influas viajn animojn, eĉ se multajn milionojn da mejloj 
ni staras for de vi; por ni, la spaco estas kiel nenio, kaj, 
kvankam ni loĝas alian mondon, tamen niaj Spiritoj 
konservas ligitecon kun la via. Ni ĝuas kvalitojn, kiajn vi ne 
povas kompreni; sed estu certaj, ke Dio ne trudis al ni taskon 
superan al niaj fortoj, kaj ne forlasis vin, sur la Tero, solaj, 
sen amikoj kaj protekto. Ĉiu gardanĝelo havas sian 
protektaton, kiun li prizorgas, kiel patro sian infanon: li estas 
feliĉa, vidante sian idon sur la bona vojo, kaj malĝojas, kiam 
liaj konsiloj ne estas ĝuste komprenataj». 


«Ne timu lacigi nin per viaj demandoj: kontraŭe, penu esti 
ĉiam en rilato kun ni; tiel vi estos pli fortaj kaj pli feliĉaj. 
Ĝuste tiuj komunikaĵoj de ĉiu homo kun sia familiara Spirito 
faras ĉiujn homojn mediumoj, mediumoj hodiaŭ nekonataj, 
sed kiuj iam sin evidente montros kaj disiros, kiel senlima 


oceano, por subpremi nekredemon kaj neklerecon. Homoj, vi 
kiuj estas instruitaj, instruu; vi, talentuloj, eduku viajn 
fratojn. Ĉu vi scias, kiun verkon vi tiel faras? tiun de la 
Kristo, tiun, kiun Dio ordonas al vi. Por kio alia Li dotis vin 
per intelekto kaj scio, krom portio, ke vi ilin disdonu al viaj 
fratoj, por ke ĉi-tiuj antaŭenpaŝu sur la vojo al la eterna 
feliĉego?» 


Skta Ludoviko, Skta Aŭgusteno. 


La doktrino pri la gardantaj anĝeloj, prizorgantaj siajn 
protektatojn malgraŭ la distanco inter la mondoj, estas 
neniel neverŝajna; kontraŭe, ĝi estas granda kaj superbela. 
Ĉu vi ne vidas, sur la Tero, patron gvidi sian filon, kvankam 
for de li, kaj lin helpi per siaj konsiloj, pere de 
korespondado? Kio do stranga estus, ke Spiritoj povas gvidi 
la homojn, kiujn ili ekprenis sub sian protekton, de unu al 
alia mondo, se, por ili, la intermondaj distancoj estas 
malpli grandaj ol, sur la Tero, tiuj interkontinentaj? Ĉu 
ili, cetere, ne disponas je la universa fluidaĵo, 
interliganta la mondojn kaj faranta ĉi-tiujn solidaraj, 
granda transportilo de la pensoj, kiel, ĉe ni, la aero 
transportas la sonon? 


496. Ĉu la Spirito, kiu forlasas sian zorgaton kaj kiu do ne 
plu faras al li bonon, povas lin malutili? 


«La bonaj Spiritoj neniam malutilas; tion fari ili lasas al siaj 
anstataŭantoj; tiam vi kulpigas la sorton pro la malfeliĉaĵoj, 
vin frakasantaj, kaj tamen vi mem estas la sola kulpa». 


497. Ĉu la protektanta Spirito povas lasi sian zorgaton sub la 
arbitro de Spirito, kiupovus tiun malutili? 


«La malbonaj Spiritoj kunligiĝas, por nuligi la agadon de la 
bonaj; sed, se la zorgato volas, li ĉiel kunhelpas sian bonan 
Spiriton. La bona Spirito eble trovas aliloke iun bonvolulon, 
kiu bezonas helpon, kaj tiam li profitas tiun bonvolon, dum li 
atendas la momenton reveni al sia protektato». 


498. Ĉu la fakto, ke protektanta Spirito lasas sian zorgaton 
erari en la vivo, signifas, ke li ne povas kontraŭstari la 
malicajn Spiritojn? 


«Ne tion, ke li ne povas, sed ke li ne volas; li scias, ke lia 
zorgato elvenos el tiuj provoj pli perfekta kaj pli instruita; li 
ne ĉesigas siajn konsilojn per bonaj pensoj, kiujn li inspiras, 
sed kiuj, bedaŭrinde, ne ĉiam estas aŭdataj. Nur la 
malforteco, la senzorgeco kaj la fiero de la homo havigas 
forton al la malbonaj Spiritoj; la potenco de ĉi-tiuj super vi 
originas nur de via nerezisto». 


499, Ĉu la protektanta Spirito staras ĉiam ĉe sia zorgato? Ĉu 
en neniu momento la zorgato, kvankam ne forlasita de 
siaprotektanto, estas for de ties rigardo? 


«Estas momentoj, kiam la protektanta Spirito ne bezonas 
stari ĉe sia zorgato». 


500. Ĉu estos iu momento, kiam la Spirito jam ne bezonas 
sian gardanĝelon? 


«Jes: kiam li atingos tian gradon, ke li povas konduki sin 
mem, same kiel al lernanto ankaŭ venas tempo, kiam li jam 
ne bezonas instruiston; sed tio ne okazas sur via Tero». 


501. Kial la influo de la Spiritoj sur nian ekzistadon estas 
kaŝita, kaj kial, protektante nin, ili tion ne faras en klare 
perceptebla maniero? 


«Se vi kalkulus je ilia apogo, vi ne agus per propra ekmovo, 
kaj via Spirito ne progresus. La Spirito bezonas sperton por 
antaŭeniri, kaj, ofte, estas necese, ke li ekhavu tiun sperton 
per sia propra penado; estas necese, ke li ekzercu siajn 
fortojn, ĉar, alie, li estus kiel infano, kiun oni neniam lasus iri 
sola. La agado de la Spiritoj, dezirantaj al vi bonon, estas 
ĉiam tia, ke ĝi lasas al vi liberan volon; Ĉar, se vi ne 


respondus por via konduto, vi do ne antaaŭenpaŝus sur la 
vojo, kiu devas konduki vin al Dio. Ne vidante iun, kiu lin 
subtenus, la homo konfidas sian iradon al siaj fortoj mem; 
tamen lia gvidanto prizorgas lin kaj de tempo al tempo 
atentigas lin al danĝero». 


502. Ĉu la protektanta Spirito, sukcesinta konduki sian 
zorgaton sur la bona vojo, ricevas el tio ianprofiton? 


«Tio estas merito, kiu estas al li kreditita, ne nur por lia 
progreso mem, sed ankaŭ por lia feliĉo. Li estas feliĉa 
vidante, ke sukceso kronas liajn prizorgojn; li triumfas, kiel 
guvernisto triumfas pro la progresoj de sia edukato». 


— Kaj, ĉu li estas priresponda, kiam tio ne prosperas al li? 
«Ne, ĉar li faris tion, kio de li dependis». 

503. Ĉu la protektanta Spirito, vidante sian zorgaton sur la 
malbona vojo, spite al siaj admonoj, ĉagreniĝas pro tio; kaj 


ĉu tio ne nubigas lian feliĉon? 


«Li Ĉagreniĝas pro la eraroj de sia zorgato kaj lin bedaŭras; 
sed lia ĉagreno ne similas la korprematecon de iu patro sur 
la Tero, ĉar li scias, ke tiuj faletoj estas ripareblaj kaj ke tio, 
kio ne estas farita hodiaŭ, estos farita morgaŭ». 


504. Ĉu ni povas ĉiam scii la nomon de nia protektanta 
Spirito aŭ gardanĝelo? 


«Kiel vi volas scii nomojn, ne ekzistantajn por vi? Ĉu vi do 
pensas, ke ekzistas nur Spiritoj konataj de vi?» 


— Kiel do lin alvoki, se oni lin ne konas? 


«Nomu lin, kiel ajn vi volas: elektu nomon de Supera Spirito, 
por kiu vi portas simpation aŭ plej altan respekton; via 


protektanta Spirito alkuros al vi, ĉar ĉiuj bonaj Spiritoj estas 
fratoj kaj sin reciproke helpas». 


505. Ĉu la protektantaj Spiritoj, kiuj sin prezentas kun 
konataj nomoj, estas ja ĉiam la Spiritoj, kiuj estis tiel 
nomataj? 


«Ne, sed Spiritoj, ĝuantaj iliajn simpatiojn kaj, ofte, venantaj 
laŭ ilia ordono. Ĉar vi bezonas iun nomon, tial ili alprenas 
iun, kiu indas vian fidon. Kiam vi ne povas mem plenumi iun 
mision, vi kutime irigas personon, kiu agas en via nomo». 


506. Kiam ni estos en la spirita vivo, Ĉu ni rekonos nian 
protektantan Spiriton? 


«Jes, ĉar ofte vi lin konis, antaŭ ol enkarniĝi». 


507. Ĉu ĉiuj protektantaj Spiritoj apartenas al la klaso de la 
Superaj Spiritoj? Ĉu kelkaj el ili povas esti mezklasaj? Ĉu, 
ekzemple, patro povas fariĝi la protektanta Spirito de 
siafilo? 


«Jes, sed protekto kondiĉas certan gradon da supereco, kaj 
plian povon aŭ virton donacitan de Dio. Patro, kiu protektas 
sian filon, povas esti mem helpata de pli altranga Spirito». 


508. Ĉu la Spiritoj, foririntaj de ĉi-tiu mondo en favoraj 
kondiĉoj, povas ĉiam protekti tiujn, kiujn ili amas kaj kiuj ilin 
postvivas? 


«La povo de tiuj Spiritoj estas ne tre alta; ilia pozicio ne ĉiam 
havigas al ili tutan liberecon de agado». 


509, Ĉu la homoj, ankoraŭ en stato sovaĝa aŭ de morala 
malsupereco, havas ankaŭ siajn protektantajn Spiritojn? Kaj 
en ĉi-tiu okazo, ĉu tiuj protektantoj estas tiel altrangaj, kiel 
tiuj de la tre progresintaj homoj? 


«Ĉiu homo havas ĉe si Spiriton, kiu lin prizorgas; sed la 
misioj rilatas kun sia celo. Al infano, komencanta lerni 
legadon, vi ne donas profesoron pri filozofio. La grado da 
progreso de la familiara Spirito estas konforma al tiu de la 
protektata Spirito. Same kiel vin prizorgas iu Supera Spirito, 
tiel vi povas, viavice, esti la protektanto de alia malsupera al 
vi; kaj la progresoj, kiujn vi lin helpos fari, utilos por via 
plialtiĝo. Dio postulas de Spirito nenion pli, ol tion rilatan al 
ties naturo kaj nivelo». 


510. Kiam patro, Spirito prizorganta sian idon, enkarniĝas, 
ĉu li ĉi-tiun prizorgos plu? 


«Tio estas pli malfacila; sed, ĉe momento de libereco, li 
petas Spiriton, kun kiu li simpatias, ke tiu lin helpu ĉe tiu 
misio. Cetere, la Spiritoj akceptas nur misiojn, kiujn ili povas 
tute elplenumi». 


«La enkarniĝinta Spirito, precipe en la mondoj, kie la 
ekzistado estas materieca, estas tro katenita al la korpo, por 
povi sin tute dediĉi, tio estas, persone prizorgi alian; tial, tiuj 
ne sufiĉe altrangaj estas, siavice, helpataj de Spiritoj al ili 
superaj, tiel ke, se unu, pro la motivo, tion ne faras, li estas 
anstataŭata de alia». 


511. Ĉu, krom la protektanto, ne estas ankaŭ iu malbona 
Spirito ligita al Ĉiu homo, por lin enpuŝi en malbonon kaj 
havigi al li okazon heziti inter la farado de bono kaj tiu de 
malbono? 


«Ligita ne estas la ĝusta vorto. Estas ja vere, ke la malbonaj 
Spiritoj penas deturni nin de la bona vojo, ĉiam, kiam ili 
trovas oportunan okazon; sed, kiam unu el tiuj sin alligas al 
iu homo, li tion faras propramove, Ĉar li esperas esti aŭdata; 
ekflagras, tiam, inter bono kaj malbono, batalo, en kiu 
venkas tiu, al kiu la homo cedas». 


512. Ĉu ni povas havi plurajn protektantajn Spiritojn? 


«Ĉiu homo havas ĉe si pli aŭ malpli altrangajn Spiritojn, kiuj 
kun li simpatias, lin amas kaj por li interesiĝas, kiel ankaŭ 
aliajn, kiuj lin kunhelpas en la farado de malbono». 


513. Ĉu la simpatiantaj Spiritoj agaspor misio? 


«lafoje ili plenumas provizoran mision, sed plej ofte ili estas 
altirataj de simileco de pensoj kaj sentoj, tiel por bono, kiel 
por malbono». 


— Ĉu de tio, laŭŝajne, rezultas, ke la simpatiantaj Spiritoj 
povas esti bonaj aŭ malbonaj? 


«Jes; la homo, kia ajn estas lia karaktero, ĉiam trovas 
Spiritojn, kiuj kun li simpatias». 


514. Ĉu la familiaraj Spiritoj estas tiuj samaj, kiujn ni nomas 
simpatiantaj kajprotektantaj Spiritoj? 


«Estas multe da nuancoj en la protekto kaj en la simpatio; 
nomu ilin kiel vi volas. La familiara Spirito estas, pli 
ĝustadire, la hejma amiko». 


El la supra faritaj klarigoj kaj el la observoj pri la naturo 
de la Spiritoj, sin alligantaj al la homo, oni povas tiri 
jenajn konkludojn: La protektanta Spirito, gardanta anĝelo aŭ 
bona genio estas Spirito, havanta kiel mision akompanadi la 
homon dum ties vivo kaj helpi ties progresadon; li apartenas 
al rango ĉiam supera al tiu de la protektato. 


La familiaraj Spiritoj aliĝas al iuj personoj per pli aŭ 
malpli daŭraj ligiloj, celante esti utilaj al ili, en la 
limoj de sia povo, cetere ofte negranda; ili estas bonaj, sed 
iafoje nemulte progresintaj kaj eĉ iom frivolaj; ili volonte 
okupiĝas pri la detaloj de la intima vivo kaj agas nur laŭ 
ordono aŭ permeso de la protektantaj Spiritoj. 


La simpatiantaj Spiritoj estas tiuj, kiujn ni altiras per 
niaj apartaj inklinoj kaj per ia simileco de gustoj kaj 
sentoj, tiel por bono, kiel por malbono. La daŭro de iliaj 
rilatoj kun ni preskaŭ ĉiam dependas de la cirkonstancoj. 


La malbona genio estas neperfekta aŭ malica Spirito, kiu sin 
alkroĉas al la homo por deturni ĉi-tiun de la bono, sed kiu 
agas propravole, kaj ne por misio. Lia alligiteco estas 
kunrilata kun la pli aŭ malpli granda facileco, kiun li 
trovas ĉe la individuo. Ĉi-tiu-ĉiam libere decidas mem lin 
aŭdi aŭ forpuŝi. 


515. Kion ni pensu pri personoj, kiuj laŭŝajne alligiĝas al iuj 
homoj, por ilin fatale enpuŝi en perdon, aŭpor ilin gvidi sur 
la vojo de bono? 


«luj personoj ja influas aliajn per kvazaŭa sorĉo, kiu ŝajnas 
nekontraŭebla. Kiam tio okazas en la direkto de malbono, ĝi 
estas faro da malbonaj Spiritoj, kiuj uzas la servon de 
enkarniĝintaj, ankaŭ malbonaj, Spiritoj, por pli bona 
subjugigo. Dio permesas tion por via elprovo». 


516. Ĉu nia bona kaj nia malbona genioj povus enkarniĝi, 
por nin akompani dum la vivo, en pli rekta maniero? 


«Tio okazas kelkafoje; sed pli ofte ili komisias por tiu tasko 
aliajn enkarniĝintajn Spiritojn, kun kiuj ili simpatias». 


517. Ĉu estas Spiritoj, sin alligantaj al tuta familio por ĝin 
protekti? 


«luj Spiritoj alligiĝas al la anoj de sama familio, komune 
vivantaj kaj kunigitaj per amo; sed ne kredu, ke Spiritoj 
protektus la fierecon de la rasoj». 


518. Ĉar al la individuoj la Spiritoj estas altirataj pro sia 
simpatio, ĉu al kolektoj da individuoj ili estas ankaŭ altirataj 
pro apartaj kaŭzoj? 


«La Spiritoj iras prefere tien, kie estas aliaj al ili similaj; tie ili 
troviĝas pli komforte kaj estas pli certaj, ke ili estas aŭdataj. 
La homo altiras al si la Spiritojn laŭ siaj inklinoj, ĉu li estas 
sola aŭ li formas kolektivon, kiel socio, urbo aŭ popolo. Estas 
do socioj, urboj kaj popoloj, prizorgataj de pli aŭ malpli 
altrangaj Spiritoj, laŭ la karaktero kaj la pasioj, tie 
superregantaj. La neperfektaj Spiritoj foriras de tiuj, kiuj ilin 
kontraŭstaras; el tio rezultas, ke la morala pliperfektiĝo de la 
kolektivoj, kiel tiu de la individuoj, emas forpeli la malbonajn 
kaj altiri la bonajn Spiritojn; ĉi-tiuj inspiras kaj nutras ĉe la 
amasoj la senton de bono, same kiel aliaj povas tien enblovi 
trivialajn pasiojn». 


519, Ĉu la amasoj da individuoj, kiaj socioj, urboj kaj nacioj, 
havas siajn apartajnprotektantajn Spiritojn? 


«Jes, ĉar tiuj amasoj estas kolektivoj, irantaj al komuna celo 
kaj do bezonantaj superan direktadon». 


520. Ĉu la protektantaj Spiritoj de la kolektivoj estas pli 
altrangaj ol tiuj, kiuj ligiĝas al la individuoj? 


«Ĉio estas konforma al la progresostadio, tiel de la kolektivoj 
kiel de la individuoj». 


521. Ĉu kelkaj Spiritoj povas kunhelpi por la progresado de 
la artoj, protektante la homojn, kiuj okupiĝaspri ĉi-tiuj? 


«Ekzistas apartaj protektantaj Spiritoj, kiuj helpas tiujn, kiuj 
ilin elvokas, se ili opinias tiujn personojn indaj je ilia favoro; 
sed, kion vi volas, ke ili faru al homoj, havantaj pri si falsan 

opinion? Ili ne igas la blindulojn vidi, nek la surdulojn aŭdi». 


La antikvuloj faris el tiuj Spiritoj apartajn diojn; la Muzoj 
estis nenio alia ol alegoria personigo de la protektantaj 
Spiritoj de sciencoj kaj artoj, kaj la protektantajn 
Spiritojn de la familio ili nomis «lares»[21] aŭ hejmaj dioj. 
En la modernaj socioj, la artoj, industrioj, urboj kaj landoj 





havas siajn patronojn, kiuj estas ja Superaj Spiritoj, sed 
kun aliaj nomoj. 


Ĉar ĉiu homo havas siajn simpatiantajn Spiritojn, tial 
rezultas, ke, en la kolektivoj, la plimulto de tiaj Spiritoj 
rilatas kun la plimulto de la individuoj; ke la fremdaj 
Spiritoj estas tien altirataj de la identeco de gustoj kaj de 
pensoj; unuvorte, ke tiuj kolektoj kiel ankaŭ la individuoj, 
estas pli aŭ malpli bone ĉirkaŭitaj, helpataj kaj influataj, 
laŭ la pensoj de la amaso. 


Ĉe la popoloj, la faktoroj, altirantaj la Spiritojn, estas la 
moroj, la kutimoj, la superreganta karaktero, precipe la 
leĝoj, ĉar la karaktero de iu nacio troviĝas en ties leĝoj. 
La homoj, kiuj surtronigas justecon en sia medio, 
kontraŭbatalas la influon de la malbonaj Spiritoj. Ĉie, kie 
la leĝoj ordonas maljustaĵojn, kontraŭajn al humaneco, la 
bonaj Spiritoj estas malpli multaj; kaj la malbonaj, tien 
alkurantaj, nutras ĉe la popolo ties proprajn ideojn kaj 
paralizas la bonajn influojn, perditajn en la amaso, kiel 
spiko izolita meze de rubusujoj. Per studado de la moroj de 
la popoloj aŭ de iu ajn kolekto da homoj, estas do facile 
fari al si ideon pri la kaŝita loĝantaro, enmiksiĝanta en 
ties pensojn kaj agojn. 


Antaŭsentoj 


522. Ĉu antaŭsento estas ĉiam averto de la protektanta 
Spirito? 


«Antaŭsento estas intima kaj kaŝita konsilo de iu Spirito, vin 
estimanta. Ĝi troviĝas ankaŭ en la intuicio de la elekto, kiun 
ĉiu faris; ĝi estas voĉo de instinkto. Antaŭ ol enkarniĝi, la 
Spirito ekkonas la ĉefajn fazojn de sia ekzistado, tio estas, la 
specon de provoj, kiujn li prenas sur sin; kiam ĉi-tiuj havas 
elstaran karakteron, la Spirito konservas pri ili ian kvazaŭan 
impreson en sia konscienco; kaj tiu impreso, kiu estas la 
voĉo de instinkto, vekiĝante ĉe la alproksimiĝo de l' 
momento, fariĝas antaŭsento». 


523. La antaŭsento kaj la voĉo de instinkto havas en si ĉiam 
ion neprecizan: kion ni faru ĉe la necerteco? 


«Kiam vi troviĝas ĉe sendecideco, alvoku vian bonan 
Spiriton, aŭ petu Dion, Sinjoron de ni ĉiuj, ke Li sendu al vi 
unu el Siaj kurieroj, unu el ni». 


524. Ĉu la avertoj de la protektantaj Spiritoj celas nur nian 
moralan konduton aŭ ankaŭ tiun, kiun ni devas havi en nia 
privata vivo? 


«Ĉion; ili penas igi vin vivi kiel eble plej bone; sed ofte vi 
ŝtopas al vi la orelojn kontrau la bonaj konsiloj, kaj vi estas 
malfeliĉaj pro via kulpo mem». 


La protektantaj Spiritoj helpas nin per siaj konsiloj, per la 
voĉo de la konscienco, kiun ili instigas paroli en ni; sed, 
ĉar ni ne ĉiam alligas al tiu voĉo la necesan gravecon, tial 
ili donas al ni pli rektajn konsilojn, pere de niaj 
samrondanoj. Ĉiu persono ekzamenu la multajn feliĉajn aŭ 
malfeliĉajn cirkonstancojn de sia vivo: li vidos, ke, ĉe 
multaj okazoj, li ricevis konsilojn, el kiuj li ne ĉiam 
profitis, kaj ke li estus evitinta multe da ĉagrenetoj, se li 
sekvus tiujn konsilojn. 


Influo de la Spiritoj sur la okazojn de la vivo 


525. Ĉu la Spiritoj havas ian influon sur la okazojn de la 
vivo? 


«Certe, ĉar ili vin konsilas». 

— Ĉu tiu influo estas plenumata en alia maniero ol per la 
pensoj, kiujn ili inspiras al ni, tio estas, ĉu ili havas ian 
rektan agadon ĉe la efektivigo de la aferoj? 


«Jes, sed ili neniam agas ekster la naturaj leĝoj». 


Ni erare prezentas al ni, ke la agado de la Spiritoj sin 
manifestas nur per eksterordinaraj fenomenoj; ni volus, ke 
ili venu al ni kun mirakloj, kaj ni ilin reprezentas Ĉiam, 
kvazaŭ ili havus magian vergeton en la mano. Sed tiel ne 
okazas; jen kial ilia agado ŝajnas al ni kaŝita kaj kial tio, 
kio fariĝas per ilia helpo, ŝajnas al ni tute natura. 
Ekzemple, ili povas okazigi renkontiĝon de du homoj, kiuj 
ŝajne renkontis unu la alian pro nura hazardo; inspiri al iu 
persono la ideon pasi tra difinita loko; atentigi lin al iu 
punkto, se tiu rigardo havigos tion, kion ili deziras, 

k t. p.; resume, ilia interhelpo fariĝas en tia maniero, ke 
la homo, kredante obei nur sian ekmovon mem, ĉiam tenadas 
sian liberan volon. 


526. Ĉar la Spiritoj kapablas agi sur la materion, ĉu ili povas 
naski difinitajn efikojn por la realigo de iu okazaĵo? 
Ekzemple: iu homo devas morti; li supreniras ŝtupetaron, ĉi- 
tiu rompiĝas kaj la homo mortas; ĉu la ŝtupetaro rompiĝis 
per influo de la Spirtoj, por ke estu plenumita la destino de 
tiu homo? 


«Estas ja vere, ke la Spiritoj agas sur la materion, sed nur 
por plenumi la naturajn leĝojn, ne por ĉi-tiujn nuligi per la 
okazigo, en difinita momento, de fakto neatendita kaj 
kontraŭa al tiuj leĝoj. Rilate vian ekzemplon, la ŝtupetaro 
rompiĝis, ĉar ĝi estis vermokonsumita aŭ ne estis sufiĉe 
fortika, por elporti la pezon de la homo; se tiu homo estis 
destinita morti pro tiu kaŭzo, la Spiritoj povus inspiri al li la 
penson supreniri la ŝtupetaron, kiu, sub lia pezo, rompiĝos; 
tiam, la morto estos tute natura efiko, kaj nenia miraklo 
estas necesa por tiu celo». 


527. Ni ekprenu alian ekzemplon, kie la natura stato de la 
materio neniel partoprenas. lu homo devas morti de 
fulmobato; li rifuĝas sub arbon, fulmo krakas kaj lin 
mortigas. Ĉu la Spiritoj eble elvokis la fulmon kaj ĉi-tiun 
direktis sur la homon? 


«Tio estas la sama afero. La fulmo falis sur tiun arbon kaj ĉe 
tiu momento, ĉar tiel devus okazi laŭ la naturaj leĝoj, ne pro 
tio, ke la homo staris sub la arbo; sed al la homo estis 
inspirata la ideo rifuĝi sub la arbon, kiun la fulmo frapos; la 
arbo estus nepre frapita de la fulmo, sendepende de tio, ĉu 
la homo estus, aŭ ne, sub ĝi». 


528. Malbone intencanta homo direktas ĵetaĵon kontraŭ iun 
personon, sed la ĵetaĵo ĉi-tiun ne trafas. Ĉu bonfarema 
Spiritopovus esti deturninta la objekton? 


«Se la persono ne devas esti vundita, bonfarema Spirito 
inspiros al li la penson sin deturni, aŭ povos ankaŭ konfuzi 
lian malamikon, tiel, ke ĉi-tiu ne ĝuste celu; ĉar, de post la 
momento, kiam ĝi ekmoviĝis, la ĵetaĵo nepre sekvos sian 
direkton». 


529. Kion ni pensu pri la sorĉitaj kugloj, pri kiuj iuj 
legendojparolas kaj kiuj fatale trafas sian celon? 


«Tio estas nura imagaĵo; la homo amas la miregindaĵojn kaj 
sin ne kontentigas kun tiuj de la Naturo». 


— Ĉu la Spiritoj, direktantaj la okazojn de la vivo, povas esti 
malhelpataj de aliaj, dezirantaj la kontraŭon? 


«Kion Dio volas, tio nepre okazas; se estas iu malfruo aŭ 
malhelpo, tiu fariĝas laŭ Lia volo». 


530. Ĉu la frivolaj aŭ mokemaj Spiritoj ne povas starigi tiujn 
negravajn malhelpojn, kiuj kontraŭas niajn intencojn kaj 
embarasas niajn antaŭvidojn; unuvorte, Ĉu estas ili la 
aŭtoroj de la vulgare tiel nomataj ĉikanetoj de la homa vivo? 


«Illi plezuras pro tiaj turmentetoj, kiuj estas por vi elprovoj, 
per kiuj via pacienco ekzerciĝas; sed ili rezignas, 
konstatante sian malsukceson. Tamen ne estus juste nek 


ĝuste fari ilin respondaj por ĉiaj baroj, kiujn vi renkontas; 
tiujn ofte starigas precipe via nesingardemo; se via teleraro 
rompiĝas, tio estas prefere rezultato de via mallerteco, ol de 
la influo de Spiritoj». 


— Ĉu la Spiritoj, elvokantaj ĉikanojn, agas instigite de 
persona malfavoremo, aŭ ĉu ili atakas la unuan homon 
antaŭ ili, sen ia difinita motivo, nurpro malicemo? 


«Okazas ambaŭ faktoj; iafoje ili estas malamikoj, kiujn vi 
faris dum ĉi-tiu aŭ alia vivo kaj kiuj vin persekutas; aliajn 
fojojn, ne estas motivo por tia konduto». 


531. Ĉu la malfavoremo de la homoj, kiuj faris al ni 
malbonon en ĉi-tiu mondo, estingiĝas kun ties enkorpa vivo? 


«Ili ofte rekonas sian maljustecon kaj la malbonon, kiun ili 
faras; sed, ankaŭ ofte, ili vin persekutas per sia malamikeco, 
se Dio tion permesas, por vin plu elprovadi». 


— Ĉu oni povas meti finon al tiu stato, kaj per kia rimedo? 


«Jes, oni povas preĝi por ili; fari al ili bonon repage de 
malbono; ili fine komprenos siajn erarojn. Cetere, se oni 
scias stari super iliaj intrigoj, ili rezignas, vidante, ke ili 
neniom sukcesas». 


La sperto pruvas, ke iuj Spiritoj daŭrigas plu sian venĝon en 
sekvanta ekzistado, kaj ke oni tiel elpagas, pli aŭ malpli 
frue, la malutilojn, kiujn oni faris kontraŭ iu. 


532, Ĉu la Spiritoj havas la povon deturni la malbonaĵojn for 
de iuj personoj kaj altiri al ĉi-tiuj prosperon? 


«Ne tute, ĉar kelkaj malbonaĵoj troviĝas en la dekretoj de l' 
Providenco; sed ili povas mildigi viajn dolorojn, donante al vi 
paciencon kaj rezignacion». 


«Sciu ankaŭ, ke ofte dependas de vi tiujn malbonaĵojn 
forklini aŭ, almenaŭ, malpliakrigi; Dio dotis vin per intelekto, 
por ke vi ĝin uzu, kaj precipe pro tio la Spiritoj venas helpe 
al vi, kun inspirado de favoraj pensoj; sed ili helpas nurtiujn, 
kiuj scias helpi sin mem; ĉi-tiu estas la senco de jenaj vortoj: 
Serĉu, kaj vi trovos; frapu, kaj estos malfermite al vi».[22] 


«Sciu, plie, ke tio, kio ŝajnas al vi malbono, ne ĉiam estas 
malbono; ofte devas veni de ĝi bono, kiu estos pli granda ol 
la malbono; kaj tion vi ne komprenas, Ĉar vi pensas nur pri la 
nuna momento aŭ pri via persono mem». 


533, Ĉu la Spiritoj povas doni la favorojn de la riĉeco al iu, 
kiu tiujnpetas de ili? 


«Kelkafoje, kiel provon; sed ili ofte rifuzas tiujn favorojn, 
same kiel oni ne kontentigas infanon pri senpripensa peto». 


— Ĉu tiuj favoroj estas donataj de la bonaj aŭ de la malbonaj 
Spiritoj? 


«De unuj kaj de aliaj; tio dependas de la intenco; sed plej 
ofte tiujn favorojn havigas la Spiritoj, dezirantaj treni vin en 
malbonon kaj trovantaj, por tiu celo, facilan rimedon en la 
plezuroj, kiujn la riĉeco ĝuigas». 


534. Kiam la malhelpoj ŝajnas fatale kontraŭi niajn 
projektojn, ĉu ilin kaŭzas la influo de iu Spirito? 


«Kelkafoje Spiritoj, sed aliajn fojojn, ja pli ofte, via 
nekapablo. La pozicio kaj la karaktero tre influas. Se vi 
obstinas sur vojo, kiu ne estas la via, la Spiritoj havas kun tio 
nenion komunan: via malbona genio estas vi mem». 


535. Kiam io feliĉa okazas al ni, ĉu ni danku nian 
protektantan Spiriton? 


«Danku, super ĉiuj, Dion, sen kies permeso nenio fariĝas, kaj 
poste la bonajn Spiritojn, Liajn adjutantojn». 


— Kio okazus, se ni ilin ne dankus? 
«Tio, kio okazas al la sendankuloj». 


— Tamen estas homoj, kiuj ne petas nek dankas, kaj alkiuj 
ĉioprosperas... 


«Jes, sed atendu la finon; ili pagos tre kare tiun nedaŭran 
feliĉon, kiun ili ne indas; ĉar, ju pli multe ili ricevis, des pli 
multe ili devos iam redoni». 


Agado de la Spiritoj ĉe la naturaj fenomenoj 


536. Ĉu la grandaj naturaj fenomenoj, tiuj, kiujn vi 
konsideras malordo de la elementoj, devenas de hazardaj 
kaŭzoj aŭ havas, senescepte, providencan celon? 


«Ĉio havas pravon de ekzisto, ĉar nenio okazas sen permeso 
de Dio». 


— Ĉu tiuj fenomenoj celas ĉiam la homon? 


«lafoje ili ekestas, celante rekte la homon; sed, plej ofte, ili 
celas nur la restarigon de la ekvilibro kaj de la harmonio 
inter la fizikaj fortoj de l' Naturo». 


— Ni perfekte konceptas, ke la volo de Dio estas la primara 
kaŭzo, ĉe tiu-ĉi kiel ĉe ĉiuj aferoj; sed, ĉar ni scias, ke la 
Spiritoj agas sur la materion kaj estas la perantoj de la volo 
de Dio, tial ni demandas, ĉu kelkaj el ili ne influas sur la 
elementojn por ĉi-tiujn eksciti, kvietigi aŭ direkti? 


«Evidente; ne povus esti alie; Dio ne agas mem sur la 
materion; Li havas sindonajn perantojn sur ĉiuj ŝtupoj de la 


monda hierarkio». 


537. La mitologio de la antikvuloj estis tute fondita sur la 
spiritismaj ideoj, kun la diferenco, ke la antikvuloj rigardis la 
Spiritojn kiel diojn; nu, ili prezentas al ni tiujn diojn aŭ 
Spiritojn kun specialaj atributoj: iuj prenis sur sin la regadon 
de la ventoj, aliaj, de la fulmo, ankoraŭ aliaj la direktadon de 
la vegetaĵaro, k t. p. Ĉu tiu kredo estis senfundamenta? 


«Ne; ĝi havas fundamenton, tamen ĝi neniel atingas la tutan 
veron». 


— Ĉu, pro sama motivo, povus do ekzisti Spiritoj, kiuj loĝus 
la internon de la Tero kaj direktus la geologiajn fenomenojn? 


«Tiuj Spiritoj ne loĝas ĝustadire la Teron, sed direktas tiujn 
fenomenojn, laŭ siaj fakoj. lam vi ekhavos la klarigon pri ĉiuj 
tiuj fenomenoj, kaj tiam vi ilin pli bone komprenos». 


538. Ĉu la Spiritoj, direktantaj la naturajn fenomenojn, 
konsistigas apartan kategorion en la spirita mondo? Cu ili 
estas apartaj estuloj aŭ Spiritoj, kiuj iam enkarniĝis, kielni? 


«Kiuj iam enkarniĝis aŭ enkarniĝos». 


— Ĉu tiuj Spiritoj apartenas al la superaj aŭ la malsuperaj 
ordoj de la spirita hierarkio. 


«Tio dependas de ilia pli aŭ malpli materiala aŭ intelekta 
rolo: unuj ordonas, aliaj obeas; tiuj, kiuj plenumas 
materialajn aferojn, estas ĉiam malaltrangaj, tiel ĉe la 
Spiritoj, kiel ĉe la homoj». 


539. Ĉu dum la fariĝo de fenomenoj, ekzemple, dum 
ŝtormoj, agas unu sola Spirito aŭ kolekto da Spiritoj? 


«Multnombra kolekto da ili». 


540. Ĉu la Spiritoj, agantaj sur la naturajn fenomenojn, tion 
faras konscie, laŭ sia libera volo, aŭ laŭ instinkta aŭ 
senpripensa ekmovo? 


«En malsamaj manieroj. Ni faru komparon: prezentu al vi 
tiujn miriadojn da bestetoj, kiuj iom post iom elkreskigas el 
la maro insulojn kaj arkipelagojn; ĉu vi kredas, ke en tio ne 
estas ia providenca celo kaj ke tiu aliiĝo de la globosupraĵo 
ne estas necesa al la ĝenerala harmonio? Tamen tiun 
laboregon faras mikroskopaj bestetoj, kiuj, samtempe kiam 
ili kontentigas siajn vivbezonojn, estas, senkonscie, iloj de 
Dio. Nu, en sama maniero la Spiritoj, eĉ la malplej 
progresintaj, estas utilaj al la tuto; dum ili faras sian provon 
sur la vivoscenejo, kaj antaŭ ol plene konscii siajn farojn kaj 
havi liberan volon, ili kunhelpas por iuj fenomenoj, kies 
senkonsciaj faktoroj ili estas; ili komence plenumas; poste 
kiam ilia intelekto estos pli elvolviĝinta, ili ordonos kaj 
direktos la aferojn de la materia mondo. Tiel, ĉio estas utila, 
ekde la primitiva atomo ĝis la ĉefanĝelo, kiu ankaŭ 
komenciĝis de la atomo; mirinda leĝo de harmonio, kies 
tutaĵon via malvasta spirito ne povas ĉirkaŭpreni». 


La Spiritoj dum la bataloj 


541. Ĉu dum batalo estas Spiritoj, helpantaj kaj subtenantaj 
ĉiun el lapartioj? 


«Jes, kaj stimulantaj ties kuraĝon». 


Pro tio la antikvuloj prezentis la diojn kiel partianojn de 
tiu aŭ de tiu alia popolo. Tiuj dioj nenio estis krom 
Spiritoj, reprezentataj sub alegoriaj figuroj. 


542. En milito, la justeco troviĝas ĉiam ĉe unu flanko; kiel ni 
klarigu, ke Spiritoj povas esti partianoj de tiu, kiu 
malpravas? 


«Vi ja scias, ke kelkaj Spiritoj penas nur instigi malpacon kaj 
detruadon; por ili, milito estas milito; ilin apenaŭ tuŝas la 
justeco de la afero». 


543, Ĉu iuj Spiritoj povas influi generalon ĉe la konceptado 
de siaj militplanoj? 


«Sendube Spiritoj povas influi sur tiujn planojn, kiel sur iun- 
ajn alian konceptadon». 


544. Ĉu malbonaj Spiritoj povus inspiri al generalo ruinigajn 
manovrojn, celante lian malvenkon? 


«Jes; sed, ĉu li ne havas sian liberan volon? Se lia saĝo ne 
ebligas al li distingi ideon ĝustan de ideo falsa, li do suferas 
la sekvojn de sia nekapableco, kaj li farus pli bone obeante, 
ol ordonante». 


545. Ĉu generalo povas, iafoje, esti gvidata de ia dua 
vidpovo, ila intuicia vidado, anticipe montranta al li la 
rezultaton de liaj kombinoj? 


«Tiel ofte okazas al geniulo; tion li nomas inspiro, kiu igas lin 
konduti kun kvazaŭa certeco; tiu inspiro venas al li de la 
Spiritoj lin gvidantaj, kaj por tio ili profitas liajn kapablojn». 


546. En la tumulto de batalo, kio fariĝas kun la Spiritoj de la 
mortintoj? ĉu ili ankoraŭ interesiĝas pri la luktopost sia 
morto? 


«Kelkaj interesiĝas, aliaj iras for». 


Dum bataloj okazas same, kiel ĉe ĉiuj okazoj de perforta 
morto: ĉe la unua momento, la Spirito estas surprizita, 
kvazaŭ senkonscia; li ne kredas sian morton; ŝajnas al li, ke 
li ankoraŭ partoprenas en la konflikto; nur iom post iom la 
realeco de lia situacio komencas formiĝi antaŭ li. 


547. Ĉu la Spiritoj, sin interbatalintaj dum la vivo, post la 
morto sin reciproke rekonas kiel malamikojn kaj ankoraŭ 
obstine furiozas unuj kontraŭ aliaj? 


«Ĉe tiuj momentoj la Spirito neniam estas serena; komence, 
li eble ankoraŭ malamas sian malamikon kaj eĉ lin 
persekutas; sed, kiam li rekonsciiĝas, li vidas, ke lia malamo 
jam havas nenian pravon de ekzisto; tamen laŭ sia 
karaktero, li povas ankoraŭ konservi pli aŭ malpli fortajn 
postesignojn de tiu malamo». 


— Ĉu li ankoraŭ aŭdas la bruon de la armiloj? 
«Jes, tre klare». 


548. Ĉu la Spirto, kviete ĉeestanta batalon, kiel rigardanto, 
vidas la disiĝon de la animo je la korpo? Kiel tiu fenomeno 
sinprezentas al li? 


«Malmutaj mortoj estas efektive subitaj. Plej ofte la Spirito, 
kies korpo estas ĵus mortvundita, ne tuj konscias pri la 
okazintaĵo; kiam li komencas koni sian staton, tiam oni 
povas vidi la Spiriton, sin movantan ĉe la kadavro. Tio ŝajnas 
tiel natura, ke la vidado de la mortinta korpo kaŭzas al li 
nenian malagrablan efikon; ĉar la vivo estas tute transiĝinta 
en la Spiriton, tial nur ĉi-tiu altiras la atenton; nur al li oni 
parolas, aŭ al li oni ordonas». 


Kontraktoj 


549, Ĉu estas io vera pri la tiel nomataj kontraktoj kun la 
malbonaj Spiritoj? 


«Ne, ne ekzistas tiaj kontraktoj, sed simpatio de malica 
temperamento por malbonaj Spiritoj. Ekzemple: vi volas 
turmenti vian najbaron, sed ne scias, kiel tion fari; vi do 
alvokas malsuperajn spiritojn, kiuj, kiel vi, volas nur 


malbonon, kaj kiuj, por vin helpi, volas, ke ankaŭ vi 
kunhelpu ilin por iliaj pereigaj intencoj; sed el tio ne sekvas, 
ke via najbaro ne povas sin liberigi de ili per kontraŭa sorĉa 
elpelo kaj per sia volo. Tiu, kiu volas plenumi malbonan 
faron, petas, pro tio mem, malbonajn Spiritojn pri helpo; li 
estas de tiam devigita ilin servi, kiel ili servas tiun personon, 
ĉar ili ankaŭ bezonas ties helpon, kiel ilon de la malbono, 
kiun ili intencas fari. Nur en tio konsistas la kontrakto». 


La dependeco, en kiu la homo iafoje troviĝas, de la 
malsuperaj Spiritoj, venas de lia sindoneco al la malbonaj 
pensoj inspirataj de ili, kaj ne de ia ajn interkonsento 
inter li kaj tiuj Spiritoj. Tia interkonsento estas alegorio, 
reprezentanta la simpation de malbona temperamento por 
malicaj Spiritoj. 


550. Kiu estas la senco de la fantaziaj legendoj, laŭ kiuj 
individuoj vendas sian animon al Satano, por de ĉi-tiu 
ekhavi certajn favorojn? 


«Ciaj fabeloj entenas instruon kaj moralan signifon; via eraro 
kuŝas sur tio, ke vi ilin interpretas laŭlitere. Tiu estas ankaŭ 
alegorio, kiu povas esti klarigita jene: homo, kiu elvokas 
Spiritojn por kunhelpo, por de ili ricevi riĉecon aŭ iun alian 
favoron, murmuras kontraŭ la Providenco; li rezignas la 
mision, kiun li ricevis, kaj la suferojn, kiujn li devas travivi 
sur la Tero, kaj li do nepre elportos, en estonta vivo, la 
sekvojn de tiu rezigno. Tio ne rezultigas, ke lia animo estas 
destinita por ĉiam al pereo; sed, ĉar, anstataŭ liberiĝi de la 
materio, li pli kaj pli al ĝi alkroĉiĝas, tial, la plezurojn, kiujn li 
ĝuos sur la Tero, li ne ĝuos en la mondo de la Spiritoj; tio 
daŭras, ĝis li elaĉetos siajn erarojn per novaj suferoj, eble pli 
grandaj kaj pli penigaj. Pro sai amo al la materiaj plezuroj, li 
sin metas sub la arbitron de malpuraj Spiritoj; tio estas ja 
senparola kontrakto, kiu trenas lin en perdon, sed kiun li 
facile rompos per kunhelpo de bonaj Spiritoj, se li tion firme 
volas». 


Kaŝita potenco. Talismanoj. Sorĉistoj. 


551. Ĉu malica homo, helpate de malbona Spirito al li 
alligita, povas malutili al siaproksimulo? 


«Ne; Dio tion ne permesus». 


552. Kion ni pensu pri la kredo je la povo, kiun iuj personoj 
havus, antaŭdiri sortojn? 


«luj personoj havas tre grandan magnetan potencon, kiun ili 
misuzas, se ilia Spirito estas malbona, kaj tiam ili povas esti 
helpataj de aliaj malicaj Spiritoj; sed ne kredu tiun supozan 
magian potencon, kiu ekzistas nur en la imagemo de homoj 
superstiĉaj kaj nekonantaj la verajn leĝojn de la Naturo. La 
okazoj rakontataj estas faktoj naturaj, neĝuste observataj 
kaj, precipe, miskomprenataj». 


553. Kiu povas esti la efiko de formuloj kaj rimedoj, per kiuj 
iuj personoj flatas al si disponi je la volo de la Spiritoj? 


«Ties efiko estas ridindigi tiujn personojn, se ili agas sincere; 
en la kontraŭa okazo, ili estas friponoj indaj je puno. Ciaj 
formuloj estas ĵonglaĵoj; nenia rita parolo, nenia kabala 
signo aŭ talismano havas ian influon sur la Spiritojn, ĉar ĉi- 
tiuj estas altirataj nur de la penso, kaj ne de materiaj aĵoj». 


— Ĉu iuj Spiritoj ne diktis mem kabalajn formulojn? 


«Jes, kelkaj Spiritoj indikas al vi signojn, strangajn vortojn, 
aŭ ordonas iujn agojn, per kiuj vi faras la tiel nomatajn 
sorĉelpelojn; sed konvinkiĝu, ke tiuj Spiritoj mokas vin kaj 
ekspluatas vian kredemon». 


554. Ĉu iu persono, kiu, prave aŭ malprave, fidas la tiel 
nomatan potencon de talismano, ne povas, pro tiu fido mem, 


altiri iun Spiriton; ĉar, tiam, agas la penso; la talismano 
estas nura simbolo, helpanta direkti la penson? 


«Estas vere; sed la naturo de la altirata Spirito dependas de 
la pureco de la intenco kaj de la alteco de sentoj; nu, 
malofte homo, tiel naiva, ke li kredas la efikon de talismano, 
ne havas pli materialan, ol moralan celon; ĉiuokaze, tio 
elmontras bagatelecon kaj malfortecon de ideoj, kiuj enlasas 
neperfektajn kaj mokemajn Spiritojn». 


555. Kiun sencon ni atribuu al la kvalifiko sorĉisto? 


«La homoj, kiujn vi tiaj nomas, estas, se sinceraj, dotitaj per 
iuj kapabloj, kiaj la magnetisma povo aŭ la duobla vidado; 
kaj, ĉar ili faras aferojn, kiujn vi ne komprenas, tial vi kredas, 
ke ili estas dotitaj per supernatura potenco. Ĉu viaj 
eminentaj scienculoj ne estas tiel ofte prenataj por sorĉistoj, 
en la okuloj de nekleraj homoj?» 


Spiritismo kaj magnetismo havigas al ni la ŝlosilon de granda 
nombro da fenomenoj, pri kiuj la nekleruloj teksis 
nekalkuleblajn fabelojn, kie la faktoj estis troigataj de la 
imagemo. Perfekta konado de tiuj du sciencoj, kiuj, se tiel 
diri, estas unu sola, montras la realecon de la aferoj kaj 
ties veran kaŭzon; ĝi estas do la plej bona antaŭgardilo 
kontraŭ la superstiĉaj ideoj, ĉar ĝi vidigas tion eblan kaj 
tion neeblan, tion, troviĝantan en la leĝoj de l' Naturo, kaj 
tion, kio estas nura ridinda kredo. 


556. Ĉu iuj personoj posedas ja la naturdoton resanigiper 
nura tuŝado? 


«La magnetisma potenco povas atingi tiun gradon, kiam 
helpata de la pureco de sentoj kaj de la arda deziro fari 
bonon, ĉar tiam la bonaj Spiritoj kunhelpas; sed oni malfidu 
la manieron, kiel la aferoj estas rakontataj de tro kredemaj 
aŭ entuziasmaj personoj, ĉiam inklinaj vidi miregindecon ĉe 
plej simplaj kaj naturaj faktoj. Gardu vin ankaŭ kontraŭ 


tendencaj rakontoj, farataj de homoj, ekspluatantaj la 
kredemulojn por sia profito propra». 


Beno kaj malbeno 


557. Ĉu beno kaj malbeno povas altiri bonon aŭ malbonon al 
lapersonoj, al kiuj ili estas direktataj? 


«Dio ne aŭdas nejustan malbenon, kaj ties eldiranto fariĝas 
kulpa en Liaj okuloj. Ĉar ni havas du sin reciproke 
kontraŭantajn naturojn, nome bonon kaj malbonon, tial 
malbeno povas momente influi eĉ sur la materion; sed tiu 
influo povas fariĝi nur laŭ la volo de Dio kaj kiel ankoraŭ unu 
provo por tiu, kiun ĝi celas. Cetere, oni enkomune malbenas 
la malbonajn kaj benas la bonajn. Beno kaj malbeno neniam 
deturnas la Providencon for de la vojo de justeco; malbeno 
falas sur iun, se li estas ja malica, kaj beno kovros per sia 
mantelo nurtiun, kiu ĝin indas». 


Ĉapitro X 
Okupoj kaj misioj de la spiritoj 


558. Ĉu la Spiritoj devas okupi sin pri io alia, ol pri 
siaproprapliboniĝo? 


«Jes; ili kunhelpas por la harmonio de l' universo, 
plenumante la volojn de Dio, kies adjutantoj ili estas. La 
spirita vivo en la spaco estas konstanta okupiteco, sed 
neniel peniga, kiel sur la Tero, ĉar ĝi konas nek la korpan 
lacecon, nek afliktojn de necesbezono». 


559, Ĉu la malsuperaj kaj neperfektaj Spiritoj ankaŭ ludas 
ian utilan rolon en la universo? 


«Ĉiu havas sian apartan taskon. Ĉu la plej malaltranga 
masonhelpisto ne kunlaboras por konstruaĵo tiom, kiom la 
arkitekto mem?» (540) 


560. Ĉu ĉiu el la Spiritoj havas siajn apartajn taskojn? 


«Ĉiu el ni devas okupi ĉiun loĝejon kaj ekkoni ĉiujn aferojn, 
sinseve direktante ĉiujn partojn de la universo. Sed, kiel 
diras La Predikanto, por ĉio estas tempo[23]; unu plenumas 
hodiaŭ sian destinon en ĉi-tiu mondo, tiu alia ĝin plenumos 
aŭ jam plenumis iam, sur la Tero, en la akvo, en la aero ktp». 


561. Ĉu la funkcioj, kiujn la Spiritoj plenumas en la strukturo 
de la universo, estas senŝanĝaj por ĉiu el ili, kaj estas 
ekskluzivaj taskoj de iuj klasoj? 


«Ĉiuj Spiritoj devas paŝi la plurajn gradojn de la hierarkio, 
por perfektiĝi. Dio, kiu estas justa, ne volis doni al iuj la 
scion sen ia peno, kontraste kun aliaj, ĝin ekhavantaj nur 
per ŝvitado». 


Tio sama okazas al la homoj: neniu atingas la plej altan 
gradon da lerteco pri iu arto, ne ekhavante la necesajn 

konojn, ĉerpitajn el la praktikado de la plej elementaj 

partoj de tiu arto. 


562. Ĉu la Spiritoj, apartenantaj al la plej alta ordo, pro tio, 
ke ili nenion pli bezonas lerni, restas en absoluta ripozo aŭ 
estas ankaŭ okupitaj de ia tasko? 


«Kion vi volus, ke ili faru dum la tuta eterna tempo? La 
eterna senfareco estus senfina turmentego». 


— Kiaj estas iliaj okupoj? 


«Ricevi rekte la ordonojn de Dio, ilin transdoni al la tuta 
universo kaj zorgi pri ties plenumado». 


563. Ĉu la okupoj de la Spiritoj estas senĉesaj? 


«Jes, senĉesaj, se, tiel dirante, oni komprenas, ke ilia penso 
estas ĉiam aktiva, ĉar ili vivas per la penso; sed oni ne 
komparu la okupojn de la Spiritoj kun tiuj materialaj de la 
homoj; tiu aktiveco mem estas por ili plezuro, ĉar ili 
konscias, ke ili estas utilaj». 


— Oni komprenas tion rilate la bonajn Spiritojn; sed, ĉu 
estas same rilate la malsuperajn? 


«La malsuperaj havas okupojn konvenajn al ilia naturo. Ĉu vi 
konfidas al manlaboristo, aŭ al malklerulo, la laborojn de 
intelekta homo?» 


564. Ĉu el la Spiritoj kelkaj estas senokupaj aŭ faras nenion 
utilan? 


«Jes; sed tiu stato estas nedaŭra kaj dependas de la kresko 
de ilia intelekto. Certe, kelkaj el ili, kiel iuj homoj, vivas nur 
por si, sed tiu senfareco ilin peze ŝarĝas, kaj, pli aŭ malpli 


frue, la deziro progresi igas ilin senti la bezonon agi kaj la 
plezuron esti utilaj. Ni parolas pri la Spiritoj, jam konsciantaj 
sin mem kaj ĝuantaj sian liberan volon; ĉar, en sia komenca 
fazo, ili estas kiel ĵus naskitaj infanoj, agantaj pli laŭ 
instinkto, ol laŭ difinita volo». 


565. Ĉu la Spiritoj ekzamenas la belartajn verkojn kaj 
interesiĝas pri ĉi-tiuj? 


«Illi ekzamenas tion, kio povas elmontri la altrangecon de la 
Spiritoj kaj ilian progreson». 


566. Ĉu iu Spirito, kiu estis specialisto sur la Tero, ekzemple, 
pentristo, arkitekturisto, interesiĝas prefere pri la verkoj, kiuj 
estis liapliamata afero en la vivo? 


«Ĉiuj aferoj intermiksiĝas por ĝenerala celo. Se li estas bona, 
li interesiĝas pri tiuj verkoj des pli, ĉar lia intereso helpas la 
animojn supreniri al Dio. Cetere, vi forgesas, ke Spirito, 
praktikinta iun arton dum ekzistado, en kiu vi lin konis, eble 
praktikis alian en antaŭa ekzistado, ĉar estas necese, ke li 
sciu-ĉion, por esti perfekta; tial, laŭ lia progresonivelo, eble 
li havas nenian difinitan fakon; ĝuste tiu estis mia intenco, 
dirante, ke ĉiuj aferoj intermiksiĝas por ĝenerala celo. Notu 
ankaŭ, ke, tio, kion en via malmulte progresinta mondo vi 
opinias superbela, nenio estas krom infanaĵo en pli 
progresintaj mondoj. Kial vi volas, ke Spiritoj, loĝantaj tiujn 
mondojn, kie ekzistas artoj de vi nekonataj, admiru lon, kio 
estas nura verko de lernanto? Mi jam diris: ili ekzamenas 
tion, kio pruvas progreson». 


— Ni komprenas, ke tiel kondutas la tre progresintaj Spiritoj; 
sed ni parolas pri pli ordinaraj Spiritoj, pri tiuj, kiuj ankoraŭ 
ne sin levis super la surterajn ideojn... 


«Koncerne tiujn, okazas malsame; ties vidpunkto estas 
limigita, kaj tial ili ankaŭ povas admiri, kion vi ankaŭ 


admiras». 


567. Ĉu la Spiritoj enmiksiĝas en niajn okupojn kaj 
plezurojn? 


«La ordinaraj, kiel vi ilin nomas, jes; tiuj estas Ĉiam ĉe vi, kaj, 
laŭ sia karaktero, ili partoprenas, iafoje tre aktive, en tio, 
kion vi faras; tiu enmiksiĝo estas ja necesa, ĉar ĝi celas peli 
la homon sur la pluraj vojoj de la vivo, kaj inciti aŭ moderigi 
liajn pasiojn». 


La Spiritoj zorgas pri la ĉimondaj aferoj laŭ sia pli aŭ 
malpli alta grado da progreso. La Superaj Spiritoj kapablas, 
sendube, konsideri tiujn aferojn plej detale, sed nur laŭ 
tio, kiel utilaj ĉi-tiuj estas por la progresado; nur la 
malsuperaj Spiritoj alligas al tiuj aferoj gravecon rilatan 
al la memoroj, kiujn ili konservas, kaj al la materialaj 
ideoj, ankoraŭ ne estingiĝintaj. 


568. Ĉu la Spiritoj, devantaj plenumi misiojn, tion faras dum 
sia libereco aŭ dum ili estas enkarniĝintaj? 


«lli povas plenumi siajn misiojn en iu ajn el tiuj fazoj; por iuj 
vagantaj Spiritoj, tio estas grava okupo». 


569. En kio konsistas la misioj, per kiuj povas esti ŝargataj la 
vagantaj Spiritoj? 


«Ili estas tiel multaj, ke estus neeble ilin priskribi; cetere, 
kelkajn el tiuj misioj vi ne povas kompreni. La Spiritoj 
plenumas la volon de Dio, kaj vi ne povas penetri ĉiujn Liajn 
projektojn». 


La misio de la Spiritoj havas kiel celon ĉiam la bonon. Ĉu 
kiel Spiritoj, ĉu kiel homoj, ili estas komisiataj por helpi 
la progresadon de la homaro, de popoloj aŭ de individuoj, sur 
kampo pli aŭ malpli ampleksa, pli aŭ malpli aparta, por 
prepari la vojojn por iuj okazoj, por prizorgi la plenumon de 
iuj aferoj. Kelkaj havas misiojn malpli vastajn, tio estas, 
personajn aŭ tute lokajn, kiel flegi la malsanulojn, la 


agoniantojn, la afliktitojn; zorgi tiujn, kies gvidantoj kaj 
protektantoj ili fariĝas, direktante tiujn personojn per siaj 
konsiloj aŭ bonaj pensoj. Oni povas diri, ke estas tiom da 
specoj de misioj, kiom da interesoj bezonantaj zorgon, tiel 
en la fizika kiel en la morala mondo. La Spirito progresas 
laŭ la maniero, kiel li plenumas sian taskon. 


570. Ĉu la Spiritoj ĉiam komprenas la planojn, por kiuj ili 
estas komisiitaj? 


«Ne; kelkaj estas nur blindaj iloj, sed aliaj bone scias, por kiu 
celo ili laboras». 


571. Ĉu nur la Superaj Spiritojplenumas misiojn? 


«La graveco de la misioj estas rilata kun la kapabloj kaj la 
rango de la Spirito. Portisto de depeŝoj ankaŭ plenumas 
mision, kvankam malsame, ol generalo». 


572. Ĉu misio estas ordonata al la Spirito aŭ dependas de lia 
volo? 


«La Spirito ĝin petas, kaj ekĝojas ĝin ricevante». 
— Ĉu unu saman misionpovas petipluraj Spiritoj? 


«Jes, ofte konkuras pluraj kandidatoj, sed ne ĉiuj estas 
akceptataj». 


573. En kio konsistas la misio de la enkarniĝintaj Spiritoj? 


«En tio, ke ili instruu, helpu la progresadon, plibonigu la 
homajn instituciojn, per rektaj kaj materialaj rimedoj; sed 
tiuj misioj estas pli aŭ malpli ĝeneralaj kaj gravaj: tiu, kiu 
kultivas la teron, plenumas mision, kiel tiu, kiu regas, aŭ tiu, 
kiu instruas. Ĉiuj aferoj interrilatas en la Naturo; samtempe, 
kiam li plipuriĝas per enkarniĝado, la Spirito kunlaboras por 


la realigo de la planoj de l' Providenco. Ĉiu havas sian mision 
sur la Tero, ĉar ĉiu devas esti utila por io». 


574. Kiu povas esti la misio de personoj volonte senutilaj sur 
la Tero? 


«Kelkaj personoj, efektive, vivas nur por si kaj ne penas esti 
utilaj porio ajn. Ili estas bedaŭrindaj homoj, ĉar ili kruele 
elpagos sian volontan senutilecon; ilia puno ofte 
komenciĝas en ĉi-tiu mondo, el la sento de laceco kaj tedo je 
la vivo». 


— Ĉar ili elektis libere, kial do ili preferis vivon, kiu donos al 
li nenion daprofito? 


«Inter la Spiritoj ekzistas ankaŭ mallaboremuloj, kiuj 
senkuraĝiĝas antaŭ peniga vivo. Dio tion permesas; poste 
kaj per sia propra kostopago, ili komprenos la malbonaĵojn 
de sia senutileco kaj petos mem kompensi la perditan 
tempon. Eble, ankaŭ, ili elektis pli utilan vivon, sed, 
komencinte sian laboradon, ili malfervoriĝas kaj lasas sin 
treni de la sugestioj de Spiritoj, instigantaj ilin al senfareco». 


575. La ordinaraj okupoj ŝajnas al ni pli bone devoj, ol 
ĝustadire misioj. La misioj, laŭ la ideo ligita al ĉi-tiu vorto, 
havas malpli ekskluzivan kaj, precipe, malpli personan 
karakteron. El ĉi-tiu vidpunkto, kiel oni povas konstati, ke iu 
homo havas ja realan mision sur la Tero? 


«Per liaj grandaj faritaĵoj, per la progresoj, kiujn li havigas al 
siaj similuloj». 

576. Ĉu la homoj, havantaj gravan mision, estis al ĝi 
destinitaj antaŭ sia naskiĝo, kaj ĉu ili tion konscias? 


«lafoje, jes; sed plej ofte ili tion nescias. Venante sur la 
Teron, ili havas nur nedifinitan celon; ilia misio sin 


malprecize prezentas al ili post la naskiĝo kaj laŭ la 
cirkonstancoj. Dio ilin kondukas sur la vojon, kie ili devas 
plenumi Lian planojn». 


577. Kiam iu faras ion utilan, ĉu li agas laŭ asignita misio, aŭ 
ĉu li povas ricevi ian neantaŭviditan mision? 


«Ne ĉio, kion homo faras, estas rezultato de antaŭdecidita 
misio; li ofte estas ilo, kiun iu Spirito uzas por iu afero 
konsiderata utila. Ekzemple: iu Spirito opinias, ke estus utile 
skribi libron, kiun li mem skribus, se li estus enkarniĝinta; li 
do serĉas homon plej kapablan kompreni kaj plenumi lian 
penson; li inspiras la ideon kaj direktas la verkadon. Tiel, tiu 
homo ne venis al la Tero kun la misio fari tiun verkon. Tio 
sama fariĝas kun iuj belartaj verkoj kaj eltrovoj. Estu plie 
dirite, ke dum dormo la enkarniĝinta Spirito sin rekte 
komunikas kun la vaganta Spirito, kaj ili interkonsentas la 
plenumon de tiu laboro». 


578. Ĉu la Spirito povas malplenumi sian mision pro sia 
propra kulpo? 


«Jes, se li ne estas Supera Spirito». 
— Kiajn sekvojn li povas ricevi el tio? 


«Li devas nepre rekomenci sian taskon; tio estas puno; kaj 
poste li ricevos la sekvojn de l' malbono, kiun li kaŭzis». 


579. Sed, se la Spirito ricevas de Dio sian mision, kiel ni 
klarigu, ke Dio konfidas mision gravan kaj de ĝenerala 
intereso al Spirito, kiupovus fiaski? 


«Ĉu Dio ne scias, ĉu Lia generalo venkos aŭ estos venkita? Li 
scias, estu certaj pri tio, kaj Liaj planoj, kiam ili estas gravaj, 
ne kuŝas sur tiuj, kiuj eble lasos sian laboron nefinita. La 


tuta demando estas, por vi, koni la estontecon; tiun konon 
Dio sola posedas; al vi ĝi ne estas permesita». 


580. Ĉu Spirito, enkarniĝinta por misio, sentas tiajn samajn 
timojn, kiajn Spirito, kiu ĝin plenumas kiel provon? 


«Ne; li havas sperton». 


581. La homoj, kiuj estas la lumigiloj de la homaro, kiuj ĝin 
spirite klarvidigas per sia genio, certe plenumas mision; sed, 
en tiu nombro kelkaj eraras kaj, flanke de grandaj veraĵoj, 
disvastigas grandajn falsaĵojn. Kiel ni konsideru ilian mision? 


«Kiel mision fuŝitan de ili mem. Ili staras tro malalte rilate al 
la tasko, kiun ili entreprenis. Oni tamen konsideru la 
cirkonstancojn; la geniuloj devas paroli konforme al sia 
epoko, kaj iu instruo, kiu ŝajnas erara aŭ infaneca en multe 
progresinta epoko, povus esti sufiĉa tiam, kiam ĝi estis 
diskonigata». 


582. Ĉu oni povas konsideripatrecon kiel mision? 


«Sen ia dubo ĝi estas misio; ĝi estas samtempe tre grava 
devo, kiu, pli ol kiel pensas la homo, implikas lian 
respondecon por la estonteco. Dio metas la idojn sub 
protekton de ties gepatroj, por ke ĉi-tiuj ilin gvidu sur la vojo 
de bono; kaj Li plifaciligas la taskon de la gepatroj, 
havigante al la idoj malfortikan, delikatan organismon, 
taŭgan por ricevi ĉiajn impresojn; sed iuj gepatroj preferas, 
kiel pli gravan okupon, flegi la arbojn de sia ĝardeno, por ke 
ĉi-tiuj produktu multe da bonaj fruktoj, ol flegi la karakteron 
de siaj idoj. Se la idoj falas pro kulpo de siaj gepatroj, ĉi-tiuj 
ricevos do la merititan punon; kaj la suferoj de la idoj, en 
estonta vivo, refalos sur la gepatrojn, pro tio, ke ĉi-tiuj ne 
faris sian tutan eblon, por ke iliaj filoj iru sur la vojo de 
bono». 


583. Se iu filo kondutas malbone, spite al la gepatraj 
konsiloj, ĉu la gepatroj respondaspor tio? 


«Ne; sed, ju pli malbonaj estas la inklinoj de filo, des pli 
granda la devo de la gepatroj, kaj des pli alta ties merito, se 
ili sukcesas lin deturni de la malbona vojo». 


— Se filo estas bona, malgraŭ la senzorgeco kaj malbonaj 
ekzemploj de siaj gepatroj, ĉu tiuj Ĉi ion profitos el tio? 


«Dio estas justa». 


584. Kia povas esti la misio de konkeranto, kiu celas nur la 
kontentigon de sia ambicio, kaj kiu, por trafi sian celon, ne 
haltas antaŭ iu ajn el la malfeliĉegoj, kiujn li kuntrenas? 


«La konkeranto estas plej ofte ilo, kiun Dio uzas por la 
plenumo de Siaj projektoj, kaj tiuj malfeliĉegoj estas iafoje 
rimedo por ke iu popolo pli rapide progresu». 


— Tiu, kiu estas ilo por tiuj pasemaj malfeliĉegoj, havas 
nenion komunan kun la bono, kiu povas de ili rezulti, ĉar li 
intencis atingi nur tute personan celon; malgraŭ tio, ĉu 
liprofitos el tiu bono? 


«Ĉiu estas rekompencata laŭ siaj faroj, laŭ la bono, kiun li 
volis praktiki, kaj laŭ la honesteco de siaj intencoj». 


La enkarniĝintaj Spiritoj havas okupojn esence proprajn al 
ilia enkorpa ekzistado. Dum vagado, ekster la materio, tiuj 
okupoj estas rilataj kun la evoluogrado de la Spiritoj. 


Iuj traflugas la mondojn, sin instruas kaj sin preparas por 
nova enkarniĝo. Aliaj, pli evoluintaj, okupiĝas pri la 
progreso, direktante la okazojn kaj inspirante favorajn 
pensojn; ili helpas la geniulojn, kiuj laboras por perfektiĝo 
de la homaro. 


Aliaj enkarniĝas por progresomisio. 


Aliaj prenas sub sian protekton individuojn, familiojn, 
kolektojn, urbojn kaj popolojn, kies gardanĝeloj, 
protektantaj genioj kaj hejmaj Spiritoj ili estas. 


Aliaj, fine, direktas la naturajn fenomenojn, sur kiujn ili 
rekte influas. 


La ordinaraj Spiritoj enmiksiĝas en niajn okupojn kaj 
amuzojn. 


La malpuraj aŭ neperfektaj Spiritoj atendas, en suferoj kaj 
turmentoj, la momenton, kiam Dio bonvolos havigi al ili la 
rimedojn por progresi. Se ili faras malbonon, tiel ili 
kondutas pro kolero kontraŭ bono, kiun ili ankoraŭ ne povas 
ĝUi. 


Ĉapitro XI 
La tri naturaj regnoj 


1. La mineraloj kaj la vegetaĵoj. -2La bestoj kaj la 
homo. — 3. Metempsikozo. 


La mineraloj kaj la vegetaĵoj 


585. Kion vi pensas pri la divido de la Naturo en tri regnojn 
aŭ pli bone, en du klasojn, nome, la organajn kaj la 
neorganajn estaĵojn? Kelkaj faras el la homa genro kvaran 
klason. Kiu nome el tiuj klasifikoj estaspreferinda? 


«Ĉiaj klasifikoj estas bonaj; tio dependas de la vidpunkto. El 
la materia vidpunkto, ekzistas nur organaj kaj neorganaj 
estaĵoj; el la morala, estas evidente kvar gradoj». 


Tiuj kvar gradoj havas ja distingiĝajn karakterojn, kvankam 
iliaj limoj ŝajne konfuziĝas. La inerta materio, kiu 
konsistigas la mineralan regnon, enhavas nur mekanikan 
forton; la vegetaĵoj, konsistantaj el inerta materio, estas 
dotitaj per vivipovo; la bestoj, konsistantaj el inerta 
materio, dotitaj per vivipovo, havas plie ian instinktan, 
limigitan intelekton, kaj konscias sian ekzistadon kaj 
individuecon; la homo, kun ĉio, kio estas trovata en la 
vegetaĵoj kaj bestoj, surperregas ĉiujn ceterajn klasojn per 
speciala, nedifinita intelekto, kiu havigas al li konscion 
pri sia estonteco, la percepton de la ekstermateriaj aferoj 
kaj la konon de Dio. 


586. Ĉu la vegetaĵoj konscias sian ekzistadon? 
«Ne, la vegetaĵoj ne pensas; ili havas nur la organan vivon». 


587. Ĉu la vegetaĵoj spertas sensacojn? ĉu ili suferas tiam, 
kiam ili estas stumpigataj? 


«Ili ricevas fizikajn impresojn, kiuj efikas sur la materio, sed 
ili havas neniajn perceptojn; ili do ne spertas dolorsenton». 


588. Ĉu la forto, altiranta la vegetaĵojn unuj al aliaj, estas 
sendependa de ilia volo? 


«Jes, ĉar ili ne pensas. Ĝi estas mekanika forto de la materio, 
aganta sur la materion kaj al kiu la vegetaĵoj ne povus 
kontraŭi». 


589. luj vegetaĵoj, kiaj, ekzemple, sensitivo kaj dioneo [24] 
havas movojn, kiuj elmontras grandan sentemecon kaj, en 
kelkaj okazoj, kvazaŭan volon; la dioneo havas lobojn, kiuj 
kaptas muŝon, eksidantan sur ĝi por ĉerpi ties sukon; ĝi 
ŝajne insidas kontraŭ la insekto, kiun ĝi poste mortigas. Ĉu 
tiuj vegetaĵoj estas dotitaj per pensokapablo? ĉu ili havas 
ian volon kaj formas apartan klason inter la vegetaĵa kaj la 
besta regno? Ĉu ili estas transiĝa fazo de unu al la dua 
klaso? 


«Ĉio estas transiĝo en la Naturo, ĝuste pro tio, ke ne ekzistas 
du egalaj aferoj, kvankam ĉiuj kune teniĝas. La vegetaĵoj ne 
pensas kaj do ne posedas volon. Nek la ostro, kiu 
malfermiĝas, nek iu ajn el la zoofitoj estas dotitaj per 
pensokapablo; en ili estas nur blinda, natura instinkto». 


La homa organismo liveras al ni ekzemplojn pri analogaj movoj 
sen partopreno de la volo, kiaj estas trovataj ĉe la digestaj 
kaj cirkuladaj funkcioj; la piloro kuntiriĝas ĉe kontakto de 
iuj korpoj, kiuj tial ne povas ĝin trapasi. Okazas probable 
io sama al la sensitivo, kies movoj neniel kondiĉas percepton 
kaj des malpli volon. 


590. Ĉu la vegetaĵoj, kiel la bestoj, ne havas ian instinkton 
de memkonservado, kiu instigas ilin serĉi tion, kio povas esti 
al ili utilaj, kaj eviti tion, kio ilin povas malutili? 


«La vegetaĵoj havas, se oni tiel povas diri, kvazaŭan 
instinkton; tio dependas de la amplekso, kiun oni asignas al 
tiu vorto; sed ĝi estas pure mekanika. Kiam, ĉe la kemiaj 
laboroj, vi vidas du korpojn kuniĝi, tio fariĝas pro tio, ke ili 
konvenas unu al la dua, tio estas, ĉar estas inter ili la tiel 
nomata kombiniĝemo; tion vi ne nomas instinkto». 


591. Ĉu, en la superaj mondoj, la vegetaĵoj estas, kiel la 
ceteraj individuoj, pli perfektaj? 


«Ĉio estas pli perfekta; sed la vegetaĵoj estas ĉiam ankoraŭ 
vegetaĵoj, kiel la bestoj kaj la homoj ĉiam ankoraŭ bestoj kaj 
homoj». 


La bestoj kaj la homo 


592. Se ni faras komparon inter la homo kaj la bestoj rilate la 
inteligentecon, ŝajnas malfacile streki iun limon, ĉar iuj 
bestoj estas, en ĉi-tiu rilato, evidente superaj al iuj homoj. 
Ĉu tiu limlinio povas esti precize desegnita? 


«Pri tiu punkto viaj filozofoj ankoraŭ ne akordas; unuj 
asertas, ke homo estas besto; aliaj, ke besto estas homo; ili 
ĉiuj malpravas; la homo estas aparta estulo; kiu iafoje tre 
malaltiĝas aŭ tre altiĝas. Koncerne la fiziologian organizaĵon, 
la homo estas tia, kiaj la bestoj, kaj malpli bone provizita, ol 
multaj el ĉi-tiuj; la Naturo donis al la bestoj ĉion, kion la 
homo devas elpensi per sia intelekto, por kontentigi siajn 
vivbezonojn kaj sian konservadon; lia korpo eldetruiĝas, kiel 
tiu de la bestoj, estas vere, sed lia Spirito havas destinon, 
kiun nur li povas kompreni, ĉar nur la homo estas tute libera. 
Bedaŭrindaj homoj, vi, kiuj malaltiĝas ĝis sub la bruto! 


Ĉu vi ne scias distingi vin mem de la bestoj? Distingu la 
homon per lia kapablo pensi pri Dio». 


593. Ĉu oni povas diri, ke la bestoj agas nur laŭ instinkto? 


«Tio estas alia vidpunkto. Estas ja vere, ke instinkto 
superstaras ĉe la plimulto de la bestoj; sed, ĉu vi ne vidas 
kelkajn, agantajn laŭ difinita volo? Tio estas intelekto, 
kvankam malgranda». 


Krom laŭ instinkto, oni ne povus ne akcepti, ke la bestoj 
kondutas ankaŭ laŭ kunordigitaj agoj, elmontrantaj volon en 
difinita direkto kaj laŭ la cirkonstancoj. Estas do ĉe ili ia 
intelekto, kies agado estas pli koncentrita sur la rimedojn 
kontentigi la fiziologiajn bezonojn kaj prizorgi la 
memkonservadon. Inter ili, estas rimarkata nenia eltrovaĵo, 
nenia plibonigo: kia ajn estas la arto, kiun ni admiras ĉe 
iliaj faritaĵoj, tion, kion ili iam faradis, ili ankoraŭ 
hodiaŭ faras, nek pli bone, nek pli malbone, kaj laŭ 
konstantaj, senŝanĝaj formoj kaj proporcioj. Birdido, izolita 
de siaj samspeculoj, konstruas sian neston laŭ la sama modelo 
de ĉi-tiuj, ne ricevinte por tio ian-ajn instruon. Se kelkaj 
bestoj estas iamaniere dreseblaj, tamen ilia intelekta 
elvolviĝo, ĉiam tenata en malvastaj limoj, naskiĝas el la 
agado de la homo sur flekseblan naturon, ĉar ili prezentas 
nenian propramovan progreson; sed tiu elvolviĝo estas ja 
efemera kaj ekskluzive individua, ĉar, redonite al si mem, 
besto baldaŭ revenas en la limojn difinitajn de la Naturo. 


594. Ĉu la bestoj havas ian lingvon? 


«Se vi intencas diri lingvon, konsistantan el silaboj kaj 
vortoj, ne; sed, rimedon por interkomunikiĝo, jes; ili diras 
unu al aliaj multe pli da aferoj, ol kiel al vi ŝajnas; tamen ilia 
lingvo, kiel iliaj ideoj, estas limigita al propraj bezonoj». 


— Kelkaj bestoj estas senvoĉaj: ĉu tiuj, laŭŝajne, ne havas 
ian lingvon? 


«Ili interkompreniĝas per aliaj rimedoj. Ĉu vi, homoj, vin 
reciproke komunikas nur per la parolo? Kaj kion vi diras pri 
mutuloj? La bestoj havas interrilatan vivon kaj posedas 
rimedojn por averti unuj la aliajn kaj por esprimi siajn 
sensacojn. Ĉu vi kredas, ke fiŝoj ne interkompreniĝas? La 
homo ne posedas ekskluzivan privilegion de lingvo; tiu de la 


bestoj estas instinkta kaj limigita en la rondo de iliaj bezonoj 
kaj ideoj, dum tiu de la homo estas pliperfektigebla kaj 
taŭga por ĉiuj konceptoj de lia intelekto». 


Efektive, la fiŝoj amase migrantaj, la.hirundoj, obeantaj al 
sia gvidanto, nepre havas iajn rimedojn por sin reciproke 
averti, kompreni, akordi. Verŝajne tio fariĝas per pli akra 
vidpovo, kiu ebligas al ili distingi signojn, kiujn unuj 
faras al la aliaj; eble, ankaŭ, la akvo estas medio, 
transsendanta inter ili iujn vibrojn. Ĉiaokaze, estas 
nekontesteble, ke ili havas rimedojn por interkompreniĝo, 
same kiel ĉiuj senvoĉaj bestoj, komune laborantaj. Ĉu, laŭ 
tio, estas mirige, ke la Spiritoj povas komunikiĝi inter si 
sen helpo de parolo? (282) 


595. Ĉu la bestoj havas la liberan volon de siaj agoj? 


«La bestoj ne estas nuraj maŝinoj, kiel vi kredas; sed ilia 
libereco de agado estas limigita al iliaj bezonoj, kaj ne 
komparebla al tiu de la homo. Ĉar ili multe malsuperas la 
homon, tial ili ne havas samajn devojn. Ilia libereco estas 
limigita al la agoj de l' materiala vivo». 


596. De kio venas la kapablo de iuj bestoj imiti la homan 
lingvon, kaj kial tiu kapablo estas trovata prefere ĉe la birdoj 
ol, ekzemple, ĉe la simioj, kies strukturo havas pli da 
analogeco kun la homa? 


«Speciala strukturo de la voĉorganoj, helpata de la instinkto 
de imitado; la simioj imitas la gestojn, iuj birdoj imitas la 
voĉon». 


597. Ĉar la bestoj havas intelekton, kiu ĝuigas al ili kelkan 
liberecon de agado, ĉu estas en ili ia principo sendependa 
de la materio? 


«Jes, kaj postvivanta la korpon». 


— Ĉu tiaprincipo estas animo simila al la homa? 


«Ĝi estas ankaŭ animo, se vi tiel volas ĝin nomi; tio 
dependas de la signifo, kiun vi atribuas al tiu vorto; sed ĝi 
estas malsupera al tiu de la homo. Inter la animo de la bestoj 
kaj tiu de la homo estas distanco tiel granda, kiel inter la 
homa animo kaj Dio». 


598. Ĉu la animo de la bestoj konservas, post morto, sian 
individuecon kaj la konscionpri sia memo? 


«La individuecon, jes, sed ne la konscion pri sia memo. La 
intelekta vivo restas en latenta stato». 


599. Ĉu la animo de la bestoj libere elektas la specon, en 
kiun ĝiprefere enkarniĝu? 


«Ne; ĝi ne havas liberan volon». 


600. Ĉar la animo de besto postvivas la korpon, ĉu tial, post 
la morto, ĝi troviĝas en vagado, kiel la homa? 


«Ĝi estas en iaspeca vagado, ĉar ĝi ne troviĝas alligita al iu 
korpo, sed ĝi ne estas vaganta Spirito. Vaganta Spirito estas 
estulo, pensanta kaj aganta laŭ sia propra volo; tiu de la 
bestoj ne havas saman kapablon; la ĉefa atributo de la 
Spirito estas la konscio pri si mem. La Spirito de besto estas, 
post ties morto, klasigata de la Spiritoj, komisiitaj por tiu 
afero, kaj estas preskaŭ tuj utiligata; ĝi ne havas 
libertempon, por interrilati kun aliaj kreitaĵoj». 


601. Ĉu la bestoj sekvas ian evoluoleĝon, kiel la homoj? 


«Jes, kaj tial, en la superaj mondoj, kie la homoj estas pli 
evoluintaj, la bestoj ankaŭ estas tiaj kaj havas pli efikajn 
rimedojn por interkomunikado; tamen ili estas ĉiam 
malsuperaj kaj submetataj al la homo; ili estas por ĉi-tiu 
inteligentaj servantoj». 


Tio havas nenion eksterordinaran; ni supozu niajn plej 
inteligentajn bestojn, kiaj estas hundo, elefanto, ĉevalo, 
kun strukturo taŭga por manlaboroj; kiom multe ili do povus 
fari sub la direkto de la homo! 


602. Ĉu la bestoj progresas, kiel la homo, per la forto de sia 
volo aŭ de la cirkonstancoj? 


«Per la forto de la cirkonstancoj; tial ne ekzistas por ili 
kulpelpago». 


603. Ĉu en la superaj mondoj la bestoj konas Dion? 


«Ne; la homo estas por ili ia dio, same kiel pasintatempe la 
Spiritoj estis dioj por la homoj». 


604. Ĉar la bestoj, eĉ la plej progresintaj en la superaj 
mondoj, estas ĉiam malsuperaj al la homo, el tio rezultas, ke 
Dio kreis intelektajn estaĵojn, por eterne destinitajn al 
malsupereco; ĉu tio ne ŝajnas nekonforma al la unueco de 
Liaj planoj kaj al la progresado de la kreaĵoj, rimarkata en ĉiu 
j Liaj verkoj? 


«Ĉiuj aferoj sin interĉenas en la Naturo per ligiloj, kiujn vi 
ankoraŭ ne povas percepti; la aferoj ŝajne plej akre 
kontrastaj havas kontaktopunktojn, kiujn la homo, en sia 
nuna stato, neniom komprenas. Li povas ilin duonvidi per 
peno de sia intelekto; sed nur tiam, kiam lia intelekto havos 
sian tutan kreskon kaj estos liberigita el ĉiuj antaŭjuĝoj de 
fiero kaj malklereco, li povos klare vidi la verkon de Dio; 
dume, liaj malvastaj ideoj ebligas al li vidi la aferojn nur tra 
mizera, mallarĝa prismo. Sciu, ke Dio ne povas kontraŭi Sin 
mem, kaj ke en la Naturo ĉiuj aferoj harmonias per ĝeneralaj 
leĝoj, kiuj neniam sin detumas de la superega saĝeco de l' 
Kreinto». 


— Ĉu do la intelekto estas komuna propreco, punkto de 
kontakto de la animo de la bestoj kun la homa? 


«Jes, sed la bestoj havas intelekton rilate la materialan 
vivon; ĉe la homo, la intelekto havigas la moralan vivon». 


605. Se oni konsideras ĉiujn punktojn de kontakto de la 
homo kun la bestoj, ĉu oni do ne povus pensi, ke la homo 
posedas du animojn: la bestan kaj la spiritan, kaj ke, se li ne 
havus la spiritan animon, li povus ja vivi, sed kiel besto; 
alivorte, ke la besto estas kreito simila al la homo, sed ne 
havanta la spiritan animon? El tio sekvus, ke la noblaj kaj la 
fiaj instinktoj de la homo estus rezultato de la supereco de 
unu el tiuj animoj antaŭ la dua, ĉu ne? 


«Ne, la homo ne havas du animojn; sed la korpo havas siajn 
instinktojn, kiuj estas rezultato de la sensaco de l' organoj. 
Estas ja en li duobla naturo, nome la besta kaj la spirita; 
koncerne la korpon, li estas samnatura kiel la bestoj kaj 
havas ties instinktojn; koncerne la animon, li estas 
samnatura kiel la Spiritoj». 


— Se estas tiel, ĉu la Spirito devas ne nur seniĝi je siaj 
propraj neperfektaĵoj, sed ankaŭ kontraŭbatali la influon de 
l' materio? 


«Jes, ju Malpli evoluinta li estas, des pli streĉitaj la ligiloj 
inter Spirito kaj materio; Ĉu vi ne vidas tion? Ne, la homo ne 
havas du animojn; la animo estas ĉiam unu sola en ĉiu 
estulo. La animo de besto kaj tiu de homo estas malsamaj, 
kaj tial la animo de unu ne povas alligiĝi al korpo kreita por 
la dua. Sed, kvankam la homo ne havas bestan animon, kiu, 
pro siaj pasioj, lin defaligas ĝis la nivelo de la bestoj, tamen 
li havas korpon, kiu lin ofte malaltigas ĝis tiu nivelo, ĉar lia 
korpo estas dotita per vivoforto, kiu havas instinktojn; sed 
tiuj instinktoj estas neintelektaj kaj limigas sin al la 
konservado de la korpo». 


La Spirito, enkarniĝante en homon, alportas al ĉi-tiu la 
intelektan kaj moralan principon, kiu faras lin supera al la 


bestoj. La du naturoj, ekzistantaj en la homo, havigas al 
liaj pasioj du malsamajn fontojn: unuj devenas de la 
instinktoj de la besta naturo; aliaj, de la nepuraĵoj de la 
Spirito en lin enkarniĝinta kaj pli aŭ malpli simpatianta la 
krudecon de la bestaj apetitoj. Sin purigante, la Spirito iom 
post iom forŝovas de si la influon de l' materio; sub tiu 
influo, li alpaŝas al bruto; liberigite de ĝi, li altiĝas al 
sia vera destino. 


606. El kio la bestoj ĉerpas la intelektan principon, kiu 
konsistigas la apartan specon de ilia animo? 


«El la universa intelektoelemento». 


— Ĉu la intelekto de la homo kaj tiu de la bestoj fontas do el 
unu solaprincipo? 


«Sen ia dubo, sed ĉe la homo tiu principo ricevis 
ellaboradon, kiu ĝin altigas super tiu, kiu animas la bruton». 


607. Estas jam dirite, ke, en sia komenco, la animo de homo 
estas kiel la infano en sia enkorpa vivo, ke ĝia intelekto 
apenaŭ burĝonas, kaj ke ĝi provas siajn, fortojn por la vivo 
(190); kie la Spirito pasigas tiun unuan fazon? 


«En sinsekvo da ekzistadoj, antaŭantaj la periodon, kiun vi 
nomas homa periodo». 


— Ŝajnus do, ke la animo estis la intelektoprincipo de la 
malsuperaj individuoj de la kreitaĵaro. 


«Ĉu ni ne diris, ke en la Naturo ĉiuj aferoj sin interligas kaj 
celas unuecon? Ĝuste en tiuj estaĵoj, el kiuj vi ankoraŭ konas 
tre malmultajn, la intelektoprincipo estas formata, iom post 
iom individuiĝas kaj provas siajn fortojn por la vivo, kiel ni 
diris. Tio estas iamaniere prepara laboro, kiel tiu de 
ĝermado, laboro, post kiu la intelektoprincipo transformiĝas 
kaj fariĝas spirito. Tiam komenciĝas por li la homa periodo 
kaj, kun ĉi-tiu, la konscio pri la estonteco, la distingo de 


bono je malbono, la respondeco por la faroj, same kiel la 
infanstadion sekvas knabeco, juneco kaj, fine, matureco. 
Cetere, en tia origino, estas nenio, kio humiligus la homon. 
Ĉu la grandaj genioj sentos sin humiligitaj pro tio, ke ili iam 
estis senformaj fetoj en la patrinaj ventroj? Se io devas 
humiligi la homon, tio estas lia malsupereco ĉe Dio, lia 
nekapableco sondi la profundon de Liaj projektoj kaj la 
saĝecon de la leĝoj, al kiuj obeas la harmonio de la universo. 
Rekonu la grandecon de Dio en tiu mireginda harmonio, kiu 
faras solidaraj ĉiujn aferojn en la Naturo. Kredi, ke Dio faris 
ion sen ia celo kaj kreis intelektajn estaĵojn sen ia estonteco, 
estus blasfemi Lian bonecon, per kiu Li suverŝas ĉiujn Siajn 
kreaĵojn». 


— Ĉu tiu homaperiodo komenciĝas sur nia Tero? La Tero ne 
estas la deirpunkto de la unua homa enkarniĝo; la homa 
periodo komenciĝas, ordinare, en ankoraŭ malpli altaj 
mondoj; tamen tio ne estas absoluta regulo, ĉar povas okazi, 
ke iu Spirito, tuj de post sia veno en la homan periodon, 
estas preta vivi sur la Tero. Ĉi-tiu okazo ne estas ofta., kaj 
estus, pli bone, escepto. 


608. Ĉu, post morto, la Spirito de homo konscias siajn 
ekzistadojn, kiuj antaŭiris tiujn de la homa periodo? 


«Ne, ĉar nur kun tiu periodo komenciĝas por li la vivo de 
Spirito; ja malfacile li memoras siajn unuajn ekzistadojn kiel 
homo, tute same, kiel homo jam ne memoras siajn fruajn 
infanjarojn kaj des malpli la tempon, kiun li pasigis en la 
patrina ventro. Jen, kial la Spiritoj diras, ke ili ne scias, kiel ili 
komenciĝis». (78) 


609. Ĉu la Spirito, veninte en la homan periodon, ankoraŭ 
konservas postesignojn de tio, kio li iam estis, tio estas, de la 
stato, en kiu li troviĝis dum la periodo, kiu povus esti 
nomata antaŭhoma? 


«Tio dependas de la distanco inter la du periodoj kaj de la 
progreso, kiun li faris. Dum kelkaj generacioj povas troviĝi 
en li ia pli aŭ malpli profunda postesigno de la primitiva 
stato, ĉar en la Naturo nenio fariĝas per abrupta transiĝo; 
ekzistas ĉiam eroj, interligantaj la ekstremaĵojn de la ĉeno 
de l' estaĵoj kaj de la okazoj; sed tiuj postesignoj elviŝiĝas 
kun la evoluado de la libera volo. La unuaj progresoj 
efektiviĝas malrapide, ĉar volo ilin ankoraŭ ne helpas; ili 
ĉiam pli rapide kreskas, laŭproporcie, kiel la Spirito pli 
perfekte konscias pri si mem». 


610. Ĉu do eraris la Spiritoj, asertintaj, ke la homo estas 
aparta estaĵo en la kreitaĵaro? 


«Ne; sed la demando ne estis ankoraŭ profunde studita kaj, 
krome, estas aferoj, kiuj devas atendi sian oportunan 
tempon. La homo estas, efektive, aparta estaĵo, ĉar, krom 
kapabloj, distingantaj de ĉiuj ceteraj estaĵoj, li havas ankaŭ 
malsaman destinon. La homaro estas la speco de estaĵoj, 
kiun Dio elektis por enkarniĝo de tiuj, kiuj Lin povas koni». 


Metempsikozo 


611. Ĉu la fakto, ke la vivantaj estaĵoj komune originas el la 
intelektoprincipo, ne estas konfirmo de la doktrinopri 
metempsikozo? 


«Du aĵoj povas havi saman originon kaj poste tute ne simili 
unu al la dua. Kiu rekonus arbon, kun ĝiaj folioj, floroj kaj 
fruktoj, en la senforma ĝermo enhavata en la semo, el kiu ĝi 
elkreskis? De la momento, kiam la intelektoprincipo atingas 
la gradon necesan al sia aliiĝo je Spirito kaj al sia enveno en 
la homan periodon, ĝi jam havas nenion komunan kun sia 
primitiva stato, kaj ĝi estus animo de bestoj tiel same, kiel 
arbo estus semo. En homo estas nenio komuna kun besto 
krom la korpo kaj la pasioj, naskitaj el la influo de l' korpo kaj 


el la instinktoj de memkonservado esence propra al la 
materio. Oni do ne povas diri, ke tiu homo estas la 
enkarniĝinta figuro de tiu alia besto, kaj, sekve, la 
metempsikozo, kiel oni ĝin ordinare konsideras, ne estas 
vera». 


612. Ĉu la Spirito, iam animinta la korpon de homo, povus 
enkarniĝi en besto.? 


«Li do malprogresus, kaj la Spirito ne malantaŭen paŝas. 
Rivero ne refluas supren al sia fonto». (118) 


613. Kiel ajn malĝusta estas la ideo ligita al la 
metempsikozo, ĉu ĝi ne estus rezultato de la intuicia sento 
pri lapluraj ekzistadoj de la homo? 


«Tiu intuicia sento estas trovata en tiu kredo, kiel en multaj 
aliaj; sed la homo falsis ĝin, kiel ankaŭ la plimulton de siaj 
intuiciaj ideoj». 


La metempsikozo estus vera, se oni ĝin rigardus kiel 
transiĝon de la animo ekde malsupera ĝis supera stato, kie la 
animo ricevus progresojn, kiuj aliigus ties naturon; sed tiu 
doktrino estas falsa, koncerne la rektan transmigradon de 
besto en homon kaj inverse, ĉar tiu kontrenus la ideon pri 
malantaŭenirado aŭ kunmiksiĝo; nu, ĉar tia kunmiksiĝo ne 
povas okazi inter malsamspecaj korpaj estaĵoj, tial sekvas, 
ke tiuj specoj troviĝas en neidentigeblaj gradoj kaj ke tio 
la libro de la spiritoj sama devas fariĝi pri la Spiritoj 
ilin animantaj. Se sama Spirito povus ilin alterne animi, el 
tio do sekvus naturidenteco, kiu ebligus materian 
reproduktadon. La reenkarniĝado, instruata de la Spiritoj, 
sin bazas, kontraŭe, sur la supreniranta marŝo de la Naturo 
kaj sur la progresado de la homo interne de sia speco mem, 
kio neniom malpliigas lian dignon. Kio lin malaltigas, tio 
estas la misuzado, kiun li faras, de la kapabloj, al li 
donitaj de Dio por lia altiĝo. Kiel ajn la afero estas, la 
malnoveco kaj la universaleco de la doktrino pri 
metempsikozo, kiel ankaŭ la eminentaj homoj, kiuj ĝin 
akceptis, pruvas, ke la principo pri reenkarniĝado havas 


siajn radikojn en la Naturo mem; tiuj argumentoj ĝin prefere 
apogas ol kontraŭas. 


La deirpunkto de la Spirito estas unu el tiuj demandoj, 
ligitaj al la origino de la ekzistaĵoj kaj troviĝantaj en la 
sekreto de Dio. Ne estas donite al la homo koni tiujn 
demandojn en absoluta maniero; pri tio li povas nur fari 
supozojn, formuli plimalpli probablajn sistemojn. AL la 
Spiritoj mem multege mankas, ke ili konu ĉion; pri tio, kion 
ili nescias, ili povas ankaŭ eldiri pli aŭ malpli saĝajn 
opiniojn. 


Ne ĉiuj pensas en sama maniero, ekzemple pri la rilatoj inter 
homo kaj bestoj. Laŭ la opinio de kelkaj, la Spirito atingas 
la homan periodon nur, post kiam li sin elpreparis kaj 
ricevis individuecon ĉe la pluraj gradoj de la malsuperaj 
estaĵoj. Aliaj opinias, ke la Spirito de la homo ĉiam 
apartenis al la homa raso, ne trapasinte la bestan vicon. 


La unua el ĉi-tiuj sistemoj havas la meriton, ke ĝi solvas la 
demandon pri la estonteco de la bestoj, kiuj, tiel, estus la 
unuaj eroj de la ĉeno el pensokapablaj estaĵoj; la dua estas 
pli konforma al la homa digno, kaj ni povas ĝin resumi jene. 


La pluraj specoj de bestoj ne devenas intelekteunuj de la 
aliaj pere de progresado; ekzemple, la spirito de ostro ne 
aliformiĝas sinsekve en tiun de fiŝo, de birdo, de 
kvarpiedulo kaj de kvarmanulo; ĉiu speco estas, fizike kaj 
morale, absolutatipo, kaj ĉiu el ĝiaj individuoj ĉerpas el la 
universa fonto la kvanton da intelektoprincipo, kiun li 
bezonas, laŭ la perfekteco de siaj organoj kaj la laboro, 
kiun li devas plenumi ĉe la naturaj fenomenoj; tiun 
elĉerpitan kvanton li, ĉe sia morto, redonas al la origina 
maso. La bestoj de mondoj pli progresintaj ol la nia (vidu 

$ 188) konsistigas ankaŭ malsamajn rasojn, konformajn al la 
bezonoj de tiuj mondoj kaj al la progresostadio de la homoj, 
al kiuj ili helpas; sed ili tute ne devenas de la teraj 
bestoj, el spirita vidpunkto. Same ne estas pri la homo. El 
fiziologia vidpunkto, li estas evidente ero de la ĉeno de L' 
vivantaj estaĵoj; sed el la morala, okazas rompo de 
kontinueco inter homo kaj besto; la homo posedas propran 
animon aŭ Spiriton, dian fajreron, kiu havigas al li moralan 
kaj intelektan kapablojn, mankantajn al la bestoj; troviĝas 
en li la precipa estaĵo, antaŭekzistanta kaj postvivanta la 
korpon, kaj ĉiam konservanta sian individuecon. Kiu estas la 


origino de la Spirito? kie estas lia deirpunkto? ĉu li 
ekestas el la intelektoprincipo individuiĝinta? Tio estas 
mistero, kiun oni vane penus penetri kaj pri kiu, kiel ni jam 
diris, oni povas nur imagi sistemojn. Kio estas konstanta, 
kaj kio rezultas samtempe el la rezonado kaj el la 
eksperimenta praktiko, tio estas la postvivo de la Spirito, 
la konservo de lia individueco post morto, lia 
progresokapablo, lia feliĉa aŭ malfeliĉa stato rilata al lia 
pozicio sur la vojo de bono, kaj ĉiuj moralaj veraĵoj, kiuj 
estas la konsekvenco de tiu principo. Koncerne la misterajn 
rilatojn inter homo kaj bestoj, tio, ni ripetas, estas 
sekreto de Dio, kiel multaj aliaj aferoj, kies nuna kono 
neniel influus nian progreson kaj pri kiuj estus senutile 
insisti. 


Tria parto 


Moralaj Leĝoj 


Ĉapitro | 
Dia aŭ natura leĝo 


1. Karakteroj de la natura leĝo. — 2. Origino kaj konado 
de la natura leĝo. — 3. Bono kaj malbono. — 4. Divido de 
la natura leĝo. 


Karakteroj de la natura leĝo 
614. Kion ni komprenu kiel naturan leĝon? 


«La natura leĝon estas la leĝo de Dio; ĝi estas la sola vera 
por la feliĉo de la homo; ĝi indikas al la homo, kion li devas 
fari aŭ ne fari, kaj li estas malfeliĉa nur tial, ke li sin deturnas 
de ĝi». 


615. Ĉu la leĝo de Dio estas eterna? 
«Ĝi estas eterna kaj senŝanĝa, kiel Dio mem». 


616. Ĉu Dio estus iam ordoninta al la homoj ion, kion Li 
estus malpermesinta al ili en alia tempo? 


«Dio neniam eraras; nur la homoj estas devigataj ŝanĝi siajn 
leĝojn, ĉar tiuj ĉi estas neperfektaj; sed la leĝoj de Dio estas 
perfektaj. La harmonio, reganta la materian kaj la moralan 
mondojn, estas fondita sur la leĝoj, kiujn Dio starigis ekde la 
komenciĝo de la tempo». 


617. Kiajn aferojn entenas la diaj leĝoj? Ĉu ili koncernas ion, 
krom la morala konduto? 


«Ĉiuj leĝoj de la naturo estas diaj leĝoj, ĉar Dio estas la 
aŭtoro de ĉiuj aferoj. Klerulo studas la leĝojn pri la materio, 
virtulo tiujn pri la animo kaj ilin praktikas». 


— Ĉu estas permesite al la homo funde esplori unujn kaj 
aliajn? 


«Jes, sed ne sufiĉas al li unu sola ekzistado». 


Efektive, kiom valoras kelkaj jaroj, por ke la romo ricevu 
ĉion, kio konsistigas perfektan estulon, eĉ en la okazo, se oni 
konsideras nur la distancon inter sovaĝulo kaj civilizita 
homo? La kiel eble plej daŭra ekzistado estas por tio 
nesufiĉa, kaj des pli nesufiĉa tiam, kiam ĝi estas 
mallongigita, kiel fariĝas en granda nombro da okazoj. 


El la diaj leĝoj iuj reguligas la movadon kaj la interrilatojn de 
la materio: ili estas la fizikaj leĝoj, kies studado estas aparta 
afero de l' scienco. La aliaj koncernas speciale la homon 
mem, el la vidpunkto de la individuo kaj el tiu de liaj rilatoj 
kun Dio kaj kun siaj similuloj. Ili enhavas la regulojn pri la 
enkorpa vivo kaj pri la vivo de l' animo: ili estas la moralaj 
leĝoj. 

618. Ĉu la diaj leĝoj estas la samajpor ĉiuj mondoj? 

«La prudento diras, ke ili devas konformiĝi al la naturo de 


ĉiu mondo kaj esti proporciaj alla progresostato de la 
loĝantoj de tiu mondo». 


Origino kaj konado de la natura leĝo 


619. Ĉu Dio havigis al ĉiuj homoj rimedojn por koni Lian 
leĝon? 


«Ĉiuj povas koni ĝin, sed ne ĉiuj ĝin komprenas; tiuj, kiuj ĝin 
plej bone komprenas, estas la virtuloj kaj la homoj, 
dezirantaj ĝin serĉi; tamen ĉiuj iam ĝin komprenos, ĉar estas 
necese, ke fariĝu la progreso». 


La justeco de la pluraj enkarniĝoj de la Spirito estas 
konsekvenco de ĉi-tiu principo, ĉar en ĉiu nova ekzistado la 
intelekto de la homo kreskas kaj pli klare komprenas bonon 
kaj malbonon. Se la homo devus ĉion sperti en unu sola 
ekzistado, kia estus la sorto de miloj da estuloj, ĉiutage 
mortantaj en la bruteco de sovaĝuloj aŭ en la mallumo de 
neklereco, kondiĉoj tute ne dependantaj de li mem? (171- 
222) 


620. Ĉu la animo, antaŭ ol kuniĝi kun la korpo, komprenas la 
leĝon de Diopli bone olpost sia enkarniĝo? 


«Ĝi komprenas tiun leĝon laŭ nivelo, kiun ĝi atingis, kaj pri 
tiu leĝo ĝi konservas intuician memoron post sia kuniĝo kun 
la korpo; sed la malnoblaj instinktoj de la homo igas ĝin ofte 
forgesi tiun leĝon». 


621. Kie estas skribita la leĝo de Dio? 
«En la konscienco». 


— Ĉar la homo havas en sia konscienco la leĝon de Dio, kial 
estus do necese ĝin konigi al li? 


«Li ĝin forgesis kaj miskomprenis; Dio volis, ke ĝi estu 
rememorigita al la homo». 


622. Ĉu Dio komisiis iujn homojn por la diskonigado de Lia 
leĝo? 


«Jes, certe; en ĉiuj tempoj homoj ricevis tiun mision. Ilin 
estas Superaj Spiritoj, enkarniĝintaj speciale por progresigi 
la homaron». 


623. Ĉu tiuj, kiuj intencis instrui al la homoj la leĝon de Dio, 
iafoje ne eraris kaj ilin ofte ne devojigis per falsaj principoj? 


«Tiuj, ne inspirataj de Dio kaj, pro ambicio, prenintaj sur sin 
mision, kiun ili mem ne ricevis, certe deklinis la homojn de 
la ĝusta vojo; tamen, ĉar ili estis geniuloj, tial inter la eraroj 
mem, kiujn ili diskonigis, estas iafoje trovataj grandaj 
veraĵoj». 


624. Kia estas la veraprofeto? 


«La vera profeto estas virtulo inspirata de Dio. Oni povas 
ekkoni lin per liaj paroloj kaj agoj. Dio ne uzas buŝon de 
mensogulo por instrui veron». 


625. Kiu estas la plej perfekta tipo, kiun Dio donis al la 
homo, kiel ties gvidanton kaj modelon? 


«Vidu tiun tipon en Jesuo». 


Jesuo estas por la homo la tipo de l' morala perfekteco, kiun 
la surtera homaro povas aspiri. Dio lin prezentas al ni kiel 
la plej perfektan modelon, kaj la doktrino instruita de la 
Kristo estas la plej pura esprimo de la dia leĝo, ĉar Jesuo 
estis animita de la dia spirito kaj estis la plej pura estulo 
iam ajn aperinta sur la Tero. 


Se kelkaj personoj, kiuj arogis al si instrui al la homo la 
leĝon de Dio, iafoje deturnis sian fraton de l' bona vojo per 
falsaj principoj, tio estas signo, ke ili mem sin lasis 
superpotenci de tro teraj sentoj kaj konfuzis la leĝojn, kiuj 
regas la kondiĉojn de la vivo de animo, kun tiuj, kiuj regas 
la vivon de korpo. Pluraj prezentis kiel diajn leĝojn tion, 
kio estis nur leĝoj homaj, starigitaj por servi al pasioj kaj 
por estri la homojn. 


626. Ĉu la diaj kaj naturaj leĝoj estis konigitaj al la homoj 
nur de Jesuo? Cu, antaŭ ol lia veno, la homoj konis tiujn 
leĝojn nurper intuicio? 


«Ĉu ni jam ne diris, ke tiuj leĝoj estas skribitaj ĉie? Ĉiuj 
homoj, kiuj meditadis pri saĝo, povis do ilin kompreni kaj 
instruadi, ekde la plej malproksimaj jarcentoj. Per siaj, 


kvankam nekompletaj, instruoj, ili preparis la grundon por 
semado. Ĉar la diaj leĝoj estas skribitaj en la libro de l' 
Naturo,tial la homo ĉiam povis ilin koni, kiam li volis ilin 
serĉi; tial la instruoj, en ili entenataj, estis, en ĉiuj tempoj, 
proklamataj de virtaj homoj; tial, ankaŭ, oni trovas 
elementojn de tiuj leĝoj en la morala doktrino de ĉiuj 
popoloj elirintaj el barbareco, kvankam tiu elementoj estas 
nekompletaj aŭ falsitaj de neklereco kaj superstiĉemo». 


627. Ĉar Jesuo instruis la verajn leĝojn de Dio, por kio do 
servas la isntruado farata de la Spiritoj? Cu ili havas 
ionplipor instrui al ni? 


«La parolo de Jesuo estis ofte alegoria kaj parabola, ĉar li 
parolis laŭ sia tempo kaj loko. Estas necese hodiaŭ, ke la 
vero estu komprenebla por ĉiuj. Estas nepre necese klarigi 
kaj disvolvi tiujn leĝojn, ĉar tre malmulte da homoj ilin 
komprenas kaj malpli multaj ilin praktikas. Nia misio estas 
malfermi la okulojn de la homaro, por konfuzi fierulojn kaj 
senmaskigi hipokritulojn: tiujn, kiuj afektas virton kaj 
religiemon, por subkaŝi hontegindaĵojn. La instruado de la 
Spiritoj devas esti klara kaj nedubasenca, por ke neniu povu 
preteksti nescion kaj ĉiu povu ĝin konsideri kaj juĝi per sia 
propra prudento. Ni estas komisiitaj, por prepari la regnon de 
bono, anoncitan de Jesuo; jen, kial estas necese, ke neniu 
povu interpreti la leĝon de Dio laŭ la kaprico de siaj pasioj, 
aŭ falsi la sencon de leĝo, tute farita el amo kaj kompato». 


628. Kial la vero ne ĉiam estis komprenebla por ĉiuj? 
«Estas necese, ke ĉiu afero venu siatempe. Vero estas kiel 
lumo: oni devas al ĝi alkutimiĝi iom post iom, alie ĝi 
blindigas». 


«Neniam, kiel hodiaŭ, Dio permesis alla homo ricevi tiel 
kompletajn komunikaĵojn. En antikva tempo, kiel vi scias, iuj 


individuoj posedis tion, kion ili konsideris sanktega scio, el 
kiu ili faris misterion kontraŭ la tiel rigardataj profanuloj. Vi 
devas kompreni, laŭ via scio pri la leĝoj rilataj al tiuj 
fenomenoj, ke tiuj individuoj ricevis nenion pli, ol disajn 
veraĵojn meze en dubasenca, plej ofte emblema, tuto. 
Tamen, por studemulo, nenia antikva filozofia sistemo, nenia 
tradicio aŭ religio estas flanken metinda, ĉar ĉiuj entenas 
ĝermojn de grandaj veraĵoj; kvankam ĉi-tiuj ŝajnas 
interkontraŭaj, kvankam efektive disŝutitaj inter senbazaj 
akcesoraĵoj, tamen ili estas facile kunordigeblaj, dank'al la 
ŝlosilo, kiun Spiritismo donas al ni, por klarigo de 
sennombraj aferoj; se tiuj aferoj ŝajnas ĝis nun senmotivaj, 
hodiaŭ ilia realeco estas elpruvita en nerefutebla maniero. 
Ne flanke lasu do tiajn materialojn, el kiuj vi povas ĉerpi 
studindajn aferojn kaj kiuj povas forte kunhelpi por via 
instruado». 


Bono kaj malbono 
629. Kiun difinon oni povas donipri moralo? 


«Moralo esta la regulo por bona konduto, tio estas la 
distingo inter bono kaj malbono. Ĝi sin bazas sur observado 
de la leĝo de Dio. La homo bone kondutas, kiam li ĉion faras 
kun rigardo al ĉiuj kaj por bono de Ĉiuj, ĉar tiam li observas 
la leĝon de Dio». 


630. Kiel oni povas distingi bonon de malbono? 


«Bono estas ĉio konforma al la leĝo de Dio, kaj malbono 
estas ĉio dekliniĝanta de tiu leĝo. Sekve, fari bonon estas 
konformiĝi al la leĝo de Dio; fari malbonon estas ĝin 
malobei». 


631. Ĉu la homo havas rimedojn por distingi mem bonon de 
malbono? 


«Jes, kiam likredas je Dio kaj deziras scii fari tiun distingon. 
Dio donis al la homo intelekton por tio». 


632. Ĉu la homo, kiu estas erarema, ne povas erari ĉe la 
taksado de bono kaj malbono, kaj kredi, ke li faras bonon 
tiam, kiam lipraktikas malbonon? 


«Jesuo diris: vidu, kion vi volus,ke oni faru, aŭ ne faru, al vi: 
ĉio estas entenata en ĉi-tiu principo. Laŭ ĉi-tiu veraĵo, vi ne 
eraros». 


633. La regulo pri bono kaj malbono, kiu povus esti nomata 
regulo pri reciproko aŭ solidareco, ne povas esti aplikata alla 
persona konduto de la homo rilate sin mem. Ĉu la homo 
trovas en la natura leĝo regulon pri tiu konduto kaj fidindan 
gvidilon? 


«Kiam vi manĝas tromulte, tiam vi ekfartas malbone. Nu: Dio 
havigas al vi rimedon, por mezuri viajn bezonojn. Kiam vi 
superpaŝas tiun mezuron, vi estos punita. Same okazas 
rilate Ĉion ceteran. La natura leĝo fiksas la limon de la homaj 
bezonoj; ĉiam, kiam homo transpaŝas tiun limon, li estas 
punata per sufero. Se la homo aŭdus, pri ĉiuj aferoj, tiuj 
voĉon dirantan al li sufiĉe! li evitus la plimulton de siaj 
suferoj, pro kiuj li kulpigas la Naturon». 


634. Kial malbono troviĝas en la naturo de la aferoj? Mi 
parolas pri la morala malbono. Cu Dio ne povus esti kreinta 
la homaron en pli bonaj kondiĉoj? 


«Ni jam tion diris al vi: la Spiritoj estas kreitaj simplaj kaj 
sensciaj (115). Dio lasas al la homo elekti sian vojon; des pli 
malbone por la homo, se ĉiu tiu ekpaŝas la malbonan: lia 
migrado estos pli longa. Se ne ekzistus montoj, la homo ne 
komprenus, ke oni povas supreniri kaj malsupreniri; kaj, se 
ne estus rokoj, li ne komprenus la ekziston de mamolaj 
korpoj. Estas nepre necese, ke la Spirito ekhavu sperton, kaj 


por tio li devas koni bonon kaj malbonon: jen la celo de l' 
kuniĝo de Spirito kun korpo». (119) 


635. La diversaj sociaj posicioj kreas novajn bezonojn, kiuj 
ne estas samaj por ĉiuj homoj. Cu do la natura leĝo ŝajnus 
ne esti unuforma regulo? 


«Tiuj diversaj pozicioj troviĝas en la Naturo kaj harmonie 
konformiĝas al la leĝo de progreso. Tio ne nuligas la 
unuecon de l' natura leĝo, kiu estas aplikebla al ĉio». 


La kondiĉoj de ekzistado de la homo diversas laŭ tempo kaj 
loko; el tio rezultas diversaj bezonoj kaj sociaj pozicioj, 
konformaj al tiuj bezonoj. Ĉar tiu malsameco troviĝas sur la 
kampo de ĉiuj aferoj, ĝi tial obeas la leĝon de Dio, kaj tiu 
leĝo estas ĉiam ankoraŭ unu sola,laŭ sia principo. Koncernas 
la prudenton distingi la realajn je la fiktivaj aŭ konvenciaj 
bezonoj. 


636. Ĉu bono kaj malbono estas absolutaj por ĉiuj homoj? 


«La leĝo de Dio estas unusama por ĉiuj; sed malbono 
dependas precipe de la volo, kiun oni sentas ĝin fari. Bono 
estas ĉiam bono, kaj malbono estas ĉiam malbono, kia ajn 
estas la pozicio de la homo; la diferenco kuŝas sur la grado 
da respondeco». 


637. Ĉu sovaĝulo, cedanta al sia instinkto manĝi homan 
karnon, estas kulpa? 


«Mi diris, ke malbono dependas de volo; nu, la homo estas 
des pli kulpa, ju pli li scias, kion li faras». 


La cirkonstancoj aljuĝas al bono kaj malbono relativan 
gravecon. La homo faras erarojn, kiuj, pro tio, ke ili 
rezultas de la pozicio, kien la socio lin lokis, ne estas 
malpli riproĉindaj; sed lia respondeco estas proporcia al la 
rimedoj, je kiuj li disponas, por kompreni bonon kaj 
malbonon. Tial, instruita homo, kiu faras simplan 


maljustaĵon, estas pli kulpa, en la okuloj de Dio, ol neklera 
sovaĝulo, sin donanta al siaj instinktoj. 


638. Malbono ŝajnas kelkafoje rezultado de la forto de la 
cirkonstancoj. Tia estas, ekzemple, ĉe iuj okazoj, la bezono 
detrui, eĉ niajn similulojn. Ĉu oni povas diri, eĉ tiam, ke oni 
dekliniĝis de la leĝo de Dio? 


«Kvankam bezona, tio tamen estas ĉiam ankoraŭ malbono; 
sed tiu bezono malaperas laŭ tio, kiel la animo puriĝas, 
pasante de unu ekzistado en alian; kaj tiam la homo estas 
pli kulpa, kiam li ĝin faras, ĉar li ĝin pli bone komprenas». 


639. Ĉu malbono, kiun ni faras, ne rezultas ofte de la 
pozicio, en kiun metis nin aliaj homoj? En ĉi-tiu okazo, kiuj 
estas plej kulpaj? 


«Malbono falas sur tiun, kiu ĝin kaŭzis. Tiel, la homo, 
kondukita en malbonon pro la pozicio, al kiu lin trenis liaj 
similuloj, estas malpli kulpa, ol la kaŭzintoj de tiu pozicio; 
ĉar ĉiu ricevos punon ne nur pro la malbono, kiun li faris 
mem, sed anjaŭ pro la malbono, kiun li instigis aliajn fari». 


640. Ĉu tiu, kiu ne faras malbonon, sed kiu profitas el la 
malbonopraktikita de alia, estas egale kulpa? 


«Li estas tiel kulpa, kiel se li ĝin farus; profiti el malbono 
estas kiel partopreni en ĝi. Eble li Ŝanĝis sian decidon ĉe la 
faro; sed, se li, ĝin trovinte plenumita, ĝin uzas, li do ĝin 
aprobas; kaj li ĝin estus praktikinta, se li povus aŭ se li 
kuraĝus». 


641. Ĉu la deziro je malbono estas tiel riproĉinda kiel la 
malbono mem? 


«Tio dependas; estas virto volonte rezisti kontraŭ malbono, 
kiun oni deziras fari, precipe tiam, kiam oni havis eblon 


konentigi tiun deziron; se nur okazo mankas, oni estas tute 
same kulpa». 


642. Ĉu estas sufiĉe, ke ni ne faras malbonon, por ke ni 
plaĉu al Dio kaj antaŭcertigu nian estontan pozicion? 


«Ne; gravas fari bonon en la limoj de siaj fortoj; ĉar la homo 
respondos por ĉiu malbono elveninta el la bono, kiun li ne 
faris». 


643. Ĉu estas personoj, kiuj, pro sia pozicio, ne havas eblon 
fari bonon? 


«Estas neniu, kiu ne povas fari bonon; nur egoisto neniam 
trovas okazon por tio. Sufiĉas, ke oni rilatas kun aliaj homoj 
por trovi momentojn faribonon, kaj ĉiu tago de la vivo donas 
eblon por tia gesto al iu ajn, ne blindigita de egoismo; ĉar 
fari bonon ne estas nur esti kompatema, sed ankaŭ esti 
utila, laŭ la mezuro de siaj fortoj, ĉiufoje, kiam helpo povas 
esti necesa». 


644. Ĉu la medio, kie iuj homoj troviĝas, ne estas por ili ĉefa 
kaŭzo de multaj malvirtoj kaj krimoj? 


«Jes, sed tio estas ankoraŭ provo, kiun la Spirito mem elektis 
dum sia libera stato; li volis elmeti sin al la tento, por ekhavi 
la meriton el la kontraŭstaro». 


645. Kiam la homo iamaniere troviĝas en atmosfero de 
malvirto, ĉu la malbono ne estas ia preskaŭ nekontraŭebla 
forlogiĝo? 


«Forlogiĝo, jes; nekontraŭebla, ne; ĉar, meze en tia malvirta 
atmosfero, vi iafoje trovas grandajn virtulojn. Tiuj estas 
Spiritoj, kiuj havis forton kontraŭstari kaj kiuj, samtempe, 
ricevis la mision fari bonan influon sur siajn similulojn». 


646. Ĉu la merito de bono farita dependas de iaj kondiĉoj; 
aŭ alivorte, ĉu la merito, rezultanta el la farado de bono, 
havasplurajn gradojn? 


«La merito de bono kuŝas sur la malfacileco de ties farado; 
neniom da merito estas en tio, ke oni ĝin faras sen ia peno, 
tiam, kiam ĝi neniom kostas. Dio pli estimas malriĉulon, kiu 
dividas kun alia sian solan pecon da pano, ol riĉulon, kiu 
donas nur el sia abundo. Tiel parolis Jesuo pri la kodranto de 
l' vidvino».[25] 


Divido de la natura leĝo 


647. Ĉu la tuta leĝo de Dio estas entenata en la maksimopri 
amo al laproksimulo, instruita de Jesuo? 


«Certe, tiu maksimo enhavas ĉiajn reciprokajn devojn de la 
homoj; sed estas neces montri al ĉi-tiuj ĝian aplikadon, alie 
ili ĝin flanke lasos, kiel ili faras hodiaŭ; cetere, la natura leĝo 
ampleksas ĉiajn cirkonstancojn de la vivo, kaj tiu maksimo 
estas nur parto de tiu leĝo. La homoj bezonas klare difitajn 
regulojn; la ĝeneralaj kaj tre malprecizaj instruoj malfermas 
tro da pordoj al interpretado». 


648. Kion vi pensas pri la divido de la natura leĝo en dek 
partojn, kiuj entenus la leĝojn de adorado, laborado, 
reproduktado, memkonservado, detruado, socio, progreso, 
egaleco, libereco, fine tiun de justeco, amo kaj karitato? 


«Tiu divido de la leĝo de Dio en dek partojn estas tiu de 
Moseo, kaj povas enteni ĉiajn cirkonstancoj de la vivo, kio 
estas esenca; vi povas do ĝin alpreni, kvankam ĝi pro tio 
estas neniel absoluta, kiaj ankaŭ ne estas iaj ajn klasifikoj; 
klasifikoj dependas de vidpunkto, el kiu la aferoj estas 
konsiderataj. La lasta leĝo estas la plej grava; laŭ neniu alia 
la homo povas pli rapide antaŭeniri en sia spirita vivo, ĉar ĝi 
resumas ĉiujn ceterajn». 


Marko, ĉap. 12, par. 42-44. — La Trad. 


Ĉapitro II 
| Leĝo de adorado 


1. Celo de la adorado. — 2. Ekstera adorado. — 3. 
Kontempla vivo. — 4. La preĝo. — 5. Politeismo — 6. 
Oferoj. 


Celo de la adorado 
649. En kio konsistas adorado? 


«En altigo de la penso al Dio. Per ĝi ni proksimigas al Li nian 
animon». 


650. Ĉu adorado rezultas de kunnaskita sento aŭ de 
instruado? 


«Ĝi estas kunnaskita sento, kia la sento je Dio. La konscio pri 
sia propra malforteco devigas la homon kliniĝi antaŭ Tiu, kiu 
lin povas protekti». 


651. Ĉu ekzistis iam popoloj sen ia sento je adorado? 


«Ne, ĉar neniam ekzistis popoloj el ateistoj. Ĉiuj komprenas, 
ke ilin superstaras Plejalta Estulo». 


652. Ĉu oni povas konsideri adoradon kiel venintan el la 
natura leĝo? 


«Ĝi troviĝas en la natura leĝo, ĉar ĝi rezultas el sento 
kunnaskita kun la homo; tial, ĝi estas trovata Ĉe ĉiuj popoloj, 
kvankam sub diversaj formoj». 


Ekstera adorado 


653. Ĉu adoradopostulas eksterajn manifestiĝojn? 


«Vera adorado estas en la koro. Ĉe ĉiuj viaj faroj, neniam 
forgesu, ke Majstro vin rigardas». 


— Ĉu la ekstera adorado estas utila? 


«Jes, se ĝi ne estas nura ŝajnigaĵo. Estas ĉiam utile doni 
bonan ekzemplon; sed tiuj, kiuj tion faras nur pro afekto kaj 
memamo, kaj kies konduto estas tute kontraŭa al ties ŝajna 
pieco, donas pli malbonan ol bonan ekzemplon, kaj faras pli 
da malbono, ol kiel ili pensas». 


654. Ĉu Dio konsentas ian preferon al tiuj, kiuj Lin adoras en 
iu difinita maniero? 


«Dio preferas tiujn, kiuj Lin adoras el la fundo de sia koro, 
sincere, farante bonon kaj evitante malbonon, ol tiujn, kiuj 
kredas, ke ili Lin honoras per ceremonioj, cetere ne farantaj 
ilin pli bonaj por siaj similuloj». 


«Ĉiuj homoj estas fratoj kaj filoj de Dio; Li vokas al Si ĉiujn, 
kiuj sekvas Liajn leĝojn, kia ajn estas la maniero, en kiu ili 
esprimas tiujn leĝojn». 


«Kiu nur parade elmontras piecon, tiu estas hipokritulo; tiu, 
kies adorado estas nur afektaĵo kaj kontraŭas ties konduton, 
donas malbonan ekzemplon». 


«Kiu sin malkaŝe deklaras kristano, sed kiu estas fiera, 
enviema kaj ĵaluzema, kruda kaj malpardonema kontraŭ 
aliulo, aŭ ambicia je ĉimondaj havaĵoj, mi diras al vi, tiu 
havas religion sur siaj lipoj, ne en la koro; Dio, ĉion vidanta, 
diras: tiu, kiu konas la veron, estas centoble pli kulpa pro la 
malbono, kiun li faras, ol malklera sovaĝulo de dezerto, kaj 
laŭ tio li estos traktita en la tago de juĝado. Se 
preterpasanta blindulo vin renversas, vi lin senkulpigas; sed, 
se tion faras homo perfekte vidanta, vi plendas, kaj vi 
pravas». 


«Ne demandu do, ĉu iu maniero de adorado konvenas pli ol 
alia, ĉar tio estus kiel demandi, ĉu plaĉas al Dio, ke li estas 
adorata en iu lingvo, prefere ol en alia. Mi ankoraŭfoje diras 
al vi: kantoj venas al Dio, se nur ili traspasas la pordon de 
koro». 


655. Ĉu estas riproĉinde praktiki religion, kiun oni ne kredas 
el la fundo de sia animo, kiam oni tion faras pro homa 
respekto kaj por ne skandali tiujn, kiuj pensas en alia 
maniero? 


«La intenco, rilate al ĉi-tiu, kiel al aliaj aferoj, estas regulo. 
Kiu celas nur respekti la aliulajn kredojn, tiu ne agas 
malbone; li kondutas pli bone, ol tiu, kiu ilin ridindigas, ĉar 
al ĉi-tiu mankus karitato; sed, kiu praktikas religion pro 
intereso aŭ ambicio, tiu estas malŝatinda en la okuloj de Dio 
kaj de la homoj. Ne povas plaĉi al Dio homoj, kiuj ŝajnigas 
humiligon antaŭ Li, nur por voki al si la aprobon de la socio». 


— Ĉu la kune farata preĝo estas preferinda ol la individua? 


«La homoj, kunvenintaj per samaj pensoj kaj sentoj, havas 
pli da forto, por voki al si la bonajn Spiritojn. Same okazas 
tiam, kiam ili kolektiĝas, por adori Dion. Sed pro tio ne 
kredu, ke la individua adorado estas malpli valora, ĉar ĉiu 
povas adori Dion pensante pri Li». 


Kontempla vivo 


657. Ĉu la homoj, sin donantaj al kontempla vivo, farante 
nenian malbonon kaj pensante nur pri Dio, havas ian 
meriton en Liaj okuloj? 


«Ne; ĉar se ili ne faras malbonon, ili bonon ankaŭ ne faras, 
kaj do ili estas senutilaj; krom tio, ne fari bonon estas ja 
malbono. Dio volas, ke oni pensu pri Li, sed ne volas, ke oni 
pensu nur pri Li, ĉar Li ordonis al la homo taskojn, kiujn ĉi-tiu 


devas nepre plenumi. Kiu konsumiĝas en meditado kaj 
kontemplado, tiu nenion faras meritan en la okuloj de Dio, 
ĉar ties vivo estas tute persona kaj senutila al la homaro; Dio 
postulos de li respondecan kalkulon pri la bonon, kiun la 
sentaŭgulo ne faris». (640). 


La preĝo 
658. Ĉu lapreĝoplaĉas al Dio? 


«Preĝo ĉiam plaĉas al Dio, kiam diktata de la koro, ĉar, por 
Li, intenco estas ĉio, kaj la preĝo elkora estas preferinda al la 
preĝo legata, kiel ajn bela ĉi-tiu estas, kiam ĉi-tiun oni legas 
pli per la lipoj ol per la penso. Preĝo plaĉas al Dio, kiam 
farata kun fido, fervoro kaj sincereco; sed ne kredu, ke Dio 
estas tuŝata de homo vanta, fiera kaj egoista, escepte se ties 
preĝo esprimas sinceran penton kaj veran humiliĝon». 


659. Kio estas la ĝenerala karaktero de lapreĝo? 


«Preĝo estas ago de adorado. Preĝi al Dio estas pensi pri Li, 
estas alproksimiĝi al Li, estas komunikiĝi kun Li. Per la preĝo 
la homo povas proponi al si tri aferojn: laŭdi, peti, danki». 


660. Ĉu lapreĝoplibonigas la homon? 


«Jes, ĉar tiu, kiu preĝas kun fervoro kaj fido, estas pli forta 
kontraŭ la tentoj de la malbono, kaj Dio sendas al li bonajn 
Spiritojn, kiuj lin helpu. Tiu estas helpo neniam rifuzita, kiam 
petata sincere». 


— Kiel klarigi, ke iuj personoj, multe preĝantaj, estas, 
malgraŭ tio, malicaj, enviemaj, koleremaj, malbonvolemaj, 
malindulgemaj kaj eĉ, iafoje, malvirtaj? 


«Plej grave ne estas multe preĝadi, sed bone preĝi. Tiuj 
personoj kredas, ke la tuta merito kuŝas sur la multeco de la 


preĝoj, kaj tamen ili ignoras siajn proprajn riproĉindaĵojn. Por 
tiuj, la preĝo esta ia okupo, ia tempopasigilo, sed ne 
memstudado. Ne la rimedo estas senefika, sed la maniero, 
kiel ĝi estas aplikata». 


661. Ĉu ni povas profite peti de Dio pardonon pri niaj eraroj? 


«Dio scias distingi bonon de malbono: preĝo ne kaŝas 
erarojn. Kiu petas Dion pardoni liajn erarojn, tiu estos 
pardonita, se nur li ŝanĝas sian konduton. La bonaj faroj 
estas la plej bona el la preĝoj, ĉar faroj valoras pli ol vortoj». 


662. Ĉu oni povas utilepreĝipor aliapersono? 


«La Spirito de preĝanto estas instigita de la volo fari bonon. 
Per la preĝo li altiras al si bonajn Spiritojn, kiuj kunhelpas 
por la bono, kiun li volas fari». 


Ni havas en ni mem, per la penso kaj volo, agopovon, kiu 
etendiĝas multe trans la limojn de nia korpa sfero. Preĝo por 
alia persono estas ago de tiu volo. Se ĝi estas varma kaj 
sincera, ĝi povas alvoki bonajn Spiritojn por kunhelpo, por 
ke ĉi-tiuj inspiru bonajn pensojn al tiu, por kiu oni preĝas, 
kaj donu al tiu la korpan kaj animan forton, kiun li bezonas. 
Sed, ankoraŭ en ĉi-tiu okazo, la preĝo elkora estas ĉio; tiu, 
kiun eldiras nur lipoj, estas parolo en dezerto. 


663. Ĉu la preĝoj, kiujn ni faras por ni mem, povas ŝanĝi la 
naturon de niajprovoj kaj deklini ties iradon? 


«Viaj provoj kuŝas sur la manoj de Dio, kaj kelkaj devas esti 
elplenumitaj ĝis la fino; sed Dio ĉiam konsideras vian 
rezignacion. La preĝo altiras al vi bonajn Spiritojn, kiuj 
havigas al vi forton, por kuraĝe elteni viajn provojn, kaj tial 
la provoj ŝajnas al vi pli mildaj. Kiel ni diris, preĝo neniam 
estas senutila, kiam bone farata, ĉar ĝi havigas forton, kaj 
tio estas jam granda rezultato. „Dion fidu, sed senfare ne 
sidu“, vi ja tion scias. Cetere, Dio ne povas ŝanĝi la ordon de 


la universo laŭ ĉies bontrovo, ĉar tio, kio estas granda 
malbono, el via mallarĝa vidpunkto kaj el tiu de via efemera 
vivo, estas ofte granda bono en tiu ĝenerala ordo; kaj, plie, 
kiom da malbonoj la homo mem kaŭzas al si, pro sia 
neantaŭzorgemo aŭ siaj eraroj! Li estas punata pro sia 
propra peko. Tamen la justaj petoj estas elaŭdataj pli ofte, ol 
kiel vi pensas; vi kredas, ke Dio ne aŭdis vin, ĉar Li ne 
konsentis al vi miraklon, kaj tamen Li vin helpas per rimedoj 
tiel naturaj, ke tiuj ŝajnas al vi hazardaĵo aŭ efiko de la forto 
de l' cirkonstancoj; ofte, ankaŭ, Li inspiras al vi la penson 
necesan, por ke vi eltiriĝu mem de via embaraso». 


664. Ĉu estas utile preĝi por la mortintoj kaj por la 
suferantaj Spiritoj? En ĉi-tiu okazo, kiel niaj preĝoj povas 
mildigi al ili la dolorojn kaj malplidaŭrigi ilian suferon? Ĉu 
niaj preĝoj kapablas fleksi la justecon de Dio? 


«Preĝo ne povas havi kiel efikon ŝanĝi la planojn de Dio; sed 
la animo, por kiu oni preĝas, sentas sin, pro tio, malpli 
ŝarĝita, ĉar nia preĝo estas atesto de intereso kaj ĉar la 
malfeliĉulo sin ĉiam sentas senpezigita, kiam li trovas 
helpemajn animojn, kiuj kompatas liajn dolorojn. Krom tio, 
oni per la preĝo admonas tiun animon al pento kaj al la 
deziro fari la necesajn paŝojn por esti feliĉa; jen, kiel oni 
povas malplidaŭrigi ĝiajn suferojn, se ĝi, siavice, kunhelpas 
per sia volonteco. Tiu deziro je pliboniĝo, stimulita de la 
preĝo, altiras al la suferanta animo pli bonajn Spiritojn, kiuj 
venas ĝin lumigi, ĝin konsoli kaj en ĝi burĝonigi esperon. 
Jesuo preĝadis por la devojiĝintaj ŝafoj; per tio li montris, ke 
vi estus kulpaj, se vi ne same farus por tiuj, kiuj plej bezonas 
preĝon». 


665. Kion pensi pri la opinio, malakceptanta preĝon por 
mortintoj, pro tio, ke ĝi ne estas ordonita de la Evangelio? 


«La Kristo diris al la homoj: Amu vin unuj la aliajn. Ĉitiu 
rekomendo neprigas la uzon de Ĉiaj eblaj rimedoj por atesto 
de korinklino, kvankam ĝi ne detale diras, kiel tiu celo estos 
atingita. Se estas vero, ke nenio povas malebligi la Kreinton 
juĝi laŭ justeco, kies modelo Li estas, ĉiujn agojn de la 
Spirito, ne estas ankaŭ malpli vere, ke la preĝo, kiun vi 
direktas al Li, por la Spirito, al kiu via koro inklinas, estas, 
por tiu Spirito, pruvo de via memoro; kaj tiu memoro certe 
kunhelpas, por mildigi al li la suferojn kaj por lin konsoli. De 
la momento, kiam la Spirito elvidigas eĉ la plej malgrandan 
penton, sed nur tiam, li estos helpata; sed oni neniam lasas 
lin nescii, ke simpatia animo okupiĝis pri li, kaj oni restigas 
ĉe li la dolĉan penson, ke tiu interhelpo estis al li utila. 


Tio nepre naskas en li senton de danko kaj amo por la 
persono, kiu donis al li tiun ateston de koralligiteco aŭ de 
kompato; sekve, ekkreskas inter ili la amo, kiun la Kristo 
rekomendis al la homoj; ambaŭ do obeis la leĝon de amo kaj 
interligiĝo de ĉiuj estuloj, dian leĝon, kiu nepre alportos 
unuecon, leĝon, kiu estas celo kaj gvidilo de la Spirito».[26] 


666. Ĉu oni povas preĝi al la Spiritoj? 


«Oni povas preĝi al la bonaj Spiritoj, kiel al perantoj de Dio 
kaj plenumantoj de Lia volo; sed la povo de la Spiritoj rilatas 
kun ilia rango kaj ĉiam dependas de l' Sinjoro de ĉiuj 
ekzistaĵoj; sen Lia permeso nenio fariĝas; tial, la preĝoj, 
direktataj al tiuj Spiritoj, efikas nur tiam, kiam bonvole 
akceptitaj de Dio». 


Politeismo 


667. Kial politeismo, kvankam falsa, estas unu el laplej 
malnovaj kaj disvastigitaj kredoj? 


«La penso pri unu sola Dio, ĉe la homo, povus rezulti nur el 
la elvolviĝo de ties ideoj. Nekapabla, en sia neklereco, 


koncepti nematerian estulon, sen ia difinita formo, agantan 
sur la materion, la homo aljuĝis al tiu estulo atributojn de la 
korpa naturo, tio estas, formon kaj figuron; kaj de tiam, el 
ĉio, kio, en liaj okuloj, superis la amplekson de la ordinara 
intelekto, li faris dion. Ĉio, kion li ne komprenis, ne povus ne 
esti faritaĵo de ia supernatura potenco; kaj de tiu supozo ĝis 
la kredo je tiom da potencoj, kiom da efikoj observataj, estis 
distanco de unu paŝo. Sed, en ĉiuj tempoj, klarvidaj homoj 
komprenis le neeblecon de tia multego da potencoj en la 
regado de l' mondo, sen la supera direktanto, kaj tial ili 
leviĝis super la vulgarularon ĝis la penso pri unu sola Dio». 


668. Ĉar spiritismaj fenomenoj ĉiam okazadis, ekde la plej 
malproksima antikveco, kaj estis konataj ekde la unuaj aĝoj 
de la mondo, ĉu ili tial ne povus doni lokon al la kredo je 
plureco de dioj? 


«Sendube, ĉar, se la homo nomadis dio ĉion superhoman, la 
Spiritoj estis do, en iliaj okuloj, dioj, kaj tial, kiam iu homo 
distingiĝis inter ĉiuj ceteraj pro siaj faroj, pro sia genio aŭ 
por ia kaŝita povo, nekomprenebla por la vulgarularo, oni 
faradis lin dio kaj lin kultadis post lia morto». (603) 


La vorto diohavis, inter la antikvuloj, tre ampleksan 
signifon; ĝi ne estis, kiel nun, personigo de l' Sinjoro de 
la Naturo, sed ĝenerala kvalifiko, donata al ĉiu estulo, 
staranta ekster la kondiĉoj de la homaro; nu, ĉar la 
spiritismaj manifestiĝoj konigis al la antikvaj homoj la 
ekzistadon de senkorpaj estuloj, agantaj kiel potenco de L' 
Naturo, tial la homoj nomis tiujn estulojn dioj,kiel ni tiujn 
nomas Spiritoj; tio estas nura demando pri vortoj, kun tiu 
diferenco, ke, en sia neklereco, intence tenata de la 
interesatoj en ĝi, ili starigis al la «dioj» multprofitajn 
templojn kaj altarojn; el nia vidpunkto, tiuj estuloj estas 
nuraj kreitoj kiel ni, pli aŭ malpli perfektaj, jam 
seniĝintaj je sia tera envolvaĵo. Se ni zorge studos la 
plurajn atributojn de la paganaj dioj, ni facile rekonos en 
ili ĉiujn atributojn de niaj Spiritoj sur ĉiuj ŝtupoj de la 
spirita hierarkio, ilian fizikan staton en la superaj mondoj, 


ĉiujn proprecojn de la perispirito kaj la rolon, kiun ili 
ludas en la surteraj aferoj. 


Veninte, por lumigi la mondon per sia dia lumo, la 
Kristanismo ne povis tamen detrui ion, kio troviĝas en la 
Naturo, sed igis ree tributi adoradon al la Estulo, al kiu 
adorado estas ja ŝuldata. Rilate la Spiritojn, la memoro pri 
ili daŭradis sub diversaj nomoj, laŭ la popoloj; iliaj 
manifestiĝoj, kiuj neniam ĉesis, estis interpretataj en 
diversaj manieroj kaj ofte ekspluatataj sub mistero; dum la 
religio vidis en iliaj manifestiĝoj miraklajn fenomenojn, la 
nekredemuloj vidis nur ĵonglaĵojn. Hodiaŭ, dank' al pli 
serioza, klare farata studado, Spiritismo, seniĝinte je 
superstiĉaj ideoj, ĝin nebuligintaj dum jarcentoj, malkaŝas 
al ni unu el la plej grandaj kaj plej majestaj principoj de 
la naturo. 


Oferoj 


669. La praktikado de la homaj oferoj havis sian originon en 
la plej antikvaj tempoj. Kiel la homo povis esti kondukita al 
la kredo, ke tiajfarojplaĉus alDio? 


«Unue, pro tio, ke li ne komprenis Dion kiel fonton de 
boneco; ĉe la primitivaj popoloj la materio superregadis la 
Spiriton; ili sin tute fordonadis al la instinktoj de la bruto kaj 
estis ordinare kruelaj, ĉar en ili la morala sento ankoraŭ ne 
elvolviĝis. Due, pro tio, ke la primitiva homo devis nature 
kredi, ke animita kreitaĵo multe pli valoras, en la okuloj de 
Dio, ol materia korpo. Jen tio, kio igis lin oferbuĉi unue 
bestojn kaj poste homojn, ĉar, laŭ lia falsa kredo, la premio 
el la ofero estus proporcia al la graveco de l' oferaĵo. En la 
materiala vivo, tia, kiel vi plejparte ĝin praktikas, se vi faras 
donacon al iu persono, vi ĉiam elektas ion des pli valoran, ju 
pli altaj la amikeco kaj la estimo, kiujn vi volas atesti. lon 
saman eble sentis tiuj nekleraj homoj rilate al Dio». 


— Ĉu la oferoj de bestoj okazis do pli frue ol la homaj? 


«Sen la dubo». 


— Laŭ ĉi-tiu klarigo, ĉu la homaj oferoj ne originis elsento de 
krueleco? 


«Ne, sed el falsa ideo, ke ili plaĉus al Dio. Vidu la historion 
pri Abrahami([27]. Kun la kreskado de l' tempo, la homoj 
trouzadis tian konduton, mortigante siajn militkaptitojn kaj 
eĉ apartajn malamikojn. Cetere, Dio neniam postulis oferojn, 
ĉu de bestoj au de homoj; Li ne povas ricevi honoron el la 
senutila detruo de Lia propra kreaĵo». 


670. Ĉu la homaj oferoj, farataj kun pia intenco, povas 
iamaniereplaĉi al Dio? 


«Ne, neniam; sed Dio juĝas la intencon. La homoj, pro sia 
nescieco, eble kredis, ke ili agas laŭdinde, ofermortigante 
unu el siaj similuloj; tiam Dio konsideris nur la penson, ne la 
fakton. Pliboniĝante, la homoj devis fine kompreni sian 
eraron kaj malaprobi tiajn oferojn, kiujn klarvidaj Spiritoj ne 
povis konsenti; mi diras „klarvidaj“, ĉar la Spiritoj estis ĝis 
tiam envolvitaj en la materia vualo; sed, per sia libera juĝo, 
ili povis duonvidi sian originon kaj sian celon, kaj multaj jam 
komprenis, per intuicio, la malbonon, kiun ili faradis; tamen 
ili ne Ĉesis ĝin fari, por kontentigi siajn pasiojn». 


671. Kion ni pensu pri la militoj nomataj sanktaj? Ĉu la 
sento, kiu igas la fanatikajn popolojn, kun la intenco plaĉi al 
Dio, kiel eble eksterni alikredanojn, laŭŝajne havis tian 
saman originon, kian la sento, ilin iam instiginta oferi siajn 
similulojn? 


«Ili estas instigataj de malbonaj Spiritoj, kaj, farante militon 
kontraŭ siaj fratoj, ili kontraŭas la volon de Dio, kiu ordonis, 
ke oni amu sian similulon kiel sin mem. Se ĉiuj religioj, aŭ 
plibone, se ĉiuj popoloj adoras la saman Dion, kiel ajn ĉi-tiu 
estas nomata, kial oni faru eksterman militon kontraŭ 
alireligianoj aŭ kontraŭ tiuj, kiuj ankoraŭ ne atingis la 


evoluostadion de la kleraj popoloj? Estas pardonindaj la 
popoloj, ne kredantaj la parolon de tiu, kiun la Spirito de Dio 
animis, de tiu sendita de Dio mem, precipe pro tio, ke ili ne 
vidis nek ĉeestis lian farojn; kiel do vi volas, ke ili kredu ian 
parolon de paco, se vi iras ĝin prediki al ili kun armilo en la 
ke ili konu la doktrinon de la Disendito per persvado kaj 
mildeco, ne perforte kaj verŝante ies sangon. Vi plejparte ne 
kredas niajn komunikojn kun iuj mortemuloj; kial vi volas, ke 
fremduloj kredu vin, fidante vian parolon, kiam viaj agoj 
malkonfirmas la doktrinon, kiun vi predikas?» 


672. Ĉu la oferdono de terproduktaĵoj al Dio havis, en Liaj 
okuloj, pli da merito ol la ofero de bestoj? 


«Mi jam respondis al vi dirante, ke Dio juĝis la intencon, kaj 
ke la fakto ne multe gravis al Li. Evidente, plaĉis al Li la 
oferdono de terproduktaĵoj pli, ol la ofero de sango de 
viktimoj. Kiel ni jam diris al vi kaj ĉiam ripetas, preĝo dirata 
el la fundo de l' koro centoble pli plaĉas al Dio, ol ĉiaj ajn 
oferdonoj. Mi ripetas ankoraŭ ke intenco estas ĉio, fakto 
nenio estas». 


673. Ĉu oni ne povus fari tiujn oferdonojn pli agrablaj al Dio, 
se ili estus destinataj al la malplisuferigo de personoj, al kiuj 
mankas la porvivaĵoj? Ĉu, tiam, la ofero de bestoj, farata por 
utila celo, ne estus merita ago, kontraste kun tio, ke ĝi estis 
superrajta kutimo, kiam ĝi taŭgis por nenio aŭ utilis nur al 
personoj, al kiuj nenio mankis? Ĉu ne estus ja pie, se ni 
donus al malriĉuloj la unuajn el la havaĵoj, kiujn Dio 
konsentas al ni sur la Tero? 


«Dio ĉiam benas tiujn, kiuj faras bonon; mildigi la suferojn 
de la malriĉuloj kaj afliktitoj estas la plej bona rimedo Lin 
honori. Miaj vortoj ne signifu, ke Dio malaprobas la 
ceremoniojn, kiuj vi faras por preĝi al Li, sed multe da mono 


povus esti aplikata pli utile, ol kiel ĝi estas. Dio amas 
simplecon ĉe ĉiuj aferoj. Homo, ŝatanta eksteraĵon pli ol 
esencon, estas malproksimevida Spirito; juĝu mem, ĉu Dio 
devas konsideri pli grava la formon, ol la fundon». 


Ĉapitro III 
ll Leĝo de laboro 
1. Neceso de laboro. — 2. Limo de laboro. Ripozo. 
Neceso de laboro 
674. Ĉu la neceso de laboro estas leĝo de la Naturo? 


«Laboro estas leĝo de la Naturo pro tio, ke ĝi estas neceso, 
kaj la civilizacio devigas la homon pli laboradi, ĉar ĝi pliigas 
liajn bezonojn kaj ĝuojn». 


675. Ĉu ni komprenu kiel laboron nur la materialajn 
okupojn? 


«Ne; Spirito ankaŭ laboras, kiel la korpo. Ĉia utila okupo 
estas laboro». 


676. Kial laboro estas altrudata al la homo? 


«Ĝi estas sekvo de lia korpa naturo. Ĝi estas puno kaj 
samtempe rimedo por la pliperfektigo de la intelekto. Sen 
laboro la homo restus en la infaneco de la intelekto; tial, li 
ŝuldas sian nutradon, sekurecon kaj bonfarton nur al sia 
laboro kaj aktiveco. Al tiu, kies korpo estas malfortika, Dio 
donis, kiel kompenson, intelekton, kies uzado estas ankaŭ 
laboro». 


677. Kial la Naturo prizorgas mem ĉiujn necesaĵojn de la 
bestoj? 


«En la Naturo ĉio laboras; la bestoj laboras kiel vi, sed ilia 
laboro, kiel ilia intelekto, estas limigita al la prizorgo de 
memkonservado; jen, kial laboro alportas al ili progreson, 
dum por la homo laboro havas duoblan celon: konservadon 


de la korpo kaj elvolviĝon de la pensado, ankaŭ neceson, kiu 
ilin altigas super sin mem. Dirante, ke la laboro de la bestoj 
limigas sin al la prizorgo de ilia memkonservado, mi parolas 
pri la celo, kian ili proponas al si per laborado; sed ili estas, 
ja nekonscie kaj klopodante por siaj materialaj bezonoj, 
helpantoj de la planoj de l' Kreinto, kaj ilia laboro ne malpli 
valore kunhelpas por la fina celo de la Naturo, kvankam vi 
tre ofte ne vidas la tujan rezultaton de tiu laboro». 


678. Ĉu, en pli perfektigitaj mondoj, la homo estas 
submetita al la sama neceso de laboro? 


«La speco de laboro rilatas kun la bezonoj; ju malpli materiaj 
tiuj ĉi estas, des malpli materiala estas la laboro; sed ne 
kredu, ke en tiuj mondoj la homo restas neaktiva kaj 
senutila: la senokupeco estus turmentego anstataŭ 
bonfaro». 


679. Ĉu homo, posedanta sufiĉajn porvivajn havaĵojn, estas 
sendevigita observi la leĝon de laboro? 


«Eble sendevigita fari materialan laboron; sed ne liberigita 
de la devo esti utila en la limoj de siaj rimedoj kaj 
pliperfektigi sian aŭ aliulan intelekton: ankaŭ tio estas 
laboro. Se homo, al kiu Dio donis havaĵojn sufiĉajn por ties 
ekzistado, ne estas devigita sin nutri en la ŝvito de sia 
vizaĝo, lia devo esti utila al siaj similuloj estas des pli 
granda, ĉar la parto, kiun li anticipe ricevis, havigas al li pli 
da libertempo por fari bonon». 


680. Ĉu ne ekzistas homoj tute nekapablaj labori, kaj kies 
ekzistado estas neutila? 


«Dio estas justa: Li kondamnas nur tiun, kies ekzistado estas 
memvole neutila, ĉar tiu vivas el la laborado de aliaj. Dio 
volas, ke ĉiu estu utila laŭ siaj kapabloj». (643) 


681. Ĉu la leĝo de la Naturo trudas al filoj la devon labori por 
siaj gepatroj? 


«Certe, kiel gepatroj devas labori por siaj filoj; tial Dio faris la 
filan amon kaj la patran amon natura sento, por ke, per tiu 
reciproka korinklino, la anoj de sama familio estu instigitaj al 
reciproka helpo; tio estas tre malofte konstata en via nuna 
socio». (205) 


Limo de laboro. Ripozo 


682. Ĉar ripozo post laboro estas necesa, ĉu ĝi ne estas 
ankaŭ leĝo de la Naturo? 


«Sendube; ripozo utilas al la refreŝigo de la fortoj de l' korpo, 
kaj estas ankaŭ necesa, por lasi iom pli da libereco al la 
intelekto, kiu, tiel, altiĝas super la materion». 


683. Kiu estas la limo de laboro? 
«La limo de la fortoj; cetere, Dio lasas la homon libera». 


684. Kion pensi pri homoj, kiuj trouzas sian aŭtoritaton, 
trudante al siaj subuloj ekscesan laboradon? 


«Tiu estas unu el plej malnoblaj agoj. Ĉiu homo, kun estreco 
en la manoj, respondas por la eksceso de laboro, kun li 
trudas al siaj subuloj, ĉar li sin deturnas de la leĝo de Dio». 
(273) 


685. Ĉu la homo rajtas ripozon en sia maljuneco? 
«Jes; li estas devigita labori nur laŭ siaj fortoj». 


— Sed, kiun rimedon havas maljunulo, kiu bezonas labori, 
sedkiu nepovas tion fari? 


«La forta devas labori por la malforta; se mankas familio, la 
socio devas subteni la maljunulon; tion ordonas la leĝo de 
karitato». 


Ne sufiĉus diri al la homo, ke li devas labori; estas ankaŭ 
necese, ke tiu, kiu esperas sian vivtenadon el laboro, trovu 
ian okupon, kaj tio ne ĉiam okazas. Kiam la interrompo de 
laboro ĝeneraliĝas, tiu fakto ricevas amplekson de 
malfeliĉego, kia estas malsato. La ekonomio serĉas por tio 
rebonigan rimedon, klopodante por la ekvilibro inter 
produktado kaj konsumado; sed tiu ekvilibro, eĉ se oni 
supozas, ke ĝi estas ebla, estas nepre intermita, kaj ankaŭ 
dum tiuj intertempoj la laboristo bezonas vivi. Estas 
faktoro, kiu ankoraŭ ne estas metita sur la teleron de L' 
pesilo kaj sen kiu la ekonomia scienco nenio estas krom 
teorio: ĝi estas edukado, ne la intelekta, sed la morala 
edukado; ne, ankaŭ, la morala edukado per libroj, sed tiu, 
konsistanta en la arto formi karakterojn, tiu, haviganta 
kutimojn: Ĉar edukiteco estas la tutaĵo de akiritaj kutimoj. 
Se ni pensas pri la multego da individuoj, ĉiutage puŝataj en 
la torenton de loĝantaro, sen iaj principoj, sen ia brido, 
donitaj al siaj propraj instinktoj, ĉu ni miru la ruinigajn 
sekvojn de tiaj cirkonstancoj? Kiam tiu arto estos konata, 
komprenata kaj praktikata, tiam la homo enkondukos en la 
socion kutimojn je ordo kaj antaŭzorgo por si mem kaj por 
siaj samrondanoj, je respekto por la ŝatindaj aferoj, 
kutimojn, kiuj ebligos al li travivi malpli pene la 
sufertagojn, kiujn li ne povos eviti. Senordeco kaj 
neantaŭzorgo estas du kanceroj, kiujn nur bone komprenata 
edukado povas elsarki; en tia edukado troviĝas la deirpunkto, 
la reala faktoro de bonfarto, la garantio de ĉies sekureco. 


Ĉapitro IV 
lll Leĝo de reproduktado 


1. Loĝantaro de la terglobo. — 2. Sinsekvado kaj 
perfektiĝo de la rasoj. — 3. Malhelpoj al la 
reproduktado. — 4. Edzeco kaj fraŭleco. — 5. Poligamio. 


Loĝantaro de la terglobo 


686. Ĉu la reproduktado de la vivantaj estaĵoj estas leĝo de 
la Naturo? 


«Tio estas evidenta; sen reproduktado la korpa mondo 
pereus». 


687. Se la loĝantaro de la terglobo ĉiam kaj ĉiam 
pligrandiĝas, kiel ni vidas, ĉu venos momento, kiam ĝi 
superabundos sur la Tero? 


«Ne; Dio tion antaŭvidas kaj ĉiam tenadas la ekvilibron; Li 
nenion faras senutilan; la homo, vidante nur unu angulon de 
la bildo de l' Naturo, ne povas juĝi pri la harmonio de l' 
tuto». 


Sinsekvado kaj perfektiĝo de la rasoj 


688. Estas nunmomente homaj rasoj, kiuj evidente 
malplinombriĝas: ĉu venos tempo, kiam ili malaperos de sur 
la Tero? 


«Estas vere; sed pro tio, ĉar aliaj ilin anstataŭis, kiel aliaj iam 
prenos vian lokon». 


689. ĉu la nunaj homoj estas novaj kreitaĵoj aŭ perfektiĝintaj 
idoj de laprimitivaj estuloj? 


«Ili estas la samaj Spiritoj, revenintaj por perfektigi sin en 
novaj korpoj, sed ankoraŭ tre malproksimaj de la perfekteco. 
La nuna homa raso, kiu, pro sia kreskado, pli kaj pli invadas 
la tutan Teron kaj anstataŭas la estingiĝantajn rasojn, havos, 
siavice, sian periodon de malpliiĝo kaj malapero. Aliaj 
pliperfektiĝintaj rasoj ĝin anstataŭos, devenintaj de la 
nunaj, same kiel la hodiaŭaj civilizitaj homoj venis de la 
brutaj, sovaĝaj estuloj de la primitivaj tempoj». 


690. Ĉu, el la pure fiziologia vidpunkto, la korpoj de la nuna 
raso estas ia speciala kreaĵo aŭ originas el la primitivaj 
korpoj pere de reproduktado? 


«La origino de la rasoj perdiĝas en la nokto de l' tempoj; sed, 
ĉar ili ĉiuj apartenas al la granda homa familio, kia ajn estas 
ĉies primitiva fonto, tial ili povis kunfandiĝi kaj produkti 
novajn tipojn». 


691. Kiu estas, el la fiziologia vidpunkto, la distinga kajplej 
ĉefa karaktero de laprimitivaj rasoj? 


«Supereco de la bruta forto malprofite por la intelekta forto; 
hodiaŭ okazas kontraŭe: la homo agas pli per intelekto ol 
per la korpa forto, kaj tamen li sukcesas fari centoble, ĉar li 
eksciis profiti el la potencoj de l' Naturo: tion ne faras la 
bestoj». 


692. Ĉu la perfektiĝo de la bestaj kaj vegetaĵaj rasoj per 
sciencaj rimedoj kontraŭas la leĝon de la Naturo? Ĉu estas 
pli konforme al ĉi-tiu leĝo lasi la aferojn iradi sian normalajn 
vojon? 


«Oni devas uzi ĉiajn rimedojn por atingi la perfektecon, kaj 
la homo mem estas ilo, kiun Dio uzas por Sia celo. Ĉar 
perfekteco estas la celo, al kiu la Naturo iras, kunhelpi por 
tiu perfekteco estas respondi al la planoj de la Naturo». 


— Sed ordinare la homo klopodas por plibonigo de rasoj, nur 
instigate de persona sento, kaj sole por plimultigi siajn 
ĝuojn; ĉu tio ne malpliigas lian meriton? 


«Ne gravas, ke lia merito estas nula, se nur fariĝas progreso. 
Dependas de li fari sian laboron merita per la intenco. 
Cetere, per tiu laboro li ekzercas kaj elvolvas sian intelekton, 
kaj en ĉi-tiu rilato li pli profitas el sia aktiveco». 


Malhelpoj al la reproduktado 


693. Ĉu la homaj leĝoj kaj moroj, havantaj kiel celon aŭ 
efikon malhelpi reproduktadon, kontraŭas la leĝon de la 
Naturo? 


«Ĉio, kio malhelpas la iradon de la Naturo, kontraŭas la 
ĝeneralan leĝon». 


— Tamen estas kelkaj specoj de vivantaj estaĵoj, bestoj kaj 
vegetaĵoj, kies senlima reproduktado estus malutila al aliaj 
specoj, kaj la homo mem estus baldaŭ ties viktimo; ĉu la 
homo, haltigante tian reproduktadon, agas riproĉinde? 


«Dio konsentis al la homo potencon super ĉiuj vivantaj 
estaĵoj; tiun potencon la homo devas uzi por bono, sed li ĝin 
neniam misuzu. Li povas reguligi la reproduktadon laŭ siaj 
bezonoj, sed li ĝin ne malhelpu senbezone. La intelekta 
agado de la homo estas kontraŭpezilo starigita de Dio, por 
ke estu tenata la ekvilibro inter la fortoj de l' Naturo; tio 
ankoraŭ distingigas la homon je la bestoj, ĉar li agas 
konscie; sed ankaŭ la bestoj kunhelpas por tiu ekvilibro, ĉar 
la instinkto de detruado, al ili donita, igas ilin, por sia 
memkonservado, bridi la ekscesan, eble danĝeran, 
kreskadon de la bestaj kaj vegetaĵaj specoj, per kiuj ili sin 
nutras». 


694. Kion ni pensu pri la moroj, havantaj kiel efikon haltigi la 
reproduktadon, por kontentigo de voluptamo? 


«Tio estas atesto pri regado de korpo super spirito kaj 
montras, kiel alkroĉita la homo estas al la materio». 


Edzeco kaj fraŭleco 


695. Ĉu la edzeco, tio estas, la daŭra kunesteco de du 
estuloj, kontraŭas la leĝon de la Naturo? 


«Ĝi estas progreso en la irado de la homaro». 


686. Kiu estus la efiko de la forigo de edzeco el la homa 
socio? 


«La reveno al la vivo de bestoj». 


La libera kaj okaza kuniĝo de la seksoj estas la natura 
stato. Edzeco estas unu el la unuaj agoj de progreso en la 
homaj socioj, ĉar ĝi starigas la fratan solidarecon; ĝi estas 
trovata en ĉiuj popoloj, kvankam en diversaj kondiĉoj. La 
abolicio de edzeco estus do reveno al la infanjaroj de la 
homaro, kaj lokus la homon eĉ malsuper iujn bestojn, kiuj 
donas al li ekzemplon de konstanta kunviveco. 


697. Ĉu la absoluta nerompebleco de edzeco troviĝas en la 
leĝo de la Naturo aŭ nur en la homa leĝo? 


«Ĝi estas homa leĝo, tre kontraŭanta la naturan. Sed la 
homoj povas modifi siajn leĝojn; nur la naturaj estas 
neŝanĝeblaj». 


698. Ĉu la memvola fraŭleco estas perfektecostato merita en 
la okuloj de Dio? 


«Ne; tiuj, kiuj tiel vivas pro egoismo, malplaĉas al Dio kaj 
trompas la mondon». 


699. Ĉu fraŭleco ne estas ofero de iuj personoj, kiuj per ĝi 
celas sin pli intense dediĉi al la servado al la homaro? 


«Tio estas io tute alia; mi diris: pro egoismo. Ĉia persona 
memofero estas merita, kiam farata por bono; ju pli granda 
la ofero, des pli granda la merito». 


Dio ne povas kontraŭi Sin mem, nek juĝi malbona iun-ajn el 
Siaj faroj; Li do ne povas vidi indon en la malobeo al Lia 
leĝo; sed, se fraŭleco ne estas mem merita stato, ĝi ja estas 
merita tiam, kiam ĝi estas, sekve de rezigno de la familiaj 
plezuroj, ofero profita al la homaro. Ĉia persona ofero, 
celanta bonon, kaj sen kaŝita penso pri egoismo, altigas la 
homon super sia materia kondiĉo. 


Poligamio 


700. Ĉu la nombra egaleco, ekzistanta, kun malgranda 
diferenco, inter la seksoj, estas signo de la proporcio, laŭ kiu 
ili devas kuniĝi? 


«Jes, ĉar ĉio havas difinitan celon en la Naturo». 


701. Kiu estas la pli konforma al la leĝo de la naturo: Ĉu 
poligamio aŭ monogamio? 


«Poligamio estas homa leĝo, kies nuligo signas socian 
progreson. Edziĝo, laŭ la planoj de Dio, devas sin bazi sur la 
korinklino de la kuniĝantaj estuloj. Ĉe poligamio, ne povas 
esti vera amo: estas nur voluptamo». 


Se poligamio akordus kun la leĝo de l' Naturo, ĝi devus do 
esti universala, kio estus materiale neebla, pro la nombra 
egaleco de la seksoj. 


Poligamio devas esti konsiderata kiel aparta kutimo aŭ leĝaro 
konvena al iuj moroj kaj kiun la socia perfektiĝo iom post 
iom forstrekas. 


Ĉapitro V 
IV Leĝo de memkonservado 


1. Instinkto de memkonservado. — 2. Rimedoj por 
memkonservado. — 3. Ĝuado de surteraj riĉaĵoj. — 

4. Necesaĵoj kaj superfluaĵoj. — 5. Memvolaj sindetenoj. 
Pentabstinoj. 


Instinkto de memkonservado 


702. Ĉu la instinkto de memkonservado estas leĝo de la 
Naturo? 


«Sendube; ĝi estas donata al ĉiuj vivaj estaĵoj, kia ajn la 
grado de ties intelekto; ĉe unuj, tiu instinkto estas nur 
maŝineca; ĉe aliaj, ĝi estas pripensata». 


703. Por kiu celo Dio dotis ĉiujn vivajn estaĵojn per instinkto 
de memkonservado? 


«Ĉar ĉiuj devas kunhelpi por la plenumado de la planoj de l' 
Providenco; jen, kial Dio donis al ili la neceson vivi. Krome, la 
vivo estas necesa al la perfektiĝo de la estuloj; tion ili 
instinkte, senkonscie, sentas». 


Rimedoj por memkonservado 


704. Ĉu, diktante al la homo la neceson vivi, Dio ĉiam donis 
al li la koncernajn rimedojn? 


«Jes, se la homo ne trovas tiajn rimedojn, li do ilin ne 
komprenas. Dio ne povus dikti al la homo la neceson vivi, ne 
doninte al li la rimedojn por tio; jen, kial Li igas la Teron 
produkti ĉion necesan al ĉiuj ĝiaj loĝantoj, ĉar nur la necesa 
estas utila: la superflua neniam estas tia». 


705. Kial la Tero ne ĉiam produktas sufiĉe por la vivbezonoj 
de la homo? 


«Pro tio, ĉar la sendanka homo ĝin malatentas, kaj tamen ĝi 
estas bonega patrino. Ofte, ankaŭ, li akuzas la Naturon pro 
tio, kio estas rezultato nur de lia propra nesperteco aŭ 
neantaŭvidemo. La Tero ĉiam produktus tion necesan, se la 
homo kontentiĝus per ĝiaj produktoj Se ĝi ne kontentigas 
ĉiujn liajn bezonojn, tio okazas, ĉar la homo uzas por aferoj 
superfluaj tion, kion li devus uzi por siaj necesaj. Vidu 
arabon en dezerto; li ĉiam trovas ian porvivaĵon, ĉar li ne 
kreas al si fiktivajn bezonojn; sed, kiam iu homo vante 
disperdas duonon de la produktoj por kontentigo de 
fantazioj, ĉu, tiam, li miru, ke ki nenion havas por la 
morgaŭa tago, kaj ĉu li prave lamentu, kiam li troviĝas sen 
io ajn ĉe momento de ĝenerala malsato? Vere, mi diras al vi, 
ne la Naturo estas neantaŭzorgema, sed la homo, kiu ne 
scias reguligi sian vivon». 


706. Ĉu ni komprenu kiel surterajn riĉaĵojn nur la 
grundproduktojn? 


«La grundo estas la primara fonto, el kiu elfluas ĉiuj ceteraj 
rimedoj, ĉar, fine, tiuj rimedoj nenio estas krom 
transformaĵoj de la grundproduktoj; komprenu do kiel 
terriĉaĵojn ĉion, kion la homo povas ĝui en ĉi-tiu mondo». 


707. Ofte mankas vivrimedoj al iuj individuoj, eĉ meze en la 
lin ĉirkaŭanta abundeco; kion ni respondigu por ĉi-tiu fakto? 


«La egoismon de la homoj, kiuj ne ĉiam faras, kion ili devas; 
due, pli ofte, ilin mem. „Serĉu, kaj vi trovos“: ĉi-tiuj vortoj ne 
signifas, ke estas sufiĉe rigardi la teron por trovi la 

dezirataĵon, sed ke estas necese ĉi-tiun varme, senhalte, ne 
mole, serĉadi, ne malkuraĝiĝante pro la baroj, kiuj ofte estas 


nur rimedoj por elprovi viajn konstantecon, paciencon kaj 
firmecon». (534) 


La civilizacio plimultigas la bezonojn, sed, aliflanke, ĝi 
plinombrigas la fontojn el laboro kaj la vivrimedojn; tamen, 
ni devas konfesi, ke, en ĉi-tiu rilato, multo devas ankoraŭ 
esti farata; kiam la homo estos plenuminta sian verkon, neniu 
povos diri, ke mankas al li la bezonata rimedo, krom pro sia 
propra kulpo. La malfeliĉo, trafanta multajn homojn, venas de 
tio, ke ili ne iras la vojon difinitan por ili de la Naturo; 
tiam mankas al ili inteligenteco por la bonsukceso. En Ĉi-tiu 
mondo estas loko por ĉiu, sed kondiĉe, ke ĉiu okupu la sian, 
ne la aliulan lokon. La Naturo ne povas respondi por la 
malbonaĵoj de la socia organizo, nek por la sekvoj de la 
ambicio kaj de la memamo de la homoj. 


Tamen oni devus esti blinda, por ne konfesi la progreson, 
kiu, el ĉi-tiu vidpunkto, estas jam farita ĉe pli evoluintaj 
popoloj. Dank' al la laŭdindaj klopodoj, kiujn la filantropio 
kaj la scienco ne ĉesas kune faradi por plibonigo de la 
materiala stato de la homoj, kaj malgraŭ la senĉesa kreskado 
de la loĝantaroj, la nesufiĉeco de la produktado estas nun, 
almenaŭ grandparte, malpli akra, kaj la nunaj plej 
malfeliĉegaj jaroj ne estas kompareblaj kun la pasintatempaj; 
la publika higieno, tiu tiel esenca faktoro de forto kaj 
sano, nekonata de niaj prapatroj, estas objekto de bone 
orientata prizorgado; malfeliĉo kaj suferado trovas mildigon, 
kaj la scienco kunhelpas en ĉiaj manieroj por la plibonigo de 
nia farto. Ĉu tio signifas, ke la perfekteco estas jam 
atingita? Certe ne; sed tio, kio estas ĝis nun farita, jam 
montras, kion la homo, kun persisteco, povas fari, se nur li 
estos sufiĉe saĝa, por havigi al si la feliĉon el pozitivaj, 
seriozaj aferoj; ne el utopioj, kiuj igas lin malantaŭeniri, 
anstataŭ progresi. 


708. Ĉu ne estas pozicioj, kie la vivrimedoj tute ne dependas 
de la volo mem de la homo, kaj kie la manko de la absolute 
necesaj vivrimedoj rezultas el la forto de l' cirkonstancoj? 


«Tio estas ofte kruela provo, kiun la homo devas sperti, kaj 
pri kiu li ja sciis, ke li ĝin travivos; lia merito venos de lia 
submetiĝo al la volo de Dio, se lia intelekto havigos al li 


nenian rimedon elturniĝi el tia malfacila situacio. Se estas 
decidite, ke morto lin trafos, li devas sen murmuro rezignacii 
pri sia sorto, pensante, ke sonis la horo de l' vera liberiĝo, 
kaj ke la lastmomenta malespero povas igi lin perdi la 
frukton de sia rezignacio». 


709. Ĉu tiuj, kiuj, ĉe iuj krizaj situacioj, vidis sin devigitaj 
mortigi siajn similulojn, por sin nutri, ne faris krimon? Setio 
estas krimo, ĉu ĝi ne estas malpligravigita de la neceso vivi, 
kiun la instinkto de memkonservado ordonas? 


«Tion mi jam respondis, kiam mi diris, ke estas pli merite 
elporti ĉiajn provojn de la vivo kun kuraĝo kaj memforgeso. 
Tia ago estas hommortigo kaj atenco kontraŭ la Naturo; ĝi 
estas kulpo, kiu estos duoble punita». 


710. Ĉu en la mondoj, kies organizo estas pli perfekta, la 
vivantaj estuloj bezonas nutraĵon? 


«Jes, sed iliaj nutraĵoj rilatas kun ilia naturo. Tiuj nutraĵoj ne 
estus sufiĉe kernecaj por viaj maldelikataj stomakoj; tiel 
same, iliaj stomakoj ne povus digesti viajn nutraĵojn». 


Ĝuado de surteraj riĉaĵoj 


711. Ĉu la uzado de la surteraj riĉaĵoj estas rajto de ĉiuj 
homoj? 


«Tiu rajto estas rezulto de la neceso vivi. Dio ne altrudus 
devon, ne havigante la rimedojn por ties plenumado». 


712. Por kio Dio faris alloga la ĝuadon de la materiaj 
havaĵoj? 


«Por admoni la homon al la plenumado de sia misio, kaj 
ankaŭ por lin elprovi per la tento». 


— Kiu estas la celo de tiu tento? 


«Elvolvi la prudenton, kiu devas antaŭgardi al homon 
kontraŭ ekscesoj». 


Se la homo estus stimulata uzi la surterajn riĉaĵojn nur de 
ties utileco, lia indiferenteco por ili povus kompromiti la 
harmonion de la universo; Dio ligis al tiuj riĉaĵoj la 
logecon de l' plezuro, kiu instigas la homon plenumi la 
planojn de la Providenco. Per tiu logeco Dio volis ankaŭ lin 
elprovi per la tento, kiu kondukas la homon al ekscesoj, 
kontraŭ kiuj lia prudento devas lin antaŭgardi. 


713. Ĉu la ĝuoj havas limojn, difinitajn de la naturo? 


«Jes, por indiki al vi la limon de viaj bezonoj; sed, per viaj 
ekscesoj, vi atingas trosatecon kaj vi estas punataj de vi 
mem». 


714. Kion pensi pri homo, kiu, per ĉiaspecaj ekscesoj, celas 
rafini siajnplezurojn? 


«Malfeliĉa estulo, kiun vi ne enviu, sed kompatu, ĉar li estas 
proksima de morto». 


— Ĉu liproksimiĝas al la fizika aŭ al la morala morto? 


«Al ambaŭ». 


Homo, kiu serĉas la rafinecon de siaj ĝuoj en Ĉiaspecaj 
ekscesoj, havigas al si mem lokon sub la bestoj, ĉar tiuj ĉi 
scias sin bridi ĉe la kontentigo de siaj bezonoj. Li flanke 
lasas la prudenton, kiun Dio donis al li kiel gvidanton; ju 
pli grandaj estas liaj ekscesoj, des pli da supereco li 
konsentas al sia besta naturo super la spirita. Malsanoj, 
invalideco, eĉ morto, rezultatoj de liaj ekscesoj, estas 
samtempe la puno pro la malobeo je la leĝo de Dio. 


Necesaĵoj kaj superfluaĵoj 


715. Kiel la homo povas koni la limon de siaj bezonoj? 


«Saĝulo ĝin konas intuicie; multaj ĝin konas per sia propraj 
sperto kaj kostopago». 


716. Ĉu la Naturo ne difinis la limojn de niaj bezonojper 
niafiziologia organizaĵo? 


«Jes, sed la homo estas nesatigebla. La Naturo difinis la 
limon de liaj bezonoj per lia organismo, sed malvirto modifis 
lian strukturon kaj igis lin krei bezonojn, ja ne realajn». 


717. Kion ni pensu pri homoj, kiuj akaparas la terriĉaĵojn por 
havi superflue, malprofite por tiuj, al kiuj mankas tio 
necesa? 


«Tiuj aviduloj ne konas la leĝon de Dio, kaj nepre respondos 
por la senhaveco, kiun ili igis aliajn suferi». 


La limo inter necesaĵoj kaj superfluaĵoj estas neniel 
absoluta. La civilizacio kreis bezonojn, kiujn sovaĝulo ne 
havas, kaj la Spiritoj, kiuj inspiris tiujn regulojn, ne 
volas, ke civilizita homo vivu kiel sovaĝulo. Ĉio estas 
relativa, kaj koncernas la prudenton doni al ĉiu afero ĝian 
propran parton. La civilizacio disvolvas la moralan senton 
kaj samtempe la filantropiemon, kiu instigas la homojn al 
reciproka helpo. Tiuj, vivantaj el aliula manko de 
vivnecesaĵoj, ekspluatas, por sia profito propra, la bonaĵojn 
de la civilizacio; de civilizitaj homoj ili havas nur la 
eksteran formon, same kiel ekzistas personoj, kiuj de 
religiaj havas nur maskon. 


Memvolaj sindetenoj. Pentabstinoj 


718. Ĉu la leĝo de memkonservado devigas prizorgi la 
bezonojn de la korpo? 


«Jes; sen forto kaj sano, laboro estas neebla». 


719. Ĉu la homo estas riproĉinda, ke li klopodas por sia 
bonfarto? 


«Bonfarto estas natura deziro; Dio malpermesas nur 
eksceson, ĉar tiu-ĉi kontraŭas la memkonservadon; la homo 
ne faras krimon, klopodante por sia bonfarto, se nur tiu 
bonfarto malutilas nek alian homon, nek liajn fortojn, ĉu 
fizikajn aŭ moralajn». 


720. Ĉu la memvolaj sindetenoj, farataj kun la intenco de 
ankaŭ memvola kulpelaĉeto, iom meritas en la okuloj de 
Dio? 


«Faru bonon al aliaj homoj, kaj vi havos pli da merito». 
— Ĉu estas memvolaj sindetenoj, havantaj ian meriton? 


«Jes, la sindeteno de neutilaj plezuroj, ĉar tiu liberigas la 
homon el la materio kaj altigas la animon. Merite estas 
rezisti al tento, kiu instigas al ekscesoj kaj al ĝuado de 
senutilaĵoj; estas depreni de tio necesa, por doni al tiuj, 
havantaj nesufiĉe. Se sindeteno estas nur vanta ŝajnigo, ĝi 
estas mokataĵo». 


721 La vivo el asketaj abstinoj estas praktikata ekde plej 
malproksima antikveco kaj ĉe pluraj popoloj: ĉu tia vivo 
havas ian indon el iu vidpunkto? 


«Demandu, al kiu ĝi utilas, kaj vi ricevos respondon. Se ĝi 
utilas nur al tiu, kiu ĝin kondukas kaj lin neebligas fari 
bonon, ĝi estas do egoismo, kia ajn estas la preteksto, per 
kiu oni ĝin belaspektigas. Elporti mankon de porvivaĵoj kaj 
laboradi por aliaj, jen la vera pentabstinado laŭ la kristana 
karitato». 


722. Ĉu abstinado de iuj nutraĵoj, ordonata ĉe plurajpopoloj, 
sin bazas sur laprudento? 


«Ĉio, kio povas nutri la homon, sen malutilo por lia sano, 
estas permesita; sed kelkaj leĝdonantoj eble malpermesis la 
uzadon de iuj nutraĵoj, celante ion utilan; kaj, por 
plikredindigi siajn leĝojn, ili ĉi-tiujn prezentis kiel ordonojn 
de Dio». 


723. Ĉu nutrado per besta karno kontraŭas la leĝon de la 
Naturo? 


«Pro via fiziologia strukturo, karno nutras karnon, alie la 
homo pereas. La leĝo de memkonservado diktas al la homo 
la devon tenadi siajn fortojn kaj sanon, por plenumi la leĝon 
de laboro. Li devas do sin nutri per rimedo, kiun lia strukturo 
postulas». 


724. Ĉu abstinado de besta aŭ alia nutraĵo, kiel pekelpago, 
estas merita? 


«Jes, se la persono sin detenas de tiu nutraĵo por helpi alian; 
sed Dio ne vidas pentabstinadon tie, kie ne estas serioza kaj 
utila seniĝo; kaj tial ni diras, ke tiuj, kiuj nur ŝajne abstinas, 
estas hipokrituloj». (720) 


725. Kion pensi pri stumpigoj, kiujn la homo faras ĉe sia 
propra korpo aŭ ĉe tiu de bestoj? 


«Kial ĉi-tiu demando? Demandu vin mem, Ĉu io estas utila. 
Kio estas senutila, tio ne povas plaĉi al Dio, kaj kio estas 
malutila, tio Lin Ĉiam malplaĉas. Estu certaj, ke tuŝas Dion 
nur tiaj sentoj, kiuj altigas la animon ĝis Li; nur praktikante 
la dian leĝon, sed ne malobeante ĝin, vi povas forskui la 
teran materion». 


726. Ĉar la suferoj en ĉi-tiu mondo altigas nin laŭ tio, kiel ni 
ilin elportas, ĉu ni tial nin altigas ankaŭ per tiuj, kiujn ni 
memvole trudas al ni mem? 


«La solaj suferoj, altigantaj la Spiriton, estas la naturaj, ĉar 
tiuj venas de Dio; la memvolaj suferoj neniom helpas, kiam 
el ili rezultas nenia profito por alia persono. Ĉu vi kredas, ke 
tiuj, kiuj mallongigas sian vivon per superhomaj rigoroj, kiel 
faras la budhanaj pastroj, la fakiroj kaj iuj fanatikuloj de 
pluraj sektoj, antaŭenpaŝas sur sia vojo? Kial ili prefere ne 
laboras por siaj similuloj? Ili vestu mizerulon, konsolu 
plorantojn, laboru por malsanuloj, elportu necesmankojn por 
plimildigi la suferadon de malfeliĉuloj; tiel, ilia vivo estas 
utila kaj plaĉas al Dio. Kiu trudas al si memvolajn suferojn, 
pensante nur pri si mem, tiu estas egoisto; kiu suferas por 
aliula bono, tiu praktikas karitaton: jen la ordonoj de la 
Kristo». 


727. Ĉar neniu devas trudi al si memvolajn suferojn sen ia 
utilo por sia proksimulo, ĉu tial ni evitu suferojn, kiujn ni 
antaŭvidas aŭ kiuj nin minacas? 


«La instinkto de memkonservado estas donita al ĉiuj estuloj 
kontraŭ danĝeroj kaj suferoj. Skurĝu vian Spiriton, ne vian 
korpon, humiligu vian fieron, sufoku vian egoismon, kiu 
estas kiel serpento, mordanta vian koron; tiel vi faros por via 
progresado pli multe, ol kiel vi farus per rigoraĵoj jam ne 
konformaj al ĉi-tiu jarcento». 


Ĉapitro VI 
V Leĝo de detruado 


1. Necesa detruado kaj ekscesa detruado. — 2. 
Detruantaj malfeliĉegoj. — 3. Militoj. — 4. 
Hommortigo. — 5. Krueleco. — 6. Duelo. — 7. Puno de 
morto. 


Necesa detruado kaj ekscesa detruado 
728. Ĉu detruado estas leĝo de la Naturo? 


«Estas necese, ke ĉio estu detruita, por renaskiĝi kaj 
rekreiĝi, ĉar tio, kion vi nomas detruado, estas nenio alia ol 
transformado, celanta renovigon kaj plibonigon de la 
vivantaj estuloj». 


— Ĉu do la instinkto de detruado estas donita al la vivantaj 
estuloj laŭprovidencajplanoj? 


«La kreitoj de Dio estas iloj, kiujn Li uzas por plenumo de Liaj 
planoj. Por sin nutri, la vivantaj estuloj sin reciproke detruas, 
por la duobla celo, daŭrigi la ekvilibron de reproduktado, kiu 
povus fariĝi tro granda, kaj utiligi la restaĵojn de la ekstera 
envolvaĵo. Sed ĉiam detruata estas nenio krom tiu 
envolvaĵo, kiu estas nur akcesora, ne la esenca parto de la 
pensokapabla estulo; la esenca parto estas la intelekta, 
nedetruebla principo, kiu sin iom post iom preparas per la 
sinsekvaj metamorfozoj, kiujn ĝi travivas». 


729. Ĉar detruado estas necesa al la reorganizado de la 
estuloj, por kio do la Naturo ilin ŝirmas per rimedoj de 
antaŭgardo kaj memkonservado? 


«Por eviti, ke detruo okazu antaŭ la ĝusta momento. Ĉia 
antaŭtempa detruo malhelpas la elvolviĝon de la intelekta 
principo; tial Dio konsentis al ĉiuj estuloj la neceson vivi kaj 
sin reprodukti». 


730. Ĉar la morto devas konduki nin al pli bona vivo; ĉar ĝi 
nin liberigas de l' ĉitieaj suferoj kaj estus prefere dezirinda ol 
timinda, kial do la homo sentas instinktan teruron antaŭ ĝi, 
tian, ke li ĝin timegas? 


«Tion ni jam diris: la homo devas strebi al la plidaŭrigo de 
sia vivo, por elplenumi sian taskon; tial Dio donis al li 
instinkton de memkonservado, kaj tiu instinkto lin subtenas 
ĉe liaj provoj; sen tio li ofte senkuraĝiĝus. La sekreta voĉo, 
iganta lin forpuŝi la morton, diras al li, ke li povas ankoraŭ 
fari ion por sia progresado. Danĝero, lin minacanta, estas 
averto, por ke li profitu la prokraston, kiun Dio konsentas al 
li, sed li, kormalmola, pli ofte esprimas sian dankon al sia 
sorto, ol al sia Kreinto». 


731. Kial, flanke de la rimedoj por memkonservado, la 
Naturo samtempe lokis la detruantajn faktorojn? 


«Kuracilo ĉe malsano; kiel ni diris, tiel agas la Naturo, por ke 
estu tenata la ekvilibro kaj unuj servu kiel kompensmaso al 
aliaj». 


732. Ĉu la neceso detrui estas la sama en ĉiuj mondoj? 


«Ĝi estas konforma al la pli aŭ malpli materieca stato de la 
mondoj; ĝi ĉesas tie, kie la fizika kaj morala statoj estas 
plipurigitaj. En la mondoj pli progresintaj ol la via, la 
vivkondiĉoj estas tute aliaj». 


733. Ĉu la neceso detrui ĉiam ekzistos inter la homoj sur la 
Tero? 


«La neceso detrui malpliiĝas ĉe la homo laŭmezure, kiel la 
Spirito superregas la materion; jen, kial la abomeno al 
detruado kreskas samgrade kiel la intelekta kaj la morala 
elvolviĝo». 


734. Ĉu la homo, en sia nuna stato, havas senliman rajton 
detrui la bestojn? 


«Tiu rajto estas difinita de la neceso prizorgi nutradon kaj 
sekurecon; eksceso neniam estis rajto». 


735. Kion ni pensu pri detruado, superpasanta la limojn de 
bezonoj kaj de sekureco; pri ĉasado, ekzemple, tiam, kiam ĝi 
celas nur laplezuron senprofite detrui? 


«Ĝi estas atesto pri la potenco de la besta super la spirita 
naturo. Ĉia detruo, transpasanta la limojn de bezonoj, estas 
malobeo je la leĝo de Dio. La bestoj detruas nur por siaj 
bezonoj, sed la homo, kiu havas liberan volon, detruas 
senbezone; iam li devos redoni kalkulojn pri la misuzo de la 
libereco, kiu estas al li konsentita, ĉar, tiel agante, li cedas al 
siaj malnoblaj instinktoj». 


736. Ĉu la popoloj, kiuj pelas ĝis eksceso la skrupulon 
rilatan al la detruado de bestoj, havas pro tio ian apartan 
meriton? 


«Tio estas eksceso pri sento, kiu estas mem laŭdinda, sed 
kiu estas misuzata; krome, ties merito estas nuligita de 
ekscesoj de multaj aliaj specoj. Estas, ĉe tiuj popoloj, prefere 
superstiĉa timo, ol vera bonkoreco». 


Detruantaj malfeliĉegoj 


737. Por kiu celo Dio skurĝas la homaron per detruantaj 
malfeliĉegoj? 


«Por ĝin admoni al pli rapida irado. Ĉu ni ne diris al vi, ke 
detruado estas necesa por la morala rebonigo de la Spiritoj, 
en ĉiu nova ekzistado ricevantaj novan perfektiĝon? Estas 
necese vidi la celon, por taksi ties rezultatojn. Vi ilin rigardas 
nur tra via persona prismo, kaj vi ilin nomas malfeliĉegoj pro 
la malprofito, kiun ili portas al vi; sed tiuj skuegoj estas ofte 
necesaj, por ke pli rapide ekstaru pli bona kunaranĝo de 
aferoj kaj fariĝu en kelkaj jaroj tio, kio postulus jarcentojn». 
(774) 


738. Ĉu Dio ne povus uzi, por plibonigi la homaron, aliajn 
rimedojn, ol tiujn detruantajn malfeliĉegojn? 


«Jes; Li ilin uzas ĉiutage, ĉar Li donis al ĉiu homo la 
rimedojn, por progresi per la kono de bono kaj malbono. Sed 
la homo ne profitas el ili; estas do necese puni lin pro la fiero 
kaj igi lin senti sian malfortecon». 


— Sed, ĉe tiuj malfeliĉegoj mortas tiel la virtaj, kiel la 
malicaj homoj; ĉu tio estas justa? 


«Dum sia vivo la homo rigardas ĉion rilate sian korpon, sed 
post sia morto li pensas alie, ĉar, kiel ni jam diris, la vivo de 
l' korpo malmulte valoras; unu jarcento de via mondo estas 
fulmodaŭro en la eterna tempo; la suferoj dum kelkaj 
monatoj aŭ kelkaj tagoj, laŭ via kalkulmaniero, neniom 
gravas; ili estas instruoj, kiuj iam utilos al vi. La Spiritoj: jen 
la reala mondo, antaŭekzistanta kaj postvivanta ĉion (85); 
tiuj estas la idoj de Dio kaj la objekto de Lia prizorgo; korpoj 
estas nur vestaĵoj, kun kiuj ili aperas en ĉi-tiu mondo. Ĉe 
grandaj malfeliĉegoj, disfalĉantaj la homojn, okazas same 
kiel en milito, dum kiu sin difektas, disŝiras aŭ perdas la 
uniformoj de la armeo. La ĝeneralo pli zorge atentas siajn 
soldatojn, ol liajn vestojn». 


— Sed, ĉu la viktimoj de tiuj malfeliĉegoj ne estas ja 
viktimoj? 


«Se oni konsiderus la vivon, kia ĝi ja estas, kiel malmulte ĝi 
valoras kompare kun la senfino, oni do ne alligus al ĝi tiom 
da graveco. Tiuj viktimoj trovos en alia ekzistado altan 
kompenson por siaj suferoj, se ili scios ĉi-tiujn elporti 
rezignacie». 


Ĉu morto venas el malfeliĉego aŭ el iu ordinara kaŭzo, 
neniu, pro tio, ne mortos, kiam sonas la horo de foriro; la 
nura diferenco estas, ke foriras samtempe pli granda 
nombro. 


Se ni povus nin levi per la penso tiel alten, ke ni ekstarus 
super la homaro kaj, de tie, se ni ĝin tutan ĉirkaŭrigardus, 
tiuj tiel teruraj malfeliĉegoj aspektus al ni kiel nuraj 
pasemaj ventegoj en la destino de la mondo. 


739. Ĉu la detruantaj malfeliĉegoj havas ian utilecon el 
fizika vidpunkto, malgraŭ la malbonaĵoj, kiujn ili kaŭzas? 


«Jes, ili iafoje Ŝanĝas la staton de iu lando; sed la bonon, 
rezultantan el ili, ofte sentas nur estontaj generacioj». 


740. Ĉu la malfeliĉegoj ne estus por la homo ankaŭ moralaj 
provoj, kiuj lin implikas en plej premajn bezonojn? 


«La malfeliĉegoj estas suferoj, kiuj havigas al la homo 
okazon, ne nur ekzerci sian intelekton kaj elmontri 
paciencon kaj submetiĝon al la volo de Dio, sed ankaŭ 
praktiki siajn sentojn de sindonemo, sinforgesemo kaj amo 
al sia proksimulo, se lin ne regas egoismo». 


741. Ĉu estas donite al la homo deturni la malfeliĉegojn, kiuj 
lin turmentas? 


«Jes, parte, sed ne tiel, kiel oni ordinare pensas. Multaj 
malfeliĉegoj estas rezultatoj de la neantaŭvidemo de la 
homo; proporcie kiel li akiras konojn kaj sperton, li povas ilin 
deturni, tio estas, ilin antaŭhaltigi, se li scias serĉesplori ties 
kaŭzojn. Sed inter la malbonaĵoj, turmentantaj la homaron, 
kelkaj ĝeneralaj malbonaĵoj troviĝas en la dekretoj de l' 
Providenco, kaj ties efikon ĉiu individuo ricevas pli aŭ malpli 
intense; kontraŭ tiuj la homo povas prezenti nur sian 
submetiĝon al la volo de Dio; kaj iafoje tiuj malbonaĵoj 
pligraviĝas pro la homa nezorgemo». 


Inter la ruinigaj malfeliĉegoj, naturaj kaj ne dependantaj de 
la homo, estu menciitaj, en la unua vico, pesto, malsato, 
inundoj kaj veteraj ŝanĝiĝoj, fatalaj por la terproduktaĵoj. 
Sed, ĉu jam la homo ne trovis en la scienco, en la artverkoj, 
en la perfektiĝo de l' terkulturado, en la kulturalternado 
kaj irigacio, en la studado de la higienaj kondiĉoj, la 
rimedojn por nuligi aŭ, almenaŭ, malpligravigi multe da 
detruoj? Ĉu iuj regionoj, iam dezertigitaj de teruraj 
malfeliĉegoj, ne estas hodiaŭ ŝirmataj kontraŭ ĉi-tiuj? Kiom 
multe do faros la homo por sia materia bonfarto tiam, kiam li 
scios uzi ĉiujn rimedojn de sia intelekto kaj kunigi kun la 
prizorgo de sia persona konservado la senton de vera 
bonkoreco kontraŭ siaj similuloj! (707) 


Militoj 
742. Kiu estas la kaŭzo, kiu kondukas la homon al milito? 


«La regado de la besta naturo super la spirita kaj la plena 
satigo de la pasioj. En barbareco, la popoloj rekonas nur la 
rajton de l' plej forta; tial, milito estas por ili normala stato. 
Sed, proporcie kiel la homo progresas, milito malplioftiĝas, 
ĉar li evitas ties kaŭzojn; kaj, kiam ĝi estas necesa, li scias 
kunigi kun ĝi humanecon». 


743. Ĉu milito iam malaperos de sur la Tero? 


«Jes, tiam, kiam la homoj komprenos justecon kaj praktikos 
la leĝon de Dio; tiam, ĉiuj popoloj estos fratoj». 


744. Kiu estis la celo de la Providenco, farante necesa la 
militon? 


«Libereco kaj progreso». 


— Se milito devas havi kiel efikon la atingon al libereco, kiel 
do ĝi ofte celas kaj rezultigas servutigon? 


pli rapide paŝi». 


735. Kia ni konsidiru homon, kiu krakigas militon por sia 
profito propra? 


«Tiu estas vera krimulo, al kiu estos necesaj multe da 
ekzistadoj, por elpagi ĉiujn mortigojn, kiujn li kaŭzis, ĉar li 
devas respondi por ĉiu homo, kies morton li okazigis, por 
kontentigi sian ambicion». 

Hommortigo 

746. Ĉu hommortigo estas krimo en la okuloj de Dio? 

«Jes, granda krimo; ĉar homo, kiu forprenas la vivon de sia 
similulo, tranĉas ekzistadon je kulpelpago aŭ je misio; jen la 
malbona faro». 

747. Ĉu hommortigo estas ĉiaokaze samepuninda? 


«Ni jam diris: Dio estas justa; Li juĝas prefere la intencon, ol 
la fakton». 


748. Ĉu Dio pardonas hommortigon pro memdefendo? 


«Nur bezono povas ĝin pravigi; sed, se oni povas gardi sian 
propran vivon, ne pereigante tiun de sia atakanto, oni devas 
tion fari». 


749, Ĉu homo respondas por la mortigoj, kiujn li faras dum 
milito? 


«Ne, kiam li estas perforte devigita tion fari; sed li respondos 
por la kruelaĵoj, kiujn li faras, same kiel estos al li kredititaj 
liaj humanaj sentoj». 


750. Kiu estas pli kulpa antaŭ Dio: ĉu la patromurdinto aŭ la 
infanmurdinto? 


«Ambaŭ estas same kulpaj, ĉar ĉia krimo estas ja krimo». 


751. Kiel ni klarigu, ke, ĉe iuj jam intelekte progresintaj 
popoloj, infanmurdo estas unu el ties moroj kaj estas 
konfirmata de ties leĝaro? 


«Intelekta progreso ne kuntrenas inklinon al bono; Spirito, 
supera laŭ intelekto, povas esti malbona; li estas Spirito, jam 
multe vivinta, sed ne pliboniĝinta; li progresis nur laŭ scio». 


Krueleco 


752. Ĉu oni povas rilatigi la senton de krueleco al la 
instinkto de detruado? 


«Krueleco estas la plej malbona flanko de la instinkto de 
detruado, ĉar, se detruo estas kelkafoje necesa, krueleco 
neniam estas tia; krueleco estas ĉiam esprimo de malnobla 
temperamento». 


753. Kial krueleco estas la ĉefa karaktero ĉe la primitivaj 
popoloj? 


«Ĉe la primitivaj popoloj, kiaj vi ilin nomas, materio 
superregas Spiriton; ili sin fordonas al la bestaj instinktoj; 
kaj, ĉar ili havas neniajn bezonojn krom tiuj de la korpa vivo, 
ili tial zorgas nur pri sia persona konservado: tio faras ilin 
kruelaj. Cetere, la popoloj, kies progreso estas neperfekta, 
troviĝas sub la potenco de ankaŭ neperfektaj Spiritoj, ilin 
simpatiantaj, ĝis aliaj pli progresintaj popoloj venos forfini 
aŭ malpliigi tiun influon». 


754. Ĉu krueleco ne estas kaŭzata de manko de morala 
sento? 


«Diru, prefere, ke morala sento ankoraŭ ne elvolviĝis; sed ne 
diru, ke ĝi mankas, ĉar ties principo ekzistas ĉe ĉiuj homoj 
kaj estas tio, kio ilin poste faras bonaj kaj humanaj estuloj. 
Morala sento ekzistas do ĉe sovaĝulo, sed ĝi troviĝas en li, 
kiel la parfumoprincipo en florĝermo, antaŭ ol floro 
disvolviĝos». 


Ĉiuj kapabloj ekzistas ĉe la homo en elementa aŭ latenta 
stato; ili elvolviĝas laŭ tio, kiel la cirkonstancoj estas pli aŭ 
malpli favoraj. La troa elvolviĝo de unuj paralizas au nuligas 
tiun de aliaj. La superekscitado de la materiaj instinktoj 
sufokas, se oni tiel povas diri, la moralan senton, same kiel 
la kresko de la morala sento iom post iom malfortigas la pure 
bestajn kapablojn. 


755. Kial, meze en plej evoluinta civilizacio, troviĝas estuloj 
iafoje tiel kruelaj kiel la sovaĝuloj? 


«Tute same, kiel ĉe arbo ŝarĝita de bonaj fruktoj, estas 
trovataj ankaŭ abortuloj. Ili estas kvazaŭ sovaĝuloj, havantaj 
de civilizitoj nur vestojn, lupoj, devojiĝintaj inter ŝafojn. 
Malaltklasaj kaj tre malmulte progresintaj Spiritoj povas 
enkarniĝi inter multe progresintaj homoj, kun la espero 


ankaŭ antaŭenpaŝi; sed se la provo estas tro malfacila, la 
primitiva naturo superfortas lin». 


756. Ĉu la socio el virtuloj estos iam liberigita el la malicaj 
estuloj? 


«Homaro progresas; tiuj homoj, regataj de instinkto de 
malbono kaj nekonvene vivantaj ĉe virtuloj, iom post iom 
malaperos, same kiel malbona grajno estas apartigata el la 
bona en ventolkorbo, kaj renaskiĝos kun alia envolvaĵo; sed, 
ĉar ili akiris sperton, ili tial pli ĝuste komprenos bonon kaj 
malbonon. Ekzemplon pri tio prezentas al vi vegetaĵoj kaj 
bestoj: la arton ilin perfektigi la homo jam elpensis, kaj ĉe ili 
novajn kvalitojn li aperigas. Nu: la perfektiĝo estas elfinita 
nur post multe da generacioj. Jen la bildo de l' pluraj 
ekzistadoj de la homo». 


Duelo 
757. Ĉu duelo povas esti konsiderata memdefenda ago? 


«Ne; ĝi estas murdo kaj absurda kutimo, inda de barbaroj. 
Atinginte pli altan kaj pli moralan civilizitecon, la homo 
komprenos, ke duelo estas tiel ridinda kiel la bataloj, kiujn 
oni iam opiniis la juĝo de Dio». 


758. Ĉu duelo povas esti konsiderata murdo de tiu, kiu, 
konante sian propran malfortecon, estas pli aŭ malpli certa, 
ke li mortos? 


«Ĝi estas memmortigo». 


— Kaj, kiam la ŝancoj estas egalaj, ĉu ĝi estas murdo aŭ 
memmortigo? 


«Tiel unu, kiel la dua». 


En ĉiuj okazoj, eĉ en tiu, en kiu la ŝancoj estas egalaj, 
duelanto estas kulpa: unue, ĉar li, malvarme kaj tute 
intence, atencas la vivon de sia similulo; due, ĉar li riskas 
sian propran vivon senutile kaj sen ies profito. 


759. Kian valoron havas, pri duelo, la tiel nomata 
honorsento? 


«Fiero kaj vantamo: du kanceroj de la homaro». 


— Sed, ĉu en kelkaj okazoj, en kiuj la honoro estas implikita, 
ne estus malkuraĝo rifuzi laprovokon? 


«Tio dependas de la moroj kaj kutimoj; ĉiu lando kaj ĉiu 
jarcento havas, pri tio, sian apartan vidpunkton; kiam la 
homoj estos pli bonaj kaj morale pli progresintaj, tiam Ili 
komprenos, ke la vera honorsento troviĝas super la surteraj 
pasioj, kaj ke, ne per mortigo aŭ per konsento, ke oni ilin 
mortigu, ili kompensos ofendojn». 


Estas pli da nobleco kaj vera honoro en tio, ke ni konfesas 
nian kulpon, se ni malpravas, aŭ ke ni pardonas, se ni 
pravas, kaj, en ĉiuj okazoj, en tio, ke ni ignoras la 
insultojn, kiuj ne povas nin tuŝi. 


Puno de morto 


760. Ĉu puno de morto estos iam forstrekita el la homa 
leĝaro? 


«Puno de morto sen ia dubo malaperos, kaj ĝia forigo signos 
progreson de la homaro. Kiam la homoj estos pli instruitaj, 
puno de morto estos tute forstrekita de sur la Tero; tiam, jam 
ne estos necese, ke homoj estu juĝataj de homoj. Mi parolas 
pri tempo, kiu ankoraŭ estas tre malproksime de vi». 


La socia progresado sendube ne estas tute kontentiga; sed oni 
estus maljusta kontraŭ la hodiaŭa socio, se oni ne vidus 


progreson en tio, ke, ĉe la plej kleraj popoloj, puno de 
morto estas malpli ofte aplikata, kaj en la naturo de la 
krimoj, al kiuj tiu puno estas diktata. Se oni komparas la 
garantiojn, per kiuj, ĉe tiuj popoloj, la Justico penas ŝirmi 
la akuzaton, kaj la humanecon de ĝia konduto kontraŭ li, eĉ 
post elpruvo de lia kulpeco, kun tio, kio, antaŭ nelonge, 
estis kutimo, oni ne povas ne rekoni la progresovojon, kiun 
laŭiras la homaro. 


761. La leĝo de memkonservado havigas al la homo la rajton 
antaŭgardi sian propran vivon; ĉu li ne praktikas tiun rajton, 
kiam li forpelas de la socio danĝeran membron? 


«Estas aliaj rimedoj eviti tian danĝeron, ol mortigo. Cetere, 
al krimulo oni devas malfermi, kaj ne fermi, la pordon de 
pento». 


762. Ĉu la puno de morto, kiu povas esti forigita de 
civilizataj socioj, ne estis neceso dum pli fruaj tempoj? 


«Neceso ne estas la ĝusta vorto; la homo opinias ion necesa, 
ĉiam, kiam li ne trovas ion alian pli bonan; laŭgrade, kiel li 
sin instruas, li pli bone komprenas, kio estas justa aŭ 
maljusta, kaj forpuŝas de si la ekscesojn faratajn, en la nomo 
de justeco, dum lia tempo de neklereco». 


763. Ĉu la limigo de la okazoj, ĉe kiuj estas aplikata puno de 
morto, estas signo deprogresado de l' civilizacio? 


«Ĉu vi povas dubi pri tio? Ĉu via Spirito ne indignas, legante 
la rakonton pri la homaj disbuĉadoj, iam farataj en la nomo 
de justeco kaj eĉ, ofte, honore al Dio; pri la turmentegoj, 
kiujn oni igis sperti kondamniton, eĉ akuzaton, por eltiri el li, 
per troaj suferoj, la konfeson de krimo, kiuj li, ofte, ne faris? 
Nu! Se vi estus tiam vivinta, ĉio ĉi ŝajnus al vi tute natura, 
kaj eble, se vi estus juĝanto, vu estus farinta tion saman. 
Tiel, kio ŝajnis justa en iu tempo, tio ŝajnas barbara en alia. 
Nur la diaj leĝoj estas eternaj; la homaj ŝanĝiĝas kun la 


progresado; ili ankoraŭ ŝanĝiĝos plu, ĝis ili harmonios kun la 
diaj leĝoj». 


764. Jesuo diris: Ciuj, kiuj glavon prenas, per glavo pereos. 
[28] Cu tiuj vortoj ne konfirmas la egalan repunon, kaj ĉu la 
morto, diktita al murdinto, ne estas la apliko de tiu puno? 


«Gardu vin! Vi tute eraras pri la senco de tiuj vortoj, kiel pri 
tiu de multaj aliaj. Egala repuno estas juĝo de Dio; neniu 
alia, ol Li mem, ĝin aplikas. Vi ĉiuj konstante ricevas tiun 
punon, Ĉar vi estas punataj pro viaj eraroj, dum ĉi-tiu aŭ 
dum alia vivo; kiu igis siajn similulojn suferi, tiu iam troviĝos 
en situacio, kie li ankaŭ suferos tion saman, kion li igis aliajn 
elporti: jen la senco de l' vortoj de Jesuo. Ĉu li ne diris al vi 
ankaŭ: Pardonu viajn malamikojn? Kaj, ĉu li ne instruis vin 
peti Dion pardoni viajn ofendojn tiel, kiel vi pardonas viajn 
ofendantojn, tio estas, samgrade, kiel vi konsentas 
pardonon? Komprenu bone tion». 


765. Kion ni pensu pri puno de morto, diktita en la nomo de 
Dio? 


«Tio estas eksidi sur la seĝon de Dio por mem juĝi. Kiuj tiel 
kondutas, tiuj montras, kiel nekapablaj ili estas kompreni 
Dion, kaj ke ili devas ankoraŭ elpagi multe da kulpoj. Puno 
de morto estas krimo, kiam aplikata en la nomo de Dio; kaj 
kiuj ĝin diktas, tiuj respondas por ĝi, kiel ankaŭ por aliaj 
mortigoj». 


Ĉapitro VII 
VI Leĝo de socio 


1. Neceso de la societa vivo. — 2. Izolvivado. 
Silentpromeso. — 3. Familioligiloj. 


Neceso de la societa vivo 
766. Ĉu la societa vivo troviĝas en la Naturo? 


«Certe; Dio kreis la homon, por ke ĉi-tiu vivu en societo. Li 
ne senutile dotis la homon per parolo kaj per Ĉiuj aliaj 
kapabloj necesaj al la vivo de interrilato». 


767. Ĉu la absoluta izoleco kontraŭas la leĝon de la Naturo? 


«Jes, ĉar la homoj instinkte deziras societon, kaj ĉiuj devas 
kunlabori por la progresado, per reciproka helpo». 


768. Ĉu la homo, dezirante societon, nur obeas personan 
senton, aŭ ĉu en tiu sento estas pli ĝenerala providenca 
celo? 


«La homo devas progresi, kaj tion li sola ne povas fari, ĉar li 
ne posedas ĉiajn kapablojn; li bezonas la kontakton de aliaj 
homoj. En izoleco, li brutiĝas kaj velkas». 


Neniu homo havas kompletajn kapablojn; per la societa 
kolektiĝo la homoj sin reciproke kompletigas, por certigi al 
si bonfarton kaj por progresadi. Ili havas reciprokajn 
bezonojn, kaj tial ili estas destinitaj vivi ne izole, sed 
societe. 


Izolvivado. Silentpromeso 


769. Oni konceptas, ke, kiel ĝenerala principo, la societa 
vivo estas natura; sed, ĉar ĉiuj gustoj estas ankaŭ naturaj, 


kial la absoluta izoleco estas riproĉinda gusto, se la 
homopovas en tiu stato troviplezuron? 


«Ĝi estas plezuro de egoisto. Estas ankaŭ homoj, trovantaj 
plezuron en ebrieco; ĉu ili indas vian aprobon? Dio ne povas 
plaĉe rigardi vivon, per kiu iu kondamnu sin mem esti utila 
al neniu». 


770. Kion ni pensu pri homoj, vivantaj en absoluta ermiteco, 
por eviti la pereigan kontakton de la mondo? 


«Duobla egoismo». 


— Sed, se tiu sensocieteco celas pekelaĉeton, kiu trudas al 
la homo ian penigan rezignon, Ĉu ĝi ne estas merita ago? 


«Fari pli da bono ol da malbono, jen la plej bona pekelaĉeto. 
Evitante malbonon, tiuj personoj faras alian, ĉar ili forgesas 
la leĝon de amo kaj karitato». 


771. Kion ni pensu pri homoj, kiuj foriĝas de la mondo, por 
sin oferi al la malplisuferigo de malfeliĉuloj? 


«Tiuj altiĝas, en sama grado kiel ili humiliĝas. Ili havas la 
duoblan meriton, ekstari super la materiaj ĝuoj kaj fari 
bonon per la plenumo de la leĝo de laboro». 


— Kaj pri tiuj, serĉantaj en solerestado la kvietecon, kiun iuj 
laborojpostulas? 


«Tiu ne estas la absoluta solerestado de egoisto; tiaj 
personoj ne izoliĝas for de l' socio, ĉar ĝuste por ĝi ili 
laboras». 


772. Kion pensi pri la silentpromeso ordonata de iuj sektoj 
ekdeplej malproksima antikveco? 


«Demandu vin prefere, ĉu la parolo estas naturdoto, kaj kial 
Dio ĝin konsentis al la homo. Dio kondamnas la misuzon, ne 
la uzadon de la kapabloj, per kiuj Li dotis la homon. Silento 
estas utila, ĉar per silento vi retiriĝas en vin mem; via Spirito 
fariĝas pli libera kaj tiel povas ekkomunikiĝi kun ni; sed fari 
silentpromeson estas frenezaĵo. Sendube, la homoj, kiuj 
rigardas tiujn propravolajn rezignojn kiel virtaĵojn, havas ja 
bonan intencon; sed ili eraras, ĉar ili ne sufiĉe komprenas la 
verajn leĝojn de Dio». 


La promeso je absoluta silentado, kiel ankaŭ tiu je 
solerestado, forigas la homon de la societaj interrilatoj, 
kiuj povas havigi al li okazon fari bonon kaj plenumi la 
leĝon de progreso. 


Familioligiloj 


773. Kial, inter la bestoj, la gepatroj kaj ties idoj ne sin 
reciproke rekonas plu, de post la momento, kiam la idoj jam 
ne bezonas la zorgojn de siaj gepatroj? 


«La bestoj vivas la materialan, ne la moralan vivon. La 
karesemo de patrino por siaj idoj havas kiel principon la 
instinkton de konservado de la estuloj, kiujn ŝi naskis; kiam 
tiuj estuloj povas jam prizorgi sian propran vivon, tiam ŝia 
tasko estas elfinita, la Naturo nenion plu postulas de ŝi; tial 
ŝi ilin forlasas, por zorgi pri novaj naskitoj». 


774. luj personoj, el la fakto, ke la bestoj estas forlasataj de 
siaj gepatroj, konkludas, ke la familioligiloj inter la homoj 
simple rezultas el societaj moroj kaj ne el natura leĝo; kion 
nipensupri tio? 


«La homo havas destinon alian ol la bestoj; kial do voli 
similigi lin al ĉi-tiuj? La homo havas ion alian krom fiziologiaj 
bezonoj, nome la neceson progresi, kaj la familioligiloj pli 
streĉas la societajn rilatojn; jen, kial la familioligiloj estas 


leĝo de la naturo. Dio volis, ke la homoj tiel lernu sin 
reciproke ami kiel fratoj». 


775. Kian sekvon alportus al la socio la malstreĉiĝo de la 
familioligiloj? 


«Pliintensiĝon de egoismo». 


Ĉapitro VIII 
VII Leĝo de progreso 


1. Natura stato. — 2. Irado de la progreso. — 3. 
Degenerintaj popoloj. — 4. Civilizacio. — 5. Progreso de 
la homa leĝaro. — 6. Influo de Spiritismo sur la 
progreson. 


Natura stato 


776. Ĉu la natura stato kaj la natura leĝo estas unu sama 
afero? 


«Ne; la natura stato estas la stato primitiva. La civilizacio 
estas neakordigebla kun la natura stato, kaj, kontraŭe, la 
natura leĝo kunhelpas por la progreso de la homaro». 


La natura stato estas la infaneco de la homaro kaj la 
deirpunkto de ties intelekta kaj morala elvolviĝo. Ĉar li 
estas perfektigebla kaj kunportas la ĝermon de perfektiĝo, la 
homo ne povas esti destinita eterne vivadi en natura stato, 
same kiel ne en ĉiama infaneco; natura stato estas pasema, 
kaj el ĝi la homo eliĝas per progreso kaj civilizacio. La 
natura leĝo, kontraŭe, regas la tutan homaron, kaj la homo 
pliboniĝas, proporcie kiel li pli ĝuste komprenas kaj 
praktikas tiun leĝon. 


777. En natura stato, la homo, havante malpli da bezonoj, 
ne suferas ĉiajn ĉagrenojn, kiujn portas al li pli progresinta 
stato; kion do pensi pli la opinio, ke en la natura stato estas 
laplejperfekta feliĉo sur la Tero? 


«Kion fari? tiu estas feliĉo de bruto; iuj personoj ne 
komprenas alian. Gi estas feliĉo, kia tiu de bestoj. Infanoj 
ankaŭ estas pli feliĉaj ol plenaĝuloj». 


778. Ĉu la homo povas retropaŝi en la naturan staton? 


«Ne; la homo devas senĉese progresadi kaj ne povas reveni 
al sia infaneco. Li progresas, ĉar Dio tion volas; pensi, ke la 
homo povas retropaŝi al sia primitiva kondiĉo, estus nei la 
leĝon de progreso». 


Irado de la progreso 


779. Ĉu la homo ĉerpas el si la progresoforton, aŭ ĉu 
laprogreso estas nura rezultato de instruado? 


«La homo elvolviĝas mem tute nature, sed ne Ĉiuj progresas 
samtempe kaj en sama maniero; tiam, la plej evoluintaj 
helpas la progreson de la ceteraj pere de la societa 
kontakto». 


780. Ĉu la moralaprogreso ĉiam sekvas la intelektan? 


«La unua estas sekvo de la dua, sed la morala ne ĉiam venas 
tujpost la intelekta». (192-365) 


— Kiel la intelekta progreso povas konduki al la morala 
progreso? 


«Ebligante al la homo kompreni bonon kaj malbonon: li do 
povas elekti. La elvolviĝo de la libera volo sekvas tiun de 
intelekto kaj pliigas la respondecon por la faroj». 


— Kiel do la plej instruitaj popoloj estas ofte la plej 
malvirtaj? 


«La kompleta progreso estas la celo; sed la popoloj, kiel la 
individuoj, ĝin trafas nur paŝo post paŝo. Ĝis la morala sento 
elvolviĝos ĉe ili, ili povas uzi sian intelekton, eĉ por fari 
malbonon. Moraleco kaj intelekto estas du fortoj, kiuj nur 
post multe da tempo sin ekvilibras». (365-751) 


781. Ĉu estas eble al la homo haltigi la iradon de la 
progreso? 


«Ne, sed li povas ĝin iafoje malhelpi». 


— Kion pensi pri la homoj, penantaj haltigi la iradon de 
l'progreso kaj igi la homaron retropaŝi? 


«Kompatindaj estuloj, kiujn Dio punos; ili estos renversitaj 
de la torento, kiun ili vane volas bari». 


Ĉar progreso estas kondiĉo de la homa naturo, neniu do 
kapablas ĝin kontraŭstari. Ĝi estas viva forto, kiun la 
malbonaj leĝoj povas ĝeni, sed ne bridi. Kiam tiuj leĝoj 
fariĝas neakordigeblaj kun tiu forto, ĉi-tiu disbatas ilin 
kaj ĉiujn homojn, kiuj penas ilin konservi; kaj tiel estos 
plu, ĝis la homo konformigos siajn leĝojn al la dia justeco, 
kiu volas bonon por ĉiuj, ne leĝojn faritajn de fortulo 
malprofite por malfortulo. 


782. Ĉu iuj homoj bonafide ne embarasas la progreson, pri 
kiu ili pensas, ke ili ĝin favoras, ĉar ili ĝin rigardas el sia 
vidpunkto, kaj ofte tie, kie ĝi ne estas? 


«Bagatela ŝtoneto sub rado de l' veturilo, sed kiu ne 
malhelpas ties antaŭeniron». 


783. Ĉu la perfektiĝo de la homaro iras ĉiam progrese kaj 
malrapide? 


«Ekzistas la regula, grada progreso, rezultanta el la forto de 
la cirkonstancoj; sed, kiam iu popolo ne sufiĉe rapide iras, 
Dio igas ĝin sperti, de tempo al tempo, fizikan aŭ moralan 
skuon, kiu ĝin aliigas». 


La homo ne povas eterne restadi en neklereco, ĉar li devas 
trafi la celon, difinitan de la Providenco; li sin instruas 
per la forto de la okazoj. La moralaj, kiel la sociaj, 
revolucioj iom post iom enfiltriĝas en liajn ideojn; ili 
ĝermas dum jarcentoj, poste ili subite ekkrevas kaj frakasas 


la elkonsumitan konstruaĵon de l' pasinteco, jam ne 
harmoniantan kun la novaj bezonoj kaj aspiroj. 


La homo ofte vidas en tiuj skuegoj nur la momentajn malordon 
kaj konfuzon, kiuj vundas liajn materiajn interesojn; sed 
tiu, kiu altigas sian penson super sian personon, admiras la 
planojn de la Providenco, kiu el malbono naskas bonon. Tiel 
same ventego aŭ uragano purigas la atmosferon, kiun ĝi 
skuegis. 


784. La malico de la homo estas granda; ĉu ne ŝajnas, ke li 
kankre iradas anstataŭ antaŭenpaŝi, almenaŭ el la morala 
vidpunkto? 


«VI eraras; atente observu la tuton, kaj vi vidos, ke la homo 
antaŭeniras: li pli ĝuste komprenas, kio estas nekonvena, 
kaj ĉiutage reformas maljustaĵojn. Malbono devas esti 
ekscesa, por ke la homo sentu la neceson de bono kaj de 
reformoj». 


785. Kiu estas laplej granda baro al laprogreso? 


«Fiero kaj egoismo; mi parolas pri la morala progreso, ĉar 
la intelekta ĉiam antaŭeniras; ŝajnas ja, unuavide, ke ĝi 
pliintensigas la aktivecon de tiuj malvirtoj; efektive, ĝi 
kreskigas avidemon kaj amon je riĉaĵoj, kaj ĉi-tiuj, 
siavice, instigas la homon al la esploroj, kiuj faras lian 
Spiriton pli klarvida. Tiel ĉiuj aferoj interligiĝas, en la 
morala, kiel en la fizika mondo, kaj el malbono povas 
naskiĝi bono; sed tiu stato de la aferoj daŭras nur sian 
propran tempon; ĝi ŝanĝiĝas laŭ tio, kiel la homo pli 
bone komprenas, ke, krom ĝuado de la surteraj havaĵoj, 
ankaŭ ekzistas treege pli granda kaj pli daŭra feliĉo». 


(Vidu Egoismo, ĉap. XII.) 


Estas du specoj de progreso, sin reciproke subtenantaj kaj 
tamen ne irantaj flanko ĉe flanko: la intelekta kaj la morala 
progreso. Ĉe la civilizitaj popoloj, la unua ricevas, dum Ĉi- 


tiu jarcento[29], ĉiajn dezirindajn favorhelpojn, kiuj ĝin 
levis ĝis neniam antaŭe konata ŝtupo. Multo mankas al la dua, 
por ke ĝi atingu saman nivelon; sed, malgraŭ tio, se oni 
komparas la hodiaŭajn sociajn morojn kun tiuj en la pasintaj 
jarcentoj, oni devus ja esti blinda, por ne konfesi ties 
progreson. Kaj, kial la supreniranta marŝado haltus prefere 
rilate al moraleco, ol al intelekto? Kial ne estos inter la 
deknaŭa kaj la dudekkvara jarcento tiom da diferenco, kiom 
inter la dekkvara kaj la deknaŭa? Tion pridubi estus kiel 
aserti, ke la homaro troviĝas en la apogeo de perfektecokio 
estus absurdo — , aŭ ke ĝi estas morale neperfektigebla — 
kion la sperto malkonfirmas. 


Degenerintaj popoloj 


786. La historio prezentas al ni multajn popolojn, kiuj, post 
la skuegoj ilin renversintaj, refalis en barbarecon; kie estas 
do, en ĉi-tiu okazo, laprogreso? 


«Kiam iu domo estas baldaŭ ruiniĝonta, vi ĝin eldetruas por 
konstrui alian pli solidan kaj komfortan; sed, ĝis ĝi estos 
rekonstruita, estas malordo kaj konfuzo en via loĝejo». 


«Komprenu ankaŭ la jenon: vi estis malriĉa kaj loĝis 
dometaĉon; vi riĉiĝas kaj ĝin forlasas por loĝi palacon. Poste 
venas mizerulo, kia vi estis, okupi vian lokon en la domaĉo, 
kaj li forte ekĝojas, ĉar li iam havis nenian ŝirmejon. Nu! 
eksciu, ke la Spiritoj, enkarniĝintaj en tiun degenerintan 
popolon, ne estas tiuj mem, kiuj ĝin formis dum ĝia 
glortempo; tiuj, jam progresintaj, foriris en pli perfektajn 
loĝejojn kaj progresis plu, dum aliaj, malpli pregresintaj, 
venis al tiu loko, kiun ili, siavice, iam forlasos». 


787. Ĉu ne ekzistas nature neprogresemaj rasoj? 
«Jes, sed tiuj sin korpe ekstermas ĉiutage». 


— Kia estos la estonta sorto de la Spiritoj, animantaj tiujn 
rasojn? 


«Ili atingos, kiel la ceteraj, la perfektecon, tra aliaj 
ekzistadoj; Dio senheredigas neniun». 


— Se estas tiel, ĉu la plej civilizitaj homoj iam estis ja 
sovaĝuloj kaj hommanĝantoj? 


«Vi mem estis pli ol unu fojon, antaŭ ol esti tia homo, kia vi 
nun estas». 


788. La popoloj estas kolektivaj individuoj, kiuj, kiel la 
individuoj mem, travivas infanecon, plenaĝecon kaj 
kadukecon; ĉu tiu veraĵo, konfirmita de la historio, ne povas 
igi pensi, ke la plej progresintaj ĉijarcentaj popoloj ankaŭ 
kadukiĝos kaj estingiĝos, kiel la antikvaj? 


«La popoloj, vivantaj nur la korpan vivon, tiuj, kies grandeco 
sin bazas sur forto kaj sur la vasteco de la teritorio, kiujn ili 
okupas, naskiĝas, kreskas kaj mortas, ĉar la forto de iu 
popolo elĉerpiĝas kiel la homa; tiuj, kies egoismaj leĝoj 
kontraŭas la progreson de la lumoj kaj de la karitato, mortas, 
ĉar lumo forbalaas mallumon, karitato neniigas egoismon; 
sed la popoloj, kiel la individuoj, havas la vivon de la animo; 
tiuj, kies leĝoj harmonias kun la eternaj leĝoj de la Kreinto, 
tiuj vivos kaj estos la gvidanta lumfasko de la ceteraj 
popoloj». 


789. ĉu la progreso iam kolektos ĉiujn terpopolojn en unu 
solan nacion? 


«Ne; tio estas neebla, ĉar el la diverseco de klimatoj 
naskiĝas inter si malsamaj moroj kaj bezonoj, kiuj 
konsistigas la naciecojn; tial estos ĉiam necesaj leĝoj 
konvenaj al tiuj moroj kaj bezonoj; sed la karitato ne 
rigardas latitudojn nek haŭtkolorojn de homoj. Kiam la leĝo 
de Dio estos ĉie la bazo de l' homa leĝo, tiam la popoloj 
praktikos reciprokan karitaton, kiel la individuoj, de homo al 


homo; tiel ili vivos feliĉaj kaj en paco, ĉar neniu ekpensos 
fari malbonon al sia najbaro, nek vivi je ties kostopago». 


La homaro progresas per la individuoj, kiuj iom post iom 
pliboniĝas kaj instruiĝas; kiam ĉi-tiuj estas plinombraj, ili 
superregas kaj kuntrenas la ceterajn. Iam kaj iam aperas 
inter ili jen geniuloj, antaŭenpuŝantaj la homaron, jen 
estroj, iloj de Dio, kiuj en kelkaj jaroj igas ĝin 
antaŭenpaŝi plurajn jarcentojn. 


La progreso de la popoloj ankoraŭ plievidentigas la justecon 
de la reenkarniĝado. La virtuloj faras laŭdindajn klopodojn, 
por morale kaj intelekte peli iun nacion; tiel aliiĝinte, tiu 
nacio estos certe pli feliĉa en ĉi-tiu mondo kaj en la alia; 
sed, dum sia malrapida irado tra la jarcentoj, miloj da 
individuoj ĉiutage mortas; kiu estos la sorto de tiuj, 
falantaj sur la vojon? Ĉu ilia relativa malsupereco tenos 
ilin for de la feliĉo, destinita al la laste venintaj? AŬ, Ĉu 
ilia feliĉo estas relativa? Tian maljustaĵon la dia juĝo ne 
povus dikti. Per la plureco de ekzistadoj, la rajto je feliĉo 
estas sama por ĉiuj: progreso estas rifozita al neniu; ĉar 
tiuj, kiuj vivis en tempo de barbareco, eble revenos en tempo 
de civilizacio, por vivi ĉe la sama aŭ ĉe alia popolo, tial 
ĉiuj profitas el la supreniranta marŝado. 


Sed la doktrino de la unusoleco de ekzistadoj prezentus ĉitie 
ankoraŭ unu malfacilaĵon. Laŭ tiu doktrino, la animo estas 
kreita ĉe la naskiĝo de la homo; sekve, se iu homo progresis 
pli ol alia, tio signifas, ke Dio kreis por la unua pli 
perfektan animon. Kial tia favoro? Kian meriton tiu homo 
havas, li, kiu ne vivis pli ol alia, ofte ja malpli, por esti 
dotita per supera animo? Sed ankoraŭ ne tie kuŝas la ĉefa 
malfacilaĵo. Iu nacio evoluas, en mil jaroj, de barbara al 
civilizita stato. Se la homoj vivus mil jarojn, oni 
komprenus, ke, dum tiu periodo, ili havus tempon por 
progresi; sed ili mortas ĉiutage, en plej diversaj aĝoj; ili 
senĉese anstataŭas unuj aliajn, tiel, ke ĉiu tago vidas 
aperon kaj malaperon de homoj. En la fino de mil jaroj, jam 
ne estas trovataj postesignoj de la unuaj loĝantoj; la nacio, 
pasintatempe barbara, estas nun civilizita: kio progresis? ĉu 
la antaŭe barbaraj individuoj? sed tiuj jam de longe ne 
ekzistas; ĉu tiuj poste venintaj? sed, se ties animoj estas 
kreitaj ĉe la momento de ties naskiĝo, tiuj animoj ne 
ekzistis dum la iama barbareco; oni devas do akcepti, ke la 


klopodoj, farataj por la civilizo de iu popolo, havas la 
povon, ne, ĝustadire, plibonigi neperfektajn animojn, sed ja 
devigi Dion krei pli perfektajn animojn. 


Ni komparu ĉi-tiun teorion pri la progreso kun tiu donita de 
la Spiritoj. 


La animoj, venantaj en la tempo de civilizacio, havis sian 
infanecon kiel ĉiuj ceteraj, sed ili jam vivis kaj antaŭe 
staras pro jam farita progreso; ili venas, altirate de medio, 
kiun ili simpatias kaj konforma al ilia nuna stato; tiel, la 
zorgoj por la civilizo de iu popolo ne rezultigas estontan 
kreadon de pli perfektaj animoj, sed altiras animojn jam 
progresintajn, ĉu tiuj jam vivis ĉe tiu popolo dum ties 
barbareco, aŭ venas de alia loko. Jen la ŝlosilo de l' 
progreso de la tuta homaro; kiam ĉiuj popoloj staros sur la 
sama nivelo por la sento de bono, tiam la Tero estos 
kunvenejo nur de bonaj Spiritoj, kiuj vivos frate kunigitaj; 
kaj la malbonaj, tie sentante ĝenon kaj forpuŝadon, iros 
serĉi en malsuperaj mondoj sian konvenan rondon, ĝis ili 
indos reveni al la aliformigita mondo, el kiu ili eliris. La 
vulgara teorio havas ankaŭ kiel konsekvencon, ke la laboroj 
por socia plibonigo profitigas nur la nunajn kaj la estontajn 
generaciojn; la rezultato de tiuj laboroj estas nula por la 
pasintaj generacioj, kiuj faris la eraron veni tro frue kaj 
kiuj ĉiam ankoraŭ estos tiaj, kiaj iliaj barbaraĵoj ebligis 
al ili esti. Laŭ la doktrino de la Spiritoj, la antaŭaj 
progresoj estas utilaj ankaŭ al tiuj generacioj, kiuj 
revenas, por vivi en pli bonaj kondiĉoj kaj kiuj tial povas 
pliperfektiĝi en la naskejo de la civilizacio. (222) 


Civilizacio 


790. Ĉu civilizacio estas progreso aŭ, laŭ iuj filozofoj, 
dekadenco de la homaro? 


«Nekompleta progreso; la homo ne transiras subite de 
infaneco al matureco». 


— Ĉu estas laŭracie kondamni la civilizacion? 


«Kondamnu prefere, tiujn, kiuj ĝin misuzas, kaj ne la verkon 
de Dio». 


791. Ĉu la civilizacio iam elpuriĝos ĝis tia grado, ke ĝi 
ekstermos la malbonaĵojn de ĝi kaŭzitajn? 


«Jes, tiam, kiam moraleco estos tiel evoluinta kiel intelekto. 
Frukto ne povas naskiĝi pli frue ol floro». 


792. Kial la civilizacio ne efektivigas la tutan bonon, kiun ĝi 
kapablas fari? 


«Ĉar la homoj ankoraŭ ne estas pretaj nek inklinaj ricevi tiun 
bonon». 


— Ĉu tio ne okazus ankaŭ tial, ĉar, estigante novajn 
bezonojn, la civilizacio ekscias novajnpasiojn? 


«Jes, kaj tial, ĉar ĉiuj kapabloj de la Spirito ne samtempe 
progresas; tempo estas bezona por ĉio. Vi ne povas atendi 
perfektajn fruktojn el nekompleta civilizacio». (751-780) 


793. Laŭ kiaj signoj povas esti ekkonata kompleta 
civilizacio? 


«Vi ĝin ekkonas per ĝia morala evoluostadio. Vi opinias vin 
multe progresintaj, ĉar vi jam faris grandajn eltrovojn kaj 
mirindajn elpensaĵojn; ĉar vi loĝas pli bonajn domojn kaj 
portas pli bonajn vestojn, ol la sovaĝuloj; sed vi rajtos diri, 
ke vi estas vere civilizitaj nur tiam, kiam vi forpuŝos de via 
socio la malvirtojn, kiuj ĝin malhonoras, kaj kiam vi vivos 
kiel fratoj, reciproke praktikantaj la kristanan karitaton; ĝis 
tiam vi estos nur kleraj popoloj, laŭirantaj la unuan fazon de 
civilizacio». 


La civilizacio havas siajn ŝtupojn, kiel ĉiaj aferoj. 
Nekompleta civilizacio estas transiĝostato, naskanta 
malbonaĵojn proprajn, nekonantajn en la primitiva stato; 
malgraŭ tio, ĝi ja estas natura, necesa progreso, kunportanta 
la kuracilon kontraŭ la malbonaĵo, kiun ĝi kaŭzas. Laŭ tio, 
kiel ĝi pliperfektiĝas, la civilizacio detruas kelkajn el la 


malbonaĵoj, kiujn ĝi naskis; tiuj malbonaĵoj tute malaperos 
ĉe la ekstaro de la morala progreso. 


El du popoloj, atingintaj la supron de la socia ŝtuparo, oni 
povas diri, ke estas la pli civilizita, laŭ la vera senco de 
l' vorto, tiu, ĉe kiu troviĝas malpli da egoismo, voluptamo 
kaj fiero; kies anoj estas pli intelektaj kaj moralaj ol 
materiecaj; kie la intelekto povas pli libere disvolviĝi; ĉe 
kiu oni trovas pli da reciprokaj boneco, sincereco, bonfaremo 
kaj grandanimeco; kie la antaŭjuĝoj pri kasto kaj naskiĝo 
estas malpli enradikiĝintaj, ĉar tiaj antaŭjuĝoj estas 
nekonformaj al la vera amo al la proksimulo; kies leĝoj kreas 
nenian privilegion kaj estas la samaj tiel por la lasta, kiel 
por la unua el la homoj; ĉe kiu juĝo estas farata kun malpli 
da partieco; ĉe kiu la vivo, la kredoj kaj la opinioj de la 
homo estas pli respektataj; ĉe kiu la nombro da malfeliĉuloj 
estas malpli granda; kaj, fine, ĉe kiu la bonvolema homo 
estas ĉiam certa, ke porvivaĵoj neniam mankos al li. 


Progreso de la homa leĝaro 


794. Ĉu la socio povus esti regata nur de la naturaj leĝoj, 
sen helpo de leĝoj homaj? 


«Jes; se oni bone komprenus kaj volontus praktiki la naturajn 
leĝojn, ĉi-tiuj estus sufiĉaj; sed la socio havas siajn 
postulojn, kaj tial ĝi bezonas apartajn leĝojn». 


795. Kiu estas la kaŭzo de la nekonstanteco de la homaj 
leĝoj? 


«En la tempo de barbareco, la leĝoj estis donataj de la plej 
fortaj, kiuj ilin faris por sia profito propra. Estis ja necese 
modifi tiujn leĝojn, laŭmezure kiel la homoj pli bone 
komprenis justecon. La homaj leĝoj estas ĉiam pli staremaj 
laŭ tio, kiel ili pli proksimiĝas al la vera justeco, tio estas, 
kiel ili ampleksas ĉiujn homojn kaj identiĝas kun la natura 
leĝo». 


La civilizacio havigis al la homo novajn bezonojn, rilatajn 
al lia socia pozicio. Gi devis do reguligi per homaj leĝoj la 


rajtojn kaj devojn de tiu pozicio; sed, sub la influo de la 
pasioj, la homo ofte kreadis imagajn rajtojn kaj devojn, 
kiujn la natura leĝo kondamnas kaj kiujn la popoloj 
forstrekas de siaj kodoj, proporcie kiel ili progresas. La 
natura leĝo estas neŝanĝema kaj la sama por ĉiuj; la homa 
leĝo estas variema kaj progresema; nur ĉi-tiu povis, en la 
frua tempo de la socioj, sankcii la rajton de l' plej forta. 


796. Ĉu la severeco de la punleĝoj ne estas ja nepre necesa 
ĉe la nuna stato de la socio? 


«Malbonmora socio certe postulas pli severajn leĝojn; 
bedaŭrinde, tiuj leĝoj celas prefere punu la jam faritan 
malbonon, ol elsekigi ties fonton. Nenio alia ol edukado 
povas reformi la homojn; tiam, ili ne plu bezonos tiel rigorajn 
leĝojn». 


797. Kiel la homo povos esti instigita reformi siajn leĝojn? 


«Tio venas tute nature pro la cirkonstancoj kaj sub la influo 
de virtaj homoj, kondukantaj la popolojn sur la vojo de 
progreso. La homo jam multajn leĝojn reformis kaj ankoraŭ 
multajn aliajn reformos. Atendu!» 


Influo de Spiritismo sur la progreson 


798. Ĉu Spiritismo iam fariĝos vulgara kredo aŭ ĉu ĝi daŭros 
plu kiel aparta doktrino de kelkaj personoj? 


«Certe ĝi fariĝos vulgara kredo kaj signos novan epokon en 
la historio de la homaro, ĉar ĝi troviĝas en la Naturo kaj 
tempo venis, kiam ĝi devas okupi lokon inter la homaj 
okazoj; tamen ĝi devas elporti grandajn batalojn, prefere 
kontraŭ intereso ol kontraŭ konvinkiteco, ĉar estus senutile 
ignori, ke al iuj personoj interesas kontraŭbatali ĝin, iuj pro 
memamo, aliaj pro tute materiaj kaŭzoj; sed tiuj kontraŭuloj, 
troviĝante pli kaj pli izolitaj, estos fine devigitaj pensi kiel 
ĉiuj, alie ili vokos al si mokridon». 


La ideoj transformiĝas nur kun la kreskado de la tempo, 
neniam subite; ili malvigliĝas de generacio al generacio kaj 
fine, iom post iom, malaperas kun tiuj, kiuj ilin subtenadis 
kaj kiujn anstataŭas aliaj individuoj, konvinkitaj, pri novaj 
principoj, kiel okazas al politikaj ideoj. Vidu paganismon; 
hodiaŭ neniu persono certe praktikas la religiajn ideojn de 
tiuj tempoj; tamen plurajn jarcentojn post la apero de 
Kristanismo, ili lasis postesignojn, kiujn nur la kompleta 
renovigo de la rasoj povis forviŝi. Tio sama okazos al 
Spiritismo; ĝi faras multe da progresoj, sed ekzistos 
ankoraŭ, dum du aŭ tri generacioj, ia fermentanta nekredemo, 
kiun nur la tempo forpelos. Tamen ĝia dissemado estos pli 
rapida ol tiu de Kristanismo, ĉar ĉi-tiu mem, sur kiu ĝi sin 
apogas, trabatas al ĝi vojon. Kristanismo devis detrui; 
Spiritismo devas nur konstrui. 


799. En kia maniero Spiritismo povas kunhelpi por la 
progreso? 


«Per detruo de materialismo, unu el la kanceroj de la socio, 
ĝi igas la homojn kompreni, kie troviĝas ilia vera intereso. 
Ĉar la estonta vivo jam ne estas vualita de la dubo, la homo 
tial pli bone komprenos, ke li povas certigi al si la estontecon 
per la nuneco. Detruante la antaŭjuĝojn pri sektoj, kastoj kaj 
haŭtkoloroj, Spiritismo konigas al la homoj la grandan 
solidarecon, kiu devas tenadi ilin kune kiel fratojn». 


800. Ĉu ne estas timinde, ke Spiritismo ne sukcesos triumfi 
super la indiferenteco de la homoj kaj super ties alligiteco al 
la materialaj aferoj? 


«Tiu apenaŭ konus la homojn, kiu kredus, ke ia ajn kaŭzo 
povus ilin aliigi kvazaŭ per magio. La ideoj sin iom post iom 
modifas laŭ la individuoj, kaj estas bezonaj kelkaj 
generacioj, por ke estu tute forviŝitaj la postesignoj de 
malnovaj kutimoj. La transformado povas fariĝi nur kun la 
kreskado de la tempo, grade, paŝo post paŝo; Ĉe ĉiu 
generacio leviĝas parto de la vualo; Spiritismo venas ĝin 
tutan disŝiri; sed, intertempe, se ĝia efiko estus nur, ke iu 


korektus almenaŭ unu solan el siaj malvirtetoj, ĝi jam igus 
tiun homon fari grandan paŝon antaŭen kaj alportus al li 
grandan utilon, ĉar tiu unua paŝo plifaciligus aliajn». 


801. Kial la Spiritoj ne instruadis ĉiam kiel hodiaŭ? 


«Vi ne instruas al infanoj tion saman, kion al plenaĝuloj, kaj 
vi ne donas al ĵusnaskito nutraĵon, kiun ĝi ne povas digesti; 
por ĉiu afero estas tempo difinita. Ili instruis multe da aferoj, 
kiujn la homoj ne komprenis aŭ falsis, sed kiujn hodiaŭ la 
homoj povas kompreni. Per sia instruado, kvankam 
nekompleta, ili preparis la grundon por semo, kiu estas nun 
fruktonta». 


802. Ĉar Spiritismo devas signi progreson de la homaro, kial 
do la Spiritoj ne plirapidigas tiun progreson pere de 
manifestiĝoj tiel ĝeneralaj kaj evidentaj, ke la plej 
nekredemaj homoj konvinkiĝupri ties vereco? 


«Vi volus miraklojn; Dio ilin abunde dissemas sub viaj paŝoj, 
kaj inter vi estas homoj, kiuj Lin malkonfesas. Ĉu la Kristo 
mem konvinkis siajn samtempulojn per siaj miregindaĵoj? Ĉu 
vi ne vidas hodiaŭ homojn, kiuj neas la plej evidentajn 
faktojn, okazantajn antaŭ iliaj okuloj? Ĉu iuj ne diras, ke ili 
ne kredus, eĉ se ili vidus tiujn faktojn? Ne; ne per 
miregindaĵoj Dio volas konverti la homojn; per Sia 
bonkoreco, Li volas lasi al ili la meriton konvinkiĝi mem per 
sia prudento». 


Ĉapitro IX 
VIII Leĝo de egaleco 


1. Natura egaleco. — 2. Malegaleco de kapabloj. — 3. 
Sociaj malegalecoj. — 4. Malegaleco de riĉecoj. — 5. 
Provoj de riĉeco kaj de mizero. — 6. Egaleco de rajtoj de 
viro kaj de virino. — 7. Egaleco antaŭ la tombo. 


Natura egaleco 
803. Ĉu ĉiaj homoj estas egalaj antaŭ Dio? 


«Jes, ĉiuj iras al sama celo, kaj Dio faris Siajn leĝojn por ĉiuj. 
Vi ofte diras: la suno lumas por ĉiuj; vi per tio esprimas 
veraĵon pli grandan kaj pli ĝeneralan, ol kiel vi pensas». 


Ĉiuj homoj estas submetitaj al la samaj naturaj leĝoj; ĉiuj 
naskiĝas same malfortaj, estas elmetataj al samaj doloroj, 
kaj la korpo de riĉulo neniiĝas tiel, kiel tiu de malriĉulo. 
Neniun homon Dio dotis per natura supereco, ĉu pri naskiĝo, 
ĉu pri morto: ĉiuj estas egalaj sub Liaj okuloj. 


Malegaleco de kapabloj 
804. Kial Dio ne donis egalajn kapablojn al ĉiuj homoj? 


«Dio kreis ĉiujn Spiritojn egalaj, sed ĉiu el ili jam vivis pli aŭ 
malpli da tempo, kaj, sekve, ĉiu akiris pli aŭ malpli da 
kapabloj; la diferenco venas de la grado de ĉies sperto kaj 
dependas ankaŭ de ĉies volo, kiu estas ja lia libera volo; de 
tio rezultas, ke iuj pli rapide perfektiĝas kaj tial ricevas 
kapablojn malsamajn, ol aliaj. La diverseco de kapabloj estas 
necesa, por ke ĉiu povu kunlabori por la realigo de la 
Providencaj projektoj, en la limoj de siaj intelektaj kaj fizikaj 
fortoj; kion iu ne faras, tion povas fari iu alia, kaj tiel Ĉiu 
havas sian utilan taskon. Krom tio, ĉar ĉiuj mondoj estas 


inter si solidaraj, tial estas necese, ke la loĝantoj de la 
superaj mondoj, plej parte kreitaj antaŭ ol la via, venu loĝi la 
Teron, por doni al vi ekzemplon pri tiu necesa reciproka 
kunlaborado». (361) 


805. Ĉu, transpasante de supera al malsupera mondo, la 
Spirito plene konservas la akiritajn kapablojn? 


«Jes, ni tion jam diris; progresinta Spirito ne refalas; en sia 
spirita stato, li povas elekti envolvaĵon malpli delikatan aŭ 
pozicion malpli altan, ol tiu, kiun li jam havis; sed ĉio ĉi 
estas farata ĉiam por utili al li kiel instruo kaj por helpi lin 
progresi». (180) 


La diverseco de kapabloj de la homo ne originas do el intima 
naturo de lia kreado, sed el la grado da perfektiĝo, kiun 
atingis la enkarniĝintaj Spiritoj. Dio ne kreis la 
malegalecon de kapabloj, sed permesis, ke la diversaj gradoj 
da elvolviĝo unu kun alia kontaktu, por ke la pli 
progresintaj povu helpi la malpli rapidantajn, kaj ankaŭ, por 
ke la homoj, bezonante reciprokan helpon, plenumu la leĝon de 
karitato, kiu devas ilin unuigi. 


Sociaj malegalecoj 


806. Ĉu la malegaleco de sociaj kondiĉoj estas leĝo de la 
Naturo? 


«Ne; ĝi estas faritaĵo de la homo, ne de Dio». 
— Ĉu tia malegaleco iam forpasos? 


«Eternaj estas nur la leĝoj de Dio. Ĉu vi ne vidas ĝin iom 
post iom, ĉiun tagon, neniiĝi? Tia malegaleco forpasos tiam, 
kiam estingiĝos la superregado de fiero kaj de egoismo; 
restos sole la malegaleco de merito. Tago venos, kiam la anoj 
de l' granda familio el la idoj de Dio ne sin konsideros plu 
havantajn pli aŭ malpli puran sangon; nur la Spirito estas pli 
aŭ malpli pura, kaj tio ne dependas de la socia pozicio». 


807. Kion pensi pri homoj, kiuj misuzas la superecon de sia 
socia pozicio, por subpremi malfortulon por sia profito? 


«Tiuj indas anatemon; bedaŭrindaj! siavice, ili ankaŭ estos 
subpremataj; ili renaskiĝos por ekzistado, dum kiu ili suferos 
ĉion, kion ili igis suferi». (684) 


Malegaleco de riĉecoj 


808. Ĉu la malegaleco de riĉecoj ne originas el la 
malegaleco de kapabloj, kiu ebligas al iuj pli da akirorimedoj 
ol al aliaj? 


«Jes kaj ne; kaj ruzeco kaj ŝtelemo, kion vi diras pri ĉi-tiuj?» 


— Tamen la heredita riĉeco ne estas frukto de malnoblaj 
pasioj. 


«Kion vi scias pri tio? Iru returne al ties fonto, kaj vidu, Ĉu 
tiu-ĉi estas ĉiam pura. Ĉu vi scias, ĉu tiu riĉeco komenciĝis 
per uzurpado aŭ per maljustaĵo? Ni flanke lasu momente ties 
originon, kiu eble estis nebona: Ĉu vi kredas, ke la avidemo 
je havaĵoj, eĉ se tiuj estas plej bone akiritaj, la sekretaj 
deziroj ilin pli frue ekposedi, estas laŭdindaj sentoj? Jen, 
kion Dio juĝas, kaj mi certigas al vi, ke Lia juĝo estas pli 
severa ol tiu de la homoj». 


809. Se iu riĉeco havas malbonan originon, ĉu ties 
heredintoj estas respondajpor tio? 


«Sendube ili ne respondas por malbono, farita de aliaj, des 
malpli, ĉar ili povas ja ne scii tiun fakton; sed sciu, ke ofte 
riĉeco estas donata al iu homo, nur por havigi al li okazon 
kompensi maljustaĵon. Feliĉa li estas, se li tion komprenas! 
Se li tiel agas en la nomo de tiu, kiu faris la maljustaĵon, la 
kompenso estos alkalkulita al ambaŭ, ĉar, ofte, ĝuste la 
maljustulo instigas al tiu kompenso». 


810. Ne deturnante nin de l' leĝeco, ni povas disponi je niaj 
havaĵoj en pli aŭ malpli justa maniero. Ĉu ni respondas, post 
nia morto, por la disponoj, kiujn. ni faris? 


«Ĉia ago produktas siajn fruktojn: la fruktoj de la bonaj agoj 
estas dolĉaj; tiuj de la aliaj estas ĉiam amaraj; ĉiam, 
komprenu bone tion». 


811. Ĉu la absoluta egaleco de riĉecoj estas ebla, kaj ĉu ĝi 
iam ekzistos? 


«Ne, ĝi ne estas ebla. La diverseco de kapabloj kaj de 
karakteroj ĝin malebligas». 


— Tamen kelkaj homoj kredas, ke en tiu egaleco troviĝas la 
kuracilo por la malbonaĵoj de l' socio; kion vi pensas pri tio? 


«La homoj, tiel pensantaj, estas inklinaj al sistemoj aŭ estas 
ambiciaj; ili ne komprenas, ke la egaleco, kiun ili revas, estus 
tre rapide detruita de la fonto de l' cirkonstancoj. 
Kontraŭbatalu egoismon; tie troviĝas la ruiniga kancero de 
via socio, kaj ne serĉu ĥimerojn». 


812. Se egaleco de riĉecoj ne estas ebla, ĉu same okazas 
kun kontenteco? 


«Ne; sed kontenteco estas relativa, kaj ĉiu ĝin povus ĝui, se 
ĉiu ĝin bone komprenus; ĉar la vera kontenteco konsistas en 
uzado de la tempo laŭ sia plaĉo, kaj ne en pasigado de la 
tempo en laboroj, al kiuj oni sentas nenian inklinon; kaj, ĉar 
ĉiu havas siajn proprajn kapablojn, tial nenia laboro restus 
nefarita. Ekvilibro ekzistas en ĉio; nur la homo volas ĝin 
malfari». 


— Ĉu estas eble, ke ĉiuj interkompreniĝos? 


«Jes, kiam ĉiuj praktikos la leĝon de justeco». 


813. Kelkaj homoj falas en forlason kaj mizeron pro sia 
propra kulpo; ĉu la socio respondas por tio? 


«Jes; ni jam diris, ke la socio estas ofte la primara kaŭzo de 
tiaj eraroj; krom tio, ĉu ĝi ne devas prizorgi la moralan 
edukadon? Ofte nenio alia ol malbona edukiteco falsas la 
rezonadon de tiuj homoj, anstataŭ sufoki ties pereigajn 
inklinojn». (685) 


Provoj de riĉeco kaj de mizero 


814. Kial Dio donis al iuj riĉecon kaj potencon, kaj al aliaj 
mizeron? 


«Por elprovi ĉiun en malsama maniero. Cetere, kiel vi scias, 
tiuj provoj estas elektataj de la Spiritoj mem, kiuj ilin ofte ne 
venkas». 


815. Kiu el la du jenaj provoj estas la pli danĝera al la homo: 
ĉu malriĉeco aŭ riĉeco? 


«Tiel danĝera estas la unua kiel la dua. Mizero naskas 
murmuradon kontraŭ la Providenco; riĉeco puŝas al ĉiaj 
ekscesoj». 


816. Riĉulo estas elmetata al pli da tentoj; sed, ĉu li ne 
havas pli da rimedoj por fari bonon? 


«Ĝuste tiun li ne ĉiam faras; li fariĝas egoisto, fiera, 
nesatigebla; liaj bezonoj kreskas kun lia riĉeco, kaj li pensas, 
ke al li sola neniam sufiĉas tio, kion li havas». 


Alta pozicio en ĉi-tiu mondo kaj aŭtoritato super similuloj 
estas provoj tiel grandaj kaj glitigaj kiel mizero, ĉar, ju 
pli riĉa kaj pova estas la homo, des pli da devoj li havas 
por plenumi kaj pli multenombraj estas la rimedoj, je kiuj li 
disponas, por fari bonon kaj malbonon. Dio elprovas 


malriĉulon per rezignacio kaj riĉulon per la uzado, kiun Ĉi- 
tiu faras, de siaj havaĵoj kaj potenco. 


Riĉeco kaj potenco naskas ĉiajn pasiojn, kiuj alligas nin al 
la materio kaj malproksimigas nin de la spirita perfekteco; 
tial Jesuo diris: Estas pli facile por kamelo iri tra trueton 
de kudrilo, ol por riĉulo eniri en la regnon de Dio.[30] (266) 


Egaleco de rajtoj de viro kaj de virino 


817. Ĉu viro kaj virino estas egalaj antaŭ Dio, kaj ĉu ili havas 
samajn rajtojn? 


«Ĉu Dio ne konsentis al ambaŭ povon kompreni bonon kaj 
malbonon, kaj kapablon progresi?» 


818. El kio originas la morala malsupereco de virino en iuj 
landoj 


«El la maljusta kaj kruela potenco de viro super ŝi. Ĝi 
rezultas el la sociaj konvencioj kaj el la misuzo de forto 
kontraŭ malforto. Inter la homoj malmulte progresintaj el la 
morala vidpunkto, forto naskas rajton». 


819. Por kia celo virino estas fizike malpli forta ol viro? 


«Por ke estu al ŝi asignitaj apartaj funkcioj. Viron koncernas 
krudaj laboroj, ĉar li estas la pli forta; virinon, mildaj laboroj; 
kaj ambaŭ estas kreitaj por sin reciproke helpi ĉe la provoj 
de vivo plena de amaraĵoj». 


820. Ĉu la fizika malforteco de virino ne lokas ŝin nature sub 
la ordonpotencon de viro? 


«Dio donis al iuj forton, por protekto je la malforta, kaj ne 
por servutigo». 


Dio konformiĝis la strukturon de ĉiu estulo al la funkcioj, 
kiujn ĉiu devas plenumi. Se Li dotis virinon per malpli da 


fizika fonto, Li tamen konsentis al ŝi, samtempe, pli grandan 
sentemecon, konforman al la delikateco de I' patrinaj 
funkcioj kaj al la malforteco de la estuletoj, konfidataj al 
ŝiaj zorgoj. 


821. Ĉu la funkcioj, al kiuj la virino estas destinita de la 
Naturo, estas tiel gravaj kiel tiuj koncernantaj la viron? 


«Jes, kaj ja pli gravaj; ĝuste ŝi havigas al viro la unuajn 
ekkonojn pri la vivo». 


822. Ĉar la homoj estas egalaj antaŭ la leĝo de Dio, ĉu ili 
devas esti ankaŭ egalaj antaŭ la homaj leĝoj? 


«Tio estas la unua principo de justeco: Ne faru al aliaj tion, 
kion vi ne volus, ke ili faru al vi». 


— Ĉu do, por ke ĝi estu perfekte justa, leĝaro devas konsenti 
egalecon de rajtoj al viro kaj al virino? 


«De rajtoj, jes; de funkcioj, ne; estas necese, ke ĉiu havu 
sian difinitan lokon; viro okupiĝu pri la ekstera, virino pri la 
interna aktiveco: ĉiu laŭ siaj kapabloj. La homa leĝo, se ĝi 
volas esti justa, devas starigi egalecon de rajtoj de ambaŭ 
seksoj; ĉia privilegio, konsentita al unu aŭ al la dua, 
kontraŭas justecon. La emancipado de virino sekvas la 
progreson de civilizacio; ŝia sklaveco iras duope kun 
barbareco. Cetere, seksoj ekzistas nur pro la fiziologia 
strukturo; kaj, ĉar la Spiritoj povas preni la unuan aŭ la 
duan, tial, inter seksoj estas en ĉi-tiu rilato nenia diferenco; 
kaj do ili devas ĝui samajn rajtojn». 


Egaleco antaŭ la tombo 


823. El kio originas la deziro ĉiamigi la memoron pri 
mortintoj per funebraj monumentoj? 


«Lasta ago de fiereco». 


— Sed, ĉu la luksego de la funebraj monumentoj ne estas pli 
ofte ago de parencoj, kiuj deziras tiel honori la memoron pri 
la mortinto, ol de ĉi-tiuj mem? 


«Fiereco de liaj parencoj, dezirantaj glori sin mem. Ho, jes, 
ne ĉiam nur pro amo al la mortinto estas farataj tiaj 
elmontraĵoj: sed pro memamo kaj por parade montri sian 
riĉecon. Ĉu vi kredas, ke la memoro pri kara estulo estas 
malpli daŭra en koro de malriĉulo, ĉar tiu-ĉi povas ornami 
lian tombon nur per unu sola floro? Ĉu vi kredas, ke 
marmoro evitigas forgeson al tiu, kies vivo estis senutila sur 
la Tero?» 


824. Ĉu vi absolute malaprobas la pompon de funebraj 
ceremonioj? 


«Ne; kiam ĝi honoras la memoron pri virtulo, tiam ĝi estas 
justa kaj bona, ekzemplo». 


Tombo estas la loko, kie ĉiuj homoj renkontas unu alian; tie 
neripareble finiĝas ĉiuj homaj diferencoj. Vane riĉulo penas 
eternigi sian memoron per luksegaj monumentoj: la tempo ilin 
eldetruos, kiel la korpon; tiel volas la Naturo. 


La memoro pri liaj bonaj aŭ malbonaj agoj estos malpli 
pereema ol lia tombo; la parado de funebraj ceremonioj ne 
lavos lin de liaj hontegindaĵoj, nek lin levos eĉ je unu 
ŝtupo en la spirita hierarkio. (320 kaj sekv.) 


Ĉapitro X 
IX Leĝo de libereco 


1. Natura libereco. — 2. Sklaveco. — 3. Libereco de 
pensado. — 4. Libereco de konscienco. — 5. Libera 

volo. — 6. Fatalo. — 7. Konado de la estonteco. — 8. 
Teoria resumo pri la instigilo de la homaj agoj. 


Natura libereco 


825. Ĉu estas iuj sociaj pozicioj, kie la homo povas flati al si, 
ke li ĝuas absolutan liberecon? 


«Ne, ĉar vi ĉiuj, grandaj kaj malgrandaj, bezonas unuj la 
aliajn». 


826. En kiu kondiĉo la homo povus ĝui absolutan liberecon? 


«En tiu de ermito en dezerto. Kiam du homoj estas kune, 
tiam ekzistas rajtoj, kiujn ili devas respekti, kaj do ili jam ne 
havas absolutan liberecon». 


827. Ĉu la devo respekti aliulajn rajtojn forprenas de la 
homo la rajton mastri sin mem? 


«Tute ne, ĉar tiu estas lia denaska rajto». 


828. Kiel akordigi la liberalajn opiniojn de iuj homoj kun la 
despotismo, kiun ili iafoje praktikas en sia hejmo kaj kontraŭ 
siaj subalternuloj? 


«Tiuj homoj ja komprenas la naturan leĝon, sed fiero kaj 
egoismo kontraŭas ties plenumon. Ili scias, kio estas ĝusta, 
se iliaj principoj ne estas ia komedio laŭplane ludata, sed ili 
tion ne faras». 


— Ĉu, en alia vivo, estos konsiderataj favore al ili laprincipoj, 
kiujn ilipredikis sur la Tero? 


«Ju pli inteligenta estas iu, por kompreni iun principon, des 
malpli inda je senkulpigo li estas, se li ne aplikas ĝin al si 
mem. Mi diras al vi, ja vere, ke simplanima, sed sincera 
homo, staras pli antaŭe sur la vojo al Dio, ol tiu, penanta 
Ŝajni tia, kia li ne estas». 


Sklaveco 


829. Ĉu estas homoj, destinitaj de la Naturo esti propraĵo de 
aliaj homoj? 


«Ĉia absoluta subeco de homo antaŭ homo kontraŭas la 
leĝon de Dio. Sklavigo estas perfortaĵo; sklaveco malaperos 
laŭ tio, kiel la homaro progresas, same kiel iom post iom 
malaperos ĉiaj superrajtaj kutimoj».[31] 


Homa leĝo, rekonanta sklavecon, estas kontraŭnatura, ĉar ĝi 
egaligas homon al besto kaj lin fizike kaj morale degradas. 


830. Kiam sklaveco estas unu el la moroj de iu popolo, ĉu 
tiam estas riproĉindaj la homoj, kiuj profitas el ĝi, ĉar ili faras 
nenion alian, ol konformiĝi al kutimo, kiu ŝajnas al ili natura? 


«Malbono estas ĉiam malbono, kaj neniaj sofismoj kapablas 
fari bona malnoblan agon; sed la respondeco por malbono 
ĉiam rilatas kun la rimedoj, kiujn ĉiu havas por ĝin 
kompreni. Tiu, kiu profitas el la leĝo de sklaveco, estas ĉiam 
kulpa pri malobeo je la leĝo de la Naturo; sed pri tio, kiel pri 
ĉiaj aferoj, la kulpeco estas relativa. Ĉar sklaveco estis 
enlasita en la morojn de iuj popoloj, tial la homo eble sincere 
profitis el ĝi, kiel el afero, kiu ŝajnis al li tute natura; sed de 
tiam, kiam lia prudento, pli elvolviĝinta kaj, precipe, 
klarigita de la lumoj de Kristanismo, montris al li en sklavo 
estulon egalan al li antaŭ Dio, li jam ne indas senkulpigon». 


831. Ĉu la natura malegaleco de kapabloj ne metas iujn 
homajn rasojn sub la jugon de pli inteligentaj rasoj? 


«Jes, por ke ĉi-tiuj plialtigu la aliajn, kaj ne por ilin plibrutigi 
per sklavigo. La homoj tre longe konsideradis iujn homajn 
rasojn laborbestoj, havantaj brakojn kaj manojn, kaj kredis, 
ke ili rajtas vendi ĉi-tiujn kiel Ŝarĝobestojn. Ili arogas al si pli 
puran sangon; malsaĝaj, kiuj vidas nur materion! Ne la 
sango, sed la Spirito, povas esti pli aŭ malpli pura». (361- 
803) 


832. Estas homoj, kiuj traktas humane siajn sklavojn, kiuj 
lasas ĉi-tiujn malhavi nenion kaj kiuj pensas, ke libereco 
elmetus la sklavojn al pli granda mizero; kion vi diraspri tio? 


«Mi diras, ke tiuj homoj pli bone komprenas siajn interesojn; 
ili traktas zorge ankaŭ siajn bovojn kaj ĉevalojn, por pli 
granda profito ĉe la merkato. Ili ne estas tiel kulpaj, kiel tiuj 
malbone traktantaj siajn sklavojn; sed, eĉ tiel, ili ne Malpli 
disponas je siaj sklavoj kiel je komercaĵo kaj senigas tiujn 
bedaŭrindajn estulojn je la rajto esti sia propra mastro». 


Libereco de pensado 


833. Ĉu estas en la homo io, kio sin submetas al 
neniaperforto kajpri kio li ĝuas absolutan liberecon? 


«La homo estas senlime libera pensi, ĉar penso estas 
nebarebla. Vi povas bridi ties impetiĝon, sed ĝin neniam 
nuligi». 


834. ĉu la homo respondaspor siapenso? 


«La. homo respondas al Dio; nur Dio povas koni la homan 
penson, kaj ĉi-tiun Li kondamnas aŭ senkulpigas laŭ Sia 
justeco». 


Libereco de konscienco 


835. Ĉu la libereco de konscienco sekvas el la libereco 
depensado? 


«Konscienco estas intima penso, apartenanta al la homo, 
kiel ĉiuj ceteraj pensoj». 


836. Ĉu la homo rajtas kontraŭmeti barojn al la libereco de 
konscienco? 


«Ne, kiel ne al la libereco de pensado; nur Dio rezervis al Si 
la rajton juĝi konsciencon. La homo reguligas per siaj leĝoj 
la sociajn interrilatojn; Dio, per la leĝoj de la Naturo, 
reguligas la rilatojn de homo kun Dio». 


837. Kio rezultas el la malhelpoj al la libereco de 
konscienco? 


«Devigi la homojn konduti alie, ol kiel ili pensas, tio estas, 
fari ilin hipokritaj. Libereco de konscienco estas unu el la 
karakterizaĵoj de l' vera civilizacio kaj de l' progreso». 


838. Ĉu ĉia kredo estas respektinda, eĉ en la okazo, se ĝi 
estas rekonata kiel malvera? 


«Ĉia kredo estas respektinda, se ĝi estas sincera kaj se ĝi 
kondukas al farado de bono. Mallaŭdindaj estas kredoj, 
kondukantaj al malbono». 


839, Ĉu estas riproĉinde maledifi pri ties kredo iun, 
kiupensas malsame ol ni? 


«Krom manko de karitato, tio estas atenco kontraŭ la 
libereco de pensado». 


840. Ĉu estus atenci la liberecon de konscienco 
kontraŭbatali kredojn, kiujportas malordon en la socion? 


«Oni povas bridi agojn, sed intima kredo estas neatingebla». 


Malpermesi la eksterajn agojn de iu kredo tiam, kiam ili iel 
ajn malutilas aliulon, ne estas atenci liberecon de 
konscienco, ĉar tiu malpermeso lasas al la kredo ties tutan 
liberecon. 


841. Ĉu oni devas, pro respekto al la libereco de konscienco, 
lasi disvastiĝi pereigajn doktrinojn, aŭ Ĉu oni povas, ne 
atencante tiun liberecon, klopodi por rekonduki sur la vojon 
de vero la homojn, kiuj de ĝi sin deturnis sub influo de 
malverajprincipoj? 


«Certe oni povas, kaj oni eĉ devas; sed instruu, laŭ la 
ekzemplo de Jesuo, per mildeco kaj persvado, ne perforte, 
ĉar tio estus pli malbona ol la kredo de tiu, kiun oni volas 
konvinki. Se io estas trudebla, tio estas bono kaj frateco; sed 
ni ne kredas, ke la rimedo, fari ilin akceptitaj, estas perforto: 
konvinkiteco ne estas trudebla». 


842. Ĉar ĉiu doktrino arogas al si esti la sola esprimo de 
vero, laŭ kiaj signoj oni do povas ekkoni tiun, kiu 
rajtasprezentiĝi kun tia titolo? 


«Tiu estas la doktrino, pro kiu fariĝas plej multe da virtuloj 
kaj malplej multe da hipokrituloj, tio estas, tiu kiu admonas 
pli da homoj praktiki la leĝon de amo kaj karitato laŭ ties 
plej alta pureco kaj laŭ ties plej vasta aplikado. Laŭ ĉi-tiu 
signo vi konstatos, ke iu doktrino estas bona, ĉar ia ajn 
doktrino, kiu havus kiel efikon dissemi malkonkordon kaj 
starigi limojn inter idoj de Dio, ne povas ne esti malvera kaj 
pereiga». 


Libera volo 


843. Ĉu la homo havas liberan volon de siaj agoj? 


«Ĉar li havas liberecon de pensado, tial li estas libera agi. 
Sen libera volo, la homo estus ia maŝino». 


844, Ĉu la homo ĝuas liberan volon de post sia naskiĝo? 


«Libereco de agado ekzistas de la momento, kiam estas volo 
fari. Dum la unuaj tempoj de la vivo, libereco estas preskaŭ 
nula; ĝi elvolviĝas kaj aliigas sian celon kun la kapabloj. 
Infano aplikas sian liberan volon al la aferoj necesaj al ĝi, ĉar 
ĝi turnas sian penson al la bezonoj de sia aĝo». 


845. Ĉu la instinktaj antaŭinklinoj de la homo, ĉe ties 
naskiĝo, ne malhelpas la praktikadon de la libera volo? 


«La instinktaj antaŭinklinoj estas tiuj de la Spirito antaŭ 
enkarniĝo; laŭ tio, ĉu li pli aŭ malpli progresis, tiuj 
antaŭinklinoj povas puŝi lin al riproĉindaj agoj, por kiuj lin 
kunhelpos Spiritoj simpatiantaj tiujn inklinojn; sed 
nekontraŭstarebla puŝo estas neebla, kiam oni volas resti. 
Memoru, ke kion oni volas, tion oni povas». (361) 


846. Ĉu la fiziologia strukturo ne havas ian influon sur la 
agojn dum la vivo, kaj, se ĝi iel influas, ĉu ĝi ne malutilas la 
liberan volon? 


«Efektive, la Spirito ricevas influon de la materio, kiu povas 
ĝeni liajn manifestiĝojn; jen kial, en la mondoj, kie la korpoj 
estas malpli materiaj ol sur la Tero, la kapabloj pli libere 
elvolviĝas; sed la ilo ne havigas la kapablon. Cetere, estas 
necese distingi la moralajn de la intelektaj kapabloj; se iu 
posedas la instinkton de hommortigo, certe posedas kaj 
donas al la homo tian instinkton nur lia Spirito, ne la organoj 
de la homo. Tiu, kiu nuligas sian pensokapablon, por sin 
okupi nur pri la materio, fariĝas simila al besto, kaj eĉ pli 
malbona ol besto, ĉar li jam ne pensas sin antaŭgardi 


kontraŭ malbono; kaj pri tio li estas ja kulpa, ĉar li agas laŭ 
propra volo». (Vidu 367 kaj sekv. Influo de la organismo.) 


847. Ĉu la malnormaleco de la fakultoj senigas la homon je 
libera volo? 


«Tiu, kies intelekto estas konfuzita de ia kaŭzo, ĉesas Mastri 
sian pensadon kaj do jam ne estas libera. Tia malnormaleco 
estas ofte puno por la Spirito, kiu, en alia ekzistado, eble 
estis vantama kaj fiera, kaj misuzis siajn kapablojn. Li povas 
renaskiĝi en korpo de idioto, same kiel despoto en tiu de 
sklavo, kaj malnobla riĉulo en tiu de almozpetanto; sed la 
Spirito suferas pro tiu premateco, kiun li tute konscias; jen, 
kiel la materio influas». (371 kaj sekv.) 


848. Ĉu la malnormaleco de la intelektaj fakultoj pro 
ebriecopravigas riproĉindajn agojn? 


«Ne, ĉar ebriulo memvole seniĝis je sia prudento, por 
kontentigi brutajn pasiojn: anstataŭ unu, li faras du 
erarojn». 


849. Kiu estas, ĉe sovaĝulo, la superreganta kapablo: ĉu 
instinkto aŭ libera volo? 


«Instinkto; tio ne malebligas al li tute libere agi ĉe iuj 

okazoj; sed, same kiel infano, li aplikas tiun liberecon al siaj 
bezonoj; libereco kreskas kun intelekto; sekve, vi, kiu estas 
pli instruita ol sovaĝulo, ankaŭ pli respondas por viaj agoj». 


850. Ĉu la socia pozicio ne estas iafoje baro kontraŭ la tuta 
libereco de agado? 


«La mondo havas sendube siajn postulojn; Dio estas justa: Li 
pesas ĉion, sed Li lasas al vi la respondecon pri la malmulto 
da peno, kiun vi faras, por venki la kontraŭaĵojn». 


Fatalo 


851. Ĉu estas ia fatalo en la okazoj de la vivo, laŭ la senco 
asignita al tiu vorto; tio estas, Ĉu ĉiaj okazoj estas anticipe 
dekretitaj? se estas tiel, kio fariĝas el la libera volo? 


«Fatalo ekzistas nur pro la elekto, kiun la Spirito faris, ĉe sia 
enkarniĝo, de tiu aŭ tiu alia provo; ĝin elektinte, li kreas al si 
ian destinon, kiu estas nepra sekvo de la pozicio, kiun li 
okupas; mi parolas pri la fizikaj provoj, ĉar, rilate la moralajn 
provojn kaj la tentojn, la Spirito, tenante sian liberan volon 
pri bono kaj malbono, ĉiam decidas mem cedi aŭ 
kontraŭstari. Bona Spirito, vidante lin malfortiĝi, povas kuri 
helpe al li, sed ne povas influi, por superforti lian volon. 
Malbona, tio estas, malsupera Spirito, montrante, 
trograndigante ian fizikan danĝeron ĉe li, povas lin konsterni 
kaj timigi; sed la volo de la enkarniĝinta Spirito ne ĉesas esti 
libera de ĉia baro». 


852. Estas homoj kiujn ia fatalo kvazaŭ persekutas, 
sendepende de ilia konduto; ĉu malfeliĉo ne ombras ilian 
destinon.? 


«Eble provoj, kiujn tiuj homoj devas sperti kaj kiujn ili mem 
elektis; sed, ankoraŭfoje mi diras, vi atribuas al la destino 
tion, kio plej ofte estas nura rezultato de via kulpo mem. Ĉe 
la suferoj, kiuj vin afliktas, penu, ke via konscienco estu 
pura, kaj vi estos parte konsolitaj». 


La ĝustaj aŭ falsaj ideoj, kiujn ni prezentas al ni pri la 
aferoj, faras, ke ni sukcesu aŭ fiasku, laŭ nia karaktero kaj 
socia pozicio. Ni trovas aferon pli simpla kaj malpli 
humiliganta nian memamon atribui niajn fiaskojn al la sorto 
aŭ destino, ol al nia nezorgemo mem. Se la influo de Spiritoj 
iafoje kunagas por tio, ni povas ĉiam eviti tiun influon, 
forpelante la ideojn, kiujn ili enblovas, kiam tiuj ideoj 
estas malbonaj. 


853. luj personoj, laŭŝajne, sin forsavas de pereiga danĝero 
nur por fali en alian; ili kvazaŭ ne povus eviti morton. Cu ne 
estas en tio iafatalo? 


«Nenio estas fatala, laŭ la ĝusta senco de l' vorto, krom la 
momento de morto; kiam, en ia ajn maniero, venas tiu 
momento, vi ne povas vin fortiri». 


— Se do, kia ajn estas la danĝero nin minacanta, ne venis 
nia momento, ĉu ni ne mortas? 


«Jes, vi ne mortas, kaj pri tio vi havas milojn da ekzemploj; 
sed, kiam sonis la horo de la forpaso, nenio retenos vin. Dio 
anticipe scias, pro kia morto vi foriros de ĉitie, kaj ofte ankaŭ 
via Spirito tion scias, ĉar tio estas sciigita al li, kiam li 
elektas tian aŭ tian alian ekzistadon». 


854. Ĉu el la fataleco de la horo de la morto sekvas, ke ĉiaj 
antaŭzorgoj, por ĝin eviti, estas senutilaj? 


«Ne, ĉar la antaŭzorgoj, kiujn vi faras, estas inspirataj al vi, 
por eviti la morton, kiu vin minacas; ili estas unu el la 
rimedoj, por ke morto ne okazu». 


855. Kion la Providenco celas, implikante nin en 
senkonsekvencajn danĝerojn? 


«Danĝero, minicanta vivon, estas averto, kiun vi mem 
deziris, por ke vi vin deturnu de malbono kaj fariĝu pli bona. 
Kiam vi vin forsavas de tiu danĝero, ankoraŭ sub ties influo 
vi ekpensas pli aŭ malpli intense, laŭ la pli aŭ malpli forta 
ago de l' bonaj Spiritoj, fariĝi pli bona. Ĉe subita veno de 
malbona Spirito (mi diras „malbona“, parolante pri la 
malbono, ankoraŭ ekzistanta en li), vi pensas, ke vi same vin 
forsavos de aliaj danĝeroj, kaj vi denove lasas al viaj pasioj 
liberan kuron. Per la danĝeroj, kiujn vi riskas, Dio memorigas 
al vi vian malfortecon kaj la facilrompecon de via ekzistado. 


Se oni ekzamenas la kaŭzon kaj la specon de la danĝero, oni 
vidas, ke ties sekvoj estas plej ofte puno pro iu kulpo aŭ pro 
iu malzorgita devo. Tiel Dio admonas vin, ke vi enpensiĝu 
kaj korektu vin». (526-532) 


856. Ĉu la Spirito anticipe scias la specon de morto, kiu lin 
batos? 


«Li scias, ke la speco de vivo, kiun li elektis, elmetas lin al tia 
aŭ tia alia morto; sed li scias ankaŭ la batalojn, kiujn li devas 
elteni, por eviti ĝin, kaj ke, se Dio permesos, li ne forfalos». 


857. Estas homoj, kiuj sentime alfrontas la danĝerojn de l' 
batalo, konvinkite, ke ilia horo ankoraŭ ne alvenis; ĉu tiu 
fido havas ian bazon? 


«La homo ofte antaŭsentas sian finon, same kiel li povas 
antaŭsenti, ke li ankoraŭ ne mortos. Tiu antaŭsento venas al 
li de liaj protektantaj Spiritoj, kiuj lin avertas, ke li sin 
preparu por foriri, aŭ kiuj plivigligas lian kuraĝon en la 
momentoj, kiam ĝi estas plej necesa al li. Tiu antaŭsento 
povas ankaŭ veni de lia intuicio pri la elektita ekzistado aŭ 
de la misio, kiun li akceptis kaj pri kiu li scias, ke li ĝin devas 
plenumi». (411-522) 


858. Kial la personoj, antaŭsentantaj sian morton, ĝin 
ordinare timas malpli, ol la ceteraj? 


«Ne la Spirito, sed la homo timas la morton; tiu, ĝin 
antaŭsentanta, pensas prefere kiel Spirito, ol kiel homo; li 
komprenas sian liberiĝon kaj ĝin atendas». 


859. Se ni ne povas eviti la morton, kiam ĉi-tiu nepre 
okazos, ĉu fariĝas same al ĉiaj akcidentoj, kiuj nin atingas 
dum nia vivo? 


«Tiuj estas ofte tro bagatelaj aferoj, por ke ni povu averti vin 
kontraŭ ili, kaj, iafoje, por ke ni igu vin eviti ilin, direktante 
vian penson, Ĉar ni ne amas materian suferon; sed tio 
malmulte gravas por la vivo, kiun vi elektis. Vere fatala estas 
nur la horo, kiam vi devas aperi kaj malaperi de sur la Tero». 


— Ĉu estas iuj faktoj, kiuj devas nepre okazi kaj kiujn la volo 
de la Spiritoj nepovus deklini? 


«Jes, sed kiujn vi, ankoraŭ kiel Spirito, vidis kaj antaŭsentis, 
kiam vi elektis vian ekzistadon. Tamen ne kredu, ke ĉio, kio 
okazas, estas „skribita“, kiel oni ordinare diras; okazo estas 
ofte sekvo de io, kion vi faris per libera volo, kaj tial, se vi 
tion ne farus, tiu okazo ankaŭ ne fariĝus. Se vi brulvundas al 
vi fingron, tio nemulte valoras: ĝi estas rezultato de via 
nesingardemo kaj de la propra naturo de l' materio; 
antaŭvidataj de Dio estas nur la grandaj doloroj, la gravaj 
okazoj, povantaj influi la moralecon, ĉar ili estas utilaj al via 
perfektiĝo kaj instruiĝo». 


860. Ĉu la homo, per sia volo kaj agoj, povas antaŭhaltigi 
okazojn, kiuj nepre fariĝus, kaj inverse? 


«Jes, li povas, se tiu ŝajna deklino estas parto de la vivo, kiun 
li elektis. Krome, por fari bonon, kiel ĝi devas esti farata, kaj 
ĉar la bono estas la sola celo de la vivo, li povas antaŭforigi 
malbonon, precipe tiun, el kiu povus rezulti pli granda 
malbono». 


861. Ĉu iu, kiu hommortigas, scias, jam ĉe la elekto de sia 
ekzistado, ke li fariĝos murdinto? 


«Ne; li scias, ke, elektante luktovivon, li riskas mortigi unu el 
siaj similuloj, sed li ne scias, ĉu li tion faros, ĉar preskaŭ 
ĉiam decido antaŭas krimon; nu, tiu, kiu decidas ion, povas 
ĉiam libere fari aŭ ne fari ĝin. Se la Spirito scius anticipe, ke, 
kiel homo, li devos ja murdi, el tio sekvus, ke li estis 


antaŭdestinita por tiu ago. Sciu tamen, ke neniu estas nepre 
destinita por krimo, kaj ke ĉiaj krimoj aŭ iaj aliaj agoj ĉiam 
rezultas el la volo kaj el la libera decidpovo». 


«Cetere, vi ĉiam konfuzas du tre malsamajn aferojn, nome: 
la materialajn okazojn de la vivo kaj la agojn de la morala 
vivo. Se fatalo ekzistas kelkafoje, ĝi troviĝas en la materialaj 
okazoj, nedependantaj de via volo kaj el la homo mem; ĉi-tiu 
povas do ilin libere plenumi aŭ ne; por tiuj agoj neniam 
ekzistas ia fatalo». 


862. Estas personoj, al kiuj nenio prosperas; ŝajnas, ke ia 
koboldo ilin persekutas ĉe ĉiuj iliaj entreprenoj; ĉu oni 
nepovus nomi tion fatalo? 


«Ĝi estas fatalo, se vi volas uzi tiun nomon, sed tiu fatalo 
dependas de la speco de la elektita vivo, ĉar tiuj personoj 
volis sperti provon de vivo plena de elreviĝoj, por ekzerci 
paciencon kaj rezignacion. Tamen ne kredu, ke tiu fatalo 
estas absoluta; ĝi ofte rezultas el la malĝusta vojo, kiun tiuj 
personoj prenis kaj kiu ne estas konforma al ties intelekto 
kaj kapabloj. Homo, kiu volas tranaĝi riveron, ne sciante 
naĝi, tre riskas droni; same okazas ĉe la plimulto de la 
okazoj en la vivo. Se la homo provus fari nur tion konforman 
al liaj kapabloj, li preskaŭ ĉiam sukcesus; lin pereigas 
memamo kaj ambicio, kiuj instigas lin eliri el sia vojo kaj 
rigardi kiel naturan inklinon tion, kio estas nur deziro 
kontentigi iajn pasiojn. Sekve de tio, li fiaskas, kaj li sola 
estas kulpa; sed, anstataŭ plendi kontraŭ si mem, li prefere 
kulpigas sian sorton. lu, ekzemple, estus bona laboristo kaj 
honeste perlaborus siajn vivrimedojn; tamen li estos poetaĉo 
kaj tial mortos de malsato. Loko estus por ĉiuj, se ĉiu konus 
sian ĝustan lokon». 


863. Ĉu la sociaj moroj ne devigas ofte la homon iri tiun, 
prefere ol tiun alian vojon; kaj ĉu li ne staras sub la 


kontrolado de la publika opinio, ĉe la elekto de siaj okupoj? 
Cu tio, kion oni nomas moktimo, ne estas baro kontraŭ 
lapraktikado de l' libera volo? 


«Ne Dio, sed la homoj, kreas la sociajn morojn; se la homoj 
sin submetas al tiuj moroj, tio fariĝas, ĉar ĝi konvenas al ili; 
tie ankaŭ la libera volo agas, ĉar, se ili volus, ili povus 
forskui de si tiujn morojn; kial do ili lamentas? Ne pri la 
sociaj moroj ili devus plendi, sed ja kontraŭ sia malsaĝa 
memamo, kiu instigas ilin prefere morti de malsato, ol rompi 
kun tiuj moroj. Neniu kreditas en ilia konto tiun oferon, 
faratan al la publika opinio, sed Dio konsideros la oferon de 
ilia vantamo. Tio ne sekvigas, ke oni senbezone maltimu la 
publikan opinion, kiel kondutas iuj personoj, pli bone 
afektantaj originalecon, ol praktikantaj veran filozofion; 
estas tiom da malsaĝo en tio, ke iu lasas la publikon ridi lin 
aŭ rigardi lin kiel kuriozan beston, kiom da saĝo en tio, ke iu 
memvole kaj ne murmurante malsupreniras, se li ne povas 
stari plu sur la supro de la ŝtuparo». 


864. Se estas personoj, al kiuj la sorto kontraŭas, aliaj estas 
laŭŝajne favorataj de ĝi, ĉar ĉio prosperas al ili; kio estas la 
kaŭzo de tio? 


«Ĝi okazas ofte, ĉar tiuj lastaj scias pli bone profiti la 
cirkonstancojn; sed, ankaŭ, tio povas esti speco de provo; la 
sukceso ilin ebriigas; ili fidas sian destinon, kaj ofte ili poste 
pagas tiujn samajn sukcesojn per kruelaj kontraŭaĵoj, kiujn 
ili povus eviti per singardo». 


865. Kiel klarigi la Ŝancon, kiu favoras iujn personojn ĉe 
cirkonstancoj, sur kiujn ne influas volo nek intelekto: 
ekzemple, en ludo? 


«luj Spiritoj anticipe elektis iajn specojn de plezuroj; la ilin 
favoranta ŝanco estas tento. Tiu, kiu gajnas kiel homo, 


perdas kiel Spirito; ĝi estas provo por lia fiero kaj avidemo». 


866. Ĉu la fatalo, kiu laŭŝajne direktas la materialajn 
destinojn de nia vivo, estus do ankoraŭ unu efiko de nia 
libera volo? 


«Vi mem elektis vian provon: ju pli akra ĝi estas, ju pli bone 
vi ĝin elportas, des pli alten vi leviĝas. Tiuj, kiuj trapasas la 
vivon en abundeco kaj en homa feliĉo, estas mallaboremaj, 
ne progresantaj Spiritoj. La nombro da malfeliĉuloj, en ĉi-tiu 
mondo, tre superas tiun de l' feliĉuloj, ĉar la Spiritoj, 
plejparte, serĉas provon plej fruktodonan al ili. Ili klare vidas 
la vantecon de viaj altaj rangoj kaj ĝuoj. Cetere, la plej feliĉa 
vivo estas ĉiam malkvieta, ĉiam konfuzita: tia ĝi estus, eĉ se 
ne ekzistus doloro». (525 kaj sekv.) 


867. El kio venas jena esprimo: Esti naskita sub feliĉa stelo? 


«Malnova superstiĉo, kiu kvazaŭ alligis la stelojn al la 
destino de ĉiu homo; alegorio, kiun iuj personoj faras la 
malsaĝaĵon akcepti laŭvorte». 


Konado de la estonteco 
868. Ĉu la estonteco povas esti malkaŝita al la homo? 


«Kiel principo, la estonteco estas kaŝita al la homo, kaj nur 
en maloftaj, esceptaj okazoj Dio permesas, ke ĝi estu 
malkaŝita». 


869. Kial la estonteco estas kaŝita al la homo? 


«Se la homo konus sian estontecon, li ne atentus la nunecon 
kaj ne kondutus kun sama libereco; ĉar li estus posedita de 
la ideo, ke, se io devas okazi, li ne bezonas sin okupi pri ĝi, 
aŭ li penus ĝin deturni. Dio ne volis, ke tiel estu, por ke ĉiu 
kunlaboru por la plenumo de la aferoj, eĉ de tiuj, kiujn la 


homo volus kontraŭstari: tial, vi mem, ofte senkonscie, 
preparas la okazojn, fariĝantajn dum la irado de via vivo». 


870. Ĉar estas utile, ke la estonteco estas nekonata, kial Dio 
iafojepermesas ĝian malkaŝon? 


«Tio fariĝas, kiam tiu antaŭa konigo devas plifaciligi, 
anstataŭ kontraŭi, la plenumon de iu afero, per tio, ke ĝi 
instigas agi en alia maniero, ol kiel oni agus sen tiu Malkaŝo. 
Krome, ĉi-tio ofte estas provo. La perspektivo de iu okazo 
povas elveki pli aŭ malpli bonajn pensojn; se iu homo scios, 
ekzemple, ke li estas ricevonta heredaĵon, je kiu li ne 
kalkulis, eble la sento de ambicio, la ĝojo pliigi siajn 
surterajn ĝuojn, la sopiro ekposedi pli frue, lin kondukos al la 
deziro, ke mortu la persono, kiu postlasos al li sian riĉecon; 
aŭ, ankoraŭ, tiu perspektivo naskos en li bonajn sentojn kaj 
noblanimajn pensojn. Se la antaŭdiro ne efektiviĝas, tio 
estas ankoraŭ provo, tio estas, provo pri la maniero, kiel li 
eltenos sian elreviĝon; sed, ĉiuokaze, li ja ricevos la premion 
aŭ la punon de la bonaj aŭ malbonaj pensoj, kiujn naskis en 
li la kredo je tiu fakto». 


871. Ĉar Dio scias ĉion, tial Li devas scii, ĉu iu homo fiaskos 
aŭ ne ĉe iu provo; kial do tiu provo estas necesa, se ĝi 
sciigas al Dio nenion, kion Li ne scias pri tiu homo? 


«Tio estus kiel demandi, kial Dio ne kreis la homon perfekta 
kaj kompleta (119); kial la homo travivas infanecon, antaŭ ol 
atingi maturecon (379). La provo ne celas sciigi Dion pri la 
merito de tiu homo, ĉar Dio perfekte scias lian valoron; sed 
ŝarĝi tiun homon per la tuta respondeco por sia agado, ĉar la 
homo povas libere agi tiel aŭ tiel alie. Ĉar la homo elektas 
mem inter bono kaj malbono, tial la provo havas kiel efikon 
elmeti lin al la tento je malbono kaj doni al li la tutan 
meriton el sia kontraŭstaro; nu, kvankam Dio anticipe ja 


scias, ĉu la homo sukcesos aŭ ne, tamen Li ne povas, laŭ Sia 
justeco, puni aŭ rekompenci pro ne plenumita ago». (258) 


Same okazas ĉe la homoj. Kiel ajn kapabla estas lernanto, 
kiel ajn granda estas la certeco pri lia sukceso, oni donas 
al li nenian rangon sen ekzameno, tio estas, ne provante 
liajn konojn. Juĝisto kondamnas akuzaton nur pro elplenumita 
ago, kaj ne pro la supozo, ke la akuzato povas aŭ devas 
elplenumi tiun agon. 


Ju pli oni pensas pri la sekvoj, kiuj rezultus, por la homo, 
el la konado de sia estonteco, des pli oni konfesas, kiel 
saĝa estis la Providenco, kaŝante al li tiun estontecon. La 
certeco pri feliĉa okazo lin sidigus en neaktiveco; tiu pri 
ia malfeliĉajo lin malkuraĝigus; ĉu en la unua, ĉu en la dua 
hipotezo, liaj fortoj paraliziĝus. Tial la estonteco estas 
konigata al la homo nur kiel celo, kiun li devas trafi per 
siaj klopodoj, tamen ne konante la sinsekvajn fazojn, kiujn 
li devas trapasi ĝis tie. La konado de ĉiaj okazetoj de la 
irado forprenus de li la iniciatemon kaj la uzadon de la 
libera volo: ĝi igus lin lasi sin kuntreni kun la fatala 
torento de l' okazoj, ne uzante siajn kapablojn. Kiam la 
sukceso de iu entrepreno estas certa, oni jam ne zorgas pri 
tiu afero. 


Teoria resumo pri la instigilo de la homaj agoj 


872. La demando pri la libera volo povas esti resumita en la 
jena maniero. La homo ne estas fatale kondukata en 
malbonon; la agoj, kiujn li faras, ne estas al li anticipe 
ordonataj; la krimoj, kiujn li plenumas, ne rezultas el la 
dekreto de la destino. Li povas, kiel provon kaj pekelpagon, 
elekti ekzistadon, en kiu li estas instigita al krimo, ĉu de la 
medio, kie li troviĝas, ĉu de la fariĝintaj cirkonstancoj; sed li 
ĉiam decidas mem cedi aŭ ne. Libera volo konsistas do, dum 
la spirita stato, en la elekto de la ekzistado kaj de la provoj; 
kaj, dum la enkorpa stato, en la kapablo cedi aŭ kontraŭstari 
al la enpuŝoj, al kiuj ni memvole nin submetis. Koncernas la 
edukadon kontraŭbatali tiujn malnoblajn inklinojn; ĝi tion 
profite faros tiam, kiam ĝi sin bazos sur la ĝisfunda studado 


de la morala naturo de la homo. Per konado de la leĝoj, kiujn 
tiu Morala naturo obeas, oni fine modifos ĉi-tiun naturon, 
same kiel oni modifas intelekton per instruado kaj 
temperamenton per higieno. 


La Spirito, malligita de la materio kaj vaganta en la spaco, 
elektas siajn estontajn materiajn ekzistadojn laŭ la grado da 
perfektiĝo, kiun li atingis, kaj precipe en tio, kiel ni diris, 
konsistas la libera volo. Tiu libereco ne nuliĝas pro 
enkarniĝo; se la homo cedas al la influo de la materio, lin 
sekve frakasas la provoj, kiujn li mem elektis; kaj ĝuste por 
tio, ke ili helpu lin venki tiujn provojn, li petas subtenon de 
Dio kaj de bonaj Spiritoj. (337) 


Sen la libera volo, la homo ne estas kulpa pri malbono, nek 
havas meriton pro bono; kaj tio estas des pli rekonata, Ĉar, 
en la socio, oni ĉiam aljuĝas laŭdon aŭ riproĉon al la intenco, 
tio estas, al la volo; nu, volo kuntrenas liberecon. La homo 
ne povas do serĉi senkulpigon por la krimoj en sia fiziologia 
konstruo, ne rezignante sian rezonpovon kaj sian kondiĉon 
de homa estulo, ĉar li egaliĝus al besto. Se tiel estus pri 
malbono, same estus do pri bono; sed, kiam homo faras 
bonon, li plej zorgas, ke ĝi estu por li merito, kaj per tiu 
merito li tute ne regalas siajn organojn; tio pruvas, ke li 
instinkte ne rezignas, malgraŭ la opinio de kelkaj obstinuloj, 
la plej belan privilegion de sia speco, nome la liberecon de 
pensado. 


La fatalo, kiel oni ĝin ordinare komprenas, supozigas la 
antaŭan, neforigeblan decidon pri ĉiaj okazoj dum la vivo, 
kia ajn estas la graveco de tiuj okazoj. Se tia estus la 
strukturo de la aferoj, la homo estus do ia senvola maŝino. 
Por kio utilus al li intelekto, se li estus konstante 
superregata, ĉe Ĉiuj siaj agoj, de la potenco de la destino? 
Tia doktrino, se ĝi estus vera, havus kiel efikon la tutan 
detruadon de la morala libereco; la homo havus pri ĉio 


nenian respondecon kaj do ne ekzistus bono, malbono, 
krimoj nek virtoj. Dio, superege justa, ne povus puni siajn 
idojn pro eraroj, kies plenumo ne dependus de ili, nek ilin 
rekompenci pro virtoj, kiuj havigus al ili ian meriton. Tia leĝo 
estus, cetere, malkonfirmo de la leĝo de progreso, ĉar la 
homo, kiu-ĉion atendus de la sorto, nenion provus, por 
plibonigi sian pozicion, ĉar la rezultato estus tute sama. 


Tamen fatalo ne estas vana vorto; ĝi ekzistas en la pozicio, 
kiun la homo okupas sur la Tero, kaj en la funkcioj, kiujn li 
plenumas, sekve de la speco de ekzistado, kiun lia Spirito 
elektis kiel provon, kulpelpagon aŭ mision; li fatale trapasas 
ĉiajn sortovicojn de tiu ekzistado kaj ĉiajn noblajn kaj 
malnoblajn inklinojn, esence proprajn al tiu ekzistado; sed 
tie finiĝas la fatalo, ĉar dependas de lia peno cedi aŭ ne al 
tiuj inklinoj. La detaloj de la okazoj dependas de la 
cirkonstancoj, kiujn li mem kreas per siaj agoj kaj kiujn la 
Spiritoj povas influi per inspirataj pensoj. (458) 


Fatalo troviĝas do en la sin prezentantaj okazoj, ĉar tiuj ĉi 
estas rezultato de la elekto de ekzistado, farita de la Spirito 
mem; sed ne povas ekzisti fatalo en la rezultato de tiuj 
okazoj, ĉar povas dependi de la homo modifi ties iradon per 
sia prudento; fatalo neniam estas en la agoj de l' morala 
vivo. 


Nur pri la morto la homo estas absolute submetita al la 
nefleksebla leĝo de fatalo, ĉar li ne povas sin forsavi de la 
dekreto, fiksanta la finon de lia ekzistado, nek de la speco 
de morto, kiu ĉesigos ties fluadon. 


Laŭ la ordinara doktrino, la homo tirus ĉiajn instinktojn el si 
mem; liaj instinktoj originus aŭ el lia fiziologia strukturo, por 
kiu li ne povus respondi, aŭ el lia propra naturo, en kiu li 
povas serĉi ekskuzon antaŭ si mem, dirante, ke li ne estas 
kulpa pro sia naturo. La Spiritisma doktrino estas evidente 


pli morala; ĝi akceptas, ke la homo posedas plene liberan 
volon; kaj, dirante al li, ke, se li faras malbonon, li do cedas 
al fremda malbona inspiro, ĝi ŝarĝas lin per la tuta 
respondeco por sia ago, Ĉar ĝi rekonas en li kapablon rezisti; 
tio estas evidente pli facila, ol se li devus batali kontraŭ sia 
propra naturo. Tial, laŭ la Spiritisma doktrino, estas nenia 
nekontraŭstarebla forlogo: la homo povas ĉiam ŝtopi al si la 
orelojn al la kaŝita voĉo, kiu, en lia interno, instigas lin al 
malbono, same kiel li povas ilin ŝtopi al materia voĉo de lia 
alparolanto; ĉitie li sukcesas per sia volo, petante de Dio la 
necesan forton kaj helpon de la bonaj Spiritoj. Tion Jesuo 
instruas al ni en sia superbela Sinjora Preĝo: «Ne konduku 
nin en tenton, sed liberigu nin de la malbono». 


Tiu-ĉi teorio pri la kaŭzo, instiganta niajn agojn, rezultas 
evidente el la tuta instruado, farata de la Spiritoj; ne nur ĝi 
estas superbele morala, sed ankaŭ ĝi altigas la homon antaŭ 
si mem; ĝi montras, ke li povas forskui obsedantan jugon, 
same kiel li fermas sian domon al ĝenuloj; li ne estas ia 
maŝino, funkcianta per energio sendependa de ĝia volo, sed 
li ja estas racia estulo, kiu aŭdas, juĝas kaj elektas libere 
inter du konsiloj. Eĉ plue: malgraŭ tio, la homo ne seniĝas je 
sia iniciatemo; li ne malpli libere agas laŭ sia bontrovo, ĉar, 
entute, li estas nur enkarniĝinta Spirito, konservanta, sub la 
korpa envolvaĵo, la bonajn kaj la malbonajn kvalitojn, kiujn li 
posedis kiel Spirito. Niaj eraroj primare originas do el la 
neperfekteco de nia Spirito mem, kiu ankoraŭ ne atingis la 
moralan superecon, iam atingotan, sed kiu, malgraŭ tio, 
posedas ja sian liberan volon. La enkorpa vivo estas donata 
al li, por ke li forpelu de si la neperfektaĵojn per provoj, kiujn 
li spertas dum tiu vivo; ĝuste tiuj neperfektaĵoj faras lin pli 
malforta kaj atingebla por la inspiroj de aliaj neperfektaj 
Spiritoj, kiuj profitas liajn vundajn lokojn por lin faligi en la 
batalo. Se el tiu batalo li eliras kiel venkinto, li plialtiĝas; se 
li malsukcesas, li restas tia, kia li estis, nek pli bona, nek pli 
malbona: tiu estis provo, kiu devas esti rekomencita, kaj tio 


povas longe daŭri. Ju pli li puriĝas, des pli malpliiĝas liaj 
malfortaj flankoj kaj des malpli da facileco li konsentas al 
fremda instigo al malbono; lia morala forto kreskas kun lia 
altiĝo, kaj la malbonaj Spiritoj foriras de li. 


Ĉiuj Spiritoj, pli aŭ malpli bonaj, kiam enkarniĝintaj, 
konsistigas la homaron; kaj, ĉar la Tero estas unu el la 
malplej progresintaj mondoj, tial la nombro da malbonaj 
Spiritoj estas ĉitie pli granda, ol tiu de la bonaj; jen kial ni 
vidas tiom da malico. Ni do faru ĉiajn klopodojn, por ne 
reveni sur ĉi-tiun planedon kaj por indi ripozon en pli bona 
mondo, en unu el tiuj privilegiitaj sferoj, kie regas ekskluzive 
bono kaj kie ni memoros nian halton sur la Tero nur kiel 
tempon de ekzilo. 


Ĉapitro XI 
X Leĝo de justeco, amo kaj karitato 


1. Justeco kaj naturaj rajtoj. — 2. Rajto de propreco. 
ŝtelo. — 3. Karitato kaj amo al proksimulo. — 4. Patrina 
amo kaj fila amo. 


Justeco kaj naturaj rajtoj 


873. Ĉu la sento de justeco troviĝas en la Naturo, aŭ Ĉu ĝi 
rezultas el akiritaj ideoj? 


«Ĝi troviĝas en la Naturo en tia maniero, ke vi indignas nur 
pro la penso pri maljusteco. Sendube, la morala progreso 
pliigas tiun senton, sed ĝin ne naskas: Dio metis ĝin en la 
koron de la homo; jen, kial vi ofte trovas ĉe simplanimaj, 
nekleraj homoj pli ĝustajn ekkonojn de justeco, ol ĉe tre 
instruitaj homoj». 


874. Se justeco estas leĝo de la Naturo, kial la maniero 
kompreni ĝin diversas inter la homoj tiom, ke iu opinias justa 
tion, kio Ŝajnas maljusta al alia? 


«Tio okazas, ĉar enmiksiĝas en la aferon pasioj, kiuj modifas 
tiun senton, same kiel la plimulton de aliaj naturaj sentoj; 
pasioj igas vidi la faktojn tra falsa prismo». 


875. Kiel oni povas difini justecon? 

«Justeco konsistas en respekto al ĉies rajto». 

— Kio starigas tiujn rajtojn? 

«Du leĝoj, nome: la homa kaj la natura leĝoj. Ĉar la homoj 


kreis leĝojn konformajn al iliaj moroj kaj karakteroj, tial tiuj 
leĝoj starigis rajtojn, kiuj povis ŝanĝiĝi kun la progreso de la 


civilizacio. Vidu, ĉu viaj hodiaŭaj leĝoj, cetere neperfektaj, 
akceptas tiajn samajn rajtojn, kiajn tiuj mezepokaj; tamen 
tiuj kadukaj rajtoj, kiuj aspektas hodiaŭ monstraj, ŝajnis 
justaj kaj naturaj en tiu epoko. Rajto, starigita de la homo, 
ne ĉiam estas do konforma al justeco; krom tio, ĝi kontrolas 
nur iujn sociajn interrilatojn, dum, en la privata vivo, 
ekzistas sennombraj agoj, koncernantaj nur kaj sole al la 
tribunalo de la konscienco». 


876. Krom la rajto starigita de la homa leĝo, kiu estas la 
bazo de justeco fondita sur la natura leĝo? 


«La Kristo diris al vi jenon: Ĉion-ajn, kion vi deziras, ke la 
homoj faru al vi, vi ankaŭ faru al ili.[32] Dio metis en la 
koron de la homo la regulon pri la vera justeco, pro la deziro, 
kiun ĉiu havas, vidi respektataj siajn rajtojn. Ĉe la necerteco 
pri tio, kion li devas fari al sia similulo, en iu cirkonstanco, la 
homo demandu sin mem, kiel li dezirus, ke oni kondutu 
kontraŭ li en tia cirkonstanco. Dio ne povus doni al homo 
gvidanton pli fidindan, ol ties konscienco mem». 


La kriterio de la vera justeco kuŝas efektive en tio, ke oni 
deziru al la aliaj tion, kion oni dezirus al si mem, kaj ne, 
ke oni deziru al si tion, kion oni dezirus al la aliaj: tiuj 
du esprimoj tute ne estas egalaj. Ĉar ne estas nature deziri 
malbonon al si memse oni prenas la personan deziron kiel 
deirpunkton — , tial oni estas certa, ke oni deziras al la 
proksimulo nur bonon. En ĉiu tempo kaj en ĉiaj kredoj, la 
homo ĉiam penadis superstarigi sian personan rajton: la 
superbeleco de la kristana religio troviĝas en tio, ke ĝi 
faris lapersonan rajton la bazo de la rajto de l'proksimulo. 


877. Ĉu la neceso, kiun la homo havas, vivi en socio, ŝarĝas 
linper apartaj devoj? 


«Jes, kaj la unua el ĉiuj estas respekti la rajtojn de siaj 
similuloj; kiu respektas tiujn rajtojn, tiu estas ĉiam justa. En 
via mondo, kie tiom da homoj malŝatas la leĝojn de justeco, 


ĉiu faras revenĝojn, kaŭzon de la malordo kaj konfuziteco de 
via socio. La socia vivo kreas reciprokajn rajtojn kaj altrudas 
reciprokajn devojn». 


878. Ĉar la homo povas iluziiĝi pri la amplekso de sia rajto, 
kio povas konigi al li ties limon? 


«La limo de rajto, kian li rekonas en sia similulo kontraŭ li, 
en samaj cirkonstancoj, kaj reciproke». 


— Sed, se ĉiu alproprigas al si la rajtojn de siaj similuloj, kio 
fariĝas la subeco antaŭ la superuloj? Cu tio ne estas la 
renverso de ĉiuj aŭtoritatoj? 


«La naturaj rajtoj estas samaj por ĉiuj homoj, ekde la plej 
malgranda ĝis la plej granda; Dio ne faris iujn el argilo pli 
pura, ol aliajn, kaj ĉiuj estas egalaj antaŭ Li. Tiuj rajtoj estas 
eternaj; la rajtoj, starigitaj de la homoj, pereas kun siaj 
kaŭzoj. Cetere, ĉiu bone konas sian propran forton aŭ 
malforton, kaj scias ĉiam havi respekton al tiu, kiu ĝin 
meritas pro siaj virto kaj saĝeco. Estas grave atentigi al tio, 
por ke la homoj, kredantaj sin superaj, konu siajn devojn, por 
indi respekton. Subeco ne estos kompromitita, kiam 
aŭtoritato estos donita al saĝo». 


879. Kia estas la karaktero de la homo, kiu praktikus 
justecon laŭ ties tuta pureco? 


«Tiu de vera justulo, laŭ ekzemplo de Jesuo; ĉar li praktikus 
ankaŭ la amon al la proksimulo kaj la karitaton, sen kiuj ne 
ekzistas vera justeco». 


Rajto de propreco. Ŝtelo 


880. Kiu estas la unua el ĉiuj naturaj rajtoj de la homo? 


«Vivi; tial neniu rajtas atenci la vivon de sia similulo, kaj fari 
ion-ajn, kio povus endanĝerigi ties enkorpan ekzistadon». 


881. Ĉu la vivorajto havigas al la homo la rajton amasigi la 
necesajn vivrimedojn, por ke li povu ripozi tiam, kiam li jam 
ne kapablos labori? 


«Jes; sed li devas tion fari en sia familio, kiel abelo, per 
honesta laborado, kaj ne amasigi kiel egoisto. luj bestoj 
mem donas al li ekzemplon de antaŭzorgemo». 


882. Ĉu la homo rajtas defendi tion, kion li amasigis per sia 
laboro? 


«Dio diris: Ne ŝtelu[33]; kaj Jesuo: Redonu al Cezaro la 
propraĵon de Cezaro»[34]. 


Tio, kion la homo kolektas per honesta laboro, estas laŭrajta 
propraĵo, kiun li rajtas defendi, ĉar la propraĵo, frukto de 
laborado, estas natura rajto tiel sankta, kiel la rajto 
labori kaj vivi. 


883. Ĉu la deziroposedi troviĝas en la Naturo? 


«Jes; sed, kiam ĝi estas deziro posedi por si sola kaj por 
persona kontentigo, tiam ĝi estas egoismo» 


— Tamen, ĉu la deziro posedi ne estas laŭrajta pro tio, ke 
homo, havanta proprajn vivrimedojn, ricevas vivtenadon de 
neniu alia? 


«Kelkaj nesatigeblaj homoj amasigas por nenies profito aŭ 
por nura kontentigo de siaj pasioj. Ĉu vi kredas, ke tio plaĉas 
al Dio? Tiu, kontraŭe, amasiganta, per sia laboro por utili al 
siaj similuloj, praktikas la leĝon de amo kaj karitato, kaj lia 
laboro estas benata de Dio». 


884. Kia estas la karaktero de la laŭrajtapropraĵo? 


«Estas laŭrajta nur propraĵo, akirita sen ies malprofito». 
(808) 


Ĉar la leĝo de amo kaj justeco malpermesas, ke ni faru al 
aliulo tion, kion ni ne dezirus, ke oni faru al ni, tial ĝi 
malaprobas ĉian-ajn akirorimedon kontraŭan al ĝi. 


885. Ĉu la rajto de propreco estas senlima? 


«Sendube, ĉio ajn, laŭrajte akirita, estas propraĵo; sed, kiel 
ni diris, ĉar la homa leĝaro estas neperfekta, tial ĝi ofte 
rekonas konvenciajn rajtojn, kiujn la natura justeco 
malaprobas. Ĝuste pro tio la homoj reformas siajn leĝojn, 
proporcie kiel progreso fariĝas kaj kiel ili pli bone komprenas 
justecon. Kio ŝajnas perfekta dum iu jarcento, tio aspektas 
barbare dum la jarcento sekvanta». (795) 


Karitato kaj amo al proksimulo 


886. Kiu estas la vera senco de la vorto karitato, kiel Jesuo 
ĝin komprenis? 


«Bonvolo por ĉiuj, indulgemo kontraŭ aliulaj neperfektaĵoj, 
pardono de la ofendoj». 


Amo kaj karitato estas la kompletigaĵo de la leĝo de justeco, 
ĉar ami la proksimulon estas fari al li ĉian bonon, kiu estas 
al ni ebla kaj kiun ni dezirus, ke oni faru al ni. Tiu estas 
la senco de la vortoj de Jesuo: Amu vin reciproke, kiel 
fratoj. 


Karitato, laŭ Jesuo, ne limigas sin al almozo; ĝi ampleksas 
ĉiajn niajn rilatojn kun niaj similuloj, ĉu malsuperaj, 
egalaj aŭ superaj al ni. Ĝi ordonas al ni indulgemon, ĉar 
ankaŭ ni mem ĉi-tiun bezonas; ĝi malpermesas al ni humiligi 
malfeliĉulon, kontraŭe de tio, kio estas tre ofte farata. Se 
sin prezentas riĉa homo, oni donas al li milojn da honoroj, 
oni regalas lin per miloj da flataĵoj; se, kontraŭe, tiu 
estas malriĉa, ŝajnas kvazaŭ neniu bezonas sin ĝeni pro Li. 
Nu, ju pli bedaŭrinda estas lia pozicio, des pli multe oni 
devas sin deteni pliigi lian malfeliĉon per humiligo. Vere 


bona homo penas altigi malsuperulon antaŭ ties propraj 
okuloj, kaj tial li malpligrandigas la distancon inter ambaŭ. 


887. Jesuo ankaŭ diris: Amu viajn malamikojn [35] . Nu, ĉu 
amo al malamikoj ne kontraŭas niajn naturajn inklinojn, kaj 
ĉu malamikeco ne venas de nesimpatiemo inter la Spiritoj? 


«Sendube neniu povas senti por malamikoj karesan, pasian 
amon; ne tion Jesuo volis diri; ami siajn malamikojn estas ilin 
pardoni kaj fari al ili bonon page de malbono; tiel agante, 
oni ekstaras super ilin; per venĝo, oni lokas sin sub ilin». 


888. Kion, pensi pri almozo? 


«Homo, alkondukita al almozpetado, sin morale kaj fizike 
degradas: li brutiĝas. En socio, bazita sur la leĝo de Dio kaj 
sur justeco, oni devas helpi malfortulon, tamen ne 
humiligante lin. La socio devas subteni la ekzistadon de tiuj, 
kiuj ne povas labori, kaj ne lasi ilian vivon kuri laŭ la kaprico 
de la hazardo kaj de la publika bonvolo». 


— Ĉu vi malaprobas almozon? 


«Ne; ne almozo estas riproĉinda, sed la maniero, kiel ĝi 
estas ofte donata. Virtulo, komprenanta karitaton tiel, 
kiel Jesuo ordonis, iras renkonte al malfeliĉulo, ne 
atendante, ke ĉi-tiu aletendu sian manon». 


«La vera karitato estas ĉiam milda kaj bonvola; ĝi 
troviĝas tiel en la ago, kiel en la maniero agi. Komplezo, 
delikate farita, havas duoblan valoron; se ĝi estas farita 
fiere, la bezono povas devigi ĝian akcepton, sed la koro 
ĝin ne dankas». 


«Memoru ankaŭ, ke parada elmontrado nuligas, en la 
okuloj de Dio, la meriton de la bonfaro. Jesuo diris: Kiam 
vi donas almozon, ne lasu vian maldekstran manon scii, 


kion faras via dekstra[36]; per tio li admonas al vi, ke vi 
ne malplivalorigu karitaton per fiero». 


«Estas necese distingi la ĝustasencan almozon je la 
bonfaro. La plej necesbezona ne ĉiam estas tiu, kiu 
petas; la timo de humiliĝo detenas de peto la veran 
malriĉulon, kiu ofte suferas sen plendo; ĝuste al tiu la 
vera filantropo scias iri sen afekta vantomontrado». 


«Amu vin reciproke, jen la tuta leĝo: dia leĝo, laŭ kiu Dio 
regas la mondojn. Amo estas la leĝo de altiro por la 
vivantaj kaj organaj estaĵoj; altiro estas la leĝo de amo 
por la neorgana materio». 


«Neniam forgesu, ke la Spirito, kia ajn estas lia grado da 
progreso kaj lia situacio, ĉu li estas reenkarniĝinta aŭ 
vaganta, troviĝas ĉiam inter iu supera, kiu lin gvidas kaj 
perfektigas, kaj iu malsupera, kontraŭ kiu li havas 
samajn devojn. Estu do bonfaremaj, ne nur prenante el 
via poŝo monereton, kiun vi malvarme donas al tiu, kiu 
kuraĝas peti de vi, sed ankaŭ irante renkonte al kaŝitaj 
mizeroj. Estu indulgemaj kontraŭ la malbonaĵoj de viaj 
similuloj; anstataŭ malŝati neklerecon kaj malvirton, 
instruu kaj moraligu ilin; estu mildaj kaj grandanimaj 
kontraŭ ĉiuj plej malgrandaj estaĵoj de la Naturo, kaj tiel 
vi obeos la leĝon de Dio». 


Skta Vincento de Paŭlo. 


889. Ĉu ne estas homoj reduktitaj al almozuleco pro sia 
propra kulpo? 


«Sendube; sed, se bona morala edukado estus al ili 
instruinta praktiki la leĝon de Dio, ili ne estus do altrenitaj al 
la ekscesoj, kiuj kaŭzis ilian perdon; ĝuste de tio dependas 
la plibonigo de via globo». (707) 


Patrina amo kaj fila amo 


890. Ĉu la patrina amo estas virto, aŭ ĉu ĝi estas instinkta 
sento komuna al la homoj kaj bestoj? 


«Samtempe la unua kaj la dua. La Naturo donis al patrino la 
amon al siaj filoj en la intereso de ilia konservado; sed ĉe la 
besto tiu amo limigas sin al la materiaj bezonoj; ĝi ĉesas 
tiam, kiam la prizorgoj jam ne estas necesaj; ĉe la homo, ĝi 
daŭras plu dum la tuta vivo, kaj entenas dediĉon kaj 
sinforgeson, kiuj estas virtoj; ĝi postvivas eĉ la morton, kaj 
sekvas la filon trans la tombon; vi do vidas, ke estas en ĝi io 
alia, ol tio trovata ĉe la besto». (205-385) 


891. Ĉar la patrina amo troviĝas en la Naturo, kial iuj 
patrinoj malamas siajn filojn, ofte jam de post ilia naskiĝo? 


«Tio estas iafoje provo, elektita de la Spirito de la ido, aŭ 
kulpelaĉeto en la okazo, se la ido, kiel patro, patrino aŭ filo, 
estis malbona en alia ekzistado (392). Ĉiuokaze, malbona 
patrino estas certe animata, de malbona Spirito, penanta 
malhelpi tiun de la filo, por ke ĉi-tiu malsukcesu ĉe la provo, 
kiun li elektis; sed tiu malobeo je la leĝo de l' Naturo estos 
nepre punita, kaj la Spirito de la filo estos rekompencita pro 
la baroj, kiujn li venkis». 


892. Kiam la idoj kaŭzas ĉagrenojn, ĉu tiam ties gepatroj ne 
estas pardonindaj, se ili, gepatroj, ne estas tiel karesemaj, 
kiel en kontraŭa okazo? 


«Ne, ĉar tio estas tasko, kiu estis konfidita al la gepatroj, kaj 
ties misio estas ĉiel klopodi, por konduki siajn idojn al bono 
(582-583). Sed, tiuj ĉagrenoj preskaŭ ĉiam rezultas el tiuj 
malbonaj kutimoj, pri kiuj ili permesis, ke iliaj idoj prenu 
detempe de sia lulilo: ili do rikoltas frukton el propra semo». 


Ĉapitro XII 
Morala perfekteco 


1. Virtoj kaj malvirtoj. — 2. Pasioj. — 3. Egoismo. — 4. 
Karakterizaĵoj de la virta homo. — 5. Konado de si mem. 


Virtoj kaj malvirtoj 
893. Kiu estas la plej merita el ĉiuj virtoj? 


«Ĉiuj virtoj havas sian meriton, ĉar ĉiuj estas signoj de 
progreso sur la vojo de l' bono. Virto ekzistas ĉiufoje, kiam 
estas kontraŭstaro al la forlogo de la malnoblaj inklinoj; sed 
la superbeleco de virto konsistas en la ofero de l' persona 
intereso por la bono de la proksimulo, sen ia kaŝita penso; la 
plej merita virto estas tiu bazita sur la plej neprofitama 
karitato». 


894. luj personoj faras bonon pro spontanea ekmovo, ne 
bezonante superi ian-ajn kontraŭan senton; ĉu ili estas tiel 
meritaj, kiel tiuj, kiuj devas batali kontraŭ sia propra naturo 
kaj kiuj ĝin venkas? 


«Ĉe tiuj, ne bezonantaj batali, progreso estas jam farita: ili 
batalis pasintatempe kaj venkis; tial la bonaj sentoj postulas 
de ili nenian penon, kaj iliaj agoj ŝajnas al ili tute naturaj: 
bono fariĝis ĉe ili kvazaŭ kutimo. Oni devas do honori ilin 
kiel spertajn batalantojn, kiuj permilitis siajn rangojn». 


«Ĉar vi ankoraŭ staras malproksime de perfekteco, tial tiuj 
ekzemploj mirigas vin pro la kontrasto, kaj vi ilin admiras 
des pli, ĉar ili estas maloftaj; sed sciu, ke, en la mondoj pli 
progresintaj ol la via, tio estas regulo, kio ĉe vi estas 
escepto. En tiuj mondoj, la sento de bono estas ĉie 
propramova, ĉar ilin loĝas nur bonaj Spiritoj, kaj unu sola fia 


intenco estus tie monstra escepto. Jen, kial en tiuj mondoj la 
homoj estas feliĉaj, kaj tio sama okazos sur la Tero, kiam la 
homaro aliiĝos, kaj kiam ĝi komprenos kaj praktikos 
karitaton, laŭ ties vera signifo». 


895. Krom la malbonaj flankoj kaj malvirtoj, pri kiuj neniu 
povus erari kiu estas la plej karakteriza signo de 
neperfekteco? 


«Ĝi estas la persona intereso. La moralaj kvalitoj estas ofte 
kiel orumaĵo sur kupra objekto: ĝi ne rezistas al provilo. lu 
homo povas posedi realajn kvalitojn, pro kiuj la mondo lin 
kredus virtulo; sed tiuj kvalitoj, kvankam ili estas progreso, 
ne ĉiam eltenas iajn provojn, kaj sufiĉas iafoje tuŝi lian 
personan intereson, por ke ties fundo estu malkaŝita. Vera 
sinforgesemo estas tiel malofta sur la Tero, ke, kiam ĝi 
aperas, ĝi estas rigardata kiel stranga fenomeno». 


«La alligiteco al materiaj aferoj estas senduba signo de 
malsupereco, ĉar, ju pli la homo sin krampas al ĉimondaj 
havaĵoj, des malpli li komprenas sian destinon; per 
sinforgesemo, kontraŭe, li pruvas, ke li vidas la estontecon el 
pli alta, punkto». 


896. Estas personoj abnegaciemaj sen ia distingo, 
malŝparantaj siajn havaĵojn sen ia profito, manke de 
prudenta uzado; ĉu tiujpersonoj havas ian meriton? 


«Ili estas meritaj pro sia abnegaciemo, sed ne pro la bono, 
kiun ili povus fari. Sinforgesemo estas virto, sed senpripensa 
malŝparemo estas ĉiam almenaŭ neprudento. Riĉeco ne 
estas donata al kelkaj homoj por esti disĵetata en la vento, 
same kiel al aliaj ne por esti tenata en ŝranko: ĝi estas 
deponitaĵo, pri kiu ili devas prezenti siajn kalkulojn, ĉar ili 
lam respondos por la tuta bono, kies farado estis en iliaj 
manoj, sed kiun ili ne faris, kaj, ankaŭ, por ĉiuj larmoj, kiujn 


ili povus sekigi per mono, kiun ili donis al homoj, ĝin ne 
bezonantaj». 


897. Ĉu homo, kiu faras bonon, ne celante ian rekompencon 
sur la Tero, sed esperante, ke tiu bono estos al li kreditita en 
sekvanta ekzistado, kaj ke, tiam, li havos pli bonan pozicion, 
estas riproĉinda? Ĉu tiu penso malhelpos lian progreson? 


«Oni devas fari bonon pro karitato, tio estas, abnegacie». 


— Tamen ĉiu havas la tre naturan deziron progresi, por sin 
tiri el la peniga stato de ĉi-tiu vivo; la Spiritoj mem instruas 
nin fari bonon por ĉi-tiu celo; ĉu estas do ne konsilinde 
pensi, ke, farante bonon, oni rajtas esperi pli ol sur la Tero? 


«Ne, tute certe; sed tiu, kiu faras bonon sen ia kaŝita penso 
kaj pro la sola plezuro plaĉi Dion kaj sian suferantan 
proksimulon, staras jam sur progresoŝtupo, kiu ebligos al li 
atingi feliĉon pli rapide ol lia frato, kiu, pli pozitivema, faras 
bonon intence, ne instigate de la natura varmo de sia koro». 
(894) 


— Ĉu oni ne devas, en ĉi-tiu rilato, distingi inter bono, kiun 
oni povas fari al sia proksimulo, kaj la zorgo, kiun oni havas, 
korekti siajn proprajn malvirtetojn? Ni konceptas, ke fari 
bonon, esperante, ke ĝi estos kreditita al ni en alia vivo, 
estas ago nemulte meritiga; sed, ĉu nin korekti, venki niajn 
pasiojn, plibonigi nian karakteron, celante alproksimiĝi al la 
bonaj Spiritoj kaj altiĝi, estas ankaŭ signo de malsupereco? 


«Tute ne; per la vorto bonfaro ni volas esprimi karitaton. 
Homo, kalkulanta tion, kion ĉiu el liaj bonaj agoj profitigos al 
li en estonta, aŭ en la surtera vivo, kondutas kiel egoisto; 
sed ne estas egoismo pliboniĝi, celante alproksimiĝi al Dio, 
ĉar ĉi-tiu estas la celo, kiun ĉiu devas sekvi». 


898. Ĉar la enkorpa vivo estas nur momenta haltotempo en 
ĉi-tiu mondo, kaj ĉar nia estonteco devas esti nia ĉefa zorgo, 
ĉu tial estas utile klopodi, por akiri sciencajn konojn nur pri 
materiaj aferoj kaj bezonoj? 


«Sendube; unue, tio havigas al vi rimedojn por helpi viajn 
fratojn; due, via Spirito pli rapide leviĝos, se li jam intelekte 
progresis; dum la intertempo de la enkarniĝoj, vi lernas en 
unu horotion, kio sur la Tero postulus de vi kelkajn jarojn. 
Nenia kono estas senutila; ĉiuj pli aŭ malpli kunhelpas por 
progreso, ĉar la perfekta Spirito devas scii ĉion; kaj, ĉar 
progreso devas fariĝi laŭ ĉiuj direktoj, tial ĉiuj akiritaj ideoj 
kunagas por evoluo de la Spirito». 


899. El du riĉaj homoj, unu naskiĝis en luksa superabundeco 
kaj neniam spertis ian bezonon; la dua ŝuldas sian riĉecon al 
sia laborado; ambaŭ uzas siajn havaĵojn nur kaj sole por sia 
persona ĝuado: kiu estas la pli kulpa? 


«Tiu, kiu spertis suferojn, ĉar li jam scias, kio estas sufero; li 
konas la doloron, kiun li tamen ne mildigas kaj kiun li ofte 
tute ne memoras». 


900. Ĉu tiu, kiu konstante amasigas monon, farante bonon 
al neniu, estas praviginda pro sia penso, ke tiel li povos 
postlasi pli da komforto al siaj heredontoj? 


«Tio estas kompromiso kun malhonesta konscienco». 


901. El du avaruloj, la unua rifuzas al si mem la necesaĵojn 
de la vivo kaj mortas de mizero sur sia propra trezoro; la dua 
kondutas avare nur kontraŭ aliaj homoj: li malŝparas por sia 
profito; di sin deturnas de Ĉia ajn ofereto, kiun postulus iu 
servo aŭ lo utila al alia homo, kaj, kontraste kun tio, nenion li 
opinias malfacila, por kontentigi siajn gustojn kaj pasiojn. Se 
oni petas de li komplezon, li estas ĉiam okupita; por ia 
propra kaprico tamen nenio mankas al li. Kiu estas la pli 


kulpa, kaj kiu ricevos la pli malbonan lokon en la mondo de 
la Spiritoj? 


«Tiu, kiu ĝuas: li estas pli egoista ol avara; la alia jam ricevis 
parton de sia puno». 


902. Ĉu iu estas riproĉinda, ke li ambicias riĉecon nur kun la 
deziro fari bonon? 


«Ĉia sento estas sendube laŭdinda, se nur ĝi estas pura; 
sed, ĉu tiu deziro estas ĉiam malegoisma kaj ne entenas ian 
personan kaŝitan penson? Ĉu la unua persono, al kiu iu 
deziras komplezi, ne estas ofte ĝuste li mem?» 


903. Ĉu oni kondutas nedece, se oni studas la aliulajn 
malvirtetojn? 


«Se oni tion faras, por ilin kritiki kaj diskonigi, oni estas tre 
kulpa, ĉar tio estas manko de karitato; se por persona profito 
kaj por eviti ilin, tio povas, en iuj okazoj, esti utila; sed oni 
ne forgesu, ke indulgemo por aliulaj vundaj lokoj estas unu 
el la virtoj entenataj en karitato. Antaŭ ol riproĉi aliulajn 
neperfektaĵojn, konstatu, ĉu oni ne povus diri tion saman pri 
vi. Klopodu, por ke vi havu la kvalitojn kontraŭajn al la 
neperfektaĵoj, kiujn vi riproĉas ĉe alia homo: tio estas la 
rimedo, por ke vi fariĝu supera al li; se vi riproĉas lian 
avarecon, estu donema; se lian fieron, estu humila kaj 
modesta; se lian severecon, estu kormilda; se lian 
malnoblecon, estu noblanima ĉe ĉiuj viaj agoj; unuvorte, 
kondutu tiel, ke ne povu esti dirataj kontraŭ vi la jenaj vortoj 
de Jesuo: Kial vi rigardas la lignereton, kiu estas en la okulo 
de via frato, kaj ne pripensas la trabon, kiu estas en via 
propra okulo?»[37] 


904. Ĉu tiu estas kulpa, kiu esploras kaj senvualigas la 
malfortajn flankojn de la socio? 


«Tio dependas de la sento, kiu instigas lin tion fari; se la 
kritikanto celas nur kaŭzi skandalon, li havigas al si 
personan ĝuon per la prezentado de bildoj, kiuj ofte estas 
prefere malbona ol bona ekzemplo. La spirito kritikas, sed li 
povas esti punita pro tia speco de plezuro, kiun li sentas, el 
diskonigo de malvirtoj». 


— Kiel, en ĉi-tiu okazo, oni povus taksi la purecon de 
intencoj kaj la sincerecon de la verkisto? 


«Tio ne ĉiam estas utila; se li skribas ion ŝatindan, profitu el 
liaj ideoj; se li agas malbone, tio estas demando pri 
konscienco, koncernanta lin mem. Cetere, se li deziras pruvi 
sian sincerecon, li devas do apogi sian instruon per sia 
propra ekzemplo». 


905. luj aŭtoroj publikigis tre belajn kaj tre moralajn verkojn, 
kiuj helpas la progreson de la homaro, sed el kiuj ili mem 
neniom profitis; ĉu la bono, kiun kaŭzis tiuj verkoj, estos iel 
profita al ili, kiel Spiritoj? 


«Moralo sen faroj estas kiel semo sen laboro. Por kio servas 
al vi semo, se vi ne igas ĝin frukti por via nutrado? Tiuj 
homoj estas pli kulpaj, ĉar ili havis intelekton por kompreni; 
ne praktikante la maksimojn, kiujn ili lernigis al aliaj, ili 
rezignis rikolti ties fruktojn». 


906. Ĉu homo, praktikanta bonon, estas riproĉinda pro tio, 
ke li konscias sian konduton kaj ke li tion konfesas al si 
mem? 


«Ĉar li povas konscii la malbonon, kiun li faras, tial li devas 
konscii ankaŭ la bonon, por ke li sciu, ĉu li kondutas bone aŭ 
malbone. Nur pesante ĉiujn siajn agojn per la pesilo de la 
leĝo de Dio kaj, precipe, per tiu de la leĝo de justeco, amo 
kaj karitato, li povos diri al si, ĉu liaj agoj estas bonaj aŭ 
malbonaj, ĉu li ilin aprobas aŭ malaprobas. Li do ne povas 


indi riproĉon, pro tio, ke li rekonas, ke li triumfis super la 
malnoblaj inklinoj, nek pro tio, ĉar li ĝojas pro siaj faroj; 
kondiĉe, ke li ne fieru pro si mem, ĉar, tiam, li kulpus novan 
eraron». (919) 


Pasioj 


907. Ĉar la principo de pasioj troviĝas en la Naturo, ĉu tialĝi 
estas malbonaper si mem? 


«Ne; pasio kuŝas en eksceso ligita. kun la volo, ĉar tiu 
principo estas donita. al la homo por la bono, kaj pasioj 
povas instigi lin al grandaj faroj; kio kaŭzas malbonon, tio 
estas la misuzo, kiun la homo faras, de pasioj». 


908. Kiel difini la limon, ĉe kiu la pasioj ĉesas esti bonaj aŭ 
malbonaj? 


«Pasioj estas kiel ĉevalo, kiu estas utila, se ĝi estas regata, 
sed danĝera, se ĝi mem regas. Rekonu do, ke iu pasio fariĝas 
pereiga de post la momento, kiam vi jam ne povos ĝin estri 
kaj kiam ĝi rezultigas ion malutilan al vi aŭ aliulo». 


La pasioj estas leviloj, kiuj dekobligas la fortojn de la 
homo kaj kiuj helpas lin plenumi la projektojn de la 
Providenco; sed, se, anstataŭ ilin direkti, la homo sin lasas 
direkti de ili, li do falas en ekscesojn, kaj la sama forto, 
kiu en liaj manoj povus naski bonon, refalas sur lin kaj lin 
frakasas. 


Ĉiaj pasioj havas sian principon en iu sento aŭ natura 
bezono. La principo de pasioj estas do nenia malbono, ĉar ĝi 
kuŝas sur unu el la providencaj kondiĉoj de nia ekzistado. La 
ĝustasenca pasio estas la trograndigo de iu bezono aŭ sento; 
ĝi kuŝas en la eksceso, ne en la kaŭzo; kaj tiu eksceso 
fariĝas malbono, kiam ĝi rezultigas alian malbonon. 


Ĉia pasio, alproksimiganta la homon al la besta naturo, 
deturnas lin de la spirita naturo. 


Ĉia sento, altiganta la homon super la besta naturo, atestas 
la superecon de Spirito kontraŭ materio kaj lin alproksimigas 
al perfekteco. 


909. Ĉu la homo ĉiam povus venki siajn malnoblajn inklinojn 
per siaj penoj mem? 


«Jes, kaj iafoje per tre malgrandaj penoj; tamen mankas al li 
volo. Ve! kiom malmultaj el vi faras tiujn penojn!» 


910. Ĉu la homo povas trovi ĉe la Spiritoj efikan helpon, por 
venki siajn pasiojn? 


«Se li sincere petas Dion kaj sian bonan genion, la bonaj 
Spiritoj certe venas helpi lin, ĉar tiu estas ilia misio». (459) 


911. Ĉu iuj pasioj ne estas tiel vivaj kaj nekontraŭeblaj, ke 
volo estas senpotenca por ilin regi? 


«Multaj homoj diras: Mi volas, sed volo estas nur sur iliaj 
lipoj; ili volas, sed ili tre ĝojas, ke tio ne okazas. Se iu 
pensas, ke li ne povas superforti siajn pasiojn, tio okazas, ĉar 
la Spirito, pro sia malsupereco, trovas en ili plezuron. Kiu 
penas ilin bridi, tiu komprenas sian spiritan naturon; venki 
ilin estas por li venko de Spirito super materio». 


912. Kiu estas la plej efika rimedo por kontraŭbatali la 
superregadon de la korpa naturo? 


«Abnegacii sin mem». 

Egoismo 

913. Kiu el la malvirtoj povas esti rigardata kiel radika? 
«Tion ni jam ofte diris, nome, egoismo: de ĝi venas ĉia 


malbono. Studu ĉiajn malvirtojn, kaj vi vidos, ke sur la fundo 
de ili ĉiuj kuŝas egoismo; vi ilin vane kontraŭbatalos; ne 


prosperos al vi ilin eltiri, ĝis vi atakos la malbonon Ĉe ties 
radiko, ĝis vi eldetruos ties kaŭzon. Ĉiuj viaj penoj estu 
direktataj al tiu celo, ĉar en egoismo troviĝas la vera kancero 
de la socio. Ciu homo, deziranta, ekde ĉi-tiu vivo, proksimiĝi 
al la morala perfekteco, devas elsarki el sia koro ĉian senton 
de egoismo, ĉar egoismo estas neakordigebla kun justeco, 
amo kaj karitato: ĝi nuligas ĉiujn ceterajn kvalitojn». 


914. Ĉar egoismo sin bazas sur la persona intereso, tial 
ŝajnas tre malfacile ĝin tute elradikigi el la homa koro; ĉu 
oni sukcesos tion fari? 


«Ju pli la homoj sin instruas pri la spiritaj aferoj, des malpli ili 
ŝatas la materiajn aferojn; estas ankaŭ necese reformi la 
homajn konvenciojn, kiuj tenadas kaj ekscitas egoismon. Tio 
dependas de edukado». 


915. Ĉar egoismo estas esence propra al la homaro, ĉu tial ĝi 
ne estos ĉiam malhelpo je la regado de la absoluta bono sur 
la Tero? 


«Certe egoismo estas via plej granda malbono, sed ĝi 
rezultas el la malsupereco de la Spiritoj enkarniĝintaj sur la 
Tero, kaj ne el la homaro mem; nu, pli kaj pli puriĝante per 
siaj sinsekvaj enkarniĝoj, la Spiritoj iom post iom seniĝas je 
egoismo, kiel same je aliaj malpuraĵoj. Ĉu ne ekzistas, jam 
nun sur la Tero, homoj tute neegoistaj kaj praktikantaj 
karitaton? Estas multe pli da tiaj, ol kiel vi pensas, sed vi 
konas nur malmultajn, ĉar virto ne serĉas la brilan de l' 
taglumo; se ekzistas unu, kial ne ekzistus deko da tiaj? se 
deko, kial ne milo, kaj tiel plu?» 


916. Egoismo, anstataŭ malpliiĝi, kreskas kun la civilizacio, 
kiu, laŭŝajne, ĝin instigas kaj nutras; kiel iu kaŭzo povas 
detrui sian efikon? 


«Ju pli granda estas malbono, des pli abomeninda ĝi fariĝas; 
estis necese, ke egoismo faru multon da malbono, por ke oni 
komprenu la neceson ĝin elpeli. Kiam la homoj estos 
seniĝintaj je la egoismo ilin reganta, ili tiam vivos kiel fratoj, 
kiuj ne faras reciproke eĉ la plej malgrandan malutilon kaj 
kiuj sin interhelpas per la sento de solidareco; tiam la. forta 
estos la subtenanto de la malforta, kaj ne ties subpremanto; 
kaj jam ne estos vidataj homoj sen vivnecesaĵoj, ĉar ĉiuj 
praktikos la leĝon de justeco. Tiu estos la regno de bono, 
kiun la Spiritoj estas komisiitaj prepari». (784) 


917. Kiu estas la rimedo por detrui egoismon? 


«El ĉiuj homaj neperfektaĵoj la plej malfacile elradikigebla 
estas egoismo, ĉar tiu-ĉi naskiĝas el la influo de la materio, 
de kiu la homo, ankoraŭ tre proksima de sia origino, ne povis 
liberiĝi; por la daŭrado de tiu influo ĉio kunhelpas: leĝoj, 
socia organismo kaj edukado. Egoismo malfortiĝos ĉe la 
supereco de la morala vivo antaŭ la materia vivo, kaj precipe 
ĉe la kompreno, kiun Spiritismo havigas al vi, pri via 
estonteco, tio estas, pri via estonteco reala, ne falsita de 
alegoriaj fikcioj; kiam Spiritismo, jam bone komprenata, 
identiĝos kun la moroj kaj kredoj, ĝi aliigos kutimojn, 
morojn, sociajn interrilatojn. Egoismo estas fondita sur la 
graveco de l' personeco; nu, Spiritismo, bone komprenata, 
mi ripetas, igas vidi la aferojn el tiel alta punkto, ke la sento 
de personeco malaperas antaŭ la senlima spaco. Detruante 
tiun gravecon aŭ, almenaŭ, montrante ĝian valoron, 
Spiritismo nepre kontraŭbatalas egoismon». 


«Ofte faras la homon ankaŭ egoista ĝuste la pikvundo, kiun 
li ricevas de la egoismo de aliaj, ĉar li sentas la neceson 
preni defendan teniĝon. Vidante, ke la aliaj pensas pri si 
mem kaj ne pri li, la homo estas alkondukata al zorgado pri 
si, prefere ol pri la aliaj. La principo de karitato kaj de frateco 
estu la bazo de la sociaj konvencioj, de la leĝaj rilatoj inter 


popoloj kaj inter homoj; tiam, la homo pensos malpli pri sia 
propra persono, kiam li vidos, ke aliaj ankaŭ pensas pri li; li 
ricevos la moraligan influon de l' ekzemplo kaj de l' 
kontakto. Ce la hodiaŭa superabundeco de egoismo, oni 
devas esti vere virta, por abnegacii sian personecon profite 
de aliaj, kiuj ofte ne dankas tian noblaĵon; precipe al tiuj, 
posedantaj tian virton, la ĉiela regno estas malfermita; 
precipe tiujn atendas la feliĉo de la elektitoj, ĉar vere mi 
diras al vi, en la tago de juĝado, kiu ajn pensis nur pri si 
mem, tiu estos flanken pelita kaj suferos de sia izoleco». 
(785) 


Fenelon. 


Oni faras sendube laŭdindajn klopodojn, por antaŭenigi la 
homaron; hodiaŭ oni kuraĝigas, stimulas, honoras la bonajn 
sentojn pli, ol en neniu alia epoko; kaj tamen la mordanta 
vermo nomata egoismo estas ĉiam ankoraŭ la kancero de la 
socio. Ĝi estas reala malbono, refalanta sur la tutan mondon 
kaj kies viktimo ĉiu pli aŭ malpli estas; necese estas do ĝin 
kontraŭbatali, same kiel oni alfrontas epidemian malsanon. 
Por tio estas necese procedi kiel la kuracistoj: iri returne 
al la origino. Oni serĉu en ĉiuj partoj de la socia 
organismo, ekde la familio ĝis la popoloj, ekde kabano ĝis 
palaco, ĉiajn kaŭzojn, ĉiajn influojn, kaŝitajn aŭ 
evidentajn, kiuj ekscitas, nutras kaj elvolvas la senton de 
egoismo: kiam la kaŭzoj estos konataj, la kuracilo sin 
prezentos mem; tiam oni devos nur ilin kontraŭbatali, se ne 
ĉiujn samtempe, almenaŭ parte; kaj, iom post iom, la veneno 
estos eltirita. La resanigo eble estos longedaŭra, ĉar la 
kaŭzoj estas multenombraj; sed ĝi ne estas neebla. Tiun celon 
oni trafos cetere nur atakante la malbonon ĉe ties radiko, 
tio estas, per edukado; ne per tiu edukado, celanta fari 
instruitajn homojn, sed per tiu, celanta fari homojn virtajn. 
Edukado, se bone komprenata, estas la ŝlosilo de l' morala 
progreso; kiam oni konos la arton direkti karakterojn, tiel 
bone kiel la arton direkti intelektojn, oni povos korekti la 
karakterojn tute same, kiel oni korektas misformajn arbetojn; 
sed tiu arto postulas grandan takton, multe da sperto kaj 
profundan observadon; estas grava eraro kredi, ke sufiĉas 
scio, por ĝia praktikado. Kiu sekvas la kreskadon de infano, 
ido ĉu de riĉulo, ĉu de malriĉulo, de post ĝia naskiĝo, 


observante ĉiajn malutilajn influojn, kiuj agas sur ĝin pro 
la malforteco, senzorgeco kaj neklereco de ĝiaj direktantoj, 
vidante kiel ofte la rimedoj uzataj por ĝia moraligo tute 
maltrafas, tiu ne povas miri pro tiom da malbonaj flankoj en 
la socio. Oni faru por moralo tiom, kiom oni faras por 
intelekto, kaj oni vidos, ke, se ekzistas rezistemaj naturoj, 
estas ankaŭ aliaj, cetere multe pli, ol kiel oni kredas, kiuj 
atendas nur bonan kulturadon por produkti belajn fruktojn. 
(872) 


La homo volas esti feliĉa, kaj tiu sento troviĝas en la 
Naturo; tial li senĉese klopodas, por plibonigi sian pozicion 
sur la Tero, kaj serĉas la kaŭzon de siaj suferoj, por ilin 
ĉesigi. Kiam li bone komprenos, ke egoismo estas unu el tiuj 
kaŭzoj, tiu faktoro, naskanta fieron, ambicion, avidemon, 
envion, malamon, ĵaluzon, je kiuj li ĉe ĉiu paŝo puŝiĝas; tiu 
faktoro, alportanta konfuzon al ĉiuj sociaj interrilatoj, 
enblovanta malpacojn, detruanta fidojn, deviganta ĉiun ĉiam 
singarde stari kontraŭ sia najbaro; fine, tiu, faranta el 
amiko malamikon; tiam li ankaŭ komprenos, ke tiu malvirto 
estas neakordigebla kun lia propra feliĉo kaj eĉ, ni povas 
aldiri kun lia sekureco; ju pli li suferos pro tiu malvirto, 
des pli da neceso li sentos ĝin kontraŭbatali, same kiel li 
luktas kontraŭ pesto, pereigaj bestoj kaj ĉiuj ceteraj 
malfeliĉegoj; lin instigos al tio lia propra intereso. (784) 


Egoismo estas fonto de ĉiaj malvirtoj, kiel karitato estas 
fonto de ĉiaj virtoj; eldetrui la unuan kaj plifortigi la 
duan, jen la celo, kiun devas iri ĉiuj klopodoj de la homo, 
se ĉi-tiu deziras certigi sian feliĉon tiel sur la Tero, kiel 
en estonta vivo. 


Karakterizaĵoj de la virta homo 


918. Per kiaj signoj oni povas konstati ĉe la homo la realan 
progreson, kiu lin altigos en la spirita hierarkio? 


«La Spirito atestas sian altan rangon, kiam ĉiuj faroj de lia 
enkorpa vivo estas la praktikado de la leĝo de Dio kaj kiam li 
anticipe komprenas la spiritan vivon». 


La vere virta homo estas tiu, kiu praktikas la leĝon de 
justeco, amo kaj karitato laŭ ties plej alta pureco. 


Demandante sian konsciencon pri la agoj, kiujn li faris, li 
devas ankaŭ demandi sin mem, ĉu li ne malobeis tiun leĝon, ĉu 
li ne faris malbonon, ĉu li faris ĉian bonon, kiun li povus 
fari, ĉu iu ne havas ian motivon por plendi kontraŭ li, kaj, 
fine, ĉu li faris al aliaj tion, kion li dezirus, ke ili faru 
al li, 


La homo, posedita de la sento de karitato kaj de amo al sia 
proksimulo, faras bonon pro amo al bono, ne esperante 
repagon, kaj foroferas sian propran intereson al la justeco. 


Li estas bona, humana kaj korfavora por ĉiuj, ĉar li rigardas 
ĉiujn homojn kiel siajn fratojn, sen ia distingo je rasoj aŭ 
kredoj. 


Se Dio donis al li potencon kaj riĉecon, li konsideras ĉĈi- 
tiujn kiel deponitaĵon, kiun li devas uzi por bono; li ne 
fieras pro tio, ĉar li scias, ke Dio, kiu ilin donis al li, 
povas ankaŭ ilin de li forpreni. 


Se la socia ordo metis aliajn homojn sub lian estrecon, li 
traktas ilin milde kaj bonvole, ĉar ili estas egalaj al li 
antaŭ Dio; li uzas sian aŭtoritaton por ilin moraligi kaj ne 
por ilin subpremi per sia malhumileco. 


Li estas indulgema kontraŭ la neperfektaĵoj de sia 
proksimulo, ĉar li scias, ke li mem ankaŭ bezonas indulgemon, 
kaj li memoras jenajn vortojn de la Kristo: Kiu el vi estas 
senpeka, tiu unuaĵetu sur ŝin ŝtonon. [38]. 


Li ne estas venĝema: laŭ la ekzemplo de Jesuo, li pardonas 
siajn ofendantojn kaj memoras nur bonfarojn; ĉar li ja scias, 
ke estos al li pardonite laŭ tio, kiel li estos mem 
pardoninta. 


Fine, li respektas ĉe siaj similuloj ĉiajn rajtojn, donatajn 


de la leĝoj de la Naturo, kiel li deziras, ke liaj rajtoj 
estu respektataj. 


Konado de si mem 


919. Kiu estas la praktika rimedo plej efika, por ke la homo 
pliboniĝu en ĉi-tiu vivo kaj rezistu kontraŭ la puŝo en 


malbonon? 
«Antikva saĝulo jam diris: Konu vin mem». 


— Ni komprenas la tutan saĝecon de tiu maksimo, sed 
malfacile estas ĝuste koni sin mem; kiel ni atingu tiun 
memkonadon? 


«Faru tiel, kiel mi faradis, kiam mi vivis sur la Tero: ĉe la 
fino de ĉiu tago, mi alparolis mian konsciencon, mi 
reviziis tion, kion mi faris, kaj mi demandis min mem, ĉu 
mi ne malplenumis iun devon, ĉu iu ne havas motivon 
por plendo kontraŭ mi, tiel mi sukcesis koni min kaj vidi, 
kio devas ĉe mi esti reformita. Homo, kiu ĉiunokte 
rememorus siajn tiutagajn agojn kaj demandus sin, kion 
bonan aŭ malbonan li faris, petante al Dio kaj al sia 
gardanĝelo, ke ili lumigu lin, ekhavus grandan forton 
por sia perfektiĝo; ĉar, kredu, Dio lin helpus. Demandu 
do vin mem, kion vi faris kaj por kia celo vi kondutis ĉe 
tiu aŭ ĉe tiu alia cirkonstanco; ĉu vi faris ion, kion vi 
opinias riproĉinda ĉe aliulo aŭ kion vi ne kuraĝus 
konfesi. Demandu plie: se estus laŭ la volo de Dio, ke mi 
estu alvokita nun, ĉu, enirante en la spiritan mondon, 
kie nenio estas kaŝita, mi devus timi ies rigardon? 
Ekzamenu, kion vi eble faris unue kontraŭ Dio, due 
kontraŭ via proksimulo, fine kontraŭ vi mem. La 
respondoj portos trankvilecon al via konscienco aŭ 
indikon de iu malbono, kiun vi devas forigi». 


«La konado de si mem estas do la ŝlosilo de l' individua 
pliboniĝo; sed, vi diros, kiel oni juĝu sin mem? Ĉu oni ne 
havas la iluzion de l' memamo, kiu malpligravigas la 
erarojn kaj faras ilin pardonindaj? Avarulo opinias sin nur 
ŝparema kaj antaŭvidema; fierulo pensas, ke estas ĉe li 
simpla digno. Tio estas ja vera; sed vi havas provilon, kiu 
ne povas trompi vin. Kiam vi hezitas taksi la valoron de 


unu el viaj agoj, demandu vin, kia vi ĝin opinius, se ĝin 
farus alia persono; se vi ĝin riproĉas ĉe alia persono, ĝi 
do ne povus estis pli digna ĉe vi, ĉar la juĝo de Dio ne 
havas du malsamajn mezurilojn. Penu ankaŭ ekscii, kion 
la aliaj homoj pensas pri viaj agoj, kaj ne Malŝatu la 
opinion de viaj malamikoj, ĉar ĉi-tiuj havas nenian 
intereson falsi la veron, kaj ofte Dio metas ilin ĉe via 
flanko, kiel spegulon, por ke ili admonu vin pli sincere, ol 
kiel tion farus amiko. Kiu serioze volas perfektiĝi, tiu 
esploru do sian konsciencon, por elŝiri el si la malbonajn 
inklinojn, same kiel li elradikigas la malutilajn herbojn 
en sia ĝardeno; li komparu la aktivon kun la pasivo de 
sia morala tago, same kiel komercisto bilancas siajn 
gajnojn kaj perdojn; kaj mi asertas al vi, ke la unua 
komparo estos pli profita ol la dua. Se li povas diri, ke lia 
tago estis bona, li povas do pace dormi kaj sentime 
atendi la vekiĝon de alia vivo». 


«Faru do al vi mem klarajn, precizajn demandojn, kaj ne 
timu ilin multobligi; oni povas ja malŝpari kelkajn 
minutojn por atingi eternan feliĉon. Ĉu vi ne laboradas 
ĉiujn tagojn, por ekhavi rimedojn, kiuj certigus al vi 
ripozon en maljuneco? Ĉu tiu ripozo ne estas la objekto 
de ĉiuj viaj deziroj, la celo, kiu igas vin elporti ĉiajn 
laciĝojn kaj momentajn rezignojn? Nu! kiom valoras tiu 
kelktaga ripozo, ĉiam malkvietigita de l' korpaj 
malsanoj, kompare kun tiu, kiu atendas virtulon? Ĉu ĝi 
ne valoras ja kelkajn penojn? Mi scias, ke multaj diras, ke 
la nuneco estas pozitiva, kaj necerta la estonteco; nu, 
jen ĝuste la penso, kiun ni estas komisiitaj por detrui ĉe 
vi, ĉar ni volas igi vin kompreni tiun estontecon en tia 
maniero, ke ĝi restigu nenian dubon ĉe via animo; tial, 
ni vokis vian atenton al fenomenoj tiaj, ke viaj sentumoj 
estu impresitaj, kaj ankaŭ tial ni nun donas al vi 
instruojn, kiujn ĉiu el vi havas la taskon diskonigi. Por 


nenia alia celo, ol ĉi-tiu, ni diktis La Libron de la 
Spiritoj». 


Sankta Aŭgusteno. 


Multe da eraroj, kiujn ni faras, estas nerimarkataj de ni; 
se, efektive, laŭ la konsilo de Sankta Aŭgusteno, ni pli ofte 
demandus nian konsciencon, ni vidus, kiel ofte ni agas 
malbone sen ia konscio, pro tio, ĉar ni ne studas la esencon 
kaj la instigilon de niaj agoj. La demanda formo estas pli 
preciza ol ia maksimo, kiu, ofte, ne estas aplikebla al la 
okazo, ĉe kiu ni troviĝas. La demando postulas kategoriajn 
respondojn per jes aŭ ne, sen allaso de ia ajn alternativo; 
tiuj respondoj estas ankoraŭ personaj argumentoj, kaj laŭ 
ties sumo ni povas konjekte kalkuli, kiom da bono kaj da 
malbono kuŝas en ni. 


Kvara parto 


Esperoj kaj Konsoloj 


Ĉapitro | 
Surteraj suferoj kaj ĝuoj 


1. Relativaj feliĉo kaj malfeliĉo. — 2. Perdo de amataj 
personoj. — 3. Elreviĝoj. Nedankemo. Rompitaj 
korligiĝoj. — 4. Antipatiaj kuniĝoj. — 5. Timo antaŭ la 
morto. — 6. Naŭzo pri la vivo. Memmortigo. 


Relativaj feliĉo kaj malfeliĉo 
920. Ĉu la homo povas ĝui kompletan feliĉon sur la Tero? 


«Ne, ĉar la vivo estas donita al li kiel provo aŭ kompensa 
puno; sed dependas de li malpliakrigi ties malbonojn kaj esti 
tiel feliĉa kiel eble sur la Tero». 


921. Oni komprenas, ke la homo estos feliĉa sur la Tero, 
tiam, kiam la homaro estos aliiĝinta; sed, ĝis okazos tiu 
aliiĝo, ĉu ĉiu povas certigi al si ian relativan feliĉon? 


«La homo estas plej ofte la kaŭzinto de sia propra malfeliĉo. 
Praktikante la leĝon de Dio, li evitigas al si multe da 
malbonoj kaj ĝuas feliĉon tiel grandan, kiel ebligas lia 
maldelikata vivo». 


Homo, profunde konvinkita pri sia estonta destino, vidas en 
sia enkorpa vivo nur nedaŭran haltotempon; ĝi estas por li 
momenta halto en hotelaĉo. Li facile konsoliĝas pri kelkaj 
pasemaj ĝenoj de vojaĝo, kiu lin kondukos al pozicio des pli 
komforta, ju pli bone li pretiĝis por ĝi. 


Ni estas punataj jam ekde ĉi-tiu vivo pro la malobeo je la 
leĝoj de la enkorpa ekzistado, per la malbonoj, kiuj estas 
rezultato de tiu malobeo kaj de niaj propraj ekscesoj. Se ni 
iras returne al la origino de la tiel nomataj surteraj 
malfeliĉaĵoj, ni vidas, ke la plimulto el ili rezultas el 
unua dekliniĝo for de la rekta vojo. Ĉe ĉi-tiu dekliniĝo, ni 


ekpaŝas malbonan vojon kaj, falo post falo, ni enabismiĝas en 
malfeliĉon. 


922. La surtera feliĉo estas rilata al ĉies pozicio; kio sufiĉas 
por la feliĉo de unu, tio estas la malfeliĉo de alia. Ĉu tamen 
estas ia feliĉomezurilo, komuna al ĉiuj homoj? 


«Por la materia vivo, tiu estas posedo de porvivaĵoj; por la 
morala vivo, ĝi estas bona konscienco kaj fido je la 
estonteco». 


923. Ĉu tio, kio estas superflua por unu, ne estas necesa al 
aliaj, kaj inverse, laŭ la pozicioj? 


«Jes, laŭ viaj materiaj ideoj, viaj antaŭjuĝoj, via ambicio kaj 
ĉiuj viaj ridindaj kapricoj, kiujn la estonteco traktos 
laŭmerite, kiam vi komprenos la veron. Sendube, homo, kiu 
havis kvindek mil sterlingajn funtojn da rento kaj kiu vidas 
ĉi-tiun malpliigita nur ĝis dek, opinias sin tre malfeliĉa, ĉar li 
jam ne povas paradi kiel iam, tenadi tion, kion li nomas sia 
pozicio, havi servistojn kaj ĉevalojn, kontentigi ĉiajn pasiojn 
k t. p. Li kredas, ke mankas al li vivnecesaĵoj; sed, tute 
sincere, Ĉu vi opinias tiun homon bedaŭrinda, dum ĉirkaŭ li 
tiom da personoj mortas de malsato kaj malvarmo, sen ia 
rifuĝejo, kie ili kuŝigus sian kapon? Saĝulo, por esti feliĉa, 
rigardas malsupren, neniam supren, krom por altigi sian 
animon direkte al la senlimo». (715) 


924. Kelkaj malbonaĵoj ne dependas de persona konduto kaj 
trafas eĉ la plej justan homon; ĉu oni ne havas ian rimedon 
por sin gardi kontraŭ ili? 


«En ĉi-tiu okazo, la homo devas rezignacii kaj ilin elteni sen 
murmuro, se li volas progresi; sed li ĉiam ricevas konsolon el 
sia konscienco, kiu donas al li esperon pri pli bona 
estonteco, se li faras tion necesa por tiu konsolo». 


925. Kial Dio favoras per riĉeco iujn homojn, kiuj laŭsajne 
ĝin ne meritis? 


«Ĝi estas favoro en la okuloj de personoj, vidantaj nur la 
nunecon; sed, komprenu bone, riĉeco estas ofte provo pli 
danĝera ol mizero». (814 kaj sekv.) 


926. Ĉu la civilizacio, kreante novajn bezonojn, ne kaŭzas 
novajn afliktojn? 


«La ĉimondaj malbonaĵoj estas rilataj kun la fiktivaj bezonoj, 
kiujn vi kreas. Kiu scias limigi siajn dezirojn kaj sen envio 
vidas sian superulon, tiu evitigas al si multe da elreviĝoj en 
ĉi-tiu vivo. La plej riĉa estas tiu, kiu havas malplej da 
bezonoj». 


«Vi envias la ĝuojn de homoj, kiuj ŝajnas al vi la ĉimondaj 
feliĉuloj; sed, ĉu vi scias, kio estas destinita al ili? Se ili ĝuas 
nur por si mem, ili estas do egoistoj, kaj ili vidos la duan 
flankon de l' medalo. Prefere, bedaŭru ilin. Dio iafoje 
permesas, ke malbonulo prosperu, sed ties feliĉo ne estas 
enviinda, ĉar tiu ĝin pagos per amaraj larmoj. Se justulo 
estas malfeliĉa, tio estas provo, kiu estos al li kreditita, se li 
ĝin kuraĝe eltenas. Memoru jenajn vortojn de Jesuo: Feliĉaj 
estas la plorantoj, ĉar ili konsoliĝos».[39] 


927. Certe superfluaĵo ne estas nepre bezona al feliĉo, sed 
tion saman oni ne povas diri pri la vivnecesaĵoj; nu, ĉu la 
malfeliĉo de tiuj, al kiuj mankas la necesaj vivrimedoj, ne 
estas reala? 


«Homo estas vere malfeliĉa nur tiam, kiam mankas al li la 
necesaĵoj por vivo kaj sano. Tiu manko estas eble lia kulpo, 
kaj tiam li devas plendi nur kontraŭ si mem; se ĝi estas 
aliula kulpo, la respondeco falas do sur ĝian kaŭzinton». 


928. Laŭ la aparta karaktero de ĉiu el la naturaj kapabloj, 
Dio evidente indikas ĉies profesian alvokiĝon. Ĉu multaj 
malbonaĵoj ne venas de tio, ke oni ne aŭdas tiun alvokiĝon? 


«Estas vere; kaj ofte ĝuste la gepatroj, pro fiero aŭ avareco, 
devigas siajn filojn forlasi la vojon difinitan de la Naturo, kaj, 
per tiu deklino, ili kompromitas la feliĉon de la junuloj; ili ja 
respondos portio». 


— Ĉu vi do opinius dece, ke filo de homo, alte staranta en la 
socio, farus, ekzemple, lignoŝuojn, se tiu junulo havus 
kapablon por la dirita metio? 


«Oni ne falu en absurdon, nek ion troigu: la civilizacio havas 
siajn bezonojn. Kial filo de alte staranta homo, kiel vi diras, 
farus lignoŝuojn, se li povas okupi sin pri io alia? Tiu junulo 
certe taŭgas por io, laŭ siaj kapabloj, se nur ili ne estas 
misuzataj. Ekzemple, anstataŭ malbona advokato, li povus 
eble esti bona mekanikisto aŭ alia profesiulo». 


La delokigo de la homoj ekster ilian intelektan sferon estas, 
certe, unu el plej oftaj kaŭzoj de elreviĝoj. La nekapableco 
por la elektita kariero estas neelĉerpebla fonto de flaskoj; 
al tiu nekapableco aliĝas la memamo, kiu malhelpas al la 
falinta homo serĉi rimedon en pli humila profesio; kaj jen, 
ĝi prezentas al li memmortigon kiel ekstreman vojon por 
sinsavo de situacio, kiun li opinias humiliĝo. Se morala 
edukado estus lin levinta super la ridindajn interkonsentojn 
de fiero, li neniam estus surprizita kun malplenaj manoj. 


929. Estas personoj, kiuj, vidante sin sen iaj rimedoj, eĉ 
tiam, kiam abundeco regas ĉirkaŭ ili, havas nur morton kiel 
perspektivon; kian decidon ili prenu? Ĉu ili lasu sin morti de 
malsato? 


«Oni neniam havu la ideon lasi sin morti de malsato; oni 
ĉiam trovus rimedon por sin nutri, se fiero ne sin metus 
mezen inter bezono kaj laboro. Oni ofte diras: Nenia ofico 


estas nedigna; ne la pozicio malhonoras; sed oni tion diras 
por aliaj, ne por si mem». 


930. Estas evidente, ke, sen la sociaj interkonsentoj, al kiu 
oni volonte sin submetas, oni ĉiam trovus ian-ajn laboron, 
kiu helpus vivi, kvankam oni devus malaltiĝi de sia pozicio: 
sed, inter personoj, ne havantaj aŭ sciantaj flanken meti 
antaŭjuĝojn, ĉu kelkaj ne estas nekapablaj perlabori mem 
sian vivon pro malsano aŭ aliaj kaŭzoj, nedependantaj de 
ilia volo? 


«En socio organizita laŭ la leĝo de la Kristo, neniu devas 
perei de malsato». 


Ce saĝa kaj antaŭvidema socia organizado, ne povas manki 
porvivaĵoj al la homo, krom pro lia propra kulpo; sed liaj 
kulpoj rezultas mem de la medio, kie li troviĝas. Kiam li 
praktikos la leĝon de Dio, la homo havos socian ordon 
fonditan sur justeco kaj solidareco, kaj ankaŭ li mem estos 
pli bona. (793) 


931. Kial, en la socio, la suferantaj klasoj estas pli 
multenombraj ol la feliĉaj klasoj? 


«Neniu el la sociaj klasoj estas tute feliĉa, kaj tio, kion vi 
kredas feliĉo, ofte kaŝas korŝirajn ĉagrenojn: suferado estas 
ĉie. Tamen, por respondi vian penson, mi diras, ke la klasoj, 
kiujn vi nomas suferantaj, estas pli multenombraj pro tio, ĉar 
la Tero estas loko por kulpelpago. Kiam la homo estos farinta 
el ĝi la restadejon de bono kaj de la bonaj Spiritoj, li jam ne 
estos malfeliĉa en tiu loĝejo, kaj ĝi estos por li la surtera 
paradizo». 


932. Kial, en la mondo,la influo de la malbonaj tiel ofte 
venkas tiun de la bonaj? 


«Pro la malforteco de la bonaj; la malbonaj estas intrigemaj 
kaj riskemaj, kaj la bonaj estas timemaj; kiam ĉi-tiuj volos, ili 


konsistigos la plej fortan parton». 


933. Se la homo estas ofte la kaŭzinto de siaj materiaj 
suferoj, ĉu li kauzas ankaŭ siajn moralajn dolorojn? 


«Multe pli, ĉar la materiaj suferoj iafoje ne dependas de la 
volo; sed la ofendita fiero, la fiaskinta ambicio, la angoro de 
avareco, envio, ĵaluzo, unuvorte ĉiaj pasioj, estas 
turmentegoj por la animo». 


«Envio kaj ĵaluzo! Feliĉaj estas la homoj, kiuj ne konas tiujn 
mordantajn vermojn! Kun envio kaj ĵaluzo ne povas ekzisti 
trankvileco, nenia ripozo estas ebla al la homo: la objektoj 
de lia avideco, de lia malamo, de lia spitiĝo ekstaras antaŭ li 
kvazaŭ fantomoj, kiuj allasas al li neniam ripozon kaj lin 
persekutas eĉ dum lia dormo. Enviulo kaj ĵaluzulo troviĝas 
en stato de konstanta febro. Ĉu tiu estas dezirinda situacio, 
kaj ĉu vi ne komprenas, ke la homo, kun siaj pasioj, kreas al 
si memvolajn turmentojn, kaj ke la Tero fariĝas por li vera 
infero?» 


Pluraj esprimoj pentras energie la efikojn de iuj pasioj; oni 
diras: ŝvelinta de fiero, morti de envio, forvelki de ĵaluzoj 
aŭ de spitiĝo, perdi pro ĉi-tiuj la apetiton k t. p.; ĉi-tiuj 
figuroj formas tre veran bildon. Iafoje envio havas ja nenian 
difinitan objekton. Ekzistas personoj nature enviemaj pri 
ĉio, kio altiĝas, pri ĉio, kio elstaras el la vulgara vico, 
kvankam ili havas pri tio nenian rektan intereson, sed nur 
pro tio, ke ili ne povas ĝin atingi; ĉio, kio staras super 
ilia horizonto, ilin kvazaŭ blindigas, kaj, se ili estus 
plimulto en la socio, ili volus ĉion malaltigi ĝis ilia 
nivelo. Ĝi estas envio ligita kun senvaloreco. 


La homo estas ofte malfeliĉa nur pro la graveco, kiun li 
alligas al la ĉimondaj aferoj; kaŭzas lian malfeliĉon nenio 
alia, ol fiaskintaj vantemo, ambicio kaj avideco. Sed, se li 
lokas sin super la malvastan rondon de la materia vivo, se li 
direktas siajn pensojn al la senlimo, kiu estas lia destino, 
la sortovicoj de la homaro ŝajnas al li tiel bagatelaj kaj 


infanecaj, kiel la ĉagrenoj de knabeto, ploranta pro la perdo 
de ludilo, kiun li faris sia superega feliĉo. 


Kiu vidas feliĉon nur en la kontentigo de sia fiero kaj de 
siaj bestaj apetitoj, tiu estas malfeliĉa, kiam li ne povas 
tion fari; kontraŭe, homo, kiu nenion petas superfluan, estas 
feliĉa kun tio, kion aliaj rigardas kiel malfeliĉegojn. 


Ni parolas pri la civilizita homo, ĉar sovaĝulo, havanta 
malpli da bezonoj, ne havas samajn motivojn por avideco kaj 
aflikto; ties maniero vidi la aferojn estas tute malsama. En 
civilizita stato, la homo pripensas kaj ekzamenas sian 
malfeliĉon; tial, ĝi lin pli forte impresas; sed li povas 
ankaŭ rezoni kaj ekzameni la rimedojn por sia konsoliĝo. Tiun 
konsoliĝon li ĉerpas el la kristana sento, kiu gardas ĉe li 
esperon de pli bona estonteco, kaj el Spiritismo, kiu 
alportas al li la certecon pri tiu estonta tempo. 


Perdo de amataj personoj 


934. Ĉu la perdo de personoj, kiuj estas karaj al ni, ne estas 
unu el tiuj, kaŭzantaj al ni ĉagrenon des pli pravigeblan, ĉar 
ĝi estas nekompensebla kaj nedependanta de nia volo? 


«Tiu kaŭzo de ĉagreno trafas ne nur riĉulon, sed ankaŭ 
malriĉulon: ĝi estas provo aŭ kulpelaĉeto, kaj komuna leĝo; 
sed vi trovas konsolon en tio, ke vi povas komunikiĝi kun 
viaj amikoj per la vojoj de vi konataj, ĝis estos donitaj al vi 
aliaj pli senperaj kaj pli percepteblaj por viaj sentumoj». 


935. Kion pensi pri la opinio de homoj, kiuj opinias 
profanado la transtombajn komunikiĝojn? 


«Nenia profanado povas ekzisti, kiam ekzistas pia seriozeco 
kaj kiam elvoko estas farata kun respekto kaj por utila celo; 
tion pruvas la fakto, ke la amikaj Spiritoj alvenas plezure; ili 
ĝojas, ke vi ilin memoras kaj ke ili parolas al vi; profanado 
ekzistus, se la elvoko estus frivole farata». 


La eblo komunikiĝi kun la Spiritoj estas dolĉega konsolo, ĉar 
ĝi havigas al ni rimedon, por interparoli kun parencoj kaj 
amikoj, lasintaj la Teron pli frue ol ni. Per elvoko ni ilin 
alproksimigas al ni, ili estas ĉe nia flanko, nin aŭdas kaj 
respondas; jam do ne estas, se tiel diri, muro inter ili kaj 
ni. 


Ili helpas nin per siaj konsiloj, atestas al ni sian amon kaj 
la ĝojon, kiun ili sentas pro nia memoro pri ili. Estas por 
ni plezuro scii, ke ili estas feliĉaj, ekkoni de ili mem la 
detalojn de ilia nova ekzistado, kaj ekhavi la certecon, ke 
ni iutage estos kun ili.[460]. 


936. Kiel la senkonsolaj doloroj de l' postvivantoj tuŝas la 
Spiritojn, kiujn oni priploras? 


«La Spiriton tuŝas la memoro kaj resopiro de tiuj, kiujn li 
amis, sed senĉesa, malprudenta doloro lin penige impresas, 
ĉar li vidas en tiu troa doloro nefidon je l' estonteco kaj je 
Dio, kaj do baron kontraŭ la progreso kaj eble kontraŭ la 
kuniĝo». 


Ĉar la Spirito estas pli feliĉa en la spaco ol sur la Tero, 
bedaŭri, ke li forlasis ĉi-tiun vivon, estas kiel bedaŭri 
lian feliĉon. Du amikoj estas enŝlositaj en sama karcero; 
ambaŭ estas iam reĝuontaj liberecon, sed unu ĝin ricevas la 
unua. Ĉu estus laŭkaritate, se tiu, kiu ankoraŭ restas, 
ĉagreniĝus pro tio, ke lia amiko estas liberigita pli frue ol 
li? Ĉu en li ne estus pli bone egoismo ol amikeco, ke li 
volas, ke la amiko dividu plue kun li malliberecon kaj 
suferojn? Io sama okazas al du homoj, sin reciproke amantaj 
sur la Tero; kiu la unua foriras, tiu estas jam liberigita; 
ni devas lin gratuli kaj pacience atendadi, ĝis ankaŭ nia 
horo sonos. 


Ni faros pri ĉi-tiu temo alian komparon. Vi havas amikon, 
kiu, ĉe via flanko, troviĝas en tre peniga situacio; lia sano 
kaj interesoj postulas, ke li foriru en alian landon, kie 
estos al li pli bone, laŭ ĉiuj vidpunktoj. Li ĉesos dum kelka 
tempo esti ĉe vi, sed li estos en konstanta korespondado kun 
vi; la disiĝo estos nur materia. Ĉu vi bedaŭros lian foriron, 
se ĝi celas lian propran utilon? 


La Spiritisma doktrino, pro la evidentaj pruvoj, kiujn ĝi 
donas pri la estonta vivo, pri la ĉeesto, ĉe ni, de tiuj, 
kiujn ni amas, pri la daŭrado de ilia amo kaj prizorgado; pro 
la rilatoj, kiujn per ĝi ni povas tenadi kun ili, havigas al 
ni superegan konsolon ĉe unu el plej pravigeblaj kaŭzoj de 
doloro. Laŭ Spiritismo, ĉesas solerestado kaj forlasiteco; la 
plej izolita homo ĉiam havas amikojn ĉirkaŭ si, kun kiuj li 
povas interparoli. 


Ni senpacience eltenas la afliktojn de la vivo; ili ŝajnas al 
ni tiel netolereblaj, ke ni ne komprenas, kiel ni povas ilin 
elporti; kaj tamen, se ni ilin kuraĝe eltenis, se ni sciis 
altrudi silenton al niaj plendoj, ni ja nin rigardos feliĉaj, 
kiam ni estos liberaj de l' tera karcero, same kiel 
malsanulo, suferanta, opinios sin feliĉa, kiam denove sana, 
pro tio, ke li rezignacie submetiĝis al dolora kuracado. 


Elreviĝoj. Nedankemo. Rompitaj korligiĝoj 


937. Ĉu la elreviĝoj, per kiuj nin batas nedankemo kaj la 
facilrompeco de amikligiloj, ne estas por korsentema homo 
ankaŭ fonto de ĉagrenoj? 


«Jes; sed ni instruas al vi bedaŭri la sendankajn kaj la 
malfidelajn amikojn: ili estos pli malfeliĉaj ol vi. Nedankemo 
estas ido de egoismo, kaj egoismo poste trovos korojn 
sensentajn, kia estis la lia. Ekpensu pri tiuj, kiuj faris pli da 
bono ol vi, kiuj meritis pli ol vi, kaj kiuj tamen ricevis 
maldankon kiel pagon. Memoru, ke Jesuo mem estis 
primokata kaj malŝatata dum sia vivo, traktata kiel frenezulo 
kaj trompisto, kaj ne miru, ke tio sama okazos al vi. Estu la 
bono, kiun vi faras, via rekompenco en Ĉi-tiu mondo, kaj ne 
atentu, kion diras la homoj, kiuj ricevis vian komplezon. 
Nedankemo estas provo por via persisto en bonfaro; tio estos 
kreditita al vi, kaj tiuj, kiuj vin ne dankos, estos punitaj des 
pli severe, ju pli granda estos ilia sendankeco». 


938. Ĉu la disreviĝoj, kaŭzataj de nedankemo, ne estas 
donataj por hardi la koron kaj ĝin fermi al sentemo? 


«Tio estus eraro; ĉar korsentema homo, kiel vi diras, estas 
ĉiam feliĉa pro la bono, kiun li faras. Li scias, ke, se tiuj, al 
kiuj li komplezis, ne memoros tiun servon en ĉi-tiu vivo, ili 
ĝin nepre memoros en alia ekzistado; kaj ke sendankulo 
hontos pri sia kulpo kaj pro ĝi sentos konsciencoriproĉojn». 


— Tiu penso ne evitigas vundon al la koro de nobla homo; 
nu, ĉu tio ne povas naski en li la penson, ke li estus pli feliĉa, 
se li estus malpli sentema? 


«Jes, se li preferas la feliĉon de egoisto; kompatinda feliĉo! Li 
do sciu, ke la sendankaj amikoj, lin forlasantaj, ne indas lian 
amikecon, kaj ke li trompiĝis pri ili; de tiam, li ne ĉagreniĝu 
pri ties perdo. Li poste trovos aliajn, kiuj scios lin pli bone 
kompreni. Bedaŭru la personojn, kondutantajn malnoble 
kontraŭ vi, kiel vi ne meritas, ĉar ili ricevos tre amaran 
repagon; sed tiuj aferoj ne afliktu vin: tio estas rimedo, por 
loki vin super ilin». 


La Naturo donis al la homo la neceson ami kaj esti amata. Unu 
el plej grandaj plezuroj, kiuj povas esti konsentataj al Li 
sur la Tero, estas trovi korojn, kiuj simpatias la lian; ĝi 
tiel havigas al li antaŭĝuon de l' feliĉo, destinita al li en 
la mondo de la perfektaj Spiritoj, kie Ĉio estas amo kaj 
bondezireco; tiu estas plezuro, rifuzita al egoisto. 


Antipatiaj kuniĝoj. 


939, Ĉar la sin reciproke simpatiantaj Spiritoj inklinas kuniĝi, 
kial, inter tiuj enkarniĝintaj, amo ofte ekzistas nur Ĉe unu el 
la Spiritoj, kaj la plej sincera amo estas ricevata indiferente, 
eĉ naŭze? Kial, plie, la plej viva alligiteco inter du homoj 
povas aliiĝi en antipation, kaj, iafoje, en malamon? 


«Vi ne komprenas do, ke tio estas puno, sed ĝi estas pasema. 
Cetere, kiom da personoj kredas, ĉar trompitaj de ŝajnoj, ke 
ili freneze amegas! kaj, kiam ili devas vivi kun la amataj 
homoj, ili baldaŭ konstatas, ke ilia sento estis nenio alia ol 


materia, blinda entuziasmo! Ne sufiĉas, ke vi estas 
enamiĝinta en iun personon, kiu plaĉas al vi, kaj pri kiu vi 
kredas, ke en li ekzistas bonaj kvalitoj; nur reale vivante kun 
li, vi povas lin taksi. Ankaŭ ekzistas kiom da tiaj kuniĝoj, pri 
kiuj komence ŝajnas, ke ili neniam estos simpatiaj; tamen, 
kiam ili sin reciproke pli bone konas kaj studas, tiuj personoj 
fine amas unu la duan kun dolĉa, daŭra amo, ĉar ĝi kuŝas 
sur estimo! Oni ne forgesu, ke ne la korpo, sed la Spirito 
amas, kaj ke, kiam la materia iluzio disbloviĝas, tiam la 
Spirito vidas la realon». 


«Estas du specoj de alligiteco: tiu korpa kaj tiu anima, kaj 
oni ofte prenas unu por la dua. La alligiteco de la animo, 
kiam pura kaj fondita sur simpatio, estas longedaŭra; tiu de 
la korpo estas pereema; jen, kial personoj, kiuj kredas, ke ili 
sin reciproke amas kun eterna amo, ofte malamas unu la 
duan, kiam finiĝas la iluzio». 


940. Ĉu la manko de simpatio inter homoj, destinitaj kune 
vivi, ne estas ankaŭ fonto de ĉagrenoj des pli amaraj, ĉar ili 
venenas tutan ekzistadon? 


«Ja tre amaraj; sed ĝi estas unu el tiuj malfeliĉoj, kies ĉefa 
kaŭzo vi mem plej ofte estas; unue, eraras viaj leĝoj, ĉar Ĉu 
vi kredas, ke Dio altrudas al vi restadi kune kun personoj, 
kiuj malplaĉas al vi? due, vi ofte serĉas en tiuj kuniĝoj 
prefere kontentigon de fiero kaj ambicio, ol feliĉon el 
reciproka korinklino; vi do suferas la rezultaton de viaj 
konvencioj». 


— Sed, ĉu en ĉi-tiu okazo preskaŭ ĉiam ne ekzistas iu 
senkulpa viktimo? 


«Jes, kaj tio estas por li akra puno; sed la respondeco por lia 
malfeliĉo falas sur la personojn, kiuj ĝin kaŭzis. Se la lumo 
de vero penetris lian animon, li trovos konsolon en sia fido je 


la estonteco; cetere, proporcie kiel la interkonsentoj perdos 
sian influon, la kaŭzoj de tiuj apartaj malfeliĉoj ankaŭ 
malaperos». 


Timo antaŭ la morto 


941. La timo antaŭ la morto kaŭzas ĉe multaj homoj 
konsternon; el kio venas tia timo, se ili havas antaŭ si la 
estontecon? 


«Senmotive ili nutras tiun timon; sed, kion vi volas? Oni 
penas konvinki ilin, en ilia infaneco, ke ekzistas ia infero kaj 
ia paradizo, sed ke pli certe ili iros en la inferon, ĉar oni diras 
al ili, ke tio, kio troviĝas en la Naturo, estas peko pereiga por 
la animo; maturiĝinte, kaj se ili havas iom da prudento, ili ne 
povas konsenti pri tiaj instruoj, kaj, sekve, ili fariĝas ateistoj 
aŭ materialistoj; ili tiel estas kondukataj al la kredo, ke trans 
la nuna vivo nenio pli ekzistas. Koncerne tiujn, kiuj persiste 
daŭrigas siajn kredojn infanjarajn, ili timegas tiun eternan 
fajron, kiu ilin bruligos, tamen ilin ne konsumante». 


«La morto inspiras al la justulo nenian timon, ĉar, kun la 
fido, li estas certa pri la estonteco; la espero promesas al li 
pli bonan vivon, kaj la karitato, kies leĝon li praktikis, 
havigas al li la certecon, ke, en la mondo, kien li estas 
enironta, li trovos neniun estulon, kies rigardon li timus». 
(730) 


La voluptama homo, pli alligita al la korpa vivo ol al la 
vivo spirita, havas, sur la Tero, materiajn suferojn kaj 
ĝuojn; lia feliĉo konsistas en la forpasema kontentigo de 
ĉiuj siaj deziroj. Lia animo, konstante absorbita kaj skuata 
de la alternaĵoj de la vivo, troviĝas en Ĉiamaj angoro kaj 
turmentado. La morto lin teruregas, ĉar li pridubas sian 
estontecon kaj postlasas sur la Tero ĉiujn siajn korinklinojn 
kaj esperojn. 


La morala homo, tiu, kiu altiĝis super la fiktivajn bezonojn 
kreitajn de la pasioj, ĝuas, jam en ĉi-tiu mondo, plezurojn 


nekonatajn de la materieca homo. La modereco de liaj deziroj 
havigas al lia Spirito trankvilecon kaj serenecon. Feliĉa pro 
la bono, kiun li faras, li ne spertas disreviĝojn; kaj la 
ĉagrenoj apenaŭ tuŝas lian animon, en kiu ili postlasas 
nenian doloran signon. 


942, Ĉu iuj homoj ne trovus iom vulgaraj la konsilojn por 
feliĉo sur la Tero; kaj, ĉu ili ne vidus en tiuj paroloj tion, kion 
ili nomas banalaj ĝeneralaĵoj, gurditaj veraĵoj? Ĉu ili ne 
dirus, ke la sekreto por feliĉo konsistas resume en tio, ke oni 
sciu elteni sian malfeliĉon? 


«Multaj tion diras; sed okazas al ili tiel same, kiel al iuj 
malsanuloj, al kiuj kuracisto ordonas dieton: ili volus resaniĝi 
sen kuraciloj kaj kun pluaj misdigestoj». 


Naŭzo pri la vivo. Memmortigo 


943. El kio venas la naŭzo pri la vivo, ekposedanta iujn 
individuojn sen pravigeblaj motivoj? 


«Efiko de senfareco, de nekredo kaj, ofte, de trosatiĝo». 


«Por homo, aplikanta siajn kapablojn al utila celo kaj laŭ siaj 
naturaj inklinoj, laboro estas neniel senĉarma, kaj la vivo pli 
rapide fluadas; li eltenas des pli pacience kaj rezignacie la 
sortoŝanĝojn, ĉar li agas kun okuloj turnitaj al la pli firma kaj 
daŭra feliĉo, lin atendanta». 


944, Ĉu la homo rajtas disponi je sia propra vivo? 


«Ne. Nur Dio tion rajtas. Propravola memmortigo estas 
malobeo je ĉi-tiu leĝo». 


— Ĉu memmortigo ne estas ĉiam memvola? 


«Frenezulo, kiu sin mortigas, ne scias, kion li faras». 


945. Kion pensi pri memmortigintoj, kies krimo havas kiel 
kaŭzon la naŭzon al la vivo? 


«Malsaĝaj! Kial ili ne laboras? La ekzistado ne estus al ili 
peza Ŝarĝo». 


946. Kion pensi pri memmortiginto, celanta sin forsavi de la 
ĉimondaj mizeroj kaj disreviĝoj? 


«Kompatindaj Spiritoj, ne havantaj kuraĝon por elteni la 
mizeraĵojn de l' ekzistado! Dio helpas tiujn, kiuj suferas, kaj 
ne tiujn, kiuj havas nek energion, nek kuraĝon. La afliktoj de 
la vivo estas provoj aŭ kulpelpagoj; feliĉaj tiuj, ilin 
senplende elportantaj, ĉar ili estos rekompencitaj! Kontraŭe, 
ve al tiuj, esperantaj sinsavon el tio, kion, en sia malpieco, ili 
nomas hazardo aŭ ŝanco! Hazardo aŭ ŝancomi uzas ilian 
esprimonpovas ja ilin kelkatempe favori, sed nur por montri 
al ili, poste kaj pli kruele, la senvalorecon de tiuj vortoj». 


— Ĉu tiuj, pelintaj malfeliĉulon al tiu ago el malespero, 
ricevas la sekvojn de sia ago? 


«Ho, ve al tiuj! ĉar ili respondos, kvazaŭ por murdo». 


947. Ĉu homo, baraktanta en necesbezono kaj lasanta sin 
morti de malespero, povas esti rigardata, kvazaŭ li sin 
mortigas? 


«Li estas memmortiganto, sed la homoj, kiuj tion kaŬzis kaj 
kiuj povus tion antaŭhaltigi, estas pli kulpaj ol li, kaj indulgo 
lin atendas. Tamen ne kredu, ke li estos senkulpigita, se li ne 
havis karakterfirmecon kaj persistemon, kaj se li ne uzis sian 
tutan intelekton por sin eltiri el sia malfacila situacio. 
Precipe, ve al li, se lia malespero naskiĝas el fiero; mi volas 
diri, se li estas unu el tiuj homoj, kies fiero paralizas la 
intelekton, el tiuj, kiuj hontus ŝuldi sian ekzistadon al la 
laboro de siaj propraj manoj kaj kiuj prefere mortas de 


malsato, ol rezignas tion, kion ili nomas sia socia pozicio! Ĉu 
ne estas centoble pli noble kaj digne alfronti la 
malprosperon, spiti la kritikon de vanta, egoista mondo, kiu 
montras bonvolon nur al tiuj, nenion bezonantaj, kaj kiu 
turnas al vi la dorson, se vi bezonas ĝian komplezon? Oferi 
la vivon pro konsidero al tia mondo estas stultaĵo, ĉar ĝi 
neniel atentas tiun oferon». 


948. Ĉu memmortigo, celanta evitigi honton pro malnobla 
ago, estas tiel riproĉinda, kiel tiu, kaŭzita de malespero? 


«Memmortigo ne forlavas kulpon; kontraŭe, estos du kulpoj, 
anstataŭ unu sola. Kiam oni kuraĝis fari malbonon, tiam oni 
kuraĝu ankaŭ suferi ties sekvojn. Dio juĝas, kaj, laŭ la kaŭzo, 
Li iafoje povas mildigi Sian severecon». 


949, Ĉu memmortigo estas pravigebla, kiam ĝi celas 
malhelpi, ke honto refalu sur filojn aŭ familion? 


«Kiu tiel kondutas, tiu ne kondutas bone, sed li tion kredas, 
kaj Dio ĝin bone konsideros, ĉar ĝi estas pago, kiun la homo 
altrudas al si mem. Tiu intenco malpligravigas lian eraron; 
sed la homo ja eraris. Cetere, forigu de via socio maljustajn 
kutimojn kaj interkonsentojn, kaj ne okazos plu tiaj 
memmortigoj». 


Homo, tranĉanta mem sian vivon, por evitigi al si honton pro 
malnobla ago, pruvas, ke li pli ŝatas la estimon de siaj 
similuloj ol tiun de Dio, ĉar li eniros en la spiritan vivon 
ŝarĝita de maljustaĵoj, kaj li flanken metis la rimedojn por 
ĉi-tiujn kompensi dum sia vivo. Dio estas ofte malpli severa 
ol la homoj; Li pardonas la sinceran pentanton kaj enskribas 
en nian krediton la kompenson, kiun ni faras; memmortiginto 
nenion kompensas. 


950. Kion pensi pri homo, sin mortiginta kun la espero pli 
rapide veni en pli bonan vivon? 


«Frenezaĵo! li faru bonon, kaj li estos pli certa tien alveni; 
ĉar, per memmortigo, li malfruigas sian eniron en pli bonan 
mondon, kaj li mem petos veni kompletigi ĉi-tiun vivon, kiun 
li tranĉis pro falsa ideo. Eraro, kia ajn ĝi estas, neniam 
malfermas la sanktejon de la elektitoj». 


951. Ĉu ofero de la vivo ne estas iafoje merita, ekzemple, 
kiam la homo celas savi aliulan vivon aŭ esti utila al siaj 
similuloj? 


«Tio estas superbela, laŭ la intenco kaj tiam, kiam la ofero de 
l' vivo ne estas memmortigo; sed Dio malaprobas ĉian 
senutilan oferon kaj ĝin ne povas plezure vidi, se fiero ĝin 
makulas. Ofero estas merita nur pro sinforgeso, kaj tiu, kiu 
ĝin faras, havas iafoje ian kaŝitan penson, kiu malpliigas la 
valoron de la ofero en la okuloj de Dio». 


Ĉia ofero, kiun homo faras malprofite por sia propra feliĉo, 
estas ago treege merita en la okuloj de Dio, ĉar ĝi estas 
apliko de la leĝo de karitato. Nu, ĉar la vivo estas la 
surtera havaĵo, kiun la homo plej ŝatas, tiu, kiu rezignas 
ĝin por la bono de siaj similuloj, faras nenian atencon: li 
faras oferon. Sed, antaŭ ol tion fari, la homo devas 
pripensi, ĉu lia vivo ne povus esti pli utila ol lia morto. 


952. Ĉu homo, pereanta kiel viktimo de la eksceso de pasioj, 
kiuj, laŭ lia propra konscio, plifruigos lian morton, sed kiujn 
li jam ne kapablas kontraŭstari, ĉar la kutimo aliigis ilin en 
efektivajn fiziologiajn bezonojn, faras memmortigon? 


«Tio estas morala memmortigo. Ĉu vi ne komprenas, ke la 
homo tiam estas duobla krimulo? Krom bruteco kaj manko 
de kuraĝo, estas ĉe li ankaŭ forgeso pri Dio». 


— Ĉu li estas pli aŭ malpli kulpa ol tiu, kiu forprenas al si la 
vivon pro malespero? 


«Li estas pli kulpa, ĉar li havas tempon por pripensi sian 
memortigon. Ce homo, kiu tiel agas subite, fariĝas iafoje ia 
halucinacio, tre simila al frenezeco; la dua estos multe pli 
severe punita, ĉar la punoj ĉiam rilatas kun la konscio pri la 
eraroj». 


953. Kiam iu persono vidas antaŭ si neeviteblan, teruran 
morton, ĉu li kulpas, se li malplilongigas je kelkaj momentoj 
siajn suferojn per memvola morto? 


«Oni estas ĉiam kulpa, kiam oni ne atendas la limon 
difinitan de Dio. Cetere, kiu povas esti certa, malgraŭ ŝajnoj, 
ke alvenis lia horo foriri kaj ke, ĉe la lasta momento, ne 
venos ila neatendita helpo?» 


— Oni konceptas, ke, en ordinaraj cirkonstancoj, 
memmortigo estas riproĉinda; sed, ni supozas la okazon, ĉe 
kiu la morto estas neevitebla kaj la vivo estas 
malplidaŭrigita nur je kelkaj momentoj... 


«Tio estas ja malesto de rezignacio kaj de submetiĝo al la 
volo de l' Kreinto». 


— Kiu estas, en ĉi-tiu okazo, la sekvoj de tiu ago? 


«Puno konforma al la graveco de la kulpo kaj, kiel ĉiam, al la 
cirkonstancoj». 


954. Ĉu malprudentaĵo, senbezone kompromitanta la vivon, 
estas riproĉinda? 


«Nenia kulpeco ekzistas tie, kie ne estas intenco aŭ pozitiva 
konscio fari malbonon». 


955. Ĉu la ago de virinoj, kiuj, en iuj landoj, volonte 
brulkonsumiĝas sur la korpoj de siaj edzoj, povas esti 


rigardata kiel memmortigo; kaj, ĉu ili suferas la sekvojn de 
tiu ago? 


«Ili obeas socian konvencion, kaj, ofte, ili cedas pli al 
perforto, ol al sia propra volo. Ili kredas, ke ili plenumas 
devon, kaj tiu ne estas la karaktero de memmortigo. Ilia 
senkulpigo troviĝas en ilia neklereco. Tiuj barbaraj kaj 
stultegaj kutimoj malaperos kun la kresko de l' civilizacio». 


956. Ĉu homoj, kiuj, ne povante elporti la perdon de amataj 
personoj, sin mortigas kun la espero iri al ili, trafas sian 
celon? 


«La rezultato estas por ili rekte kontraŭa al tiu, kiun ili 
esperas; anstataŭ esti denove kun sia amato, ili 
malproksimiĝas de li por multe pli da tempo, ĉar Dio ne 
povas rekompenci malkuraĝaĵon, nek la insulton, kiun oni 
faras al Li, pridubante Lian zorgon. Ili pagos tiun momenton 
da frenezeco per ĉagrenoj pli grandaj ol tiuj, kiujn ili esperas 
malplidaŭrigi, kaj ili ne havos, kompense de tiuj ĉagrenoj, la 
plezuron, kiun ili esperis». (934 kaj sekv.) 


957. Kiuj estas, entute, la sekvoj de memmortigo en la 
spirita mondo? 


«La sekvoj de memmortigo estas tre malsamaj: ne ekzistas 
difinitaj punoj kaj, en ĉiuj okazoj, ili estas ĉiam konformaj al 
siaj kaŭzoj; tamen ekzistas sekvo, kiun memmortiginto ne 
povas evitigi al si, nome la desapontiĝo[41]. Cetere, la sorto 
ne estas unu sola por ĉiuj: ĝi dependas de la cirkonstancoj; 
iuj elpagas sian kulpon tuj, aliaj en nova ekzistado, kiu estos 
pli malbona ol tiu, kies kuron ili interrompis». 


La observado montras, efektive, ke la sekvoj de memmortigo ne 
ĉiam estas samaj; sed kelkaj estas komunaj al ĉiuj okazoj de 
perforta morto, kaj rezultato de abrupta tranĉo de vivo. 
Unue, la ligilo, kuniganta la Spiriton kun la korpo, estas 
pli daŭra kaj persista, ĉar tiu ligilo preskaŭ ĉiam havas 


sian plenan fortikecon ĉe la momento, kiam ĝi estas ŝirita; 
ĉe natura morto, ĝi iom post iom malfortiĝas, kaj ofte 
malfariĝas eĉ pli frue ol la plena estingiĝo de la vivo. La 
sekvoj de tiu perforto estas la plidaŭrigo de la 
konsterniteco de la Spirito kaj la iluzio, kiu, dum pli aŭ 
malpli longa tempo, igas la Spiriton kredi, ke li ankoraŭ 
apartenas al la rondo de la vivantoj (155 kaj 165). 


La kuniĝemo, persistanta inter Spirito kaj korpo, naskas, ĉe 
iuj memmortigintoj, ian reefikon de la stato de la korpo sur 
la Spiriton; kaj tial ĉi-tiu sentas, kontraŭvole, la efikojn 
de la putrado de l' materio kaj spertas angorojn kaj 
teruraĵojn; tiu stato povas daŭri tiel longe, kiel devus 
daŭri la vivo interrompita. Tiu efiko ne estas ĝenerala, sed 
en nenia okazo la memmortiginto evitas la sekvojn de sia 
malkuraĝeco; kaj, pli aŭ malpli frue, li, iel aŭ iel alie, 
elpagos sian kulpon. Iuj Spiritoj, iam tre malfeliĉaj sur la 
Tero, diris, ke ili sin mortigis en sia antaŭa ekzistado kaj 
ke ili volonte submetiĝis al novaj provoj, por vidi, ĉu ili 
tiujn elportos pli rezignacie. Ce kelkaj ekzistas ia ligiteco 
al la materio, de kiu ili vane penas liberiĝi por iri en pli 
bonajn mondojn, kies eniro estas al ili malpermesita; la 
plimulto bedaŭras, ke ili faris ion senutilan, ĉar el tio ili 
ricevis nur disreviĝojn. 


Religio, moralo, ĉiaj filozofioj malaprobas memmortigon, kiel 
ion kontraŭan al la leĝo de l' Naturo; ili ĉiuj diras al ni, 
kiel principon, ke neniu rajtas memvole malplidaŭrigi sian 
vivon; sed, kial neniu tion rajtas? Kial la homo ne povas 
libere meti finon al siaj suferoj? Estis destinite al 
Spiritismo pruvi, per la ekzemplo de homoj, kiuj falis sur la 
vojo, ke tiu ago estas ne nur eraro, sed ankaŭ malobeo je 
leĝo moralakonsidero ne multe peza por iuj individuoj — , 
kaj, ankaŭ, stultegaĵo, ĉar el ĝi oni neniom profitas: 
kontraŭe, oni perdas; tion instruas al ni ne teorio, sed la 
faktoj, kiujn Spiritismo metas sub niajn okulojn. 


Ĉapitro II 
Estontaj suferoj kaj ĝuoj 


1. La nenio. Estonta vivo. — 2. Intuicio pri la estontaj 
suferoj kaj ĝuoj. — 3. Partopreno de Dio en la punoj kaj 
rekompencoj. — 4. Eco de la estontaj suferoj kaj ĝuoj. — 
5. Materiaj suferoj. — 6. Kulpelpago kaj pento. — 7. 
Daŭro de la estontaj suferoj — 8. Reviviĝo de la karno. — 
9. Paradizo, infero kaj purgatorio. 


La nenio. Estonta vivo 


958. Kial la homo sentas instinktan abomenon kontraŭ la 
nenio? 


«Ĉar la nenio ne ekzistas». 


959. De kio venas al la homo la instinkta sento pri iu estonta 
vivo? 


«Tion ni jam diris: antaŭ sia enkarniĝo la Spirito konis ĉiujn 
tiujn aferojn, kaj la animo konservas ian neprecizan 
memoron de tio, kion ĝi scias kaj kion ĝi vidis dum sia spirita 
stato». (393). 


En ĉiuj tempoj la homo turnis atenton al sia transtomba 
estonteco, kaj tio estas tute natura. Kiel ajn grava li 
opinias sian nunan vivon, li ne povas flanke lasi la 
konsideron, kiel nedaŭra, kaj precipe nefirma, ĝi estas, ĉar 
ĝi povas esti rompita ĉe iu ajn momento, kaj ĉar li neniam 
estas certa pri la morgaŭa tago. Kio li fariĝos post la 
fatala momento? La demando estas grava, ĉar ne temas pri 
kelkaj jaroj, sed pri eterna tempo. Kiu estas pasigonta multe 
da jaroj en fremda lando, tiu zorge pensas pri la pozicio, 
kiun li tie havos; kial do ni ne pensu pri nia pozicio post 
eliro el ĉi-tiu mondo, ĉar tiu pozicio daŭros pro Ĉiam? 


La ideo pri la nenio havas ion abomenan por la prudento. 
Veninte al la ekstrema momento, la homo plej indiferenta dum 
sia vivo demandas sin mem, kio li fariĝos, kaj li pretervole 
eknutras ian esperon. 


Kredi je Dio kaj ne akcepti estontan vivon estus sensencaĵo. 
La sento de pli bona vivo troviĝas en ĉies konscienco: ne 
vane Dio ĝin tien metis. 


La estonta vivo kuntrenas la konservadon de nia individueco 
post la morto; kion helpus al ni, efektive, postvivi la 
korpon, se nia morala esenco devus diseriĝi en la spacoceano? 
La rezultado estus por ni tiu sama, kia la nenio. 


Intuicio pri la estontaj suferoj kaj ĝuoj 


960. De kio originas la kredo, trovata en ĉiuj popoloj, pri 
estontajpunoj kaj rekompencoj? 


«Ĝi estas ĉiam ankoraŭ sama afero: antaŭsento de la realo, 
portata al la homo de la Spiritio enkarniĝinta en lin, ĉar, ja 
atentu, ne vane ia intima voĉo parolas al vi; via eraro estas, 
ke vi ne aŭdas ĝin tiel, kiel vi devas. Se vi tion ekpensus 
mature, kaj ofte, vi fariĝus pli bonaj». 


961. Kiu sento, en la momento de morto, plej efikas ĉe 
laplimulto de la homoj: ĉu dubo, timo aŭ espero? 


«Dubo, ĉe la obstinaj skeptikuloj, timo, ĉe la kulpuloj; 
espero, ĉe la virtuloj». 


962. Kial ekzistas skeptikuloj, se la animo alportas al la 
homo senton pri la spiritaj aferoj? 


«Da skeptikuloj ekzistas malpli, ol kiel oni kredas; multaj, 
pro fiero, ŝajnigas sin fortaj spiritoj dum sia vivo, sed, ĉe la 
momento de morto, ili ne tiel Ŝvele fanfaronas». 


Por la estonta vivo respondas niaj agoj. Prudento kaj justeco 
asertas, ke, ĉe la disdivido de l' feliĉo, kiun ĉiu aspiras, 


bonaj kaj malbonaj ne povus esti interkonfuzitaj. Ne estas 
akcepteble, ke Dio volas, ke iuj senpene ĝuu bonaĵojn, kiujn 
aliaj atingas nur per penado kaj persisto. 


La ideo, kiun Dio havigas al ni pri Sia justeco kaj boneco, 
laŭ la saĝeco de Siaj leĝoj, ne lasas al ni kredi, ke justulo 
kaj malvirtulo estas samnivelaj en Liaj okuloj; nek dubi, ke 
ili iam ricevos, la unua la rekompencon, la dua la punon, 
respektive de l' bono aŭ de l' malbono, kiun ili faris; tial, 
nia denaska sento de justeco estigas en ni intuicion pri la 
estontaj punoj kaj premioj. 


Partopreno de Dio en la punoj kaj rekompencoj 


963. Ĉu Dio zorgas mem pri ĉiu homo? Ĉu Li ne estas tro 
granda kaj ni tro malgrandaj, por ke ĉiu aparta individuo 
havu ian valoron en Liaj okuloj? 


«Dio zorgas pri ĉiuj estaĵoj, kiujn Li kreis, kiel ajn malgrandaj 
ili estas; nenio estas tro bagatela por Lia boneco». 


964. Ĉu Dio bezonas atenti ĉiun el niaj agoj, por nin 
rekompenci aŭ puni? Cu la plimulto de tiuj agoj ne estas 
sensignifaj por Li? 


«Dio havas Siajn leĝojn, kiuj kontrolas ĉiujn viajn farojn: se 
vi malobeas tiujn leĝojn, vi kulpas. Sendube, kiam iu homo 
faras ian eksceson, Dio ne eldiras kontraŭ li sentencon, 
ekzemple: Vi estis manĝegema, mi punos vin; sed Li difinis 
limon al la nutrobezono; malsanoj kaj ofte morto estas 
rezultatoj de ekscesoj: jen la puno; ĉi-tiu rezultas el malobeo 
je la leĝo. Okazas same pri Ĉio». 


Ĉiuj niaj agoj estas submetitaj al la leĝoj de Dio, ĉiu el 
niaj agoj, kiel ajn malgrava ĝi ŝajnas al ni, povas esti 
malobeo je tiuj leĝoj. Se ni ricevas la sekvojn de tiu 
malobeo, ni do plendu nur kontraŭ ni mem, Ĉar ni mem estas la 
kaŭzintoj de nia estonta feliĉo aŭ malfeliĉo. 


Ĉi-tiu veraĵo fariĝas sentebla per jena apologo: 


«Unu patro donis al sia filo edukadon kaj instruadon, tio 
estas, la rimedojn, por ke la junulo sciu konduti. Li donis 
al ĉi-tiu kampon por kultivado, kaj diris: Jen vi havas la 
regulon, kiun vi observu, kaj ĉiujn ilojn necesajn, por ke 
ĉi-tiu kampo estu fruktodona kaj certigu al vi ekzistadon. Mi 
donas al vi instruadon, por ke vi komprenu tiun regulon; se 
vi ĝin observos, via kampo multe produktos kaj havigos al vi 
ripozon en via maljuneco; alie, ĝi nenion produktos kaj vi 
mortos de malsato. Tion dirinte, li lasis la junulon laŭvole 
agadi». 


Ĉu ne estas vere, ke tiu kampo produktos laŭ la zorgoj por 
ties kultivado, kaj ke ia ajn malatento portos malutilon al 
la rikolto? La filo, kiam maljuna, estos feliĉa aŭ malfeliĉa, 
laŭ tio, ĉu li observis aŭ ne la regulon difinitan de lia 
patro. Dio estas ankoraŭ pli antaŭvidema, ĉar Li ĉiumomente 
avertas nin, ke ni faras bonon aŭ malbonon. Li sendas al ni 
Spiritojn, kiuj nin inspiras, sed ni ilin ne aŭdas. Estas 
ankoraŭ unu diferenco, nome: Dio ĉiam konsentas al la homo 
rimedon, nome novajn ekzistadojn, por ke la homo povu 
kompensi siajn pasintajn erarojn; kontraŭe, la filo, pri kiu 
ni parolas, jam havas nenian rimedon, se li misuzis sian 
tempon. 


Eco de la estontaj suferoj kaj ĝuoj 


965. Ĉu la suferoj kaj ĝuoj de la animo post la morto estas iel 
materiaj? 


«Illi ne povas esti materiaj, ĉar animo ne estas materio: la 
simpla natura saĝo tion diras. Tiuj suferoj kaj ĝuoj tute ne 
estas karnaj, kaj tamen ili estas miloble pli vivaj, ol tiuj, kiujn 
vi spertas sur la Tero, ĉar la Spirito, jam liberigita, estas pli 
impresema; materio jam ne malakrigas liajn sensacojn». 
(237 ĝis 257). 


966. Kial la homo havas pri suferoj kaj ĝuoj en la estonta 
vivo iafoje tiel materiecan kaj absurdan koncepton? 


«Lia intelekto ankoraŭ ne sufiĉe elvolviĝis. Ĉu infano 
komprenas tiel bone, kiel matura homo? Cetere, tiuj 


konceptoj dependas ankaŭ detio, kion oni instruis al li; pri 
tio reformo estas nepre necesa». 


«Via parolo estas ankoraŭ tro nekompleta por esprimi tion, 
kio troviĝas trans via komprenpovo; komparoj estis do 
necesaj, kaj tiujn imagojn kaj figurojn vi prenis por la 
realaĵo; sed, proporcie kiel la homo kleriĝas, lia penso 
komprenas aferojn, kiujn parolo ne povas esprimi». 


967. En kio konsistas la feliĉo de la bonaj Spiritoj? 


«En tio, ke ili konas ĉiujn aferojn, ne portas malamon, 
ĵaluzon, envion, ambicion, ian-ajn el la pasioj, naskantaj la 
malfeliĉon de la homoj. La amo, ilin interliganta, estas por ili 
fonto de superega feliĉo. Ili ne spertas bezonojn, suferojn kaj 
afliktojn de la materia vivo; ili estas feliĉaj pro la bono, kiun 
ili faras; cetere, la feliĉo de la Spiritoj estas difinita laŭ ilia 
nivelo. Estas vere, ke nur la puraj Spiritoj ĝuas la superegan 
feliĉon, sed ne ĉiuj ceteraj estas malfeliĉaj; inter la malbonaj 
kaj la perfektaj ekzistas multego da gradoj, ĉe kiuj la ĝuoj 
rilatas kun la morala stato. Tiuj, sufiĉe progresintaj, 
komprenas la feliĉon de tiuj alvenintaj pli frue ol ili, kaj ĝin 
aspiras, sed tio estas motivo por fervoro, ne por envlo; ili 
scias, ke ĝin atingi dependas de ili mem; ili klopodas por tiu 
celo, sed kun la trankvileco de pura konscienco; kaj ili 
sentas sin feliĉaj, ke ili ne devas suferi kiel la malbonaj». 


968. Vi alkalkulas la neekziston de materiaj bezonoj al la 
nombro de la feliĉokondiĉoj de la Spirito; sed, ĉu la 
kontentigo de tiuj bezonoj ne estas, por la homo, fonto de 
ĝuoj? 


«Jes, de la bestaj ĝuoj; kaj, kiam vi jam ne povas kontentigi 
tiujn bezonojn, tio estas turmento». 


969. Kiel ni komprenu la aserton, ke la puraj Spiritoj estas 
kolektitaj en la sino de Dio, kun la sola okupo kanti laŭdojn 


al Li? 


«Tio estas alegorio, pentranta ilian konon de la perfektaĵoj 
de Dio, ĉar ili Lin vidas kaj komprenas; sed tiun, kiel ankaŭ 
multajn aliajn alegoriojn, oni ne prenu laŭlitere. Ĉio en la 
Naturo, ekde sablero, prikantas, tio estas, proklamas la 
potencon, la saĝecon kaj la bonecon de Dio; sed ne kredu, 
ke la feliĉegaj Spiritoj staras en absorba rigardado por la 
tuta eterno: tiu estus stultega, teda feliĉo; ĝi estus, krome, 
feliĉo de egoisto, ĉar ilia ekzistado estus senfina neutilaĵo. Ili 
jam ne spertas la ĉagrenojn de la enkorpa ekzistado: tio 
estas jam ĝuo; kromtio, kiel ni diris, ili konas kaj scias ĉiujn 
aferojn; ili uzas sian sperton, por helpi la progreson de aliaj 
Spiritoj: tio estas ilia okupo kaj samtempe plezuro». 


970. En kio konsistas la suferoj de la malsuperaj Spiritoj? 


«Tiuj suferoj estas tiel diversaj kiel iliaj kaŭzoj; ili estas 
proporciaj al la grado da malsupereco, same kiel la ĝuoj al la 
grado da supereco. Jen resume, kion tiuj Spiritoj suferas: 
envii ĉion, kio mankas al ili, por ke ili estu feliĉaj, kaj ne povi 
ĝin ekhavi; rigardi la feliĉon, kaj ne povi ĝin atingi; sopiro, 
ĵaluzo, kolero, afliktego pro tio, kio malebligas al ili feliĉaj; 
konsciencoriproĉoj, nedirebla morala premateco. Ili 
deziregas ĉiajn ĝuojn kaj ne povas ĉi-tiujn kontentigi: jen, 
kio ilin turmentas». 


971. Ĉu la influo, kiun la Spiritoj havas unuj sur aliajn, ĉiam 
estas bona? 


«Ĉiam bonan havas la bonaj Spiritoj, ne estus necese diri; 
sed la malicaj penas deklini de la vojo de bono kaj de pento 
la Spiritojn, kiujn ili opinias facile tireblaj kaj kiujn ili ofte 
pelis en malbonon dum la vivo». 


— Ĉu do la morto ne evitigas al ni tenton? 


«Ne; sed la agado de la malbonaj Spiritoj estas multe malpli 
granda sur aliajn Spiritojn ol sur la homojn, ĉar ili ne havas 
kiel helpantojn la materiajn pasiojn». (996). 


972. Kiel la malbonaj Spiritoj agas por tenti aliajn Spiritojn, 
se ili ne povas helpi al si per la pasioj? 


«Kvankam pasioj ne ekzistas materie, tamen ili ankoraŭ 
ekzistas en la penso de la malsuperaj Spiritoj; la malbonaj 
konservas tiujn pensojn, kondukante siajn viktimojn al la 
lokoj, kie ili vidas siajn pasiojn kaj ĉion, kio povas eksciti 
tiujn sentojn». 


— Sed, kion helpas tiuj pasioj, se ili jam ne havas realan 
objeton? 


«Jen ĝuste la turmentego de la Spiritoj: avarulo vidas oron, 
kiun li jam ne povas posedi; diboĉulo, orgiojn, en kiuj li ne 
povas partopreni; fierulo, honorojn, kiujn li envias kaj kiujn li 
ne povas ricevi». 


973. Kiuj estas la plej grandaj suferoj, kiujn la malbonaj 
Spiritoj povas elporti? 


«Estas neebla ia ajn priskribo pri la moralaj turmentegoj, per 
kiuj iuj krimoj estas punataj; eĉ tiu, ilin suferanta, apenaŭ 
havigus al vi ian ideon pri ili; sed certe la plej terura sufero 
estas lia kredo, ke li estas senrevene kondamnita». 


La homo faras pri la suferoj kaj ĝuoj post la morto pli aŭ 
malpli altan koncepton, laŭ la amplekso de sia intelekto. Ju 
pli li evoluas, des pli tiu koncepto altiĝas kaj perdas sian 
materian karakteron; li komprenas la aferojn en pli racia 
maniero kaj ne plu prenas laŭvorte la imagojn de figura 
parolo. La prudento, vidante pli klare kaj montrante al ni, 
ke la animo estas tute spirita estaĵo, asertas, pro tio mem, 
ke la animon ne povas tuŝi impresoj esence propraj al la 
materio, sed el tio ne sekvas, ke la animo estas ŝirmita 


kontraŭ suferoj, nek ke ĝi ne ricevas punon pro siaj eraroj. 
(237) 


La komunikaĵoj de la Spiritoj havas kiel rezultaton montri al 
ni la estontan staton de l' animo, ne teorie, sed reale; ili 
metas antaŭ niajn okulojn ĉiajn okazojn de la transtomba 
vivo; sed, santempe, ili prezentas tiujn okazojn kiel tute 
logikajn sekvojn de la surtera vivo; kaj, kvankam senigitaj 
je la fantazia pompo, kreita de la homa imagemo, tamen ili ne 
estas malpli penigaj por la homoj, kiuj misuzis siajn 
kapablojn. La diverseco de tiuj sekvoj estas nekalkulebla; 
sed oni povas diri, entute, ke ĉiu estas punata laŭ sia peko: 
unuj, per la senĉesa vido de la farita malbono; aliaj, per 
konsciencoriproĉoj, timo, honto, dubo, izoleco, mallumo, 
lamkuneco de siaj amatoj; k t. p. 


974. El kio originis la doktrino pri la eterna fajro? 
«Imago, kiaj multaj aliaj, prenita por lo reala». 
— Sed, ĉu tiu timo ne rezultus bone? 


«Vidu, ĉu ĝi havas grandan moderigan efikon, eĉ sur tiuj ĝin 
instruantaj. Se vi instruas aferojn, kiujn la prudento poste 
malakceptas, vi faras impreson, kiu estas nek longedaŭra 
nek edifa». 


Ne kapablante, per sia parolo, prezenti al si la naturon mem 
de tiuj suferoj, la homo trovis nenian imagon, kiu estus pli 
energia ol la fajro, ĉar, por li, fajro estas la tipo de l' 
plej kruela turmento kaj la simbolo de l' plej forta ago; 
jen, kial la kredo je eterna fajro jam troviĝis en plej 
malproksima antikveco, kaj tiun kredon la modernaj popoloj 
heredis de l' antikvaj: ankaŭ pro tio, en figura parolo, oni 
diras: la fajro de l' pasioj, bruli de amo, de ĵaluzo, 

k t. p. 


975. Ĉu la malsuperaj Spiritoj komprenas la feliĉon de 
l'justulo? 


«Jes, kaj ĝuste tio ilin turmentegas; ĉar ili komprenas, ke ili 
ĝin ne rajtas pro sia propra kulpo; tial, la Spirito, kiam 


liberigita el la materio, sopiras al nova enkorpa ekzistado, 
ĉar ĉiu ekzistado, se ĝi estas bone travivata, povas iom 
malplidaŭrigi tiun turmenton. Tiam, li elektas provojn, per 
kiuj li pagus siajn erarojn; ĉar, eksciu, la Spirito suferas pro 
ĉia malbono, kiun li faris, aŭ kies memvola kaŭzo li estis, pro 
ĉia bono, kiun li povus fari sed kiun li ne faris, kaj pro ĉia 
malbono, deveninta de ne farita bono». 


«La vaganta Spirito jam havas nenian vualon antaŭ si: li 
estas kvazaŭ elirinta el nebulego kaj vidas la distancon inter 
si kaj la feliĉo; tiam, li pli multe suferas, ĉar li komprenas, 
kiel kulpa li estas.Por li, jam ekzistas nenia iluzio: li vidas la 
realecon de la aferoj». 


La Spirito, dum sia vagado en la spaco, kaptas por unu 
rigardo unuflanke ĉiujn siajn pasintajn ekzistadojn, 
aliflanke la promesitan estontecon, kaj komprenas, kiom multe 
li devas paŝi por ĝin atingi. Tiel same vojaĝanto, alveninta 
al la supro de monto, vidas la vojon iritan kaj la ankoraŭ 
irotan ĝis la celo. 


976. Ĉu la vidaĵo, prezentata de la suferantaj Spiritoj, ne 
afliktas la bonan? Kia do estas la feliĉo de ĉi-tiuj, se ĝi estas 
tiel malserenigita? 


«Tio ne afliktas ilin, ĉar ili scias, ke tiu situacio havos finon; 
ili helpas aliajn pliboniĝi kaj aletendas sian manon; tiu estas 
ilia okupo, kaj ĝojo tiam, kiam ili sukcesas». 


— Tion oni komprenas, se tiuj estas fremdaj aŭ indiferentaj 
Spiritoj; sed, ĉu vidi la ĉagrenojn kaj suferojn de personoj, 
kiujn ili amis sur la Tero, ne nubigas la feliĉon de la bonaj 
Spiritoj? 


«Se ili ne vidus tiujn suferojn, ili estus do fremdaj al vi post 
la morto; nu, la religio asertas, ke la animoj vin vidas; sed la 
Spiritoj rigardas viajn afliktojn el alia vidpunkto; ili scias, ke 
tiuj suferoj estas utila al via progreso, se vi eltenas viajn 


suferojn rezignacie; ili do pli multe ĉagreniĝas pro la manko 
de kuraĝo, kiu vin malfruigas, ol pro la suferoj mem, kiuj 
estas nur pasemaj». 


977. Ĉar la Spiritoj ne povas kaŝi pensojn unuj antaŭ aliaj, 
kaj ĉar estas konataj ĉiuj iliaj agoj dum la vivo, ĉu el tio 
sekvas, ke kulpulo estas ĉiam apud sia viktimo? 


«Ne povus esti alie, tiom diras la natura saĝo». 


— Ĉu tiu diskonigado de ĉiuj niaj riproĉindaj agoj kaj la 
ĉiama ĉeesto de ties viktimoj estas puno por la kulpulo? 


«Puno pli granda, ol kiel oni pensas; sed nur ĝis la kulpulo 
elpagos siajn erarojn, ĉu kiel Spirito, ĉu kiel homo, en novaj 
enkorpaj ekzistadoj». 


Kiam ni troviĝas en la mondo de la Spiritoj, kie nia tuta 
pasinteco estas senvuala, bono kaj malbono, kiujn ni faris, 
estas egale konataj. Vane penos tiu, kiu faris malbonon, sin 
tiri el la rigardo de siaj viktimoj: ties neevitebla ĉeesto 
estos por li puno kaj senĉesa konsciencoriproĉo, ĝis li 
kompensos siajn erarojn; kontraŭe, virtulo trovos ĉie nur 
amikajn kaj bonvolajn rigardojn. 


Por maliculo ne ekzistas, sur la Tero, pli granda turmento, 
ol la ĉeesto de liaj viktimoj; jen, kial li kiel eble plej 
evitas ilin. Kio estos al li tiam, kiam, sen la iluzio de L' 
pasioj, li komprenos la malbonon, kiun li faris; kiam li 
vidos malkaŝitaj siajn plej sekretajn agojn kaj senmaskigita 
sian hipokritecon; kiam li ne povos forkuri de la rigardo de 
siaj viktimoj? Dum la animo de maliculo estas turmentata de 
homo, de ĉagreno, de konsciencoriproĉoj, tiu de justulo ĝuas 
perfektan serenecon. 


978. Ĉu la memoro de la okazaj eraroj, kiujn la animo faris, 
dum ĝi estis neperfekta, ne ombras ĝian feliĉon, eĉpost kiam 
ĝi elpuriĝas? 


«Ne, ĉar ĝi elaĉetis siajn erarojn kaj venkis la provojn, al kiuj 
ĝi sin submetis por tiu celo». 


979. Ĉu la provoj, kiujn la animo devas ankoraŭ trapasi por 
sia elpuriĝo, ne vekas en ĝi afliktan zorgon, kiu 
malserenigas ĝian feliĉon? 


«En la ankoraŭ makulita animo, jes; jen, kial ĝi nur tiam 
ĝuas perfektan feliĉon, kiam ĝi estas tute pura; sed por tiu 
jam alte staranta, la penso pri la provoj ankoraŭ travivotaj 
estas neniel aflikta». 


Animo, veninta al ia alta grado da pureco, jam ĝuas feliĉon; 
ia sento de dolĉa kontenteco ĝin penetras; ĝi plezuras pro 
ĉio, kion ĝi vidas, pro ĉio, kio ĝin ĉirkaŭas; leviĝas la 
vualo, kaŝinta al ĝi la misterojn kaj miregindaĵojn de l' 
kreitaĵaro, kaj la diaj perfektaĵoj aperas al ĝi kun sia tuta 
lumegeco. 


980. Ĉu la simpatioligilo inter samordaj Spiritoj estas por ili 
fonto de feliĉo? 


«La ligiteco de sin reciproke simpatiantaj Spiritoj por la bono 
estas por ili unu el la plej grandaj ĝuoj, ĉar ili ne timas vidi 
tiun ligitecon nubigita de egoismo. Ili formas, en la tute 
spirita mondo, samsentajn familiojn, kaj en tio konsistas la 
spirita feliĉo; same kiel en ĉi-tiu mondo vi grupiĝas laŭ 
kategorioj kaj plezuras, kiam vi estas kunigitaj. La pura, 
sincera amo, kiun ili sentas unu por alia, estas fonto de 
feliĉo, ĉar tie ne ekzistas falsaj amikoj nek hipokrituloj». 


La homo antaŭĝuas tiun feliĉon sur la Tero, kiam li trovas 
animojn, kun kiuj li povas konfuziĝi per pura kaj sankta 
unuiĝo. En pli purigita vivo, tiu ĝuado estos dolĉega kaj 
senlima, ĉar li trovos nur simpatiajn animojn, kies amon la 
egoismo ne povas malvarmigi; ĉar, en la Naturo, ĉio estas 
amo: egoismojen, kio mortigas. 


981. Cu, por la estonta stato de la Spirito, estas ia diferenco 
inter la Spirito, kiu dum sia vivo timis morton, kaj tiu, kiu ĝin 
rigardas indiferente, eĉ plezure? 


«La diferenco povas esti tre granda; tamen ĝi ofte nuliĝas ĉe 
la kaŭzoj de tiu timo aŭ deziro. Ĉu la morton oni timas, ĉu 
oni deziras, oni povas esti instigata de tre malsamaj sentoj, 
kiuj influas la staton de la Spirito. Estas evidente, ekzemple, 
ke ĉe tiu, deziranta la morton nur protio, ke li vidas en ĝi la 
finon de siaj afliktoj, estas ia murmuro kontraŭ la Providenco 
kaj kontraŭ la provoj, kiujn li devas sperti». 


982. Ĉu oni devas praktiki Spiritismon kaj kredi la 
manifestaĵojn de la Spiritoj, por certigi sian sorton en la 
estonta vivo? 


«Se estus tiel, ĉiuj, kiuj ne kredas aŭ ne havis okazon 
instruiĝi pri tiu doktrino, estus do malfavoritaj, kaj tio estus 
absurdo. Nenio alia ol bono certigas la estontan sorton; nu, 
bono estas ĉiam bono, kia ajn estas la vojo, kondukanta al 
ĝi». (165-799) 


La kredo je Spiritismo helpas la pliboniĝon de la homo, per 
la firmigo de liaj ideoj pri iuj punktoj de la estonteco; ĝi 
plirapidigas la progreson de la individuoj kaj de la popoloj, 
ĉar ĝi ebligas al ni scii, kiaj ni iam estos; ĝi estas 
apogilo, lumo nin gvidanta. Spiritismo instruas elteni la 
provojn pacience kaj rezignacie, deklinas nin de agoj, kiuj 
povus malplifruigi nian estontan feliĉon; ĝi tiel kunhelpas 
por tiu feliĉo; sed el tio ne sekvas, ke sen tiu kredo oni ne 
povas veni al sama celo. 


Materiaj suferoj 


983. La Spirito, paganta siajn erarojn en nova ekzistado, 
spertas materiajn suferojn; Ĉu estas do ĝuste aserti, ke post 
la morto la animo spertas nur moralajn suferojn? 


«Estas ja vere, ke, kiam animo estas reenkarniĝinta, la 
afliktoj de la vivo estas por ĝi sufero; sed nur la korpo 
suferas materie». 


«Vi ofte diras pri mortinto, ke li ne pli suferos; tio ne estas 
ĉiam vera. Kiel Spirito, li jam ne havas fiziologiajn dolorojn; 
sed, laŭ la faritaj eraroj, li povas havi moralajn, ja pli 
tranĉajn, dolorojn, kaj en la nova ekzistado esti ankoraŭ pli 
malfeliĉa. Malbona riĉulo petos almozon kaj baraktos en ĉiaj 
rimedmankoj de mizero; fierulo, en ĉiaj humiliĝoj; kiu 
misuzas sian aŭtoritaton kaj traktas siajn subulojn malŝate 
kaj krude, tiu vidos sin devigita obei mastron pli severan, ol 
kia li estis. Ciaj suferoj kaj afliktoj en la vivo estas elpago de 
kulpoj en alia ekzistado, se ili ne estas ja rezultato de kulpoj 
en la nuna vivo. Kiam vi estos elirinta el ĉi-tie, vi komprenos 
rman parolon». (273, 393, 399) 


«Homo, opinianta sin feliĉa sur la Tero, pro tio, ĉar li povas 
kontentigi siajn pasiojn, malplej klopodas por pliboniĝi. Li 
ofte pagas, jam en ĉi-tiu vivo, tiun efemeran feliĉon, sed li 
ĝin certe elpagos en alia ankaŭ materia ekzistado». 


984. Ĉu la sortovicoj de la vivo estas ĉiam puno pro la 
nuntempaj kulpoj? 


«Ne; ni jam diris: ili estas provoj ordonitaj de Dio aŭ elektitaj 
de vi mem, en via spirita stato kaj antaŭ la enkarniĝo de via 
Spirito, por la elpago de eraroj faritaj en alia ekzistado; ĉar 
malobeo je la leĝoj de Dio, precipe je la leĝo de justeco, 
neniam restas nepunita; se puno ne okazas en ĉi-tiu vivo, ĝi 
nepre venos en alia; tial, homo, kiu estas justa en viaj okuloj, 
estas ofte skurĝata de l' sorto pro sia pasinteco». (393) 


985. Ĉu reenkarniĝo de la animo en malpli materieca mondo 
estas rekompenco? 


«Ĝi estas rezultato de ties plipluriĝo; ĉar, laŭ tio, kiel ili 
plipuriĝas, la Spiritoj enkarniĝas en ĉiam pli perfektaj 
mondoj, ĝis ili tute formetos la materion kaj forlavos de si 
ĉiajn makulojn, por eterne ĝuadi la feliĉon de l' puraj 
Spiritoj, en la sino de Dio». 


En la mondoj, kie la ekzistado estas malpli materieca ol sur 
la Tero, la bezonoj estas pli delikataj kaj ĉiuj fiziologiaj 
suferoj estas malpli akraj. La homoj jam ne nutras la 
malnoblajn pasiojn, kiuj, en la malsuperaj mondoj, faras el 
ili reciprokajn malamikojn. Havante nenian motivon por malama 
aŭ envio, ili vivas en komuna paco, ĉar ili praktikas la 
leĝon de justeco, amo kaj karitato; ili ne konas ĉagrenojn 
kaj zorgojn, kiujn naskas envio, fiero kaj egoismo, kaj kiuj 
estas la turmento de nia surtera ekzistado. (172-182) 


986. Ĉu Spirito, progresinta en sia surtera ekzistado, povas 
okaze reenkarniĝi en la sama mondo? 


«Jes, en la okazo, se li ne povis plenumi sian mision, kaj li 
mem povas peti kompletigi ĝin en nova ekzistado; sed, 
tiufoje, ĝi ne estas por li puno». (173) 


987. Kio okazas al la homo, kiu, ne farante malbonon, neniel 
tamen penis forskui la influon de l' materio? 


«Ĉar li faris neniun paŝon al perfekteco, tial li devas 
rekomenci ekzistadon identan al tiu, kiun li finis; li restas 
samloke, kaj tiel li povas plidaŭrigi la suferojn de l' 
kulpelpago». 


988. Estas personoj, kies vivo fluas tute kviete, kiuj, 
bezonante mem fari nenion, estas tute senzorgaj. Ĉu tiu 
feliĉa vivo pruvas, ke ili devas pagi nenian kulpon el antaŭa 
ekzistado? 


«Ĉu vi konas multajn tiajn? Se vi tion kredas, vi do eraras; 
tiu kvieteco estas ofte nur ŝajna. Ili eble elektis tian 
ekzistadon; sed tiam, kiam ili ĝin finas, ili rimarkas, ke gi ne 


helpis ilin progresi kaj, same kiel mallaboremulo, ili 
bedaŭras la perditan tempon. Konvinkiĝu, ke la Spirito 
povas ekhavi konojn kaj altrangiĝi nur per aktiveco; se li 
dormadas en senzorgeco, li ne antaŭenpaŝas. Li similas 
homon, kiu, laŭ viaj kutimoj, bezonas labori, sed kiu iras 
promeni aŭ kuŝiĝi, kun la intenco fari nenion. Eksciu ankaŭ, 
ke ĉiu respondos por la memvola senutileco de sia 
ekzistado; tiu senutileco estas ĉiam fatala por lia venonta 
feliĉo. La kiomo da estonta feliĉo estas proporcia al la kiomo 
da bono, kiun oni faris; tiu da malfeliĉo estas proporcia al la 
farita malbono kaj al la nombro da homoj, kiujn oni faris 
malfeliĉaj». 


989. Kelkaj personoj, kvankam ili ne estas ĝustadire 
malbonaj, tamen faras malfeliĉaj, pro sia karaktero, siajn 
samrondanojn; kion ili ricevos el tio? 


«Tiuj personoj certe ne estas bonaj, kaj ili tion elpagos per la 
ĉeesto de tiuj, kiujn ili faris malfeliĉaj: ĝi estos por ili riproĉo; 
estonte, en alia ekzistado, ili elportos tion saman, kion ili igis 
aliajn suferi». 


Kulpepago kaj pento 
990. Ĉu la pento okazas en la enkorpa aŭ en la spirita stato? 


«En la spirita stato; sed ĝi povas okazi ankaŭ en la enkorpa 
stato, tiam, kiam vi klare komprenos la diferencon inter bono 
kaj malbono». 


991. Kiu estas la sekvo depento en la spirita stato? 


«La deziro je nova ekzistado, por plipuriĝo. La Spirito 
komprenas la neperfektaĵojn, kiuj neebligas al li esti feliĉa, 
kaj tial li deziras novan ekzistadon, en kiu li elpagus siajn 
erarojn». (332-975) 


992. Kiu estas la sekvo de pento en la enkorpa stato? 


«Progresi jam de la nuna vivo, se oni tiam havas tempon, por 
kompensi siajn erarojn. Kiam la konscienco faras ian riproĉon 
kaj montras ian neperfektaĵon, oni ĉiam povas pliboniĝi». 


993. Ĉu ne ekzistas homoj, havantaj nur instinkton de 
malbono kaj netuŝeblajporpento? 


«Mi diris al vi, ke oni devas senĉese progresadi. Homo, 
havanta en ĉi-tiu vivo nur instinkton de malbono, en alia 
vivo havos tiun de bono, kaj ĝuste protio li plurfoje 
renaskiĝas, ĉar estas necese, ke ĉiuj antaŭeniru kaj atingu la 
celon, kun tiu sola diferenco, ke unuj alvenas post pli longa, 
aliaj post malpli longa tempo, laŭ sia aparta deziro; tiu, 
havanta nur instinkton de bono, estas jam elpuriĝinta, ĉar li 
eble havis instinkton de malbono en antaŭa ekzistado». 
(804) 


994, Ĉu malica homo, ne rekoninta siajn erarojn dum sia 
vivo, ilin ĉiam rekonas post sia morto? 


«Jes, li Ĉiam rekonas siajn erarojn, kaj tiam li pli multe 
suferas, ĉar li sentas la tutan malbonon, kiun li faris aŭ kies 
memvola kaŬzo li estis. Tamen li ne ĉiam pentas tuj post sia 
morto; iuj Spiritoj, malgraŭ siaj suferoj, obstine iras la 
malbonan vojon; sed, pli aŭ malpli frue, ili rekonos la falsan 
vojon, kiun ili prenis, kaj pento venos. La bonaj Spiritoj 
laboras ĝuste por lumigi al ili, kaj en tiu laboro vi mem povas 
partopreni». 


995. Ĉu estas Spiritoj, kiuj, kvankam ili ne estas malbonaj, 
tamen estas indiferentaj pri sia sorto? 


«Ekzistas Spiritoj, kiuj sin okupas pri nenio utila; ili vivas en 
atendado; sed, tiam, ili suferas proporcie al sian sinteno; kaj, 


ĉar ĉio devas progresi, tial tiu progreso sin manifestas per 
doloro». 


— Ĉu tiaj spiritoj ne deziras malplidaŭrigi siajn suferojn? 


«Sendube, sed ili ne estas sufiĉe energiaj por voli tion, kio 
povus ilin malpli suferigi. Kiom da personoj, inter vi, preferas 
morti de mizero, ol labori!» 


996. Se la Spiritoj vidas la malbonon, alportatan al ili de iliaj 
neperfektaĵoj, kiel oni klarigu, ke iuj pligravigas sian 
situacion kaj plidaŭrigas sian malsuperecon, farante 
malbonon kiel Spiritoj, deklinante la homojn for de la bona 
vojo? 


«Tiel kondutas la Spiritoj, kies pento malfrue fariĝas. La 
pentinta Spirito povas poste lasi sin treni de aliaj pli 
malaltrangaj Spiritoj sur la vojon de malbono». (971) 


997. Oni vidas Spiritojn evidente malsuperajn, tamen 
kapablajn havi bonajn sentojn kaj esti tuŝataj de la preĝoj, 
kiujn oni faras por ili. Kial aliaj, ŝajne pli evoluintaj, montras 
obstinon kaj cinikecon, kiujn nenio povas venki? 


«Preĝo efikas nur sur pentintan Spiriton; sur tiun, kiu, 
instigita de fiero, ribelas kontraŭ Dio kaj persiste portas, eĉ 
troigas, siajn delirojn, kiel faras malfeliĉaj Spiritoj, preĝo 
neniom efikas, kaj neniom povos efiki, ĝis iometo da pento 
naskiĝos». (664). 


Oni ne forgesu, ke la Spirito, post la morto de l' korpo ne 
subite aliformiĝas; se lia vivo estis riproĉinda, li estis do 
neperfekta; nu, morto ne tuj faras lin perfekta; li povas 
persisti ĉe siaj eraroj, ĉe siaj falsaj opinioj kaj 
antaŭjuĝoj, ĝis li ricevos lumon el studado, pripensado kaj 
suferado. 


998. Ĉu la kompensa puno fariĝas en la enkorpa aŭ en la 
spirita stato? 


«Ĝi fariĝas dum la enkorpa ekzistado per la provoj, al kiuj la 
Spirito estas submetata, kaj dum la spirita vivo per la 
moralaj suferoj konformaj al lia relativa malsupereco». 


999, Ĉu sufiĉas sincera pento dum la vivo, por ke la eraroj 
estu nuligitaj kaj pardono estu konsentita de Dio? 


«La pento helpas la pliboniĝon de la Spirito; sed la pasinteco 
devas esti elpagita». 


— Se do krimulo kredus nenecesa la penton, ĉar li devas 
fatale elpagi sian pasintecon, kio okazus al li pro tiu opinio? 


«Se li persiste pensas pri malbono, lia kulpelpago estos do 
pli longedaŭra kaj pli peniga». 


1000. Ĉu ni povas, ja en ĉi-tiu vivo, elaĉeti niajn kulpojn? 


«Jes, kompensante ilin; sed ne kredu, ke vi ilin elaĉetas per 
kelkaj infanecaj rezignoj aŭ postlasante viajn havaĵojn, por 
disdonado post via morto, tiam, kiam vi jam nenion bezonos. 
Dio ne konsideras bagatelan, ĉiam facilan, penton, kiu 
kostas neniom, krom frapi al si la bruston. La perdo de 
fingreto en la plenumo de iu servo, estingas pli da eraroj, ol 
la turmentado de pentozono dum jaroj, por nenia alia celo, 
ol la profito propra». (726) 


«Malbono povas esti kompensata nur per bono, kaj la 
kompenso havas neniom da merito, se ĝi trafas la homon 
nek je lia fiereco, nek je liaj materiaj interesoj». 


«Kion helpas al li, por lia senkulpigo, redoni post sia morto 
malnoble akiritan havaĵon, tiam, kiam ĉi-tiu estas al li 
senutila kaj li ĝin ĝissate uzis?» 


«Kion helpas al li la rezigno de iuj vantaj ĝuoj, de iuj 
superfluaĵoj, se la malbono, kiun li faris al aliulo, estas ĉiam 
ankoraŭ la sama?» 


«Kion helpas al li, fine, humiliĝi antaŭ Dio, se li konservas 
sian fierecon ĉe la homoj?» (720-721). 


1001. Ĉu neniam meriton havas nia ago certigi, post nia 
morto, utilan uzon de niaj havaĵoj? 


«Nenian meritonne estas la ĝusta esprimo; tio valoras ja pli 
ol nenio; sed, bedaŭrinde, homo, kiu donas nur ĉe sia morto, 
estas ofte pli egoista ol grandanima; li volas ekhavi la 
honoron el la bono, ne havante la penon ĝin fari. Tiu, kiu 
dum sia vivo seniĝas je siaj havaĵoj, ricevas duoblan 
profiton, nome: la meriton pro la ofero kaj la plezuron vidi la 
homojn kiujn lia bonfaremo faris feliĉaj. Sed, jen egoismo 
flustras al li: tion, kion vi donas, vi mem elprenas el via 
ĝuado; kaj, ĉar la voĉo de egoismo superfortas tiun de 
sinforgeso kaj de karitato, tial li sin detenas, pretekstante 
siajn bezonojn kaj la postulojn de sia pozicio. Ve! bedaŭru 
homon, kiu ne konas la plezuron doni; tiu vere ne estas 
favorita per unu el plej puraj kaj delikataj plezuroj. 
Submetante lin al la provo de riĉeco, tiel malfacila kaj 
danĝera por la estonteco de tiu Spirito, Dio volis doni al li, 
kiel kompenson, la feliĉon de malavareco, kiun la homo 
povas ĝui jam en ĉi-tiu mondo». (814) 


1002. Kion faru homo, kiu, en la horo de morto, rekonas siajn 
kulpojn sed ne havas tempon ilin kompensi? Cu la pento 
sufiĉas en ĉi-tiu okazo? 


«La pento plirapidigas lian rehonorindiĝon, sed ne 
senkulpigas lin. Cu li ne havas antaŭ si la estontecon, kiu 
neniam estas fermita al li?» 


Daŭro de la estontaj suferoj 


1003. Ĉu la daŭro de la suferoj de kulpulo, en la estonta 
vivo, estas arbitra aŭ konforma al la leĝo? 


«Dio neniam agas laŭkaprice, kaj ĉio, en la universo, okazas 
laŭ leĝoj, en kiuj montriĝas Lia saĝeco kaj boneco». 


1004. De kio dependas la daŭro de la suferoj de kulpulo? 


«De la tempo necesa al lia pliboniĝo. Ĉar la stato de 
sufero aŭ de feliĉo estas konforma al la grado da puriĝo 
de la Spirito, tial la daŭro kaj speco de liaj suferoj 
dependas de la tempo, kiun li uzas por pliboniĝi. Laŭ tio, 
kiel li progresas kaj liaj sentoj plipuriĝas, liaj suferoj 
malpliiĝas kaj fariĝas alispecaj». 


Sankta Ludoviko. 


1005. Ĉu al suferanta Spirito la tempo ŝajnas tiel longa aŭ 
malpli longa, ol kiel se li vivus? 


«Ĝi ŝajnas al li prefere pli longa: dormo ne ekzistas por li. 
Nur por Spiritoj, atingintaj ioman gradon de puriĝo, la tempo 
kvazaŭ nuliĝas, por tiel diri, kompare kun la senfino». (240) 


1006. Ĉu la daŭro de l' suferoj de la Spirito povas esti 
eterna? 


«Sendube; se li estus eterne malbona, tio estas, se li 
neniam pentus nek pliboniĝus, li do eterne suferadus; 
sed Dio ne kreis estulojn, kiuj por ĉiam sin dediĉus al 
malbono; Li kreis ilin simplaj kaj sensciaj, kaj ĉiuj devas 
progresi en pli aŭ malpli longa tempo, laŭ sia volo. La 
volo povas pli aŭ malpli frui, same kiel ekzistas pli aŭ 
malpli frumaturaj infanoj; sed ĝi, pli aŭ malpli frue, ja 
venos, pro la nekontraŭebla bezono, kiun la Spirito 
sentas, eltiriĝi el malsupereco kaj esti feliĉa. La leĝo pri 
la daŭro de l' suferoj estas do eminente saĝa kaj milda, 


ĉar ĝi dependigas tiun daŭron de la penoj de la Spirito; 
ĝi neniam forprenas de li lian liberan volon: se li ĉi-tiun 
misuzas, li do elportas la sekvojn de sia konduto». 


Sankta Ludoviko. 
1007. Ĉu estas Spiritoj, neniam pentantaj? 


«Estas kelkaj, kies pento tre malfruas; sed akcepti, ke ili 
neniam pliboniĝos, estus nei la leĝon de progreso kaj 
aserti, ke infano ne povas maturiĝi». 


Sankta Ludoviko. 


1008. Ĉu la daŭro de suferoj ĉiam dependas de la volo de la 
Spirito? Cu kelkaj suferoj ne estas diktataj al li por difinita 
tempo? 


«Jes, suferoj povas esti al li diktataj por iu difinita tempo; 
sed Dio, kiu volas nur la bonon de siaj kreitoj, ĉiam 
volonte akceptas lian penton, kal la deziro progresi 
neniam estas senfrukta». 


Sankta Ludoviko. 
1009. Ĉu do suferoj neniam estas ordonataj por eterne? 


«Konsultu vian simplan saĝon, vian prudenton, kaj 
demandu vin mem, ĉu porĉiama kondamno pro kelkaj 
momentoj da eraro ne estus la neado de l' boneco de 
Dio. Kio, efektive, estas la daŭro de l' vivo, eĉ se 
centjara, kompare kun la eterneco? Eterneco! ĉu vi bone 
komprenas ĉi-tiun vorton? Suferoj, senfinaj, senesperaj 
turmentoj, pro kelkaj eraroj! Ĉu vi prudento ne forpuŝas 
tian penson? Ke la antikvuloj vidis en la Sinjoro de l' 
universo teruran, ĵaluzan, venĝeman Dion, oni 
konceptas; en sia neklereco, ili asignis al Dio la homajn 


pasiojn; sed tia ne estas la Dio de la kristanoj, Dio, kiu 
lokas amon, karitaton, korpardonon, forgeson de l' 
ofendoj en la vicon de la unuaj virtoj: ĉu Dio mem povus 
ne havi la kvalitojn, kiujn Li faras devo de la homoj? Ĉu 
oni sin mem ne kontraŭdiras, asignante al Li senfinan 
bonecon kaj senliman venĝemon? Vi diras, ke Li, antaŭ 
ĉio, estas justa, kaj ke la homo ne komprenas Lian 
justecon; sed justeco ne forpuŝas bonecon, kaj Dio ne 
estus bona, se Li kondamnus al teruraj eternaj suferoj la 
plimulton de Siaj kreitoj. Ĉu Li povus devigi Siajn idojn 
praktiki justecon, se Li ne estus doninta al ili la rimedojn 
por ĝia kompreno? Cetere, ĉu la superbeleco de l' 
justeco, ligita kun la boneco, ne kuŝas en tio, ke la daŭro 
de suferoj dependas de la penoj, kiujn kulpulo faras por 
sia pliboniĝo? Tie kuŝas la vereco de jenaj vortoj: Kia 
ago, tia pago». 


Sankta Aŭgusteno. 


«Diligente klopodu, per ĉiuj viaj eblaj rimedoj, por 
kontraŭbatali, por neniigi la ideon pri eterneco de 
suferoj; ĝi estas penso blasfema kontraŭ la justeco kaj 
boneco de Dio kaj fonto plej multe produktanta 
nekredemon, materialismon kaj indiferentecon, kiuj 
invadis la popolojn, de post kiam ilia intelekto komencis 
elvolviĝi. La Spirito, apenaŭ klerigita, eĉ nur 
ekmalkrudigita, tuj komprenis tiun monstran 
maljustecon; lia prudento ĝin repuŝas, kaj tamen li 
malofte ne konfuzas en sama kondamno la punon, kiu 
lin indignigas, kaj la Dion, al kiu li ĝin atribuas; de tio 
originis la sennombraj malbonaĵoj, falintaj sur vin kaj 
kontraŭ kiuj ni venis porti al vi helpon. La tasko, al kiu ni 
atentigas vin, estos al vi des pli facila, ĉar ĉiuj 
aŭtoritatuloj, sur kiuj sin apogas la defendantoj de tiu 
kredo, sin detenis deklari sian formalan opinion; nek la 
episkopaj kunvenoj, nek la ekleziaj patraj moŝtoj decidis 


tiun gravan demandon. Se, laŭ la evangeliistoj mem, kaj 
se oni prenas laŭvorte la emblemajn parolojn de la 
Kristo, ĉi-tiu minacis la kulpulojn per neniam 
estingiĝanta fajro, per fajro eterna, nenio, aliflanke, en 
liaj vortoj pruvas, ke Dio ilin por eterne kondamnis». 


«Kompatindaj elvojiĝintaj ŝafoj, sciu vidi, ke venas al vi 
la bona Paŝtisto, kiu, anstataŭ voli forpeli vin por ĉiam 
de si, venas mem renkonte al vi, por rekonduki vin en la 
ŝafejon. Erarintaj filoj, forlasu vian memvolan ekzilon; 
direktu viajn paŝojn al la Patra domo: la Patro aletendas 
al vi Siajn brakojn kaj estas ĉiam preta festi vian 
revenon en la familion». 


Lamennais 


«Malpacoj pro vortoj! malpacoj pro vortoj! ĉu vi ankoraŭ 
ne verŝigis sufiĉe da sango? Ĉu estas ankoraŭ necese 
refajrigi la punbrulejojn? Oni diskutas pri la esprimoj; 
eterneco de suferoj, eterneco de punoj; ĉu vi do ne scias, 
ke tio, kion vi hodiaŭ komprenas kiel eternecon, ne havis 
la saman signifon ĉe la antikvuloj? La teologo konsultu 
la fontojn: kiel vi, li konstatos, ke la hebrea teksto ne 
atribuis la saman signifon al la vorto, kiun la grekoj, la 
latinaj popoloj kaj la modernuloj tradukis per senfinaj 
suferoj, nerepageblaj kulpoj. Eternneco de punoj 
respondas al eterneco de malbono. Efektive, kiel longe 
malbono ekzistos ĉe la homoj, tiel longe punoj daŭros; 
gravas interpreti la sanktajn tekstojn laŭ ties relativa 
senco. La eterneco de suferoj ne estas absoluta, sed 
relativa. Kiam venos la tago, en kiu ĉiuj homoj surmetos, 
per la pento, la veston de senkulpeco, tiam ne estos plu 
ĝemoj kaj grincado de dentoj. Via homa prudento estas 
ja malvasta; sed, eĉ tia, ĝi estas donaco de Dio, kaj per 
ĝia helpo neniu sincera homo komprenos alie la 
eternecon de l' punoj. Eterneco de punoj! Kio do! 


malbono devus ja esti ankaŭ eterna. Nur Dio estas 
eterna kaj ne povus esti kreita eternan malbonon; por 
tio, estus necese forpreni de Li la plej belan el Liaj 
atributoj, nome la superegan povon; ĉar tiu ne estas 
superege pova, kiu povas krei tian elementon, kapablan 
detrui liajn verkojn. Homano, homaro! ne plu penetrigu 
vian malbrilan rigardon en la profundaĵojn de l' Tero, por 
tie serĉi punojn; ploru, esperu, elpagu viajn kulpojn kaj 
rifuĝu en la ideon pri iu Dio intime bona, absolute 
potenca, esence justa». 


Platono. 


«Altiriĝi al la dia unueco, jen la celo de la homaro; por ke 
oni ĝin trafu, estas necesaj tri kondiĉoj: justeco, amo kaj 
klereco; tri aferoj ĝin kontraŭas: neklereco, malamo kaj 
maljusteco. Nu, vere mi diras al vi, ke vi falsas tiujn 
fundamentajn principojn, kompromitante la ideon pri 
Dio per troigo de Lia severeco; vi duoble kompromitas 
tiun ideon, lasante penetri en la Spiriton de la kreito, ke 
en ĉi-tiu estas pli da kompatemo, mildeco, amo kaj vera 
justeco, ol kian vi konsentas al la Superega Estulo; vi eĉ 
nuligas la ideon pri la infero, farante ĉi-tiun ridinda kaj 
neakceptebla por viaj kredoj, kia estas, por viaj koroj, la 
terurega spektaklo de l' mezepokaj ekzekutistoj, 
punbrulejoj kaj turmentoj! Kiel! ĉu nun, kiam la tempo 
de l' blindaj revenĝoj estas por ĉiam forviŝita de la 
homaj leĝaroj, vi esperas ilin ideale konservi? Ho, kredu 
min, kredu min, fratoj per Dio kaj JesuoKristo, aŭ 
rezignaciu pri la pereo, en viaj manoj, de Ĉiuj viaj 
dogmoj prefere, ol pri ilia variemo; aŭ viajn dogmojn 
revivigu, elmetante ilin al la bonfaraj efluvoj, per kiuj la 
bonaj Spiritoj ilin nun surverŝas. La ideo pri la infero kun 
ĝiaj ardaj fornegoj, kun ĝiaj kaldronegoj entenantaj ĉiam 
bolantan fluidaĵon, povis esti tolerata, tio estas, 
pardoninda en fera jarcento; sed en la deknaŭa jarcento, 


ĝi jam nenio estas krom vana fantomo, taŭga 
maksimume, por timigi infanojn; cetere, kiam pli aĝaj, 
ĉi-tiuj ne plu kredas tian fantomon. Persistante en tiu 
teruriga mitologio, vi naskas nekredemon, kaŭzon de 
socia malorganizo; mi tremas, vidante tutan socian 
ordon skuata kaj falruiniĝanta ĉe sia bazo, pro manko de 
puna sankcio. Arde kaj vive kredantaj homoj, 
antaŭgvardio de l' tago de lumo, al la afero, do! ne por 
daŭrigadi kadukajn kaj de nun nekredindajn fabelojn, 
sed por reflamigi, revivigi la veran punan sankcion, sub 
formoj konformaj al viaj moroj, viaj sentoj kaj la lumoj de 
via epoko». 


«Kio estas, efektive, kulpulo? Tiu, kiu, peria dekliniĝo, 
per falsa movo de sia animo, sin deturnas de la celo de 
la Kreado, nome, de la harmonia kulturado de belo, de 
bono, idealigitaj de l' homa pratipo, de l' DiIOHomo, de 
JesuoKristo». 


«Kio estas puno? Ĝi estas la natura sekvo de tiu falsa 
movo; iomo da doloroj necesaj al tio, ke la homo 
abomenu sian kriplecon, per la provo de sufero. Puno 
estas sprono, instiganta la animon, per aflikto, sin refaldi 
sur sin mem kaj reveni al la savbordo. La celo de puno 
estas neniu alia ol rehonorindiĝo, liberiĝo. Voli, ke puno 
estus eterna, pro kulpo ne eterna, estas nei la tutan 
pravon de ekzisto de la puno». 


«Ho! mi vere diras al vi, ĉesu, ĉesu loki flanko ĉe flanko, 
koncerne eternecon, Bonon, esencon de l' Kreinto, kaj 
Malbonon, esencon de l' kreito; tio estus starigi 
nepravigeblan punon. Asertu, kontraŭe, la gradan 
estingiĝon de punoj kaj suferoj per transmigroj: vi tiel 
plifirmigos, per la prudento ligita al la sento, la dian 
unuecon». 


Paŭlo, apostolo. 


Oni penas admoni la homon al bono kaj deturni lin de malbono 
per allogo de rekompencoj kaj per timo al punoj; sed, se tiuj 
punoj estas prezentataj en tia maniero, ke la prudento 

rifuzas ilin kredi, ili do havas sur la homon nenian influon; 
kontraŭe, li ĉion forpuŝos, nome la formon kaj la fundon. Se, 
male, oni prezentas al li la estontecon en logika maniero, li 
do ĝin jam ne forpuŝas. Spiritismo donas al li tiun klarigon. 


La doktrino pri la eterneco de suferoj, laŭ sia absoluta 
senco, faras el la Superega Estulo malpardoneman Dion. Ĉu 
estus logike diri, ke regnestro estas tre bona, tre 
korfavora, tre indulgema; ke li volas nur la feliĉon de siaj 
regatoj, sed ke, samtempe, li estas ĵaluza, venĝema, 
neflekseble rigora, kaj ke li punas per akraj turmentegoj tri 
kvaronojn de siaj subuloj pro ia ofendo aŭ malobeo je liaj 
leĝoj, tiujn samajn homojn, kiuj eraris pro tio, ĉar ili ne 
konis tiujn leĝojn? Ĉu tio ne estus memkontraŭaĵo? Nu, ĉu Dio 
povus esti malpli bona, ol kia estus homo? 


Ankoraŭ unu memkontraŭaĵo ekzistas ĉi-tie. Ĉar Dio scias 
ĉion, Li tial sciis, kreante iun animon, ke ĝi eraros; ĝi 
estis do, de post sia ekesto, destinita al eterna malfeliĉo: 
ĉu tio estas ebla, laŭracia? Laŭ la doktrino pri la relativaj 
punoj ĉio estas klarigita. Dio ja sciis, ke tiu animo eraros, 
sed Li havigas al ĝi la rimedojn, por instruiĝi per sia 
propra sperto, per siaj propraj eraroj; estas necese, ke ĝi 
kompensu siajn erarojn, por sin pli firme teni ĉe la bono; 
sed la pordo de espero ne estas fermita al ĝi por ĉiam, kaj 
Dio la momenton de liberiĝo dependigas de la penoj, kiujn ĝi 
faras, por atingi tiun celon. Jen, kion ĉiu povas kompreni, 
kion la plej skrupula logiko povas akcepti. Se la estontaj 
suferoj estus prezentitaj el ĉi-tiu vidpunkto, ekzistus multe 
malpli da skeptikuloj. 


La vorto eterna estas ofte uzata, en la vulgara parolo, kiel 
figuro, por esprimi ion longedaŭran, kies finon oni ne 
antaŭvidas, kvankam oni ja scias, ke tiu fino ekzistas. Ni 
diras, ekzemple, la eternaj glacioj de l' altaj montoj, de L' 
polusoj, kvankam ni scias, unuflanke, ke la fizika mondo eble 
finiĝos kaj, duaflanke, ke la stato de tiuj regionoj povas 
ŝanĝiĝi pro la normala delokiĝo de la akso aŭ pro ia 
kataklismo. «Eterna», ĉi-tie, ne signifas «Ĉiama ĝis 
senfino». Kiam ni suferas pro longedaŭra malsano, ni diras, 


ke nia doloro estas eterna; kio do eksterordinara estas en 
tio, ke Spiritoj, suferantaj jam de multaj jaroj, jarcentoj 
eĉ jarmiloj, parolas en tia maniero? Ni precipe ne forgesu, 
ke, ĉar ilia malsupereco ne ebligas al ili vidi la 
ekstremaĵon de l' vojo, ili tial kredas, ke ili por ĉiam 
suferados, kaj tio estas puno. 


Cetere, la doktrino pri la materia fajro, la fornegoj kaj 
turmentoj, prenitaj el la Tartaro de l' paganismo, estas 
hodiaŭ tute forlasita de la alta teologio; nur en lernejoj 
tiuj teruregaj alegoriaj bildoj estas ankoraŭ montrataj, kiel 
efektivaj realaĵoj, de iuj homoj pli fervoraj ol instruitaj; 
kaj tio ja riproĉinde, ĉar tiuj junaj imagemoj, tuj kiam ili 
estas liberiĝintaj de sia teruro, povos pligrandigi la 
nombron da nekredantoj. La teologio hodiaŭ rekonas, ke la 
vorto fajro estis uzata laŭ figura senco, kaj ke oni devas 
kompreni ĝin kiel fajron moralan (947). Tiuj, sekvintaj, kiel 
ni, la okazojn de la vivo kaj la transtombajn suferojn, per 
la komunikaĵoj de la Spiritoj, povis konvinkiĝi, ke, kvankam 
tiuj suferoj estas neniel materiaj, ili tamen ne estas malpli 
akraj. Koncerne ties daŭron mem, iuj teologiistoj jam 
ekakceptas ĝin laŭ ĝia supre dirita limigita senco; kaj ili 
opinias, ke, efektive, la vorto eterna povas esti komprenata 
rilate al la suferoj mem, kiel rezultato de senŝanĝa leĝo, 
kaj ne rilate al ilia aplikado al ĉiu individuo. En la tago, 
kiam la religio akceptos ĉi-tiun interpreton, same kiel iujn 
aliajn, ankaŭ rezultintajn el la progreso de l' lumo, ĝi 
revokos al si multe da elvojiĝintaj ŝafoj. 


Reviviĝo de la karno 


1010. Ĉu la dogmo de reviviĝo de la karno estas la konfirmo 
de tiu de reenkarniĝo, instruata de la Spiritoj? 


«Kiel vi volus, ke estu alie? Okazas al tiuj vortoj tio sama, 
kiel al aliaj, kiuj Ŝajnas malsaĝaj en la okuloj de iuj personoj 
nur protio, ĉar ili estas prenataj laŭlitere, kaj pro tiu motivo 
ili kondukas al nekredemo; sed donu al ili pli logikan 
interpreton, kaj la homoj, kiujn vi nomas liberpensuloj, ilin 
senpene akceptos, ĉar ja tiuj estas meditemaj homoj; 
efektive, pri tio ne eraru, tiuj liberpensuloj volas nenion 
alian ol kredi; kiel la ceteraj, aŭ eble pli, ili soifas ian 


estontecon, sed ili ne povas akcepti ion kontraŭan al la 
instruoj de la scienco. La doktrino pri la plureco de l' 
ekzistadoj estas konforma al la justeco de Dio; nur ĝi povas 
klarigi tion, kio sen ĝi estas neklarigebla; kiel vi volus, ke tiu 
principo ne troviĝu en la religio mem?» 


— Ĉu la eklezio mem, per la dogmo de reviviĝo de la karno, 
instruas do la doktrinon pri reenkarniĝado? 


«Evidente; tiu doktrino estas cetere rezultato de multaj 
aferoj, kiuj estas nerimarkitaj kaj kiuj estos post nelonge 
komprenataj laŭ ĉi-tiu senco; oni baldaŭ konfesos, ke 
Spiritismo elstaras, sur ĉiu paŝo, el la teksto mem de la 
Sanktaj Skriboj. La Spiritoj ne venas do renversi la 
religion, kiel kelkaj pensas; ili, kontraŭe, ĝin konfirmas, 
ĝin sankcias per nerefuteblaj pruvoj; sed, ĉar venis la 
tempo ne plu uzi figuran parolon, tial ili esprimas sin sen 
iaj alegorioj kaj havigas al la aferoj tiel klaran kaj 
precizan signifon, ke ĉi-tiu ne riskas falsan interpreton. 
Jen, kial estos baldaŭ pli da religiaj kaj kredantaj 
personoj, ol hodiaŭ». 


Sankta Ludoviko. 


La scienco pruvas, efektive, la neeblon de la reviviĝo de la 
karno laŭ la vulgara ideo. Se la restaĵoj de la homa korpo 
restus homogenaj, kvankam disaj kaj pulvoriĝintaj, oni 
konceptus ilian rekuniĝon post difinita tempo; sed tiel ne 
okazas. La korpo konsistas el pluraj elementoj, nome 
oksigeno, hidrogeno, nitrogeno, karbono k. a.; ĉe la putrado 
de la korpo, tiuj elementoj disiĝas kaj estas utiligataj por 
la formado de novaj korpoj; tiel, unu sama molekulo de 
karbono, ekzemple, estos parto de multaj miloj da malsamaj 
korpoj (ni parolas nur pri la homaj korpoj, ne enkalkulante 
ĉiujn bestajn); iu individuo eble havas en sia korpo 
molekulojn, apartenintajn al pratempaj homoj; tiuj samaj 
organaj molekuloj, kiujn vi sorbas en via nutrado, eble venas 
el la korpo de iu individuo, kiun vi konis, kaj tiel plu. Ĉar 
la materio ekzistas en limigita kvanto, kar ĉar ties 
transformiĝoj estas nelimigitaj, kiel do ĉiu el tiuj korpoj 


povus refariĝi per samaj elementoj? Tio estas materie neebla. 
Oni ne povas do laŭracie akcepti la reviviĝon de la karno 
alie, ol kiel figuron, kiu simbolas la reenkarniĝon; se estas 
tiel, ĝi havas nenion, kio ofendus la racion aŭ kontraŭus la 
asertojn de la scienco. 


Estas vero, ke, laŭ la dogmo, tiu reviviĝo okazos nur ĉe la 
fino de l' tempoj, kaj, laŭ la spiritisma doktrino, ĝi okazas 
ĉiutage; sed, ĉu sur tiu bildo de l' lasta juĝo ne estas 
ankaŭ granda, bela figuro, kuŝanta, sub la alegoriovualo, unu 
el tiuj senŝanĝaj veraĵoj, nome tiun, laŭ kiu ne plu ekzistos 
skeptikuloj, kiam ĝi ricevos sian ĝustan signifon? Oni 
bonvolu mediti pri la spiritisma teorio, rilata al la 
estonteco de la animoj kaj al ties sorto post la provoj, 
kiujn ili spertas: oni konstatos, ke, escepte de la 
samtempeco, la juĝo, ilin kondamnanta aŭ senkulpiganta, ne 
estas ia fikcio, kiel pensas la nekredemuloj. Ni ankoraŭ 
rimarkigu, ke ĝi estas la konsekvenco de l' plureco de la 
loĝataj mondoj, aserto hodiaŭ sendiskute akceptata, dum, laŭ 
la doktrino pri la mondfina juĝo, la Tero estas supozata la 
sola loĝata mondo. 


Paradizo, infero kaj purgatorio 


1011. Ĉu iu ĉirkaŭlimigita loko en la universo estas difinita 
por la suferoj kaj por la ĝuoj de la Spiritoj, laŭ ties meritoj? 


«Ni jam respondis ĉi-tiun demandon. Suferoj kaj ĝuoj estas 
konformigitaj al la grado da perfektiĝo de la Spiritoj; ĉiu 
ĉerpas el si mem la principon de sia propra feliĉo aŭ 
malfeliĉo; kaj, ĉar la Spiritoj troviĝas ĉie, tial neniu fermita 
aŭ ĉirkaŭlimigita loko estas difinita por la unua, prefere ol 
por la dua el tiuj statoj. Koncerne la enkarniĝintajn Spiritojn, 
tiuj estas pli aŭ malpli feliĉaj, laŭ la hierarkia nivelo de la 
mondoj, kiujn ili loĝas». 


— Ĉu do infero kaj paradizo ne ekzistas tiaj, kiaj la homoj ilin 
prezentas al si? 


«Nenio krom figuroj: ekzistas ĉie feliĉaj kaj malfeliĉaj 
Spiritoj. Tamen, kiel ni ankaŭ diris, la samrangaj Spiritoj 


kolektiĝis pro simpatio; sed, se ili estas perfektaj, ili povas 
kunveni tie, kie ajn ili volas». 


La absolute fiksa situacio de l' lokoj por punoj kaj 
rekompencoj ekzistas nur en la homa imago; ĝi originas el la 
inklino, kiun la homoj havas, materiigi kaj ĉirkaŭlimigi la 
aferojn, kies semmezuran esencon ili ne povas kapti. 


1012. Kion ni komprenu kiel purgatorion? «Fizikajn kaj 
moralajn dolorojn: ĝi estas la tempo por kompenso de eraroj. 
Preskaŭ ĉiam ĝuste sur la Tero vi kreas vian propran 
pekpuriĝejon kaj Dio devigas vin pagi viajn kulpojn». 


Kiom la homo nomas purgatorio, tio estas ankaŭ figuro, kiun 
oni devas kompreni, ne kiel ian difinitan lokon, sed kiel la 
staton de l' neperfektaj Spiritoj, pagantaj siajn erarojn ĝis 
sia kompleta elpuriĝo, kiu ilin enkondukos en la rangon de l' 
feliĉegaj Spiritoj. Ĉar tiu plipuriĝado fariĝas en la 
sinsekvaj enkarniĝoj, tial la pekpuriĝado konsistas en la 
provoj de la enkorpa vivo. 


1013. Kiel ni klarigu, ke Spiritoj, kiuj per sia parolo 
elmontras sian superecon, respondis al tre seriozaj personoj, 
koncerne inferon kaj purgatorion laŭ la ideo, kiun oni 
ordinare faras al si pri tiu demando? 


«La Spiritoj uzas parolmanieron kompreneblan por la 
personoj ilin demandantaj; kiam tiuj personoj estas tute 
poseditaj de iaj ideoj, la Spiritoj ne volas ilin abrupte frapi, 
por ne ofendi iliajn konvinkojn. Se iu Spirito sen parolturnoj 
dirus al mahometano, ke Mahometo ne estis profeto, li estus 
tre malafable akceptita». 


— Oni komprenas, ke tiel kondutas la Spiritoj, dezirantaj 
instrui nin; sed, kial iuj Spiritoj, demandite pri sia situacio, 
respondis, ke ili suferas la turmentojn de la infero aŭ de la 
purgatorio? 


«Kiam ili estas malsuperaj kaj ne tute liberaj de la materio, 
ili konservas parton de siaj ideoj kunportitaj el la Tero kaj 
esprimas siajn impresojn per vortoj al ili familiaraj. Ili 
troviĝas en medio, kiu apenaŭ ebligas al ili sondi la 
estontecon; jen, kial la vagantaj aŭ la antaŭ nelonge 
elkarniĝintaj Spiritoj parolas, kiel ili probable parolis dum sia 
vivo. Infero povas esti tradukita kiel vivo plena de treege 
penigaj suferoj, kun necerteco pri alia pli bona vivo; 
purgatorio, kiel vivo ankaŭ plena de suferoj, sed kun konscio 
pri pli bona estonteco. Kiam vi spertas grandan doloron, ĉu 
vi ne diras ankaŭ, ke vi suferas tiel, kiel kondamnito al 
infero? Tio estas nenio krom vortoj, ĉiam uzataj en figura 
senco». 


1014. Kion oni komprenu kiel «turmentatan animon»? 


«Ĝi estas erarvaganta kaj suferanta animo, necerta pri sia 
estonteco, kaj al kiu vi povas havigi konsolon, kiun ĝi petas, 
venante al vi». (664) 


1015. Laŭ kiu senco oni komprenu la vorton ĉielo? 


«Ĉu vi kredas, ke ĝi estas iu loko, kiaj la Elizeaj kampoj de la 
antikvuloj, kie ĉiuj Spiritoj estas konfuze premamasigitaj, 
sen alia zorgo krom ĝuadi pasivan feliĉon por la tuta eterna 
tempo? Ne; ĝi estas la universa spaco; ĝi estas la planedoj, 
la steloj kaj ĉiuj superaj mondoj, kie la Spiritoj plene ĝuas 
siajn kapablojn, ne spertante la ĉagrenojn de l' materia vivo, 
nek la afliktojn esence proprajn al la malsupereco». 


1016. luj Spiritoj diris, ke ili loĝas la kvaran ĉielon, la kvinan 
ĉielon, ktp; kion nome ili intencas diri? 


«Vi demandas ilin, kiun ĉielon ili loĝas, ĉar vi imagas plurajn 
ĉielojn, kiuj estus surmetitaj, unuj sur aliajn, kiel etaĝoj de 

domo, kaj ili do respondas laŭ via parolmaniero; sed, por ili, 
la esprimoj „kvara ĉielo“, „kvina ĉielo“ respondas al diversaj 


gradoj da puriĝo kaj, sekve, da feliĉo. Okazas ĉi-tie tute 
same kiel tiam, kiam oni demandas iun Spiriton, ĉu li estas 
en la infero; se li estas malfeliĉa, li diros jes, ĉar, por li, infero 
estas sinonimo de sufero; sed li ja scias, ke ĝi ne estas ia 
fornego. Pagano dirus, ke li estas en Tartaro». 


Tio sama okazas kun aliaj analogaj esprimoj, ekzemple: urbo 
de l' floroj, urbo de la elektitoj, unua, dua aŭ tria sfero 
k. a., kiuj estas nuraj alegorioj, uzataj de iuj Spiritoj, Ĉu 
kiel figuroj, ĉu kelkafoje pro tio, ke ili nescias la 
realecon de la aferoj kaj eĉ la plej elementajn sciencajn 
konojn. 


Laŭ la malvasta ideo, kiun oni iam havis pri la lokoj por 
punoj kaj rekompencoj, kaj precipe laŭ la opinio, ke la Tero 
estas la centro de la universo, ke la ĉielo estas arkaĵo kaj 
ke ekzistas iu regiono de la steloj, oni lokis la ĉielon 
supren kaj la inferon malsupren[42]; de tiu koncepto originis 
la esprimoj: supreniri al la ĉielo, esti en la plej alta el 
la ĉieloj; esti defaligita en la inferojn, k. a. Hodiaŭ, kiam 
la sciento pruvis, ke la Tero estas nenio alia ol unu el la 
plej malgrandaj mondoj, sen ia aparta graveco, meze de 
milionoj da aliaj; kiam ĝi priskribis la historion de ties 
formado kaj difinis ties strukturon; kiam ĝi pruvis, ke la 
spaco estas senlima, kaj ke ekzistas nek supro nek malsupro 
en la universo, estis necese rezigni loki la ĉielon super la 
nubojn kaj la inferon en la profiindaĵojn. Rilate al la 
purgatorio, neniu loko estis al ĝi asignita. Estis destinita 
al Spiritismo la rolo doni pri ĉiuj tiuj aferoj la klarigon 
plej racian, plej grandiozan kaj santempe plej konsolan por 
la homaro. Ni povas do diri, ke ni portas en ni mem nian 
inferon kaj nian paradizon; nian purgatorion ni trovas en la 
enkarniĝado, en niaj enkorpaj aŭ fizikaj vivoj. 


1017. Laŭ kiu senco ni komprenu jenajn vortojn de la Kristo: 
Mia regno ne estas el ĉi-tiu mondo?[43] 


«Respondante tiel, la Kristo parolis figure. Li volis diri, ke li 
regnas nur en la puraj, sinforgesemaj koroj. Li estas ĉie, kie 
superstaras amo al bono; sed la homoj avidaj al la ĉimondaj 
aĵoj kaj algluiĝintaj al la teraj havaĵoj ne estas kun li». 


1018. Ĉu la regno de bono povos iam ekesti sur la Tero? 


«Bono regos sur la Tero tiam, kiam, inter la Spiritoj 
venontaj loĝi la planedon, la bonaj estos pli 
multenombraj ol la malbonaj; tiam, la bonaj faros, ke tie 
ĉi reĝu amo kaj justeco, fontoj de bono kaj feliĉo. Per la 
morala progreso kaj per la praktikado de la leĝoj de Dio, 
la homo altiros al la Tero la bonajn Spiritojn kaj de tie 
forpelos la malbonajn; sed la malbonajn ĝin forlasos nur 
tiam, kiam fiero kaj egoismo estos el ĝi sarkitaj». 


«La aliiĝo de la homaro estas antaŭdirita, kaj vi nun 
alvenas al tiu momento, kiun plirapidigas ĉiuj homoj, 
kunhelpantaj por la progreso; tiu aliiĝo okazos per la 
enkarniĝado de pli bonaj Spiritoj, kiuj konsistigos sur la 
Tero novan generacion. Tiam, la Spiritoj de la malbonaj, 
kiujn la morto ĉiutage falĉadas, kaj ĉiuj, kiuj provas 
haltigi la iradon de la aferoj, estos de tie forpuŝitaj, ĉar ili 
nekonvene sidus inter virtuloj, kies feliĉon ili 
maltrankviligus. Tiuj iros en novajn, malpli progresintajn 
mondojn, plenumi penigajn misiojn, en kiuj ili laboros 
por la progreso de siaj ankoraŭ pli malaltrangaj fratoj. Ĉu 
vi ne vidas, en tiu elpelo el la aliiĝinta Tero, la mirbelan 
figuron de la perdita paradizo, kaj, en la homo, veninta 
sur la Teron en tiaj kondiĉoj, kunportanta la ĝermon de 
siaj pasioj kaj la postesignojn de sia primitiva 
malsupereco, la ne malpli belan figuron de la origina 
peko? La origina peko, rigardata el ĉi-tiu vidpunkto, 
estas kaŭzita de la ankoraŭ neperfekta naturo de la 
homo, kiu, tiel, respondas nur por si kaj por siaj propraj 
eraroj, kaj ne por tiuj de siaj prapatroj». 


«Vi ĉiuj, kredantaj kaj bonvolemaj homoj, kunhelpu do 
fervore kaj kuraĝe, ĉe la granda klopodado por la 
homara rebonigo, ĉar vi centoble rikoltos el la grajno, 
kiun vi semos. Ve al tiuj, kiuj fermas siajn okulojn al la 


lumo, ĉar ili tiel preparas al si longajn jarcentojn da 
mallumo kaj da disreviĝoj; ve al tiuj, kiuj konsistigas 
ĉiujn siajn plezurojn el la ĉimondaj havaĵoj, ĉar ili 
spertos pli da mankoj, ol kiom da ĝuoj ili havis; precipe, 
ve al la egoistoj, ĉar ili trovos neniun, kiu helpos ilin 
porti la ŝarĝon de siaj mizeroj». 


Sankta Ludoviko. 


Konkludo 
| 


La homo, kiu, pri la tera magnetismo, konus nur la movojn 
de l|' magnetigitaj anasetoj, manovrantaj sur la akvo de 
lavovazo, apenaŭ povus kompreni, ke tiu ludilo entenus la 
sekreton pri la mekanismo de l' universo kaj pri la movado 
de la mondoj. Tio sama okazas al tiu, kiu pri Spiritismo konus 
nurla movadon de l' tabloj; li vidas tie nenion alian ol 
amuzon, familian tempopasigilon, kaj ne komprenas, ke tiu 
fenomeno, tiel simplas kaj vulgara, konata de la antikvuloj 
kaj eĉ de l' duonsovaĝaj popoloj, povas esti ligita kun la plej 
gravaj demandoj de l' socia ordo. Por supraĵa observanto, 
efektive, kian rilaton povas havi turniĝanta tablo kun la 
moralo kaj la estonteco de la homaro? Sed, kiu ajn pripensas 
la aferon, tiu memoras, ke el simpla bolpoto, kie akvo bolas 
kaj kies kovrilo leviĝas, bolpoto, kie akvo tute same bolis en 
ĉiuj tempoj, naskiĝis la potenca motoro, per kiu la homo 
hodiaŭ trakuras la spacon kaj kvazaŭ nuligas distancojn. Nu! 
vi, kiuj kredas nenion trans la materia mondo, eksciu, ke el 
tiu tablo, kiu turniĝas kaj vekas viajn malŝatajn ridetojn, 
elkreskis tuta scienco kaj aperis la solvo de problemoj, kiujn 
nenia filozofio iam antaŭe kapablis respondi. Pri ĉi-tio mi 
turnas min al ĉiuj sinceraj kontraŭuloj kaj petas ilin diri, ĉu ili 
donis al si la penon studi tion, kion ili kritikas; ĉar, laŭ bona 
logiko, kritiko valoras nur tiam, kiam la kritikanto konas la 
koncernatan temon. Moki ion, kion oni ne konas, kion oni ne 
sondis per la sekcilo de skrupula observanto, ne estas kritiki, 
sed montri ventanimecon kaj havigi kompatindan ideon pri 
la juĝokapablo de l' kritikanto. Se ni estus prezentinta ĉi- 
tiun filozofion kiel faritaĵon de iu homa cerbo, ĝi certe trovus 
malpli da malŝato kaj ricevus la honoron esti ekzamenata de 
tiuj, kiuj arogas al si gvidi la publikan opinion; sed, ĉar ĝi 
venas de la Spiritoj, kia absurdo! ĝi apenaŭ indas 


ekrigardon; oni ĝin juĝas laŭ ĝia titolo, same kiel la fabla 
simio taksis nuksojn laŭ ties ŝelo. Ne konsideru, se vi volas, 
la originon: supozu, ke ĉi-tiu libro estas verko de iu homo, 
kaj, ĝin serioze leginte, diru, el la fundo de via animo kaj 
konscienco, ĉu vi tie trovas ion mokindan. 


Spiritismo estas la plej timinda kontraŭulo de materialismo; 
ne estas do mirige, ke ĝi havas kiel kontraŭbatalantojn la 
materialistojn; sed, ĉar materialismo estas doktrino, kiun oni 
apenaŭ kuraĝas konfesipruvo, ke ĝiaj adeptoj ne havas tre 
firmajn konvinkojn kaj ke ilin superpotencas ilia 

konscienco —, tiel ĝi sin kovras per la mantelo de l' racio kaj 
de la scienco; kaj, stranga afero, la plej skeptikaj ja parolas 
en la nomo de la religio, kiun ili ne konas, nek komprenas pli 
bone ol Spiritismon. Ilia celpunkto estas precipe la 
miregindaĵoj kaj la supernaturaĵoj, kiujn ili ne akceptas; nu, 
laŭ ilia opinio, ĉar Spiritismo baziĝas sur miregindaĵoj, tial ĝi 
povas esti nenio alia ol ridinda supozo. lli ne pripensas, ke, 
senkondiĉe kondamnante miregindaĵojn kaj supernaturaĵojn, 
ili do kondamnas ankaŭ la religion; efektive, la religio estas 
fondita sur la revelacio kaj la mirakloj; nu, kio estas 
revelacio krom eksterhomaj komunikaĵoj? Ĉiuj aŭtoroj de 
sanktaj verkoj, ekde Moseo, parolis pri tiaj komunikaĵoj. Kio 
estas mirakloj krom miregindaj kaj supernaturaj faktoj plej 
altgradaj, ĉar, laŭ la liturgia senco, ili estas nuligo de la leĝoj 
de l' Naturo? Malakceptante miregindaĵojn kaj 
supernaturaĵojn, la materialistoj malakceptas do la bazojn 
mem de l' religio. Sed ne el ĉi-tiu vidpunkto ni rigardu la 
demandon. Ne tuŝas Spiritismon ekzameni, ĉu fariĝas aŭ ne 
fariĝas mirakoj, tio estas, ĉu Dio povas, en iuj okazoj, nuligi 
la eternajn leĝojn, laŭ kiuj la universo estas regata; ĉi-tie, ĝi 
lasas plenan liberecon de kredo; ĝi asertas kaj pruvas, ke la 
fenomenoj, sur kiuj ĝi sin bazas, de supernaturaĵoj havas nur 
ŝajnon; ili Ŝajnas supernaturaj, en la okuloj de iuj homoj, nur 


pro tio, ke ili estas surprize strangaj kaj troviĝas ekster la 
rondo de l' konataj faktoj; se ili ne estas pli supernaturaj ol 
iu ajn el la fenomenoj, kies solvon la hodiaŭa scienco donas 
kaj kiuj ŝajnis miregigaj en aliaj epokoj. Ĉiuj spiritismaj 
fenomenoj, senescepte, estas rezultatoj de ĝeneralaj leĝoj; 
ili konigas al ni unu el la potencoj de l' Naturo, potencon ĝis 
hodiaŭ nekonatan aŭ, pli bone dirite, nekomprenatan; sed la 
observado pruvas, ke ĝi troviĝas en la kadro de naturaj 
aferoj. Spiritismo staras do sur miregindaĵoj kaj 
supernaturaĵoj malpli efektive ol la religio mem; la homoj, 
ĝin ĉe tiu flanko atakantaj, ĝin do ne konas, kaj eĉ, se ili 
estus la plej kleraj homoj en la mondo, ni ja dirus al ili: se via 
scienco, kiu instruis al vi tiom da aferoj, ne diris al vi, ke la 
regno de la Naturo estas senlima, vi estas do nur parte 
kleraj. 


Vi volas liberigi vian jarcenton, vi diras, el manio, minacanta 
invadi la mondon. Ĉu vi preferus, se la mondon invadus la 
nekredemo, kiun vi penas disvastigi? Ĉu ne al la neesto de 
ĉia kredo oni atribuu la malstreĉiĝon de la familioligiloj kaj 
la plejmulton de l' malordoj, subfosantaj la socion? Pruvante 
la ekziston kaj la senmortecon de la animo, Spiritismo 
revivigas la kredon je la estonteco, revigligas la 
malfortiĝintajn kuraĝojn, igas rezignacie elteni la sortovicojn 
de la vivo; ĉu vi kuraĝus nomi tion malbono? Du doktrinoj 
staras fronte unu al la dua: la unua malakceptas estontecon, 
la dua ĝin proklamas kaj pruvas; la unua klarigas nenion, la 
dua klarigas ĉion, kaj, ĝuste pro tio, sin turnas al la racio; la 
unua estas la sankcio de egoismo, la dua sidigas bazon al 
justeco, karitato kaj amo al siaj similuloj; la unua montras 
nur la nunecon kaj nuligas ĉian esperon, la dua konsolas kaj 
prezentas la vastegan estontan kampon; kiu el ambaŭ nome 
estas pli malutila? 


luj homoj, cetere el la plej skeptikaj, arogas al si esti 
apostoloj de l' frateco kaj de l' progreso; sed frateco 
kuntrenas abnegacion, rezignon je la personeco; ĉe vera 
frateco, fiero estas anomalio. Per kia rajto vi altrudas aferon 
al persono, al kiu vi asertas, ke ĉio finiĝas ĉe la morto, ke, 
eble morgaŭ, li estos nenio alia, ol malnova elartikigita 
maŝino, forĵetita en rubejon? Kian motivon tiu havas por 
altrudi al si ian sindetenon? Ĉu ne estas pli nature, ke, dum 
la kadukaj momentoj, kiujn vi konsentas al li, ke li penas vivi 
kiel eble plej bone? El tio naskiĝas la deziro multe posedi, 
por pli bone ĝui; el tiu deziro elkreskas envio kontraŭ tiuj, 
posedantaj pli ol li; kaj de tiu envio ĝis la deziro friponi la 
aliulajn havaĵojn estas nur unu paŝo. Kio lin retenas? Ĉu la 
leĝo? sed la leĝo ne ampleksas ĉiajn okazojn. Ĉu vi diros, ke 
lin bridas la konscienco, la devosento? Ĉu tiu-ĉi sento havus 
ian pravon de ekzisto ĉe la kredo, ke ĉio finiĝas kun la vivo? 
Ce ĉi-tiu kredo, unu sola maksimo estas racia, nome: ĉiu por 
si; la konceptoj pri frateco, konscienco, devo, homaro, eĉ 
progreso, estas nenio krom vanaj vortoj. Ho! vi, kiuj 
proklamas tiajn doktrinojn, vi ne scias la malbonon, kiun vi 
faras kontraŭ la socio, nek la respondecon, kiun vi prenas 
sur vin pri tiom da krimoj! Sed, kion mi diris pri respondeco? 
Por skeptikulo, respondeco tute ne ekzistas; li respekte 
kliniĝas nur antaŭ la materio. 


La progreso de la homaro havas sian principon en la 
aplikado de l' leĝo de justeco, amo kaj karitato; tiu leĝo 
baziĝas sur la certeco pri estonteco; se vi elprenas el ĝi tiun 
certecon, vi fortiras do ĝian fundamentan ŝtonon. El tiu leĝo 
originas ĉiuj ceteraj, ĉar ĝi entenas ĉiujn kondiĉojn de la 
homa feliĉo; nur ĝi kapablas ripari la difektojn de la socio, 
kaj la homo povas konstati, komparante tempojn kaj 
popolojn, kiel pliboniĝas lia kondiĉo, laŭgrade kiel tiu leĝo 
estas pli bone komprenata kaj praktikata. Se parta, 
nekompleta aplikado naskas realan bonon, kio fariĝos tiam, 
kiam ĝi estos la bazo de ĉiuj sociaj normoj! Ĉu tio estas 


ebla? Jes; ĉar, se la homo faris dek paŝojn, li do povas fari 
dudek, kaj tiel plu. Ni jam vidas iom post iom estingiĝi la 
interpopolan antipation; la baroj, apartigintaj la popolojn, 
malleviĝas antaŭ la civilizacio; la popoloj premas al si 
reciproke la manojn, de unu al la dua ekstremo de la mondo; 
pli granda justeco direktas la internaciajn leĝojn; militoj 
ĉiam plimaloftiĝas kaj ne forigas la senton de humaneco; 
ekstaras unuformeco inter la rilatoj; la distingoj pri rasoj kaj 
kastoj forviŝiĝas, kaj la malsamkredaj homoj silentigas la 
konvenciojn pri sektoj, por komuna adorado je unu sola Dio. 
Ni parolas pri la popoloj, irantaj en la unua vico de l' 
civilizacio (789-793). En ĉiuj tiuj rilatoj oni troviĝas ankoraŭ 
tre malproksime de la perfekteco; oni devas ankoraŭ eldetrui 
grandan nombron da kadukaj ruinoj, ĝis formalaperos la 
lastaj postesignoj de barbareco; sed, ĉu tiuj ruinoj povos 
elteni la nerezisteblan potencon de l' progreso, tiun vivan 
forton, kiu estas mem leĝo de l' Naturo? Se la nuna 
generacio pli evoluis ol la pasinta, kial do tiu, kiu nin sekvos, 
ne estos pli altnivela ol la nia? Ĝi estos ja supera, pro la 
potenco de la aferoj; unue, ĉar kun la generacioj ĉiutage 
estingiĝas kelkaj probatalantoj de malnovaj ekscesoj, kaj tiel 
la socio iom post iom estiĝos el novaj elementoj, jam ne 
havantaj la kadukajn antaŭjuĝojn; due, ĉar la homo, celante 
la progreson, studas la barojn kaj penas ilin faligi. Ĉar la 
progresa movado estas neneigebla, tial la estonta progreso 
ne povus esti duba. La homo volas esti feliĉa, tio estas 
natura; nu, li klopodas por la progreso, nur por pliigi la 
kvanton de sia feliĉo, ĉar, sen tio, la progreso havus nenian 
celon; kie estus progreso por li, se tiu progreso ne plibonigus 
lian pozicion? Sed, kiam la homo posedos la kvanton da 
ĝuoj, kiujn la intelekta progreso povas havigi al li, tiam li 
rimarkos, ke lia feliĉo ne estas kompleta; li konstatos, ke tiu 
feliĉo estas neebla sen la certeco de la sociaj interrilatoj, kaj 
ke tiun certecon li ne povas trovi aliloke, ol en la morala 
progreso; sekve, pro la potenco de la aferoj, li mem puŝos la 


progreson sur tiu vojo, kaj Spiritismo proponos al li la plej 
povan helpilon portiu celo. 


V 


La homoj, kiuj diras, ke la spiritismaj kredoj minacas invadi 
la mondon, proklamas, per siaj propraj paroloj, ties 
potencon, ĉar la senbaza kaj nelogika ideo ne povus fariĝi 
universala; se Spiritismo ĉie enradikiĝas, se ĝi varbas siajn 
anojn precipe en la instruitaj klasoj, kiel ĉiu rekonas, ĝi do 
havas veron kiel fundamenton. Kontraŭ tiu tendenco ĉiaj 
penoj de ĝiaj kalumniantoj estos vana, kaj pruvo pri tio 
estas, ke la mokŝlimo, kiun ili penadis sputi sur ĝin, anstataŭ 
haltigi ĝian progresadon, laŭŝajne ĝin refreŝigis. Tiu 
rezultato plene pravigas tion, kion diris la Spiritoj: «Ne 
maltrankviliĝu pro kontraŭstaro; ĉio, kion oni faros kontraŭ 
vi, estos nur profito por vi, kaj viaj plej obstinaj kontraŭuloj 
pretervole servos al la afero. La malvolonto de la homoj ne 
povus superforti la volon de Dio». 


Per Spiritismo la homaro ja komencos novan fazon, nome la 
fazon de la morala progreso, kiu estas ties nepra sekvo. Ne 
plu miru do pro la rapideco, kun kiu diskreskas la spiritismaj 
ideoj; la kaŭzo de tiu rapideco estas la plezuro, kiun ili 
ĝuigas al ĉiuj, kiuj ilin funde esploras kaj en ili vidas ion 
alian ol vantan tempopasigilon; ĉar ĉiu deziras, pli ol ĉion, 
sian propran feliĉon, tial ne estas mirige, ke estas bone 
akceptata iu ideo, kiu feliĉigas la homojn. 


La elvolviĝo de tiuj ideoj prezentas tri diferencajn fazojn: la 
unua estas tiu de scivolo, naskita de la strangeco de la 
okazantaj fenomenoj; la dua, tiu de l' rezonado kaj de l' 
filozofio; la tria, tiu de aplikado kaj de la rezultatoj. La fazo 
de scivolo forpasis; scivolo estas nedaŭra: kiam ĝi estas 
kontentigita, oni flanken metas la objekton, por ekpreni 
alian; tio sama ne okazas al io, kio sin turnas al la serioza 


pensado kaj al la prudento. La dua fazo jam komenciĝis, kaj 
la tria ĉi-tiun nepre sekvos. Spiritismo progresis precipe, de 
kiam ĝi komencis esti pli bone komprenata en sia intima 
esenco, de kiam oni vidis ĝian gravecon, ĉar ĝi tuŝas la plej 
senteman punkton de la homo, nome la feliĉon, eĉ en ĉi-tiu 
mondo; jen la kaŭzo de ĝia disvastiĝado, la sekreto de la 
forto, kiu kondukos ĝin al triumfo. 


Spiritismo faras feliĉaj tiujn, kiuj ĝin komprenas, kaj atendas, 
ke ĝia influo penetru la plimulton. Eĉ homo, kiu atestis 
nenian materian fenomenon de manifestoj, diras al si: ekster 
tiuj fenomenoj ekzistas la filozofio; tiu filozofio klarigas al mi 
tion, kion NENIA alia iam antaŭe klarigis; en ĝi mi trovas, per 
simpla rezonado, racian solvon de l' problemoj, plej altgrade 
interesantaj mian estontecon; ĝi havigas al mi trankvilecon, 
certecon, fidon; ĝi liberigas min de la turmento de l' 
necerteco; flanke de tio, la demando pri la materiaj faktoj 
estas nur akcesora demando. Ĉu vi ĉiuj, ĝin atakantaj, volas 
rimedon por ĝin sukcese kontraŭbatali? Jen tiu rimedo. 
Anstataŭigu tiun doktrinon per io pli bona; trovu PLI 
FILOZOFIAN solvon por ĉiuj demandoj, kiujn ĝi solvas; 
havigu al la homo ALIAN CERTECON, kiu lin feliĉigus, kaj 
bone komprenu la tutan signifon de l' vorto certeco, ĉar la 
homo akceptas kiel certecon nur tion, kio ŝajnas al li logika; 
ne kontentiĝu nur dirante, ke ĉi-tiu doktrino ne estas vera, 
ĉar tio estas tro facila; pruvu, ne per neado, sed per faktoj, 
ke ĝi ne estas, neniam estis kaj ne POVAS esti vera; se ĝi ne 
estas vera, diru do, kio devus okupi ĝian lokon; pruvu, fine 
ke la konsekvencoj de Spiritismo ne estas fari la homojn pli 
bonaj, kaj do pli feliĉaj, per la praktikado de l' plej pura 
evangelia moralo, kiun oni tre laŭdas, sed kiun oni tiel 
malmulte praktikas. Kiam vi estos tion farinta, tiam vi rajtos 
ĝin ataki. Spiritismo estas forta, ĉar ĝi staras sur la bazoj 
mem de la religio: Dio, animo, estontaj punoj kaj 
rekompencoj; ĉar, precipe, ĝi montras tiujn punojn kaj 
rekompencojn kiel naturajn sekvojn de l' surtera vivo, kaj ĉar 


nenio, sur la bildo, kiun ĝi al ni prezentas, pri la estonteco, 
povas esti malakceptata de l' plej postulema prudento. Vi, 
kies tuta doktrino konsistas en la neado de estonteco, kian 
kompenson vi proponas por la ĉimondaj suferoj? Vi vin 
apogas sur nekredemo, Spiritismo sin bazas sur fido je Dio; 
dum ĝi invitas la homon al feliĉo, al espero, al vera frateco, 
vi proponas al li la NENION kiel perspektivon kaj EGOISMON 
kiel konsolon; Spiritismo klarigas ĉion, vi klarigas nenion; ĝi 
pruvas per faktoj, vi pruvas nenion; kiel vi volas, ke oni 
hezitu inter la du doktrimoj? 


VI 


Tiu farus al si tre falsan ideon pri Spiritismo, kiu kredus, ke 
ĝi ekhavas sian forton el la praktikado de la materiaj 
manifestiĝoj, kaj ke, se oni malhelpus tiun praktikadon, oni 
povus do ĝin subfosi ĉe la bazo. La forto de Spiritismo kuŝas 
sur ĝia filozofio, sur ĝia alvoko al la racio kaj al la komuna 
saĝo. Dum la antikva tempo ĝi estis temo por studoj 
misteraj, zorge kaŝitaj al la vulgarularo, sed hodiaŭ ĝi por 
neniu havas sekretojn; ĝi parolas klare kaj nedubasence; 
estas en ĝi neniaj mistikaĵoj, neniaj alegorioj, kiuj timus 
falsajn interpretojn; ĝi volas esti komprenata de ĉiuj, ĉar 
venis la tempo, por ke vero estu konata de la homoj; 
kontraŭe de tio, ke ĝi barus la disvastiĝon de la lumo, ĝi ĉi- 
tiun volas por ĉiuj; ĝi ne postulas blindan kredon, sed volas, 
ke oni sciu, kial oni kredas; apogante sin sur la racio, ĝi 
estos ĉiam pli forta, ol tiuj sin apogantaj sur nenio. Ĉu la 
baroj, kiujn oni provus meti kontraŭ la liberecon de la 
manifestiĝoj de la Spiritoj, provus ĉi-tiujn sufoki? Ne, ĉar ili 
farus la efikon de ĉiaj persekutoj, nome eksciti la sciemon 
kaj la deziron koni tion, kio estus malpermesita. Aliflanke, se 
la manifestiĝoj de la Spiritoj estus ia privilegio de unu sola 
homo, per elĵeto de tiu homo oni do certe metus finon al tiaj 
manifestiĝoj; sed, bedaŭrinde por la kontraŭuloj, ili estas je 


ĉies dispono, kaj iu ajn povas ilin praktiki, ĉu la plej 
malgranda aŭ la plej granda, ĉu en palaco aŭ en mansardo. 


Oni povas malpermesi ĝian publikan praktikadon; sed oni 
precize scias, ke la manifestiĝoj plej bone fariĝas ne publike, 
sed intime; nu, ĉar iu ajn povas esti mediumo, kiu povas 
malhelpi, ke iu familio en sia hejmo, ke iu individuo en la 
silento de sia kabineto, ke iu malliberulo en sia karcero, 
komunikiĝu kun la Spiritoj, sen scio de liaj gardantoj kaj eĉ 
antaŭ ties okuloj? Se oni malpermesas tiujn manifestiĝojn en 
unu lando, ĉu oni tion faros en la najbaraj landoj, en la tuta 
mondo, se en neniu regiono de l' du kontinentoj[44] ne 
ekzistas mediumoj? Por enkarcerigi ĉiujn mediumojn, estus 
necese enkarcerigi la duonon de la homaro; se oni sukcesus, 
kio ne estus facila, bruligi ĉiujn spiritismajn librojn, en la 
sekvanta tago ili estus reverkitaj, ĉar ilia fonto estas 
neatakebla, kaj ties verajn aŭtorojn, la Spiritojn, oni ne 
povas enŝlosi nek bruligi. 


Spiritismo ne estas faritaĵo de iu homo; neniu povas diri, ke 
li estas ĝia kreinto, ĉar ĝi estas tiel malnova kiel la 
mondkreado; ĝi troviĝas ĉie, en ĉiuj religioj, kaj en la 
katolika religio ankoraŭ pli evidente, kaj kun pli da 
aŭtoritato ol en ĉiuj ceteraj, ĉar en katolikismo estas trovata 
la principo de ĉio: ĉiugradaj Spiritoj, iliaj rilatoj, kaŝitaj aŭ 
evidentaj, kun la homoj, gardantaj anĝeloj, reenkarniĝado, 
liberiĝo de la animo dum la vivo, duobla vidado, vizioj, 
ĉiaspecaj manifestiĝoj de Spiritoj, ĉiaspecaj, eĉ papeblaj, 
aperaĵoj. Koncerne la demonojn, tiuj estas neniuj aliaj ol la 
malbonaj Spiritoj, kaj, escepte de la kredo, ke la unuaj sin 
eterne dediĉas al malbono, dum por la malbonaj Spiritoj la 
vojo de l' progreso estas ĉiam alirebla, nura malsameco de 
nomo ekzistas inter unuj kaj aliaj. 


Kion faras la hodiaŭa spiritisma scienco? Ĝi kolektas en unu 
korpon tion, kio estis dissemita; ĝi klarigas, per ĝusta vortoj, 


tion, kio estis dirata nur sub alegoria formo; ĝi fortranĉas la 
parton kreitan de superstiĉemo kaj neklereco, por restigi la 
parton realan kaj pozitivan: jen ĝia rolo; sed la rolo de 
fondinto al ĝi ne apartenas; ĝi montras tion, kio ekzistas, ĝi 
kunordigas; sed ĝi kreas nenion, Ĉar ĝiaj bazoj troviĝas en 
ĉiuj tempoj kaj en ĉiuj lokoj; kiu do kuraĝus senti sin sufiĉe 
forta por ŝanceli tiujn bazojn per sarkasmoj aŭ eĉ per 
persekutoj? Se oni ĝin forpelos de iu loko, ĝi aperos en aliaj, 
kaj eĉ en la sama loko, de kie ĝi estis forpelita, ĉar ĝi 
troviĝas en la Naturo; kaj ne estas donite al la homo nuligi 
potencon de la Naturo, nek nuligi la dekretojn de Dio. 


Cetere, kian intereson oni havus malhelpi la disvastiĝadon 
de la spiritismaj ideoj? Estas vere, ke tiuj ideoj kontraŭas la 
ekscesojn, naskitajn de fiero kaj egoismo; sed tiuj ekscesoj, 
el kiuj kelkaj profitas, malutilas la plimulton; tiuj ideoj havos 
do ĉe sia flanko la plimulton kaj kiel seriozan kontraŭulojn 
nur tiujn, kiujn interesas la plua daŭrado de tiu ekscesoj. 
Ĉar, kontraŭe, tiuj ideoj, per sia influo, faras la homojn pli 
bonaj unuj al aliaj, malpli avidaj al materiaj interesoj kaj pli 
submetiĝemaj al la dekretoj de l' Providenco, tial ili estas 
garantio de ordo kaj de trankvileco. 


VII 


Spiritismo sin prezentas sub tri malsamaj aspektoj, nome: la 
manifestiĝoj de la Spiritoj, la principoj de filozofio kaj 
moralo, devenantaj de tiuj faktoj, kaj la aplikado de tiuj 
principoj; el tio ekestas tri klasoj aŭ, pli bone, tri gradoj da 
adeptoj: 1-a, tiuj, kiuj kredas la manifestiĝojn de la Spiritoj 
kaj kiuj limigas sin ilin konstati; por ĉi-tiuj, Spiritismo estas 
eksperimenta scienco; 2-a, tiuj, komprenantaj ties moralajn 
sekvojn; 3-a, tiuj, kiuj praktikas aŭ penas praktiki tiun 
moralon. 


Kia ajn estas la vidpunkto, ĉu scienca aŭ morala, el kiu oni 
rigardas tiujn strangajn fenomenojn, ĉiu komprenas, ke tiu 
estas tute nova kaj kompleta klaso da ideoj, kies rezultato 
povas esti nenio alia, ol profunda modifo de la stato de l' 
homaro; kaj ĉiu komprenas ankaŭ, ke tiu modifo povas fariĝi 
nuren la direkto al bono. 


Rilate la kontraŭulojn, oni povas ilin ankaŭ klasigi laŭ tri 
kategorioj, nome: 1-a: Tiuj, sisteme malakceptantaj ĉion 
novan aŭ ne venintan de ili, kaj priparolantaj la aferon, 
kvankam ili ĝin tute ne konas. Al ĉi-tiu kategorio apartenas 
ĉiuj, nenion akceptantaj eksteran al la atesto de iliaj 
sentumoj; ili vidis nenion, volas nenion vidi kaj des malpli 
esplori ĝisfunde; eĉ ilin ĉagrenus vidi tro klare, ĉar ili timus 
esti devigitaj konfesi sian malpravecon; por tiuj, Spiritismo 
estas ia ĥimero, ia frenezo, ia utopio; ĝi ne ekzistas: jen lasta 
vorto. Tiuj estas la nekredemuloj, kun antaŭe preta opinio. 
Flanken de tiuj oni povas loki tiujn, kiuj, por malŝarĝo de 
konscienco, bonvolis ĝin apenaŭ ekrigardi, por ke ili povu 
diri: Mi volis vidi kaj vidis nenion; ili ne komprenas, ke oni 
bezonas pli ol duonhoron, por klarigi al si tutan sciencon. 2- 
a: Tiuj, kiuj, kvankam ili tre bone scias, kion ili devas pensi 
pri la realeco de la faktoj, tamen ĉi-tiujn kontraŭbatalas pro 
motivoj de persona intereso. Por tiuj, Spiritismo ja ekzistas, 
sed, Ĉar ĝiaj sekvoj ilin teruras, tial ili ĝin atakas kiel 
malamikon. 3-a: Tiuj, trovantaj en la spiritisma moralo tro 
severan riproĉon kontraŭ iliaj agoj aŭ iliaj inklinoj. Se ili 
serioze rigardus Spiritismon, ĉi-tiu ilin ĝenus; ilin ĝin nek 
malakceptas, nek aprobas: ili preferas fermi al si la okulojn. 
La unuaj estas instigataj de fiero kaj tromemfido; la duaj, de 
ambicio; la triaj, de egoismo. Oni komprenas, ke tiuj kaŭzoj 
de konstraŭstaro, havantaj neniel solidan bazon, ja 
malaperos kun la kreskado de la tempo, ĉar ni vane serĉus 
ian kvaran kategorion da kontraŭuloj, nome tiun, kiu sin 
apogus sur evidentaj pruvoj kaj kiu atestus konsciencan, 
laborplenan studadon de la demando; ĉiuj kontraŭmetas nur 


la neadon, kaj neniu prezentas seriozan, nerefuteblan 
elpruvadon. 


Estus tro alte konjekti pri la homa naturo, kredi, ke ĝi subite 
transformiĝus sub la influo de la spiritismaj ideoj. Ilia agado 
certe ne estas samspeca, nek samgrada, sur tiujn, kiuj ilin 
praktikas; sed, kia ajn ĝi estas, eĉ se plej bagatela, la 
rezultato estas ĉiuokaze plibonigo, eĉ se ĝi estus nur pruvi 
la ekziston de eksterkopa mondo: tio kuntrenas la 
malkonfirmon de la materialismaj doktrinoj. Jen ĝuste la 
rezultato de la observado de la faktoj; sed, sur homojn, kiuj 
komprenas la filozofian Spiritismon kaj kiuj en ĉiu tiu vidas 
ion krom pli aŭ malpli kuriozaj fenomenoj, Spiritismo havas 
aliajn efikojn: la unua, la plej ĝenerala, estas kreskigi la 
religian senton ĉe tiu mem, kiu, ne estante materialisto, 
havas kontraŭ spiritaj aferoj nur indiferentecon. De tio 
rezultas, ĉe li, netimo al morto; ni ne diras «la deziro» je 
morto; kontraŭe, ĉar spiritisto defendas sian vivon kiel iu 
alia homo, sed indiferenteco, kiu igas lin akcepti, sen 
murmuro kaj bedaŭro, la neeviteblan morton, kiel fakton 
prefere ĝojigan ol timindan, pro la certeco pri la ĝin 
sekvanta stato. La dua efiko, preskaŭ tiel ĝenerala kiel la 
unua, estas la rezignacio antaŭ la sortovicoj de la vivo. 
Spiritismo igas vidi la aferojn el tiel alta punkto, ke, ĉar la 
surtera vivo fariĝas bagatela, jam ne tiom grave tuŝas la 
homon la ĉagrenoj ĝin akompanantaj; de tio pli da kuraĝo 
en afliktoj, pli da modero de deziroj; de tio ankaŭ la forigo 
de la penso malplidaŭrigi la vivon, ĉar la spiritisma scienco 
asertas, ke, per memmortigo, oni ĉiam perdas tion, kion oni 
sopiras. La certeco pri estonteco, kies feliĉigo dependas de 
ni, la eblo ekrilati kun niaj karuloj, havigas al spiritisto 
ekstreman konsolon; lian horizonton pliampleksigas ĝis 
senfino la senĉesa spektaklo de la transtomba vivo, kies 
misterajn profundaĵojn li povas esplori. La tria efiko estas 
instigi al indulgemo por aliulaj eraroj; sed, estas ja necese 
diri, la egoisma principo kaj ĉio, devenanta de tiu principo, 


estas afero, kiu plej algluiĝas al la homo kaj, sekve, la plej 
malfacile sarkebla; oni volonte faras oferojn, se nur ili 
elpostulas nenion, kaj precipe, se nur ili nenion malhavigas; 
mono ankoraŭ nerezisteble altiras la plimulton, kaj tre 
malmultaj komprenas la vorton «superflua», kiam temas pri 
iliaj personoj; tial la abnegacio pri la personeco estas signo 
de plej alta progreso. 


VIII 


Ĉu la Spiritoj, iuj homoj demandas, instruas al ni ian novan 
moralon, ion superan al tio, kion la Kristo predikis? Se ilia 
moralo ne estas alia ol tiu de Evangelio, kion helpas 
Spiritismo? Ĉi-tiu rezonado tre similas tiun de la kalifo Omar 
pri la Aleksandria biblioteko: «Se ĝi enhavas nur, li diris, tion 
trovatan en Korano, ĝi estas do senutila kaj, sekve, ĝi devas 
esti bruligita; se ĝi enhavas ion alian, ĝi estas do malbona, 
kaj, sekve, ĝi devas esti same prave bruligita». Ne, 
Spiritismo ne instruas moralon malsaman ol tiu de Jesuo; 
sed, niavice, ni ankaŭ demandas, ĉu antaŭ ol la Kristo 
aperis, la homoj ne posedis la leĝon, donitan de Dio al 
Moseo? Ĉu la doktrino de la Kristo ne troviĝis jam en la 
Dekalogo? 


Ĉu pro tio oni dirus, ke la moralo de Jesuo estas senutila? Ni 
plie demandas al tiuj, malakceptantaj la utilecon de la 
spiritisma moralo, kial la moralo de la Kristo estas tiel 
malmulte praktikata, kaj kial eĉ tiuj, juste proklamantaj ĝian 
superbelecon, malobeas la unuaj la ĉefan el liaj leĝoj, nome 
la universalan karitaton? La Spiritoj ne nur ĝin konfirmas, 
sed ankaŭ montras al ni ĝian praktikan utilecon; ili faras 
kompreneblaj kaj evidentaj la veraĵojn, iam instruitajn nur 
alegorie; kaj, flanke de la moralo, ili difinas la plej 
abstraktajn problemojn de psikologio. 


Jesuo venis montri al la homoj la vojon de l' vera bono; kial 
Dio, kiu venigis Jesuon por rememorigi Lian forgesitan leĝon, 
ne venigus hodiaŭ la Spiritojn, por ĝin ankoraŭ kaj pli 
ekzakte rememorigi, nun, kiam la homoj ĝin forgesas kaj 
ĉion oferas al fiero kaj ambicio? Kiu kuraĝus limigi la povon 
de Dio kaj difini al Li la vojojn, kiujn Li iru? Kiu dirus, ke, kiel 
la Spiritoj asertas, la antaŭdirita horo ne sonis, kaj ke ni ne 
atingis la tempon, kiam miskomprenataj aŭ misinterpretataj 
veraĵoj devas esti malkaŝitaj al la homaro, por plirapidigi ties 
progreson? Ĉu ion providencan ne havas tiuj manifestiĝoj, 
samtempe okazantaj en ĉiuj terglobaj lokoj? Ne unu sola 
homo, iu profeto, venas averti nin, sed ĉie la lumo elŝprucas; 
ĝi estas tuta nova mondo, etendiĝanta antaŭ niaj okuloj. 
Same kiel la elpenso de l' mikroskopo malkaŝis al ni la 
mondon de l' malgrandegaĵoj, kiujn ni tute ne suspektis; 
same kiel la teleskopo ebligis al ni vidi milojn da mondoj, pri 
kiuj ni tute ne pensis, tiel same la komunikaĵoj de la Spiritoj 
senvualigas al ni la nevideblan mondon, kiu nin ĉirkaŭas, 
kiu nin senĉese tuŝas kaj kiu, sen nia konscio, partoprenas 
en ĉio, kion ni faras. Oni paciencu ankoraŭ iom da tempo, 
kaj la ekzisto de tiu mondo, nin atendanta, estos tiel 
nepridiskutebla kiel tiu de l' mikroskopa mondo kaj tiu de l' 
mondoj disŝutitaj en la spaco. Ĉu neniom valoras la fakto, ke 
Spiritismo konigis al ni tutan mondon, ke ĝi inicis nin pri 
misteroj de l' transtomba vivo? Tiuj eltrovoj, se oni povas ilin 
tiel nomi, fakte iom kontraŭas kelkajn ricevitajn ideojn; sed, 
ĉu ĉiaj grandaj sciencaj eltrovoj ankaŭ ne modifis, eĉ 
eldetruis, la plej firme akceptitajn ideojn? kaj, ĉu nia 
memamo ne estis devigita kliniĝi antaŭ la evidenteco de l' 
faktoj? Tio sama ja okazos al Spiritismo, kiu baldaŭ ricevos 
la lokon, kiun ĝi rajtas, inter la homaj konoj. 


La komunikoj kun la transtombaj estuloj havis kiel celon igi 
nin kompreni la estontan vivon, igi nin vidi ĉi-tiun, inici nin 
pri la suferoj kaj ĝuoj, nin tiam atendantaj, laŭ niaj meritoj, 
kaj, ĝuste pro tio, alkonduki al spiritualismo homojn, kiuj 


vidas en ni nur materion, ian vivan maŝinon; tial ni pravis, 
dirante, ke Spiritismo nuligis materialismon per faktoj. Eĉ se 
nur tiun rezultaton ĝi alportus, la socia ordo ŝuldus al ĝi 
dankon protio; sed ĝi faras pli ol tion: ĝi montras la 
neeviteblajn efikojn de malbono kaj do la neceson de bono. 
La nombro da homoj, kiujn Spiritismo kondukis al pli bonaj 
sentoj, kies malnoblajn inklinoj ĝi forigis kaj kiujn ĝi deturnis 
de malbono, estas pli granda, ol kiel oni pensas, kaj kreskas 
ĉiutage; tio okazas, ĉar por tiuj estonteco jam ne estas io 
nepreciza, ia nura espero, sed veraĵo, kiun oni komprenas, 
kiun oni klarigas, kiam oni vidas kaj aŭdas la personojn, kiuj 
nin lasis, bedaŭri aŭ ĝoji pro tio, kion ili faris sur la Tero. Kiu 
ajn tion atestas, tiu ekmeditas pri ĝi kaj sentas la bezonon 
sin mem koni, juĝi kaj korekti. 


MX 


La kontraŭuloj de Spiritismo ne preterlasis kiel armilon 
kontraŭ ĝi la fakton, ke ekzistas kelkaj malakordoj de opinioj 
pri iuj punktoj de la doktrino. Ne estas mirige, ke, en la 
komenco de iu scienco, tiam, kiam la observoj estas ankoraŭ 
nekompletaj kaj ĉiu ĝin rigardas el sia propra vidpunkto, 
povis elkoviĝi reciproke kontraŭaj sistemoj; sed, jam hodiaŭ, 
tri kvaronoj de tiuj sistemoj estas renversitaj ĉe pli profunda 
studado, komencante de tiu, kiu atribuis ĉiajn komunikaĵojn 
al la Spirito de malbono, kvazaŭ estus neeble al Dio venigi al 
la homoj bonajn Spiritojn: absurda doktrino, ĉar ĝi estas 
malkonfirmita de la faktoj, malpia, ĉar ĝi estas la neado de l' 
potenco kaj boneco de la Kreinto. La Spiritoj ĉiam diradis al 
ni, ke ni ne maltrankviliĝu pro tiuj malakordoj kaj unueco 
iam nepre ekstaros: nu, unueco jam fariĝis pri la plimulto de 
l' dubaj punktoj, kaj la malakordoj emas kun ĉiu tago 
forviŝigi. 


Al la jena demando: Ĝis la unueco fariĝos, sur kio la homo 
senpartia kaj sen kaŝita intereso povas sin bazi, por ellabori 


al si juĝon pri tiu afero? jen la respondo de la Spiritoj: 


«La plej pura lumo estas vualita de nenia nubo, la 
senmakula diamanto estas la plej valora; juĝu do la Spiritojn 
laŭ la pureco de ties instruoj. Ne forgesu, ke el la Spiritoj 
kelkaj ankoraŭ ne seniĝis je la ideoj de l' surtera vivo; sciu 
distingi ilin laŭ ilia parolo; juĝu ilin laŭ la tuto de iliaj vortoj; 
vidu, ĉu iliaj ideoj sin logike interĉenas, Ĉu io ne signas en 
tiuj ideoj neklerecon, fieron aŭ malicemon; resume, vidu, ĉu 
iliaj vortoj ĉiam portas la stampon de saĝo, kiu montras la 
veran superecon. Se via mondo estus neinklina al eraro, ĝi 
estus do perfekta; sed ĝi estas ankoraŭ malproksime de 
perfekteco; vi ankoraŭ lernas distingi erarojn je vero; la 
lecionoj de la sperto estas al vi necesaj, por lertigi vian 
juĝokapablon kaj peli vin antaŭen. Unueco fariĝos sur la 
kampo, kie bono neniam miksiĝis kun malbono; sur tiu 
kampo la homoj kuniĝos pro la potenco de la aferoj, ĉar ili 
konstatos, ke ne aliloke vero troviĝas». 


«Cetere, kion malhelpas iuj malakordoj, pli ĝuste pri la formo 
ol pri la esenco mem? Rimarku, ke la fundamentaj principoj 
estas ĉie la samaj kaj ke ili devas tenadi vin kune en komuna 
penso, nome la amo al Dio kaj la farado de bono. Kiaj ajn 
estas do la supozata maniero de progresado aŭ la normalaj 
kondiĉoj de l' estonta ekzistado, la fina celo estas la sama: 
fari bonon; nu, ne ekzistas du manieroj ĝin fari». 


Se, inter la adeptoj de Spiritismo, kelkaj malsame opinias pri 
iuj punktoj de la teorio, ĉiuj tamen akordas pri la 
fundamentaj punktoj; ekzistas do unueco, se oni esceptas 
tiujn homojn, ja tre malmultnombrajn, kiuj ankoraŭ ne 
akceptas la partoprenon de Spiritoj en la manifestiĝoj kaj 
kiuj atribuas ĉi-tiujn aŭ al pure fizikaj kaŭzoj, kio kontraŭas 
la aksiomon: «Ĉia inteligenta efiko devas havi inteligentan 
kaŭzon»; aŭ al la reefiko de nia propra penso, kio estas 
malkonfirmata de la faktoj. La ceteraj punktoj estas 


akcesoraj kaj tute ne ŝancelas la fundamentojn de la 
doktrino. Povas do ekzisti skoloj, penantaj instruiĝi pri la 
ankoraŭ diskutataj partoj de la scienco, sed ne devas ekzisti 
interbatalantaj sektoj; antagonismo ekzistus nur inter 
homoj, dezirantaj bonon, kaj homoj, kiuj farus aŭ volus 
malbonon: nu, neniu spiritisto sincera kaj profunde 
konvinkinta pri la grandaj moralaj maksimoj, instruataj de la 
Spiritoj, povas deziri malbonon al sia proksimulo: pri tio ĉiuj 
akordas. Se iu opinio estas erara, pli aŭ malpli frue lumo ĝin 
superverŝos, kiam ĝi, sincere kaj sen antaŭjuĝo, serĉos 
lumon: dume, ĉiuj opinioj havas komunan ligilon, kiu devas 
ĉiujn tenadi en unu sola penso; ili ĉiuj celas la saman 
punkton, ne gravas la vojo, kiun ili paŝas, se nur tiu vojo ilin 
kondukos al tiu celo; neniu opinio sin trudu per materia aŭ 
morala perforto, kaj erarus nur tiu, kiu anatemus alian, ĉar ĝi 
ja agus sub la influo de malbonaj Spiritoj. La racio devas esti 
la ekstrema argumento, kaj la modero certigos la venkon pli 
bone ol la senbridaj kritikoj, venenitaj de envio kaj ĵaluzo. La 
bonaj Spiritoj predikas nur unuiĝon kaj amon al la 
proksimulo, kaj neniam iu penso malica aŭ kontraŭa al la 
karitato povas flui el pura fonto. Ni aŭdu, pri ĉi-tio, kaj por 
fini, la konsilojn de la Spirito Sankta Aŭgusteno: 


«Jam dum tre longa tempo la homoj sin interbuĉadis kaj 
sin reciproke anatemadis en la nomo de iu paca kaj 
kompatema Dio, kaj Dio estas ofendita de tia sakrilegio. 
Spiritismo estas la ligilo, kiu ilin iam kunigos, Ĉar ĝi 
montros al ili, kie estas la vero kaj kie la eraro; sed 
ankoraŭ dum konga tempo ekzistos skribistoj kaj 
fariseoj, kiuj ĝin neos, same kiel ili forneis la Kriston. Ĉu 
vi volas do ekscii, kiaj Spiritoj havas influon sur la 
plurajn sektojn, kiuj dividas inter si la mondon? Juĝu ilin 
laŭ iliaj faroj kaj principoj. La bonaj Spiritoj neniam 
instigis al malbono; ili neniam konsilis aŭ pravigis 
murdon aŭ perforton; ili iam ajn ekscitis nek la 
reciprokan malamojn de partioj, nek la soifon al riĉeco 


kaj honoroj, nek la avidecon je la teraj havaĵoj; nur la 
homoj bonaj, humanaj kaj bonvolaj por Ĉiuj estas iliaj 
preferatoj, kaj ankaŭ la preferatoj de Jesuo, Ĉar tiuj iras 
la vojon, kiun li montris, por veni al li». 


Sankta Aŭgusteno. 

1 


Tiu-ĉi traduko estas farita por konkurso, kies juĝado postulis 
longan tempon, ĉar la Eminentaj Juĝintoj, Sroj A. Caetano 
Coutinho kaj Ĉar los Domingues, pacience komparis ĉiun 
frazon de la originalo kun ĉiu el la tri plej bonaj tradukoj al ili 
prezentitaj; tial ĝi aperas antaŭ la publiko tri jarojn post tiu 
dato. La du aliaj tradukoj, juĝitaj ankaŭ bonaj kaj premiitaj, 
estis faritaj de Iŝmael Gomes Braga, en RiodeĴanejro, kaj 
Victor Luis Cao, en Montevideo, Urugvajo. 


2 


Gustadire «specaro» aŭ «genro». — La Trad. 


3 


En la franca originalo: «ame spirite», t.e. tute rigorsence 
«spiritisma animo»;mi tamen preferis «spirita animo», mi ne 
scias,ĉu prave. — La Trad. 


4 


Prave aŭ malprave, sed pro oportuneco, mi elektis la 
pronomon li por la estulo, cetere senseksa, nomata Spirito, 
kiel oni ĝin uzas por homo. — La Trad. 


5 


Inter ĉi-tiu doktrino pri reenkarniĝado kaj tiu pri 
metempsikozo, kiel akceptas iuj sektoj, estas karakteriza 
diferenco, kiu estos baldaŭ klarigita en ĉi-tiu verko. 


6 


Mateo, ĉap. 7, par. 12: el «La Nova Testamento deN. S. kaj 
S. Jesuo Kristo», eld. 1926, de la Brita kaj Alilanda Biblia 
Societo (Londono). — La Aŭtoro citas nur parton de la 
paragrafo. La tuto estas: «Ĉion-ajn do, kion vi deziras, ke la 
homoj faru al vi, vi ankaŭ faru al ili; Ĉar ĉi-tio estas la leĝo 
kaj la profetoj». — La Trad. 


7 


Mateo, ĉap. 13, par. 13, el sama eld. de «Nova 
Testamento». — La Trad. 


8 


Mateo, ĉap. 19, par. 30, el sama verko. — La Trad. 


9 


Tio estas, la «komenco» kaj la «fino». — La Trad. 


10 


La supre stampita vinbertrunko estas la faksimilo de tiu 
desegnita de la Spiritoj. 


11 


La tekstoparto inter krampetoj, post la demandoj, estas la 
respondoj mem, donitaj de la Spiritoj. Diferencas per alia 
preslitero la rimarkoj kaj klarigoj, aldonitaj de la aŭtoro, kiam 
ĉi-tiuj povus esti konfuzitaj kun la respondoj. Sed, kiam tiuj 
komentarioj de la aŭtoro formas tutajn ĉapitrojn, ili estas 
presitaj kiel ordinare, ĉar tiam miskompreno ne estas ebla. 


12 


Ĉi-tiu principo klarigas la fenomenon, konatan de ĉiuj 
hipnotigistoj, nome: havigi, perla potenco de l' volo, al iu 
ajn substanco, ekzemple al la akvo, tre malsamajn 
proprecojn, iun difinitan guston, kaj eĉ la aktivajn kvalitojn 
de aliaj substancoj. Ĉar, efektive, ekzistas unu sola primitiva 
elemento kaj la proprecoj de l' korpoj estas nenio alia ol 
rezulto de la modifoj de tiu elemento, tial sekvas, ke la 
malplej danĝera substanco havas tian saman principon, kian 
la plej malsaniga. Tiel, la akvo, kiu konsistas el unu volumo 
da oksigeno kaj du volumoj da hidrogeno, fariĝas detruema, 
se ĝia kvanto da oksigeno estas duobligita. Simila aliiĝo 
povas fariĝi per la magneta agado direktata de la volo. 
Oksigeno, hidrogeno, nitrogeno, karbono kaj ĉiuj korpoj, 
kiujn ni konsideras simplaj, estas nur modifaĵoj de unu 
primitiva substanco. Pro nia nuna neebleco perceptialie ol 
per la pensotiun primitivan materion, tiuj korpoj, el nia 
vidpunkto, estas veraj elementoj, kaj ni povas, sen ia 
malutilo, ilin tiaj konsideri, ĝis nova tempo. 


13 


Genezo, ĉap. I, par. 3, el «La Malnova Testamento», trad. de 
L. L. Zamenhof. - La Trad. 


14 


Ni uzas tie ĉi la vorton Spirito por difini individue la 
eksterkorpajn estulojn, ne la intelektan elementon de la 
universo. 


15 


Mateo, ĉap. 24, par. 29 kaj 34. — La Trad. 


16 


Vidu, en la Enkonduko, $ 11, la klarigon pri la vorto animo. 


17 


Laŭ la Spiritoj, el ĉiuj globoj, konsistigantajn ianplanedan 
sistemon, la Tero estas unu el tiuj, kiuj havas fizikekaj 
moralema Ipliprogresintajn loĝantojn. 


Marso estas malsupera ol ĝi kaj Jupitero tre supera, el ĉiuj 
vidpunktoj. La Suno ne estas mondo loĝata de korpaj estaĵoj, 
sed kunvenejo de Superaj Spiritoj, kiuj el tie disradias, per la 
penso, al la aliaj mondoj, kiujn ili regas pere de malpli alte 
starantaj Spiritoj; kun tiuj ĉi ili komunikiĝas per la universa 
fluidaĵo. Laŭ sia fizika strukturo, la suno estus fonto de 
elektro; ŝajnas, ke ĉiuj aliaj sunoj troviĝas en identaj 
kondiĉoj. 


La volumenoj kaj la distancoj, en kiuj tiuj mondoj troviĝas for 
de la suno, havas nenian nepran rilaton kun ilia rango, ĉar, 
se estus tiel, Venuso estus pli progresinta ol la Tero, aj 
Saturno malpli ol Jupitero. 


Multaj Spiritoj, animintaj personojn konatajn sur la Tero, 
diris, ke ili reenkarniĝis en Jupitero, unu el la mondoj plej 
proksimaj al la perfekteco, kaj miris, ke ili vidis, sur tiu tiel 
altnivela planedo, homojn, kiujn la ĝenerala opinio, sur la 
Tero, ne lokis sur la saman ŝtupon. Tio havas nenion 
surprizan, se oni pripensas, ke kelkaj Spiritoj, loĝantaj 
Jupiteron, eble estis senditaj al la Tero por misio, kiu, el la 
socia vidpunkto, ne havigus al ili la unuan rangon; due, ke, 
inter sia ekzistado sur la Tero kaj sia nuna en Jupitero, eble ili 
havis aliajn, per kiuj ili progresis; trie, fine, ke en tiu mondo, 
kiel en la nia, ekzistas pluraj gradoj da disvolviĝo, kaj ke 
inter tiuj gradoj povas esti tia distanco, kia, ĉe ni, inter 
sovaĝulo kaj civilizita homo. Ĉar iu Spirito loĝas Jupiteron, 
de tio do ne sekvas, ke li estas sur la nivelo de la plej altaj 
estuloj de tiu mondo, same kiel oni ne staras nepre sur la 


nivelo de akademiano nur protio, ke oni vivas en Parizo. La 
kondiĉoj pri grandaĝeco ankaŭ ne estas ĉie la samaj, kiaj sur 
la Tero, kaj la aĝoj ankaŭ ne estas kompareblaj. La Spirito de 
iu persono mortinta jam de multaj jaroj diris, ke li estas 
enkarniĝinta, de ses monatoj, en mondo, kies nomon ni ne 
konas. Demandite, kian aĝon li havas en tiu mondo, li 
respondis: «Mi ne povas kalkuli ĝin, ĉar ni ne kalkulas kiel vi; 
cetere, la vivmaniero ne estas la sama; oni ĉitie elvolviĝas 
multe pli rapide; tamen, kvankam mi estas tie jam de ses el 
viaj monatoj, mi povas diri, ke, rilate la intelekton, mi havas 
tridek jarojn laŭ la kalkulmaniero sur la Tero». Multaj 
analogaj respondoj estas donitaj de aliaj Spiritoj, kaj tio 
estas neniel neverŝajna. Ĉu ni ne vidas sur la Tero, ke tiom 
da bestoj ricevas en kelkaj monatoj sian normalan 
disvolviĝon? Kial ne okazus same al la homo en aliaj sferoj? 
Ni rimarkigu, plie, ke la elvolviĝo, kiun la surteraj homoj 
havas aĝante tridek jarojn, eble estas nur ia infanaĝo, 
kompare kun la kresko, kiun li devas atingi. Estas signo de 
forta Miopeco, pri ĉio preni nin por tipoj de la kreitaĵaro, kaj 
estas sur tre malaltan nivelon loki Dion, kredi, ke, krom ni, 
nenio ekzistas, kio estus ebla al Li. 


18 


El la sama Esperantotrad. De «Nova Testamento». — La Trad. 


19 


Por la kursivo en ĉi-tiu biblia teksto respondas la aŭtoro, tio 
estas, A. Kardec. — La Trad. 


20 


Mateo, ĉap. 23, par. 12 — La Trad. 


21 


Enla latina kaj portugala lingvoj, "hejmo" estas lar, pl. 
lares — La Trad. 


22 


Mateo, ĉap. 7, par. 7. — La Trad. 


23 


Pli bone: «Por ĉio estas sezono, kaj tempo difinita estas por 
ĉiu afero sub la suno». (La Predikanto, ĉap. 3, par. 1, el la 
«Malnova Testamento», trad. de Zamenhof.) — La Trad. 


24 


«Dioncea muscipula», dikotila vegetaĵo, ordo de la violaloj, 
genro drozera, familio de la drozeracoj. — La Trad. 


25 


Marko, ĉap. 12, par. 42-44. — La Trad. 


26 


Respondo donita de la Spirito de M. Monot, protestanta 
pastro en Parizo, mortinta en Aprilo 1 856. La antaŭan 
respondon, n. 664, donis la Spirito de Skta Ludoviko. 


27 


Genezo, ĉap. 22 — La Trad. 


28 


Mateo, ĉap. 26, par. 52. — La Trad. 


29 


Kompreneble, la XIX-a, kiam vivis A. Kardec. Tiun ĉi libron 
Kardec skribis antaŭ pli ol cent jaroj. Dum ĉi-tiu tempo, 
scienco kaj tekniko progresis multe pli ol en la antaŭa 
jarmilo kaj donis al la homaro milojn da bonaĵoj: fonografo, 
radiofonio, aviado, utiligo de l' atomenergio k. a. — La Trad. 


30 


Mateo, ĉap. 19, par. 24 — La Trad. 


31 


La unua eldono de ĉi tiu libro aperis en 1857. En 1861 la 
sklaveco estis laŭlege aboliciita en Rusujo; en 1865 en 
Usono; en 1888 en Brazilo; kaj antaŭ tri jaroj en Etiopio. 
Nun, en 1945, tiu antaŭdiro de la Spiritoj estas plenumita. — 
La Trad. 


32 


Mateo, ĉap.7, par. 12. — La Trad. 


33 


Eliro, ĉap. 20, par. 15. — La Trad. 


34 


Mateo, ĉap. 22, par. 21. — La Trad. 


35 


Mateo, ĉap. 5, par. 44. - La Trad. 


36 


Mateo, ĉap. 5, par. 3. — La Trad. 


37 


Luko, ĉap. 6, par. 41. — La Trad. 


38 


Johano, ĉap. 8, par. 7. — La Trad. 


39 


Mateo, ĉap. 5, par. 4. — La Trad. 


40 


Voki difinitajn Spiritojn ne plu estas uzate, kiel en la tempo 
de Kardec. Nun oni preferas atendi spontaneajn 
komunikaĵojn de la Spiritoj, kiuj venas Ĉu memvole, ĉu 
kondukataj de siaj gvidantoj. — La Trad. 


41 


France «desappointement»; angle «disappointment»; 
portugale «desapontamento». Vd. Originalan Verkaron, de 
L. L. ZamenhofRed. J. Dietterle, Leipzig, 1929 — pĝ 556. — 
La Trad. 


42 


En la latina lingvo, inferus signifas «malsupra». — La Trad. 


43 


Johano, ĉap. 18, par. 36. — La Trad. 


44 


Pli bone "hemisferoj". — La Trad. 


